
ELŐSZÓ. 


Midőn atyám visszaemlékezéseinek gyüjtemé- 
nyét a hazai olvasóközönség szine elé bocsátom, 
teszem ezt azon meggyőzödésben, hogy ezzel 
nemcsak a fiui kegyelet sugallatát követem, hanem 
az utolsó félszázadot jóval meghaladó időszak 
történetirásának, első sorban pedig gyér memoire- 
irodalmunknak teszek szolgálatot. 

A könyv tartalmát illetőleg alig van mit mon- 
danom. 

A czikkeket minden nagyobb változtatás nélkül 
veszi az olvasó; mert — bár nem tagadható, 
hogy az egyes czikkekben foglalt részleteknek 
egymáshoz füzése és egységes egészszé alakitása 
a munka egyöntetüsége szempontjából talán elő- 
nyösebb lett volna — elöttem mégis tulnyomó 
fontossággal birt az, hogy minden egyes czikk 
hiven tükröztesse vissza azon kort, melyben ira- 
tott és annak egyéniségét, a ki irta. 

Ezen czélnak megfelelően a magyarázó jegy- 
zetek száma csekély és a legtöbb czikknél arra 
szoritkoztam, hogy a megjelenés évét közöljem. 

Végezetül még csak azt a kedves kötelességet 
kell teljesíitenem — és ugy hiszem, hogy e tekin- 
tetben nemcsak saját igénytelen személyiségem, 
hanem az egész olvasóközönség nevében szólhatok 
— midön a legmélyebb hálának adok kifejezést 
Wekerle Sándor önagyméltósága irányában, a 
kinek megragadó szépségü bevezetése a jelen 
könyvnek megbecsülhetetlen értékü ékességét 
képezi. 


Budapest, 1902 november hóban 


FALK ERNŐ. 


BEVEZETÉS. 


Az 1848 évet követő katasztrófa után meddő 
értéket látszottak képviselni azok a ritka kincsek, 
a melyeket ez a nagy korszak hagyott ránk örökül. 

Az elnyomatás váltotta fel a szabadságot, 
levertség a nemzeti dicsőséget, átalános csügge- 
dés az önbizalmat. Vezető férfiaink a bel- és 
külföldön szétszórva minden közös érintkezést 
nélkülöztek, szétágazó egyéni nézetek váltották 
fel a közvéleményt s csak két közös vonása 
volt a magyar közéletnek : a levertség s a remény- 
telenség. Kevesen, vajmi kevesen tudták csak a 
jobb jövőbe vetett bizalmat megörizni, még 
kevesebben annak helyes irányát megjelölni. 

Vezető férfiaink széttagolt működésének meg 
volt ugyan az a közös vonása, hogy nemzetünk 
történeti multtal bíró alkotmányos jogát hangoz- 
tassák, a külföld részvétét felkeltsék, figyelmét 
és érdeklödését folyton ébren tartsák, a nemzeti 

önbizalom szunnyadó szikráit életre keltsék, de 
a cselekvés, az ujraébredés módozatai iránt alig 
volt tiszta és határozott nézet. 

Külföldön élő hazánkfiai s a belföldön elfoj- 
tott közhangulat java része is csak az európai 
constellátiók véletlen változásában bizakodott, 
feledve azt, hogy a levert népek is csak önere- 
jökre lehetnek utalva s hogy az idegen népek 
rokonszenve csak platonicus jellegü, mely nem 
szokta tullépni a saját érdeke által megvont 
határokat. 

Egyedül azok a vezető államférfiaink vetették 
bizalmukat a nemzet saját erejébe s jelölték 
meg biztos kézzel a kibontakozás helyes irányát, 
a kik a legitimitás terén folyton megmaradtak. 
Széchenyi, Deák és Eötvös szükebb köre a 
monarchia kötelékében akarta mindig Magyar- 
ország  önállását megvalósitani, mindegyik a 
korona és nemzet közvetlen érintkezésében és 
kölcsönös megértésében kereste a kibontakozás 
kulcsát, Széchenyi az elnyomatás legsötétebb 
korszakában uj megegyezésre is hajlandó volt, 
Deák és Eötvös, a kik késöbb, midőn már vilá- 
gosodni kezdett, léptek sorompóba, az 1818-iki 
törvényeken alapuló jogfolytonosság elvét kiván- 
ták e megegyezésnél is sértetlenül megóvni. 
A 48-iki nagy vivmányok, az egyenlőség, a sza- 
badság, a szabad fejlödés mindegyik zászlójának 
jelszavát képezte. 

Ennek a gárdának volt egyik legkiválóbb alakja 
Falk Miksa; feltétlen hive az alkotmányos sza- 
badságnak, az egyenlőségnek és szabadelvüség- 
nek, következetes és tántorithatlan védője a jog- 
folytonosság elméletének. 

Folytonosan szorosérintkezésben, barátiviszony- 
ban Széchenyivel és Eötvössel, állandó össze- 
köttetésben Deákkal s ennek környezetével, fon- 
tos szerepe jutott az eszmék közvetítésében, 
helyes kiegyenlitésében és megérlelésében s annak 
az iránynak megtisztulásában, mely a jogfolyto- 
nosság merev elvét képes volt a politika gyakor- 
lati talajába átültetni. 

Abban a korszakban, midőn egyedüli fegyve- 
rünk a toll volt s a szigoru censura és sajtó- 
eljárás mellett ennek az egyedüli fegyvernek is 
csak ugy lehetett hasznát venni, hogy az ígaz- 
ságnak nagy ereje ne a sorokban, hanem a 
sorközökben nyerjen kifejezést, mesteri kéz 
kellett az iráshoz; nem technikai ügyesség, 
hanem valóban müvészi erő kellett ahoz, hogy 
a gondolat és érzés ingó hullámai el ne mosód- 
janak, másfelől azonban oly magasra se verje- 
nek fel, hogy az egész törekvés hajótörést szen- 
vedjen. 

Ennek a gondolatokat felkeltő, az érzést mele- 
gen tartó sorok közötti olvastatásnak vált nagy 
mesterévé Falk Miksa az ő publicistikai műkö- 
désében s halhatatlan érdeme, hogy szoros 

összeköttetésben nagyjainkkal az alkotmányosság 
iránti bizodalmat nemcsak felélesztette és fen- 
tartotta, hanem igazainkat ugy a hazai, mint a 
bécsi és külföldi sajtóban is megtudta értetni ; 
akkor pedig, midőn a korona és nemzet közötti 
megértés létrejött, a politikában és sajtóban hű 
sáfárja és öre maradt a multból átörökölt nagy 
igazságoknak s annak a nagy munkálódásnak, 
a mely államiságunk modern kiegészitését és 
megszilárdítását tüzte feladatául. 

Széchenyi méltó egyént tüntetett ki benső 
bizalmával és barátságával, Deák nélkülözhetlen 
eröt szólított a hazai tüzhelyhez, midőn a cse- 
lekvés szintere Budapest lön, Eötvös az 1867-iki 
nagy mü megszentelésének, a  koronázásnak 
napján talán a legérdemesebbnek mondott köszö- 
netet az eredménynek kivivásában való segéd- 
kezésért s mi legérdemesebb veteránjaink egyike 
előtt hajtjuk meg a tisztelet zászlaját egy ember- 
öltön át kiérdemelt babéraiért. 

Főbb vonásokban ennek az emberöltönek 
folyását tüntetik fel Falk Miksának azok a kisebb 
dolgozatai, értekezései, czikkei, egyes műveinek 
töredékei, a melyek ebben a könyvben közzé- 
tétetinek, mintha csak élete folyásának töredékei, 
naplókivonatai lennének. Feltüntetik viszonyát 
Széchenyihez, Eötvöshöz, Treforthoz s közéle- 
tünk más jeleseihez, bizonyitékát szolgáltatják 
annak, hogy nem tuláradó dicsérettel halmoz- 

tam el multját, midőn melegen méltányoltam 
annak jelentőségét, hanem csak abból a nagy 
igazságból szolgáltattam ki valamit, a mely ered- 
ményes tevékenységét oly méltóan megilleti. 
De nem ebben az ő személyét illető vonatkozá- 
sokban rejlik becse a könyvben közzétett müveti- 
nek, hanem abban, hogy közvetlen betekintést 
enged ujabb korszakunk politikai eseményeinek 
elözményeibe, azok keletkezésébe és fejlődésébe 
s igaz világitásban tünteti fel államférfiaink jel- 
lemét, müködését és törekvéseit. Azok a sugarak, 
a melyek egyesek érzületének, felfogásának s 
tevékenységének belsejébe vezetnek, igaz világi- 
tásban tüntetik fel ujabb történeti fejlődésünket. 
Pedig erre nagy szükségünk van, hogy levon- 
hassuk a történtek tanuságait s igaz világításban 
lássuk és itélhessük meg helyzetünket. 
Közállapotaink nem kis bajának tekintem, hogy 
legujabb történetünk — 1848-tól kezdve nap- 
jainkig — nincs még a higgadt és igaz kritika 
objectivitásával feldolgozva. Sokszor nem a rideg 
tárgyilagossággal biráljuk meg az eseményeket, 
hanem az érzelem világába tévedve akarjuk 
levonni a tanulságokat. A tulzott önbizalom s a 
kishitüség hullámai váltakozva mardossák egyesek, 
pártok, nem ritkán az egész közvélemény felfo- 
gását, tuláradó lelkesedés s másfelől a rideg közöny 
alkotnak hangulatot s nehezitik meg azoknak a 
valódi igazságoknak, megállapodott tanulságoknak 

és következtetéseknek levonását, melyek a helyes 
és biztos eljárásnak iránytüjét képezik. 

Ezeknek az igazságoknak, tanulságoknak helyes 
levonását segitik elő azok az érdekes adatok, a 
melyeket Falk Miksa halmozott össze ebben a 
kötetben közzétett műveiben s azon az érde- 
mesültségen kivül, melyet magának szerzett a 
multban, műveinek ez lesz a jövőre is kiható 
legkiválóbb érdeme. 


Budapesten, 1902 november hóban. 


VEKERLE SÁNDOR. 


A PÁLYA KEZDETÉN. 


(1888). 


Félig gyermek voltam, mikor irkálni kezdtem és igy 
félszázadon tul terjed a nyilvánosság előtti működésem. 
A közönség tudja tehát, mennyit dolgoztam ezen idő 
alatt, de szeretném, ha megtudná azt is, mily sanyaru 
körülmények közt kellett, főleg eleinte, dolgoznom, mily 
rögös volt irói pályám kezdete és mennyi nehézségen 
és nélkülözésen keresztül kellett magamat felküzdenem 
a fölszinre. 

Atyám igen jómódu kereskedő volt, midőn 1827-ben 
április hó elején megnősült — ,midőn édes anyád 
engem áprilisba küldött", szokta nekem gyakran tréfásan 
mondani. Jeles eszü és irodalmilag is művelt férfiu 
volt, alig tudta bevárni, hogy engem iskolába küldjön; 
meg is tette, mihelyt ötödik évemet elértem, ámbár 
mindig zsámolyt kellett hozatni, midőn a táblára irnom 
kellett, mert különben picziny karom nem tudott volna 
odáig felérni. Az elemi iskola első osztályának többi 
tanulói mind nálamnál idősebbek és nagyobbak voltak 
és már ez is elegendő volt arra, hogy pajkosságuknak 
ezéltábláját én képezzem. Midőn egyik szép reggel az 
osztályba jöttem, az egész banda öröm-ujjongva tódult 
felém, rám kiáltva: , Tudod-e, hogy atyád megbukott?!" 

Falk Miksa : Kor- és jellemrajzok. 1 

Én nem tudtam, sőt azt sem tudtam, hogy mi az, ha 
valaki megbukik, de kedves iskolatársaimnak kárörvendő 
örömriadásából következtettem, hogy az valami rette- 
netes dolog lehet. Ó, nincs kegyetlenebb teremtés a 
világon, mint a gyermek! A nevelés csak utóbb többé- 
kevésbbé üzi ki, ha kiüzi, az emberből a bestiát. Lázas 
ingerültség közepette vártam be az óra végét, azután 
hazarohantam, hogy lássam, milyen kinézése van az 
ilyen megbukott apának. Mihelyt hazaértem, atyám 
szobájába szaladtam. ,Igaz-e édes atyám, hogy te 
megbuktál 2" volt első kérdésem. Szemeim fürkészve 
csüngtek az ő különben is komoly arczán. Ő egy per- 
czig nyugodtan nézett rám, azután halk hangon mondá : 
, Igaz, édes fiam." , És miaz a bukás?" kérdém tovább. 
, Az egy szerencsétlenség, — mondá ő, — melybe az 
ember akkor esik, ha könnyelmü rokonokért jótállást 
vállal, és ezek utólag cserbe hagyják." Még most sem 
igen értettem a dolgot, de nem mertem tovább kérde- 
zősködni. Egy pár percz mulva atyám magához vont, 
megcsókolt és reszkető hangon mondá: , 5o0hase bánd, 
édes fiam, csak te tanulj szorgalmasan és nem lesz 
semmi baj." Akkoriban még nem volt szokás, — vagy 
legalább az én becsületes jó atyám nem értett hozzá, 
— hogy a vagyonbukott kereskedőnek a csőd után 
több pénze legven, mint annakelőtte és igy családunkra 
nézve most a sanyaru éveknek egész sora következett, 
melyeknek nélkülözései az előbb élvezett jólét után 
kettősen mély benyomást tettek reám. 

Alig voltam még 183 éves és máris kénytelen voltam 
, órákat" adni, naponkint egy-egy órát havonkinti két 
pengő forint fizetésért és midőn három ilyen órára 
szert tettem. tehát hat forint havi jövedelmem volt, 
gazdag embernek képzeltem magamat. Négy órakor 
jöttem ki az iskolából, 4—7-ig leczkéket kellett adnom, 

hét órakor azután neki feküdtem a tanulásnak és azt 
rendesen éjfélig folytattam. Ilyenkor édes atyám szót- 
lanul ült mellettem és addig nem ment nyugodni, mig 
én magam le nem feküdtem. Látnivaló, milyen öröm- 
virágokat hozott számomra ,az élet tavasza"! 

Körülbelül 15 éves lehettem, midőn más mellékfoglal- 
kozásra is vállalkoztam. A mostaninak helyén a régi 
lipótvárosi templom állott. Ezzel szemben volt egy ódon, 
alacsony, földszintes ház, melynek tulajdonosa Glücks- 
werth Mihály, igen tekintélyes pesti polgár volt. A , választó 
polgárok" az ugynevezett , hunderter"-ek közé tartozott 
és széles körökben tiszteletben tartották. E német ere- 
detü ember, a ki egy szót sem tudott magyarul, mégis 
hő érzelmü magyar hazafi volt. Rajongott Kossuthért és 
csak azt az egyet sajnálta, hogy annak , Pesti Hirlap"-ját 
és a vele polemizáló konzervativ lapokat nem olvashatta. 
Atyámnak, kivel jó ismerős volt, egyszer azt az aján- 
latot tette, hogy jőjjek el hozzá mindennap délután és 
olvassam fel előtte a magyar lapokat — németül. 
Megpróbáltam és sikerült. Eleinte kissé nehezen ment a 
dolog, de mindinkább beletanultam ; végre oly folyékonyan 
olvastam fel előtte Kossuth ezikkeit németül, mintha 
azok német nyelven lettek volna írva és ha ma elbiza- 
kodás nélkül mondhatom, hogy kevés ember van, ki 
nálamnál gyorsabban tudna németből magyarra, vagy 
magyarból németre forditani, azt legnagyobb részben 
az akkor szerzett gyakorlatnak köszönhetem. Pénzt nem 
kaptam az öreg urtól, de időről-időre egy pár rőf posztót 
ajándékozott hol kabátra, hol nadrágra valót és én 
ezt fáradozásom bő jutalmául tekintettem. Ezen furcsa 
foglalkozásom önkénytelenül is arra vezetett, hogy 
hébe-korba kisérletet tegyek egy-egy magyar költemény 
forditására. Forditottam Kerényi Frigyesnek, Császár 
Ferencznek és különös előszeretettel Petőfinek verseit, 

ugy a hogy — jók voltak-e forditásaim vagy rosszak, 
azt nem tudom, mert azokat negyven év óta nem láttam, 
de talán mégis én voltam az első Petőfi-forditó Magyar- 
országon. Atyám elvitte ezeket a kisérleteket egy 
Rosenthal nevü urnak, a ki a , Spiegel" szerkesztője 
volt és ennek ezen forditások annyira megtetszettek, 
hogy azokat nemcsak lapjában kiadta, hanem arra is 
fölszólitott. hogy magyar könyvekről irjak néha ismer- 
tetéseket az ő lapja számára. Ezen első irodalmi tevé- 
kenységemért havonkint öt pengő forint honoráriumot 
kaptam. Nemsokára a hetenkint kétszer megjelenő 
, piegel"-nek egy versenytársa támadt, az , Ungar" 
eczimü mindennap megjelenő lapban, melynek szerkesz- 
tője Klein, később Kilényi János volt, a kit egy negyed 
századdal későbben, midőn a , Pester Lloyd" szerkesz- 
tését átvettem, mint a lap kiadóhivatalának főnökét 
viszontláttam. Ugy látszik, hogy a ,Spiegel"-ben meg- 
jelent gyönge szárnypróbálgatásaim Kilényi figyelmét 
magukra vonták, mert ő nekem brilláns ajánlatot tett, 
ha az ő lapjához átjönnék. Felajánlott ugyanis havonkint 
tiz forintot, a miért azonban a Nemzeti Szinház elő- 
adásairól is kellett kritikákat irnom. Isten bocsássa meg 
bünömet, de valami nagyon jók ezek a kritikák nem 
lehettek. Ha azokra  visszaemlékezem, csak az az 
egy gondolat vigasztal meg, hogy felteszem, miként az 
akkori szinészek- és szinésznőknek volt annyi eszök, 
hogy az én kritikáiímmal nem sokat törődtek. 

Ezzel egyidőben fÍrancziául és angolul is tanultam, 
természetesen ingyen, gimnazista létemre mégis eljárván 
azon előadásokra, melyeket e két nyelvből Lemouton 
tanár az egyetemen tartott. Igy nemsokára képes voltam 
elvállalni egy három nyelvü franczia-magyar-német szó- 
tárnak korrekturáját, melyet akkorában Heckenast könyv- 
árus adott ki. Igaz, hogy ezen szótár oly apró betükkel 

volt nyomtatva, hogy főleg midőn gyertyavilág mellett 
kellett azt korrigálnom, majdnem belevakultam, de hát 
kaptam egy iv javitásáért, melyet 3—4 óra alatt 
elvégeztem, egy forintot és ez az én akkori viszonvaim 
közt mégis nagy összeg volt. 

A mint a szives olvasó látja, ha nem esurrant, 
csöppent és, habár rendkivül megerőltető munka utján, 
mégis sikerült anyagi exisztencziámat némileg türhetővé 
tenni. Hanem volt bennem egy ambiczió, melyet minden 
áron szereltem volna kielégiteni: magyar iró akartam 
lenni. Tettem e tekintetben némi szárnypróbálgatásokat 
még a gimnáziumban, melynek ötödik és hatodik osztálya 
, nagyar egylet"-et alakitott, ennek feladatául tüzvén ki, 
hogy tagjai a magyar irodalom legjobb termékeivel meg- 
ismerkedjenek, másfelől pedig kölesönös buzdítás és 
birálat által magukat a magyar irályban tökélyesbitsék. 
A kezdeményezés egy fiatal tanártól indult ki, kit erede- 
tileg Teiehengrübernek hittak (szepesmegyei születésü 
volt) és ki később nevét Tavasyra magyarositotta. 
Ő evangelikus hittanárságra készült és éppen akkor jött 
vissza Jénából, tele az ottan magába szivott eszményi 
hajlamokkal, tele pezsgő erővel, mely azután itt tevé- 
kenységi tért keresett magának. Miként ez a protestáns 
theologiai kandidátusoknál lenni szokott, ő mindenekelőtt 
gimnáziumi tanárságot keresett; ezt Vajda Péter halála 
után meg is kapta, és igy lettem én is az ő tanítványa. 
Rendkivül rokonszenves fiatal ember volt, a ki növen- 
dékeinek szivét mindenféle apró vonás által rögtön meg 
tudta nyerni. Így ő volt az első, a ki a tanitványok 
tegezését megszüntette és bennünket per ,ön" kezdett 
szólitani. Ő időről-időre kirándulásokat tett velünk hol 
a budai hegyek közé, hol Visegrádra, melyek ránk nézve 
nemcsak mulatságosak, de tanulságosak is voltak. Engem 
különösen kedvelt és hetenkint kétszer-háromszor meg- 

hivott szerény hajlékába még szerényebb vacsorára. Ezen 
, estélyeken" tanitványai közül csak én vettem részt, a 
többi vendégek aiskolatársaim nevelőiből állottak. Ott 
volt, a mennyire emlékszem, az 1891-ben mint megyei 
főorvos elhunyt dr. Sass István, a két Hanzély test- 
vérnek nevelője (ezeknek egyike, Ferencz, már évekkel 
ezelőtt meghalt, a másik, az én kedves Laczi barátom, 
az 1887-iki választások alkalmával egyik nógrádmegyei 
kerületben lett képviselőnek megválasztva és e minő- 
ségben találkoztunk negyven év után ismét Budapesten), 
tehát jelen volt az imént nevezett Sass István; azután 
Csernovics Arzén nevelője Jonescu, a ki később Buka- 
restben román miniszter lett; továbbá még két-három 
fiatal nevelő, kiknek neveire már nem emlékezem, de 
egytől-egyig művelt és szellemes férfiak, ugy hogy bátran 
mondhatom, hogy talán összes iskolai éveim alatt nem 
tanultam annyit. mint ezen ,estélyek" alkalmával. Ott 
ismerkedtem meg — a ki amaz időig, mint minden 
fiatal ember Schillerért rajongtam — Goethe műveivel, 
melyeket addig még hallomásból is alig ismertem. 
Tavasy néhány év előtt Szepesmegyében — ugy gon- 
dolom, [Iglón — meghalt és e sorokat — fájdalom — 
már nem olvashatja; de jól esik szivemnek ezen igény- 
telen visszaemlékezés által legalább részben leróni azt 
a hálát, melylvel e reám nézve felejthetetlen férfiunak 
tartozom. Az ő kezdeményezése folytán alakult, a mint 
mondám, a mi , magyar egylet"-ünk és én arra, hogy 
bizonyitványaimban — az első elemi osztálytól a második 
, filozófiai" osztályig — valamennyi tárgyból , eminen- 
cziám" van, én mondom, erre távolról sem vagyok 
annyira büszke, mint arra, hogy utolsó gimnáziumi 
bizonyitványomban — még most is megvan ! — a rendes 
osztályozás mellé hozzá van téve: , Societatis linguam 
et literaturam hungaricam eolentis membrum primum.:" 

Kezdtem tehát magyarul is irkálni és bátorságot vettem 
magamnak egy ilyen szellemi produktumomat Vahott 
Imrének, a , Divatlap" szerkesztőjének beküldeni. Néhány 
nap mulva vettem válaszát, melyben nagyon udvarias 
hangon azt irja, hogy én, ugy látszik, már szép tanul- 
mányokat tettem, folytassam azokat serényen, de az 
irodalmat ne bántsam, mert iróságra semmi tehetségem 
nincs. Szegény Imre bátyám, mikor 25 évvel később 
vele személyesen megismerkedtem, nagyon röstelte egy- 
kori profécziáját és ismerősei, ha boszantani akarták, 
ugyancsak erre szokták őt emlékeztetni. De én nem 
egykönnyen mondtam le vágyaim czéljáról és csak- 
ugyan szerencsésebb is voltam Petrichevich-Horváth 
Lázárnál, a . Honderü" szerkesztőjénél, aki egy kis czik- 
kem beküldése után magához hivatott és szerkesztőségében 
mindenféle forditási munkát, főleg — divattudósítások 
fordítását bizta reám.  Legtekintélyesebb volt azonban 
az akkor megjelent három szépirodalmi lap közül a 
harmadik: a Frankenburg-féle , Életképek" és én alig 
tudtam hová lenni örömömben, midőn néhány apró 
dolgozatom végre ott is megjelent , Sólyom" álnév alatt. 
Boldogult Frankenburg barátom emlékirataiban nagyra 
is volt vele, hogy ő vezetett be engem a magyar 
irodalomba. 

Amaz időtájban, a negyvenes évek közepe felé, 
Párisból visszajött egy dr. Bernstein nevü homöopata 
orvos, a ki az akkori német irodalom terén Hugó 
Károly álnév alatt, nem annyira műveinek beltartalma, 
— pedig ez is bőven megérdemelte volna, — hanem 
inkább hóbortjai által lett ismeretessé. Még igen sokan 
vannak köztünk, a kik ezt a különezöt ismerték, de 
ismerték csakis életének végstádiumában, nem abban 
az időben, midőn én ismerkedtem meg vele és midőn 
még ugy testi, mint szellemi erejének teljében állott. 

Rendkivül erős talentum volt, hanem exezentricitásai 
által, melyeknek nagy része az én erős meggyőződésem 
szerint színlelt volt, teljesen megrontotta irói pályáját. 
Ő nem érte be azzal, ha valaki az ő drámáit dicsérte, 
hanem azt kivánta, hogy mindenki vallja be, miszerint 
ilyeneket még soha nem látott a világ. , Sehiller pityergő 
troubadour, Goethe versfaragó, Shakespeare szinmű- 
gyártó volt, — költő esak én vagyok", szokta vala 
mondani. Magától érthető, hogy az ilyen pöffeszkedés 
reakcziót szült és hogy az emberek azután annyit sem 
voltak hajlandók neki konczedálni, a mennyire esak- 
ugvan igénye volt. Midőn hazájába visszatért, egy csomó 
szinművet hozott magával, persze mind német nyelven 
irottat és miután kiállhatatlansága következtében a 
német szinpadok, kevés kivétellel, drámáit visszautasi- 
tották, ő most itt a Nemzeti Szinházban akart szerencsét 
próbálni. Szerencséje Egressy Gáborral hozta össze, 
azzal a zseniális művészszel, a kit, fájdalom, sem kor- 
társai, sem az utódok eddigelé eléggé nem méltányoltak. 
Hugó Károly drámái közül , Brutus és Lueretia" volt a 
legjelesebb és Egressy Gábor ezt szemelte ki arra, hogy 
a Nemzeti Szinházban előadassa. Hugó Károly először 
maga feküdt neki a forditásnak, még pedig az eredetinek 
mértékét megtartó versekben forditotta. De ő itthon sem 
tudott jól magyarul és természetesen még kevesebbet 
tudott, midőn tiz évi távollét után visszatért. Midőn 
forditását odaadta Egressy Gábornak, ez kereken kijelen- 
tette, hogy az teljesen használhatatlan, hogy e verseket 
sem szavalni, sem megérteni nem lehet és e nem igen 
hizelgő nyilatkozalát azzal a tanácscsal toldotta meg, 
hogy a szerző adná át német művét valakinek, ki azt 
szép prózában leforditsa, mert csak akkor lehetne szó 
arról, hogy az a Nemzeti Szinházban előadassék. 
Hugó Károly eleinte dühös volt. Kijelentette, hogy oly 

nemzetnek, mely az ő verseit nem érti, ő nem ir, annak 
tapsai neki nem kellenek és darabját egyszerüen vissza- 
vette. De később, ugy látszik, mégis meggondolta a 
dolgot és azzal a kéréssel jött hozzám, hogy forditsam 
le a darabot ,az ő verses forditását lehetőleg felhasz- 
nálván". Ráállottam kivánságára, csakhogy gondosan 
kerültem ,az Ő verses forditásának felhasználását" és 
az én forditásomban lett azután , Brutus és Lucretia" 
a nemzeti szinpadon előadva — rendkivüli sikerrel. 
Lucretiát a gyönyörü szépségü Laborfalvy Róza adta, 
a ki e szerepre mintegy teremtve volt; Targuinius 
Sextust Lendvay Márton, Brutust pedig Egressy maga 
játszotta oly szépen, hogy nevezetesen abban a jelenet- 
ben, midőn ő Lucretiától bucsut vesz, még engem is, 
a ki pedig a darab minden szavát könyv nélkül tudtam, 
könyekre inditott. Időközben Hugó Károly elkészült egy 
eredeti magyar történelmi drámával, inelynek czime 
, Égy magyar király" volt. Ezen műve körül is hallatlan 
küzdelmeket kellett vele kiállanunk. Mert hát bizony 
ebben a darabban is a versek olyanok voltak, hogy 
majdnem minden sorát át kellett dolgozni. Hanem utó- 
végre mégis nyélbe ütöttük. a Nemzeti Szinház elő- 
adásra elfogadta és a szerepek ki lettek osztva. Mátyás 
királyt — mert ő volt az ,Egy magyar király" 

Egressy (Gábor akarta játszani. De nekem utólag egy 
skrupulusom támadt, a melyet Hugó Károly, ki az itteni 
viszonyokat nem ismerte, egyáltalában nem akart meg- 
érteni. Akkor ugyanis, mint olvasóim is tudják, főleg 
báró Eötvös József és gróf Batthyány Lajos kezdemé- 
nyezésére a mágnások közt egy igen hatalmas szabad- 
elvü áramlat kezdte magát érvényesíteni, ellentétben az 
aulikusokkal, a kik a bécsi udvarral tartottak, a magyar 
alkotmányt régi alakjában változatlanul fentartandónak 
vélték, valódi alkotmányosságról és parlamentarizmusról 

pedig hallani sem akartak. Már most, abban az , Egy 
magyar király"-ban volt egy igen szép jelenet — gon- 
dolom, a harmadik felvonás végjelenete —- a melynek 
hatásától én nagyon tartottam, mert előreláttam, hogy 
azt nem esztétikai, hanem politikai szempontból fogják 
megitélni. E jelenet az, a melyben az öreg Szilágyi 
az országgyűlésen Mátyás királyt igen hevesen meg- 
támadja és a mely jelenet Mátyás királynak e szavaival 
végződik: ,El vele Visegrádra!" Tartottam tőle — a 
következés megmutatta, hogy nem ok nélkül, — hogy 
a magyar mágnások, vagy legalább azoknak szabadelvü 
része zokon fogja venni, hogy egy magyar főur ily 
bánásmódban részesül bárkinek, akár magának a király- 
nak részéről is. Közöltem aggodalmaimat Egressy Gábor- 
ral, a ki azokat alaposoknak találta, de az egész jelenet 
neki annyira tetszett, hogy ő azon változtatni nem 
kivánt, hanem — mondá — tud ő más módot, melylyel 
a dolgon segiteni lehet, még pedig akként, hogy a fiatal 
király elejétől végig a leghiggadtabban, a legnyugodtabban 
viseli magát, mig Szilágyi személyesitője mondatról-mon- 
datra fokozódó hevességgel neki rontana ugy, hogy min- 
den hallgatónak azt a benyomást kellend nyernie, misze- 
rint ilyesmit egy király senkitől, bármily magas állásu 
legyen is, meg nem türhet; ha azután a király a jelenet 
végszavát: , El vele Visegrádra" nem parancsoló, hanem 
inkább fájdalmas hangon mondja el, akkor ezen befeje- 
zés ellen senkinek sem fogna kifogása lehetni. A dolog 
tehát igy lett megállapítva és Egressy megigérte, hogy 
ő maga fogja begyakorolni e jelenetet az öreg Szent- 
péteryvel, a kinek Szilágyi szerepe jutott. Hanem volt 
egy tényező, a melyet teljesen számitáson kivül hagy- 
tunk és a mely szép tervünket teljesen tönkretette: s ez 
a — szinházi szabó volt. Az , Egy magyar király" elő- 
adására egészen uj jelmezek készültek és különösen az 

Egressyé, melyet saját utasításai szerint készítettek, 
nagyon pompás volt. Azonban szerencsétlenségre a 
szabó nem készült el vele idejekorán, hanem csak az 
előadás napjának reggelén és mikor azután Egressy 
próbálta, a nadrág szük volt, az atilla bő, a mente 
hosszu, szóval az egész öltözék egyáltalán nem felelt 
meg a művész kivánatainak. Hogy a hibákat gyorsan 
lehessen javitani, Egressy a helyett, hogy szerepével 
foglalkozhatott volna, kénytelen volt az egész napot a 
szabóműhelyben tölteni. Ez őt, ki különben is nagyon 
ideges ember volt, rettenetesen boszantotta, ugy hogy este 
máris teljesen kifáradtan és a lehető legrosszabb kedvben 
jött a szinházba. Első jeleneteit még elég szépen ját- 
szotta, de midőn azután az a bizonyos kritikus jelenet 
következett, ingerültsége már oly foku volt, hogy Szilágyi- 
val váltott első szavait máris izgatott hangon mondá, 
mely izgatottság azután nőttönnőtt, mig a szegény öreg 
Szentpétery visszaesett kedélyes és kényelmes termé- 
szetébe és nem egy lázadó oligarcha, hanem inkább 
egy szánalomraméltó aggastyán képét nyujtotta, a kit a 
heveskedő király ugy lehord, mint egy iskolásgyereket. 
Midőn azután a jelenet végén Mátyás király rákiált: 
, EL vele Visegrádra!", minden ember önkénytelenül 
azt mondta magában: No, ezt a szegény öreg mégsem 
érdemelte! a mágnások megbotránkozva keltek föl, tele 
indignáczióval a miatt, hogy a magyar nemzeti szin- 
padon igy állítanak oda egy magyar főnemest királyával 
szemben és tömegesen hagyták ott a szinházat. Csak 
egy maradt ott: gróf Batthyány Lajos, ki különben is 
Hugó Károlynak nagy protektora volt és az előadás 
utáni reggel, mintegy vigasztalásul egy hosszu arany- 
lánczon függő gyönyörü cezilinder órát küldött a kétségbe- 
esett költőnek. Egészben véve azonban a dráma mégis 
tetszett: Batthyány Lajos közbenjárására a mágnások 

is kibékültek, főleg miután a következő előadások alkal- 
mával ama bizonyos jelenet csakugyan ugy lett előadva, 
a mint megbeszéltük volt. Heckenast könyvárus a művet 
aztán könyv alakjában is kiadta, Hugó Károly pedig e 
könyvet háladatossága jeléül gróf Batthyány Lajosnak 
ajánlotta . . . Hugó még egy drámát hozott magával, 
mely szintén német nyelven volt irva; eredeti eczime: 
, Der Kauffmann von Marseille" volt; a magyar közönség 
, Báró és bankár" eczim alatt ismeri és e darab még ma 
is a repertoiron van. Ennek forditásával Hugó Károly 
maga már nem is tett kisérletet. hanem azt azonnal 
rám bizta. Ezen általam készitett fordításban adták elő 
a nemzeti szinpadon és miután fel nem tehető, hogy 
azóta valaki átdolgozta volna, alkalmasint még ma is 
az én forditásom szerint adják. A közönséget meg- 
lepte az, hogy ebben az egész estét betöltő drámában 
csak három személy játszik. Hanem milyen három 
személy volt az akkor! A bankárt Szentpétery, nejét 
Laborfalvy Róza, a bárót pedig Lendvay Márton ját- 
szotta. Nagyon jól emlékezem még, hogy ezen szinmű 
forditásáért Hugó Károlytól 15 forintot és ráadásul egy 
apró rózsákkal himzett fehér atlaszmellényt kaptam, 
melyet ő Párisból hozott volt magával és mely mindig 
bámulatom tárgyát képezte. Igy éldegéltem én akkor, 
sokat, nagyon sokat dolgozva, de örülvén, ha egyáltalán 
munkát kaptam és bármily szerény dijjal is megelégedve. 

Ezen sokféle. bár magában véve csakugyan nagyon 
jelentéktelen irodalmi tevékenység következtében neve- 
met mégis itt-ott emlegetni kezdték, ugy, hogy Heckenast 
könyvárus végre egy nagvobb munkát, Jósika Miklós 
. Zrinyi a költő" ezimü regényének forditását bizta reám. 
És bármily nevetségesek legyenek is a mai fogalmak 
szerint az akkorában fizetett tiszteletdíjak, tény az, hogy 
midőn 1847 őszszel atvám kivánata szerint Bécsbe men- 

tem, hogy az ottani politechnikumba lépjek, kerek szűz 
forint megtakaritott pénz volt zsebemben. Ezzel az óriási 
összeggel vándoroltam a birodalmi székvárosba, hol egy 
árva lelket sem ismertem; hazulról pedig a már előbb 
emlitett körülménynél fogva, semmiféle támogatást nem 
várhattam. Vittem ugyan magammal egy-két ajánló- 
levelet, egyebek közt Saphirhoz, az akkoriban hires 
, humoristá"-hoz, de azokkal Bécsben semminemü sikert 
nem arattam. Éltem tehát az én kis tőkémből, mely jó 
darab ideig fukar ebédemnek költségeit fedezte. A reg- 
gelit egy barátomnál kaptam, a kiről még szólni fogok ; 
vacsora nem volt és sokszor éhesen kellett lefeküdnöm. 
A sors valóban kegyetlen tréfákat enged meg magának 
az emberekkel és még most is keserü mosolylyal gon- 
dolok vissza arra, hogy akkorában milyen jó étvágyam 
lett volna, de nem volt vacsora; most volna vacsora, 
de nincs étvágy! 

Igy tengődtem Bécsben az 1848-iki forradalom kitöréseig. 
Akkor én is beléptem az akadémiai légióba és egyszersmind 
egy szörnyen radikális lapnak, a , Studenten-Courier"-nak 
munkatársa lettem, a mi nem rendesen ugyan — mert 
a tisztelt szerkesztő urnak sem volt — de ugy néha-néha 
mégis jövedelmezett egy-két forintot. Onnan átmentem 
egy másik, szintén radikális laphoz, melynek czime 
, Der Freimüthige", szerkesztője pedig Mahler Móricz 
volt, a negyvenes években velem együtt a már emli- 
tett , Ungar" cezimü lap munkatársa, jelenleg pedig 
— szegény teljesen megvakult! — Berlinben él és az 
általam szerkesztett lapnak egyik berlini levelezője. De 
az októberi forradalom szerencsétlen kimenetele után 
a reakczió vihara elseperte mindezeket a lapokat és én 
ismét kenyér nélkül maradtam. Azonban a jó Isten, ki 
sok megpróbáltatást mért reám, még sem hagyott el 
egészen. Még Pesten deák koromban megismerkedtem 

egv Peretti nevü tenoristával, a ki az itteni német 
szinháznál szerződtetve volt és a kiben nemcsak kiváló 
művészt, de egyszersmind ritka műveltségü és jó szivü 
embert tisztelni tanultam. Midön a pesti német szinház 
1846-ban leégett, ezen művész a bécsi józsefvárosi 
szinházhoz lett szerződtetve, a hol akkor még operai 
előadások voltak és midőn azután én is Bécsbe kerül- 
tem, vele egy házban laktam. Ő viszonyaimat ismerve, 
a legnagyobb gyöngédséggel megkinált azzal, hogy reg- 
gelire mindig hozzá jőjjek át és nem szégyenlem beval- 
lani, hogy néha-néha egy pár forinttal is támogatott. 
Midőn azután 1848 novemberben azok a lapok. a melyek- 
nél én néhány forintot kereshettem volt. mind be lettek 
szüntetve, anyagi helyzetem igazán válságossá lett. 
Barátom. a ki igen szabadelvü ember volt. egy lapot 
járatott, az , Oesterreichische Zeitung"-ot, a melyet betil- 
tani még Windischgrátznek sem volt bátorsága, mert 
annak szerkesztője Schwarzer Ernő, a ki 1848-ban 
néhány hónapon át osztrák miniszter volt, nevezetesen 
az emlitett év augusztus havában Bécsben kitört munkás- 
lázadás alkalmával tanusított bátorságáért a legfelsőbb 
körökben meglehetősen jó hirnévnek örvendett. Mikor 
igy egyszer a reggelinél ültünk, én helyzetem feletti 
töprenkedésbe merülve, Peretti barátom pedig ujságot 
olvasva, ő egyszerre csak felpillant és határozott hangon 
azt mondja nekem : , Te. hát ha te ebbe az ujságba irnál ? 
Tudnál te is ilyen ezikkeket irni!" ,Dehogy tudok 
— felelém én csüggedt hangon — ez egy igen előkelő 
lap, oda más emberek kellenek." Ez részemről koránt- 
sem volt álszerénység, mert az önbizalom sohasem 
tartozott erős oldalaim közé és bármi csekély véle- 
ménynyel legyenek az én ellenségeim még ma is tehet- 
ségemről és munkálataimról, van valaki, ki ezek iránt 
még az övéknél is csekélyebb véleménynyel viseltetik ; 

és ez én magam vagyok. Az én Istenben boldogult 
barátom — ő néhány évvel ezelőtt, mint a wiesbadeni 
udvari szinház tagja meghalt — dühösen felugorva, 
rám kiáltott: ,Te gyáva vagy, te belőled soha nem 
lesz semmi!" , Hát jól van) — mondám — egy kis 
szünet után — megpróbálom!" Átmentem szobámba, 
neki ültem és kezdtem egy czikket irni Magyarország 
alkotmányos jogairól, azt bizonyitva, hogy csakis ezen 
jogoknak elismerése és helyreállítása biztosíthatja Áusz- 
triának lételét és jövőjét. Írás közben mindinkább neki 
melegedtem és mikor éppen javában pergett a toll, 
egyszerre megállottam, mert eszembe jutott, hogy nem 
magyar közönségnek, hanem egy osztrák lapnak akarok 
irni, még pedig ostromállapot alatt megjelenő osztrák 
lapnak, a mely ezt a czikket aligha fogja kiadhatni. 
Dél tájban barátom átjött hozzám és midőn asztalo- 
mon a teleirt papirt látta, fölvette azt és elolvasta. 
Arcza sugárzott, mert hazánkat ő is szerette és a sza- 
badság és alkotmányosság iránt ő is rajongó szeretettel 
viseltetett. , Ezt rögtön el fogod küldeni a szerkesztő- 
ségnek", mondá parancsoló hangon. ,De kérlek, ez 
csak fele a czikknek, melyet nem is fogok befejezni, 
előre tudván, hogy az itt napvilágot sohasem fog látni." 
, Mindegy — mondá ő — el fogod küldeni ugy, a mint 
van; ebből a szerkesztőség legalább meg fogja itélni, 
tudsz-e valamit vagy sem." Nehéz szivvel tettem bori- 
tékba a kéziratot és elküldtem. Másnap reggel az én 
barátom betoppan hozzám, kezében magasan lobogtatva 
egy ujságlapot. ,Itt a czikk!" kiáltott felém még a 
küszöbön. , Micsoda czikk?" kérdém. ,A te czikked" 
volt a válasz. ,De az lehetetlen" — viszonzám — 
,hiszen az, a mit én a szerkesztőségnek átküldtem, 
csak fele volt a czikknek." , Mindegy — mondá — 
megjelent. Itt van, olvasd." Alig hittem szemeimnek: 


16 


ezikkem csakugyan benn volt a lapban. Körülbelül egy 
órával később hozzám jött egy fiatal ember Sehwarzer 
Ernő szerkesztőnek egy levelével, a melyben czikkemet 
egekig magasztalja, arra kérvén, hogy még az nap 
küldjem át annak hátralevő részét és minél előbb 
jelenjek meg személyesen nála; egyszersmind 50 forint 
tiszteletdíjat ajánlott fel egy-egy nyomtatott ivért és 
előlegképen mindjárt 50 forintot mellékelt a levélhez. 
Azt hittem, hogy álmodom. Alig találtam szót, hogy a 
levél vivőjének megmondjam, hogy a ezikk vége egy 
pár óra mulva meg lesz, én magam pedig még az 
nap fogok megjelenni a szerkesztőségben. Hamarjában 
megirtam a még hátralevő részt, azután pedig felöltöz- 
ködtem és heves szivdobogással indultam utnak, hogy 
szinről-szinre megismerkedjem az akkorában hires állam- 
férfival és hatalmas lapszerkesztővel. Heves szivdobo- 
gással, mert tudtam, hogy sem az én szegényes toálet- 
tem, sem jelentéktelen külsőm — én akkor netto 
20 esztendős voltam — nem alkalmas arra, hogy vala- 
kinek imponáljon. Mikor beléptem, Schwarzert iróasz- 
tala mellett találtam. .Mit kiván?" kiáltott felém oly 
erős hangon, a mely még inkább megfélemlitett, mert 
akkor még nem tudtam, hogy ő exezellencziája kissé 
nagyot hall. Halk hangon dadogtam egy pár szót és a 
kéziratot odanyujtottam neki. Mikor megnézte, arcza 


azonnal felvidult. , Aha, — mondá, — ez annak a szép 
czikknek a vége; hát édes atyjához mikor lehet szeren- 
csém ?" , Atyámhoz ?" — kérdém én. , Bocsánatot kérek, 


az Pesten van." , Hát akkor hogyan irhatta ezt a ezik- 
ket?" Ismét bocsánatot kérek, ezt a ezikket én irtam." 
Erre az óriási termetü ember felugrik, megfogja és meg- 
rázza mindkét vállamat és egy pár perczig mereven néz a 
szemembe. Azután pedig az ajtóhoz rohan és azt félig 
kinyitván, a másik szobába kiált : , Uraim, tessék csak kissé 

ide bejönni." A szerkesztőség tagjai rögtön megjelentek. 
, Kicsoda ez?" mondá ő rám mutatva. A munkatársak 
meglepetve néztek princzipálisukra. , Úgy-e, nem talál- 
ják ki?" folytatá ez. , Ez az az ember, a ki a mai vezér- 
czikket irta. Hány esztendős maga, édes barátom ?" 
Alig mertem kimondani, hogy 20 éves vagyok. Most a 
meglepettség sora a munkatársakon volt, a kik engem 
mint valami ,bébé"-t valódi diadalmenetben kivittek a 
másik szobába és ott egy egész órán át biografiámat 
mondatták el velem. Ezen naptól kezdve az , Oester- 
reichische Zeitung" egyik rendes vezérczikkirója lettem, 
havi 100 frt fizetéssel, a mi reám nézve oly óriási 
összeg volt, hogy nem csak magam tudtam belőle 
gavallérosan megélni, hanem néha-néha szegény szü- 
lőimnek is küldhettem egy pár forintot. Ez a dicsőség 
tartott 1849. évi márczius haváig. Ekkor jött egy ukáz 
,von der Stadt-Cammandantur," a melyben a lap kiadó- 
jának, Sommer Lipót nyomdásznak tudtára adatott, 
betiltatik. Fej-lecsüggesztve ültünk a szerkesztőségben, 
a főszerkesztőtől kezdve le az ujdondászig, mint meg- 
annyi Marius Cartago romjain. De hát többnyire fiatal 
emberek voltunk és ilyenek nem egy könnyen vesztik 
el a bátorságot. Kiadónknak volt egy másik vállalata. 
egy tisztán szépirodalmi napilap, a , Wanderer ;" ennek 
szerkesztője  Seyíried Nándor lovag, takarékpénztári 
irattárnok volt, tetőtől-talpig becsületes ember, de a 
gyapjában festett fekete-sárga és a magasabb körökben. 
nagy pártfogásnak örvendő pecsovics. , Van egy esz- 
mém, — mondám én, a bús hallgatást félbeszakitva, — 
a , Wandererf-t át kell alakitani politikai napilappá ; 
Schwarzer nevének el kell tünnie és felelős szerkesztő- 
ként Seyíried lovag fogja a lapot aláirni." Az eszme 
tetszett; tetszett főleg Seyíried lovag urnak, a ki nem 
Falk Miksa : Kor- és jellemrajzok. 2 

csak fizetését megkettőztetve, hanem magát is egyszerre 
fontos politikai személyiség rangjára fölemelve látta. 
A csiny sikerült: a katonai parancsnokság rászedette 
magát és igy keletkezett — Schwarzernek nem ugyan 
névleges, de tényleges szerkesztése és az Urban boldo- 
gult , Oesterreichische Zeitung" összes munkatársainak 
közremüködése mellett — a hazánkban is eléggé isme- 
retes , Wanderer" czimü politikai napilap, melyben én 
több mint másfél évtizeden át a külpolitikai és Magyar- 
országra — vonatkozó czikkeket irtam... Körülbelül 
ugyanakkor, 1849 vége felé, kezdődött az én magyar 
hirlapiírói pályám is . . . 


MÉG EGY APRÓSÁG A 40-ES ÉVEKBŐL. 


(1900). 


Szigligeti Ede" irói működésének fénykora abba a dicső 
korszakba esik, mikor Nemzeti Szinházunk a maga 
gyermekéveit élte. Dicsőnek nevezem e korszakot, ámbár 
tudom, hogy erre sokan azt fogják gondolni: az öreg 
ember rendesen laudator temporis acti, ki a ,régi jó 
idők" mellett rajong, holott e ,régi" idő csak annyiban 
,jó." a mennyiben az illető maga akkor még fiatal volt. 

Mindazáltal — minden egyéni érzelmektől eltekintve 
— bátran merem állitani, hogy az emlitett korszaknak, 
a negyvenes éveknek szépségéről a mai nemzedéknek 
alig lehet fogalma, — oly szép volt az, mint a tavasz, 
mely végnélkülinek látszó tél után bekövetkezik. Az elemi 
iskolában egy verset tanultunk, a tavaszról szólót: 


" Ezen sorok a nagyváradi Szigligeti-szinház megnyitó ünne- 
pére irattak. 

, Olvad a jég, 
Derül az ég 
Virágok nőnek 
S a jó időnek 
Köröskörül 
Minden örül." 


E naiv versecske hű képét adja azon szivemelő ébre- 
désnek, mely a negyvenes években a magyar nemzet 
szellemi életében beállott. Az ezt megelőző időkben is 
voltak egyes kimagasló alakok — áldva legyen emlé- 
kök! — a kik a renaissance nagy művét előkészítették, 
de a Kárpát és Adria közt lakó népnek zöme mégis 
csak a negyvenes évek óta kezdte magát igazán magyar- 
nak érezni és ez érzelmet az egész világ szemeláttára 
külsőleg is kifejezésre juttatni. 

Az ez irányban működő tényezők közt, mint a közön- 
ségre közvetlenül ható, az uj nemzeti szinház foglalta 
el az első helyet; azt pedig, hogy a nemzeti szinház 
aránylag rövid idő alatt oly látogatottságra és oly nép- 
szerüségre tudott szert tenni, nem csekély részben 
Szigligeti népszinműveinek köszönhette. Pestnek ugy, 
mint Budának addig csak német szinházai voltak; a 
pesti, mely a mai Gizella-téren a mostani Haas-féle 
palota helyén állott, elsőrangu műintézet volt és nem 
csak állandó tagjai sorában sok kitünőséggel dicseked- 
hetett, hanem az által is, hogy a leghiresebb bécsi 
művészek vendégszerepeltek benne, rendkivüli vonzerőt 
gyakorolt a közönségre. A városligetben szintén német 
aréna volt. A budai várban elég jó német szinház és 
a Horvát-kerti nyári szinkörben ugyancsak német nyel- 
ven folytak az előadások. Ily konkurrencziával szemben 
a Kerepesi-úton a Grassalkovich-féle gránárium helyén 
szerényen félreeső nemzeti szinházunknak bizony nem 
volt könnyü állása. Ha mégis győzött és minden vára- 

kozást felülmuló gyorsasággal tért hódított, ezt első 
sorban a maga művészi ensemblejének köszönhette, 
mely mintha rögtön a földből kinőtt volna. egyszerre 
teljes fényben állott ott az örvendetesen meglepett 
közönség szeme előtt, azután — a mint emlitém — 
Szigligeti szinműveinek. 

Nekem szerencsém volt Szigligetit személyesen ismerni. 
Nagyon középszerü — tán még a középszerüségen is 
alóli — szinész volt, (nemsokára abba is hagyta a 
komédia-játszást) de igen művelt, széles olvasottságu 
iró, a mellett pedig rendkivül kedves szeretetreméltó 
ember és még ma is — több mint félszázad elmulta 
után — csak a legmelegebb hálával emlékezhetem 
vissza azon nyájasságra és sziívélyességre, melylyel, 
ámbár az ő éveinek száma az enyémeknek majdnem 
kétszeresét tette — velem bánt és hogy engem. daczára 
, zöldségemnek" komoly eszmecserére is méltatott. 

Erős meggyőződés hangján magyarázta ilyenkor, hogy 
a nemzeti szinháznak nem lehet egyedüli hivatása magyar 
nyelven előadni azokat a darabokat, a miket másutt 
német, franczia vagy angol nyelven játszanak el, hanem, 
hogy a szinpadon vissza kell tükröztetni a magyar nem- 
zeti szellemet is. Az előkelő és ugynevezett művelt 
osztályok körülbelül mindenütt a világon hasonlók egy- 
máshoz és igy kizárólag ezen körökben mozgó darabok 
csak nagyon kivételes esetekben birnak határozott nem- 
zeti jelleggel; egy nemzet sajátszerü alakjait — ha ilyen 
is van — csak a nép alsó rétegeiben találhatni. Ezt a 
typust költői mezben és egymagában véve is érdekes 
cselekmény keretében kifejezésre juttatni, ezt tekintette 
Szigligeti a népszinműiró feladatának és ezt a feladatot 
ő maga is fényesen megoldotta. 

Első ilynemü műve, a , Szökött katona", leirhatlan 
hatást tett; mint dráma, sok tekintetben kifogásolható, 

de az uj genre lényegesen különbözött a régibb, részint 
irodalmilag és költészetileg igen magas szinvonalon álló 
és igy a nagyközönség felfogási képességének határain 
tul fekvő, részint pedig csak nyelvre, de nem szellemre 
nézve, magyar eredeti daraboktól. 

Ez az uj genre a szó teljes értelmében ostrommal 
hóditotta meg a közönséget, természetesen elsősorban 
a diákságot, mely az akkori fiatal nemzedék összes 
intelligentiáját foglalta magában. Mint ,philosophusf, én 
is hozzá tartoztam. Szegények voltunk, nagyon szegények, 
de valahányszor csak lehetett, mégis kiszoritottuk azt 
az egynéhány krajczárt, melynek segitségével a kakas- 
üllőre feljuthattunk. Ott azután a díjtalan clague sze- 
repére vállalkoztunk, a mi majdnem rosszul sült el, a 
, Szökött katona" egyik előadása alkalmával. 

A közönség nagy tetszéssel fogadta a darabot, de 
nálunk odafenn a magasabb, vagyis a legmagasabb regió- 
ban a lelkesedés valóságos lázzá fokozódott, magunkon 
kivül voltunk és örömünkben ugy orditottunk, hogy 
végre oda jött hozzánk a szent Hermandad őre, kit 
akkor ,drabant"-nak hivtak és csendet parancsolt. Mit 
feleltünk neki, nem tudom, de nem lehetett valami 
nagyon udvarias dolog, mert a drabant ur felirta nevein- 
ket és megigértette velünk, hogy másnap délelőtt a 
városbiró előtt meg fogunk jelenni. 

Beváltottuk igéretünket és másnap in corpore bevonul- 
tunk a városházán. A tekintetes — akkor még nem 
minden ember volt ,nagyságos" — a tekintetes biró 
ur elsőnek engem vett elő, inely kitüntetést talán annak 
köszönhettem, hogy a drabant ur feljelentésében én 
voltam megjelölve, mint az, a ki legtöbbet lármázott. 
A biró ur pro forma nevemet kérdezte, aztán folytatta : 
, És különben maga micsoda?" , Diák", feleltem büszke 
hangon. (E büszkeség oka az volt, hogy a diákságnak 

akkor bizonyos apró privilegiumai voltak, melyek közt, 
tekintettel financziális viszonyainkra, reánk nézve leg- 
értékesebb az volt, hogy miként a nemes emberek a 
dunai fahidon — a lánczhid akkor még nem létezett — 
hidvám fizetése nélkül kelhettünk át.) .Diák!?" gunyo- 
lódott a bíró, ,hát jegyezze meg magának diák ur, hogy 
a diákból lehet minden, de a diák maga még semmi ; 
azért viselje magát tisztességesen, különben oly kóterbe 
záratom, hogy legalább egy hétig nem látja az Uristen 
napvilágát." Töredelmet szinlelő pofával fogadtam az 
atyai tanácsot. Aztán következtek egymásután a többiek. 

Utolsó egy Breuer Sámuel nevü kollegánk volt, ki 
később, miként évek mulva véletlenül értesültem, mint 
gyakorló orvos működött valamely vidéki városban. 
A biró ur felolvasta a nevét, azután azt kérdezte Brener- 
től: ,Hová való?" ,Zsidó", volt a válasz. .Nem ezt 
kérdeztem", — förmedt rá a biró — ,hanem hová 
való?" Zsidó", ismételte Breuer. Most a biró, nyilván 
azt gondolván, hogy kollegánk nem tud jól magyarul, 
hamisitatlan lerchenfeldi dialektusban folytatá: ,Dasz a 
Júd szán, szichi a zó, aber woher szánsz denn?" Erre 
én közbeléptem és nem minden nehézség nélkül sikerült 
a biró urral megértetni, hogy Zsidó egy pestmegvei 
helységnek a neve és Breuer kollegánk ott született. 

Következett azután még egy általános megintés, mely 
körülbelül e szavakkal végződött: ,És most menjenek 
Isten hirével, de vigyázzanak, hogy többé ezen a helyen 
ne találkozzanak velem!" 

Szégyenünkre meg kell vallanom, hogy a dorgatorium 
bármily komoly hangon volt előadva, nekünk, pajkos 
fiatal embereknek egyáltalán nem imponált; a lépcsőn 
lemenve, majdnem  megpukkadtunk nevettünkben és 
azonnal megegyeztünk abban, hogy a .Szökött katona" 
legközelebbi előadásán ismételjük a komédiát. 

Meg is tettük, de most a drabant nem bántott; tán 
meghagyták neki, hogy tartózkodjék a beavatkozástól. 
Ha tették, okosan tették, mert a lelkesedés tüze felül- 
ről lefelé terjeszkedett és ha mindazokat megakarják 
idézni, a kik tetszésöknek zajos kifejezést adtak, nem- 
csak a karzatot, hanem az egész földszintet is (a mágnás- 
páholyok meglehetősen tartózkodók voltak) kellett volna 
a biróság elé hurczoltatni. 


KÉT FELEDÉSBE MENT UJSÁG RON 
(1890). 


Az utóvilág nemcsak a szinésznek nem fon koszorukat, 
hanem a hirlapirónak sem. A hirlapiró születik, — mert 
az igazi hirlapirónak csakugyan születnie kell, — azután 
pedig tanul minél többet és minél többfélét, azután 
dolgozik éjjel-nappal a szétpattanásig megfeszített ide- 
gekkel és folytonos lázban forrongó agyvelővel és mikor 
ereje fel van emésztve, — a mi nála gyorsabban szokott 
történni, mint más embernél, — akkor lefekszik és 
meghal, azzal a szomoru gondolattal : , Dass zur Stunde 
seines Sterbens Niemand weiss, dass er gelebt." Pedig 
a hirlapirodalom az, mely valóságos forradalmat idézett 
elő a történetirásban, mely azelőtt csak nagynehezen 
tudott hozzáférni az okiratokat őrző állami vagy magán- 
levéltárakhoz, melyek majdnem egyedüli, de egyszer- 
smind egyoldalu forrását képezték. Ez okmányokból 
meg lehetett tudni, miként gondolkoztak az ugynevezett 
döntő körökben, de mikép keletkeztek az események a 
népek életéből és miként hatottak arra vissza, annak a 
diplomácziai levelezésekben alig volt nyoma. E hiányt 
pótolja ma a hirlapirodalom, mely napról-napra tükröz- 
teti vissza a közhangulatot és kellő kritika mellett abba 
a helyzetbe hozza a történetbuvárt, hogy egyes kor- 

szakokról és az azokban előfordult eseményekről nem 
csak egyoldalu, de teljesen és a valóságnak mindenben 
megfelelő képet alkothat magának. E szempontból egyes 
korszakok történetére nézve fontossággal birnak még 
oly lapok is, melyek csak rövid ideig éltek és melyeknek 
ma a közönség talán már nevére sem emlékezik. 

Két ilyen, alkalmasint már régen feledésbe ment lapról 
akarok szólni, melyekkel mindazáltal foglalkoznia kellend 
annak, a ki valamikor hazánk történetét az ötvenes 
évekből meg fogja irni. 

Dr. Ottmayer, annak idején szókimondóságáról hires 
budai ügyvéd egy izben audenczián volt Ferencz csá- 
szárnál. Miután a kihallgatásnak hivatalos része véget 
ért, azt kérdé a császár : 

— Na, és mit csinálnak a maga honfitársai? Még 
mindig annyit kiabálnak ? 


— Igen, felség, — viszonzá Ottmayer — elvégre is 
ez már szokásuk. 

— Nagyon rossz szokás, — jegyzé meg a császár — 
ettől el kell szokniok. 

— Felséges uram, — fakadt ki Ottmayer — ha rosz- 


szabbat nem teszünk, felséged még mindig meg lehet 
velünk elégedve. 

Az 1848—-9-iki években tettek a magyarok kiabálásnál 
többetis, de a világosi fegyverletétel után az egész ország- 
ban siri csend honolt, mely végre még a korlátlan hatalom 
akkori birtokosait is megfélemlité. A konzervativek elsőkül 
merészeltek életjelt adni; ők állottak tényleg legelőbb 
talpra; a liberálisok közül azok, kik a nagy küzdelem- 
ből legalább puszta éltükkel kerültek ki, részben kaze- 
mattákban sinylődtek, részben mint császári királvi köz- 
katonák különböző ezredekbe soroztattak és az ország 
határán kivül helyeztettek el. Ekkor határozták el a 
konzervativek, hogy lapot adnak ki, melynek ha jól 

emlékezem, , Figyelő" volt a neve és szerkesztését Vida 
Károly vállalta el. Engem is, ki akkor Bécsben éltem, 
munkatársul felszólított és én nagy készséggel vállal- 
koztam. Nem mintha a lap álláspontját helyeseltem 
volna, hanem mivel örvendetes eseménynek tartottam, 
hogy egyáltalán Magyarországon a politikai élet, hacsak 
a sajtó terén is, ujból ébredezni kezd. 

A konzervativek álláspontja eltért az enyémtől, ők az 
alkotmányos állapotok helyreállítását szintén kivánták, 
de az 1848-iki eseményektől eltekintve, kivánságaikat 
az 1847-iki évhez füzték, ezen kiindulási pontból akar- 
ván a koronával uj, a pragmatika szankczióhoz hasonló 
paktumra jutni. 

Gróf Széchenyi István, mellesleg mondva, szintén ez 
állásponton volt; akarta, hogy e vélemény röpiratban 
kifejezést nyerjen és hozzám kérdést intézett, nem vol- 
nék-e hajlandó ily irányu röpiratot megirni. Daczára 
annak a nagy tiszteletnek, melylyel a gróf iránt visel- 
tettem, kénytelen voltam a megbizást visszautasítani, 
mert testestül-lelkestül osztottam Deák Ferencz nézetét 
a jogfolytonosságra vonatkozólag, mely szerint a törvény- 
hozás által hozott és a király által szentesített törvény 
nem tehető egyszerüen félre, hanem csak ugyanazon 
tényezők egyetértésével változtatható meg; mindenek- 
előtt tehát az 1848-iki törvények érvényessége minden 
kétséget kizárólag el volna ismerendő és csak azután 
lehetne szó azok esetleges reviziójáról, mely alkalommal 
a változott viszonyok egész terjedelmükben figyelembe 
vehetők. 

Ezen röpiratot, melyet a boríték színéről zöld röp- 
iratnak neveztünk és melyről , Összeesküvés a döblingi 
tébolydában" ezimü tárczaczikkemben részletesen meg- 
emlékeztem, később Hollán Ernő irta meg, én pedig a 
gróf határozott kivánságára előszót irtam hozzá, melyben 

a nélkül, hogy a könyvben elfoglalt specziális állás- 
pontról nyilatkoztam volna, csak általánosságban az 
alkotmányos viszonyok helyreállitásának szükségét han- 
goztattam. 

A konzervativek ezen álláspontját — mint mondám — 
a , Figyelő" is képviselte több szellemmel, mint sikerrel. 
Lefelé nem tetszett a konzervativ politika; ugy véle- 
kedtek, hogy mig Magyarország teljes tehetetlenségre 
van kárhoztatva, egyáltalán ne követeljen semmit sem ; 
ha pedig egyszer abba a helyzetbe jönne, hogy köve- 
telhet, ám követelje jogát egész teljességében. 

Néhány hónap leteltével a , Figyelő" megszünt létezni 
és Magyarország egyideig ismét hiányában volt magyar 
politikai lapnak, mig végre Emich könyvárus elhatározta, 
hogy , Pesti Napló" czim alatt magyar lapot ad ki. Első 
szerkesztője Császár Ferencz, a váltósemmitőszék hajdani 
elnöke volt, ki olasz költemények sikerült forditása által 
irodalmi névre tett szert. Császár Ferencz két irányban 
lett félreértve. Az abszolutisztikus kormány benne ter- 
veinek megvalósitására vak eszközt remélt találni, mig 
az országban nagy pecsovicsnak tartották és ezért az 
általa szerkesztett lapot bizonyos bizalmatlansággal fogad- 
ták. Rövid idő mulva Császár csakugyan megszünt szer- 
kesztő lenni és helyét Récsey, büntetőjog tanára a 
pesti egyetemen, foglalta el. Ezen férfiu kiváló jogtudós 
volt, de a szerkesztéshez nem értett. Az ő dicsősége is 
nemsokára véget ért és Török Jánosra került a sor. 
Ezt a férfiut is sokan balul itélték meg. Még oly lojális 
publiczista is, milyen az én Beksics barátom Kemény- 
ről irt könyvében nagyon igaztalan volt vele szemben ; 
könyvének második kiadásában azonban, az általam 
közölt levelek alapján, hibáját helyrehozta. Igaz, hogy 
politikai dolgokban Török János merev ó-konzervativ, 
vallásiakban pedig meglehetősen egyoldalu volt; de 

magyar ember volt tetőtől talpig és én nem ismertem 
még hirlapirót, a kinek stilusán annyira rajta lett 
volna az eredeti magyarság zamatja, mint a Török 
Jánosén; valamint hazánk alkotmányos jogai mellett 
is közülünk szabadelvüek közül senki sem lelkesült 
jobban, mint e vén pecsovics. Mikor Török János a lap 
élére állott, abban azonnal uj élet kezdett lüktetni és 
feléje kezdett fordulni még azoknak figyelme is, a kik 
Török Jánosnak 18-47-es álláspontját nem fogadták el. 
Hanem feléje fordult a Bach-féle rendőrségnek figyelme 
is és minél elevenebb lett a lap, annál inkább meggyült 
a baja a nevezett hatósággal. Majdnem minden nap 
megidézték János bátyánkat, hogy amugy Isten igazában 
lepirongassák. De ő, a ki különben sem volt tejvérü 
uri ember, nem hagyta magát és olyanokat dobott a 
rendőrségi tisztviselőknek szeme közé, a mire ezek nem 
tudtak kádencziát mondani. Látván, hogy ezzel az 
emberrel nem boldogulnak, elhivatták a , Pesti Napló" 
kiadóját, Emich Gusztáv könyvárust és határozottan 
kijelentették neki, hogy ha ki nem teszi Török János- 
nak a szürét, a lapot egyszerüen be fogják tiltani. Akkor 
még nem ismerték az országban Kerkápolyinak azt a 
klasszikus mondatát, hogy a legdrágább kölcsön az, a mit 
az ember nem kap; de Emich is körülbelül igy okosko- 
dott: hogy tudniillik a legrosszabb lap az, a mely meg 
nem jelenhet és Török Jánosnak csakugyan felmondott. 

Én akkor a , Pesti Napló" bécsi munkatársa voltam 
és az én kedves János bátyám hozzám fordult azzal a 
kérdéssel, hogy hát ily körülmények közt guid faci- 
endium? Hosszu tanácskozás után megállapodtunk abban, 
hogy ő Bécsben fog uj magyar lapot kiadni. 

Ma azok előtt, kik az akkori viszonyokat nem ismerik, 
furcsának tünhetik fel az, hogy mi egyenesen bele 
akartunk rohanni az oroszlán torkába és daczára annak, 

hogy a pesti rendőrségi tisztviselők csak vak eszközei 
voltak a bécsi kormánynak, mégis azt reméltük, hogy 
az ostromállapotos Bécsben, a hol akkor Kempen 
tábornok volt az ur, magyar lappal könnyebben tudunk 
boldogulni, mint Pesten. 

És mégis ugy volt. Török János egy hosszabb memo- 
randumot nyujtott be Kempen bárónak és ettől csak- 
ugyan megkapta a , Magyar Sajtó" kiadására az enge- 
délyt. Volt erre nagy öröm Izraelben. A legelső teendő — 
Török János ebben sem tagadta meg magyar természe- 
tét — az volt, hogy nagy áldomást csaptunk a döblingi 
, Szarvas" vendéglőben. Meg volt arra hiva minden toll- 
forgató magyar ember, a ki amaz idő szerint Bécsben 
tartózkodott. Jelen volt egy nő is, gyönyörü szépségü 
fiatal özvegy, Török János leánya, a ki később férjhez 
ment Véreyhez, az Athenaeum nagyérdemü vezérigaz- 
gatójához. Ettünk-ittunk ,was gut und theuer ist". Ebéd 
után pedig János bátyánk egy pinczérrel kivitetett egy 
pár üveg pezsgőt a vendéglő megett fekvő rétre, a hon- 
nan látható volt a , Görgen"-féle döblingi tébolyda, 
Széchenyi István komor barlangja. Ott Török megtöl- 
tötte poharainkat, levétette velünk a kalapokat és a 
tébolyda felé emelvén poharát, ünnepélyes hangon 
mondá : 

— E poharat üritsük a legnagyobb magyar egészsé- 
gére; a Mindenható éltesse ! 

Valóban megható pillanat volt, mely után komorul és 
szótlanul ballagtunk hazafelé . . . . 

Ez meglévén, hozzáfogtunk a szerkesztőség össze- 
állításához. Főszerkesztő, a ki egyszersmind a bel- 
ügyekre vonatkozó czikkeket vállalta magára, Török 
János volt. Én arra köteleztem magamat, hogy mindennap 
egy külügyi czikket irok. A lap többi rovatainak ellá- 
tására szerződtetve lettek belmunkatársaknak Vajda 

János, Székely József és Török Sándor, a főszerkesz- 
tönek fia. A tárczaczikkeket megirandó volt Kecskeméthy 
Aurél, akkorában cs. kir. rendőrségi biztos és mellette 
egy fiatal medikus, a ki azóta hires magyar iró lett, 
Ágai Adolf. 

Kissé furcsa helyzete volt Kecskeméthy Aurélnak, a 
ki akkor kezdte először Kákay Aranyos álnév alatt 
azon szellemdus czikkeket irni, melyek később éveken 
át a magyar közönségnek kedvencz olvasmányát képez- 
ték; mig Ágai öcsénk Náday Ezüstös álnév alatt neki 
szekundált. Aurél barátunknak, mondom, furcsa helyzete 
volt; ő ugyanis, mint rendőrségi biztos, a rendőrség 
sajtóhivatalához volt beosztva és ott czenzori munkát 
végzett, különösen pedig a magyar irodalmi termékek 
ellenőrzésével volt megbizva. A bécsi hatóság, mikor 
megtudta, hogy Kecskeméthy az uj magyar lap munka- 
társai közé tartozik, teljesen meg volt nyugtatva, de 
teljesen meg voltunk nyugtatva mi is, mert tudtuk, 
hogy  Kecskeméthy, hivatalos állásának daczára is, 
magyar érzelmü ember, a ki soha sem fog bennünket 
elárulni. A mellett magasan állott felebbvalóinak kegyé- 
ben, a kik — és ez talán furcsán hangzik — majdnem 
egytől-egyig liberális gondolkozásu emberek voltak. Ezek 
közt első sorban emlitendő a sajtóhatóság főnöke, 
Levinsky miniszteri tanácsos, mellette pedig Fiedler, 
akkori udvari titkár a rendőrminiszteriumban, a ki 
később, mint az osztrák vallás- és közoktatásügyi minisz- 
terium osztályfőnöke nyugalomba lépett. 

A lap kiadási engedélye azonban két feltételhez volt 
kötve. A belpolitikát illetőleg Töröknek a kormány ellen 
irányzott minden támadástól tartózkodnia kell, a kül- 
politikát illetőleg pedig szigoruan azon instrukcziókhoz 
kellett magát tartania, melyekért naponként a sajtó- 
irodába kellett fáradnia. Ezen instrukcziók közlésével 

az előbb emlitett Fiedler Károly udvari titkár lett meg- 
bizva. Fiedler már akkor nemcsak ritka műveltségü 
férfiu, de valósággal tudós volt, ki — egy rendőr- 
hivatalnoknál kissé szokatlan foglalkozás —  szenve- 
délyesen foglalkozott csillagászati tanulmányokkal; e 
mellett kifogástalan jellemü és teljesen liberális férfiu. 

Mivel nekem kellett a külügyi czikkeket megirnom, 
kiváló megnyugtatásomra szolgált azon tudat, hogy az 
utasítások ettől a férfiutól veendők. A naponkénti érint- 
kezést Töröknek kellett fentartania és mikor este a szer- 
kesztőségbe jöttem, hogy czikkemet megírjam, Török 
nekem Fiedlerrel való beszélgetéséről referált. Mikor 
első nap este a szerkesztőségbe értem, Török kétségbe- 
esett arczkifejezéssel jött elémbe. Kérdésemre, vajjon 
volt-e Fiedlernél, igenlőleg válaszolt. Mikor végre kértem, 
hogy álljon elő az utasításokkal, desperátus arczkifeje- 
zéssel végigborzolta a haját. 

— Barátom, — mondá — beszélt nekem az a német 
másfél órán át, de én abból egy kukkot sem értettem, 
csak hébe-hóba, mintha ez a szó: , Oroszország" ütötte 
volna meg fülemet. 

Fiedlernek, mint sok évi rendőrhivatalnoknak, az volt 
a szokása, hogy halkan beszélt; inkább csak morgott, 
miközben fejét hol jobbra, hol balra forditotta, körül- 
tekintendő, nem hallgatózik-e valaki; Török pedig 
nagyfoku süketségben szenvedett és igy képzelni lehet, 
mily oktatást hozott nekem Fiedlerrel való beszélgeté- 
seiből. 

Azzal vigasztaltam derék Török barátomat, hogy majd 
csak összetákolok valamit saját izlésem szerint. Nagyon 
nyugodt azonban nem volt; sőt ellenkezőleg, ugy véle- 
kedett, hogy nagy vihar van készülőben, mert egyszer 
mégis csak észreveszik a sajtóirodában, hogy a külügyi 
czikkek nem Fiedler utasításai szerint iródnak. 

Egyideig minden rendben ment; Fiedler tovább mor- 
gott, Török tovább sem értett semmit. Egy kis próbát 
mégis megkoczkáztattunk, megtudandó, vajjon csalárd 
játékunk illetékes helyen észrevétetett-e, Kecskeméthy 
Aurélt, ki, mint emliítém, a sajtóirodában volt alkal- 
mazva, kérdeztük meg ez iránt. Kérdésünk egész 
általánosságban volt tartva és Kecskeméthy azt felelte, 
hogy a belügyi czikkeket mindig lefordítja Kempen 
ő exczellencziája és hivatala részére és ezekkel teljesen 
meg vannak elégedve. 

— És hogy állunk a külügyi czikkekkel? — kérdé 
Török félénken. 

— Ezeket nem kell leforditanom, — viszonzá Kecs- 
keméthy — mert mindjárt a lap megjelenésekor azt 
az utasítást nyertem, hogy a külügyi czikkekkel ne 
törődjem, minthogy ezek ugyis Fiedler utasításai 
szerint iratnak. 

De a lapnak többi részei is határozottan magyar szel- 
lemben voltak szerkesztve. Képzelhetni, milyen lármát 
ütött Pesten ezen bécsi magyar lap megjelenése. Az 
itteni rendőrség magánkivül volt és minden istenadta 
napon küldte fel a denuncziácziókat Bécsbe főnökéhez, 
Bach Sándor miniszterhez. De Bécsben, a mint emlitém, 
tulajdonképen nem Bach, hanem Kempen tábornok és 
városparancsnok volt az ur, a ki katona létére és egyéb 
tulajdonságai miatt is, az udvari körökben sokkal ked- 
veltebb személyiség volt, mint az 1848-ban dühös demo- 
kratából reakczionárius miniszterré lett hajdani bécsi. 
ügyvéd. 

Bach és Kempen közt bizonyos aknaharcz folyi és 
minél jobban vágtatott bele Bach a reakczionárius 
irányba, annál inkább iparkodott Kempen bizonyos 
liberális szinben feltünni. A , Magyar Sajtó" elleni denun- 
cziácziók Bach bürójából átvándoroltak a Kempenéba, . 

ott pedig egyszerüen a papirkosárba lettek dobva és mi 
háboritatlanul folytattuk működésünket, mely otthon oly 
nagy mértékben találkozott a közönség tetszésével, hogy 
mindjárt kezdetben 1600 előfizetőnk volt. 

Hanem különben bizony nehéz volt ezen kezdet és 
oly akadályokkal kellett megküzdenünk, a melyekről a 
mai hirlapírói nemzedéknek fogalma sincs. Emich könyv- 
árus okos ember létére előre látta a ,Magyar Sajtó" 
sikerét és abból — már t. i. az anyagi sikert értve — 
bizonyos részt magának akart biztosítani. Az ő üzletében 
volt akkor egy Számvald nevü, jó családból való fiatal 
ember, a ki némi vagyonnal is rendelkezett és Emich 
által üzlettársnak lett befogadva. Abban történt megálla- 
podás, hogy a , Magyar Sajtó" kiadója ez a Számvald lesz 
és hogy a lapnak anyagi ügyeit ő fogja kezelni, mert János 
bátyánk mindenhez érthetett a világon, de a pénzzel 
való gazdálkodáshoz ő kelme egyáltalában nem értett. 

Most nyomdát kellett keresnünk és én rábirtam a 
Wanderer kiadóját, Sommer Lipót bécsi nyomdászt, 
hogy a , Magyar Sajtó" nyomtatását vállalja el. Az első 
számot igen szépen megcsináltuk és a kéziratot elküldtük 
a nyomdába, hanem ekkor kisült, hogy ebben a nyomdá- 
ban egyetlen egy magyar szedő sincs, magyar korrek- 
torról pedig még kevésbbé lehetett szó. Török János 
ennélfogva korrektornak egy Elefánti nevü fiatal embert 
szerződtetett, a kiben később szintoly alapos tudományu, 
mint nagyműveltségü férfit tanultunk megismerni. (Ha 
jól emlékszem, egyideig nevelő volt Londonban Apponyi 
grófnak, az akkori osztrák nagykövetnek házában.) 

Mikor az első számra vonatkozó szerkesztőségi munkát 
bevégzettnek hittük és guasi re bene gesta haza akartunk 
menni, jött alulról — a szerkesztőség a II. emeleten, a 
nyomda pedig földszint volt — Elefánti részéről az a 
rémhir, hogy azon kefelevonatok, melyek eddig korrek- 

tura végett eléje lettek terjesztve, oly rettenetesen van- 
nak kiszedve, hogy a sajtóhibák kijavitása órákat fogna 
igénybe venni és hogy ő egymaga egyáltalában nem 
képes ezt a munkát elvégezni. Erre János bátyám kiadta 
a parancsot, hogy: itt kell maradni! A kefelevonatok 
egymásután felhozattak és esti kilencz órától reggeli 
három óráig az egész szerkesztőség korrektori munkát 
volt kénytelen végezni, csakhogy a lap megjelenhessen. 
Igy ment ez heteken át, mig végre nagy ügygyel-bajjal 
egy pár magyar szedő lett előteremtve és nekünk leg- 
alább a korrekturával nem kellett többé bajlódnunk. 

Ezzel az Elefántival egyszer egy furcsa dolog történt. 
Egvik este, midőn bejövök a szerkesztőségbe, hogy ezik- 
kemet megirjam, János bátyámat dühösen látom a 
szobában fel s alá szaladni. Meglepetve kérdém, hogy 
mi történt ? 

— Képzelje csak, — mondá nekem Török János, — 
ez az Elefánti azt üzeni nekem, hogy ő nem jön többé 
a nyomdába. keressek magamnak más korrektort. Hol 
az ördögben találjak én itt magyar korrektort? 

— De hát ki bántotta Elefántit ? — kérdezém. 

— Én nem tudom. — felelte Török, — levelében 
csak azt írja, hogy nem engedi magát általam össze- 
szamaraztatni. 

Kezdtem inguirálni az öreget és végre rájöttem. hogy 
mi történt. Azelőtt való este az én czikkemben valami 
hirlapi karsúról volt szó és az a fÍrázis fordult elő, hogy 
ez a kacsa már napok óta gágog a lapok hasábjain. 
Mikor e czikknek korrekturája Elefánti elé került, ő, ki 
nyelvtisztaság dolgában nem értett tréfát, felküldött a 
szerkesztőségbe egy ezédulát. a melyre csak ez volt 
irva: , A [ud gágog, a kacsa sápoy". A szerkesztőségben 
már nem volt senki, csak Török János, a ki az én 
czikkeimet olvasatlanul küldte mindig a nyomdába és 

igy nem értvén az Elefánti czéduláját és különben is 
nagyon ingerlékeny természetü lévén, azt gondolta, hogy 
a korrektor ur valami izetlen tréfát akar vele üzni. Fogta 
tehát magát s ugyanazon czédulára ,a lud gágog, a kacsa 
sápog" szavak alá ezt irta: ,és a szamár ordit". Azután 
a szedőfiu által ezzel a toldalékkal küldte vissza annak 
irójához, a ki természetesen nagyon zokon vette ezt a 
goromba utóiratot. Képzelhetni, milyen jóizüt nevettem 
ezen felreértésen. Elmentünk azután János bácsival ketten 
Elefántihoz és a felvilágosítás után csakugyan sikerült őt 
kibékitenünk. 

Igy egy pár hónapig szépen ment a dolog. Hiuságom- 
nak nem kevéssé hizelgett az, hogy Törökhez az országból 
mindenünnen érkeztek tudakozódások az iránt, vajjon 
kicsoda az az (Fk.)? (Ugyanis akkor irtam először ezen 
betük alatt, mig a , Pesti Naplóf-ba irt czikkeim kulcs-jegy 
alatt jelentek meg.) És — 26 éves fiatal embertől talán 
nem fogják ezt rossz néven venni — nem kevéssé voltam 
büszke, midőn végre Török János valódi dicshimnusz 
kiséretében revelálta a lapban a czikkiró valódi nevét. 
Ennek az erkölcsi sikernek reám nézve, mellesleg mondva, 
még az az anyagi haszna is volt, hogy a , Pesti Napló", 
melytől addig havi 12 ezikkért 30 forintot kaptam, meg- 
tudván, hogy Török János nekem havonkint 100 forintot 
fizet. tiszteletdijamat szintén 100 forintra emelte, ugy 
hogy én egyszerre valóságos Krözus lettem. Hogy mit 
tett a , Magyar Sajtó" ama sivár napokban a magyar ügy 
érdekében, azt kiemelni nem illik hozzám, a ki e műkö- 
désben. habár csak parruw pars fui. 

Örömmel dolgoztunk, mert láttuk, hogy nem hatás 
nélkül dolgozunk. Hanem a boldogság nem tartott sokáig. 
A legközelebbi évnegyedes előfizetés alkalmával ismét 
egy pár ezer forint gyülvén egybe, Számvald kiadó ur, 
a ki nagyurias életmódja által óriási adósságokba verte 

magát, ezt a pár ezer forintot zsebre dugta és — ill a 
berek, nád a kert. Egy pár hónappal később olvastuk 
valamelyik ujságban, hogy az indiai seapoy-háboruban 
egy Számvald nevü magyar eredetü tiszt nagyon kitün- 
tette magát, de azután minden nyoma eltünt és én mai 
napig sem tudom, mi lett belőle. 

Hanem szegény Török Jánosra nézve most nagyon 
sanyaru napok következtek. Ő becsületes ember létére 
az előfizetőket ki akarta elégiteni és igazán hősies erő- 
megfeszitések közben tartotta fenn még egy pár hónapig 
a lapot; de aztán tovább nem győzte és miután 
Heckenast, pesti könyvárus, késznek nyilatkozott a 
, Magyar Sajtót" átvenni, ez Pestre vándorolt át, én 
pedig megváltam a laptól. 


RÉGI EMBEREK. — RÉGI DOLGOK. 


(LEVÉL BENEDEK ELEKHEZ AZ ,ORSZÁG-VILGÁG" SZERKESZTŐJÉHEZ.) 


1891. deczember hó. 
Tisetelt barátom! 

Előttem fekszenek azon kedves soraid, melyekben 
felszólítasz, hogy irjak valamit lapodnak karácsonyi 
számába. Ennek ellenében azon, ugy hiszem, jó tanács- 
csal szolgálhatnék neked, hogy katonáidat ne vedd a 
rokkantak házából és hogy olvasóid kétségkivül szive- 
sebben látnák, ha megtisztelő felszólitásoddal fiatalabb 
erőhöz fordulnál. Életszabályaim egyike azonban régóta 
az, hogy ha valaki tőlem szivességet kér, vagy megadom, 
vagy nem adom meg, de megtagadni a szivességet, 
melyet kérnek és adni egy tanácsot, melyet nem kérnek, 
ez nem tartozik szokásaim közé. Ennélfogva kész- 
ségesen elhatároztam magamat arra, hogy irok és most 
már csak azon töröm a fejemet, vajjon miről irjak? 
Ilyenkor mi írók, a mint alkalmasint saját tapasztalá- 
sodból is tudod, a levegőbe szoktunk nézni, a hol 
láthatatlanul lebegnek azon bizonyos imponderabiliák, 
melyek többé vagy kevésbbé jó czikkek alakjában lépnek 
a napvilágra. De a mint ugy felnézek, szemem meg- 
akad egy képen, a mely körülbelül harmincz esztendő 
óta függ iróasztalom fölött, melyet mindennap szám- 

talanszor látok, de soha komolyabb figyelemre nem 
méltattam. Nem tudom, mi okozza, de pillantásom ez 
egyszer hosszasabban mereng e képen; ugy látszik 
előttem, mintha a rajta levő alakok megmozdulnának 
és lassanként közelednének felém, mintha merev sze- 
meikből egyszerre élénk tűz sugárzanék, mintha halkan 
megszólalnának a néma ajkak, melyeknek némelyike — 
fájdalom ! — nemcsak e képen néma, hanem különben 
is már régen örökre elnémult. Művészeti szempontból 
nem valami remekmű ez és Maszák Hugó barátom, a 
ki 30 évvel ezelőtt rajzolta, talán maga sem fogja annak 
tartani. De a visszaemlékezéseknek egész árja ömledezik 
felém, a mint igy egy csoportban egyesítve látom azt 
a hét férfit, kik az ötvenes években az akkori , Pesti 
Napló" szerkesztőségét képezték. Két sorban vannak 
egymás mellé állitva. a felső sor három, az alsó négy 
alakból áll. A felsőnek közepén báró Kemény Zsigmond, 
a ,Napló" akkori főszerkesztője látható, tőle jobbra 
Danielik János ez. püspök, akkor még kanonok, balra 
én (utólag minden arczkép alá oda nyomtatták az illetőnek 
nevét és akkor az a tréfás fölcserélés történt, hogy a 
kövér pofáju reverendás ur arczképe alatt az én nevem 
áll, az én arczképem alatt pedig a kanonoké), mig az 
alsó sor jobb szárnyát Pompéry János és Greguss Ágost, 
bal szárnyát Salamon Ferencz és Királyi Pál képezik, — 
négy halott és három élő; még pedig — furcsa játéka 
a véletlennek! — meghalt Kemény Zsigán kivül éppen 
az a három, a ki a kép jobb oldalán látható, mig életben 
maradt az a három, a ki annak baloldalát foglalja el." 
Ha nem volnék olyan tizenhárom próbás pecsovics, azt 
az éleczet koczkáztatnám, miszerint ebből is látható, 
hogy a baloldal mégis több életerővel bir, mint a jobb- 


" Ez a czikk megjelenésekor igy volt; ma közülük csakis Falk 
Miksa él. 

oldal; de különben sem vagyok élezelési kedvemben és 
talán nem fogod férfiatlan érzelgésnek venni, ha azt 
mondom, hogy mélyen meghatva nézem e csoportját 
azon barátaimnak, a kikkel vállvetve működtem sajtó 
utján az abszolutizmus legsötétebb napjaiban, — nem, 
vagy legalább még nem a magyar alkotmány helyre- 
állíitásán, a mire akkor semmi kilátás nem volt, hanem 
igenis abban, hogy a magyar nemzet szivében fentartsuk 
az alkotmányosság iránti érzéket, a szabadság iránti 
szeretetet, mert azon bölcs utasitás szerint, melyet 
akkoriban Deák Ferencztől vettem és melyet , Apró- 
ságok báró Kemény Zsigmond életéből" czimü tárcza- 
czikkben is felemlitettem, ez képezte reánk nézve a 
fő feladatot. , Az alkotmány nyugszik", — mondá ő — 
,de megvan és ha annak ideje megérkezik, egyetlen 
tollvonással helyreállítható, azonban hiába állittatnék 
helyre, ha ezen helyreállított alkotmány akkor nem talál 
oly nemzedéket, mely annak fentartására és megvédésére 
is elegendő erővel, bátorsággal és lelkesedéssel bir . . ." 

Szegény Kemény Zsiga! Mennyi jó és rossz élezet 
csináltak reá, mint szerkesztőre (mert az iró előtt min- 
denki feltétlenül hajtott térdet), és ő csakugyan nem is 
volt szerkesztő a mai értelemben, sőt ez ellenkezett az 
ő egész természetével, főleg kényelemszeretetével és 
szórakozottságával, melyről alább elmondok egy kis 
történetet, de ő az akkori ,Pesti Napló"-ra nézve 
ennél sokkal több volt, ő annak hátgerinczét képezte, 
mig nekünk többieknek csakis az oldalbordák szerepe 
jutott, és különösen én nem szólhatok róla mély megindu- 
lás nélkül, mert ő nekem két évtizeden át nemcsak hű, 
gyöngéd, odaadó barátom, hanem egyszersmind mesterem 
is volt. Nem első és nem egyedüli mesterem, ezt hozzá 
kell tennem, nehogy a háládatlanság bünébe essem. 
Első mesterem a publiezisztika terén oly ember volt, a 

kinek ma már nevét is alig ismerik, még a német irodalom- 
ban sem, ámbár egy pár igen értékes regényt és két 
kötet szép novellát irt. Neve, de csak irói neve Seidlitz 
Gyula volt, valódi nevén Jeiteles Izsáknak hivták, de 
ő, — ámbár akkor még nem létezett antiszemitizmus 
és ámbár egyik közeli rokona, mint eszthetikus igen 
kiváló helyet foglalt el a német irodalomban, — a 
Jeiteles nevet még sem tartotta irodalmilag szalón- 
képesnek, és ezért vette fel a másikat. Itt Pesten ismer- 
kedtem meg vele a negyvenes évek közepén, midőn 
mint tizenhat éves fiatal ember, félig gyermek, munka- 
társul léptem be a nem rég oly sajnos módon meg- 
halálozott Kilényi (akkor még Klein) által kiadott , Ungar" 
eczimü laphoz, melynek Seidlitz főmunkatársa volt. Bécsben 
aztán folytattuk az összeköttetést, midőn az ötvenes évek 
elején mindketten a , Wanderer" szerkesztőségének tagjai 
lettünk. Ez a Seidlitz rendkivüli olvasottsággal és alapos 
tudománynyal rendelkező férfi volt, és a mellett irálya 
oly grácziával birt, a milyet még ritka irónál találtam. 
Az ő zsurnalisztikai elve az volt : nincsen tárgy a világon, 
a melyről ügyes ember ne tudna érdekes czikket irni. 
A mi különösen a politikai vezérczikket illeti, annak ő 
szerinte sohasem volna szabad dissertatiónak és vagy 
száz nyomtatott sornál hosszabbnak lenni. Ilyen czikkre 
pedig, mondá, elegendő egyetlenegy eszme, a mely aztán 
ügyes tollal kivitt arabeszkekkel feldiszítve, mindig képes 
lesz az olvasó figyelmét lebilincselni, azt mulattatva 
oktatni. Ilyen vezérczikket aztán kettőt, hármat, négyet 
is adhatni egy számba, a mi nemcsak változatosságot 
hoz a lapba, hanem lehetővé teszi nem egyedül a fon- 
tosabb, hanem az alárendeltebb napi kérdéseket is az 
olvasó értelméhez közelebb hozni. És ez pedig nála 
nemcsak elmélet volt, melyet nekem prédikált, hanem 
gyakorlati alkalmazását is tanultam tőle, mert ő maga 

naponkint két-három ilyen — többé-kevésbbé érdekes, 
de sohasem unalmas és mindig brilláns irályu — czikket 
irt a , Wanderer"-be, mely lap nem csekély mértékben 
éppen ezen czikkeknek köszönhette akkori nagy elter- 
jedtségét. Ezt az irót iparkodtam aztán én is utánozni, 
annyira a mennyire, sőt még egy pár külsőséget is 
eltanultam tőle ; igy pl. azt, hogy rendkivül apró betükkel 
szokott irni és abból a mit érett gondolkodás után 
egyszer papirra hozott, lehetőleg keveset törölni; csak 
egyben nem követtem őt: ő t. i. még nappal is, nyáron 
a déli órák alatt, csakis az ablakok sürü befüggönyözése 
által teljesen sötétté tett szobában, gyertyavilág mellett 
tudott dolgozni. 

Ezen első mesteremnek legkirivóbb ellentéte, bátran 
mondhatni, egyenes ellenlábasa volt báró Kemény Zsig- 
mond. Ő egyike volt a legalaposabb elméknek, kiket 
valaha ismertem. A mely tárgygyal foglalkozott, annak 
legmélyebb fenekére hatolt, ugyszólván górcsővel anali- 
zálta, minden legkisebb izében tanulmányozta és minden 
oldalát filozófiai spekuláczióinak tárgyává tette. Onnan 
van az, hogy önálló művei, mig magyar irodalom létezni 
fog, annak mindenkor legértékesebb gyöngyei közé fognak 
tartozni. Regényei és beszélyei, éppen az imént emlitett 
tulajdonságainál fogva, tulajdonképeni népszerüségnek 
sohasem örvendtek, de a ki ily olvasmányokban nemcsak 
játszi mulatságot keres, hanem eredeti jellemek kidombo- 
ritásában és zsenialitásuk által meglepő refleksziókban 
gyönyörködni képes, arra Kemény Zsigmond regényei 
mindenkor mély hatást fognak tenni. Mint hirlapiró, 
természetesen, nehézkes volt. Ő — teljes ellentétben az 
általam emlitett német publiczistával — nem osztotta 
azon nézetet, hogy egy hirlapi czikkre egyetlen egy 
eszme is elegendő, a többi diszitmény lehet, hanem 
éppen ellenkezőleg azt akarta, hogy czikkeiben ne legyen 

egyetlen egy mondat, a melyben mélyebb eszme nincsen, 
és mivel ő bővében volt az eszméknek, nemcsak hogy 
rövid czikket nem igen tudott irni (többnyire egész czikk- 
sorozatot irt), hanem a közönséges ujságolvasóra nézve 
nehézzé és fárasztóvá tette, őt ernyedetlen figyelemmel 
tételről tételre követni. Nem is szerette a hirlapirást és 
örült, ha nem volt vele kénytelen. Erre nézve szerkesz- 
tőségének tagjai egy igen jellemző dolgot mondtak el 
nekem. Én akkor Bécsből hetenkint négy-öt vezérezikket 
küldtem a ,Napló"-nak. Minden reggel a bécsi posta 
megérkezése után, Kemény hálóköntösben kijött szo- 
bájából, tudakozódván, jött-e tőlem ezikk? Ha nem jött, 
ő mogorván és morogva, mint a medve verőfényes téli 
napokon, visszatért odujába, mert ily napokon neki 
magának kellett irni; de ha azt mondták neki, hogy 
van czikk, akkor fényes mosoly sugározta be széles 
arczát, könnyü léptekkel visszalebegett hálószobájába és 
délig többé nem volt látható. Hogy mit tett ezen idő 
alatt, ujból kezdte-e az alvást, vagy regényeit irta-e, 
senkisem tudta, mert az ajtót nagy óvatosan becsukta. 
Az ő regényirási modora egyébiránt nagyon eredeti volt. 
1859 nyarán együtt laktunk a Svábhegyen a Bujanovics- 
féle villában; ő a jobboldali, én nőmmel a baloldali 
részen. Vacsora után körülbelül 10 órakor hazajöttünk, 
nőm akkor lefeküdt, én pedig rendesen átmentem Kemény- 
hez, a ki amaz időben, ha jól emlékszem, a , Rajongók" 
czimü regényén dolgozott. Én szép csendesen leültem, 
könyvet vettem és olvastam, mig Keményrecsegőludtollával 
— mert ő mindig ilyent használt — irni kezdett. Körül- 
belől egy félóráig irhatott, midőn egyszerre a recsegés 
megszünt. Felnéztem és azt láttam, hogy ő még ott ül 
tollal kezében. csak feje volt kissé mélyebben lehajtva 
a papir felé, szemeit behunyva — aludt. Nem akartam 
háborgatni és ismét a könyvembe néztem, de egyik sze- 

memmel mégis csak odapislogtam feléje. Körülbelől egy 
negyedóra mulva egyszerre kinyitja szemét és ugyan- 
abban a pillanatban bemártva tollát, folytatja az irást a 
nélkül, hogy akárcsak egy perczig kellett volna gondol- 
koznia a felett, vajjon hol ejtette el a fonalat. 

Erről a svábhegyi együttlétről eszembe jut egy másik 
történet, melyet már azon okból is fel kell hoznom, mert 
az rendkivül jellemző azon módra nézve, a mely szerint 
akkor Magyarország legtekintélyesebb politikai lapját 
szerkesztették. 1859 julius 12-ike volt. Kemény az nap 
Jókaihoz volt vacsorára meghiva, a ki már akkor is 
nejével a Svábhegyen lakott. Ebéd utáni sétánkban a 
báró, mint rendesen, ugy ezen a napon is részt vett és 
körülbelül 6 óra volt, mire hazaérkeztünk. A kert rács- 
kapujánál Kemény ajánlotta magát. , Hová megy?" — 
kérdé a feleségem. — ,Hát Jókainéhoz megyek vacso- 
rára." — , De kedves báró, ebben a poros ruhában és 
ezzel a piszkos, vörös nyakravalóval csak nem lehet női 
látogatást tenni." — ,Igaza van — mondá Kemény, — 
megyek hamar toilettet csinálni." — Mi ez alatt leültünk 
a kertben és vagy tiz percz mulva Kemény xijött ismét 
a házból csinos fekete szalonkabátban., uj szalmakalappal 
fején és hófehér nyakravalóval, — igen ám, de ezen 
fehér nyakravaló alól mintegy ujjnyi szélességben kikan- 
dikált az előbbi piszkos, vörös nyakravaló, melyet ő 
letenni elfelejtett, hanem a fehéret egyszerüen csak 
rákötötte. Természetes, hogy nőm által ujból relegál- 
tatott. Mikor végre teljesen feddhetetlen toiletteben meg- 
jelent, ugyanabban a perczben a rácskapu előtt megáll 
egy pesti fiaker és abból Müller Ottó, az akkori hivatalos 
, Pest-Ofner Zeitung" szerkesztője ugrik ki, messziről 
kiáltván, hogy ő nagy ujságot hoz. Aztán elmondta 
nekünk, hogy egy imént érkezett telegramm szerint azelőtt 
való nap I. Ferencz József és III. Napoleon közt Villa- 

francában az előzetes béke megköttetett. — ,No kedves 
Zsigám — mondám, — igy ebből a Jókai-vacsorából 
nem lesz semmi." — , Miért?" — kérdé ő a bámulat 
félreismerhetlen jeleivel rám meresztvén jóságos nagy 
szemeit. — , Hát erről csak muszáj czikket irni — foly- 
tatám, — még pedig rögtön, hogy még a holnapi lapban 
megjelenhessen." — Most Kemény sajnálkozó, hogy ne 
mondjam megvető mosolylyal nézett rám. — , Ugyan mit 
gondol maga? — mondá, — most mindjárt 6 óra lesz, 
mirc kocsit kapok és Pestre érkezhetem 7 óra lesz, akkor 
minálunk a szerkesztőség már zárva van és oda az Ur 
Isten se mehet be többé; mire pedig elkészülne a czikk, 
akkorára az egész lap már teljesen ki is lesz nyom- 
tatva; rá érünk mi holnap is." Nekem, a ki sokáig a 
bécsi zsurnalisztikai iskolába jártam. sehogysem fért a 
fejembe, hogy másnap az ily világra szóló telegramm 
megjelenjen azt kisérő és inagyarázó czikk nélkül. — 
, Édes Zsigám, megpróbálom én," — mondám. — , Hát 
ezt megteheti, — válaszolá ő, — én pedig Jókainéhoz 
megyek és ha ott pezsgőnk lesz, üritek egy poharat az 
én legbuzgóbb munkatársam egészségére." — Kértem 
Müllert, maradjon a feleségemnél és engedje át kocsiját. 
Pestre vágtaltam és 7 óra után csakugyan beléptem 
— miután a szerkesztőség már valóban zárva volt — 
az Emich-féle nyomdába, hogy ott megirjam a czikket. 
Nagy rémületemre a nyomdát üresen találtam; csak 
egy uri ember lézengett ott, a ki valami faktor vagy 
efféle lehetett. Mondtam neki, hogy ki vagyok, és hogy 
szeretnék még egy kis czikket irni a holnapi lapba. 
Az emlitett uri ember ugy nézett rám, mintha azt mondtam 
volna neki, sziveskedjék nekem az ég boltozatáról a 
holdat lehozni, még pedig azonnal. , Uram — mondá 
impertinens nyugalommal. — olyan nincs! Hét órakor 
a lap nálunk már tördelve van és azon többé nem változ- 


tathatunk semmit." És abban is maradt a dolog.... 
Ezt mai kollegáim majdnem hihetetlennek fogják tartani. 
Mi azt gondoljuk, hogy ha éjfélutáni Í órakor a világ 
összeomlik, erről másnap reggel már vezérezikknek kell 
lenni a lapban, föltéve, hogy a világ vége után is fognak 
még ujságok megjelenni. Harmincz évvel ezelőtt pedig, 
24 órával a villafrancai békekötés után, még nem tartották 
sürgősnek az eseményről czikkezni. És ime, a világ akkor 
is szépen ment a maga utján. mi szerkesztők és hirlapirók 
pedig egészségesebbek voltunk, az éjt arra használtuk 
fel, a mire az rendelve van, tudniillik, hogy aludjunk és 
nem öltük magunkat a testet és lelket emésztő éjjeli 
munkával, melynek utána aztán az ember másnap reggel 
kivörösödött szemekkel és bódult fejjel ül ismét az iró- 
asztalhoz . . . 

De ugy veszem észre, hogy ezen igénytelen csevegés 
elején hét emberről, a , Pesti Napló" régi szerkesztő- 
ségének tagjairól kezdtem szólni és ezen már nagyon 
is hosszura terjedt czikkben csak egyetlen egy személylyel, 
az akkori főszerkesztővel foglalkoztam. Hát a többiekről 
majd máskor diskurálunk, — itt vagy másutt ; mert feltett 
szándékom, alkalmilag ezen urak közül nevezetesen egyet 
előrántani azon homályból, a melybe ő maga évek óta 
önkénytesen számüzte magát. Akkor hozzá, a ki egyike 
a leghíresebb toasztozóknak, majd én is intézem sza- 
vamat : , Uram, uram, Királyi Pál uram, szállok az urhoz", 
és aztán akár mondja rá, hogy ,állok elébe", akár nem 
mondja, én majd előállítom őt és meg fogom magyarázni 
a közönségnek, hogy ez a férfi, daczára annak, hogy 
mindig szerényen a háttérben tartotta magát, nevével 
nem parádézott és nem örökitette meg azt önálló inunkák 
által, — hogy ez a férfi, mondom, mily nehéz és a mellett 
mily háládatlan munkát végzett az akkori , Pesti Napló"- 
nál és mennyi köszönettel tartozunk neki mindnyájan, 

nemcsak mi, a kik akkor társai voltunk és a kiknek 
büneit mindig ő volt kénytelen a maga vállaira venni, 
hanem az egész magyar hirlapirodalom, sőt merem 
mondani, az egész magyar nemzet, melynek ama vál- 
ságos időben Királyi Pál szorgalma és tehetsége, tapintata 
és bátorsága tartotta fenn azon napi közlönvt, mely amaz 
időben a — habár csak burkolva kimondható, de vala- 
hogyan mégis kimondható — szabad szónak egyedüli és 
utolsó menedékét képezte. 


x x 
(1888). 


Egész éven át annyi komoly és — fájdalom! — 
egyszersmind nagyon unalmas dolgot irok, hogy legalább 
a jótékonyság oltárára" szeretnék egv kis mulatságos 
történetet letenni, ámbár kérdéses, vajjon nincsen-e 
még ennek is bizonyos komoly háttere, sőt akadhatna 
még oly zsémbes olvasó is, a ki — az olvasottak felett 
kissé gondolkozva — ugy találhatná, hogy ezen a magá- 
ban véve jelentéktelen histórián nekünk magyaroknak 
nem is annyira nevetnünk kellene, mint — okulnunk. 

1859 nyarán Kemény Zsigmond báróval, ki egyike 
volt nem csak a leggeniálisabb, hanem egyszersmind a 
legszeretetreméltóbb embereknek, együtt laktam a Sváb- 
hegyen a Bujanovics-féle villában. Egyszer, midőn épen 
sétautunkra akartunk indulni, Zsigó barátom az ajtónál 
véletlenül még egyszer megfordul és akkor szeme iró- 
asztalára esett, a hol egy darab szivar feküdt. Kemény 
rögiön odasietett és én azt gondoltam, hogy ama 
szivart magával akarja vinni. Ő azonban egy kulcsot 
vett ki zsebéből, kinyitotta vele az iróasztal fiókját és 


: Megjelent a Fenyvessy Ferencz szerkesztése mellett kiadott 
,Jó Sziv" czimü jótékonysági lapban. 

belemarkolván a benlevő szivarosládába, még egy pár 
darab havannait rakott ki az asztalra. Aztán becsukta 
ismét a fiókot és guasi re bene gesta a megelégedés 
mosolyával mondá : 

,No most menjünk!" 

Nem értettem a dolgot. , Mire való ez?" kérdém, 
Ő a fülem felé hajolt, titokzatosan megsugva : 

, Tudja barátom, már régen observálom, hogy inasom 
távollétemben az asztalon maradt szivarokból mindig 
egyet-kettőt el szokott vinni. De ha csak egy darab 
fekszik ott, természetesen genirozva van szegény ; azért 
szoktam ilyenkor még egy pár darabot odatenni." 

Midőn a magyar bárónak ezen nagylelküségi exces- 
susát elbeszéltem egy másik barátomnak, báró Ringels- 
heim táborszernagynak (a ki akkor katonai főparancsnok 
volt Erdélyben), ő azt mondá rá: 

,No bezzeg én másképen bántam el hasonló esetben 
az én inasommal. Én is észrevettem, hogy ő a künn 
hagyott szivarokból mindig egy-két darabot el szokott 
lopni. Nem szóltam semmit, hanem rendesen meg- 
számláltam az asztalomon maradt szivarokat és mikor 
hazajöttem, naponként feljegyeztem, hány darab hiány- 
zott. A hónap végén inasom rendesen átnyujtotta nekem 
azon apró kiadások lajstromát, melyeket a hó folytán 
érettem tennie kellett. Én átnéztem a számlát, aztán 
ezt mondtam neki: 

, Teljesen rendben van: meg kell téritenem 9 frt 
10 krt, havi fizetésed 20 frt, ez tesz összesen 29 frt 
10 krt; ebből 25 darab szivar árát a 40 kr, a mi 10 frt, 
fizetek még 19 frt 10 krt." 

, De kegyelmes uram — —" hebegé az inas. 

, No mi kell? Drágállod a szivart? Hjah fiam, én 
nekem más, mint 40 kros szivarom nincs; ha neked 
olcsóbb kell, vedd a trafikban." 

E naptól kezdve szivarjaim érintetlenek maradtak . . . 

Ebből áll az egész história. Még csak azt akarom 
megjegyezni, miszerint az én kedves magvar báróm, a 
ki valamikor igen csinos vagyon felett rendelkezett, 
csakis kitünő testvérének köszönhette azt, hogy életének 
utolsó éveit anyagi gond nélkül tölthette, mig a német 
báró, mint vagyonos ember, nagy kényelemben élvezte 
nyugdiját Gráczban, a stájerországi Pensionopolisban, 
vagy — miként I. Napoleon elnevezé — dans la ville 
des gráces au bord de lVamour. 

És most nyájas olvasó, sziveskedjék, ha ugy tetszik, 
a felett gondolkozni, vajjon ama két barátom eljárásá- 
ban nem tükröződik-e egy kissé az illető — , nemzet. 
géniusza ? !" 


KÖRÁLYI PÁLRÓL. 


(1899). 


Képes hetilapjaink egyikének hasábjain megjelent 
eczikkemben" már említést tettem egy litografiáról, mely 
iróasztalom felett függ. Ezen képen két sorban van 
egymás mellé állítva azon hét férfi, a ki 1858-ban a 
, Pesti Napló" szerkesztőségét képezte. 

Szándékom volt az emlitett czikkben mind a hat 
társammal foglalkozni, a kik rajtam kivül ezen képen 
láthatók, de már magáról az egy Kemény Zsigmondról 
annyi mondani valóm volt, hogy eczikkemet a következő 
szavakkal kellett befejeznem: , Ugy veszem észre, hogy 
ezen igénytelen csevegés elején hét emberről. a , Pesti 
Napló" régi szerkesztőségének tagjairól kezdtem szólni 
és ezen már nagyon is hosszura terjedt czikkemben 
mégis csak egyetlen egv személylyel, az akkori főszer- 
kesztővel foglalkoztam. Feltett szándékom volt alkalmi- 
lag ezen urak közül nevezetesen egyet előrántani azon 
homályból, melybe éveken át önként számüzte magát. 
Így Királyi Pálhoz, ki egyike a leghíresebb tósztozók- 
nak, majd én is intézem szavamat: ,Uram, uram, 
Királyi Fál uram, szállok az urhoz!" 


" L. ,Régi emberek — régi dolgok" czimű czikket. 


Falk Miksa: Kor- és jellemrajzok. 4 

Azóta nem értem rá , hozzászállni", ma pedig hiába 
tenném, mert ő már a legjobb akarattal sem volna 
képes elémbe állni és majd csak ott fogunk ismét 
találkozni, a hol nincsen más ezenzor, mint az Uristen 
maga, a ki bizonvára ezen derék, becsületes embert a 
mennyei boldogság teljmértéke által kárpótolni fogja 
azon véghossznélküli zaklatásért, melylyel őt a földi 
ezenzorok a Bach-uralom korában kinozták, daczára 
annak, hogy hosszu megfontolás után 1858 ősz kez- 
detén, különösen békeszerető természeténél és rend- 
kivüli óvatosságánál fogva éppen őt "szemeltük ki a 
, Pesti Napló" felelős szerkesztőjének. De hát amaz ép 
oly korlátolt eszü, mint rosszakaratu rendőrséggel szem- 
ben még egy arkangyal sem boldogulhatott volna. Királyi 
mindjárt rövid szerkesztői pályája kezdetén a követ- 
kezőket irja nekem : 


Pest, szept. 10. 1858. 
Igen tisztelt Barátom! 


Személyre ismeretlen ugyan, irodalmi téren azonban 
mint ismerős üdvözlöm önt, meggyőződve, hogy polgár- 
és munkatársának üdvözlését szivesen veendi. 

E kis bevezetés után engedje meg ön, hogy közös 
hivatalunkat beszéltessem. 

Tegnapelőtt is idézve voltam a sajtó-büróba. Egy ren- 
deletet olvastak fel előttem s irattak alá, mely a bécsi 
bank jegyeinek beváltását illetőleg, vagy azok értékére 
vonatkozólag nekünk (Pesti Napló) csak oly eczikkek 
közlését engedi meg, melyek a szeptember 1-én meg- 
jelent , Wiener Zeitung"-ban közzétett rendelettel nem 
ellenkeznek. Ezt siettem önnel tudatni jövendő tájékozása 
végett. A mai számban megjelent főczikkét szintén e 
rámára akarták huzni. Emich ur figyelmeztetése folytán 
részletes tájékozásul az itt irtnál többet nem közölhetek ; 

rendesen a szél fuvásának iránya szokott határozni; 
azonban a bűürokráczidát, mennyire csak lehet, kiméljük, 
mert ez a kor nxebántsvirága s tettei és eljárásának bon- 
czolgatásától rendeletileg is el vagyunk tiltva. A főher- 
eczegi körlevél bevezetése azért volt oly fajdalmas ; 
lapunk megszüntetéséről volt szó s egy ,Rüge" az 
eredmény. 

Ha nem haladhatunk ugy, a hogy kellene, haladjunir, 
a hogy lehet; ezt egykor egy nagy ember mondá, jó 
lesz abból valamit nekünk is elfogadni, miután az idő 
ránk kényszeritette. 

Egyébiránt magamat szives jó hajlandóságába ajánlva, 
maradtam tisztelő barátja Királyi Pál. 

E néhány sor mutatja, mily szomoruak voltak akkor 
az itteni sajtóviszonyok. E mellett azonban a legerede- 
tibb az volt, hogy nekünk a rendőrség részéről gyakorolt 
czenzurát még kegyelemnek kellett tekinteni, mert a 
bécsi kormány és annak pesti közegei uton-utfélen azt 
hirdették, hogy sajtó-szabadsáygy van, hogy a czenzura el 
van törölve és hogy a rendőrség, ha a lapnak kefe- 
levonatai azelőtt való este hozzá beterjesztetnek, csakis 
a szerkesztő egyenes kérésére , barátságból és bizal- 
masan" hajlandó megjelölni azon helyeket, melyekért, 
ha benmaradnak, a lap másnap lefoglaltatnék. Képzel- 
hető, hogy minden szerkesztő kikérte ezen előzetes 
, barátságos és bizalmas" figyelmeztetést, nem akarván 
magát kitenni azon teljes biztonsággal előrelátható 
kellemetlenségnek, hogy az összes példányok kinyoma- 
tásával járó költségeket egyenesen az ablakon kidobja, 
mert a közönség szemei elé az ilyen lap bizony nem 
került volna. Igy tehát majdnem minden nap megtörtént, 
hogy szegény Királyi iali, aki guasi re bene gesta, t. I. 
azon hiszemben, hogy a lap teljesen rendben van, este 
künn ült a Józsefvárosban Danielik és Kemény szak- 

értők társaságában, a Steinschreiber borait megkóstolandó, 
kénytelen volt visszanyargalni a belvárosba és , omissis 
omittendis" és ,deletis delendis" a lapot ujból össze- 
állítani. Valamivel mozgalmasabb időben aztán még 
ágyából is felverték. mert a rendőrségnek utólag valami 
ujabb skrupulusa támadt és még az előbb megengedett 
részekből is egyet-mást ki kellett hagyni. 

Királyi Pál akkori helyzetét még kényesebbé tette 
azon körülmény. hogy a ,Pesti Napló" 1858 február 
20-án a rendőrség által néhány hétre fel lett függesztve, 
a mi nemcsak magába véve csapás volt a lapra nézve, 
hanem azon kellemetlen következéssel is járt, hogy két 
éven belül a lap. ha ujból megdorgálásra szolgáltat 
alkalmat. többé , megintéstő nem kapott, hanem azonnal 
ujból felfüggeszthető rolt. Eletkérdés volt tehát a Naplóra 
nézve legalább ezen két esztendőt baj nélkül kihuzni. 
Mennyire féltette Királyi e tekintetben kedves Naplóját 
mutatja a következő levél, egyszersmind az utolsó, 
melyet nekem szerkesztői minőségében irt : 


Edes Bardtom! 


Egy minket közelről érdeklő kényes dologra kell önt 
figyelmessé tennem, hogy küldendő czikkeiben magát 
tájékozhassa. 

A , Pesti Napló" 18538 február hó 20-án vette felfüg- 
gesztési rendeletét, azóta irott megintést nem kapott s 
igy ha f. hó 20-ig valahogy kihuzhatnók, lapunk , ver- 
warnungsírei" lenne. A Wanderer, N. Nachrichten s 
legujabban a Lloyd megintéseiből, de meg bizonyos 
szaga budai hírből is gyanitom, hogy készülnek szoron- 
gatott lapunk cllen egy csinyre, mely ha azt érné, többé 
nem jelenhetnék megy. Erre részünkről semini okot szol- 
gáltatni nem akarván, minden fenforgó kényesebb ter- 
mészetü kérdésben vagy hallgatást, vagy a legnagyobb 

óvatosságot véljük ezélszerünek követni, hogy a netán 
szándékolt eljárás ujabb adattal ne indokoltathassék. Ez 
értelemben kérem önt szives közreműködésre — a mon- 
dott napig. 

Utóbbi eczikkét az Ost. D. Post-ra vonatkozólag csak 
tetemes változtatással adhatom a fönnebb irt okból, ezért 
kérem nem neheztelni, egyébiránt névjegyét elhagyom. 

Még egyet. Ma az utolsó nap, melyen a , Pesti Napló" -t, 
mint hatóságilag megerősített szerkesztő szerkesztem ; a 
holnapi nappal időm lejárt s én, mihelyt az uj szer- 
kesztő megerősittetése leérkezik, visszalépek. Ezt azért 
tudatom önnel, hogy nemes barátságáért a lefolyt másfél 
év alatt őszinte és hálás köszönetemet mondjam. Isten 
áldja meg önt ezért, vajha oly helyzetbe juthatnék, hogy 
e köszönetemet tettekkel bizonyithatnám ! 


Perem végtárgyalását ezen, vagy a jövő hét elejére 
várom, Isten önnel s ne feledje őszinte barátját 
Pest, febr. 6. 1860. Királyi. 


A mint e levél zárszavai mutatják, Királyi Pál, daczára 
minden óvatosságnak, nem kerülhette ki azt, hogy ellene 
sajtópert ne inditsanak. Ezen per tárgya oly érdekes és 
az arra vonatkozó vádhatározat az akkori állapotokra 
nézve oly jellemző, hogy ez okmányt teljes terjedelem- 
ben és szó szerinti forditásban (az eredeti német nyel- 
ven volt irva) ide iktatom : 


88366. szám 
(büntető ügyben) 


VÁDHATÁROZAT. 


A budai cs. kir. országos törvényszék a szabadlábon 
levő Királyi Pál ellen nyilvános csend- és rendhálborittás 
vétsége miatt vezetett vizsgálat alapján, ma tartott tanács- 
ülésében az előadó és a cs. kir. államügyészség meg- 
hallgatása után elhatározta, hogy: 

Királyi Pál 
nyilvános csendháboritás vétsége miatt a btk. 7., 10., 
28. és 65. §-a alapján büntetendő s ennek következté- 
ben rád ulá helyeztetik. 

A vádlott a végtárgyalásig szabadlábon hagyandó. 

A vádlottnak jogában áll a végtárgyaláson védővel 
megjelenni, a kit vagy maga választhat, vagy választá- 
sát e törvényszéknek engedi át. 

E határozat ellen a vádlottnak joga van a cs. kir. 
főtörvényszéknél felebbezéssel élni, de tartozik azt e 
határozat kihirdetésének napjától számitva 24 órán belül 
a kihirdető törvényszéknél bejelenteni s a bejelentéstől 
számitott nyolcz napon belül szóval vagy irásban tény- 
leg be is nyujtani, ellenkező esetben az elkésett, vagy 
az ezen jogról való lemondás után bejelentett fölebbezés 
épp ugy vissza fog utasittatni, mint a fölebbezésnek nem 
a törvényes határidőn belül történt benyujtásaesetén. 

A fölebbezés benyujtásához a vádlottnak joga van 
védőt alkalmazni. 

A szóbeli végtárgyalásra megidézendő Emich Gusztáv 
kiadó, hogy kihallgattassék és egyuttal itélet hozassék 
a terhére rótt sajtó-kihúgásért, mely a sajtótörvény 34. §. 
b) és c) pontja s 38. §-a, továbbá a btk. 28. §-a értel- 
mében büntetendő. 


Indokok : 


A Pesti Napló czimü ujságban, nevezetesen a 254/2921. 
számban, melynek 1859 nov. 8-án kellett volna meg- 
jelennie, e eczim alatt: A magyar primás arany-miséje, 
Esztergom, nov. 6. egy vezérczikk közöltetett, melyben 
a következő mondatok foglaltattak : 

(Megjegyzendő, hogy a határozat az inkriminált mon- 
datokat előbb német forditásban, aztán eredeti szöve- 
gükben közli.) 

1. , A primás ünnepében az egész nemzet vallásfele- 
kezeti különbség nélkül résztvett. Magyarország primása 
ugyanis ösi, legfőbb nemzeti méltóságainak is egyike, 
melynek hivatása volt egyszersmind korona és nemzet 
között azon szent kapcsokat megvédni, melyeket több 
mint nyolcz századon át a magyar alkotmány alkotott 
s melyek a fejedelem királyi hatalmát s az ország törvé- 
nyes szabadságait boldogitó egyensulyban megtartották, 
vagy azokat, ha események avagy félreértések által 
megzavartatának, az egyensulyra visszavezették" , 

továbbá 

2. , . . . nemcsak a magyar katholikus egyház kivánta 
a szent alkalommal hazai egyházfejedelme iránt hódo- 
latát nyilvánitani, hanem az egész nemzet valláskülönb- 
ség nélkül sietett tiszteletét és rendithetetlen ragaszko- 
dását a magyar primás s magas személyében a nemzet 
ösi intézményei iránt tanusitni", végre 

3. , . . . erősen meg vagyunk győződve, hogy ez ünnep 
egyik nevezetes és eredménydus mozzanata ama félre- 
ismerhetlen erkölcsi és szellemi iránynak és emelkedett- 
ségnek, melyen a magyar nemzet mind önfentartása, mind 
a társadalmi boldogulhatás érdekében egyéb alkotmányos 
eszközök hiányában indult, s ezen ut annál biztosabb és 
sikeresb, minél törvényesb és lojálisabb a czél s a történet 
által megszentelt ama jogállapot, melyet a nemzet, mint 
a korona és ország közös boldogságának zálogát, hogy 
elérhessen, ha kell, nemzedéken át csüggedetlen s válto- 
zatlan törekvése feladatául kitüzött." 

Ez a lap tehát büntetendő tartalmánál fogva a cs. kir. 
rendőrség által elkoboztatott és Királyi Pál ellen a köz- 
rend háboritásának vétsége miatt vízsgálat indíttatott és 
végrehajtatott és pedig azon okból, mert az idézett 
czikk fentjelzett helyei a mostani kormányrendszert 
gyülöletes szinben tüntetik föl, minek az volt a czélja, 

hogy izgasson a fennálló kormányrendszer ellen és ez 
által ellenszegülést és elkeseredést szitson az állami 
közigazgatás mai viszonyai ellen, továbbá mert Királyi 
Pál beismerte, hogy a büntető törvénykönyv 65. §-ában 
a közrendháboritás tárgyilagos ismertető jeleit magában 
foglaló ezikket ő fogalmazta s nyomás végett Incze 
János szedőnek átadta. 

Jóllehet Királyi Pál tagadja, hogy a fenti vétség vádja 
őt terhelhetné s tagadja, hogy az inkriminált czikk idé- 
zett mondataiban a közrendet veszélyeztető és az idézett 
törvény alkalmazását indokoló izgatás beigazolva látsza- 
nék; ő ugyanis felfogása szerint az által, midőn a 
primás aranymiséjét leirta, melyet a császári fenség, 
mint ő Felsége képviselője és több magas állásu 
személy jelenlétével emelt, a magvar nemzet tömör 
egységére mutatott rá s hivatkozott a nemzet történelmi 
érzékére az ország mult intézményei és törvényei iránt, 
a jelenlegi kormányrendszert sem meg nem támadta, 
sem nem gyalázta, 

tekintve azonban, hogy a szerző az inkriminált czikk- 
ben a legkirivóbb antagonizmust állitotta fel a Magyar- 
országban kitört legutóbbi lázadás előtt fennállott poli- 
tikai állapotok és az ország jelenlegi állami szervezete 
között, különösen ott, a hol csakis a márczius előtti 
államszervezetet ismeri el törvényesnek, 

tekintve továbbá, hogy á mondatok értelme és a 
szavak jelentősége által ugyanabban a czikkben világosan 
kifejezést nyer a szerzőnek az az irányzata, hogy a 
fenti ellentétek felállításával az volt a czélja, hogy az 
olvasókat a kormány jelenlegi intézményei ellen politi- 
kailag elkeserítse s az igy felizgatott kedélyekben lángra 
lobbantsa a czikke által netán felébresztett vágyat a 
korábbi állami  institucziók visszaállítására, tekintve 
végül, hogy az ország ezelőtti és jelenleg fennálló 

politikai viszonyainak emlitett gyülöletes összehasonlitása 
a régi állapotok tuláradó magasztalásával a fennálló 
kormányrendszer elleni gyülöletre különösen az által 
válik alkalmassá, hogy a nemzeti tevékenység legfőbb 
czéljául a korábbi politikai rend visszaállítására irányzott 
törekvést oly hangon állitja fel, melyből az ügy ilyetén 
fordulatának bekövetkezését cezélzó izgatás világosan 
kitünik : 

a vizsgálat jelenlegi állásából is a B. P. T. a 140. §. 
2. p., valamint a 268. és 272. §-ai alapján nyilvánvaló 
hogy a rekriminált nyomtatvány tartalma a. B. T. 65. 8-ában 
jelzett büntetendő cselekményt, tehát a közrend hábori- 
tásának büntényét képezik és e cselekménynyel Királyi 
Pál, ki mint a Pesti Napló ezimü ujság felelős szer- 
kesztője, a Napló 8., 9. és 183. alatti magas értesítések 
szerint a magas helytartóság részéről az általa követett 
irány miatt már többször megfeddetett, jogszerüen 
vádolható. 

A szabadlábon hagyásnak a B. P. P. 156. §-ába foglalt 
feltételek hiányában, a kiadó idézése pedig a 234. $-ban 
találja indokát. 

Buda, 1859 deczember 29-én. 

Marabeezusaik 

A másolat hiteléül : elnök. 


Früűhtauer s. k. 


Megvallom, hogy ennél furcsább birói végzés soha 
életemben nem került szemem elé. Ezen vádhatározat 
tartalma, a diszes német kuriális stilus czikornyáiból 
kivetkőztetve, röviden az: Királyi Pál a közcsend és 
rendháboritás miatt vád alá helyeztetik: 1. mert az illető 
czikk a közcsend és rendháborítására alkalmas ; 3. mert 
annak iróját Királyi Pált azon tfendenczia vezette, hogy 
a közecsendet és rendet háboritsa. Punktum! Ilyen 

, indokolást" talán még nem látott a világ, mióta vád- 
határozatok léteznek. 

Hogy mi lett ezen sajtóperből, határozottan nem tud- 
nám megmondani; ugy látszik, mégis elejtették és a 
végtárgyalás, melyről Királyi szól, soha meg nem tar- 
tatott, mert az akkori rendszer hatalmasai a nyilvános- 
ságtól és attól, hogy a közönség szine előtt az iróval 
szembeszálljanak és vele vitába bocsátkozzanak. ugy 
féltek, mint az ördög a tömjéntől. A lapot megintették, 
lefoglalták, felfüggesztették, az írót vád alá helyezték 
és mig az ország ostromállapot és igy nem nyilvánosan 
tárgyaló katonai biróság alatt állott, el is zárták, de 
hogy ez az irő nyilvánosan védelmezze magát és birái- 
nak szemébe mondja az igazságot, azt könnyen érthető 
okokból soha meg nem engedték. 

Ezzel befejezem igénytelen soraimat. Nem volt szán- 
dékom Királvi Pál élet- vagy jellemrajzát megirni. Erre 
majd más vállalkozik, vagy ha nem tenné, más alkalom- 
mal talán magam vállalkozom reá. Ezuttal csak néhány 
tényleges adat által akartam indokolni azt, a mit e czikk 
elején idézett szavaimban Királyi Pálnak, mint szerkesztő- 
nek soha eléggé meg nem hálálható érdemeiről mondtam. 

Felpillantok még egyszer az íróasztalom felett függő 
képre, a honnan megnyerő mosolylyal tekint felém boldo- 
gult barátomnak nyájas, szelid arcza, mintha azt akarná 
mondani : , Köszönöm !" Nincsen miért, te kedves, dicsőült 
barátom! Én csak kötelességet teljesítettem, elmondván 
rólad némely dolgot, a melyet az élők közül én kivülem 
talán már senki sem tud. Midőn aztán igy végigjárta- 
tom szememet azon a hét alakon, melyet e kép ábrázol, 
önkéntelenül is eszembe jut ama hires szimfónia, melyet 
éppen száz évvel ezelőtt Haydn József, Esterházv her- 
eczeg karmestere azon alkalomból szerzett, midőn a her- 
czeg házi zenekarát el akarta bocsátani. A zenészek 

elszéledése előtti utolsó este adták elő ezen szimfóniát, 
mely ugy végződött, hogy a zenészek közül egyik a 
másik után megszünt játszani, aztán hóna alá vette 
hangszerét, elfujta gyertyáját és esendesen kiment. 
Utolsónak maradt a brugós; egy pár nyirettyü-vonás 
után ez is eloltotta gyertyáját és távozott. 

Igy nekem jutott a brugós szerepe, melyre nézve még 
néhány éve Salamon barátommal versenyeztünk. 

A , Pesti Napló"-nak 1858-iki zenekarából már csak 
én vagyok életben és muzsikálok még ugy, a hogy és 
addig, a meddig. 


APRÓSÁGOK BÁRÓ KEMÉNY ZSIGMOND 
JÖJJ TAJPTÓ BŐL 


(1879). 


Szándékosan választottam ezen igénytelen czimet, 
mert bármily szivesen engedtem is e lapok t. szerkesz- 
tője" ama kivánatának, hogy — majdnem két évtizeden 
át benső baráti viszonyban állván Kemény Zsigmond 
báróhoz — irjak én is valamit ezen kitünő és eddig 
épenséggel nem teljes érdeme szerint méltányolt férfiuról, 
mégis arra, hogy ,tanulmányt" írjak róla (miként a 
t. szerkesztő ur csekély dolgozatomat bejelenteni szives 
volt) arra — mondom — bátorságom nincs, most 
kevésbbé mint valaha, miután alig három hét telt el 
annak a remek munkának megjelenése óta, melyet 
Gyulai Pál ugyancsak Kemény Zsigmondról az akadémia 
utolsó nagygyülésén felolvasott és a mely, habár csak 
nagy vonásokban, de ép oly hű és teljes, mint megható 
képét nyujtja a mai Magyarország egyik legnagyobb iró- 
jának. Nem kétkedem ugyan, hogy Kemény Zsigmond 


" E tárcza a ,Pesti Hirlap"-ban jelent meg ; szerkesztője akkor 
Rákosi Jenő volt. 

számos levelei közt, melyek az évek során át nálam 
felhalmozódtak, egynél több volna, mely maradandó 
értékkel bir s hazánk ujabbkori történetének egy-egy 
fázisára nem épen érdektelen világosságot árasztana. 
E leveleket meg is őriztem, mint sok mást, melyek 
oly férfiaktól eredtek, kik hazánk történetében az utolsó 
2—3 évtized alatt nem épen utolsó szerepet vittek, de 
fájdalom, e levelezés rendbe szedésére eddig nem volt 
időm és alig van kilátásom, hogy ezentul lesz. Így tehát 
csak találomra. markolhattam bele a chaotikus halmazba 
és csak egy-két — hogy a szives olvasó utólag ne mondja 
ki ezen itéletet, kimondom én előre — összefüggés 
nélküli részletet közölhetek Keményről, mint politikai 
iróról és szerkesztőről, kiegészitvén azokat emlékezetem- 
ből néhány apró vonással, melyek az embert jellemzik. 

Kemény Zsigmond szerkesztői működését még életé- 
ben is sokan kicsinyelték és jó vagy rossz élczek tár- 
gyává tették. Az, hogy a .,Pesti Napló"-t (Kemény 
korában) nem szerkesztik, hanem hogy az ,szerkesztő:- 
dik", majdnem közmondássá vált. De a mit sokan hisz- 
nek és mondanak, annak azért még nem kell igaznak 
lenni. Igaz, hogy Kemény Zsigmond a szerkesztés tech- 
nikájához nem igen értett és ez nem is neki való munka 
volt, valamint ő ezt nem is tekintette a maga hivatásá- 
nak. Ő ugy magának, mint pártjának a legnehezebb 
viszonyok közt is, minden politikailag megengedett és 
tisztességes eszközzel fenn akart tartani egy organu- 
mot, melyben akkor, a mikor szükséges, bizonyos esz- 
méket megpenditeni és azok mellett propagandát csinálni 
lehessen. Mindennapi zsurnalisztikai étel készítésével ő 
nem törődött és ebbeli indolencziája annyira ment, hogy 
némely napon saját lapját el sem olvasta. Ez egyszer 
egy mulatságos jelenetre adott alkalmat. Az , öreg ur" 
(Deák), a ki Kemény Zsigmondot rendkivül szerette, az 

imént emlitett ráfogás ellen is védelmezte őt, de feltette 
magában, hogy alkalmilag mégis próbára teszi. Midőn 
egyszer Kemény délfelé az , Angol királyné"-ban meg- 
látogatta Deákot, ez utóbbi haragos arczczal fogadta őt 
és azután megeredt a szemrehányások árja. — ,Ez a 
, Napló" — mondá az öreg ur — ,nem maradhat a mi 
közlönyünk. Ha mi ma valamiben megállapodunk és te 
holnap ennek ellenkezőjét veszed fel a lapba, akkor mi 
nem boldogulhatunk egymással." A szegény , Zsigó" egé- 
szen elképedt és halk hangon kérdé, hogy mire vonat- 
kozik a szemrehányás ? , Hát nem emlékszel arra, a mit 
mi tegnap határoztunk és ime a , Napló" mai vezér- 
czikke épen az ellenkező irányt védi. Vagy nincs ugy a 
dolog ?" Kemény roppant zavarban volt. , De hát mi 
van a , Napló" mai vezérczikkében ?" kérdé a legártat- 
lanabb arczczal. Az öreg ur majdnem megpukkadt 
nevettében : , Ezt te kérded én tőlem" — mondá — a 
, Napló" szerkesztője a , Napló" olvasójától?" , No várj 
csak, mindjárt haza megyek és megszidom azt a Királyi 
Palit". ezzel az ajtó felé fordult Kemény. , Sohase szidd 
meg édes Zsigám," — mondá az öreg ur nyugodtan — 
,nincs abban a mai vezérczikkben semmi. a mi ellen 
kifogást lehetne tenni, mert ez a czikk nem is a tegnapi 
megállapodásunk tárgyáról, hanem a slezvig-holsteini 
kérdésről szól: de azért kérlek, olvasd el a lapodat, 
mert különben bizony megtörténhetik, hogy olyan dolgok 
is lesznek benne, a melyeknek egyikünk sem fogna 
örülni." 

De mindezeknek daczára, igazságtalan az az állítás, 
hogy Kemény lapjával nem törődött volna. Meglehet, 
hogy egyes napokon, a midőn korán reggel kiment a 
Zugligetbe és késő este jött haza, nem tudta, mi fog 
másnap megjelenni; de a lapnak politikai irányát mégis 
ő határozta meg és a legnagyobb lelkiismeretesség- 

gel őrködött felette. Ez pedig némelykor valóban kinos 
munka volt és Keményt sokszor még oly dolgokért is 
akarta felelőssé tenni a közönség, a melyekről ő való- 
ban nem tehetett. Idősebb olvasóink talán emlékeznek 
még azon általános kaczajra, mely a főváros egyik 
végétől a másikig felhangzott, midőn egyik reggel a 
, Pesti Napló"-ban egy bécsi telegramm jelent meg, mely- 
ben a ,verstürkter Reichsrath" — , megkeményitett 
birodalmi tanács"-nak volt forditva. , Az már mégis 
sok — mondák — hogy ily tudatlan munkatársakat tart 
Kemény és hogy ő maga semmivel nem törődik." Pedig 
ama gyönyörüséges forditás nem tudatlanságból történt, 
hanem az egy kis maliczia volt az illető munkatárs 
részéről és Kemény maga annyira megijedt ettől a 
dologtól, hogy lemondott egy utazásról, melyet nekünk 
akkor együtt kellett volna tennünk. Ezen elhatározását 
a következő — igazán komikus desperáczió hangján 
irt — levélben tudatá velem : 

, Édes barátom! Akkora ellenszenv uralkodik szer- 
kesztőségemben a birodalmi tanács ellen, hogy ketten 
megtagadták az ülések fordítását és hogy a munkát 
kicsikarjam, három forditót kellett felfogadnom : Pom- 
péryt, Feketét és Rózsaágit, kiknek hasábonkint 2 Írtot 
fizetek és igy az egész tréfa valószinüleg 300 forintomba 
kerül. Ez gazdasági része a dolognak, de azonkivül 
erkölcsi oldala is van. Az t. i., hogy ha távozom, az 
egész az iszonyu antipathia miatt dugába dől, tehát 
kénytelen vagyok Bécsbe, illetőleg Hamburgba utazáso- 
mat addig halasztani, mig valahogy lemorzsoljuk ezt a 
szerencsétlen birodalmi tanácsot, melytől ugy tüszkölnek 
az én munkatársaim, a mérséklett gondolkozásu Királyit 
és Csengeryt sem véve ki. Tisztelője, barátja Kemény." 

Ezen 1860-iki évvel kezdődtek aztán amugy isten- 
igazában szegény Keménynek szerkesztői szenvedései. 

1860-ig a lapnak iránya ugyszólván adva volt. A , Pesti 
Napló" a passiv ellentállást képviselte : a belügyek fölött 
nem elmélkedett, hanem registrálta a tényeket; a kül- 
ügyeket pedig ugy tárgyalta, hogy valahol csak Európában 
abszolut kormány volt, azt folytonosan ostorozta a 
lap, még pedig ugy: hogy ,a menyem is értsen belőle ;" 
a hol pedig alkotmányosság volt, annak áldásait — nem 
tagadom, hogy néha tendencziózus tulzással is — magasz- 
talta. , Fenn kell tartani — ugy mondá nekünk Deák 
1858-ban — a magyar nemzetben az alkotmányos elv 
melletti lelkesedést; magát a magyar alkotmányt azután 
kedvező pillanatban egy tollvonással lehet helyreállitani 
és az a fogékony talajban azonnal ismét gyökeret ver- 
het; de ha magunkból kihalt az alkotmányos érzület. 
akkor azt sem a fejedelem parancsszava, sem egyeseknek 
fáradozása nem fogja oly hamar ismét feléleszthetni." 
1860-ig az egész magyar nemzet egy pártot képezett: 
a törvénytelen és alkotmányellenes elleni passziv ellent- 
állás pártját, és a , Pesti Napló" volt ennek főközlönye. 

Szintugy adva volt a lap magatartása a magyar alkot- 
mány helyreállítása után, mert akkor is meg volt egy 
határozott programmal biró párt, mely a , Pesti Napló" -t 
a maga közlönyének vallotta. Legnehezebbek voltak az 
1860 és 1867 közti évek és ez években legnehezebb 
volt Kemény Zsigmond állása is. Azon jelszó, melyet 
Deák Ferencz az októberi diploma megjelenése után 
kiadott és melyet a , Pesti Napló" propagált, hogy t. i. 
más kiindulási pontot, mint az 15848-iki törvényeket 
Magyarországnak elfogadni nem lehet és hogy a jog- 
folytonosság fentartása minden egyezkedésnek nélkülöz- 
hetlen előfeltétele, ezen jelszó minden magyar emberre 
nézve tökéletesen érthető volt; de nem értették Euró- 
pában, s midőn  Schmerling az alkotmányosság és 
liberalismus álczájával lépett fel, Magyarország határain. 

kivül igen sokan nem tudták megérteni azt, hogy 
miután most — az ő hitök szerint — megvolt, a mit 
évek óta kivántunk, mi miért vonakodunk mégis annak 
elfogadásától? De itt benn az országban is még eléggé 
furcsa lett a helyzet, midőn kevéssel Schmerling hiva- 
talba lépte után közte és Rechberg gróf külügyminiszter 
közt élénk harcz fejlődött, mely a coulissák mögött 
folyt ugyan, de melynek nesze lassankint tágasabb 
körökbe is elterjedt. Az ujságokban persze akkor nem 
igen lehetett erről nyiltan irni, de egy oly tekintélyes 
lapnak, mint a , Napló"-nak, mégis állást kellett foglal- 
nia, ugy, hogy a közönség legalább a sorok közt olvas- 
hassa ki, hogy ezen nyilt titkot képező küzdelemben 
mely részen áll a lap és állanak azok, kiknek nézetét 
képviseli. Rechberget, a ki az absolutizmus embere 
volt és Schmerlinget azért gyülölte, mert ezt liberalis 
doctrinárnek és alkotmányos érzületü embernek tar- 
totta, a mi — mellesleg mondva — teljesen hamis fel- 
fogás volt, Rechberget — mondom — a. kiről ez volt a 
vélemény, magyar ember természetesen nem kedvel- 
hette és még kevésbbé támogathatta, de Schmerling 
sem kellett neki, mert még azon esetre is, ha az Ő 
liberalizmusa őszinte lett volna, a mi — ismétlem — 
nem áll, az ő czentralizáló iránya és azon — ép oly 
ostoba, mint szemtelen — állítása, hogy a magyar 
alkotmány ,el van játszva", ledönthetlen és áthághatlan 
válaszfalat emelt közte és köztünk. Ezen két uri ember 
harcza sok bajt okozott szegény Keménynek. Ha róluk 
egyáltalában nem szólt a , Napló", azt mondták, hogy 
ez egy alamuszi lap, mely semmivel sem törődik; ha 
szólt, az egyik rész azt találta, hogy legyezgeti Rechber- 
get, a másik meg azt állitotta, hogy Schmerlinggel 
kaczérkodik. Kemény desperát hangulatban volt, s ezt 
hiven tükrözi vissza egy hozzám irt levele, melyet 
Falk Miksa: Kor- és jellemrajzok. 5 

szóról-szóra közlök. Ugyanis hozzám, a ki akkor Bécs- 
ben laktam, szintén eljutván az a sok gáncsoló hang, a 
mely a , Napló" ellen emelkedett, arra kértem Keményt, 
világosítson fel a dolog mibenlétére nézve. Erre ő a 
következőt felelte : 

. Édes barátom! Ne kivánja ön, hogy logikaivá tegyem 
a , Napló"-t kritizálók gáncsát, miután magam sem értem. 

Annyi bizonyos, hogy most három táborból van elég 
opponensünk : 

1. a szélsőkéből, kik gyanakszanak ránk, sőt még 
Deákra is, állítólagos békülékenységi hajlamunk miatt ; 

2. a konzervativokéból. kik tőlünk nem szakadtak el, 
de érzékenységök acutus nyavalyává válik ; 

3. a magunkéból, kik közül számosan az abszolutiz- 
mussal egyenlő csapásnak tartják Schmerlinget és a 
változást csak azért is becsülik, mert változás. 

Akár saját rövidlátásunk, akár a ,reichsrath" voraci- 
tása által. mely mindent felfalni akar, oda vannak vive a 
dolgok, hogy az abszolutizmus is inkább akceptáltatik, ha 
Ausztriában is egyenlően grasszál, mint a liberalizmus, 
mely tőlünk rabol. Oda vagyunk vive — nem magamra 
czélzok — hogy Rechberg és Schmerling a czirkuszban 
két gladiatornak tekintetik és a közönség hangulata az, 
hogy legjobb. ha mind a kettő halálosan sebzi egymást ; 
de ha valamelyiknek meg kell maradni, legyen az 
Rechberg; majd akad az élő számára uj gladiator. 

Én nem hiszem, hogy a mostani idő nekem való 
legyen; folvvást gondolkozom a szerkesztéstől való 
menekülésre. Emichnél a felmondási időt rövidre tüz- 
tem ki: befolyásom saját pártomnál is csökkenni fog. 
Barátja, Kemény." 

A szellemekben uralkodó zavar azonban ekkor még 
korántsem érte el tetőpontját, hanem azon különben is 
nehezen definiálható valami, a mit közhangulatnak nevez- 


67 


nek, csak akkor vált teljesen érthetetlenné, midőn még 
egy harmadik tényező jelent meg az arenában: Forgách 
Antal gróf személyében. A gróf eleinte és egy bizonyos 
ideig egész csendben végezte kanczellári teendőit és 
igazolni látszott Sehmerling várakozásait, a ki ő benne 
egy magyar származásu, de osztrák érzelmü bureaucratát 
birni vélt. De mihelyt valamivel biztosabbnak érezte 
magát állásában, és hazánkfiaival is szorosabb érintke- 
zésre lépett, az ő utjai mindinkább elváltak a hatalmas 
államminiszteréitől. Forgách nem csinált belőle titkot, 
még Ő felsége előtt sem, hogy a mire Schmerling törek- 
szik. az egyszerüen kivihetetlen, s hogy ezen az uton 
Magvarországot sem külsőleg, sem bensőleg pacifikálni 
nem lehet. Midőn Sehinerling, a maga hires: , Wir. können 
warten"-jét mondta, Forgách Antal egy oly körben, a 
hol Schmerling barátai is jelen voltak, ős bécsi dialektus- 
ban kereken kimondta: , Ah ja, warten kann er schon, 
aber kommen wird nix". Ithon Forgách természetesen 
nem tartozott a népszerü emberek közé, sőt ellene meg- 
lehetősen nagy volt az ingerültség imég 13849-ből és ez 
ingerültség még fokozódott, midőn a , Hon"-ban megjelent 
czikkekért Jókai Mór és Zichy Nándor gróf perbe fogattak 
és el is itéltettek. 

Egy évi nehéz börtön vasban, a nemesség, illetőleg 
a grófi és kamarási eczim és 1000 forint cautio elvesztése, 
ez volt az első birósági itélet, melyet Neuwirth tábornok 
csak annyiban módositoti, a mennyiben Ziechynél a nehéz 
börtönt profóz-árestommá mérsékelte. Az itéletet appel- 
lálták. Lonovics érsek, midőn hallá, hogy Zichy és Jókai 
a nemesség elvesztésére itéltettek, kérdé: ,hát büntetés 
nem nemesnek lenni?" És midőn Zichy Nándor, Deák 
Ferenczezel közölte, hogy ő ezen itélet értelmében nem 
csak gróf, de még nemes is lenni megszünnék, azt mondá 
az öreg ur: , Sohse bánd öcsém ; leszel hát a leggazdagabb 

paraszt Magyarországon, és ez is valami". Amaz időtájban 
magam is jelen voltam, midőn Eötvös és Trefort az öreg 
urnak szemrehányásokat tettek, hogy ő átengedi a tért a 
konzervativeknek, vagy épen Forgáchnak, ő pedig semmit 
sem akar tenni, nem akar senkivel szóba állani. Erre — 
egyik barátom, a ki akkor szintén jelen volt, rögtön utána 
feljegyezte az öreg ur szavait — igy felelt Deák: , Ausztriá- 
ban minden a körülményektől függ. Mihelyt a körülmények 
ugy kivánják, ha nem kérünk, ha nem közeledünk is, adni 
fognak vagy legalább igérni; ha a körülmények, bár csak 
látszólag is, rájuk nézve jóra fordulnak, akkor, ha kérünk, 
még kevesebbet adnak, illetőleg semmit. Majd a konzer- 
vativeket is lehordják, haaz adás vagy igérés ideje és szük- 
sége nincs jelen ; ha pedig jelen van, akkor felkeresnek ben- 
nünket is. Most Reechberg bölcs, Ausztria hatalmas, szövet- 
sége kercsett, a franczia lapok dicsérik szabadelvüségét, 
most tehát a bécsi kormány engedhet hajlamainak és 
folytathatja a hagyományos politikát. Most keressek én 
valakit. kivel szóba állhatok? Most tegvek offerteket, 
midőn Nádasdy kanezellár és persona grata..." Eötvös 
és Trefort belátták, hogy az öreg urnak igaza van. 
Forgách iránvában egvébiránt lassankint megváltozott a 
hangulat. Kemény erre nézve a többek közt, ezt irja nekem: 
, Mi országgyűlést csak bizonyos módon akarunk és 
a provisoriumot inkább türjük minden sulyával, mint 
némely módját az országgyülés tartásának és a proVIi- 
soriumban még Forgáchot türjük leginkább. Az oppositio 
— hogy erről is sub rosa szóljak — nem repudiálna egy 
rögtöni országgyűlést sem, ha a formaságok megsértéséhez 
szavazatával, tanácsával vagy bármi indirect helyeslésével 
nem kell hozzájárulni. Az ellenzéki pártok meg vannak 
győződve, hogy a Reichsrathba beterelés nem sikerül 
sem a ráczoknál, sem a horvátoknál, sem — végre — 
Erdélyben sem. A közösügyeket nem tagadva, hiszik, 

hogy bizonyos követelések minden nemzetiség által repu- 
diáltatni fognának, és hiszik, hogy jobb, ha ma történik 
meg a kisérlet, mint holnap, de a közvélemény okvet- 
lenül Magyarország minden kanczellárját pártolni fogja, 
ki vonakodik a provisoriumot megszüntetni azon okból, 
mert egy nem magyarországi főhivatalnok az ország- 
gyüléssel experimentálni kiván. Magát az experimentálást 
kárörömmel várja, de a modorért haragszik." 

, Én nem csinálom a hangulatot és nem is akarok 
ódákat irni mellette, de a tény igaz, és az is igaz, mit 
szintén sub rosa közlök, hogy az erdélvi deputatio Bécsben 
léte óta, csak egyszer fordult elő a lapokra előfizetés és 
ezzel a határozati lapok vannak megelégedve és nem a 
, Pesti Napló" vagy az , Ország". Azaz : a szélsőbb irányok 
kezdenek fölülkerekedni, mi Nádasdy grófnak köszön- 
hető. És vajjon mi lenne még, ha Forgách helyett, vagy 
épen ellenében más hirdetne, vagy hirdettetne diétát?... 
Bocsánatot kérek ezen szószaporitásokért és tartsa tovább 
is becses barátságában állandó barátját Meményt." 

A konzervativek irányában is mindinkább kedvezővé 
vált itthon a bangulat. Az országbirói értekezlet után 
Apponyi Györgynél ebéd volt. Zsoldos hétszemélynök 
felköszönté Apponyit : , Excellentiád tudja,— ugymond — 
hogy mi mindnyájan ellenségei vagyunk a személyes 
fogságnak, de mégis szivesen eltürnők a fogságot, ha 
Excellentiád szivébe zárna bennünket." , Meggondolatlan 
kivánság ez, — viszonzá rögtön Apponyi — mit most 
Méltóságod kifejezett, mert e fogság holtig tartó fogság!" 
És ezen, egymáson tulliczitáló szerelmi vallomásokat a 
konzervativek irányában, még a szabadelvüek is általános 
tetszéssel fogadták. Miért? Erre nézve majd e czikk 
végefelé lesz egy kis ujjmutatás. 

Amaz időtájban én a , Wanderer" főmunkatársa voltam, 
és ezen lapban pendiítém meg először a dualismus-nak 

nemcsak eszméjét, hanem magát a szót is leplezetlenül 
kimondottam. ezt állítván szembe Schmerling centralisáló 
irányával. Bécsben ezért pörbe fogtak, el is ítéltek, be 
is zártak három hónapra, a miből Ő felsége az utolsó 
két hetet elengedni kegyes volt. De a dualismus szót 
ezentul semmiféle bécsi lapban megemliteni nem volt 
szabad. És most jön a dolog humoros oldala. Ugyanazon 
dualismus, melytől a bécsi centralisták annyira fáztak, 
nálunk sem kellett. Ugyanis, a fogságból kiszabadulván, 
meg akartam kisérleni, vajjon nem lehetne-e itten foly- 
tatni a dualismus melletti hadjáratot, melyet a hatalom 
Bécsben betiltott. Erre Keménytől a következő sorokat 
vettem : 

, Hogy igen kitünő czikkét nem adhatom, igen sajnálom; 
de utasítva vagyok sok tekinteteknél fogva ahhoz. hogy 
e szót: ,dualismus", ne használjam. Eleget törtem a 
fejemet, hogy mivel helyettesítsem, de lehetetlen volt 
oly czikkben, mely épen ezen sarkon fordul meg." 

Ki hitte volna akkor, hogy néhány évvel később, ezen 
, dualismusf lesz a jelszó, mely alatt a kiegyezés Ausztria 
és Magyarország közt létrejő, és mely a két állam közti 
viszony alapját képezendi ? ! 

Hogy ily bonyolult és zavaros viszonyok Kemény 
Zsigmondot mindinkább elkedvetlenitették a politikától, 
azt mindenki természetesnek fogja találni. Már fentebb 
idéztem egyik levelét, melyben ezen kedvetlenségnek 
kifejezést adott, és ezen érzelmét a helyzet fokozódó 
kényes volta mindinkább növelte. 

Már elébb, midőn egvszer a , Pesti Napló" a hatóság 
által felfüggesztetett, Kemény a következő jellemző 
sorokkal értesitett engem erről : 

, Az itteni kormány két hónapra felfüggesztette a 
,Pesti Napló"-t. Ez reám nézve kellemes meglepetés 
volt, mert időt nyertem regényeim befejezésére. Azonban 

a publikum azt képzeli, hogy valami nagy injuria történt 
velem, és valóságos vértanunak tart. Épen oly szerep 
ez, melyre legkevesebb vágyam sincs." 

Valamivel később, a következő levelet vettem tőle : 

, Édes barátom! Én szombaton indulok egyenesen 
önhöz és onnan, ha egy napot szives társaságukban 
eltölthetek, a Rajnára sietek. Azután Baselben, Genf- 
ben, Chamberyben, Grenobleban és Avignonban fogok 
tartózkodni, t. i. oly helyeken, hol ezt az utálatos szót : 
, politika, " egyszer sem leszek kénytelen hallani." 

Az ő egészsége sem volt a legjobb. E tekintetben 
maga irja : 

, Orvosom gutaütéstől félt, és ugy vélem, nem ok 
nélkül. Ez okból megtiltotta a huzamos gondolkozást, 
munkálkodást, tea-, kávé-, pezsgő-ivást és különösen 
a szerkesztést, mint sok aggodalommal összekötött álla- 
potot. Én az ő sok megtiltásaiból egyet fogadtam el és 
beadtam a szerkesztésről lemondásomat. Ez engem fel- 
old az apró kellemetlenségektől, de a munkától nem, 
mert a lap vezetését munkatárs czime alatt megtartot- 
tam. Emichhel kötött szerződésem épségben marad azon 
additionálissal, hogy jogom van barátaim közül néhá- 
nyat szerződésembe bevenni a nyereségben és veszte- 
ségben aránylagos osztozás feltétele mellett. Szereztem 
is társakat és most a veszteség csak ötödét hordozom, 
a nyereség ötödét fogom zsebre dugni, ha lesz honnan. 
Ezzel sub rosa elmondtam a , Pesti Napló" helyzetét." 

Az efféle, ha ugy szabad mondani, administrativ vál- 
tozás egyébiránt többször történt a , Napló"-nál, de 
ennek daczára, Kemény Zsigmond maradt mindenkor 
annak vezérszelleme és egyedül neki köszönhette a lap 
azon nagy tekintélyt, melynek hazánkban örvendett. 

Minő részt vett Kemény azokban az eseményekben, 
melyek a tulajdonképeni kiegyezési mozgalmat közvet- 

lenül megelőzték, arról talán más alkalommal fogok 
szólni." E feladat megoldására több idő és több nyuga- 
lom kellene, mint a mennyivel ma rendelkezem. Csak 
még néhány sort akarok idézni Kemény egyik levelé- 
ből, mert ezek azt mutatják, hogy Kemény főleg ama 
válságos időben korántsem volt mindig Deákkal egy 
véleményen, ámbár ő elvégre is mindig alárendelte 
magát az öreg ur véleményének, ha ezt kapaczitálnia 
nem sikerült; másfelől pedig ugyanezen sorok legalább 
egy piczike darabját lebbentik föl azon fátyolnak, mely 
az akkori eseményeket nagyrészben még ma is fedi. 
E sorok a következők: 

,Hogy a ,Pesti Napló" minő helyzetü lesz a politi- 
kában, az később dől el; a tény csak az, hogy én 
Sennyeit akartam kanczellárnak, Deák Majláthot és az 
ő kivánsága teljesült. Terv szerint ezen urak a magyar 
országgyűlés bizonyos stádiumában le fognak mondani. 
Majd meglátjuk, teljesitik-e igéretöket ?" 

Nem folytatom ez igénytelen csevegésemet, ámbár 
szerettem volna még néhány szót mondani és néhány 
apró vonást följegyezni Keményről, mint emberről, hogy 
távolabb körökben, nevezetesen a fiatalabb nemzedék 
soraiban is tanulják megismerni egész naiv kedvességé- 
ben és szivethóditó szeretetreméltóságában azt a férfit, 
a ki felejthetetlen lesz előttem, a mig élek, mert ő 
mesterem volt, a kitől sokat tanultam, és barátom, a 
kit hiven szerettem. 

" Itt a ,Pesti Hirlap" szerkesztősége következő megjegyzést 
tette: , Engedje meg a nagyérdemü iró, hogy e sorokat mielőbb 
teljesülő igéretnek vegyük. A magyar közönség Kemény báró és 
kortársainak legilletékesebb életiróját Falk Miksa urban látja, 
mint a ki századunk e nagy alakjaival személyes és bizalmas 
baráti összeköttetésben állt s igy oly részleteknek jutott birto- 


kába, melyeket az ő fényes tollából olvasni nem csak tanulságos 
lesz, de gyönyörüség is." 


GRÓF SZÉCHENYI ISTVÁN ÉS KORA. 
(ELÖSZÓ A MAGYAR KIADÁSHOZ.) 
(1863). 


Az értelmes biró sulyt szokott fektetni arra: mily 
viszonyok közt született és nevelkedett fel az, a ki 
felett itéletet kell mondania. Az iró nem tarthat igényt 
hasonló kedvezményre. Mind az olvasó, mind a biráló 
a könyvet csak ugy nézi a mint van, nem törődvén 
azzal, hogy miként lett. És helyesen! Magam is ugy 
vélekedem, hogy magának az irónak kötelessége, saját 
munkájának, még a közrebocsátás előtt, legszigorubb 
birálója lenni. Ha ugy találja, hogy elmeszüleménye 
nyomorék, ne magyarázgassa hosszasan, hogy miért az, 
hanem tegye le spártai kérlelhetlenséggel valami magá- 
nyos helyre és ott engedje át a feledésnek. E szabály 


" Gróf Széchenyi Istvánnak legelső terjedelmes életrajzát Falk 
Miksa irta meg 1866-ban német nyelven. Ezen munkát 1868-ban 
Áldor Imre és Vértesi Arnold magyarra forditották és könyvalak- 
ban kiadták. Ezen magyar forditáshoz irta Falk Miksa az itt 
közölt előszót, melyet minden irodalmi értékétől eltekintve, első 
sorban azért találtam e gyüjteménybe felveendőnek, mert meg- 
magyarázza azon körülményt, miért irta meg szerző német nyel- 
ven ezen nagyszabásu munkáját, mely báró Eötvös József szerint 
virodalmunkban előkelő helyet foglalna el". Magát a több mint 
300 oldalra terjedő művet az itt felvett czikkek és tárczák 
memoíire-jellegénél fogva egész terjedelmében nem lehetett fel- 

alól azonban tán szabad lesz kivételt tenni, midőn oly 
munka, mely bizonyos alkalomra és külön közönség 
számára volt irva, rögtön más közönség elé lép. És ez 
az, a mi arra indit, hogy legalább néhány szóval adjam 
elő genesisét. 

Midőn a magyar történetirás héroszát, felejthetetlen 
Szalaynkat, a halál kiragadta sorainkból, az ,Öster- 
reichische Revue" szerkesztője, ki folyóiratában mindig oly 
kiváló helyre állitja hazánk ügyeit, az elhunytnak élet- és 
jellemrajzát kivánta adni. Pestre ment tanácsot kérendő 
azon jelesektől, kik Szalayval együtt a magyar liberális 
párt diszei voltak. Ezek hozzám utasiták a keresőt és én 
elfogadtam a missziót. Elfogadtam nemcsak azért. mert 
jól esett szivemnek, lelke egész nagyságában, jelleme 
egész tisztaságában, szive egész nemességében feltün- 
tethetni a német közönség előtt is azon férfit, kinek 
nevét soha legmélyebb megindulás nélkül nem birom 
kiejteni, hanem elfogadtam azon okból is, mert igy 
alkalmat nyertem az essayista ártatlannak látszó jelme- 
zében megismertetni a németekkel a magyar liberális 
párt természetét, sok évi küzdelmeit és végczéljait oly 
időben, midőn a Schmeriing-Forgách-féle kormány atyailag 
gondoskodott arról, hogy az ő rendszere feletti , csendes 
elragadtatás" semmiféle hazafias emotiók által ne zavar- 
tassék. 


venni, de az ezt követő czikkben megtalálja az olvasó a könyv 
befejező részét: , Gróf Széchenyi István utolsó évei és halála" 
czim alatt, mely fejezet Falk Miksának a legnagyobb magyarral 
majdnem mindennapos érintkezése utján szerzett tapasztalatok és 
adatok alapján lett megirva és ennek folytán e gyüjteménybe 
nemcsak, hogy felvételt talált, hanem annak egyik legértékesebb 
részét képezi. Megjegyzem még, hogy a munka eredeti szövege az 
, Österr. Revue"-n kivül sehol, és igy könyv alakjában sem jelent 
meg; a magyar kiadás példányai pedig már évek előtt elfogytak 
és könyvárusi uton ma már nem kaphatók. 

Ezen szerény kisérletem, ugy látszik, nem volt minden 
hatás nélkül főleg azon magas körökre, melyek a Revue 
közönségének zömét szolgáltatják. A szerkesztő ennek 
következtében azon eszmével állott elő, egészítsem ki 
Szalay életrajzát mintegy trilogiává, azaz: irjam meg 
hasonló módon egy ,conservativ" államférfi életét és 
működését, azután pedig azét, a ki a két nagy párt 
közt állott és ugyszólván egymaga képezte a maga 
pártját — Széchenyi Istvánét. Az eszme szép, de a 
trilogia alkalmasint befejezetlen fog maradni. A , conser- 
vativ" államférfi nem fog megiratni, legalább én általam 
nem; bizom ezt másokra, a kik az Óó-conservativ párt 
érdemeit nálamnál jobban tudják méltányolni. 

Hanem Széchenyi, ez más! Ez egyike azon nagyszerü 
tárgyaknak, melyeknek vonzereje annyira ellenállhatlan, 
hogy még saját erőnk elégtelenségének érzetét is legyőzi. 
Fokozta a vonzerőt — hadd valljam meg őszintén! — egy 
kis nemzeti hiuság is. A mi nagy  embereinkről 
külföldön azt szokták tartani, hogy csak aránylag 
nagyok. 

Nagyok, mert mi többiek kicsinyek vagyunk. Az ilyen 
itélet nem igazságos ugyan, de megfogható és meg- 
bocsátható. A franczia és a brit, a német nemzetiség 
századok óta biztos kikötőben ül, senki által nem 
veszélyezve, s igy senkinek védelmére nem szorulva ; 
biztos alapon, csendesen és nyugalmasan folytatja ott 
épitési munkáját. Mit tesz az, negyedfélszázadon át 
majdnem folytonos küzdelem közt védeni egy nemzeti- 
séget, és azt nemcsak fentartani, hanem a mellett még 
a kor szellemének megfelelő fejlődési polczra is emelni, 
erről amazoknak nincs fogalmuk és igy azoknak érde- 
meit sem tudják méltányolni, kik ily küzdelmekbeni való 
szereplésök által vivták ki maguknak a halhatatlanság 
babérjait és a kiknek teljes mértékben méltánylására 

— engedjük meg -  ahidegen biráló értelmet hő magyar 
hazafias sziv is kell, hogy támogassa. 

Hanem Széchenyi működése — mellőzzük bár mindazt, 
a mit ő nemzetiségünk érdekében tett — még általános 
kulturai szempontból is oly nagyszerü, hogy tevékeny- 
sége összegén végigpillantva, még a legtárgyilagosb 
itélő is kénytelen azt mondani, a mit I. Napoleon 
Göthéről mondott: Voilá un homme! Ez nemcsak 
, aránylag" nagy férfi, hanem olv szellemi óriás, a ki 
bármely nemzet Pantheonjának is diszére válnék, egyike 
nemcsak Magyarország és saját kora, hanem Európa 
és a század legnagyobb embereinek. 

Első gondom tehát arra irányult. hogy a kép, melyet 
nyujtandó valék, a mennvire lehet teljes legyen; hogv 
az óriási alak mindenünnen egyaránt legyen megvilá- 
gitva, mert igy az imponáló hatás is biztositva van. 
Némi meglepetéssel vettem észre, hogy ily összkép 
előállítására még semmi kisérlet nem tétetett. 

Báró Kemény Zsigmond barátomnak és mesteremnek 
Széchenyiről irt terjedelmes dolgozata (a , Státusférfiak 
és szónokok" könyvében) irodalmunknak mindörökké egyik 
legértékesb gyöngye fog maradni, de Kemény a leg- 
nagyobb magyarnak nem teljes életét, hanem csak 
politikai jellemrajzát kivánta adni, ujjhegygyel is alig 
érintve a genialis reformátornak egvébnemü, nem 
kevésbbé nagyszerü tevékenységét, nevezetesen azt, mely 
az anyagi reformok terén nyilvánult. Tehát nem emelve 
ki épen azt, a mi az én czélom szempontjából legfon- 
tosabb vala. Itt eszerint nemcsak kiegészítésről vagy 
átalakitásról. hanem sok tekintetben alkotásról vala szó, és 
kérkedés nélkül mondhatom, hogy lelkiismeretesen, kegye- 
letteljesen használtam fel minden megszerezhető anyagot, 
közte olyat is, mely eddig különféle magán levéltárakban 
volt eltemetve és csak általam jutott először napvilágra. 

Széchenyi fiatalkorára nézve szintén szerencsés 
voltam — nem a gróf családja által — igen érdekes 
részletek birtokába juthatni, melyek bár egyébként 
véve talán csekélyszerüek, de összegökben kétségtelen 
psychologiai fontossággal birnak. A mi aztán a gróf 
életének utolsó éveit illeti, ezekről közvetlen észleletek 
alapján szólhattam és az olvasó nem fogja talán 
tolakodásnak venni, ha, a lélektan vezérkezén, az ész- 
leletek összefüggésének megmagyarázását is bátorkodtam 
megkisérteni, ha senki véleményének nem praejudicálva 
őszintén és indokoltan kimondám, mit tartok én Széchenyi 
ugynevezett , őrültségéről." 

Munkámnak imént elősorolt sajátságai olyanok, melyek- 
ről talán nemcsak a szerző hiusága hiszi, hogy a magyar 
közönséget is érdekelhetnék; ez okból — bár nem én kez- 
deményeztem a dolgot — nem szegültem ellene a 
magyar kiadás megjelenésének, fentartván magamnak, 
hogy magam jelölhessem meg nyiltan azt is, a mi véle- 
ményem szerint. a magyar közönség szempontjából, a 
dolgozat árnyoldalát fogja képezni. 

Először is az eredeti nem magyar közönség számára irat- 
ván, nem tehettem fel, hogy ez a közönség teljesen meg- 
érthetné Széchenyi működését, midőn nem ismerte részle- 
tesen az illetőkorszak mozgalmait, melyeknek Európaakko- 
rában legfölebb fővonásait kisérte némi figyelemmel. 
Ez okból a történeti háttérnek tüzetesebb rajzolása lett 
szükségessé és itt nem kerülhettem el, hogy helylyel- 
közzel ismeretes dolgokat is fel ne hozzak. Törekedtem 
mindazonáltal itt is, a mennyire lehetett, első kutfőkből 
meriteni és némely ismeretlen részlettel gazdagitani ama 
kor történetirását. 

Egyébiránt ,a feledés a boldogtalanok istene", nem- 
zetünk pedig a lefolyt évek alatt annyira bővében levén 
a boldogtalanságnak, meglehet, hogy talán még a koro- 

sabb nemzedék is egyet-mást elfelejtett már az 1848 
előtti történetből; egy kis felfrissités semmi esetre nem 
fog ártani. 

Más szemrehányás, ainelyre tökéletesen el vagyok 
készülve, arra vonatkozhatik, hogy a nagy férfinak 
emberi gyöngéi iránt tulságosan kiméletes voltam. Ne 
higyje az olvasó, hogy e gyöngék elkerülték figyel- 
memet. Hanem az iró, ki ily nagyszerü tárgygyal foglal- 
kozik, önkénytelenül is némileg részrehajlóvá lesz és 
más, mint kegyeletes kézzel, nem mer hozzányulni 
ahhoz. a kit épen, mert közelről nézi, talál oly igazán 
nagynak. Aztán pedig, midőn nemzetünk egyik büszke- 
ségét mutatom be a külföldnek, — őszintén szólva — 
nem vehettem magamat rá, hogy a bámuló világnak 
azt mondjam: tessék oda nézni, ott a bal arczán egy 
kis szeplő van! Ezzel háborgattam volna a benyomást, a 
nélkül, hogy e háborgatással az itélet helyességét előmozdi- 
tottam volna, mert Széchenyi oly tulajdonait, melyek 
jellemének helyes megitélésére anyagot szolgáltathattak, 
— akár előnyösek voltak, akár nem — a történész 
részrehajlatlanságával kiemeltem.  Kicsinyeskedő nem 
akartam lenni, de hizelgő még sokkal kevésbbé ! 

Az elősorolt hiányokért mindazáltal némi vigaszt nyujt 
azon gondolat. hogy munkám épen a jelen pillanatban 
talán nem korszerütlen. Igaz, hogy azon Ausztria, vala- 
mint azon Magyarország, melyeknek kibékülése Széchenyi 
politikájának sarkkövét képezte, nincsenek többé. Mind 
a kettő nagy átalakulási folyamaton ment keresztül, mely 
még távolról sincs befejezve. Hanem egyelőre mégis 
Széchenyi eszméi győztek. , Megengedem, — mondá 
Széchenyi husz év előtt Pulszkynak — hogy mesallian- 
cera léptünk, hanem denigue a házasság megvan, ezen 
nem lehet változtatni." , Bocsánatot kérek gróf ur," 
— felelt Pulszky — ,én protestáns vagyok; el is vál- 

hatok." A mint a dolgok a jelenben állanak, nem vál- 
tunk el egymástól, hanem a mennyire lehetett elkülö- 
nitettük a gazdálkodást, azt remélve, hogy igy talán 
fentarthatjuk a köteléket, melyre Széchenyi oly nagy 
sulvt fektetett. Mindenesetre ő vettette meg első alapját 
az ügyek legujabb stádiumának; ennélfogva ennek első 
kezdeményeit figyelemmel kisérni tán éppen jelenleg 
különösen érdekes foglalkozás. 

E bevezetés talán kelleténél hosszabb lett, a mi mindig 
annak jele, hogy a szerző könyvét nem épen diadal- 
biztosan bocsátja ki kezei közül. Ha valamely uttól 
félünk, mindig uj. meg uj igazitani valót találunk 
öltözetünkön, csak hogy minél később léphessünk ki 
az utczára. Mintha ez által javulna a dolog! . . . 
Tehát még csak azt az egyet jegyezve meg, hogy a 
forditást nyomtatás előtt nem láttam, a forditók nevei 
azonban oly jól hangzanak, hogy e tekintetben minden 
, praeventiv rendszabályt" fölöslegesnek tartottam : utnak 
eresztem igénvtelen munkámat, mely — idegen földön 
születvén és most vigan sietvén hazafelé — megforditja 
azt az utat, melyet a sors annak szerzőjével tétetett, ki 
korán szakadva el a haza kebléről, már csak az irott 
szó szárnyain küldheti meg honfitársainak szive leg- 
melegebb üdvözletét. 


GRÓF SZÉCHENYI ISTVÁN ÜTOLSÖGÉKGE 
ÉS HALÁJ AS 


(1866). 


Széchenyi István gróf élete nagyszerü tragédia volt, 
s ily tragédiáknak nem lehet utójátéka; a katasztrófával 
végződnek, beteljesültével ama föltartóztathatlan sötét 
végzetnek, mely hiábavaló küzdés után végre megsemmi- 
siti a hős erejét. Az igy bekövetkezett tragikus vég nem 
mindig egyszersmind physikai is, a test nem mindig 
egyszerre törik össze a lélekkel, hanem az ily, már 
pusztán csak physikai lét a kiégett vulkánhoz hasonlit- 
ható; emlékeztető jel, melyhez nagy események emléke 


kapcsolódik, sőt meglehet, hogy még tisztán emberi 
érdeklődést is kelthet, de nagyszerüségét elvesztette ; 


az idyll kezdődhetik, de a tragédiának vége! 

Ha az, a mit a világ Széchenyi , őrültség"-ének neve- 
zett, egyszersmind élte tragédiájának is katasztrófája 
lett volna, ha tetőpontja lett volna ama harcznak, 
melyet a , legnagyobb magyar" egy magasztos eszméért 
vivott a kérlelhetlen sors ellen, s ha ama megrenditő 


: Ezen czikk Falk Miksa: ,Gróf Széchenyi István és kora" 
czimü művének befejező része. (Forditották Áldor Imre és Vértesi. 
Arnold.) 

perez után csak oly évek sora következnék, melyek 
csupán csak a physikai élet s nem egyszersmind a 
nagy ember politikai működésének is folytatását képezik : 
nem éreznők hivatva magunkat arra, hogy átlépjük a 
döblingi tébolyda küszöbét s kövessük a szerencsétlen 
aggastyánt ama szomoru menhelyre, az élő-halottak 
ama sirboltjába, melynek kapujára méltón illenek e 
szavak: ,Itt hallgat a bubánat, itt nyugszik a sziv!" 
A nagy ember iránti kegyelet megsértésének tartottuk 
volna, ha most már csak kiváncsiság által vezéreltetve, 
oda pillantottunk volna, hol ,sirással tölti egész hátra- 
levő életét, minden bus napot, minden még busabb 
éjt;" nem leskelődtünk volna ama forró könycseppek 
után, melyek a szemből a lélekre hullnak, s mint Jean 
Paul mondja, a szép napokban minden fájdalmat eny- 
hitnek, hanem sorsunk hideg évszakában végtelenül fáj- 
nak, valamint télen nem szabad a virágot meleg vizzel 
öntözni. A mit Széchenyi eddig szenvedett, az csak a 
végkészület volt a katasztrófához; de még nem maga 
a katasztrófa; azon óriási erő, mely a tragikus végzet 
elleni nemes harezban lassankint fölemésztődött, csak 
egy pillanatra volt megbénitva, de nem egészen meg- 
törve, nem megsemmisitve; csak a test, melyben az 
erős lélek lakott, roskadt össze, fölmondván pillanatra 
a szolgálatot; az oltár összedült, melyen a szent tűz 
lobogott, s beboritotta ezt romjaival, de e tűz, habár 
kivülről egyideig nem is volt látható, tovább égett a 
romok alatt, hogy végre hatalmasan felcsapjon az omla- 
dékok közül! ... Vad zsivaj kisérte Széchenyit a döb- 
lingi szomoru utra, s okozói jól kiszámitották annak 
hatását. Ime, itt látjátok előttetek az őrült Lear királyt ; 
borzadoz egész agyvelőtök, ha a szerencsétlen ősznek 
kétségbeesett panaszait halljátok, melyek tulkiáltják a 
vihar üvöltését; borzalomtól mereven szemlélitek. hogy 
Falk Miksa: Kor- és jellemrajzok. 6 

kimondhatlan fájdalomtól gyötörtetve, hogyan tördeli 
kezeit s tépi széltől ingatott szakálát. Most kiáltson az 
ünnepélyes csend közepette csak egyetlen egy hang is: 
,álszakál az s a kéztördelést tükörből tanulta" — aztán 
lássátok ennek hatását! Ily Írivol hang lőn hallható, 
mikor először elterjedt az a hir, hogy Széchenyi meg- 
őrült; nem hittek ama hangnak, de a rendkivüli benyo- 
más, melyet a hirneves hazafi sorsának borzasztó for- 
dulata máskülönben előidézett volna, meg vala hiusíitva, 
s ezt akarták; igen — méltányosak akarunk lenni, s 
bevalljuk — ezt kellett akarniok. A politika mindig és 
mindenütt szivtelen, a nép férfiainak ép ugy, mint az 
ex professo államférfiaknak kezében; a ki uralomra 
vágyik, vagy a már megnyert uralmat szilárdul akarja 
megmarkolni, az nagyon is hamar megtanulja, hogy ne 
nagyon válogasson az eszközökben; s mindegyiket meg- 
engedhetőnek találja, mihelyt ezélravezető. Széchenyi 
megőrült! megőrült a haza sorsa miatt! Ez oly tény 
lett volna, mely ellenállhatlan erővel hat a tömeg 
benyomásokra hajlandó kedélyére, jobban, mint ellen- 
feleinek legagyafurtabb okoskodásai, leghangzatosabb 
beszédei. Iy meggyőző tényt nem lehetett commen- 
tárok által meggyöngitni, félremagyarázás által halály- 
talanná tenni, ezt egyszerüen tagadni kellett, s tagadták 
is! Wesselényi és dr. Balogh nyilatkozatai csaknem 
nyomtalanul vesztek el; egy pillanatra  elhallgattat- 
ták ugyan a rágalmazókat, de mélyebb benyomást 
nem tettek, mellesleg azon okból is, mivel egyáltalán 
nem igen foglalkoztak velök behatóbban. A politikában 
is mindig csak a jelenlevőknek van igazuk, s itt is igaz 
a régi közmondás, a kit nem lát az ember, könnyen 
felejti. Széchenyi távol volt, a jelen eseményeibe már 
nem avatkozott be, működése a multhoz tartozott, a 
jelen pedig oly eseménydus volt, oly viharos, a mi 

köröskörül történt, annyira lekötötte a figyelmet, hogy sem 
ideje, sem kedve nem lehetett az embernek visszapillant- 
gatni a multba. Nem mikor vész és vihar közt vérző 
lábbal halad előre járatlan utakon, hanem csak akkor, 
ha már nyugponthoz jutott, tekint vissza a vándor; csak 
akkor forditja pillantását szemlélődve a tüneményekre, 
melyeket háta megett hagyott. 

A forradalom viharai végre lezajlottak. Sirva törték 
össze a vén huszárok kardjaikat Világosnál, hogy a 
muszkának lába elé dobják s halálos bágyadtan, ezer 
sebből vérezve hevert a földön a magvar nemzet. A lan- 
kadt szem most először fordult visszafelé; csak most 
vette észre, hogy hiányzik a legjobbak egyike, kit nem 
lehetett a csatatéren a holtak közt találni, sem a börtön 
magányában, mert az másnemü magányban szenvedett, 
távol hazájától, ama szerencsétlenek közt, kiktől a könyör- 
telen sors visszavette az isteni szikrát, melyet egykor 
Prometheus az égből lehozott. Csak most kérdezősködtek 
egymástól az emberek Széchenyi sorsa felől. Őrült? 
nem őrült? Furcsa kérdés. mely félig-meddig magában 
foglalja már a tagadó feleletet, oly kérdés, melyet hatá- 
rozottan senki sem oldott még meg s ily alakban nem 
is lehet megoldani. Ama léhafejüeket. kik kurtán tudtak 
rá felelni: ,lgen, igen, Széchenyi Ístván bolond, vala- 
mennyi Széchenyi bolondos többé vagy kevésbbé" — 
e finom emberismerőket nem vehetjük számitásba, de 
komoly vizsgálók, kitünő szellemek is hasztalan fáradoz- 
tak, a véleményünk szerint megoldhatlan kérdés meg- 
oldásában. Egy szellemdus magyar publiczista, Kecske- 
méthy Aurél, ki finom psychologikus látással bir s kinél, 
Széchenyivel gyakran érintkezvén, nem hiányzott a tárgy- 
ismeret sem; Széchenyi utolsó éveiről irt könyvében 
e kérdést fejtegeti: , Őrült volt-e Széchenyi?" s finom 
észleletek során át, csak ama nagyon is kevéssé fölvilágo- 

sitó következtetésekre jut: , Széchenyi egészséges korában 
már rejtély volt. Utolsó tiz évi állapotára épen nines 
elnevezésünk a szótárban". Más helyütt meg azt mondja 
Kecskeméthy: ,Általán az öreg beteg Széchenyi nem 
képez ugrást a 48-as előtti Széchenyiről. Van köztük 
összefüggés, mind az egészséges, mind a kóros tulaj- 
donságokban, annyira. hogy az egyik a másikat némileg 
megmagyarázza s az egész rendkivüli embernek fogalmát 
kiegészíti. Ki Széchenyi multját nem ismeré: az őt 
Döblingben nem volt képes megérteni és megitélni. 
Viszont: ki Széchenyit Döblingben ismeré, a 48 előtti 
Széchenvinek sok mondatát és tettét s egy vagy más 
alkalmi viseletét, mely lélektani rejtély lehetett, rögtön 
föl- és megvilágosiítva látja". Ez kétségkivül egészen 
helyes, hanem könnyen azon következtetésre csábithatna, 
hogy Széchenyi vagy kezdet óta mindig elmeháborodott 
volt, vagy hogy soha sem volt az s mindkettő. határo- 
zottan helytelen föltevés volna. 

A Keecskeméthy könyvének egy tekintélyes birálója, 
ki e perezben talán Magyarország legkitünőbb aesthe- 
tikusa, Gyulai Pál, a Kecskeméthy által tett közlésekhez a 
legszellemdusabb következtetések sorát kapcsolja, melyek 
közül az, hogy Széchenyi grófnak ugyanaz okozta halálát 
1860-ban, a mi 1848-ban megtébolyitotta, teljesen egyez 
a mi nézeteinkkel; hanem az általános kérdés: őrült 
volt-e Széchenyi vagy sem? ezzel nincs megoldva s az 
ellenmondások, melyeket Gyulai az általa kritizált könyv 
szerzőjének kimutat, kiegvenlitetlenül fönnállnak most is ; 
nem 15 Kecskeméthy nézeteiben léteznek ezek. hanem a 
tényekben, melyeket ez hiven előád. Épen ezeken az elta- 
gadhatlan s egymással mégis ellenmondásban álló ténye- 
ken alapul a mi véleményünk, mely szerint a kérdés ugy 
általánosságban, a mint az eddig fölállittatott, meg sem 
oldható, s minden arra irányzott feleletnek, legyen az 

bár igen vagy nem, helytelennek kell lenni. Széchenyi 
állapota az 1848—60. években épen nem volt állandó, 
nem egyenlő, s a felelet azon kérdésre: vajjon őrült 
volt-e? a mely 1848—49-ben igaz lehetett, nem az már 
a következő években, mig az 1560-iki végzetes nagy- 
héten ismét igazzá válik. Nyilvánvaló, hogy három tel- 
jesen különböző phasison ment át Széchenyi lelki álla- 
pota döblingi tartózkodása alatt; az egyik phasisról a 
másikra való átmenet nem határozható meg ugyan nap 
és óra szerint, mert azt, hogy az egyik elmult, rendesen 
csak abból veszszük észre, mert a másiknak megkezdő- 
dését már tények bizonyitják; hanem e három stádium 
különfélesége nem tagadható, s ha azon kérdés vettetik 
föl, vajjon tébolyodott volt-e Széchenyi? pontosan meg 
kell jelölni az időszakot is, melyre a felelet adandó, hogy 
határozottan lehessen felelni; csakis ezáltal válik termé- 
szetessé e psvcho-pathologikus kórfolyam egész menete 
s teljesen érthetővé némely látszólagos ellenmondás. 
Azon alig lehet komolyan kétkedni, hogy Széchenyi 
szellemi functiói azon időben, mikor dr. Görgen gyógy- 
intézetébe hozatott, mélyen megvalának zavarva. Minden 
küljel a mellett szólt, hogy a reá való hajlam Széchenyi 
egész lényében régóta megvolt, s az évek, sőt csaknem 
évtizedek óta szunnyadozó zord hajlamok kifejtésére, 
mint láttuk, 1848-ban valóban nem hiányoztak a fontos 
indokok. Széchenyi testi egészsége már azon időben, 
melyet egyébként a , legerőteljesebb férfikor"-nak szoktak 
nevezni, mélyen meg volt ingatva, s ez folyvást a leg- 
szomorubb módon hatott vissza kedélyére. Olvasóink 
emlékezhetnek még ama 1830 julius 17-iki hirsovai 
levélre, melyet Waldenstein grófhoz irt Széchenyi s a 
melyben az alig negyven éves férfi ama megdöbbentő 
nyilatkozatot teszi, hogy ama idő legnagyobb részét sziv- 
szorongások és fuldoklások közt tölté, melyekhez még 

régibb bajok is járulván, annyira levert, oly kétségbe- 
esett vala, hogy életének , véget akar szakasztani". Az 1831 
október 12-én kelt ezenki levélben arról panaszkodik 
Széchenyi, hogy egész éjeken át dolgoz, de , egészsége 
hanyatlik". Egy néhány évvel később irt könyvében leirja, 
mily élvezetet nyujt neki álmatlan éjei alatt a kandalóban 
égő köszéntűz, s innen kezdve tömérdek helyet idézhetni 
Széchenyi irataiból, melyek mind egészségének szörnyü 
rongáltságáttanusitják.és azt. hogyan kellett küzdeni ennek 
a hatalmas szellemnek a mindinkább hanyatló test ellen, 
nehogy ennek gyengesége végkép megbénitsa. De épen 
ez a harcz koptatta el annál gyorsabban a gépet, 
melynek képességét akarta fokozni! Széchenyi óriási 
szorgalma, a tömérdek munka, melyet a lángszellemü 
férfi egyszerre iparkodott elvégezni, a buzgalom, melylyel 
önmagát teljesen azonosította minden általa fölkarolt 
ügvygyel, mindez eléggé ösmeretes, valamint a mély 
bubánat, a folytonos aggodalom. melvlyel Kossuth mind- 
egyre merészebbé váló izgatása eltöltötte. Ily körül- 
ménvek közt esak természetes, hogy az 1848. évnek 
végzetes szeptemberi napjaiban Széchenyi testi szen- 
vedése elérte tetőpontját, s az évek óta már fölbom- 
lásnak indult szervezetet képtelenné tevé, hogy az 
emberi ész közönséges törvénvei szerint működő szel- 
lemnek tovább is hajlékául és eszközéül szolgáljon. 
Wesselényi bizonyára igazat mondott, mikor azt 
mondta: hogy a hona miatti busongás megtörte a nagy 
hazafi szivét; de a katasztrófa nem csupán a bubánat 
nagyságából támadt, hanem egyszersmind az összeros- 
kadó test végelgyengüléséből 15. Deák, ki bizonyára ép 
oly buzgó és őszinte hazafi volt, ki bizonyára ép oly 
jól felismerte a helyzetet, s kit bizonyára ép ugy meg- 
hatott a haza szenvedése, kiállta e viharos időszakot, 
a nélkül, hogy a legcsekélyebbet is veszitett volna szel- 

lemi üdeségéből, s még ma is ugyanazon tiszta pillan- 
tással, ugyanazon okos értelemmel, ugyanazon szilárd, 
biztos kézzel áll a nemzet élén. Nála egészséggel és 
ruganyossággal telt testre hulltak a sors rettenetes 
csapásai, s e test erélyesen ellenállt, mig Széchenyi 
roskatag teste e csapások alatt, legalább pillanatnyilag, 
összetört, s a fényes szellemet is romjai alá temette. 
Ez ugyan nagyon materialistikusnak tünhetik föl, de a 
valóságnak tökéletesen megfelel. A test és léleknek egy- 
másra hatása mindenesetre itt is kölcsönös volt, mint 
minden emberi szervezetben. A szakadatlan szellemi 
munka, a hazafias buzgalom, mely nem  engedet 
pihenést, s a haza sorsa fölötti sulyos aggodalom 
siettették a krizist az a nélkül is megrendített szer- 
vezetben, s a megrongált organismus viszont a leg- 
borzasztóbb képzelgések egész seregét támasztotta, 
melyek a ragyogó szellemet homályba burkolták, 
ama sáskaseregekhez hasonlóan, melyek perczekre a 
napvilágot is képesek elhomályositani. Hanem e külö- 
nös hatásnak, főleg ha beteges jelenségek során át 
végre valami heves krizisre vezet, mindig meg van a 
maga határozott s a körülményekhez képest különböző 
kiindulási pontja. Vagy a lélek és kedély bántalmai 
nyitják meg a szomoru sorsot, pusztitó befolyásukat 
lassankint kiterjesztve a phvsikai emberre is; vagy a 
physis az, mely alelket és kedélyt is belevonja szenve- 
dései körébe. 

Széchenyinél határozottan az utóbbi eset volt; testi 
szenvedések — ismét a hirsovai levélre emlékeztetjük 
olvasóinkat — zavarták meg először kedélyét, sőt öngyil- 
kossági gondolatokkal tölték el lelkét akkor, mikor nyil- 
vános működése, szellemi munkája még alig hogy meg- 
kezdődött, mikor még minden virágzó álma gyümölcsöt 
igért s a dicsőség babéra még egészen üdén és illatozólág 

érinté halántékait. Széchenyi testi betegsége talán nem 
emelkedett volna oly aggasztóan magas fokra, hanem 
azért tovább fejlett volna mégis és hatása a lelkére érez- 
hetővé vált volna. ha Széchenyi, mint annyi sok magas 
rangtársa, könnyelmüen csak az élet virágos ligeteit 
kereste s a közhasznu munka, komoly hazafias működés 
meredek utját kerülte volna Is. 

Bőven megvalának tehát Széchenyinél a szellemi élet 
megzavarására a phvsikai előföltételek s ismervék olva- 
sóink előtt a moralis okok is, melyek ama hajlamokat 
oly gyorsan kifejlesztették. Az általunk rajzolt kölcsönös 
hatásnak azonban, fájdalom, nincs megállapodása s a 
lélek alapos aggodalmai után. melyek a testre is nyo 
masztólag hatnak, ez utóbbinak beteges állapota mind- 
untalan aggasztó képzeletek csoportját támasztja, melyek- 
ben eleinte még van legalább egy szikrányi tény, mig 
utóbb mindinkább eltávoznak a reális alaptól s végül 
egészen üres képzelődésekké fajulnak. Széchenyinél is igy 
volt. Hogy sikertelenül küzdött s hogy e küzdelem sikerte- 
lensége egyértelmü a haza romlásával s annak, ki Magyar- 
ország megifjitását tüzte ki életfeladatául, habár csak pilla- 
natnyi. erkölcsi megsemmisülésével, az, sajnos, nagyon 
is igaz volt, s teljesen képes e nemes hazafit mély fájda- 
lomba sülveszteni. Ehhez csatlakozott azonban nem- 
sokára, egy legalább részben beteges képzelődés, azon 
gondolat, t. i. ,hogy ő maga okozta saját és hazája 
szerencsétlenségét" , 

Ismételve említettük. mennyire kinozta ez eszme 
Széchenyit az 1848-at megelőző években, s dr. Görgen 
orvosi bizonyitvánva szerint is , mania desperatoria"-ban 
szenvedett Széchenvi az intézetbe léptekor, különösen 
pedig azon rögeszmében, hogy a ,demokrata párttal 
való coguettirozása" által előkészítette a forradalmat és 
Magyarországot tönkrejuttatta. Görgen felett régóta be 


99 


van fejezve az itélet; de a mortuis nil nisi bene daczára 
is bátran ki lehet mondani, hogy dr. Görgen sem mint 
orvos, sem mint psychologus nem birt képességgel egy 
Széchenyi állapotát megitélni; szellemileg jóformán 
korlátolt, de routinirt volt, kire nézve a tébolyda üzleti 
vállalat volt, melynek vagyonos beteg felvétele által jó 
jövedelmet kell hajtani s valóban jól is jövedelmezett ; 
de a mit Széchenyviről mondott, természetesen a nélkül, 
hogy igazán értené s a nélkül, hogy szabatosan ki 
tudta volna fejezni, teljesen megegyez a grófnak 1848 
előtti eszmemenetelével s Döblingben még élesebben 
nyilvánulhatott ez. 

Széchenyi ez önkinzó gondolatait részben beteges 
képzelgésnek neveztük, mert egy szikrányi igazság 
mindenesetre volt benne. Valami , demokrata párttal" 
nem ,coguettirozottő ugyan Széchenyi soha életében, 


hanem annyi bizonyos, hogy ő terjesztett először 
Magyarországon (már a ,Hitel"-ben) oly eszméket, 
melyek lényegükre nézve egyáltalán demokratikus ter- 
mészetüek valának, ő volt az első, ki komoly és sikeres 
támadást kezdett a magyar alkotmány exclusiv ariszto- 
kratikus jellege ellen, s ezek az eszmék épen annál gyor- 
sabban hatoltak be és vertek gyökeret, mivel ő, a büszke 
arisztokrata, penditéf meg azokat. Ő szoritotta le a 
feudális pártot mindinkább összezsugorodó minoritássá 
s választotta el tőle a szabadelvü conservativ eleme- 
ket, melyeknek egyrésze átment az oppositio táborába, 
mialatt azok, kik külön fiatal conservativ párttá alakultak, 
csekély számuk s nem sokkal jelentékenyebb tekintélyük 
mellett ép oly kevéssé akaszthatták meg a szabadelvüek 
előrenyomulását, mint az e század elején még oly hatal- 
mas, hanem Széchenyi fellépte óta teljesen jelentékte- 
lenné vált ó-conservativ párt. Széchenyi előmunkálatai 
nélkül Kossuth aligha talált volna oly termékeny földet 

működései számára; 15 évvel utóbb ott kellett volna 
kezdenie. hol Széchenyi 1825-ben kezdte s 1348-ban 
Magyarország talán még csak ott lett volna, hová néhány 
évvel Széchenyi , Hitelf-ének megjelenése után eljutott. 

Mindez tagadhatatlan tény; de van-e ebben hiba vagy 
épen bűn? Szándékában volt-e Széchenyinek a forradalom, 
vagy az ő reformtörekvéseinek habár nem szándékos, 
de a dolog természeténél fogva szükségképeni logikai 
következménye volt-e ez? Bizonyára nem, sőt ellenke- 
zőleg a körülmények sajátságos kapcsolata által előidé- 
zett eltérést képezett Széchenyi irányzataitól, nem 
azoknak következményét, hanem épen megsemmisitését 
jelentette s hogy Széchenyi ezt nem ismerte föl, hogy 
saját lelki gyötrelmére mindenkép el akarta hitetni 
magával, s végül legalább egvideig hitte is, miszerint ő 
okozta azt, mit egyáltalán nem akart, sőt mindig a leg- 
határozottabban ellenzett: e gondolat volt ama képzelgő 
kinövés, melyet zavart szelleme egy, magában véve, 
egészen igaz törzsére lerakott. 

E félig való, félig képzelt fogalmakhoz járult aztán a 
phvsikai és psvehikus szenvedés, tovább fokozódván 
puszta képzelgések egész sora. melyeknél hiányzott a 
tényleges jogosultságnak még árnyéka is. Széchenyi 
félteni kezdte saját személyét. Apró vonásokból vilá- 
gossá vált, hogy a haza balsorsa fölötti fájdalmon kivül 
azon gondolat is nyugtalanitotta, miszerint kétségkivül 
ő esik első áldozatául a forradalomnak, a forradalom, 
mint megforditott Saturnus először is saját atyját — s 
ennek tartá magát — fogja elnyelni ; őt ragadják maguk- 
kal először is ama sötét szellemek, melyeket, mint hivé, 
ö hivott életre, s most nem birt szabadulni tőlük. De ha 
megkimélné is őt a forradalom, ha végre maga a for- 
radalom bukik is el, mit használhat az neki? igy aggó- 
dék tovább, önmagát gyötörve. A kormány borzasztó birás- 

kodást fog akkor tartani s büntető keze bizonyára őt éri el 
először, mint mind e baj okozóját. Hivő lelke remegett 
végre az ég haragjátólis, mely soha sem bocsáthat meg 
ily nagy bünösnek. Igy szülte, a mint mondottuk, azon 
legalább féllábbal még reális téren álló gondolat, mintha 
t. i. bűnrészes volna a végzetterhes fordulatban, melyre 
dőltek Magyarországban az ügyek — végül a gyötrő 
gondolatok egész árját, melyeknek nem vala többé 
semmi tényleges jogosultsága, melyek azonban a nagy 
embert lelkileg és testileg összetörték s alátaszitották a 
kétségbeesés sötét örvényébe. 

Éjjel-nappal üldözték e kinzó gondolatok; elrabolták 
lelke és teste nyugalmát; minden régi testi baja két- 
szerte fájdalmasabban érezhetővé vált; semminemü 
világi hatalom rá nem birta volna, hogy ágyba feküd- 
jék; mintha láthatatlan furiák üldöznék, föl s alá sietett ; 
nem evett, nem ivott s nem aludt többé ; a test hetekig 
megtagadta az egészség fentartására elkerülhetetlen 
functiókat ; a láz, a teljes bágyadtság állapotának engedve 
helyet, alig hagyta el pillanatokra, ütere akkor alig 
vert, minden kilenczedik-tizedik dobbanása elmaradt, a 
szemek tüze kialudt, az arcz beesett, . . . ez volt 
Széchenyi István gróf képe kevéssel a Görgen téboly- 
dájába lépése előtt és utána. 

Ottani tartózkodása első időszakát illetőleg csak igen 
gyér közléseink vannak, s azon időről csakugyan kevés 
tudósitani való volt. Ugy látszik, Görgen nem is nyult 
valami pozitiv kisérlethez a hires beteg kigyógyitása 
érdekében, s jól tette! Hanyagsága vagy tudatlansága tör- 
ténetesen eltalálta a helyes utat; talán dr. Balogh nem 
is engedte, hogy a döblingi kollégája önfejüleg valamibe 
avatkozzék. Széchenyinek egyelőre csak tökéletes nyu- 
galomra volt szüksége; az orvosi tudománynak ily 
szenvedéssel szemben nem volt semmi hatalma; ha 

egváltalán segiteni lehetett még Széchenyin, ugy csak 
alapjában még mindig erős saját természete segithetett ; 
ennek jótékony működését semmi külső befolyás által 
nem zavartatni: ez volt az egyedüli, mire az orvos gon- 
doskodásának szoritkozni kellett. Csak egyszer a testi 
állapot lépjen a javulás stádiumába, csak tarthassák 
távol e tekintetben minden rosszabbulást előidézhető 
külső októl, akkor lassankint bekövetkezhetik, hogy a 
szellem is helyreáll s visszatér legalább a relativ ked- 
vező állapot, melyet a gróf az 1848. évi fölemésztő 
élményei előtt élvezett. Ez volt dr. Balogh diagnosisa, 
s tökéletesen helyesnek bizonyult, söt megerősítése 
gyorsabban bekövetkezett, mint ő maga talán remélni 
merte. 

Azon pereczben ugyan, midőn Széchenyi a tébolydába 
lépett, oly dühroham szállta meg, mely hevességére 
nézve minden eddigit fölülmult, s e rohamok eleinte 
ijesztő mérvben ismétlődtek. 

De ki nem találja e jelenséget természetesnek ? Nem 
emlékeztették-e ezen reá nézve teljesen idegen helyi- 
ségek és az ép oly idegen arczok szüntelenül helyzetének 
szörnyü voltára s nem kellett-e kétségbeesnie a szó 
legborzasztóbb értelmében, ha egy egész környezetére 
vetett pillantás eszébe juttatta sajnálatraméltó állapotát, 
ha minden tárgy, melyre szemét vetette, mintegy reá 
kiáltani látszott: szegény nagy ember, mivé lettél! Nem 
az fájhatott neki oly nagyon, hogy ő, a büszke, gazdag 
gróf most egy kis tébolydának nehány szük szobácskájába 
látta magát beszoritva; ilyes nélkülözések soha sem 
szomorithattak meg egy Széchenyit, hanem hogy neki, 
,a legnagyobb magvar"-nak itt kellett maradnia, mialatt 
távol szülőföldén véres csaták döntötték el hazája sorsát ; 
hogy ép oly pereczben hagyta el ereje, midőn Magyar- 
országnak leginkább szüksége volt reá; ez tette őrültté 

s üzte pokolbeli kinoktól gyötrött lelkét a tehetetlen 
düh szilaj kitöréseire. 

Hónapokig tartott ez állapot, a nélkül, hogy valami 
jelentékeny változást lehetett volna észrevenni, csak a 
dührohamok — Széchenyi uj környezetéhez minél jobban 
hozzászokott — lettek kissé ritkábbak; a többi beteg- 
ségi jelenségek csaknem változatlan tartottak; külsejét 
teljesen elhanyagolta Széchenyi; nem olvasott, nem 
irt semmit, s nem akart senkit látni, még nejét és 
gyermekeit sem, kiket oly bensőleg szeretett. 

Igy hát Széchenyi teljesen holt volt a világra nézve, 
— őszintén szólva — a világ nem is igen törődött az 
öreg beteges emberrel. Különösen Magyarországon most 
küzdte a forradalom végső harczát ; a muszkák benyomu- 
lásával megkezdődött haldoklása, s e rettenetes küzködés 
a halállal végig hatott a nemzet legutolsó tagjáig. 
A világosi katasztrófa után, legalább külsőleg, beállt a 
nyugalom. Egy fiatal orvossal találkoztam akkor, ki a 
köztébolydában volt alkalmazva, de dr. Görgen házában 
is gyakran megfordult. Mindjárt tudakozódtam Széchenyi 
hogyléte felől, s a felelet, melyet nyertem, — minden 
egyéb tudósitással ellenkezőleg — oly meglepőleg örven- 
detesen hangzott, hogy emlékezetembe vésődött. Miután 
a fiatal orvos elmondta azt a keveset, a mit Széchenyi 
azon korbeli külső életéről mondani lehetett, s a init 
már a nélkül is tudtam: , Dr. Görgen a gróf állapotát 
jóformán reménytelennek tartja; ő mindebben csak föl- 
tartóztathatlan előrehaladó fölbomlást lát, mely az agy- 
lágyulásból ered s melyet csak a roncsolt testben még 
mindig meglevő szivós életerő hátráltat. Én azonban 
más véleményben vagyok; azt hiszem, mindenből a 
physikai erőnek, habár lassu, fölüdülésére következtet- 
hetek, s ha ez észlelésemben nem csalódom, akkor 
a szellem helyreállítása iránt sem aggódom. Gyógyitha- 

tatlanoknak eddig rendesen csak az oly elmebetegeket 
találtam, kiknél semmi összefüggést nem lehete föl- 
fedezni hallucinátióik s a realis viszonyok közt, a honnan 
a lélekbuvárlat kiindulhatott volna. Széchenyinél nem 
áll ez eset. Örültsége hasonlit egy magas toronyhoz, 
melynek csúcsa a felhőkbe ér ugyan, hanem talapzata 
a földben gyökerezik; itt nincs megszakitva a valódi 
élettel való összefüggés, sha a viszonyok némileg javul- 
nak Magyarországon, ha a legrosszabbon már átesett az 
ország, akkor csak egy kis javulásra van szükség a gróf 
testi állapotában, hogy a szellem is ujra fölüdüljön. Az 
efféle elmeháborodtak — igy végzé a fiatal ember — 
hasonlitanak a himlős betegekhez; a betegség tető- 
pontján, valamint közvetlen előtte és utána igaz ugyan, 
hogy fölismerhetlen módon el vannak rutitva és senki 
sem ismerné meg a földagadt főt, hanem aztán las- 
sankint kisimulnak a vonások s nemsokára ujra meg- 
pillantjuk a jól ismert arczot, hanem persze itt-ott 
egy-egv himlőhelvet is, melv azelőtt nem volt rajta, s 
mely habár csak gyöngén, de mégis emlékeztet a kiállt 
betegségre . . ." 

Nem tudom, mennyiről értesült Széchenyi a külvilág 
eseményeiből körnvezete által, de abban minden tudó- 
sitás megegyez, hogy az 1849—50-iki télen nyugodtabbá 
lön, hogy dührohamok nem fordultak többé elő, sőt 
hogy 1850-ben rá is szánta magát, miszerint Bécsben 
lakó családját meglátogassa. Széchenyi akkori állapota 
mellett minden esetre oly merénylet, melyért csakis 
egy dr. Görgen oktalansága vállalhatta el a felelősséget. 
A kisérlet meglehetősen szerencsétlenül is ütött ki. 
Széchenyi éles szemét nem kerülhette ki, mily meg- 
renditő benyomást tett dult arcza, egész szenvedő 
alakja családjára; őt magát is a legmélyebben meg- 
hatotta a szomoru viszontlátás; a legfájdalmasabb 

érzelmektől nyugtalanitva tért vissza a tébolydába, 
hoi most kétszerte borzasztóbbnak kellett találnia a 
lakást, miután egy rövid órát a háztüzhely mellett 
töltött, mig viszont az is ujra világossá vált előtte, 
hogy még korántsem annyira egészséges, miszerint 
elhagyhassa e gyászhelyet. Ágyára dült és sokáig kese- 
rüen sirt. Soha, — fogadá ünnepélyesen — soha át 
nem lépi többé e ház küszöbét. 

A visszaesés szerencsére nem birt semmi komolyabb 
jelentőséggel; a gondviselés szorgosabban őrködött e 
drága élet fölött, mint az emberi gondviselő, kinek 
fölügyeletére bizatott. Széchenyi gyógyulása lassan, de 
mindinkább észrevehetőleg haladott, ámbár e tekintet- 
ben senki sem volt kétkedőbb, mint ő maga. Ovatosan, 
mint a sérült madár, kit a vadász íjja talált, einelgeti 
alig begyógyult szárnyait, Széchenyi is csak habozva 
próbálgatta szellemének ujra föltámadó erejét, s már 
ez aggodalmasság a gyógyulás jele volt; az az öntudat, 
hogy az ember beteg, már a javulás kezdete nehéz 
válságok után. A két betegápoló egyike — egyszerü a 
legszerényebb műveltségi fokon álló ember — rendesen 
az ösmeretes, bécsi dialektusban irt néplapot. , Wochen- 
briefe des Hans Jörgel" olvasgatta. Széchenyi, eleinte 
csak néha, aztán hetenkint elkérte a lapot s ápolóinak 
nagy bámulatára oly buzgón tanulmányozta, mint azelőtt 
talán a világ egy klasszikusát sem; órák hosszáig 
elgondolkozott ez olvasmány fölött, beszélgetett ápolói- 
val az olvasottak felől s még évek mulva is erősité, 
hogy e sajátságos tanulmány oly mély bepillantást nyuj- 
tott neki az osztrák, különösen a bécsi nép társadalmi 
és műveltségi viszonyaiba, a minőt közvetlen szemlélet 
által soha sem szerezhetett volna magának. Figyelmes 
olvasók némi vonatkozásokat fognak találni ez olvas- 
mányra Széchenyi egy később hiressé vált könyvében. 

Szabad óráikban s ilyen természetesen elég volt, a 
két ápoló-őr malom- és sakk-játékkal mulatott; $Szé- 
chenyi órákig nézte, azután maga is kinálkozott, 
hogy egyikökkel vagy másikokkal eljátszik egy partiet ; 
s érezte, hogy ezen, ily férfira nézve valóban minden 
fogalmon fölül szerény szórakozás mennyire javára 
szolgál. Könyes szemekkel hallgatta a grófné, ha egy 
ily nap után ez egyszerü einberek közül valamelyik 
elbeszélte, hogy ő excellencziája megint ennyi meg 
ennyi ideig , malmozott" vele, vagy ,sakkot" játszott, 
hogyan örült a kegyelmes ur, ha a szegény ördögtől 
egy-egy , fedezetlen paraszt"-ot , elcsiphetettő, ha pedig 
épen .futó" vagy ,toronyf volt s a betegápoló szomo- 
ruan nézett egy ily elvesztett ábra után, az öreg ur 
nevettében ugy megrázkódott, hogy kicsordult bús sze- 
méből a köny s végig gördült a sápadt arcz redőin a 
hosszu ősz szakálra! A jó embereknek mindezt egész 
körülményesen ei kellett beszélniők; s minél több követ 
elcsipett tőlük az excellencziás ur, annál dusabban meg- 
ajándékozta őket a grófné, de erről a gróf előtt szólniok 
nem volt szabad; Széchenyi máskép nem nyult volna 
többé a malomhoz, sem a sakktáblához. Csak ugy esetleg 
lehetett az ápolók egyikének emliteni, hogy ő ismer egy 
fiatal embert, technikus tanulót, a ki kitünő sakkjátszó 
s bizonyára jobban szeretne ez ügyességével keresni 
néhány forintot, a helyett, hogy mint eddig oktatásból 
tengődnék nyomoruságosan. Széchenyi szerződtette a 
fiatal embert, ki most naponként, még késő éjjel is 
sakkot játszott vele s gyakran csak korán reggel hagyta. 
el a döblingi tébolydát, hol a gróf egy külön szobát 
bérelt számára, hogy ne kelljen éjjel, locs-pocsban, 
messze a városba haza vándorolnia. Széchenyi testi 
ereje is gyarapodni kezdett s hogy erről meggyő- 
ződjék, arra egyszer ugyancsak különös, váratlan 

alkalma nyilt. A gróf hálószobájából egy ajtó vezetett 
ki a ház belsejébe a folyosóra, hová más betegek szo- 
bái is nyiltak. Ez ajtóról azt hitték, hogy be van zárva 
és Széchenyi soha sem nyult hozzá (lakásának volt más 
kijárása is a lépcső felé) mert makacsul került minden 
érintkezést az emberekkel, az orvosi és felügyelői sze- 
mélyzetet kivéve. Egyszer épen a mint lefeküdt s a 
lámpát kioltotta, ugy tetszett neki, mintha a folyosóra 
vezető ajtó halkan megnyilnék; a mély sötétségben 
nem láthatta. vajjon valóban belépett-e valaki? Hallga- 
tózva fölemelkedett ágyában, félelemszülte veritékcseppek 
gyöngyöztek homlokán. És csakugyan lassu lépteket 
hallott. Rémülettől mereven alig birt annyit kiáltani: 
,ki az?" a mint már érezte, hogy valaki torkon ragadja. 
E kétségbeesett perczben ismét visszatért minden ereje, 
görcsösen megragadta a kezet, mely torkát szoritá, 
kiugrott az ágyból, átnyalábolta a sötétben az ismeret- 
lent, az ajtóhoz szoritotta s kilökte a folyosóra. Csak 
most ütött zajt s aztán kisült — ez is sajátságos bizo- 
nyitéka a házban uralkodó fölügyeletnek! — hogy az 
őrültek egyike, a nélkül, hogy valaki észrevette volna, 
elhagyta szobáját, kisétált a folyosóra, megpróbált 
néhány ajtót, s a mint a Széchenyiét nem találta zárva, 
kéretlenül meglátogatta a grófot. Gondolhatni, hogy ez 
az éji kaland nem épen nagyon üdvösen hatott a beteg 
rongált idegeire, hanem hát egyszer ujra megkisértette 
erejét s e kisérlet eredménye, ugy látszik, némi elégült- 
séget szerzett neki, mert évek mulva is örült, ha e 
történetet elbeszélhette. De a testi és szellemi meg- 
erősödés ez apró nyilatkozatai még mindig csak egyes 
napsugarak voltak, melyek az itt-ott ugyan már szét- 
szakitott, de még mindig elég sürü felhőfátyolon áttör- 
tek. Minden ily ,exeessus" után — mert excessusnak 
tartá Széchenyi a külvilág dolgai iránti részvét minden 
Falk Miksa: Kor- és jellemrajzok. 7 

nyilvánulását — annál inkább visszarettenve huzódott 
félre a szerencsétlen férfiu s félig örült, félig meg 
boszankodott. hogy akarata ellenére mindegyre gyor- 
sabban ismétlődtek ez ,excessusok", hogy mindegyre 
gyakrabban fordultak elő ama vigyázatlan perczek. Még 
küzdött tehát a lassankint visszatérő szellemi és testi 
erő az ugvancsak lassankint hátráló, de még teljesen le nem 
gvőzött betegséggel, azonban amannak gvőzelme mind- 
inkább valósziínüvé vált; s egyes apró jelekből következ- 
tetve. ugy látszik, mintha Széchenyi már csak alkalmas idő- 
pontra várt volna, hogv a külvilággal. vagv legalább 
annak egy kis körével ismét érintkezésre lépjen. Ily érint- 
kezési pontul szolgált végre — gondolom 1852-ben 
történt — Lonovics érsek bécsbe érkezése. Ki Magyvar- 
ország történetét s különösen az országgyűlési tárgya- 
lásokat a harminczas évek óta csak felületesen is ismeri, 
az emlékezni fog, mily kiváló helyet foglaltak el azok- 
ban a vallásügyi kérdések s mennyit nyomott a latban 
mindenkor ily kérdések eldöntésénél az ép oly tudós, 
mint szellemdus főpap szava. Azon percz óta. midőn 
mint kanonok az egri káptalant képviselte az ország- 
gyülésen. egész az 1848. év mozgalmas napjaiig, mikor 
az érsekek biboros padján foglalt helyet. Lonovics nem 
csak rendkivüli szónoki tehetsége által tünt ki. hanem 
főleg ama finom tapintat, ama fölvilágosodott. szelid, 
valódi kereszténv szellem által. melvlvei a nélkül, hogy 
rangja s az egyház érdekeiből bármit is engedett volna, 
világi dolgokban mindig a józan haladási pártolta, 
egvházi ügvekben pedig a merev ultramontánok s a 
szabadelvü párt nézetei közt a leggyöngédebb módon 
tudott közvetitni. Mig klerikális körökben  elsőrangu 
tekintélynek tartották (ismeretes diplomatiai küldetése a 
szentszékhez) a laikusok bámulták azt a valódi klasz- 
szikus képzettséget, a csodálatraméltó olvasottságot s 

az óriási emlékezőtehetséget, melyek e főpap beszé- 
deit az okulás és szellemi üdülés kimerithetlen forrá- 
sává tették; a nagy tömeg pedig legőszintébb tisztelet- 
tel tekintett ez igazi alkotmányos érzelmü és szeplőtlen 
jellemü főpapra, ki nem csak elragadó szóval, nyilt 
komolysággal a zelotaság legkisebb nyoma nélkül 
hirdette az Ur szavát, hanem nemes tettek végtelen 
sora által példájával azt be is bizonyitotta. Hogy 
Széchenyi már azelőtt is mindig szerfölött vonzódhatott 
ily emberhez, azt bizonyára érthetőnek találja mindenki ; 
az ily pap ama valódi kereszténység apostola vala, 
melyre a nemes gróf vallásos szelleme irányozva volt, 
s valóban évek sora óta a legbensőbb barátság létezett 
Széchenyi és Lonovics közt, a mi még az által is foko- 
zódott, hogy Lonovics is némikép az 1548. év martyrai- 
hoz tartozott. Neki is el kellett hagynia hazáját s 
néhány évet a inelki apátságban csendes elvonultság- 
ban tölteni s csak aztán, ha jól emlékezem, 1852-ben 
ottani tartózkodását a bécsivel cserélhette föl. 

Nem tudom, mi módon értesült Széchenyi az érsek 
Bécsbe érkeztéről, hanem azonnal feltámadt benne a 
vágy. hogy nemes barátját lássa, s e pontban a gróf 
óhajtása egyezett családja óhajtásával. kik az érdemes 
főpapot kérve kérték, örvendeztesse meg látogatásával 
a szerencsétlen szenvedőt. Lonovics előbb lehetőleg pontos 
értesülést szerzett magának orvosi részről Széchenyi álla- 
pota felől, s azután kijelenté. hogy kész a grófnak és 
családjának óhajtását teljesiteni. A fájdalmas és öröm- 
teljes viszontlátás első pillanatait hiven festeni aligha sike- 
rülne gyenge tollunknak. Sokáig tartott, mig Széchenyi 
csak némileg is uralkodni tudott érzelmei fölött, 
hanem akkor aztán lelke egész nagy fájdalmát kiönté 
a nemes barát keblébe. Először is testi szenvedéseit 
festé le, melyekkel az Isten meglátogatta, hogyan hen- 

tereg egész éjeken át álmatlanul ágyán, mig végre a 
bágyadtság lezárja szemeit. , Ah, sóhajta, akkor nekem 
is boldog óráim vannak; akkor azt álmodom, mintha 
életem álom volna; mily szép ez, és — tevé hozzá 
komoran — mily borzasztó rá a fölébredés." Szivszag- 
gatólag ismétlé aztán mindazon önvádakat, melyekkel 
már évek óta gyötörte magát éjjel-nappal; egy gyermek 
megható őszinteségével, ki először térdel le a gyóntató- 
szék előtt, bontá ki a derék pap előtt életének egész 
képét, azaz jobban mondva, csak annak sötét oldalait, 
melyeket a betegesen fölizgatott kedély sajátságos ügyes- 
ségével ki tudott keresni. Már mint gyermek atyja tilal- 
mának ellenére, elrontotta fogait a ezukorevéssel, ifju 
éveit istentelen dorbézolás közben töltötte, s mint férfi, csak 
hazája romlásán dolgozott. , Nincs hiba nélküli ember" — 
szólt az érsek megnyugtatólag — ,de ön nagy erényekkel 
is dicsekedhetett, ön mindig jó keresztény volt, jó férj 
és apa, jó hazafi." , Nem, nem, — viszonzá Széchenyi — 
,én senkit sem szerettem, sem nőmet és gyermekeimet, 
sem hazámat. csak magamat; büntetésre méltó önző 
valék és a szerencsétlenségbe döntöttem nemzetemet, 
közvetlen és közvetve; én csábitottam Wesselényit a 
politikai pálvára ; az én rábeszélésemre lépett Batthyány 
ugyane pályára; buzgón közreműködtem Kossuth meg- 
kegyelmeztetésében ; a mit ők tettek, az közvetve az én 
művem is. Hogy mindnyájan segitettek a hazát szeren- 
csétlenné tenni s a mellett maguk is szerencsétlenekké 
ettek, az mind az én lelkiismeretemet terheli. Halálom 
által akartam mindezért megbünhödni ; a Dunába ugrot- 
tam, de ez is önzés volt, mert jól tudtam, hogy nagy 
a májam és nem könnyen merülök el." Ily hangon folytatá 
Széchenyi sokáig, önmagát ostorozva, s a bűnök tömegét 
halmozva egymásra, hogy azzal saját fejét agyonnyomja. 
Az istenben bizó kedély meggyőző erejével, a hű barát 

jóltevő melegségével, a saját tanától bensőleg áthatott 
pap magasztos nyugalmával vigasztalá Lonovics a fáj- 
dalomba merült grófot, s emlékezteté őt az irgalmasság 


végtelenségére. , Nem, nem, — szakitá félbe Széchenyi 
csüggedten — ennyi bűnt az Isten sem bocsáthat meg." 
,ÉEz a kevélység szava," — viszonzás Lonovics komo- 
lyan — ,kevélység volna egy halandónak azt hinni, 


hogy ő egymaga tetszése szerint s a gondviselés akarata 
ellen irányozhatta milliók sorsát; kevélység volna azt 
hinni, hogy az ő bűnei nagyobbak, mint az egész világéi, 
melyeket az Üdvözítő magára vett s vérével meg- 
váltott." Minél tovább beszélt az érsek, annál észre- 
vehetőbben megnyugodott Széchenyi; végre ugy látszott, 
a vihar lecsillapult keblében. Oly pillantással, melyből 
leirhatlan mély hála nyilatkozott, s a nélkül, hogy egy 
szót szólt volna, szivéhez szoritá a nemes pap kezét. 
Lassankint más térre vezeté most Lonovics a beteg 
szellemét, s oly nyugalommal, oly tiszta és éles észszel, 
mire egy órával előbb még nem tartotta volna őt képes- 
nek az ember, beszélt most Széchenyi Magyarország 
ügyeiről, s a két hires férfi derülten és bizalmasan cse- 
rélé ki eszméit, mintha az 1848. év nem is létezett 
volna, mintha most is még Pozsonyban ülnének a gróf 
termeiben, miként a negyvenes években oly gyakran 
ültek ott. 

Lonovics érsek látogatásaival kezdődik sajátkép Szé- 
chenyi állapotának javulása; a mi már korábban lassan 
előkészült, az most örvendetes kifejlésre jutott; a derék 
férfi, és jeles hazafi megtanitá a szerencsétlen grófot 
arra, mit ez régóta nem ismert s mi szellemi, ugy mint 
testi üdülésre elkerülhetlen szükség volt, megtanitá — 
remélni. 5 a reménynyel visszatért az élet öröme, a 
külvilág dolgai iránti részvét s a kedv önlényének szük 
határain tul terjeszkedő működésre. Széchenyi nejé- 

nek és gyermekeinek látogatásai gyakoriabbak lettek, 
habár még most is bizonyos aggodalmas tartózko- 
dással fogadá; őket. s bármennyire örült is e látoga- 
tásoknak, mégis igyekezett azokat mindig röviditent. 
Lassankint megengedé Széchenvi több barátjának. hogy 
meglátogathassa. s a mint egyszer hire ment. hogy 
látogatásokat fogad, tisztelői mindenfelől oda özönlöttek, 
hogy a sokáig nélkülözött kedves férfiunak képét meg- 
pillanthassák. Széchenyi nem utasitotta őket többé vissza, 
sőt mindinkább örömet talált e látogatásokban; hiszen 
a tudósítások, melyeket kapott, talán nem kevésbbé 
számosak és kimeritők, de bizonyára őszintébbek s a 
valóságnak jobban megfelelők voltak, mint azok, melye- 
ket a kormány közegei által szerzett. Nemcsak minden 
Magvarországon megjelenő lapra előfizetett Széchenyit, 
nemcsak minden itt megjelent könyvet megvétetett, 
hanem az összes európai irodalom minden kiválóbb 
termékét, még az Ausztriában akkor ,tiltott" könyveket 
is és pedig ezeket különösen meg tudta magának sze- 
rezni. Nemcsak, hogy elolvasta mindezt, hanem bámu- 
latos emlékezőtehetsége meg is tartott abból minden 
jelentékenyebbet. s még talán soha oly ember, ki szo- 
bája küszöbét nem hagyta el, nem állt annyira köze- 
pette a világrész szellemi életének, mint Széchenyi 
István gróf döblingi tartózkodása idejében. Szelleme 
éles észszel dolgozta aztán föl az olvasottat és hallottat 
s a közelről és távolról jövő látogatók el valának bájolva, 
midőn ott, a hol csak egy öreg, beteges embert véltek 
találni, valóban ismét a  ,legnagyobb magyartí. a 
magyarországi reform alkotóját látták maguk előtt. 
Ezzel Széchenvi döblingi életének uj szakasza kezdő- 
dik. Testileg oly egészséges vala, a mennyire ez sokféle 
organikus és üdült bajai mellett egyáltalán lehetséges 
volt; a szellem zavarodottságáról azonban nem lehetett 

többé szó. Sőt a ,sebhelyek" közül — hogy az általunk 
emlitett orvos hasonlata mellett maradjunk — sem 
igen sok volt észrevehető; csak az irtózás, mely szerint 
félt hosszasabban kimenni a szabad légre, emlékeztetett 
még arra, hogy az idegrendszer semmi esetre nincs még 
teljesen megerősödve. Fiai kétszer csalták le a grófot 
a kertbe különböző ürügyek alatt, hanem mindkétszer 
csak rövid ideig maradt ott; a megelégedettség érzete, 
mely az első pillanatokban vonásain tükröződött, csak- 
hamar bizonyos aggódás és szorongásnak engedett 
helyet, mely pereczről-perezre gyorsan fokozódott, s 
nemsokára ismét mélyen lehangolva ment vissza Széchenyi 
szobájába, hol aztán visszatért előbbi nyugodt, derült. 
hangulata. Bizonyos különczségeket észre lehetett rajta 
venni legegészségesb napjaiban is, s ezek most sem 
multák fölül azon imértéket, miit nála már ez előtt 
megszoktak az emberek, sőt minden ilyen különczségnek 
végre meg volt a maga józan értelme. Igy például az 
orvos minden reggelre szabadlevegőben való erős moz- 
gást ajánlott neki; miután azonban Széchenyi nem 
akart a parkba lemenni, kimérte szobái hosszát, s 
azután kiszámitotta, hányszor kell végigmennie, hogy 
egy fél német mértföldet járjon. Minden reggel kinyit- 
tatta tehát minden ablakát (5 szép szobából állt lakása), 
egy kis urnát tett az első ablakba s zsebeit megtöltötte 
bizonyos számu apró csontgolyókkal ; valahányszor aztán 
az első ablakhoz visszatért, egy golyócskát vetett az 
urnába, s ha zsebe üres lett, tudta, hogy a fél német 
mértföldön átesett. Minthogy e séta alatt kopasz feje 
megérzette a légvonatot, a közönséges kalapok egyikét 
vagy másikát pedig vértolulásokban gyakran szenvedő 
feje nem igen türhette, szines papirosból apró kerek 
sapkákat készitett mugának — tréfásan , bolond süvegei"- 
nek nevezte — melyek elegendők voltak arra. hogy 

a hideg lég közvetlen érintésétől megoltalmazzák a 
fejbőrt, a nélkül, hogy a fejet szerfölött melegitenék. 
Butorai iíi5 mind az ő utasítása szerint készültek, alak- 
juk sokfélekép elütött a közönségesektől, hanem nagyon 
praktikusak valának s különösen kényelmes fogókkal 
ellátva. Különös mulatságot szerzett neki egy csoport 
echronometer. , Mégis különös, szokta egyszer mondani, 
senki sem fog, ha pénzt ad ki, csak ugy találomra oda- 
dobni egy marék pénzt, vagy bankjegyet s nem vigasz- 
talja magát azzal, hogy valamivel több vagy kevesebb 
nem tesz semmit; csak az időt, mely pedig sokkal 
becsesebb s épen pótolhatlan, nem veszik oly szigoruan, 
egv óranegyeddel több vagy kevesebb, gondolják mindegy." 
Az utolsó szobában állt egy hosszu asztal tele csecse- 
becsékkel, többnyire a grófné ajándékai voltak. s a 
gyöngéd férj igazán megható kegyelettel őrzött minden 
apróságot. 

A hálószobában egy kényelmes támlásszék oldalán 
hosszu keskeny zsák lógott, melyből egy fekete fuvola 
elefántcsont feje kandikált ki, ott ült Széchenyi magá- 
nyos óráiban s ábrándozott a lágy hangszer mellett, 
melven végtelen finomsággal s mély érzéssel játszott. 
Most ruhájára is nagy gondot forditott, rendesen kényel- 
mes bő pantalont, török ezipőket, s magvar szabásu 
kabátot viselt, mely csak ünnepélyes alkalmakkor pl. 
ha a grófné, vagy Lonovics érsek ebédeltek nála, 
engedett helyet egy egyszerü sötét violaszinü bársony 
attilának. Az ebéd Széchenyinél egyszerü volt, de 
választékos, ő maga keveset s csak könnyü ételeket evett ; 
egyebek élvezését nem engedte meg elgyöngült emésztő 
szerve; az ivásban is szerfölött mérsékelt volt, hanem 
vendégei számára mindig válogatott jó borai voltak ; 
szerette, ha jól hozzáláttak s dicsérték ételeit és italait, 
mert a menu" mindig a gróf sajátkezü műve volt, 

melyre sokat tartott. , Fájdalom," — mondá egyszer 
sóhajtva — ,e részben csak rendező lehetek s nem 
egyszersmind gyakorló művész." 

Igy élt Széchenyi saját személyére nézve eléggé kel- 
lemes, vidám napokat, s elégültnek, sőt talán bizonyos 
fokig boldognak érezhette volna magát, ha egy 
Széchenyi elégültségére és boldogságára ily tisztán 
személyes jólét elegendő lett volna. De szivében az első 
helyet hajdan is. most is hazája foglalta el; s az annak 
sorsa fölötti aggódás ellenállhatatlanul ösztönözte poli- 
tikai működésének ujbóli megkezdésére. Bach báró 
kormányrendszerével szemben való állása már előre el 
volt döntve. 

Alkotmányosság s a magvar nemzetiség megőrzése 
volt köztudomás szerint mindig a Széchenyi-féle politika 
két Herkules-oszlopa, s most is az volt. E két alap- 
elvvel nyilt ellentétben állt a Bach-rendszer. Magyar- 
ország alkotmányos jogai ignoráltattak, s az országnak, 
melynek törvényes joga volt arra, hogy soha se kor- 
mányoztassék ,ad normam aliarum provinciarum", Osz- 
tozkodnia kellett az összes birodalommal az absolutizmus 
kétes áldásaiban. A magyar nemzetiségnek is nyiltan 
hadat üzent Bach báró; idegen elemek serege küldetett 
ki az ország elnemzetietlenítésére. Alkotmányosan és 
magyarul: ez volt mindig Széchenyi jelszava ; absolutis- 
tának és nemzetellenesnek jellemzé magát Bach báró 
politikája. E két irányzat közt engesztelhetlen ellentét 
létezett. Széchenyi 1848 előtt ismételve kimondá néze- 
tét az ellenzéki politika jogosultsága fölött; ő maga 
kijelenté, hogy az ellenzékkel tartott mindaddig, mig a 
kormány alkotmányellenes, magyarellenes utakon járt, 
aztán abbahagyta az oppositiót, sőt épen ártalmasnak 
tartá azt, mióta a vezérlő államférfiak legalább becsületes 
akaratot tanusitottak, hogy mind az alkotmányra, mind 

nemzetiségre nézve meg akarnak felelni az ország 
kivánalmainak, hanem rögtön ujra erélves ellenzéket 
ajánl. s maga is résztvesz abban, ha, a mit nem vár, a 
a kormány ama jóakaratu szándékai ismét ellenkezőre 
változnának. Ez most megtörtént és Széchenyi nemcsak 
adott szava, hanem benső meggyőződése által is köte- 
lezettnek érzé magát határozott oppositióra. E szándé- 
kában megerősité még egy, ha szabad ugy mondanunk, 
személyes indok is. Széehenyi köztudomás szerint 
következetesen arra törekedett, hogy az aristokratiát 
a reformmozgalom élén fentartsa; az aristokratiának 
meg kellett volna ifjodnui s egyuttal megifjitani Magyar- 
országot is; a feudalismusnak nyiltan hadat üzent, de 
egy megtisztult, felvilágosodott aristokratiát óhajtott, 
hogy elszántan vezérelje a nemzetet az ildomos haladás 
pályáján, ebben látta a nyugodt, folytonos, állandó ered- 
ményektől kisért kifejlés biztosítékát. Azonban épen a 
inagvar aristokratia volt az, melylyel Bach báró nem- 
csak szerfölött lenézőleg bánt, — a lenézés ugvan itt 
kölcsönös volt — hanem, melyet igyekezett is teljes 
jelentéktelenségre szoritani le. éz aristokratia sulya idáig 
három tényezőn nyugodott: magyar volt, gazdag volt s 
döntő körökben közvetve vagy közvetlen nagy befolyással 
birt. Az első tényezőt Magyarország elnemzetietlenitése 
által kelle hatálytalanná tenni; ha a magyar nemzetiség 
egyáltalán megszünik fontos tényező lenni, azzal természe- 
tesen inegszünik az aristokratia fontossága is. melvnek 
népszerüsége nagyrészt esak a nemzeti törekvésekhez való 
benső csatlakozásán alapulhat. A magyar aristokratia 
pénzügvei mindig kissé primitiv állapotban valának; a 
robot-gazdálkodásból a pénzbeli gazdálkodásra való 
rögtöni átmenet által tehát mélyen meg valának rázkód- 
tatva; a kormány részéről misem történt, hogy az 
átmenet nehézségei könnyittessenek s ha az ország maga 

akart magán segiteni ,az associatio csodaereje" által, 
mint Széchenyi szokta mondani, minden ily kisérlet 
áthághatlan akadályokra talált, mert felsőbb körökben 
nem birtak megszabadulni azon gyanutól, hogy e köz- 
hasznu, látszólag anyagi érdekekre irányozott törekvések 
mögött politikai czélok lappangnak. 

A magyar aristokratia befolyása végül nem létezett 
többé a döntő körökben; az antagonismus közte s a 
Bach-féle nézetek közt oly merev volt, hogy a magyar 
uraknak erkölcsileg lehetetlenné vált a közügyek ilynemü 
vezetésében résztvenni, törvényszerü ellenzéki műkö- 
désre pedig nincs tér az absolutismus alatt. Mindhárom 
oszlop le vala rombolva, melyeken a magyar aristokratia 
politikai jelentősége nyugodott, s ez ép ugy elkeseritette 
az aristokrata Széchenyit, mint a hazafi Széchenyit. Mind- 
ezekné! fogva a leghatározottabb ellenzékre ingerelte őt 
az egész Bach-rendszer. Gyakran párhuzamokat vont most e 
rendszer és Kossuth politikája közt s az összehasonli- 
tás mindig ez utóbbi javára ütött ki. A végezél, gon- 
dolá Széchenyi, t. i. Magyarországnak a dynastiától elide- 
genitése, az összbirodalommal való kapocs meglazitása 
öntudatosan vagv öntudatlan, mindkettőjüknél ugyanez ; 
mit az agitátor néhány gyors csapással igyekezett elérni, 
azt a reactionarus bureaucrata lassu aláásással fogja 
végbevinni; de Kossuth politikája a mellett legalább 
nemzeti és szabadelvü volt, a mit egyáltalán nem lehetett 
állítani a Bach politikájáról. 

Valamint azonban Széchenyi programmja alapvona- 
laiban még mindig ugyanaz volt, mint a sulyos csapás 
előtt, mely őt sujtá, ugv lojalitása. a dynastiához való 
ragaszkodása is csorbitatlan kiállta ama válságot. Nem 
a koronát tette felelőssé, hanem annak tanácsosait 
Magyarország politikai és anyagi megrontásáért; ellen- 
kezőleg egyedül csak a nemzetnek a fejedelemmel való 

direkt kiegyezkedésétől várta Magyarország ujjászületé- 
sét oly sulyos szorongattatások után. A mint tehát 1857 
tavaszán az a hir terjedt el, hogy ő felségeik körutat 
szándékoznak tenni Magyarországon, még pedig az oly 
befolyásos belügyminiszter kisérete nélkül, Döblingben 
támadt s vitattatott meg először azon terv, hogy közvet- 
len a fejedelemhez kell fordulni, egy közvetlen neki átnyuj- 
tott irásban hiven kell lefesteni Magyarország helyzetét 


s tőle a segélyeszközöket — az alkotmányos állapotok 
helyreállítását, a nemzet részéről teendő tetemes enged- 
mények mellett — kérni. 


A petitio létrejött; az aláírások élén a bibornok- 
herczegprimás állt, azután a magas aristocratia leg- 
fényesebb nevei következtek, ehhez csatlakozának az 
intelligentia főbbjei, a kereskedelmi kar legtekintélyesb 
képviselői stb. E petitio sorsa ismeretes, hivatalosan át 
sem nyujthatták s egy Bach báróhoz nagyon közel álló 
személy, azon nyilatkozatot csusztatá ki ajakán : az alá- 
irók nem látszanak észrevenni, hogy ,fejeikkel játsza- 
nak." A magyar akadémia küldöttsége is hiába iparko- 
dott kieszközölni a kormány kivánatára kidolgozott uj alap- 
szabálvai megerősítését ; a jóváhagyás csak azon föltétel 
alatt lett kilátásba helyezve, ha nagyon lényeges változta- 
tások és korlátozások tétetnek. Végre mindjárt a császári 
pár magyarországi utazása után megjelent egy sugal- 
mazott röpirat : , Rückblicek" — visszapillantás az épen 
lefolyt időszakra, melyben a Bach-rendszer s főleg 
annak Magyarországon létrehozott eredményei  szer- 
fölött dicsőittettek. Ez iratocska nem került a könyv- 
kereskedésbe, hanem csak mintegy 200 példányban nyo- 
matva, a magasabb körökben s néhány zsurnaliszta 
közt osztatott ki. Nagy ügyességgel valának itt a dolgok 
oly módon csoportosítva, hogy a be nem avatott, főleg az, 
kinek semmi más ltudósitás nem áll rendelkezésre, ki tehát 

nem is tudhatta, hogy mi hallgattatott el, valóban meg- 
lehetősen  kielégitőknek képzelhette a magyarországi 
állapotokat. 

Széchenyit legmélyebben fellázitá mindez. Fájt neki, 
hogy nemcsak meghiusult a kisérlet, miszerint a nemzet 
panaszait az uralkodó füleihez juttassuk, hanem még 
mindig ujabb törekvések tétettek a valódi tényállás 
eltakarására és elferditésére. A nemes hazafi e fel- 
bőszülése jogosult volt. Ma már bátran mondhatni, hogy 
ha más lett volna ama petitio sorsa, a monarchia sorsa 
is egészen más fordulatot vett volna a lefolyt évtized 
alatt, a mint hogy mai nap bizonyára nincs oly osztrák 
államférfi, — Bach bárót sem véve ki — a ki szeren- 
csének ne tartaná, ha a magyar kérdés még jelenleg is " 
megoldathatnék az ama petitiókban kijelölt alapon. 
Az akadémia ügyében, mely iránt Széchenyi, ez intézet 
alapitója, különös érdeklődést tanusitott, az igazgató- 
sághoz rögtön egy éles szavakkal szerkesztett iratot 
intézett, melyet a nyilvános ülésen kellett volna fel- 
olvasni. Az akadémia elnöke, Dessewffy Emil gróf, bár 
az irat tartalmával teljesen egyetértett, mégis azon 
nézetben vala, hogy a Széchenyi által szándékolt demon- 
strátio sokat árthatna és semmi esetre sem használhat s 
Lonovics érsek elküldetett, hogy Széchenyit birja rá azon 
levél visszavételére. Jobb kezekre nem lehetett volna 
bizni a küldetést s a nélkül, hogy a nagy hazafi érzel- 
meit csak legtávolabbról is megsértette volna, sikerült 
a tapasztalt jó barátnak kieszközölni Széchenyitől az 
óhajtott engedményt. De már ama levélnek másolatai 
országszerte keringtek s nemsokára ezer meg ezer pél- 
dányban elterjedve, a közönség mohón nyelte el. Az első 
férfias szó volt ez, mely hosszu idő óta a nyilvánosság 


" Ezen munka 1866-ban iratott. 

elé merészkedett lépni s csupán esak e levél által egy- 
szerre az ország legnépszerübb emberévé lett ismét 
széehenyi. 

De talán még nagyobb gondja volt arra, hogy a fél- 
hivatalos , Rüekbliek" válasz nélkül ne maradjon, s esak 
azon módról gondolkozott még, hogyan lehessen leg- 
hatályosabban ellene fordulni ama röpiratnak. Száraz 
elmélet, , szavakból állitani össze egy rendszert", soha- 
sein volt a Széchenyi dolga s a fenforgó esetben még 
távolabb kellett esni tőle ily szándéknak, már esak azon 
körökre való tekintetnél fogva, inelyekre szoritkozott a 
. Rüekblick" elterjedése s melyek számára kelle tehát 
a repiikának is iratni. Jobban ismerte Széchenyi a 
világot, mint bárki más, s különösen épen ama köröket, 
melyek közt a , Rückblick" kiosztatott, tudta. hogy ott 
inkább mint bárhol másutt, szabályul tekintetik, misze- 
rint tout genre est permis hors] ennuüyeux, egy csomó 
rhapsodikus, csipős lugba áztatott megjegyzést vetett 
tehát a papirra, mely megjegyzések nemsokára egy 500 
lapnyi derék kötetre nőttek s 1858 vége felé e ezim 
alatt: , Ein Bliek auf den anonvmen Rüekbliek, welcher 
für einen vertrauten Kreis in verháltnissmüssig wenigen 
Exemplaren im Monate Oktober 1857 in Wien erschien, 
von einem Ungar" és a mottóval: ,Rien ne fait tant de 
mal dans le monde gutun mensonge gui ressemble a la 
vérité" Londonban pillanták meg a napvilágot. E könyv- 
ben a Bach-rendszer nem vesszőkkel, hanem igazán 
skorpiókkal korbácsoltatik; a sugalmazott , Rückbliek"- 
nek minden sora irgalmatlanul széttagoltatik, s mikor az 
öndiesekvés ily módon megsemmisitve a földön fetreng, 
akkor Széchenyi a legsulyosb vádak egész halmazát 
görditi rá, melyeket mindenfelől száz apró, meg nagy 
ténynyel körülsánezol, mintha jó erősen akarná igy 
támogatni, nehogy valamikép ledöntethessenek. A dol- 

gokról aztán rögtön áttért a személyekre s elkeseredett- 
sége itt nem ismer semmi határt; még ott is, hol eléggé 
erős kifejezést talált volna közelében, szándékosan odább 
megy, hogy még erősebbet keressen ; számtalanszor meg- 
forgatja a kést a sebben, hogy ellenfele meg ne kimél- 
tessék ama kinok legcsekélyebb részétől sem, melyeket 
neki okozni képes. Nevezetes, de lélektanilag könnyen 
niegmagyarázható, hogy a harag ily féktelen kitörései, 
melyek valamit tartalmaznak maguknak a bibliai átkok 
borzasztó hatalmából, majd mindig a leglágyabb, leg- 
érzelemdusabb, mély fájdalomtól s leirhatlan benső 
érzéstől áthatott helyeket követik, melyeknek kisére- 
tében aztán amazok annál hatalmasabban hatnak. 
Ezen, csak lazán egybefüggő rhapsodiák könnyü tréfa 
s könnyedén csapongó humor hangján kezdődnek s ez 
előhadat helylyel-közzel meglehetősen durva, finom fül- 
nek szokatlanul hangzó tréfák környékezik; de minél 
mélyebbre hat bele Széchenyi tárgyába, annál komolyabbá 
válik; mindegyre bágyadtabban pillantgat aztán a humor 
, nevető" szeme, mindegyre jobban elhomályosul a , siró" 
szem, s mindegyre dusabban ömlenek forró, keserü 
könvei. E fájdalom közepette, miután — mint a szinész 
Hamletben — ,annyira belejött a dologba", hogy a 
szive majd megszakadt rajta, Széchenyi hirtelen meg- 
fordul mindezen bajok okozói ellen, hogy a guny és 
átkok árja alatt megfojtsa őket. Hazája ellenségeinek 
nem ad kegyelmet, valamint azok sem adtak hazá- 
jának . . . Magától értetik, hogy a könyv eltiltatott 
Ausztriában. mihelyt a rendőrség tudomást nyert annak 
létezéséről. hiszen akkor sokkal ártatlanabb iratok is a, een- 
sura tilalrna alá estek. Hanem mielőtt a tilalom még kimon- 
datott volna, már a , Blick"-ből néhány példány Magyar- 
országon közkézen forgott ; szédszedték az iveket, melyek 
aztán kézről-kézre jártak, sőt voltak oly emberek, kik 

ama bámulásraméltó türelemmel birtak, hogy az egész 
30 nyomtatott ivnyi könyvet lemásolták, s a hol egy nyom- 
tatott példányt lehetett kapni. drága pénzen fizették. 
Nevezetes és egyszersmind nagyon jellemző. hogy Bécs- 
ben a legközelebb érdekelt körökben sokáig nem tudták, 
ki a könyv szerzője, Magyarországon megszünt minden 
kétség, mihelyt valaki csak az első lapot elolvasta, mert 
Széchenyi irálya minden előnyeivel és hibáival félre- 
ismerhetlen volt. Széchenyi maga mértékfölött szidta e 
könyvet, , sületlen, trivialis holminak" nevezte, mely tele 
van , gonoszsággal és póriassággal" , hanem ritkán mulasztá. 
el hozzátenni, hogy azok, kiket illet, máskép nem is 
érdemeltek semmi jobbat. Gyanitható szerzőjeül majd az, 
majd amaz emigránst mondá, leggyakrabban Teleki grófot, 
ő maga sohasem vallotta be, hogy ő a könyv szerzője. 

A mint egyszer nyilvánitottam, hogy szeretném a 
könyvet birni, igy szólt Széchenyi: , Ismerőseim közül 
többnek megvan, talán egyikök átengedi nekem az ön 
részére. Egyébként — tevé hozzá — nagyon okosnak 
tartom, hogy a szerző legjobb barátai előtt sem jelenti 
ki, miszerint ő irta ; megőrzi őket ezáltal azon kellemetlen 
alternativától, hogy biróság előtti vallatás esetén vagy hazud- 
janak, vagy egy jó barátjukat árulják el." 5 valóban mind- 
nyájan, kik azon időtájban Széchenyivel közlekedtünk, 
jó lelkiismerettel mondhattuk, hogy — bármennyire meg 
vagvunk is győződve, hogy Széchenyi a szerző — Ő 
maga soha olyasvalamit nem mondott, se nem tett, a 
mi ama gyanu tényleges megerősítéséhez hasonlitott 
volna. Mi az intelligens körök nézetét illeti ana könyvről, 
a legkülönbözőbb itéletek hozattak arról. Az (F—Kk.) 
betükkel aláirt előszó következőleg jellemzi a szerző 
álláspontját: .E töredékeket, a mint itt következnek, 
ama kiválóan tiszteletreméltó s gyakorlatilag magas 
képzettségü, de rendkivül szerencsétlen magyarok egyike: 

adta át nekem, kik, a nélkül hogy valamit vétkeztek volna, 
kénytelenek voltak futni hazájukból. Maga készült épen 
kiadni a munkát, a mint egyszerre heves, fájdalmas 
betegség lepte meg. Érzé, hogy szive megszakad s 
meghal abban, és nem vala képes kéziratán megtenni 
ama javitásokat, melyeket szükségeseknek tartott; kéz- 
iratát bizonyára jobb formába öntötte volna, ha az idő 
nem sarkalta volna, ámbár, mint nekem mondá, s a 
mint az egész kisérletből látható, a német nyelvben 
teljesen illetéktelennek érzé magát. Mikor utolszor láttam 


őt — hazája sorsa fölött keserü könyeket sirva — e 
szavakat mondá nekem: ,Vegye ön e tarka-barka 
aphorismákat, a mint azokat lelki fájdalmamban — s 


időközönkinti reményeimben e papirra szórtam. Égesse 
el, ha azonban azt hiszi, hogy a sok szalma közt 
itt-ott holmi értékes dolog is rejtőzik, a mi legalább 
gondolkozásra s az audiatur et altera pars-ra indithat, 
akkor bánjék vele tetszése szerint . . . Ezek valának 
az utolsó szavak, melyeket a halálosan sebesült szám- 
üzöttől hallottam. A mint most az egész előttem áll, 
mindazon helyeken, melyek első pillanatra triviálisok- 
nak látszanak, a legmélyebb fájdalom kifejezését látom ; 
mert a kétségbeeséssel határos fájdalom ép oly tartóz- 
kodás nélkül nyilatkozik a durva gunyban, mint a 
keserü panaszban." Kecskeméthy itélete a , Blick"-et 
illetőleg sok tekintetben igen találó, többi közt azt 
mondja róla: 

, Sokaknak ma is ugy látszhatik, hogy azon munka 
nem volta nagy Széchenyi Istvánhoz méltó. Igaz, hogy 
nem volt valami méltóságos modorban tartott, s ennyi- 
ben megőszült államférfihoz és böleshöz illő munka. 
Jellemzése azonban még sem oly könnyü vagy egyszerü. 
Mindenesetre csak egyoldaluság volna azt itélni róla, hogy 
Széchenyit lealázó s vele semmi szellemi rokonságban 

Falk Miksa: Kor- és jellemrajzok. 8 

nem levő mű volt! Ki azt átlapozá, a legkülönneműbb 
benyomásokon ment keresztül. Helyenkint magasztosan 
komoly a könyv hangulata, nemes érzelmekre hevült, a 
jog szentségétől áthatott. vagy a hazát ért méltatlan- 
ságok fölött haragra gyult kebel nyilatkozik néhol. de 
még mérsékletes módon. Másutt elemezése a legapróbb 
vonásokig szédszedte a Bach-kormány tiz évi munkál- 
kodását... Ez nem egységes könyv, hanem egyes napló- 
levelek: egy kedélybeteg kétségbeesésének és haragjának 
kiáradása, a mint azt napról-napra magának följegyzé ; 
aphoristikus. össze nem függő, szeszélyes, szellemdus 
és élczes, szomoru és unalmas, mélv elméjü és selejtes, 
aristokratikus és plebejus: eszélyesen számitott és meg- 
fontolatlan. szóval minden oidalon más jellemü. De alap- 


eszméje — gyülölet a svstema és annak látszólagos 
képviselői ellen — ezen vörös fonál huzódik át az 


egészen, s tartja össze a laza leveleket." Sokkal tovább 
megy Gyulai a Kecskeméthy-féle könvvről irt s már 
emlitett birálatában. , Nekünk ugy tetszik" — ugymond — 
.,hogy mindazok az általa ez időben kiadott röpiratok 
nem méltók az ő alkotó szelleméhez, s ilyesmikre sok más 
ember is képes lett volna Magyarországon. Lángszeme 
csak , Blick"-jében nyilatkozik. a humor és satvra e ret- 
tentő vegyületében, melv egészen illett kedélyállapotához. 
Ily munkát csak egy mélven szerető és gyülölő sziv, egy 
geniális lélek kétségbeesése teremthet. Itt minden, mi 
Sszéchenri lelkében beteg elem volt, táplálhatta, fokoz- 
hatta teremtő erejét. Pedig csak ily munka illett egy 
kétségbeesett államférfiuhoz. egy önkinzó hazafihoz, egy 
megzavarodott bölcshez, minő Széchenyi volt. A humór- 
nak mindig joga volt összeolvasztani a fönségest és 
trivialist. a tragikait és komikait, s a valódi satyra soha 
sem viselt glacé-keztyüt. Juvenalis és Swiít maró gunya 
egyesült itt Shakespeare hamleti és leari humorával s 

bár Széchenyi töredékes modora nem nyujthat művészi 
egészet: néhány lapja vetekedik a legnagyobb humoris- 
tákéival." A szellemdus aesthetikusnak e meleg dicsé- 
retéhez legélesebb ellentétet képez egy igen kitünő magyar 
államférfi itélete, ki azonfölül Széchenyi legbensőbb 
barátai közé tartozott s teljesen osztozott ennek véle- 
ményében, a Bach-rendszert illetőleg is. , Nem barátkoz- 
hatom meg e könyvvel," — mondá — csillogó héj ez, 
de nincs magva, legfeljebb itt-ott egy kis magocska; 
szeretem az élezet, mint a füszert, mértékletes mennyi- 
ségben compact ételekhez mellékelve, hanem esupa 
füszer magában. nem egészséges koszt, fölizgat, de nem 
táplál: a , Blick"-ben az élezek és tréfák ugy lógnak 
egymásba aggatva, mint a denevérek télen; ez tréfás 
dolog lehet, hanem egy Széchenyi még sem arra való, 
hogy bolondozzon. Szivesen megengedem, hogy e könyv 
egy lángész kicsapongása, hanem csak irodalmi kicsa- 
pongás az mégis." 

Bármily ellenmondólag hangzanak is ez itéletek, egyikét 
sem lehet teljesen helytelennek mondani ; különféleségük 
sajátkép azok álláspontjának különféleségéből ered, kik 
ez itéletet hozták. Saját nézetünkhöz mindenesetre leg- 
közelebb áll Kecskeméthy itélete. Minden szóból láthatni, 
hogy itt oly férfi beszél, ki Széchenyit teljesen ismerte, 
ki őt , házi köntösben" látta, minden kiváló erényeivel 
és apró hibáival, mig Gyulai idealizálja a nagyembert s 
a , Blick"-be helylyel-közzel többet helyez és többet 
olvas ki abból, mint a mennyit Széchenyi abba bele- 
helyezni s abból kiolvastatni akart. Az államférfiu végül 
— kinek itéletét idéztük — a ,sárga könyvet" (sárga 
boritéka miatt igy nevezték) ama szigoru mértékkel 
méri, a melylyel komoly politikai irodalmi műveket mérni 
lehet és kell is, és e szempontból tekintve, a , Blick" 
mindenesetre kissé kicsapongónak látszhatik, hanem ily 

könyv megítélésénél, mely minden lapján alkalmi mű 
gyanánt tünik fel, latba kell vetni a szerző szándékát 
is, s véleményünk szerint egyáltalán nem volt Széchenyi 
szándékában, hogy a , Blick" által oly művet teremtsen, 
mely irodalmi és államférfiui dicsőségének ugy is dus 
koszorujába egy uj levelet tüzzön. 

Az 1857. év eseményei az élesen látó államférfit 
azon meggyőződésre vezérlék, hogy az uralkodó rendszer 
hordozói szorosan zárt phalanxot képeznek, mely a 
trón és a nemzet közé beékelve magát, mindenáron meg- 
akadályozni akarja a direkt egyezkedést, oly phalanxot, 
mely épen amaz évben ismét áttörhetlennek bizonyult 
be, a legerősebb támadások ellenében is. Miután azonban 
Széchenyi legbensőbb meggyőződése szerint, e phalanx 
félremozditásától függött Magyarországnak ép ugy, mint 
a monarchiának java, ama rendszer főembereit tehát 
a nagyhatásu társadalmi körök közvetítése által kellett 
lehetetlenekké tenni. De e körökben a jó élez több szeren- 
csére talált, mint a leggeniálisabb komoly gondolat ; s kit 
oly hős gyanánt bámultak, az, kit a legélesebb vágások ellen 
rendületlennek tapasztaltak, az kárörvendő kaczagás tár- 
gyává lesz, ha egy sarcasticus ellenség gonosz tűszurásai 
miatt fészkelődik. E körök számára irta Széchenyi a 
, Bliek"-et s nagyon hibás ama — főleg bécsi körökben 
elterjedt — nézet, mintha Széchenyi azért választotta 
volna ama pongyola hangot, hogy a tömegekre hasson. 
Ez két okból semmikép sem lehet igaz, először: mert 
annak legnagyobb része, mit Széchenyi elmond, Magyar- 
országon a nélkül is szájról-szájra járt, s némely durva 
éleze épen onnan vala kölcsönözve: másodszor pedig, 
mert Széchenyi törekvése soha és semmi esetben nem 
volt oda iránvozva, hogy a tömegeket fölizgassa, leg- 
kevésbbé azon időben, midőn az elégedetlenség Magyar- 
országon a nélkül is már aggasztó fokra hágott. Ama 

körök azonban, melyeknek oly kevés alkalmuk vala 
megismerkedni a nép hangulatával, most végre egyszer 
félreismerhetetlen módon értesittetnek a felől; mind ama 
száz nagy és apró ügyetlenség, mely Magyarországon 
elkövettetett, mind az a pikáns megjegyzés és csipős 
élez, mely ott kering, egy bokrétává köttetik össze, s 
az előkelő szalon asztalára tétetik. Hadd kérdezgessék 
pár héten lépten-nyomon: , Olvasta ön ezt, vagy amazt ? 
Nem? Ah ez szerfölött komikus, ezt olvasnia kell!" 
Hadd teljék meg a levegő lassankint a legmagasabb regiók- 
ban is finom, hanem csak bizonyos személyekre nézve 
ártalmas méreggel, s ha e személyek valahol láttatják 
magukat, minden ajkon gunymosolyt lássanak lebegni, 
mely mintegy reájuk kiáltson: , Szép dolgot hallottunk, 
vagy olvastunk rólatok." Hadd égjenek össze lassankint 
mint az éji lepkék a gyertyalángon, Magyarország ellen- 
ségei e körökben, melyeket még sem kerülhetnek, mig 
végre mozdulatlanul és árhatlanul hevernek a földön. Hadd 
kinozzák őket mindenfelé e kérdéssel: ,Igaz az? Eltür- 
heti ön azt nyugodtan? Nem felel ön rá semmit?" 
5) miután mindezt nyugodtan el kelle türniök, miután 
semmit sem felelhettek reá, mert mind az, a mit Széchenyi 
a Bach-rendszerről mondott, irgalmatlanul éles, de teljesen 
igaz volt, remélte Széchenyi, hogy a megtámadottak 
végre tönkrejutnak állásuk nevetségessége miatt, s az 
igazság végre, számos finom csatornán át, odáig is elhat, 
honnan azt oly sokáig mindenáron távol tartani igye- 
keztek. 

E remény teljesült is. 

Mikor az 1859-iki események bekövetkeztek, Bach 
Sándor báró miniszter állása és politikájának legerősebb 
támaszai már ingadoztak. Ezen események befejezték 
azt az actiót, melyet Széchenyi István gróf ,Blick" 
czimü, nagy hatásu könyvével megkezdett és egyszer- 

smind igazolták mindazt, mit Széchenyi ama munkájában 
elmondott és megjósolt. Az olaszországi vereségek. de 
kiváltképen a Magyarországon uralkodó veszélyes hangu- 
lat, Széchenyiben azon meggyőződést érlelték. hogv az 
abszolutizmus napjai meg vannak számlálva. Rechberg 
gróf hivatalba lépéséhez, kivel már londoni tartózkodása 
óta barátságot tartott, Széchenyi nem füzött valami 
vérmes reményeket, mert biztosra vette, hogy Rechberg 
és Bach nem fognak sokáig megférni egy kabinetben. 
Már Bach miniszter tényleges bukása előtt Széchenyi 
komolyan foglalkozott azon kérdéssel: guid facien- 
dum. Ő az előző években gyakran bebizonyitotta, 
hogy nem a negaczió embere és most elérkezett- 
nek vélte a perczet, hogy  positiv javaslatokkal 
lépjen elő. 

Ez időben történt első látogatásom Széchenyinél a döb- 
lingi tébolvdában. Miután ismételt indirekt meghivásokat, 
melveket előkelő urak szokott udvariassága gyanánt 
vettem, nem fogadtam el, egy izben Hopf kanonok, 
Lonovics érsek titkára, kit Széchenvi fia gyanánt szere- 
tett, a gróf egy levelét megmutatta nekem, melyben ez 
őt sürgetve felszólítja, hogy ,Falkot élve vagy halva 
vigye ki a döblingi barlangba" (igy nevezte Széchenyi 
lakását). Még ez este kikocsiztunk a , barlangba". Már, 
mikor a park fasorán behajtattunk, kivilágított ablakok 
hosszu sora barátságosan köszöntött felénk. 

— Ez a gróf lakása, — jegyzé meg Hopf kanonok. 

A kocsi megállt a Görgen-féle intézet egyik szárnyá- 
nál s keskeny lépcsőn fölmentünk a legnagyobb magyar 
lakására. Az előszobába lépve, élénk hangokat hallot- 
tunk, nagyon vidám beszélgetés folyhatott odabenn, 
mert az egyes szavakat harsogó nevetés követte. Csak- 
ugyan többnyire fiatal urak voltak, kik tarka csoportok- 
ban mulattak Széchenyi hálószobájában; közepettük 

állt Széchenyi. Elémbe jött s mindkét kezét felém nyuj- 
totta. Alig festhetem le a benyomást, melyet a gróf 
látása reám tett. A kopasz fej, melyet két oldalt gyér, 
hátrafésült őszhaj környezett, kissé előrehajlott; ugyan- 
csak őszes nagy szakál vette körül mély barázdáktól 
szántott arczát. Ki birná hiven ieirni ez arczot?! 
E vonásokban valami végtelen bánat, végtelen fájdalom 
honolt, melyet szavakkal még megközelítően sem lehet 
ecsetelni. A gróf bocsánatot kért vendégeitől és a mel- 
lékszobába vezetett, bezárva maga megett az ajtót. Miután 
egymás mellett helyet foglaltunk, sokáig némán tekin- 
tett reám. 

— Idősebbnek gondoltam önt, — kezdte végre, — 
hanem csak külseje idegen előttem; egvébként hiszem, 
hogy ismerem önt évek óta műveiből s gondolom, ön 
is eléggé ismer engem; mint régi bizalmas barátok 
beszélgethetünk tehát egymással. 

5 most a nélkül, hogy feleletemet bevárta volna, 
csaknem egy teljes óra hosszáig szakadatlan beszélt 
Magyarország, Ausztria, Európa politikai helyzetéről, 
a multrólés jelenről, a jövő kivánalmairól és eshetőségeiről, 
oly világossággal, annyi szellemmel és tudománynyal 
s a mellett oly vonzó száz meg száz anekdotával füsze- 
rezett előadással, mint a hogy ezt még senkinél igy 
egyesítve nem láttam. A mit Széchenyi a multról és 
jelenről mondott, természetesen csak alakjára, de nem 
lényegére nézve volt uj; nézetei nem lehetettek mások, 
mint a milyenek a grófnak az egész világ által olvasható 
műveiben nyilvánultak ; hanem ő oly szellemesen tudta 
csoportositani a már ismert dolgokat, hogy a legnagyobb 
érdeklődéssel kisértem előadását. Még feszültebb figye- 
lemmel hallgattam természetesen a jövőre szóló terveit, 
ámbár ezek is legalább alapvonásaikban a multból vol- 
tak meritve. Jelszavakról — mint pl. 1847 vagy 1848 — 

mit sem akart tudni; ugy vélte, nem létezik semmi 
törvényes forma, melyben e pillanatban ujra lehetne 
kezdeni Magyarország alkotmányos életét; hol azonban 
nincs meg a forma, ott a lényeghez kell ragaszkodnunk 
s ezt a lényeget a pragmatica sanctióban látja. E két- 
oldalu szerződés erejénél fogva az ausztriai császár, 
mint Magyarország királya köteles alkotmányosan ural- 
kodni, Magyarország viszont köteles a törvényszerü 
örökösödési rend folytán trónra jutott császárt Magyar- 
ország királyául elismerni s a birodalom fennállását 
egészében megvédeni. Ezen a pragmatica sanctióból 
eredő jogok és kötelezettségek gyakorolhatására kell ez 
idő szerint uj formákat megteremteni . . . 

— Oktrojálni? — bátorkodtam közbevetni. 

— Mit nevez ön oktrojálásnak ? Ha azt érti ön ez alatt, 
hogy a császár vagy egy miniszter, vagy miatlam az 
egész miniszteri tanács előszabja nekem e formát, akkor 
azt mondom, hogy nem, határozottan nem! Ha azonban 
oktrojálásnak akarja nevezni ön azt is, ha e forma a 
korona közt és az ország minden rendeiből egybehivott 
notabelek gyülekezete közt megállapittatik, akkor azt 
mondom, hogy igen s ha száz ellenvetést tesz is ön, 
százszor is igen! Egy uj paktum konventumra van szük- 
ségünk a korona és a nemzet közt, ez az Ariadne fonala, 
mely a dinasztiát s az országot kivezérli a tömkelegből ; 
minden egyéb csak belevisz bennünket, vagy miután 
már ugy is benne vagyunk, hát beljebb visz. — Körül- 
belül igy végzé Széchenyi valóban ragyogó előadását, 
aztán mintegy kimerülten hátrahanyatlott. — Nos, — 
ugymond — én már beszéltem, most beszéljen ön. 

Megjegyeztem, hogy mindazt, mit a múltról és jelen- 
ről mondott, lehetetlen szebben és találóbban elmon- 
dani, mint a hogy az imént hallám; a legközelebbi jövő 
föladatait illetőleg is teljesen az ő nézetén vagyok; 

csakhogy, azt hiszem, azoknak, kik a nemzet nevében 
a koronával egy uj, tartós paktum konventumot kötnek, 
a nemzettől mandátummal kell birniok. 

— Mandátum, mandátum! — pattant föl Széchenyi, 
— ime ez megint a mi prókátori természetünk, mely 
annyi bajt hozott már nyakunkra. Mit nevez ön 
mandátumnak? Nézze csak meg az 1857-iki peticzió 
aláiróinak névsorát; ott találja legfelül a primást, a 
kalocsai érseket és több püspököt, majd minden egykori 
főispánt, azután az Apponyiakat, Ziecehyeket, Károlyiakat, 
kötvöst és Majláthot, Ghyezyt meg Lónyayt, Frőlich 
nagykereskedőt meg Karczag kalapost és száz más 
minden rendü legjobb nevet; valóban komolyan azt 
akarja ön nekem mondani, hogy ilv gyülekezetnek előbb 
mandátumra van szüksége, hogya nemzet nevében szól- 
jon? Azt mondja ön talán, hogy az uralkodó más, hajléko- 
nyabb és kevésbbé tekintélyes elemeket hivhatna egybe ; 
de ha a császár egyáltalában elfogadja javaslatunkat, 
akkor a mi szándékunk szerint fogja azt végre is haj- 
tani; mi megneveznők a bizalmi férfiakat s hiszi ön, 
hogy mi e küldetésre kevesebb tárgy- s személy- 
ismerettel, vagy kevesebb lelkiismerettel birnánk, mint 
azok, kiket a vakeset valami választási törvény alap- 
ján összeterelt? Ha egyszer az ügy kerékvágásba 
jutott, akkor mi is határozott szabályokat, a képviselet- 
nek valami kiszabott alakját fogjuk javasolni, hanem 
ezzel csak bevégezhetjük, de nem kezdhetjük a dol- 
got. Aztán mit akarok én elvégre e notabelek gyüle- 
kezetétől? Valami uj terhet kell átvennie? Valami uj 
kötelezettséget elvállalnia? Ha csak ön kérdésessé nem 
akarja tenni a pragmatica sanctio érvényességét 15 ; mert 
akkor természetesen vége minden vitatkozásnak, hanem 
akkor ön a forradalom, tehát a jogtalanság terén állna, 
én pedig a jog terén. De ha ön elismeri a pragmatica 

sanctiót s azon kötelezettséget, mely abból reánk szár- 
mazik, akkor semmi egyébről nincs szó, minthogy 
értekezzünk a koronával valami alkalmas módot illetőleg, 
hogyan gyakoroltassanak e már létező kötelességek, mi 
mellett természetesen hangsulyozni s biztosiítni fogjuk 
saját jogainkat is. Gondolom. mégis csak sokkal okosabb 
ez, mintha a la Bach kényszerittetjük magunkat e köte- 
lességek teljesítésére — biz azt ugy sem engedik el — 
s a mellett sokkal többet kell tennünk, mint a mire 
kötelezve vagyunk, jogainkból pedig semmit sem ka- 
JETÜMS a a 2" 

Ámbár még ugyanazon éjjel leirtam lényeges részét 
annak, mit Széchenyi beszélt, az olvasó mégis természetes- 
nek fogja találni, hogy a fentebb közlöttekben alig nyujtha- 
tom alegfontosabbnak is akár csak csekély vázlatát. Hanem 
talán elegendő arra, hogy megösmertessem ama tervet, 
melynek megvalósításán erélylyel fáradozott Széchenyi. 
Csaknem két óráig tartó téte á téte után vissza- 
tértünk a társasághoz s a ki tanuja volt a vidám és 
szellemdús társalgásnak, mely most kifejlett s a vacso- 
ránál késő éjfél utánig folyt. az bolondnak nevezte 
volna azt, ki azt mondja neki, hogy a bolondok 
házában vagyunk. 

Ez első látogatás utáni reggel Zichy Géza gróf, 
Széchenyi mostoha fia, levelet hozott nekem atyjától. 
Bármennyire ellenemre van személyes ügyet ide bele- 
vinni, az olvasóra nézve oly események olvasásánál, 
melyekre nézve helylyel-közzel az elbeszélőn kivül nincs 
egyéb tanu, talán érdekes tudni, mily viszonyban volt 
ez a leirt személyiséghez, s csak mivel az alábbi levél 
e tekintetben némileg jellemző, határoztam el, hogy itt 
közöljem. E levél igy hangzik: 

, Biztosítom önt, hogy nagyon, igen nagyon örülök, 
hogy önnel megismerkedtem s köszönettel küldöm itt 

a mi ""-nk levelét s a Kreutz-Zeitungot vissza. Je ne 
suis pas absolument payé pour voir couleur de rose, 
azonban félig sem osztom " aggodalmait. A ,becsüle- 
tesség politikájához" (ilyesmi lőn kilátásba helyezve a 
berlini Kreuz-Zeitung egyik félhivatalos czikkében) azt 
mondom : Hurra! mieux tard gue jamais. Hanem hogy 
300 évig tartó misztifikácziók után a régi nóta e 
variácziója által, habár csak a legkönnyebben hivő 


magyart is rá lehessen szedni, már ezt bizony kötve 
hiszem. 


Régóta nem olvastam veszedelmesebbet, igazi farkas 
juhászbundában. Ugyancsak erős követelés, hogy ennek 
a  ,zászlóhimzésnek" csak puszta ,ja" meg ,ná" 
szóra (mint a nemes osztrákok oly kedélyesen szokták 
mondani) higyjen az ember, ha még NB. ezt a zászlót 
olyan kreaturák állitják fel, kik az embert sine exceptione 
csak rászedték és megcsalták s a kik, mint gondolom, 
nem is tudják tisztán, mi a , becsületesség . . ." Mindig 
örülni fogok, ha fölkeres ön, mert én bizony nem moz- 
dulok! Hanem hozzám ide ki messze van, önnek ideje 
mindnyájunkra nézve drága; értesítenie kell tehát arról, 
mikor szerencséltethet látogatásával. Ha ezt kissé előbb 


tudom — bocsásson meg, hogy minden komédia és 
czeremónia nélkül beszélek — akkor fiaim közül vala- 
melyik — hiszen váltig van — kocsimmal. vagy valami 


fiakerrel kihozza önt s aztán visszaviszi, a hova ön 
akarja. Pl. szivesen látom ebédre, de nem azért, hogy 
csak együnk, vagy pezsgőzzünk, hanem eszméket cserél- 
hessünk. Reggel 7 órától este 10-ig mindig készen vagyok 
szolgálatára. Bánjék hát velem amugy magyarosan, ki 
hiu bókokra nem pazarolja a drága időt és pezsgőt ritka 
kivételként fogyaszt csak, rendesen pedig vizzel s egy kis 
könnyü borocskával él. Mert teljes józanság mindenütt 
jó, de a politikában conditio sine gua non. Hű haza- 

fiui rokonszenvvel önnek őszinte hive gróf Széchenyi 
István." 

Ezen est óta ritkán mult nap a nélkül, hogy Széchenyit 
ne láttam vagy tőle fiainak egyike révén levelet ne kap- 
tam volna. Megajándékozott bizalmával; közölte velem 
mindazt, mit terveinek megvalósitására szóval vagy irás- 
ban tett és én nem győztem eléggé csodálni azon kiapad- 
hatlan buzgalmat és erélyt, mely e kiváló férfiu minden 
tettében nyilvánult. Az 1859/60-iki télen Széchenyi majd 
minden politikai notabilitással érintkezett és pedig nem 
csupán a magyarokkal; többek közt Rechberg gróf is 
megörvendeztette őt hosszabb látogatással. Miután a 
gróf ismételten azon óhajt nyilvánitotta, hogy meg 
szeretne ösmerkedni Schmerlinggel, kiről akkoriban a 
német szabadelvüek igen sokat tartottak, magamra vál- 
laltam, hogy ez óhajt tudomására juttatom ő excellen- 
tiájának. És csakugyan néhány nap mulva megjelent 
Döblingben a főtörvényszéki elnök ur. A két államférfiu 
közt csaknem két óra hosszat tartott beszélgetés tar- 
talmát, melyet Széchenyi még az este velem közölt, 
nyilvánosságra juttatni nem vagyok hivatva, hanem azt 
az egy történelmileg érdekes tényt megemlíthetem, hogy 
ez idő tájban ismételt értekezések voltak a későbbi 
államminiszter és Jósika báró közt (Széchenyi eme régi 
jó barátja közvetitette egykor Széchenyi és Metternich 
közt a bensőbb érintkezést) és Sechmerling s Jósika 
akkor megegyeztek egy programm leglényegesb pont- 
jaira nézve, melvnek alapján készek lettek volna közösen 
kabinetbe lépni. Hanem Schmerling—Jósika kabinetre 
döntő körökben akkor még nem gondoltak, s mikor 
Schmerling miniszter lett, Jósika már rég nem volt az 
élők között. 

Széchenyit valósággal elárasztották oly politikai röp- 
iratokkal, melyekről azt akarták, hogy pártfogása alatt meg- 

jelenjenek és a gróf a legtöbb esetben, még anyagi 
áldozatok árán is készséggel tett eleget a kivánalmaknak. 
Pártfogása alatt jelent meg Lipcsében Steinackernél a 
,Zur ungarischen Frage" czimü röpirat, aztán , Aphoris- 
men" és , Offenes Schreiben an Franz Josef I." czimmel 
(mindkettő Londonban). Gyulainak teljesen igaza van, 
mikor azt mondja, hogy ez iratoknak egyike sem volt 
valami nagyjelentőségü. A , Times"-sal és más európai 
fontosságu külföldi lapokkal Széchenyi szintén folytonos 
összeköttetést tartott fenn ; ellátta azokat amagyarügyekről 
szóló czikkekkel, melvek részint a saját, részint politikai 
barátai tollából eredtek. Mindabban azonban, a mit 
Széchenyi irt vagy a mi az ő védőszárnyai alatt látott 
napvilágot, soha egy hajszálnyira sem tért el lojális 
programmjától. 

Akkortájt egy nagyon elterjedt bécsi lapban czikk 
jelent meg a magyar arisztokráczia ellen. Ezen ezikk 
magában véve valóban jelentéktelen volt, de Széchenyit 
annyira boszantotta, hogy rögtön egész röpiratot irt 
ellene, vagy helyesebben mondva, ama lap szerkesztője 
ellen. Mi mindnyájan, kikkel ez iratot közölte, taná- 
csoltuk, hogy ne bocsássa azt közzé. De hiába. A kéz- 
irat Lipcsébe vándorolt s nemsokára megérkezett a 
korrektura-ív. Széchenyi arra kért, hogy nézzem át. 
Kezembe vettem a tollat, áthuztam minden lapot elejétől 
végig s az utolsóra nagy betükkel ráirtam: , deleatur". 

— Mi ez? — szólt Széchenyi boszusan fölkelve. 

— Az egyedüli korrektura, a mit csinálhatok — 
viszonzám. 

— Nos, ön "? szerkesztőnek barátja. 

—- Ha barátja volnék, óhajtanám, hogy Széchenyi 
gróf őt hiressé tegye. 

— Önnek ugyan különös mániája, nekem mindig kelle- 
metlen dolgokat mondani. 

— Ha tudom, hogy excellencziádnak szivességet 
teszek ezáltal, kész vagyok mindig csak kellemest mon- 
dani. — Széchenyi elhallgatott. Egy idő mulva kezet 
nyujtott és szeliden szólt: 

— Hagyjuk pihenni a dolgot. 

A röpirat nem jelent meg. 

Látva ezen messze elágazó politikai tevékenységet, 
az ember önkénytelenül kérdezi, miért tette Széchenyi 
működésének központjává épen a tébolydát? Miután 
szellemileg teljesen jól érezte magát, miért nem tért 
vissza családja körébe és vajjon volt-e szándékában 
ezt későbben megtenni? Ez utóbbi kérdésre Kecske- 
méthy határozottan nemmel felel; ugy látszik neki, 
mintha a gróf fogadást tett volna, hogy élve el nem 
hagyja az intézetet. Nem merném ezt oly határozott- 
sággal állitani. Hogy Széchenyi egyelőre nem változ- 
tatta meg lakhelyét, abból magyarázható, hogy sem a 
politikai helyzetben, sem saját erejében nem bizott még 
eléggé. Ha az akkori viszonyok közt ismét megjelen 
a társaságban, csak vezéri szerep lett volna multjához 
és rangjához méltó; már pedig az akkori viszonyok 
között csak az ellenzék vezére lehetett volna. Ilyesminek 
azonban az akkor még fönnálló abszolutizmus alatt nem 
volt még semmi törvényes tere; a legelső lépés össze- 
ütközésbe hozta volna a grófot a hatóságokkal, a máso- 
dik pedig már aligha lett volna lehetséges. A téboly- 
dában lévő Széchenyitől a nemzet nem kivánhatja, hogy 
ily veszélyes és előreláthatólag sikertelen szerepre vál- 
lalkozzék; tett ő kétségkivül amugyis többet, mint a 
mit tőle kivánni lehetett; a nyilvánosság elé lépő Szé- 
chenyitől ellenben bizonyára többet követelnek, mint 
a mennyit a fönnálló viszonyok közt tenni képes lett 
volna. Emellett még ugy is vélekedett — előttem tett 
több nyilatkozata feljogosít e következtetésre — hogy 

irányadó helyen, ha politikai működéséről értesülnek 
is, mégis csak jobban eltürik azt, ha a jelenlegi szük 
korlátok között mozog, mintsem azt, hogy a nyilvános- 
ságba visszatérve, mint a , legnagyobb magyar" a nem- 
zet élére vagyis miután akkor az egész nemzet ellenzék 
vala, az ellenzék élére álljon. Azonkivül, mint emlitém, 
még a saját erejében sem bizott; tudatában volt annak, 
hogy őt még a legcsekélyebb váratlan esemény is erő- 
sen megrenditi s hogy talán még nem elég erős a köz- 
élet küzdelmeire. 

A kolozsvári muzeumegylet egy bankettjén ugyanis 
felköszöntötték Széchenyit s elhatározták, hogy erről 
táviratilag tudósitják a grófot. A sürgöny éjfél után érke- 
zett Döblingbe és Széchenyit álmából költötték fel. 
E különben igazán jó indulatu figyelem ugy hatott rá, 
hogy még a következő este is sápadtan, egész testében 
reszketve és szerfölött fölingerülve, találtam. 

— Ha velem még egyszer ilyesmi megesik — mondá 
— megüt a guta. 

Végül e szenvedés utóhatásaként bizonyos félelem 
maradt vissza, hogy az ő személyes biztonsága veszé- 
lyeztetve van. (Igy pl. az előbb említett [közzé nem 
tett] röpiratra vonatkozólag ezt irta nekem 1859 decz. 
16-án: ,Az illető, ki e triviális holmit irta, nagyon 
aggódik, hogy kéziratát fölfedezhetik : kérem tehát, hogy 
a kézirat mindenesetre megsemmisittessék, vagy kezeim- 
hez visszaadassék." ! 

Ha végre mégis győzelmes marad a reakczió, az 
Széchenyivel, az ellenzéki vezérrel, röviden elbánik; az 
, őrült" Széchenyit azonban legfölebb csak a politizá- 
lást tiltják el s ezzel a dolog be lesz fejezve. Hanem 
mind e körülményekből azt merem következtetni, hogy 
Széchenyi, ha a dolgok jóra fordulnak, ha az ő elvei 
diadalra jutnak, reá lett volna birható, hogy hátat for- 

ditson döblingi ,barlangjának". Én legalább nem birom 
képzelni magamnak Széchenyi grófot tébolydában 1860. év 
október 20-dika után. 

Ily kedvező fordulat azonban még messze levőnek 
látszott és Széchenyinek nemsokára oly oldalról kellett 
az első csalódást tapasztalnia, honnan azt legkevésbbé 
várta volna. A primás nemsokára betöltendő volt papi 
hivataloskodása ötvenedik évét s Magyarország mágnásai 
ünnepélyes módon készültek az ősz egyházfő jubi- 
leumát megülni. Széchenyi is hivatalos volt ez üÜünne- 
pélyre: Széchenyi ezt szives levélben megköszönte és 
egyuttal sajnálatát nyilvánitotta, hogy egészségi okokból 
személyesen nem adhatja át szerencsekivánatait. Szé- 
chenyi mindig leleményes volt, ha czéljai elérésére esz- 
közöket keresett és ugy ezt az alkalmat sem akarta 
elmulasztani, hogy ily irányban kihasználja. Midőn egy 
este Széchenyihez jöttem, ez meglepetésemre elémbe 
tette egy ő felségéhez intézendő fölirat vázlatát, melyet 
majd a primás s az Esztergomban összegyülő mágnások 
irnának alá s adnák át a császárnak egy küldöttség utján. 
Nyolcz nap, azaz, hogy inkább nyolez este tanácskoz- 
tunk e fölirat szövege fölött, hogy abban egyrészt lehe- 
tőleg határozott kifejezés adassék a nemzet óhajainak, 
másrészt minden oly szó kerültessék, mely bármelv 
oldalon megbotránkozást kelthetett volna. Végre a föl- 
irat szövege elkészült; rövidebb volt s kevésbbé rész- 
letes, mint az 1857-ki, hanem a tartalmát illetőleg meg- 
lehetősen megegyező azzal. Zichy Géza gróf kijelentette, 
hogy kész a letisztázásról gondoskodni. Ekkor Széchenyi 
váratlanul azt a hirt kapta, hogy szándéka az országban 
köztudomásra jutott s néhány mágnás ennek következ- 
tében elhatározta, hogy nem utazik Esztergomba, nehogy 
a föliratot alá kelljen irnia. Sulyos csapás volt ez a nagy 
hazafira. Elszomorodva mondá, hogy most már nem 

bizik a dolog sikerében. Mindamellett elküdte a fölirati 
vázlatot Esztergomba; hanem a ,demonstrácziót" 
, inopportunusnakőf jelenté ki a jelenlevők többsége s 
Széchenyi elkeserülten nyilatkozott rangtársairól, hogy 
hivatásukat nem értették meg s annak kezdeményezé- 
sét, a minek elvégre mégis be kell következni, valószinü- 
leg ismét a zavargó néptömegre akarják hagyni. 

Egy második csalódás még jobban fokozta ez elkese- 
redést. Hübner báró kabinetbe lépése némi reménynyel 
töltötte el a grófot és a remény az uj rendőrminiszter 
első rendszabályai által még növekedett. Hübner minisz- 
tersége azonban csak rövid ideig tartott és általános 
vélelem szerint, visszalépése azon tótmegyeri gyüleke- 
zet következménye volt, melyen ő a magyar konzervativ 
párt vezető férfiaival találkozott. Az izgatottság Magyar- 
országon a hires protestáns pátens folytán magas fokra 
hágott. Igaz, hogy kezdetben csak ártatlan tüntetésekben 
nyilvánult; de Széchenyi ismerte nemzetének jellemét 
és tudta, hogy az ott egyszer megindult agitácziót nem 
könnyü ismét medrébe szoritani; annyival is inkább, 
mert Hübner visszalépése a reakczionárius párt győzel- 
mének tekintetett és igy az összeütközés veszélye való- 
szinünek látszott. 

Ez időtől kezdve Széchenyi hangulata rosszabbodott ; 
az események minden irányban emlékeztették őt az 
1848-ikiakra; ugy látszott, hogy a kormánynak nincs 
szive a nemzet panaszai és óhajai meghallgatására, 
s hogy a nemzet ujra közeledik azon ponthoz, hogy 
erőszakot vegyen igénybe. Az ország és korona közti 
kölcsönös bizalmon alapuló kibékülés reménye, mely 
Széchenyi tevékenységének erőt kölcsönzött, mindinkább 
tünedezett. Széchenyi egészségi állapota is rosszra 
fordult és a rosszabbodás fokozódó szeszélyességben 
nyert külső nyilvánulást. E szeszélyesség alatt különösen 

dr. Goldbergnek, az intézet derék másodorvosának kellett 
gyakran szenvednie. 

E szerencsétlen fiatal ember felől (egy Theophrastus 
Paracelsus junior álnév alatt az ötvenes években meg- 
jelent és sokat emlegetett szatirának, mely a sarlatán 
orvosokat gunyolja, is ő volt a szerzője) határozottan 
jobb véleménynyel vagyok, mint Kecskeméthy ; a meny- 
nvire én ismertem Goldberget. igen sok szellemmel és 
kedélvlyel birt, de persze, beteg kedélylyel és ha az 
ember a keserü élettapasztalatoktól korán elfásult ifjut 
ezen állásban látta, inkább azt tanácsolta volna, hogy 
gyógyitsa előbb meg a saját kedélyét, mielőtt mások 
gvógyitására vállalkozik. Reá találóan illett: , coecus 
coecum ducit". Széchenyi nagyrabecsülte a fiatal orvost 
és ha szeszélves pillanataiban meg is bántotta. csak- 
hamar belátta hibáját és kibékült vele. 

Egy ilyen jelenet után, — mikor Széchenyi az orvos- 
nak ismét valami sértőt mondott volt, mire ez kalapját 
véve e szavakkal bucsuzott el a gróftól, hogy ha ő 
excellentiája rosszul találná érezni magát, értesítse őtet, 
mert ő külön meghivás nélkül többé ide be nem teszi 
a lábát — egy ilyen jelenet után látogattam meg 
Széchenyit s már az ajtónál megbotránkozással mondta 
el az orvos eljárását. 

Én is azt mondtam, hogv dr. Goldberg rosszul ecse- 
lekedett, rosszul, a mennyiben megigérte. hogy bizonyos 
esetekben ismét eljön ; én az ő helyén — mondám — 
sohasem jönnék többé ; a szegénységnek is megvan a maga 
jogosult büszkesége s ezt épen oly gazdag embernek, mint 
Széchenvi István grófnak. jobban kellene tisztelnie, mint 
bárki másnak. Széchenyi nemes szive rögtön megértette, 
mit akartam mondani ; azonnal iróasztalához ült s néhány 
sort irt dr. Goldbergnek, melyben a következő napra 
ebédre hivta meg. Az orvos azt üzente vissza, hogy 

sajnálja, de beteg s a meghivást el nem fogadhatja. 
Ez fájt csak igazán Széchenyinek s nem nyugodott meg, mig 
én magam nem mentem el a szekundárius szobájába s 
vissza nem tértem azon válaszszal, hogy a doktor ur 
köszönettel elfogadja ő excellentiája szives meghivását. 
Nekem is Jelen kellett lenni másnap e kibékülési lako- 
mán és sohasem láttam Széchenyit szeretetreméltóbban, 
mint aznap; láthatólag jól esett neki, hogy e szivbeli 
tartozását leróhatta. . . . Ílven volt ez a , szivtelen, hideg 
ész embere". 

Dr. Goldberg először figyelmeztetett engem arra is, 
— körülbelül 1560 február közepe táján volt — hogy 
előtte ismeretlen okokból a hires pácziens egészségi 
állapota kedvezőtlen fordulatot látszik venni. Részemről 
is néhány oly észrevételt tettein, melyek arra birtak, 
hogy az orvos ebbeli nézetét oszszam. 

Egyszer este Döblingbe jöttem, hová a gróf levélké- 
vel hivatott. Az előszobában ült szundikálva a két inas ; 
az egyik álmosan huzta le felöltőmet s azután vissza- 
hanyatlott székére ; tudta. hogy bármikor bejelentés nélkül 
bemehetek. De nem léptem be, hanem halkan a leg- 
közelebbi nyitott ajtóhoz közeledtem, honnan Széchenyi 
hálószobájába be lehetett látni. Ott ült az agg támlás- 
székében. hátával az ajtó felé fordulva, egyedül, her- 
vadt ajkaihoz emelve elválhatlan kisérőjét, a fuvolát, 
melven épen ama mélabús magyar népdalok egyikét 
fujta, melyek langyos nyári estéken a pusztákon végig- 
hangzanak. Néha-néha szünetet tartott s fejét lehajtotta 
mellére. azután lassan fölemelte megint, mintegy nehéz 
álomból fölébredve s tovább fujta busongó dalát. Végre 
félretette a fuvolát s felállt. Rögtön megpillantott engem 
s a meglepetés legkisebb jele nélkül hozzám jött ; arcza 
még sápadtabb volt, mint egyébkor szemei pedig gyuladtak 
voltak, s ki tudja, hány óráig sirhatott már az ősz állam- 

férfiu! Széchenyi ez este nagyon el volt érzékenyedve; 
ugy látszott, mintha valami szokatlan hullámzanék s 
viharzanék keblében. A mint egymás mellé ültünk, 
kezdett ugyan egy pillanatig a politikáról beszélni, 
hanem aztán megint elnémult s kis idő mulva azon 
kérdéssel lepett meg : 

—- Ugy-e bár, ön nagyon szereti családját ? 

Mosolyogva mondtam igent a különös kérdésre. 
A nélkül, hogy ennek további okát adta volna, vagy 
talán épen annak magyarázata végetl, most saját családi 
viszonyairól kezdett Széchenyi beszélni, különösen fiai- 
ról s ha valaha kétkedtem volna abban, hogy e férfiuban 
a nagy szellemmel nagy sziv is párosult, e beszélgetés 
elegendő lett volna minden ily kétséget elháritani. Éjfél 
elmult, — a két fölvigyázó immár félig átaludta éjjeli 
álmát — mikor a grófot elhagytam. 

— Politikáról akartam önnel beszélni, — mondá, mikor 
elbucsuztam, — de nem birok, ma nem birok; szeren- 
cséltessen holnap még egv órára; fontos dolgot kell 
önnel közölnöm, s gondoskodom arról, hogy egyedül 
maradjunk. 

Másnap este szintén komoly, de sokkal nyugodtabb 
hangulatban találtam Széchenyit. Nézete a helyzetről 
nagyon komor volt. A magyarországi események, mind 
az izgatások a protestáns pátens alkalmából, mind az 
elfogatások. melyek ez izgatások következtében történ- 
tek. mély aggodalommal tölték el őt. Egy befolyásos 
személyiséget nevezett meg nekem, ki tegnap teljes 
határozottsággal állitotta, hogy Ausztria nemsokára 
második hadjáratot kezd Olaszországban, s bizonyos, 
hogy nemcsak Lombardiát hóditja meg ujra, hanem az 
egész félszigeten s azon túl is elbánik a , carbonaris- 
mussal". Széchenyi ezt — tekintve a Franczia- és 
Angolország közti viszályt, melyről oly sokat tudtak 

akkor beszélni a lapok — nem tartá lehetetlennek. 
E viszályra Széchenyi feltünően nagy sulyt helyezett, 
sőt biztosra vette, hogy a háboru a két nyugati hatal- 
masság közt egészen közel van, s hogy előbb-utóbb 
Ausztria, Porosz- és Oroszurszág csatlakoznak Angliához. 

— Ha létrejön ily koaliczió, — ugymond — akkor 
egyszerre 50 évre vissza vagyunk vetve; Angolországra 
egyáltalán nem lehet számitni; a kontinensen nem fog 
tenni semmit az alkotmányosság ellen, de bizonyára 
mellette se tesz semmit; rossz napokat érünk akkor s 
magyar hazánknak sokáig nincs akkor semmi remélni 
valója ; de vajjon átéli-e a válságot, vajjon a jobb napokat, 
ha végre ugyan elérkeznek. ugy fogja-e köszönhetni, mint 
magyar királyság, a mi legalább még most névszerint, 
Isten tudja. Éjjel-nappal imádkozom, hogy igy legyen ! 

Nem osztoztam e komor nézetben ; a birodalom pénz- 
ügyi helyzetét tekintve, alig volt gondolható egy uj 
olaszországi hadjárat, s a Franczia- és Angolország 
közti háborura sehogy sem találhattam elegendő indokot. 
Nem titkoltam el e nézetemet. Széchenyi nyugodtan 
meghallgatott, hanem arczvonásaiból láttam, hogy nem 
sikerült megnyugtatnom őt. 

— Egyébként — szólt egyidő mulva — nemsokára 
megtudjuk, hányadán vagyunk. 

Lámpát vett kezébe s az utolsó szobába ment. honnan 
nemsokára néhány teleirt papirlappal tért vissza. 

— Én ismerek egy magasállásu hölgyet Londonban, — 
folytatá aztán — ki a Palmerston-ház legbensőbb isme- 
rősei közé tartozik s évenkint ez időtájban Párisba 
megy, hogy a tuilleriák udvari báljaiban résztvegyen. 
Ez a hölgy késznek nyilatkozott magára vállalni, hogy 
kézbesiti két levelemet, melyeket elolvasok most önnek; 
az egyik Palmerston lordhoz, a másik Napoleon csá- 
szárhoz van intézve. 

S most elolvasta nekem Széchenyi a franczia nyel- 
ven irt két levelet; hangja ünnepélyesen csengett s 
azon helyeknél, melyek Magyarország sajnálatraméltó 
helyzetét rajzolták, oly bensőséget nyert, mely engem 
mélyen meghatott! A két levél tartalma -— fájda- 
lom, csak emlékezetből közölhetem — lényegileg egy- 
forma volt, hanem a részletekben különböző. A Pal- 
imerstonhoz intézett levélben főleg Magyarországnak 
Ausztriára, ennek pedig az angol kereskedelemre való 
nemzetgazdasági jelentősége volt első helyen kiemelve: 
a Napoleonhoz intézett levélben különösen Magyar- 
ország politikai fontossága — a keleti kérdésnek végre 
is elkerülhetlen megoldását tekintve — hangsulyoztatott. 
Mindkettőben egyaránt azt bizonvitgatá Széchenyi, hogy 
Ausztria Magvarország nélkül nem állhat fönn; Magyar- 
országot pedig csak akkor tarthatja meg, ha a pragma- 
tica sanctio alapján kiegyezkedik vele; itt is, ott is 
ünnepélyesen erősítette Széchenyi, hogy egészen távol 
esik tőle legitim fejedelme ellen idegen udvaroknál 
panaszkodni; sőt inkább meg van győződve, hogy 
I. Ferencz József császár régóta más utra lépett volna, 
ha isinerné a dolgok valódi állását. Hanem tudatlan 
vagy gonosz indulatu tanácsadók zárva tartják a császár 
füleit s nem hagyják eljutni oda az igazság szavát. 
Minden kisérlet sikertelen maradt ez irányban; csak 
egy ut áll még nyitva. Franczia- és Angolország nagy- 
követeinek állásuknál fogva joguk van közvetlenül érint- 
kezni ő felségével; ha magukra vállalnák, hogy figyel- 
meztessék a fenyegető veszélyekre a kétségkívül jóindu- 
latu fejedelmet, szavuk bizonyára sulyosan nyoinna a 
latban. Ezt az intervencziót kérte Széchenyi a franczia 
és angol kormánytól, melyekbe végreményét helyezte. 
Nem tudom, mi sors érte e két levelet; hanem emléke- 
zem, hogy olvastam, miszerint a dolgoknak 1860 októ- 

ber 20-án bekövetkezelt fordulatára a két nyugati hatalom 
tanácsa is befolvással volt . . . 

E közben Döblingben oly esemény történt, mely min- 
den mást háttérbe szoritolt és Széchenyi életében nem- 
csak fordulópontot, hanem épen végpontot képezett. 
Hogy Széchenyi a Blirk szerzője, azt, habár kissé 
későn, végre mégis megtudta a rendőrség s e pereztől 
kezdve a vén oroszlánt döblingi barlangjában a leg- 
szigorubban megfigyelték. Dr. Görgenre nézve ez nem 
volt titok s meglehet, hogy féltében — szivesen elhisz- 
szük, hogy rossz szándék nélkül — többet is mondott, 
mint a mit tudott s a mi igaz volt, mert nyomatékosan 
tnudtára adták, hogy intézetének fennállásáról van szó, 
hogy nem hagyhatják meg ott a tébolyda ártatlan czége 
alatt a politikai összeesküvések tüzhelyét. 1860 márczius 
23-án rendőri házmotozást tartottak Széchenyinél s mint- 
egy féltuczat ismerősénél, kik sürübben érintkeztek vele. 
Döblingben jókora készülődést fejtettek ki; bérkocsikon 
odahajtatott valami 24 hivatalnok és rendőrkatona s 
körülállták a tébolydát, mintha valami ellenséges vár 
czernirozásáról lett volna szó. 

Reggel 7 órakor belépett Széchenyihez az azóta már 
elhalálozott Felsenthal rendőrtanácsos, ez expediczió 
vezére; a grófot már iróasztalánál találta. Széchenyi őt 
gavallér módjára fogadta; udvarias, előzékeny volt, de 
egy pillanatig sem engedte a rendőrtanácsos urat meg- 
feledkezni arról, kivel van dolga. Mikor Felsenthal ur a 
könyvtárt akarta megvizsgálni, Széchenyi kedélyesen 
vállára tette kezét, mondván : 

— Édes uram, ön bizonyosan tiltott könyveket keres 
itt; ne fáradozzon az ur ezen könyvek megvizsgálásá- 
val, előre kijelentem, hogy ezek egytől-egyig tiltott 
könyvek, mert a mit önök megengednek, az sokkal 
silányabb, hogysem én ilyesmire pénzemet költenéni. 

Csak egyszer esett meg, hogy Széchenvi majd elvesz- 
tette nyugalmát. A tanácsos ur egy dobozhoz nyult, 
melyet ki akart nyitni; zárva volt. A kulesot kérte; 
Széchenyi nem találta. 

— Úgy — vélte Felsenthal udvariaskodó mosolylyal — 
a dobozt. fájdalom, erőszakkal kell kinyitni. 

— Azt nem teszik, — szólt Széchenyi, — ez a doboz 
emlék nőmtől s biztosítom önt, hogy nincs benne semmi. 

Széchenyi itt egy pillanatig megállt; remélte, hogy 
szava, Széchenyi István gróf, a cs. kir. kamarás és titkos 
tanácsos szava minden további kétkedést elhárit, hanem 
a tanácsos ur még mindig kezében tartotta a dobozt. 

— Vigye magával, — viszonzá erre Széchenyi oly 
hangon, mely Felsenthal urnak is kissé különösnek tün- 
hetett föl, mert megütődve tekintett föl, — nyittassa ki 
annak rendje-módja szerint, természetesen az én költ- 
ségemre, — tevé hozzá keserü mosolylyal Széchenyi 
s a rendőrtanácsos csakugyan el is vitte. 

E kis intermezzót leszámitva. Széchenvi dicsérte 
Felsenthal magaviseletét, hogy tökéletesen illedelmes és 
tiszteletteljes volt; természetes. hogy másforma maga- 
viseletet nem is türt volna Széchenyi; vén oroszlán 
volt ugyan, de még mindig oroszlán! 

Valami három óra mulva vége volt a házmotozásnak ; 
sokat elvittek s alig adták vissza egy kis részét évek 
mulva s csakis a család határozott kérésére. Az első 
perczben ugy látszott, Széchenyi nem helyez semmi fon- 
tosságot ez ügyre; esak miután sokáig gondolkozott 
fölötte, nyugtalankodni kezdett. Az eseménynek hire 
futott a városban s természetesen egy halmaz nagyi- 
tással megtoldva beszélték; ezek a hirek aztán megint 
visszakerültek  Döblingbe és Széchenyit mindinkább 
növekvő aggodalommal tölték el. Különösen elszörnyedt 
azon hirre, hogy a kormánv nagy összeesküvésnek jött 

nyomába, minden szála kezében van már s a husvét 
hetében számos magyar mágnást elfognak. 

Márczius 3-ika után néhány napra Lonovics érsekkel 
Széchenyihez valék hiva ebédre, kissé korábban jöttem 
és Széchenyit igen leverten találtam; nem titkolta, hogy 
a rendőri látogatás busitja. Azzal akartam megnyug- 
tatni, hogy hiszen ő maga legjobban tudja, hogy semmi 
kompromittálót nem találtak nála s nem is találhattak. 

— Édes barátom, — viszonzá keserüen, — a hol a 
rendőrség oly éclat-val kutat, ott találni akar valamit 
s a hol találni akar, ott talál is, sőt találnia kell, máskép 
blamirozva volna s ön jól tudja, hogy egy hatóságnak 
nem szabad blamirozni magát. 

Később, mikor Lonovics megjött, a mennyire lehetett, 
megnyugodott Széchenyi, sőt az asztalnál jóformán 
vidámnak is látszott; de én észrevettem, mennyi 
önuralmába kerül e vidámság. 

Ez időtájt kezdődik Széchenyi döblingi tartózkodásá- 
nak harmadik stádiuma: a visszaesés, ama beteges 
állapot lassankinti visszatérése, mely őt először vitte 
oda. Szerencsétlenségre tizenketted napra a döblingi 
házmotozás után bekövetkeztek az ismeretes márcziusi 
események Pesten; nagyszerü népdemonstráczió történt, 
a katonaság lőtt, egy fiatal ember elesett s temetése csak 
növelte az elkeseredést. A protestáns pátens sem hagyta 
nyugodni a kedélyeket és mérsékelt férfiak is megdöbbenve 
tekintettek föl, mikor hallották, hogy még a konzervativ 
Zsedényi udvari tanácsos, ki pedig a kormányt mindenkor 
buzgón és önfeláldozóan szolgálta, is elzáratott. Nem szük- 
séges leirnom a benyomást, mit mind e hirek Döblingben 
tettek s kiemelnem a helyzetnek az 1848-ikival való hason- 
latosságát. Szemlátomást rosszabbult Széchenyi testi, 
lelki egészsége; szivdobogásai gyakrabban jelentkeztek, 
folyvást szótlanabb lőn s majd mit sem evett már. 


138 


Hogy mi ment ezalatt végbe lelkében, arról egy kis 
eset tanuskodhatik. Széchenyi utolsó szobájában több 
furcsa kinézésü butor közt egy hosszu, fekete láda is 
volt, melyet Széchenyi nem tudom már mi ezélra készit- 
tetett. Itt ültünk egyszer még néhány látogatóval. A napi 
beszéd tárgyát akkor Schmid rablógyilkos merénye 
képezte, ki urát, Hurzot, az irodában meggyilkolta, holt- 
testét szétvagdalta s egy ládába rakva e fölirattal : 
, Delicatessen" Galicziába szállíttatta. A mi társaságunk is 
ez esetről beszélgetett, a mint a jelenvoltak egyike, ki tör- 
ténetesen ama fekete ládára pillantott, nevetve fölkiáltott : 

— Igazán, ez ítt is ugy néz ki, mint valami Hurz- 
féle láda. 

Széchenyi kissé összerezzent, de egv szót sem szólt. 
Másnap ugyanazon szobában járkáltunk föl s alá; a 
mint ama ládához értünk, Széchenyi visszaborzadt s 
mormogá : 

— Hallja, az ugyan ostoba élez volt, a mit a Hurz- 
féle ládáról " tegnap mondott. 

Én nem azon borzadtam meg, a mit Széchenvi mon- 
dott, hanem azon, a mit gondolhatott. Ezt megelőzőleg, 
mikor egyszer ismét személyes biztonsága iránt aggódott, 
megjegyeztem, hogy nem igen követik el azt az okta- 
lanságot, miszerint perbe fogják Széchenyit most a 
Magyarországban uralkodó izgatottság mellett. 

— Igen, igen, — mondá — abban igaza van önnek, 
hanem épen azért félek valami sokkal rosszabbtól. 

E komor gondolatok uj táplálékot nyertek egy szomoru 
eset által, mely Széchenyit lelke mélyeig megrendité. 
Ebédre hivta testi-lelki barátját, báró Jósikát; szarvas- 
gombát tálaltak föl, mit Széehenyvi azelőtt különösen 
szeretett ; most gyönge emésztő tehetsége miatt ez élve- 
zetről is le kelle mondania. Nem nyult hozzá a szarvas- 
gombához, mig vendége derekasan hozzálátott. Alig ért 

haza Jósika, panaszkodott, hogy rosszul van, lefeküdt s 
pár nap mulva meghalt. Széchenyi vigasztalhatlan volt a 
hű barát elvesztése felett s mélyen megzavarodott lelke 
ez esetből is csak a legkomorabb kombináeziókat szőtte. 

Bizonyára elengedi az olvasó, hogy tovább rajzoljam, 
miként nőtt napról-napra Széchenyi betegsége a haza, 
valamint saját ügyeinek rosszrafordultával. Márczius vége 
felé Széchenyi Thierry rendőrminiszterhez irt az emlitett 
doboz végett s kérte, hogy adják vissza; egyuttal meg- 
hivta a miniszter urat látogatásra. Április elején meg- 
kapta Széchenyi a dobozt egy levél kiséretében, melyben 
Thierry a meghivást visszautasítja s többi közt e sze- 
rencsétlen Írázist is használja: ,A tébolyda megszünt 
excellenecziádra nézve menhely lenni." Ez igen finom 
diplomatikus hangzásu lehetett, hanem a miniszter ur 
nyilván elfeledte, hogy oly kedélybeteg, öreg ember, 
mint Széchenyi, ily sokfélekép magyarázható kifejezés- 
nek mindenesetre a legrosszabb értelmet fogja adni. 
5) ugyis volt. E pereztől kezdve Széchenyi egész lényé- 
ben még a nem avatott szem által külsőleg is észlelhető 
változás állott be; nem dühöngött s nem jajgatott, mint 
Döblingbe érkeztekor; némán merengett maga elé s ez 
még aggasztóbb szinben tünteté fel állapotát. Nagy- 
esütörtökön este utolszor voltam  Hopf kanonokkal 
Széchenyinél ; feltünően szeretetteljesen, csaknem, mond- 
hatnók gyöngéden bánt velünk, s elolvasta nekünk, 
nem tudom már hányadszor, Thierry báró levelét ; 
egyébről, mint a házmotozásról s annak netán lehet- 
séges következményeiről sehogy sem beszélhettünk. Bár- 
mily szivesen időztem is egyébként e szobákban, bármily 
jól éreztem is itt magamat, ez este alig állhattam ki, 
mintha e különben oly barátságos szobák levegőjében 
valami tikkasztó hőség — uralkodott volna. Tiz óra 
után báró Babarezy alezredes jött s mi elbucsuztunk. 

Széchenyi az utolsóelőtti szobaküszöbéig kisért ki, ott meg- 
állt s utánunknézett. Az előszobaajtajánálmégegyszer meg- 
fordultunk. Még most is látom, a mint ott állt, fájdalmas 
mosolyvlyal ajkain ; a szoba tetejéről lefüggő lámpa megvilá- 
gitotta sápadt arczát és — nem tudom, jól láttam-e, vagy 
csak fölhevült képzeletem játéka volt — a bozontos szemöl- 
döktől árnyékolt szemekben két nagy könycsepp rezgett. 

— Adieu, kedveseim ! — kiáltott utánunk, aztán meg- 
fordult s — utolszor láttuk volt. 

Másnap már semmit sem evett. A mint az ételt föl- 
hordták. egvik inasát. az öreg, hűséges Brachot maga 
mellé üllette az asztalhoz s a másikhoz igy szólt: 

— Ma örömet szerzünk a mi öregünknek; én meg- 
vendégelem őt s: ön felszolgál neki. 

Az öreg szolga nem tudta, hová legyen e kitüntetés 
miatt; hiába ellenkezett, Széchenyi nem engedett s 
folyton csak azt mondta : t 

— Megérdemelte azért, a mit velem tett. 

Nagyszombaton alig hangzott egy szó is ajkairól. 
Titkárát, Kisst. ki estefelé jött. kérte, hogv sakkozzék 
vele. A játék — ámbár Széchenyi már délelőtt is játszott 
pár órát Zichy Géza gróffal — 7 órától 10-ig eltartott 
és Kiss, a ki maga is kitünő sakkjátszó volt, távozás 
közben még mondá a cselédeknek, ilyen mesterileg, 
mint ma este, régóta nem látta már a grófot játszani. Most jó 
éjt kivánt Széchenyi a két inasnak, az öreg Brach szokás 
szerint kivitte a lámpát a hálószobából az előszobába s 
a két inas, miután az előszoba ajtaját kivülről bezárta s a 
kulcsot zsebre dugta. aludni ment. Egy kis ideig hallották 
a grófot föl s alá járm, aztán minden csendes lett. 

Következő reggel — husvétvasárnap volt — kinyitotta 
a két inas szokott időben az előszoba ajtaját; senkit 
sem láttak, a hálószoba ajtaja zárva volt; zörgettek, 
eleinte csendesen, aztán hangosabban, semmi hang, 

pedig a grófot ez órában már évek óta mindig ébren 
találták. Leirhatlan ijedtség szállta meg a jó embereket, 
dr. Goldbergért szaladtak s ezzel mentek be a háló- 
szobába. Mily irtózatos látvány! A karszékében, fuvolája 
oldala mellett, ült Széchenyi, teljesen felöltözve, szét- 
zuzott koponyával; jobbjával még a pisztolyt szoritotta, 
melylyel a borzasztó tettet végrehajtotta. Senki sem hal- 
lotta a lövést, csak egy beteg, kinek hálószobája a 
Széchenyié alatt volt, állította, hogy ő hallott éjfél- 
tájban fönt tompa hangot, mintha a földre esett volna 
valami. 

Hogyan jutott Széchenyi a pisztolyhoz, ez mai napig 
is talány előttem. Márczius 3-ika előtt megvolt-e már 
neki? Hogyan kerülte el akkor a rendőrhivatalnokok 
figyelmét? Ha még akkor nem volt meg, hogyan sze- 
rezhette meg később, mikor zavart kedélyállapota 
azon nap óta, az intézet orvosai előtt ismert volt s ennek 
következtében ismételt értekezések is tartattak köztük 
s a gróf családja közt?! 

Két nappal utóbb könyező szemmel s kimondhatlan fáj- 
dalmas szivvel álltuk körül mi, hű tisztelőinek kis csapata, 
az elfeledhetlen koporsóját a döblingi kis plébánia-temp- 
lomban. Alig birtuk még fölfogni, hogy valóban eltávozott 
közülünk, hogy soha, soha nem látjuk őt többé. Hanem 
mikor a pap eléneklé , reguiescat in pace ! ", akkor eszünkbe 
jutott mindaz, a mit szenvedett, hogy idelent nem talál- 
hatta föl soha a nyugalmat, melyre beteg szivének oly 
nagy szüksége volt s néma áhitattal rebegtük : 

— Az Ur adta, az Ur el is vitte, legyen áldott örökké 
SZEM MEN S — 

Magyarországon a borzasztó esemény oly benyomást 
tett, melyet le sem irhatni. Az első perczben nem 
akarták elhinni, hogy ,a legnagyobb magyar" valóban 
meghalt s mikor ez iránt nem lehetett többé kétség, a 

hitetlenség egyszerre más irányt vett: nem akarták elhinni, 
hogy öngyilkosság vetett véget Sséechenyi életének. 

E gyanu ujabb tápot nyert egy csoport valóban tragikus 
eset által, melyek többé-kevésbbé összefüggtek Széchenyi 
halálával. Az öreg Braeh pár nap mulva gutaütésben 
halt meg; hasonló sors érte csaknem egyidejüleg dr. 
Görgent ; Széchenyi titkára, Kiss. a gróf öngyilkosságá- 
nak hirére megőrült s nemsokára borzasztó halállal mult 
ki; valami félévvel utóbb dr. Goldberg is agyonlőtte 
magát. Erre valóban megfagy a vér ereinkben; sötét, 
gyászos végzet vonult át e házon; de a ki Széchenyit 
1860 április első napjaiban látta, a ki hallotta, hogy 
folyvást csak a lélek halhatatlansága s azon kérdés 
fölött töprengett: vajjon vannak-e oly esetek. hol az 
öngyilkosság nem bűn, az egy perezig sem kétkedik, 
hogy Széchenyi valóban önkezével vetett véget életének. 

A fájdalom és elkeseredettség oly hangulatot szült, 
melyre nem találni nevet. Az Akadémia küldöttsége Bécsbe 
sietett, hogy a gróf holttestét Czenkre kisérje; az egész 
nemzet — férfiak. nők, gyermekek — négy hétig a nagy 
halottért mélv gyászt viselt ; nem volt falu, vallásfelekezet, 
melynek templomában a halhatatlan emlékére gyászisten- 
itisztelet ne tartatott volna, s midőn Dessewtffy gróf, az 
Akadémia elnöke, megpendité azon eszmét, hogy a leg- 
nagyobb magyarnak méltó emlék emeltessék, gazdag és 
szegény sietett. hogy hálaadóját lerójja azon férfi iránt, 
kinek Magyarország többet köszönhet, mint a mennyit 
egyes fiának bármily nemzet valaha köszönhetett. 

Emlék! Van-e rá szükség ? Neki, kinek neve évtizedek 
óta ragyog Magyarország történetének minden lapján, ki 
hazájában, bármerre tekintsen a szem, emlékeket állított 
magának, melyeknél nagyszerübbet semmi művész keze 
nem teremthet. Széchenyinek legméltóbb pantheonja: 
életének és tetteinek egyszerü története. 


ÖSSZEESKÜVÉS A DÖBLINGI TÉBOLYDÁBAN. 
(1879). 


A tisztelt olvasó jól fogja tenni, ha minél csekélyebb 
igényekkel fog az itt következő sorok olvasásához. Meg- 
lehetősen jelentéktelen csevegés az, a mit nyujtok és 
távol vagyok attól, hogy az elbeszélendő dolgoknak 
valami nagy fontosságot tulajdonitsak. De a politikában 
az ugynevezett nagy események rendesen nincsenek 
egy darabból faragva, hanem kisebb-nagyobb részle- 
tekből összealkotott mozaikot képeznek és a ki a nagy 
darabokat ismeri, azt talán az apróbbak is némileg 
érdekelni fogják. főleg midőn oly korszakról van szó, 
melyben a nyilvánosság tere majdnem egészen el volt 
zárva, a sajtó-szabadság csak igen korlátolt mértékben 
létezett, a legfontosabb dolgok titokban készültek és 
aránylag csekély azoknak száma, a kiknek ezen titkos 
működéssel közelebbről megismerkedni alkalmuk volt. 

Ily korszak volt az, mely 1859. évi julius és 1860. évi 
október hó közt fekszik, azaz, mely az olasz-franczia- 
osztrák háborut befejező villafrancai békekötést követte 
és az októberi diploma kibocsátását megelőzte. 

A mozgalom azon részére nézve, melynek szinhelye 
akkorában maga Magyarország volt, sok érdekes részlet 
már most is tudva van, és ha ama korszak története 

még nincsen teljesen felderitve, ennek oka abban kere- 
sendő, hogy nagy része azoknak a férfiaknak, a kik 
akkor ama titkos mozgalom szálait kezeikben tartották, 
1867 óta többé-kevésbbé fontos politikai szereplésre lévén 
hivatva, irodalmi tevékenységre nem tudtak időt szakitani. 

A mi ugyanakkor a külföldön, nevezetesen az emi- 
gratio részéről történt, arra Kossuth Lajos nemsokára 
megjelenendő emlékiratai kétségen kivül világosságot 
fognak árasztani. De volt egy meglehetősen elrejtett 
hely, a hova csak igen kevesen juthattak be és a 
honnan nem egy érdekes mozzanat indult ki, melynek 
hatását az ország igen is megérezte, forrását azonban 
mély homály fedte. 

Ezen hely a döblingi tébolyda volt, Széchenyi István 
gróf akkori lakhelye. 

Arról, a mi ottan történt, némely — ugy hiszem — 
nem épen érdektelen dolgot mondtam el abban a mun- 
kában, melyet tizenhárom évvel ezelőtt Széchenyi Istvánról 
közzétettem. De vannak oly részletek is, melyek e mun- 
kában nem foglaltak helyet, részint azért, mert annak 
keretébe bele nem fértek, részint pedig azért, mert 
akkor a viszonyok még korántsem voltak annyira mieg- 
tisztulva és megszilárdulva, hogy egyes adatokat egyik 
vagy másik személy veszélyeztetése nélkül közzétenni 
lehetett volna. Vonatkozik ez különösen amaz irodalmi 
működésre, melynek a döblingi ,barlang — a mint 
Széchenyi a maga lakhelyét nevezni szokta — közép- 
pontját képezte. 

Széchenyi István gróf, köztudomás szerint, döblingi 
szobáit soha el nem hagyta, és igy, ha a szellemek 
általános mozgalmával szemben nem akart teljesen 
közömbös maradni, a mit a hazáért hőn dobogó szive 
meg nem engedett, működésének egyedüli terét csak a 
sajtó képezhette. És e téren ő oly erélyes, oly sokoldalu 

agitátiót, a legkülönbözőbb eszközök felhasználása körül 
olyan leleményességet fejtett ki, a milyenre az, a ki a 
dolgokba nem volt beavatva, ezen testileg teljesen 
megtört öreg embert soha képesnek nem tartotta volna. 
Miután ugy a magyar, mint az osztrák sajtó a leg- 
szigorubb czenzura alatt állott és a rendőrség a nevet- 
ségességgel határos félelemmel őrködött minden nyom- 
tatott szó fölött, a gróf figyelme természetszerüen a 
külföldi sajtó felé irányult és főtörekvése az vala, utat 
keresni a legtekintélyesebb külföldi lapokhoz és azokat 
Magyarország jogainak védelmére szánt czikkek felvé- 
telére birni. 

A legfontosabb és legtekintélyesebb a londoni , Times" 
volt, melynek megnyerése végett Széchenyi Béla gróf, 
a legnagyobb magyar legidősebb fia személyesen utazott 
Londonba és ott egy időre le is telepedett. 

Az idősebb nemzedék talán emlékezik még azokra a 
szenzáczionális czikkekre, melyek amaz időben Magyar- 
ország ügyeiről a city lap hasábjain napvilágot láttak. 

E czikkek nagyobb részét mi magán levelek alak- 
jában küldtük a fiatal grófnak, a ki azokat az alak 
igen csekély megváltoztatásával a , Times"-hez juttatta. 
Brüsszelben báró Jósika közvetitette az összeköttetést 
az , Independance"-al, melynek számára én küldtem czik- 
keket, és a , Nord"-dal, melynek ellátását Kecskeméthy 
Aurél vállalta magára. Kezünkben volt a , Kölnische 
Zeitung", mely Párison át, főleg Szarvady Frigyes utján 
kapta meg a neki szánt közleményeket. Ugyancsak a 
döblingi titkos irodából kerültek ki azok a czikkek, a 
melyek a , Weser Zeitungf-ban és a , Hamburger Nach- 
richten"-ben az elnyomott Magyarország érzelmeinek 
adtak kifejezést. 

Döblingbe ezen lapok közül egyetlenegy sem járt, ne 
hogy a rendőrség gyanuját oda irányozzuk, de még abból 

Falk Miksa: Kor- és jellemrajzok. 10 


146 


az okból is, mert azon számok, a melyekben az emlitett 
czikkek megjelentek, a rendőrség részéről rendesen lefog- 
laltattak és a közönséges előfizetőknek ki nem adattak. 
Kivétel tétetett azonban a bécsi lapok szerkesztőségeire 
nézve, ha arra kötelezték magukat. hogy ezen számokat 
saját munkatársaikon kivül senkinek ki nem adják. Én 
akkor a , Wanderer" rendes munkatársa lévén, a szer- 
kesztőség az illető lapokat nekem szavának megszegése 
nélkül kiadhatta. én pedig Döblingbe vittem azokat és 
a gróf örömmel láthatta, milyen jól működik az a gép, 
melynek irányrudját ő tartá kezében. 

A hirlapirodalom azonban nem volt az egyetlen tér, 
a melvre működésünk szoritkozott. Széchenyinek az 
volt a nézete, hogy — miután a külföldi lapok, saját 
olvasóközönségükre való tekintetnél fogva nem szen- 
telhettek a magyar ügvnek annyi tért, a mennyit kivá- 
natosnak tartottunk, — iminden 3—4d hétben, egy-egy 
brochure által fel kell költeni a közönség érdekét. Bátori- 
totta őtet erre az a rendkivüli siker. melyet az Ő ,sárga 
könyve" aratott. noha ez nem annyira brochure. mint inkább 
vastag könyv volt, de egészen pamphlet-szerü irálylyal. 

Ezen sárga könyv. a hires ,Blick", köztudomás 
szerint felelet volt egy röpiratra, mely 1855-ben a felségek 
magvarországi utazása alkalmával megjelent, s melynek 
szerzője Maver Bernát udvari tanácsos volt, az ugyneve- 
zett , Vér-Béni" (Blut-Beni), a ki ezen epitheton ornans-ot 
a .Sonderbund"-háboru alkalmával vitt utálatos szere- 
pének köszönhette. Ezen Maver-féle , Rückbliek" nem 
volt más, minta hires Potemkin-féle falvaknak nyomdai 
festékkel fehér papiron készitett ujbóli kiadása, határ- 
talan dicsőitése a Bach-féle kormányrendszernek és azon 
eredményeknek. melyeket e rendszer állítólag Magyar- 
országon elért. Ez annyira felbőszítette Széchenyit, hogy 
évek óta felhalmozódott epéjét amaz epochalis könyv- 

ben öntötte ki, a melynek aztán nem csekély része volt 
a Bach-féle rendszer megbuktatásában. 

A kéziratot Széchenyi Béla gróf személyesen vitte 
volt Londonba, a hol a kinyomatás történt és a kész 
példányokat is, apró csomagokban és egyes ivekben, 
részint maga a fiatal gróf, részint az öreg urnak más 
meghitt barátai hozták Bécsbe. A sárga könyvnek egy 
közjogi függeléke is volt, mely rendkivüli ügyességgel és 
könnyen áttekinthető módon állította össze a külföldi 
olvasó számára mind azokat a törvényeket, a melyeken 
Magyarország joga alapult. A könyv megjelenésekor 
sokan törték fejüket. vajjon ki lehet ezen függelék szer- 
zője. miután a gróf maga ily dolgokban nem vala jártas. 

Ma talán meg lehet mondani, hogy ezen jeles dolgo- 
zatot dr. Hopf János készítette, a ki jelenleg a kalocsai 
érseki káptalan kanonoka," akkor pedig a félig-meddig 
számüzetésben élő Lonovics érsek titkára volt és Széchenyi 
teljes bizalmát birta. Egyike ez legzseniálisabb és leg- 
tudósabb papjainknak, a ki jelenleg Kalocsán az , otiuim 
cum dignitate"-t élvezi; az ,otiumot" fájdalom, ugyan 
oly nagy mértékben, mint a , dignitás"-t. Lonovics halála 
óta az ő tolla teljesen pihen s ha az e miatti szemre- 
hányást, melyet ezen tisztelt barátomnak magán beszél- 
getésben annyiszor tettem, itt a nyilvánosság előtt ismé- 
telem, reméllem ő ezt rossz néven nem fogja venni, 
hanem ebben csak kitünő, de a hazai irodalom kárára par- 
lagon heverő tehetségének méltánylását fogja fölismerni. 

Néhány hónappal a sárga könyv után megjelent a 
zöld könyv. (Döblingben óvatosság kedveért szokásban 
volt ezen könyveket, vagy röpiratokat mindig csak a 
boriték szine után elnevezni, de a szerző neve, vagy az 
irat czime soha sem lett emlitve.) 


" Nem régen halt meg Kalocsán, mint czimzetes püspök. 
10" 

Ezen zöld könyvnek czime ,Zur ungarischen Frage", 
szerzője pedig Hollán Ernő volt, ki jelenleg a honvé- 
deket exerciroztatja, akkor pedig. ha jól emlékezem, a 
déli vaspályánál felügyelő volt, és ezen zöld könyvben 
Széchenyi inspirációi nyomán egy formaszerü program- 
mot bocsátott közre, melynek pointe-je az volt, hogy 
sem az 1848-iki törvényeket in integrum restituálni, 
sem pedig egyszerüen az 1847-iki álláspontra vissza- 
térni nem lehet; hanem hogy a fejedelem és a nemzet 
közt uj ,pactum conventum" megkötésére van szükség. 

E könyvnek meglehetősen terjedelmes  előszavát 
Széchenyi kivánatára én irtam. 

A könyv Lipcsében jelent meg, mint kiadó, Steinacker 
volt rajta megnevezve, az igazi kiadó azonban az öreg 
Hartleben vala, a ki 1803 óta a pesti könyvkereskedők 
élén állott. Ő. daczára annak, hogy német származásu 
volt és egy szót sem tudott magyarul, valódi rajongással 
csüggött második hazáján. Ezen, különben nagyon kon- 
zervativ és csendes természetü férfi volt az, ki azonnal 
a legnagyobb készséggel vállalkozott ama veszedelmes 
röpirat kiadására, mihelyt egyszerüen értesítettem, hogy 
a könyv Széchenyi István gróf megbizásából iratott és 
hogy a gróf annak megjelenését kivánja. 

Nem hiszem, hogy e könyvből csak tiz példány is 
jutott voina hazánkba. 

Grüner ur, a lipcsei osztrák főkonzul, a ki még 
Metternich és Beust alatt tanulta mesterségét, rögtön 
denuncziálta Bécsben a könyv megjelenését, mely azután 
a határon szerencsésen le is foglaltatott. De erre mi 
el voltunk készülve, s ezen irat ugy sem volt Magyar- 
országra vagy Ausztriára számitva, hanem leginkább 
Németországra, ott pedig csakugyan meg is tette hatását. 

Következett azután a ,lila" röpirat, ezen ezim alatt : 
, Offenes Schreiben an Franz Josef I." 

Ez néhány lapra terjedő rövid kis iratka volt, de 
valamennyi közt a legmérgesebb és annyiban a leg- 
veszedelmesebb, a mennyiben bizonyos czélzásokat tar- 
talmazott XVI. Lajos sorsára. 

Ezt nem mertük Németországban kinvomiatni, hanem 
küldtük Londonba, a hol meg is jelent. 

Szerzőjét még ma sem akarom megnevezni, csak 
annyit mondok róla, hogy ő mindig egyike volt a leg- 
nagyobb , pecsovicsok"-nak és ma talán ismét az, de 
eszes fő és kitünő hazafi és ha még kellene bizonyiték 
arra, mily destruktiv hatása volt az akkori kormány- 
rendszernek, e bizonyiték megtalálható azon egyszerü 
tényben, hogy még ily loyalis férfiban is annyira fel- 
forrt a vér, hogy ilynemü enunciációkra érezhette magát 
indittatva. Ezen röpiratról alább még fogok szólni. 

Ezzel körülbelől egy időben Brémában megjelent a 
vörös könyv, melynek czimére már nem emlékezem, de 
a mely szerzője, Kecskeméthy Aurélre, nézve majdnem 
végzetteljessé lőn. 

Kecskeméthy Aurél köztudomás szerint az ötvenes 
években és még azon időben is, inelyről itt szó van, 
rendőrségi biztos volt Bécsben. A magyar forradalom 
után, családos ember létére kenyér nélkül állván, elfogadta 
ama hivatalt, melylyel Bécsben megkinálták. 

Eszemágában sincs boldogult barátomnak ezen elha- 
tározását helyeselni, de tény az — és még igen sokan 
élnek köztünk, a kik arról tanuságot tehetnek, — hogy 
miután egyszer — elég helytelenül — ezen odiosus 
állást elfogadta volt, abban sok kellemetlen dolgot hári- 
tott el hazánktól és nevezetesen egyes iróktól, a kiknek 
feje felett, talán a nélkül, hogy magok sejtették volna, 
már a Damokles kardja függött. Ő neki éles és merész 
nyelve volt, melyet főnökeivel szemben sem szokott 
hüvelyben tartani; az akkori rendszer képviselői pedig 

minden megátalkodottságuk daczára is, oly élénk érze- 
tével birtak az általuk képviselt rendszer jogtalanságának, 
hogy ezen merész föllépés nekik a legtöbb esetben 
imponált és tanácsosabbnak vélték, oly kimélet nélküli 
embert, a milyen Kecskeméthy volt, függő állásában 
megtartani, mint nyilt ellenséggé tenni. 

Talán kevcsen tudják, hogy mikor Frankenburg Adolf 
először ki akarta adni a , Bolond Miska" naptárt. ennek 
lefoglaltatása már elhatározott dolog volt és hogy 
Kecskeméthy a maga felelősségére bocsátotta szabadon 
ezen, az akkori körülmények közt hallatlan merészséggel 
irt humorisztikus naptárt, a mire aztán egy igen-igen 
magas állásu ur Budáról azt irta Bécsbe — az illető 
levelet később nekem megmutatták —: , Wenn Hof- 
secretáre (Frankenburg akkor titkár volt az udvari 
kanczelláriánál) solche Dinge sehreiben und Polizei- 
Commissüáre sie durchlassen, dann kann man nicht 
regieren." 

Széchenyi nemcsak azért kivánt Kecskeméthyvel meg- 
ismerkedni. mert ez utóbbit mindenki szellemdus ember- 
nek dicsérte, hanem azon okból is, mert általa — 
Kecskeméthy a censurai hivatalban levén alkalmazva, 
a hol a külföldről beérkező könyvek megvizsgáltattak, 
illetőleg lefoglaltattak —- az öreg gróf minden tiltott 
könyvnek birtokába juthatott, ugy, hogy midőn később 
a Döblingben tartott házmotozás alkalmával a rend- 
őrségi hivatalnok egyebek közt a gróf könyveit is kezdte 


megnézegetni, Széchenyi — mint azt Széchenyiről irt 
munkámban elbeszéltem — teljes joggal mondhatta 
neki : 


, Ne fáradozzon az ur ezen könyvek megvizsgálásával, 
előre kijelentem, hogv ezek egytől-egyig tiltott könyvek, 
mert a mit önök megengednek, az sokkal silányabb, 
hogysem én ilyesmire pénzemet költeném." 

Döblingben mindazonáltal Kecskeméthyt saját neve 
alatt nem ismerték azok, kik a gróf intimusaihoz nem 
tartoztak. 

Az inasoknak, mikor Kecskeméthv először megjelent, 
azt mondta a gróf : 

, Ez az ur a pölöskei nótárius és valahányszor ide 
jön, csak igy fogjátok nekem bejelenteni." 

Azon általános irodalmi mozgalom, melynek — mint 
mondom — gyúpontja a döblingi tébolyda volt, Kees- 
keméthyt is magával ragadta. Ő nemcsak külföldi 
Japokba irt, miként ezt már emlitém, hanem végre egy 
brochure-t is adott ki. melynek költségeit Széchenyi 
viselte. 

És ez volt az utolsó, mely közvetlenül vagy közvetve 
a döblingi , barlangból" kikerült. 

A rendőrség régóta éber figyelemmel kisérte a Döb- 
lingben be- és kijárókat, sőt szokott ügyetlenségével 
egyenesen meg akarta vesztegetni egyikét azon két 
tébolydai szolgának, kik Széchenyi rendelkezésére voltak 
adva. Azt kivánták tőle. hogy minden látogatást jelentsen 
fel tüstént a rendőrségnél és minden ilyen följelentésért 
bizonyos jutalmat igértek neki, hanem az öreg, becsü- 
letes szolga, ki Széchenyit rendkivül szerette, könyezve 
ment be a grófhoz és azonnal elmondta neki az aján- 
latot, valamint azt is, hogy határozottan visszautasi- 
totta. 

— Tüstént menjen a rendőrséghez, — mondá neki 
Széchenyi — és jeientse ki, hogy meggondolta a dolgot 
és az ajánlatot elfogadja, és valahányszor valaki hozzám 
jő, a kit maga nem ismer, jőjjön be és én a nevét meg 
fogom mondani ; igy legalább az igazat fogja megtudni 
a rendőrség, holott, ha maga el nem fogadja. más vala- 
kihez fordulnak, ki Isten tudja, milyen hazugságokat fog 
referálni. 

A rendőrség tehát, a mint mondom, körülbelül tudta, 
hogy kik járnak Széchenyihez, de nem tudta, hogy 
különben mi történik ott; ámbár sejthette. hogy nem 
épen a fennálló rendszer megszilárditására irányzott 
törekvések azok, a melyeknek szinhelyét a döblingi 
tébolyda képezte. 

Széchenyi maga is lassankint nyugtalankodni kezdett. 
A hozzá járó mágnások közül egyik-másik figyelmez- 
tette, hogy magas körökben már mindenféle, nem épen 
kedvező dolgot beszélnek róla és látogatóiról. 

Az öreg ur kiis adta a jelszót: hogy a tőlünk 
kiinduló mozgalmat egyidőre fel kell függeszteni. Izga- 
tottságát látván, nem mertem neki megmondani, hogy 
ez alkalmasint már késő, Hozzám ugyanis már 1860 
február vége felé eljött egy befolyásos állásban levő 
barátom és óvatosságra intett, mert egy magas állásu 
ur azt mondta volna neki, hogy ,még csak egy ember- 
nek megérkezését várják, azután kiperzselik majd azt 
az egész fészketf. 

Hogy ki legyen az az ,egy ember", azt ismerősöm 
nem tudta megmondani. 

Később megtudtuk. 

1860 márczius 2-án este megérkezett Hollán Ernő és 
a , Wandl"-ba szállt, márczius 3-án reggel pedig foga- 
natositva lett a nagy razzia, óriási rendőrségi apparatus 
kifejtése mellett, házmotozás tartatván  Döblingben, 
Széchenyi István gróf lakásán, a , Wipplinger Strasse"-ban 
Széchenyi grófnő szállásán, azután nálam, Kecskeméthy- 
nél, Hollánnál a , Hotel WandI"-ban, Guthercz ügyvéd- 
nél, Görgen orvosnak, a döblingi intézet tulajdonosának 
ipjánál, valamint magánál Görgen orvosnál is. 

Ilyen házmotozás az akkori időben nem volt ám 
tréfa-dolog. Rendesen kemény per, biztos elitéltetés és 
hosszu fogság szokta ezt követni. 


Ilyesmire mi is el voltunk készülve, ámbár a már- 
czius 3-iki házmotozásnak, véletlenül, de csakis vélet- 
lenül semmi eredménye nem volt. 

Két helyen ugyanis a rendőrség már nagyon közel 
volt ahhoz, hogy ellenünk szóló bizonyitékokat kapjon 
keze közé. Midőn Széchenyi gróÍnő lakását átinotozták, 
egy zárt ajtóhoz érkeztek ; ez azon szobának ajtaja volt, 
a melyben a gróf mostoha fia, Zichy Rezső gróf, 
akkorában cs. kir. huszárkapitány lakott, ki az előtte 
való este Olaszországból megérkezett s kinek az idő- 
közben történtekről semmi tudomása nem volt. 

Zichy gróf még ágyban feküdt, midőn a rendőrség 
közegei kopogtak. 

— Ki az? kérdé a gróf. 

— A rendőrségtől vagyunk, tessék kinyitni, — vala 
a válasz. 

— Én gróf Zichy huszárkapitány vagyok és a rend- 
örséghez semmi közöm. Van-e önöknek meghatalma- 
zásuk a katonai parancsnokság részéről ? 

— Nincs. — hangzott a válasz a zárt ajtón kivül. 

— Akkor szerezzenek maguknak ilyen parancsot, 
mert a ki e nélkül ide be akarna jönni, azt kidobom. 

Erre a rendőrök egyike elfutott, hogy a térparancs- 
nokságtól a kivánt meghatalmazást megszerezze, Zichy 
gróf pedig kiugrott ágyából és a szobában körül- 
nézvén, egy csomó röpiratot pillantott meg egyik szög- 
letben. 

Ez azon lila röpirat volt, melyről fentebb szóltam. 
A fiatal gróf mintegy ösztönszerüleg fogta az egész 
csomót és a kályhába dobta. Mire azután a rendőr- 
hivatalnok a térparancsnokság meghatalmazásával vissza- 
jött, Zichy gróf kinvitotta ugyan az ajtót. de a szobá- 
ban már semmi gyanus nem volt található. A rendőri 
közegek érezték ugyan az elégett papir szagát, de 

miután ezen szagot protocollumba venni nem lehetett, 
eredmény nélkül távoztak. 

Ennél sokkal nagyobb veszélyben forgott Kecskeméthy 
Aurél, a ki mint emlitém, a vörös brochure szerzője volt. 

Az irói hiuság arra inditotta. hogy legalább néhány 
barátjával tudassa. miszerint ő a kérdéses röpirat Szer- 
zője. Ő épen hivatalában ült és ezifra betükkel pingálta 
röpirata egyik példányának boritékára a dedikácziót, 
melylyel azt egyik barátjának meg akarta küldeni. 

k pillanatban belép szolgája. jelentvén neki, hogy 
jőjjön rögtön haza, mert lakásán a rendőrség ház- 
motozást tart. 

Ha az illető hivatalnokok nem azt hiszik. hogy ő 
még otthon van, hanem először hivatalában végzik a 
kutatást, megtalálták volna ott azt a néhány példányt, 
és azoknak boritékán Kecskeméthy sajátkezüleg írt azon 
vallomását, hogy ő a szerző. 

Természetes, hogy Kecskeméthy is rögtön elégette 
ezen könvveket, mielőtt hivatalából hazament és igy 
nála sem találtak semmit. De azért ő még sem szaba- 
dult ki oly könnyen a veszedelmes helyzetből. 

Pár napig minden csendes volt és már is azt kezdtük 
remélni, hogv a förgeteg elvonult fejünk fölött a nélkül, 
hogy a villám valamelyikünkre lecsapna; de midőn 
néhány nappal később déli 12 óra után hazajöttem a 
takarékpénztárból, melynek akkor titkára voltam, nőmnél 
ott találtam Kecskeméthy feleségét, a ki a kétségbeesés 
hangján mondta el nekem, hogy férjét délelőtt a rend- 
őrség elé idézték és ott rögtön le is tartóztatták. 

A szegény asszony fájdalma leirhatatlan volt. Hozzám 
fordult, mint az egyetlen emberhez, a kitől még segélyt 
várhat. Nekem magas állásu barátaim voltak, és én 
megigértem a szerencsétlen asszonynak, hogy rögtön 
meg fogok tenni mindent férjének kiszabaditására. 

Ebédemet otthagyva, futkostam Pontiustól Pilatushoz, 
de mindenütt csak azt az általános igéretet nyertem, 
hogy az illetők a lehetőt el fogják követni kivánatom 
teljesítésére. 

Este hat órakor sikerült Weber udvari tanácsost, a 
bécsi rendőrség akkori főnökét (jelenleg csehországi 
helytartót) hivatalszobájában megtalálni. 

Ezen — bureaucratikus modora daczára is értelmes, 
humanus és szeretetreméltó hivatalnok, igen udvariasan 
fogadott és beszédéből azt véltem következtethetni, 
hogy ő inaga is röstelli az egész házmotozási dolgot 
és ámbár a rendőrség főnöke, ő ez esetben mégis csak 
mint egy felsőbb parancs végrehajtásának eszköze 
működött. 

Határozott igéretet ő sem tett, de becsületszavát 
adta, hogy a mi hivatalos kötelességével megfér. az 
meg fog történni. 

Többet nemlehetett tennem, visszamentem Kecskeméthy 
lakására. 

Ott a szegény nő sirva, rimánkodva feküdt a pamlagon, 
körülötte állottak apró gyermekei, a kik természetesen 
nem tudták, mi történt, de szivszaggatóan jajgattak, 
mert anyjokat jajgatni hallották. 

Az asztalon egy szál gyertya égett és az egész jelenet, 
midőn beléptem, oly benyomást tett rám, melyet soha 
életemben elfelejteni nem fogok. 

Kevés szóval elmondtam a nőnek, hogy semmi biztos 
választ nem hozok, de legalább némi reményt. A gyer- 
mekeket ágyba vitettem, aztán szó nélkül leültem egy 
székre a szoba egyik szegletében és vártam a jövendő 
dolgokat. 

A mély csendben körülöttem csak a szerencsétlen 
asszony zokogása halatszott. 

Óra mult el óra után, — semmi nesz! 

Mikor tizet ütött az óra. magam is lemondtam min- 
den reményről, legalább ezen napra. Fél 11 órakor erős 
csengetés hallatszott kivülről. 

A nő felugrott. ugyanazon perczben kinyilik az ajtó 
és a szegény asszony felsikoltva dől férjének karjai közé, 
a ki maga is sirva mint a gyermek, szoritá őt kebléhez. 

Kecskeméthy Aurélról sokszor az állították, hogy ő 
cynikus, semmi mélyebb érzelemre nem képes. 

A ki őt ezen megrenditő pillanatban látta, az bizo- 
nyosan módosította volna ezen kemény itéletet. 

Én zajtalanul az ajtó felé vonultam és szó nélkül 
távoztam, nem akarván egy harmadik személy jelenléte 
által zavarni ezen édes keserves viszontlátás ünnepélyes 
pillanatát. Kecskeméthy perét nemi is folytatták tovább, 
de hivatalát elvesztette és államszolgálatba ezentul nem 
léphetett. 

Midőn Andrássy gróf egyszer az ő kineveztetését hozta 
javaslatba, legirányadóbb helyen azt a feleletet nyerte : 
Kecskeméthy kétségkívül tehetséges ember és ha ön 
azt gondolja, hogy az államnak hasznos szolgálatot tehet, 
használja fel őt és fizesse meg jól, de hivatalnok 
nem lehet többé az, a ki egyszer bármily okból és 
bármily körülmények közt hivatalos esküjét megszegte. 

Milyen volt a házmotozás lefolyása Döblingben, azt 
Széchenyiről irt könyvemben részletesen elmondtam és 
lélektanilag iparkodtam indokolni azon még mais fenn- 
álló nézetemet: miszerint a gróf öngyilkossága ama 
házmotozásnak közvetett következménye volt. 

A közvélemény, a melynek ösztöne a fődologra nézve 
ritkán szokott tévedni, helyes nyomon járt, midőn azt 
állította, hogy Széchenvit a bécsi rendőrség megölte. 

Nem ölte meg ugy, a mint nálunk sokan hitték, hogy 
valamelyik bérencze által szegeztette volna a pisztolyt 
a legnagyobb magyar honszerető keblének, de igenis 

megölte, midőn egy betegeskedő öreg embert policziális 
vexácziók tárgyává tett és azon félelmet ébreszté fel 
benne, melynek a gróf nem egyszer kifejezést is adott, 
hogy t. i. egy éjjel el fogják vinni Döblingből és hogy 
ő nyomtalanul el fog tünni. 

Midőn Thierry akkori rendőrminiszter, Széchenyihez 
irt levelében ezen szavakat használta: , Das Irrenhaus 
hat aufgehört für Sie ein Asyl zu sein —" ez vala 
azon tőr, melylyel a rendőrség ezen nemes szivet halálra 
sebezte és azon pisztoly durranása, melylyel a gróf aztán 
életének véget vetett, nem magát a katasztrófát, mely 
sokkal korábban kezdődött, hanem annak csak zárpont- 
ját jelezte. 

Alkalmam volt később a miniszteri levél ama végzet- 
teljes passzusáról valakivel beszélni, a ki az akkori 
időben döntő szerepet játszott és részben még ma is 
játssza, ez azt mondá nekem, hogy a dologban végzetes 
, félreértés" volt, hogy az osztrák rendőrségi miniszter 
nem azt akarta mondani: hogy már most el fogják 
hureczolni Széchenyit döblingi menhelyéből, hanem csak 
meg akarta inteni a jövőre nézve, hogy agitáczióit ne 
folytassa, mert ezeknek következései ellen a tébolyda 
őt nem fogja többé megvédhetni. 

Az illető még azt a kérdést is intézé hozzám: 

— Vajjon ön a mi helyzetünkben némán türte volna-e 


ugyanazt, a mit önök tettek ? 
Az én feleletem erre egyszerüen ez volt: 


— Az önök eljárása csak éveken át követett rend- 
szerüknek logikai következménye volt. Ez igaz, de én 
önök helyzetében hasonlót azért nem tehettem volna, 
mert soha egy perczig sem hittem volna oly rend- 
szer helyességében és tarthatóságában. mely még egy 
Széchenyi Istvánt is először konspiráczióra, azután pedig 
öngyilkosságra kényszeriteni képes volt. 


, ÉENELÉKEZZÜNK RÉGIT RERRŐÖNÉI 
(1885). 


Mióta én a hirlapiíirodalom terén foglalkozom. a 
sajtószabadság három fázison ment keresztül. Az első 
a Bach-kerszaké volt. Akkor fennen hirdették ugyan a 
sajtószabadság elvét és mintegy büszkélkedve kürtöllék 
ki. hogy a , czenzura el van törölve". Volt is sajtótörvény 
a papiron, mely azonban sohasem alkalmaztatott. 
Én legalább sajtóperre az akkori időből nem emlékezem, 
de a papiron álló birói eljárás mellett volt más valami, 
a mi az ,adminisztrativ rendszabály" ártatlan nevét 
viselte. Ez abban állott. hogy nem a biróságnak, hanem 
a politikai hatóságnak jogában állott. ha neki valamely 
lapnak magatartása nem tetszett, minden további indo- 
kolás, vagv egyes konkrét eset megjelölése nélkül az 
illető lapot . meginteni", azután rövidebb vagy hosszabb 
idő mulva ezt a megintést ismételni és ha. ugyanesak 
a politikai hatóság felfogása szerint, a lap magatartása 
e második megintés daczára sem változott, magát a 
lapot néhány hétre, néhánv hónapra, vagv akár néhány 
esztendőre is felfüggeszteni. Mikor ekként valamely lap 
ily megintéssel boldogittatott, annak kiadója természe- 
tesen odafutott a politikai hatósághoz, kérdezősködvén, 
vajjon mitévő legyen, hogy a megintés ismétlődése s az 

ez ismételt megintést követő felfüggesztés ellen meg- 
óvhassa magát? Akkor neki a legnyájasabb arczczal 
azt válaszolták, hogy erre nézve részletes utasitást adni 
bizony vajmi nehéz dolog, hogy a hatóság erre nem is 
kötelezhető, a szerkesztőnek a feladata arra vigyázni, hogy 
villojális" dolog az ő lapjában napvilágot ne lásson; 
de ha éppen kivánja, különös grácziaképen meg fogják 
engedni egy rendőrségi hivatalnoknak, hogy a lapnak 
minden egyes számát a megjelenés előtt átnézze és 
abban előre megjelölje a kifogásolható helyeket, melyek- 
nek eltávolitása aztán a megintés veszélyét is elháritaná 
a laptól. 

Más szavakkal ez cezenzura volt in optima forma, 
csak azzal a különbséggel, hogy Metternich alatt ezt a 
czenzurát a hatóság mint őtet megillető jogot nyiltan 
gyakorolta, Bach alatt pedig még mintegy kegyelmi tény 
gyanánt tüntették fel, a melyért az illető lap még 
köszönettel is tartozik, mint olyasmiért, a mire a hatóság 
kötelezve nincs és a mit csak jóakaratból tesz. Az én 
kedves Kemény Zsiga barátom, mikor a ,Pesti Napló" 
szerkesztését átvette, természetesen borzadott e gráczlá- 
tól; a maga naiv kedélyével arra számitott, hogy az a 
tisztességérzet, mely ő benne megvolt, a hatóságban is 
meglesz és a maga részéről legnagyobb óvatossággal 
szerkesztvén a maga lapját, de a czenzurának azt alá 
nem vetvén, lehetetlennek tartotta, hogy ezt a lapot, 
melv oly mérsékelt, oly higgadt, oly jóakaró hangon irt 
és inásfelől az országnak nemcsak legtekintélyesebb, 
hanem ugyszólván egyetlen nagyobb politikai közlönye 
volt, lehetetlennek tartotta, mondom, hogy ezt a lapot 
a hatóság felfüggeszteni merné. Csalódott! Megkapta 
az első megintést, a mire még óvatosabb lett, a nélkül 
természetesen, hogy a lap hazafias szellemén változtatott 
volna. 

Pedig épen ez a szellíirm volt az, a mi az akkori 
hatalmasakat zsenirozta. 

Megkapta erre a második megintést. Most amugy is 
gyöngéd kezére felhuzta a bársony keztyüt és még 
jobban suaviter lett in modo, de az osztrák önkény- 
uralom uszályhordozójává nem aljasitotta le magát. Akkor 
azután megtörtént az, a mit ő lehetetlennek tartott volt, 
tudniillik a lapot felfüggesztették, már nem emlékezem 
határozottan, hat hétre, vagy két hónapra és erre azután 
Zsiga barátom is beadta a derekát és alávetette magát 
a czenzurának, miután nem volt egyéb választása, mint 
vagy ezt tenni, vagy pedig végkép lemondani a lap 
folytatásáról és igy megfosztani a magyar embert még 
attól az egyetlen olvasmánytól is, mely benne egyfelől 
az alkotmányos érzületet. másfelől a viszonyok jobbra. 
fordultába vetett reményt fentartani képes volt. Mikor 
ezen elhatározását velem közölte, — én akkor Bécsben 
laktam és a , Pesti Napló" vezérczikk-irója voltam, — 
arra kértem őtet, hogy időről-időre küldje be nékem a 
rendőrség törléseivel ellátott kefelevonatokat, hogy 
némileg tájékozhassam magamat arra nézve, vajjon mit 
szabad még irni, mit nem. Ő ebbeli kivánatomat teljesi- 
tette és ha majd valaki az akkori kornak történetét 
meg fogná irni, ezen kefelevonatok, melyeknek egy része 
még most is birtokomban van, e tekintetben igen érdekes 
adalékot szolgáltatnának. Nem akarom tulságos mérték- 
ben igénybe venni az olvasók türelmét, de hogy a mai 
kor fiának némi fogalma legyen az akkori állapotokról 
és azokról a rendkivüli nehézségekről, a melyek közt 
nekünk akkor hirlapirói pályánkat meg kellett futnunk, 
legyen szabad e rendőrségi törlésekből legalább egyné- 
hányat megemlitenem. 

Kiragadok egy pár hasábot az 1859-ik évnek julius 
havából. Ott találom a következő ujdonságot: .,E hó: 

4-ikén egy osztrák parlamentair jött két dzsidás kisé- 
retében a franczia főhadi-szállásra. Az emlitett parla- 
mentair Ferencz József császár önkezüleg irt levelét 
hozta." Ez kitöröltetett és plajbászszal mellé van irva : 
, Bitte es zu beseitigen." Ugyanazon hasábon van egy 
másik hir: ,Napoleon császárnak bemutattak egy 
zuávot, ki egy osztrák zászlót elfoglalt, miután előbb a 
zászlótartót és az ezred ezredesét lelőtte." E szavak: 
,nés az ezred ezredesét" ki vannak huzva azzal a meg- 
jegyzéssel: , Bitte wegzulassen." Tehát magában a tény- 
ben, hogy egy osztrák zászlót a francziák elfoglaltak, a 
rendőrség semmi kifogásolni valót nem talált, hanem 
igenis abban, hogy az illető zuáv nemcsak a zászló- 
tartót, hanem az ezredest is lelőtte, holott minden 
szabályszerűen szervezett agyvelő gondolkozása szerint 
az ezredesnek csak dicsőségére válhatott az, hogy a 
zászlót el nem hagyta és e bátorságáért életével lakolt. 
A külföldi rovat a következő szavakkal kezdődött : 
, Mialatt a fegyvernyugvás megköttetett a nélkül, hogy 
ezen ténynél Piemontról említés tétetett volna, a római 
tartományokban csodálatos dolgok vannak készülőben." 
Ez ki van huzva és melléje téve , Wegzulassen." 
E bevezető szavak után következett a római tartományok- 
ban készülő dolgok részletes elősorolása. Ez ellen nem 
történt kifogás; hanem hogy miért kellett azután kima- 
radni ama semmit sem mondó bevezető soroknak, arról 
nekem még ma sincs sejtelmem. A franczia császárné 
anyjáról, Montijo grófnéról, az mondatik, hogy: ,az 
Orsini-merényletig nem birta veje, Napoleon császár 
kegyét, de ezen esemény óta és azon nagy szeretetnél 
fogva, melyet a császárné akkori bátorságteljes maga- 
viseletével a népnél kivivott, anyja ismét kegybe jött." 
Töröltetett azzal a megjegyzéssel: ,Dieses bitte weg- 
zulassen." Más helyen egy porosz lap után közöltetnek 


Falk Miksa: Kor- és jellemrajzok. 11 


162 


némely hirek állítólagos viszálkodásokról, melyek Napo- 
leon Lajos császár és Victor Emánuel király közt támad- 
tak volna. Az egész czikkecske töröltetett: , Hat unbe- 
dingt wegzubleiben." — Ugvanezen számban a hivatalos, 
mondd: hivatalos ,Prager Zeitung" egy közleménve 
szóról-szóra van leforditva ezzel az egyszerü bevezetéssel : 
, A hivatalos ,Prager Zeitung" következő tudósitása 
némi világot vet a napi eseményekre." Az egész közle- 
mény töröltetett: , Bitte für heute es zu beseitigen, es 
könnte übelgenommen werden." — Én magam a julius 
13-iki számba vezérezikket irtam, mely tele volt mali- 
cziával, melyet azonban, miért, miért nem, a rendőrség 
keresztülbocsátott öt apró szócska kivételével. A czikk 
bevezetése ugyanis igy szólott: ,A ki előtt azon külön- 
féle, nagy részben ellenkező várakozások — egyfelől 
aggodalmak, másfelől remények — ismeretesek, mik a 
mostani háboruhoz köttettek, annak könnyü megitélni 
azon benyomást is, melyet a legujabb események: a 
fegyverszünet és a mi azt követte, a különféle körök- 
ben tehettek." Az olvasó kétségkivül azt gondolja, hogy 
a rendőrségi törlés áldozatául azok a szavak estek, 
melyek az osztrák-franczia-olasz háboruhoz kötött remé- 
nyekre vonatkoznak, világos lévén, hogy ez alatt főleg 
Magyarországnak abbeli reménye volt értve, miszerint 
az abszolutisztikus Ausztriát odalent jól el fogják páholni 
és hogy ily vereség után Magyarország irányában Bécs- 
ben engedékenyebbek lesznek. Nem! Az emlitett szavak- 
nak eme jelentőségéről a rendőrségnek — ugy látszik — 
még sejtelme sem volt, hanem kitörülte e szavakat: 
,és a mi azt követte." Miért tette ezt? Sokáig törtem 
rajta a fejemet, törje kérem a tisztelt olvasó is a magáét, 
meglehet, hogy nálamnál szerencsésebb lesz, de én 
mindez óráig nem birtam rájönni a törlés okára. 

Elég lesz ebből ennyi annak bebizonyitására, hogy 

van egy oly állapot, mely még a legszigorubb törvény- 
nél is rosszabb, tudniillik: a tförvény-nélküliség. Nem is 
küldettem fel magamnak sokáig ezeket a törléseket, 
mert egyáltalában nem tudtam magamat szerintök tájé- 
kozni, hanem ellenkezőleg arra a meggyőződésre jutottam, 
hogy ezekben a törlésekben sem ilyen, sem amolyan 
rendszer nincs, hanem csak egy van benne: ostobaság! 
Midőn egyszer erre nézve tisztában voltam, a követendő 
ut is világosan állott előttem. Sohasem neveztem meg 
többé egyenesen azt a személyt, vagy azt a tárgyat, 
vagy azt az országot, a melyről szólni akartam, hanem 
más név előrebocsátása mellett elmondtam az elmon- 
dandókat és legnagyobb örömömre azt tapasztaltam, 
hogy az olvasóközönség tökéletesen megértett és alat- 
tomban nemcsak annak örvendett, hogy az igazságot 
megmondtam, hanem annak is, hogy a rendőrséget 
minden nap felültettem. Ezek az akkori rendőrtisztek 
egyébiránt talán nem is voltak valamennyien oly kor- 
látolt eszüek, hogy keresztül ne láttak volna a szitán, 
hanem mint tősgyökeres bürokraták csak saját felelős- 
ségökre gondoltak. Ha én Dániáról és Schlesvig-Holstein- 
ról, az amerikai Egyesült-Államok éjszaki és déli tar- 
tományairól szóltam, az az osztrák bürokrata, ha kérdőre 
vonták, bátran mondhatta főnökének, hogy ezekhez 
a dolgokhoz neki nincs köze s hogy a neki adott 
utasításban nem foglaltatik az, hogy akár Dánia, akár 
Sehlesvig, akár az éjszaki, akár a déli Egyesült-Államok 
mellett neki állást kell foglalnia; azért pedig ő nincs 
fizetve, hogy a sorok /fözt olvasson és azon törje a 
fejét, vajjon egy teljesen ártatlan passzus alatt mit 
érthetne a kevésbbé ártatlan olvasó. Igy tehát még e 
valóban bozasztó törvénynélküli állapot mellett is lehetett 
irni, hanem persze csak tollal és nem, a mint most 
néha-néha megtörténik — bunkóval. Ezzel persze nem 

azt akarom mondani, hogy ez valami irigylendő állapot 
volna és hogy ma hálával tartoznánk az Uristennek és a 
kormánynak bármely rossz sajtó-törvényért is. mert 
hiszen volt idő, midőn semmiféle törvény nem volt, 
hanem csak azt akartam kimutatni, hogy mi öregebbek 
alios vidimus ventos és igy nem egykönnyen szoktunk 
megijedni, ha nekünk a sajtószabadság veszélyeztetéséről 
beszélnek. 

Következett aztán a sajtószabadság azon második 
stádiuma, melyet nekem át kellett élnem és melyet 
Schmerling lovag inaugurált. Ő az előleges czenzurát. a 
mely pedig, miként a niondottakból látható, mintegy 
kegyelmet képezett a lapokra nézve, megszüntetvén, 
kijelentette, hogy a sajtó kizárólag a törvény alá helyez- 
tetik. Milyen volt ez a törvény, annak részletes kimuta- 
tása nagyon messzire vezetne, csak annyit mondok róla, 
hogy az engem mindig Talleyrand eme mondására 
emlékeztetett: adjatok nekem két sort a legbecsületesebb 
ember leveléből és én egy kis magyarázat mellett a 
levél iróját az akasztófára viszem. A Schmerling-féle 
sajtótörvény alapján a legártatlanabb ujdonságért annak 
szerzőjét akár milven sulyos büntetésre lehetett elitélni. 
Egy ilyen törvény már magában véve is baj és majdnem 
rosszabb, mint a törvény teljes hiánya, mert alkalmat 
szolgáltat törvénytelen cselekedetekre a törvényesség 
köpenyét boritani. E bajt csak egy dolog enyhithette 
volna némileg, tudniillik az, ha a politikai sajtóperekben 
esküdtszék itél, mert ez az intézmény mégisfnémi kilátást 
nyujtott volna arra, hogy a törvény magyarázatánál a 
legtöbb esetben az igazság még sem fog arczul csapatni. 
Ezt Schmerling lovag igen jól tudta és ámbár ő 10 évvel 
előbb mint igazságügyminiszter a liberálist játszotta, 
1861-ben államminiszterré kineveztetvén, arról, hogy 
politikai sajtóperekben a zsüri itéljen, hallani sem akart, 

azt állítván, hogy a független birák jellemében is megvan 
minden megkivántató garanczia. Milyen volt ez a garan- 
czia, ezt is sajnosan tapasztalni volt alkalmam. Én 
1850 óta szolgáltam a nagy bécsi takarékpénztárnál, 
melynek Schmerling lovag elnöke volt. Tiz éven át, 
azaz a mióta Schwarzenberg Bódog hg. miniszterelnök 
őt a kabinetből kiakolbólitotta, ő  excellencziája a 
malcontentusok közé tartozott — és ő malcontentus 
volt mindaddig, mig nem nevezték ki ismét miniszter- 
nek — ez első tiz év alatt, mondom, köztünk a legjobb 
viszony volt, sőt még én voltam az, a ki közvetitte 
Széchenyi István gróf és Schmerling lovag találkozását 
a döblingi tébolydában; de midőn — mit talán más 
alkalommal fogok bebizonyitani — e nagyon középszerü 
államférfiu mindenható miniszterré kineveztetett, e 
viszony megváltozott. 1861 kezdetén az uj államminiszter 
nagy estélyt adott, melyen az én hivatalbeli közvetlen 
főnököm is jelen volt. Schmerling ur félrevonta ezt az 
igazgatót s fél óráig magyarázta neki, hogy én milyen 
felforgató irányt követek, meghagyván neki, hogy engem 
ő excellencziája nevében megintsen és figyelmeztessen, 
hogy ha ez irányt meg nem változtatom, abból nagy 
baj lesz. Midőn a miniszter ez üzenetét átvettem, röviden 
kijelentettem, hogy mint takarékpénztári titkár Schmerling 
lovag elnöknek parancsait elfogadom és teljesítem, de 
mint irónak nekem az államminiszterhez semmi közöm 
nincs; én a törvény határain belül igyekszem maradni, 
ha pedig elég szerencsétlen volnék e határokon tul lépni, 
tessék engem a biróság elé állitani. Nem is kellett 
sokáig várakoznom e kivánatom teljesítésére. Én akkor 
a bécsi , Wanderer" számára irtam vezérczikkeket és 
egy alkalommal élesen, azaz oly módon, melyet akkor 
élesnek neveztek, de a mely ma nevetségesen szelidnek 
tünnék fel, kikeltem a pestmegyei adminisztrátor kinevez- 

tetése ellen. Egyszer épen ebédnél ülvén, kapok isme- 
retlen kéztől egy czédulát, melyre e szavak voltak irva : 
ma délután öt órakor a rendőrség házmotozást fog 
tartani a , Wanderer" szerkesztőségében és ott a pest- 
megyei adminisztrátorra vonatkozó czikknek kéziratát 
fogja keresni. E czédulát rögtön elküldtem a , Wan- 
derer" szerkesztőjének. Grasz Móricznak, a ki természe- 
tesen a nyomdába sietett, az apró darabokra nyirbált 
kéziratot összeszedte és megsemmisítette, szerencsét- 
lenségre ott felejtvén, vagy észre nem vevén annak 
egy kicsi darabocskáját, mely mindössze két vagy három 
sort tartalmazott. Öt órakor a rendőrség kiküldöttjei 
megjelentek, a házmotozás megtörtént és már is re 
infecta el akartak távozni, midőn egyik rendőr észreveszi 
az emlitett kis papirszeletet és azt olvasni kezdvén, 
ráismer, hogy az az inkriminált czikkhez tartozik. 
Megjegyzem, hogy e papirszeleten nem volt az én kezem 
irása. mert nekem már Bécsben is szokásom volt 
czikkeimet diktálni és e végre rendes irnokot tartottam, 
egy cs. kir. diurnistát, ki délelőtt valamely hivatalban 
aktákat másolt, délutánonként pedig én nálam az én 
ugynevezett forradalmi czikkeimet irta. A , Wanderer" 
szerkesztője, ki különben is minden tekintetben lovagias 
ember volt, tudomással birván arról, hogy a lefoglalt 
papiron nem az én kezem irása található, a vizsgáló 
biró előtt határozottan megtagadta a czikk szerzőjének 
megnevezését és az egész felelősséget magára vette. 
Mind a ketten, én is, ő is, azt gondoltuk, hogy igy 
legalább nekem bajom nem lesz. Én a szerkesztőnek 
emez áldozatát el nem fogadtam volna, ha az osztrák 
sajtótörvény is a fokozatos felelősséget állapította volna 
meg ugy, hogy ha a szerkesztő a czikk szerzőjét megne- 
vezi, csak az utóbbi vonatik kérdőre, a szerkesztő pedig 
nem. De ott egészen másképen állott a dolog. Ott a 

kiadó, szerkesztő, szerző, sőt még a lap terjesztője is 
mindannyian felelősök és igy a szerkesztőn semmit sem 
segitett volna az, ha vele együtt engemet is felelősségre 
vonnak. Nagy csodálkozásomra egy pár nap mulva 
engem is megidéznek a vizsgálóbíró elé — ha jól 
emlékszem, Heisz volt a neve — ki azt a kérdést intézte 
hozzám: vajjon az inkriminált czikknek én vagyok-e 
szerzője ? Meglehet, hogy az imént mondottaknál fogva 
nem cselekedtem okosan, de ama pillanatban gyáva- 
ságnak tartottam volna hazudni és igy határozott igennel 
feleltem. Erre a vizsgálóbíró kezet nyujt e szavakkal: 
,tudtam, hogy ön bátor ember és hogy önnel szemben 
nem szükséges az igazság kideritése végett holmi apró for- 
télyokhoz folyamodni . . ." E szavakat akkor rögtön figye- 
lembe sem vettem, de megértettem azokat a tárgyalás 
előtti napon, midőn az akták közt, a kéziratnak megtalált 
darabjához ragasztva, az én irnokomnak ő általa saját- 
kezüleg irt lakczimét megpillantottam. A dolog ugyanis 
a következő módon történt. Egyszer, midőn a hivatalból 
hazajövök, nőm azt mondja nekem, hogy egy öreg 
asszony kereste Mayer diurnistát, a ki nálam irni szokott, 
arra akarván őt kérni, legyen szives neki — annak az 
ismeretlen öreg asszonynak — egy bizonyos folyamod- 
ványt megirni, melyet ő valamelyik hatósághoz beadandó 
lesz. Midőn nőm erre azt viszonozta, hogy Mayer csak 
délután szokott hozzánk jönni, az öreg asszony azt 
felelte, hogy ő még szolgálatban áll és délután nem 
szabadulhat hazulról, tehát kéri Mayer urat, legyen 
szives neki adresszejét fölirni, ő — az asszony — majd 
másnap reggel fog érte eljönni. Dictum, factum. Én 
semmi rosszat nem gyanitva, a diurnistával fölirattam 
lakczimét, az öreg asszony másnap délelőtt eljött érte 
s én e magában véve teljesen jelentéktelen dolgot régen 
elfelejtettem volt, midőn — a mint mondom — ezt az 

adresszet megtaláltam az ellenem folytatott per aktái 
közt, melyek a tárgyalás előtti napon a vádlott által 
való megtekintés végett az ugynevezett ,védők szobá- 
jában" kitétettek. Akkor tüstént világossá lett előttem, 
miszerint amaz asszonyt a rendőrség küldte hozzám, 
aztán irnokom irását, mely az adresszén látható volt, 
összehasonlitotta a czikk kéziratának irásával és igy 
képes volt konstatálni, hogy azt a czikket csakugyan 
az én irnokom írta, tehát a czikk szerzője én vagyok. 
Ha én a szerzőséget tagadom, ezen az uton rám bizo- 
nyitották volna, hogy hazudtam. Erre vonatkoztak a 
vizsgálóbiírónak előbb említett elismerő szavai. Ugyan 
kérem, mit tetszik mondani a sajtószabadság ezen 
neméhez? Egy pár hét mulva a végtárgyalás megtar- 
tatott. A vádlottak padján ült Seyfried lovag, mint a 
, Wanderer"-nek (habár csak névleg) felelős szerkesz- 
tője, azután Grasz Móricz, mint annak valódi szer- 
kesztője, azután én, mint a czikk szerzője, a nyomdász 
pedig csakis betegsége következtében lett a  meg- 
jelenéstől fölmentve. A tárgyalás részleteiről nem 
akarok szólni, de igenis a biróság összeállításáról. 
Annak elnöke Schwarz tanácsos volt, kinek határtalan 
ambiczióját, rendjel- és czimvágyát mindenki ismerte. 
Az egyik votáns Exéli főtörvényszéki bíró volt, a kit a 
bécsi törvényszékhez beosztottak, mert ő a magyar- 
országi események következtében elvesztette azt az 
állást, melyet előbb — ha jól emlékezem, — Sopronban 
elfoglalt volt. Ez ember szive mélyéből gyülölte a magya- 
rokat már akkor is, mikor itt volt és még inkább, mikor 
innen kiszorittatott és hogy e két uri emberrel szemben, 
kiknek elfogultságáról senki sem kételkedhetett, a részre- 
hajlatlanságnak látszatát megmentsék, a biróság har- 
madik tagjául Wagner Camillo tanácsos küldetett ki, a 
ki a liberálizmus hírében állott. Államügyész akkor 

Limbacher volt, a ki a büntető törvény kidolgozása 
végett az igazságügyi miniszteriumhoz volt beosztva és 
igy az én sajtóperemben Wögerer Henrik tanácsos által 
helyettesítették őtet. Wögerer azelőtt szintén Magyar- 
országon volt törvényszéki biró és ugyancsak a magyar- 
országi események következtében állását vesztvén, Bécs- 
ben ujabb alkalmazásra várt. Hanem ebben az ember- 
ben Schmerling ur csakugyan csalatkozott. Wögerer ur, 
a kihez engem később valódi barátság kötelékei füztek, 
már akkor is őszinte barátja volt a magyaroknak, itt 
az országban nyelvünket tökéletesen megtanulta, oly- 
annyira, hogy Szalay történetét németre fordithatta, 
mely forditásból néhány kötet meg is jelent. Milyen 
furcsák az élet utjai! Ezt a forditást én ajánlottam föl 
Eötvös bárónak, a ki azt a Szalay-család javára kiadatta 
és én revideáltam ezen munkáját ugyanannak a férfiunak, 
a ki sajtóperemben mint közvádló állott velem szemben. 
Hanem nem is erőltette meg magát ebben a perben, 
csak annyit tett, a mennyire kötelességszerüen kénytelen 
volt, és mikor reám ki volt mondva a , vétkes" és az állam- 
ügyész a büntetés nemére és mértékére nézve javaslat- 
tételre lett felszólítva, Wögerer nemes egyszerüséggel 
kijelentette, hogy ő csak az elv érdekében kivánta az 
én elitéltetésemet, de büntetési inditványt nem tesz, 
ezt teljesen a biróságra bizván. A három biró vissza- 
vonult s miként utólag a leghitelesebb forrásból értesül- 
tem, a következő módon szavaztak: az én Exéli uram 
mint első szavazó, két évi sulyos börtönt, minden héten 
egy bőjtnapot és a tudori rang elvesztését indítványozta. 
Wagner Camillo ennek ellenében két havi egyszerü 
fogságot minden sulyosbitás nélkül proponált; utóvégre 
elfogadtatott mint középut, Schwarz elnök indítványa, 
mely hat havi börtönre, havonkint egy bőjtnappal és a 
tudori rang elvesztésére szólt. Én ezt az itéletet feleb- 

beztem a főtörvényszékhez, megvallom a siker legkisebb 
reménye nélkül. Miért voltam oly reménytelen, elmon- 
dom, mert ez a legeredetibb és legjellemzőbb az egész 
dologban. Még mielött a végtárgyalás megtartatott volna, 
Kemény Zsigától kaptam egy levelet, mely még most 
is birtokomban van: ebben ő elbeszéli nekem, hogy 
Zsedényi Ede, a ki mint konzervativ ember, a bécsi 
hivatalos körökben persona gratissima volt, lejött Pestre 
és a kaszinóban Deák Ferenczezel és Kemény Zsigával 
találkozván, itt természetesen az én sajtóperemről kezd- 
tek beszélni. Erre Zsedényi nekik határozottan kijelen- 
tette, hogy hiába való minden lépés, melyet tennénk, 
mert megállapított dolog az, hogy engem az első 
instánczia hat havi börtönre, havonkint egy napi bőjtö- 
léssel és a tudori rang elvesztésére fog elitélni, hogy a 
második instánczia ezt az itéletet egész terjedelmében 
egyszerüen meg fogja erősiteni, hogy azután az ugy- 
nevezett ,rendkivüli revizió" utján az akták a legfőbb 
törvényszék elé fognak kerülni, mely a hat hónapot 
háromra fogja leszállítani és a bőjtölést elengedni. 
Ismétlem, hogy a mint a kezemben levő levél mutatja, 
Zsedényi ezt akkor beszélte, mikor még a végtárgyalás 
napja sem volt kitüzve és a mit ő a kaszinóban mondott, 
az szóról-szóra beteljesült. Az országos főtörvényszék 
megerősitette az első biróság itéletét, a legfőbb törvény- 
szék pedig három hónapra szállította le a börtönbün- 
tetést és a bőjtölést elengedte. A tudori rang elvesztése 
az osztrák törvény szerint a börtönbüntetésre való 
elitéltetésnek következményét képezte és igy a bécsi 
törvényszék erre vonatkozó értesítése leküldetett a 
budapesti egyetemhez, mely engem annak idején tudorrá 
graduált volt. És itt hálásan meg kell emlitenem, hogy 
az akkori rector magnificus, a ki nem volt más, mint 
Pauler Tivadar, később igazságügyminiszter, emez érte- 

sitést válasz nélkül egyszerüen félretette, kijelentvén, 
hogy ő nem ismer oly magyar törvényt, mely ez esetben 
bárkinek is a tudorok sorából való kitörlését követelné. 
Erre talán azt fogják mondani, hogy ebben semmi sincs, 
hogy ez természetes dolog és hogy mindenki ugyanezt 
tette volna. Pedig hát nem igy van. Ma könnyü igy 
beszélni; de akkor csakugyan bátorság kellett hozzá, a 
törvénytelenséggel szemben a törvényes álláspontot 
védeni és Pauler Tivadar nem csekély személyes felelős- 
séget vállalt magára, midőn a bécsi törvényszék átiratát 
teljesen mellőzte. Sechmerling urnak volt annyi esze, 
hogy ezt a kérdést tovább nem bolygatta. És itt ismét 
kérdem: mit szólnak t. olvasóim az olyan igazságszol- 
gáltatáshoz, a mely négy napi végtárgyalást tartat ugyan, 
de már hetekkel előbb megállapították az itéletet, akár- 
milyen legyen is a végtárgyalás lefolyása. 

Egyébiránt ezen egész sajtópert senki sem jellemezte 
jobban, mint a magyar jogászvilágnak egyik disze, 
Csemegi Károly, ki akkor egyszerü aradi ügyvéd és 
Pompéry János lapjának jogász-munkatársa volt. Szegény 
János barátom, ki mindig oly melegen érdeklődött az 
én ügyeim körül, kétségbeesett, midőn az én elitélteté- 
semről értesült és desperácziójában Csemegihez fordult 
azon kérdéssel, hogy hát guid faciendum. Csemegi e 
kérdésre a következő levéllel felelt, melynek eredetijét 
Pompéry nekem átküldte : 


Aradon, 1862 márczius 29-én. 


Tisetelt barátom Uram! 


Csak undorral lehet végigtekinteni azon törpe jelen- 
ségen, mely a Falk-pernek elnyomoritott torzalakjában 
előttünk áll. 


Nem tudja az ember, hogy a gyávaságot aposztrofálja-e 
inkább, mely itt a védők és a biróság részéről a jogászt 
meglepi, s mit ily csodálatos harmoniában együtt csak 
Bécsben lehet találni. 

Magyarország közjoya állott a bécsi Landesgericht elött : 
és ezen Wiedenfeld (ez volt az én védőm) nem birt 
bátorsággal a törvényszéknek fülébe dörgeni, hogy itt 
nem egy osztrák paragrafus értelmezéséről, nem egy hir- 
lapi czikk élesebb vagy gyöngébb szavainak tépeléséről, 
egy mondat hegyezéséről van szó: itt Magyarország 
joga — vagy ha ugy tetszik — jogfelfogása áll szemközt 
a bécsi felfogással. Itt törvények, régi szent törvények ; 
tt egy eredményben és viszontagságban nagy történet ; 
tt a mult és jövő szövetkezve állanak s nyilatkoznak ; 
s az itélet, mely a bünöst állapítja meg, a magyar 
közjog, a törvény felett tör pálczát és egy ország fölé 
nehezedik a birói itélet sulyával, mely ennek ellené- 
ben törvénykönyvét nyitja fel s az itéletet nem tör- 
vényei reprodukcziójának, hanem megtámadásának fogja 
tekinteni. 

Nem volt a védők egyikének sem bátorsága a kivé- 
teles törvényeket a jog szempontjából tárgyalni s még 
azon bátorsággal sem birtak, hogy a Kuriának óvását 
helyezték volna a vád szofizmái ellen; holott itt az 
ország legfelsőbb birósági tekintélyére támaszkodva 
utasithatták volna vissza az egyoldalu ellenséges fejte- 
getéseket. 

És ezen elnök, ez nem tartózkodott a vádat Magyar- 
országra magára kiterjeszteni, ő adta a példát, hogy itt 
Magyarország szempontjából lehet csak a kérdést tárgyalni, 
miután ő mondá három izben az Unbotműssíigkett Ungarns 
nagyjelentőségü igéjét; és a védők gyávák voltak a 
mutatott irányt nem követni s az elnököt, épen az 
ő kifakadásai következtében, azon térre szoritani, hová 

ő ment először s honnan az egész vádeset más világi- 
tásban tünt volna fel. 

Szóval nyomorultnak tartom az egész tárgyalást, 
sőt szégyenpir fut át arczomon, ha ennyi szemtelen- 
séget büntetlenül, visszautasítatlanul dölyfösködni tapasz- 
talok . . . de most már késő, e tárgyról irni nem lehet s 
Falkon a törvény utján nem lehet segiteni. Ű elitéltetett 
volna, ha angyalok védik is, mert öbenne Magyarországot 
akarták elitélni, s a főtörvényszék ép azon szellemet 
képviseli, mely Sehwartz urat elnökké tette. A tárgyat 
megsemmisiteni lehetett s ez kötelesség volt, de a bécsi 
felfogást ép oly kevéssé lehet megváltoztatni, mint Worth 
idejében az angol rögeszmét Amerika ellenében. Falkon 
csak amnesztia segithet. 

Mint mondtam, e tárgyról most lapba nem lehet irni ; 
mert bármily gyöngéden bánnék vele az ember, ha csak a 
Landesgerichtet meg nem dicséri, épen azon bünbe, 
vagy inkább azon kelepczébe esik, melybe Falk. 

Le siécle des cent jours, mondá Lainé, mi annyit 
jelent, hogy : nagypéntek van. 

A jövő hó elején Pesten leszek, s ezen időt alkalmul 
fogom használni becses levelében érintett tárgyak iránti 
értekezésre. Ki is mindig maradok 


őszinte barátja : 


Csemegi. 


Jellemző az akkori sajtószabadságra nézve, hogy mielőtt 
a börtönbe vándoroltam, titkári minőségemben elmentem 
Schmerling lovaghoz, mint a takarékpénztár elnökéhez 
és kérdeztem, vajjon a fogság idejére kérjek-e a takarék- 
pénztár igazgatóságától szabadságoltatást? Ő excellen- 
cziája erre azt felelte: ha ön három havi börtönre van 

itélve, a takarékpénztár igazgatósága csak nem mondhatja, 
hogy önnek nem szabad oda bemenni, igy tehát ne tegyen 
semmit, én majd rendbe hozom a dolgot. 

E! is hivatta rögtön közvetlen főnökömet, meghagyván 
neki, hogy az én távollétem egyszerüen ignoráltassék. 
Midőn azután tiz hét mulva a börtönből kiszabadultam 
— ő felsége a három hónapból két hetet elengedni 
kegyeskedett — ismét elmentem Schmerling urhoz, jelent- 
vén magamat mint berukkoltat, a mire ő excellencziája 
atyai hangon azt mondta nekem: ,látja, én előre meg- 
intettem, de nem hallgatott rám; sajnálom, hogy igy 
keilett eljárnom, de remélem, hogy ez önnek tanulság 
lesz a jövőre nézve." Erre én kellő tisztelettel és nyu- 
godtan azt válaszoltam: , Excellencziád eljárása semmi 
mentségre nem szorul ; itt hatalmi kérdésről van szó ; ön 
az erősebb és mintilven, hatalmával élt, szemben velem, 
a gyöngébbel. Ha talán a hatalmi viszonyok valamikor 
másképen fordulnának, nem állok jót érte, hogy a 
hatalom akkori birtokosai nem fognák-e ugyanezt tenni 
politikai ellenfeleikkel, de a mi engemet illet, én más 
szellemben nem irhatok, mint a milyenben eddig irtam, 
akármi legyen is a következése." Erre Schmerling urnak 
eddig oly nyájas areczkifejezése rögtön megváltozott és 
ő igen hideg és merev hangon csak annyit mondott : , Ha 
igy van, sajnálom!" És midőn ezután arra figyelmeztet- 
tem őt, hogy a takarékpénztár igazgatóságának sok tagja 
nem helyesli azt. hogy én ugy szó nélkül tiz hétig távol 
maradtam a hivatalból és hogy őtet, mint elnököt a leg- 
közelebbi ülésben ez iránt interpellálni fogják, ő excel- 
leneziája ingerülten felelt : , Engem ? Miközöm nekem az 
egész dologhoz ?" ,De hiszen megkérdeztem excellen- 
cziádat, vajjon tegyek-e jelentést az igazgatósághoz és 
kérjek-e tőle szabadságot?" , Nos, igenis" — az volt a 
válasz — ,én meg azt mondtam rá, hogy az igazgatóság 

csak nem tagadhatja meg önnek kiadatását, ha a biró- 
ság elcsukatását elrendeli. Többet én nem tettem." 

A legközelebbi igazgatósági ülésen az ügy csakugyan 
szóba jött. Voltak olyanok, a kik azt mondták, hogy én 
dittamáló dolgot nem tettem, hogy ez az egész ügy nem 
tartozik a takarékpénztárra és a napirendre való áttérést 
proponáltak ; mások, nevezetesen Schmerling ur szemé- 
lyes barátai, arra hivatkoztak, hogy a szolgálati szabály- 
zatban van egy passzus, a mely azt mondja, hogy a ki 
biüntett miatt elitéltetik, az elbocsájtandó és miután ama 
szabályzat politikai és nem politikai büntettek közt különb- 
séget nem tesz, elbocsáttatásomat inditványozták. Nota 
bene: majdnem 15 évi szolgálat után, mely alatt minden 
esztendőben egy-két dicsérő dekretumot kaptam az igaz- 
gatóságtól. Schmerling ur egy szót sem szólott, mely 
által legalább azt a gyanut elháritotta volna magától, 
mintha ő egyik politikai ellenfelét anyagi exisztencziájában 
akarná megsemmisiteni, hanem szavazásra bocsátotta a 
kérdést. Az elbocsátás mellett volt hét szavazat ; ellene 
szintén hét szavazat állott; még csak egy szavazó 
volt hátra, Jágermayver vászonkereskedő, a kinek hires 
boltját a Grabenen olvasóim közül bizonyosan sokan 
ismerik. Ez az ur azt mondá: , Mielőtt szavazatomat 
adnám, egy kérdést kell tennem. Igaz-e az, hogy ennek 
az embernek nyolcz gyermeke van?" Azt felelték neki, 
hogy igaz. , No hát — mondá Jügermaver — én ezt 
az urat személyesen nem ismerem, de tudom, hogy ő 
becstelenitő cselekvényt nem követett el és hogy én 
valakit, a ki 15 évig dicséretesen szolgálta intézetünket 
és a kinek nyolcz gyermeke van, egyedül politikai okok- 
ból koldussá tegyek, ez nem fér össze az én lelkiismere- 
temmel. Én tehát az elbocsátás ellen szavazok." 

És ennek az egy szavazatnak köszönhettem azt, hogy 
nem lettem családostól az utczára kidobva. Nem tudom, 

vajjon életben van-e még Jágermayer ur és még akkor 
is, ha él, e sorokról aligha tudomást fog nyerni, de én 
hálatartozást véltem leróni, midőn az ő akkori eljárá- 
sát itt a nyilvánosságnak átadom. 

Igy bántak tehát velünk, tisztelt olvasóim, akkor, mikor 
ugynevezett sajtószabadság volt és a kormány részéről 
a maga érdekében inditott sajtóperekben is ugynevezett 
független birák itéltek. 

A sajtószabadság harmadik stádiuma, melyet eczikkem 
elején említettem 1867-iki évvel kezdődött, de erről 
ezuttal nem szólok, mert azt mindnyájan ugyis 
ismerjük. 


ELKÉSETT TÁRCZALEVELEK. 


(BÖRTÖNLEVELEK POMPÉRY JÁNOSHOZ, AZ , ORSZÁG" CZIMÜ LAP 
SZERKESZTŐJÉHEZ.) 


(1862). 


] ss 
1861 nov. 2. 

(Fk.) Kedves barátom! Azt kivánod, irjam le körülmé- 
nyesen, hogy mint élek itt a , vasketrecz"-hez czimzett 
hőtelben, miként Osiecki fogolytársunk, a ,Postep" 
szerkesztője, mostani tartózkodási helyünket nevezni 
szokta. Igaz, hogy valamikor ilynemü igéretet tettem, 
és ime — teljesítem is, hanem ugy, miként 0. Fabius 
Labeo, a ki Antiochusnak megigérvén, hogy hajórajának 
felét visszaadja, minden egyes hajót kettémetszetett és 
egyik felét vissza is adta; vagy miként a rómaiak, kik 

t Ezen börtönleveleket a következő sorok kiséretében közölte 
az , Ország" czimü lap szerkesztősége: , Üdvözöljük régóta nélkü- 
lözött jeles munkatársunkat, s velünk együtt üdvözli az összes 
magyar olvasóközönség. Fogsága eseményeinek e tárczalevelekben 
adott enyelgő, humoros leirása örvendetesen bizonyitja, hogy a 
szenvedés nem volt képes megtörni kedélyét : sötét képeket rajzol, 
de — mondhatni — oly fényes jó kedvvel, hogy a rajz szinte 
felderül, s a mi tisztelt barátunknak szenvedés volt, abban mi 


— gyönyörködünk. De már gyönyörködhetünk is: hiszen a szen- 
vedés elmult, és — guae fuit durum pati, meminisse dulce est." 


Falk Miksa : Kor- és jellemrajzok. 12 

megigérték, hogy Karthagót kimélni fogják és midőn 
mégis feldulták, azt mondták ,per Carthaginem, guam 
hberam fore promiseram, Carthaginienses intellixi non 
urbem et solum" ; vagy miként Mohamed, ki Negraponte 
bevétele után azon igéretét, miszerint a parancsnok 
fejét kimélni fogja, akként teljesíté, hogy a szegény 
ember testét dereka táján metszette ketté; vagy miként 
Tamerlan, ki Sz. Sebestyén városát megadásra birta 
azon igéret által, hogy az őrség vérének egy cseppét 
sem fogja ontani és aztán elevenen temettette el a 
katonákat; vagy — de ezen , vagy"-oknak vége-hossza 
nem volna. ha mindazon perfid szószegéseket elő akarnám 
sorolni, miket a világ hatalmasai az igéretteljesítés 
szine alatt 5—6 ezer év óta elkövettek. Tehát csak azt 
mondom, hogy igéretemet én is teljesítem, de csak betü 
szerint. azaz élményeimet irom le; de egyelőre nem 
igen fogod hasznát vehetni, mert e sorok börtönöm 
ajtaján ki nem juthatnak, vagy csak ugy juthatnának 
ki, ha azokat birói czenzurának vetem alája. Ez utóbbi 
esetben pedig épen olv kevéssé kellenének Neked e 
levelek, mint a hogy nem kellettek szerencsétlen Széche- 
nyinknek a censura által megengedett könyvek. 

Azért ne hidd ám, kedves barátom, hogy én a 
czenzura ócsárlói közé tartozom, nem ! — most kevésbbé, 
mint valaha. Jótékony intézmény az, nem csak, mint 
Metternich hivé, a nagy tömegre nézve, mely ez által 
egy .erkölcsrontó irodalom" mételyétől ment marad, 
hanem még inkább az iróra nézve, ki legalább azon 
megnyugtató tudattal bir, miszerint nem kell minden 
pillanatban arra készülni, hogy kénytelen lesz bármily 
szegényes hajlékát hónapokra a fentemlitett hötellel 
fölcserélni és nejét, gyermekeit barátjai jószivüségére 
bizni, ha csak történetesen kis talentuma mellett nagy 
pénzzsákokkal nem bir. Pedig a ki ilyenekkel bir, az 

mai időben bizony nem lép a hirlapirók sorába; guem 
Dü oderunt s a többi. 

, Nem hiszem", mondá nekem a minap a fentevezett, 
kimerithetlen jókedvü lengyei szerkesztő, kivel a , köz- 
sétálás" alkalmával találkozom, .nem hiszem, hogy még 
valamikor absolutismus alá juthatnánk, de ha igenis, 
akkor adja az ég, hogy legalább addig tartson, a mig 
én élek, mert valahányszor még átmenet történt abso- 
lutismusból alkotmányosságra, ez mindannyiszor szabad- 
ságom 8—9 hónapjába került; 1849-ben, midőn a 
márcziusi alkotmányt kaptuk, Lembergben bezártak, 
mert azt hitték, hogy a magyar forradalmárokkal egy 
huron pendülök és midőn az alkotmányosság most 
másodszor váltá fel az absolutismust, ismét én voltam 
első, kit hat hónapra tömlöczbe dugtak." 

Bölcselmi szempontból ez persze nagyon önző felfo- 
gás. A bölcsészek, azok t. 1. a kik nincsenek bezárva, 
azt mondják, hogy az egyén köteles feláldozni magát az 
egészért; azon pogány szokásra emlékeztetnek, miszerint 
valami nagy szerencsétlenség idején az irigy istensé- 
geket áldozat által kell kiengesztelni és még kitüntetést 
is látnak abban, ha valakit oly nagybecsünek tartanak, 
hogy épen neki szánják Polykrates gyürüjének szerepét. 
Dőt egy igen magas állásu ur, midőn a birodalmi tanács 
egvik tagja a bebörtönzött journalisták mellett szót 
emelt, azt mondá: , Ej, ne bántsa, hisz azok az urak 
szinte vágyódnak egy kis martyriumra." Azóta ismételten 
leszálltam szivem mélyébe, bele világitottam annak 
legrejtettebb redőibe, a nap és éj minden órájában 
tapogattam — sit venia verbo — lelkem üterét, de 
ama martyrsági viszketegnek legalább én bennem leg- 
kisebb nyomára sem tudtam akadni. Bármily inmelodicus 
legyen is gyermekeim hortyogása, az én prózai fülemnek 
ez mégis mennyei zene a börtön-ajtóm előtt fel s alá 

járó, vagy ablakom alatt álló őr hurákolásánál; és a 
kávé, bor, sör nélkülözését sohasem tartottam mulhat- 
lanul szükségesnek arra, hogy hazámfiai jó véleményére 
szert tegyek. Sőt, ha ez volna a hazafiság legmagasabb 
hatványának ismertető jele, nem akarok jobb hazafi 
lenni azon százezreknél, kik reggeli kávéjukat egész 
kényelemmel szörpölgetik, aztán hosszu száru pipára 
gyujtanak, délben és estve jól esznek, isznak és aztán 
kényelmes ágyban nyujtják ki pihenésre fáradt tagjaikat. 
Tehát szó, a mi szó! Ama magasállásu férfi csalódni 
méltóztatik, midőn azt hiszi, hogy mi akár egy cseppet 
vágyódtunk ezen martyrságra, hanem persze, a midőn 
az elkerülhetetlenné lett, elég emberségünk van, azt 
férfiasan eltürni, csakhogy nem panasz nélkül. Ez pedig, 
ugy hiszem, szabad lesz, mert — bizonyos urak állitása 
szerint — csak a márczius előtti időre vonatkozott a 
német költő ama szava: , Laut zu klagen wagt er kaum, 
nach altem Brauch in Österreich." Mindazonáltal elővi- 
gyázat okáért magam mellé teszem a büntető codexet 
és miként a kis Ovid, midőn apja a verscsinálásért 
ütlegelte, rimánkodását ama hires hexameterbe ölté : 
,parce pater virgis, jam nunguam carmina dicamő, igy 
én is bajaim elmondásában a büntető törvény metri- 
káját fogom szemmel tartani, nehogy Scyllába essem, 
midőn Charybdis kellemetlenségeit akarom leirni. 
Azonban ne félj, hogy a lamentatio tulságosan keserves 
lesz. Kis ujjamat adnám érte, ha Jean Paul lehetnék, 
de ámbár nem vagyok az, legalább egy cseppjével 
dicsekedhetem azon humornak, melylyel a gondviselés 
tuláradásig tölté meg gyakran ama nemes keblet és 
ezen humor ama mentő hólyag, melyet lelkem köré 
kötök, hogy az a kedvetlenség posványába végkép el 
ne merülhessen. A mit nem tanultam az öreg Werner 
,philosophiai praelectio"-iból, — a mint deák korom- 

ban jól magyarul mondani szoktuk, — arra megtanitott 
az élet, nem évenkinti négy forint iskolapénzért az 
igaz, hanem számtalan keserü tapasztalás, csalódás, 
remény-meghiusulás árán. Azt állítom, hogy minden 
ember — még a legbolondabb is — valamikor okossá 
lenne, csakhogy sokan ezt az időt meg nem élik. — Az 
okosság első stadiuma pedig: nem desperálni semmi- 
féle helyzetben, hanem erős testi mozgás által a vért 
gyorsabb keringésre kényszeriteni, a mi legbiztosabb 
óvszer minden sötét gondolatok ellen. E stadiumot 
szerencsésen elértem. Börtönöm 4 f!]-ölnyi területét 
megosztom Grasz barátommal, a Wanderer volt szer- 
kesztőjével; ismered őt és komoly puritan jellemét, 
melynél fogva, ha virág-vasárnapján kivételesen nevetni 
talált. még karácsonykor is szidja magát ezen , ostoba- 
ságért." Komoly munkával mindketten naponkint csak 
3—d4 órán át foglalkozunk, a többi időt azzal töltjük, 
hogy ő neje számára a , Bazar" himző mintáit pingálja 
ki, mig én tuczatonkint nyelem el a fogházi könyvtár 
, Erbauungsbücherő-jeit és , Moralische Sechriften"-jeit. 
Egyszerre azonban ugy találom, hogy gondolataim már 
régen nincsenek ott a könyv mellett, hanem künn jár- 
nak. a hova hatolni legalább szellememet nem gátol- 
hatják. Aztán eldobom a könyvet, felugrom és azt mon- 
dom: jöjjön bácsi, tánezoljunk egyet; erre ő megvető 
tekintettel felel, melyben az ily inditvány feletti teljes 
, sittliehe Entrüstung"-ja tükröződik. Megpróbálom aztán 
őt erővel megforgatni, a mi rendesen nem sikerül, mert 
ő csépre-kapára termett tenyeres-talpas legény. No aztán 
ámbár bizony egy czigány se hegedül — én magam 
járom egyedül; ő egy ideig morog a bolondság felett, 
majd-majd felém kacsingat, leteszi az ecsetet, vonásai 
mosolyra derülnek, és mig én végképen átizzadtam, a 
mi börtönünk temperaturájánál fogva csakis ily heroikus 

eszközök által létesithető, ő is felkel. föl s alá jár, 
aztán adomákat mondunk el egymásnak és a jó kedv 
legalább egy pár órára biztositva van. Persze, olyan 
ez a jó kedv, mint bizonyos államok alkotmányossága ; 
szemre megjárja, csak megmarkolni nem szabad, külön- 
ben — nesze semmi, fogd meg jól! Azonban mégis 
megfeledkezünk egyről-másról, és csuffá teszszük azt a 
hires bölcsészt, a ki azt állitás, hogy az ember mindent 
megtanulhat, a mit csak akar. de tetszése szerint akár 
csak egy betüt is felejteni — ez nincs hatalmában. 
Ma azonban — ma nem tánezolok én se! Ma halot- 
tak napja van, az ég hamuszinü, mintha havazásra 
készülne, tagjaink derimnedtek, mert a reglement szerint 
csak — nem tudom november hányadikán kezdenek 
füteni, a szokott commotióra pedig semmi kedvem sincs ; 
a testtel együtt megdermed lelkem is. A temetőt látom 
magam előtt és egy halkan imádkozó nőre gondolok, 
ki talán e perezben térdel ott künn anyja sírján . . . 
Nincs kedvem tovább irni. Felmászom az observato- 
riumra, azaz függőleg a falhoz támasztott két szalma- 
zsákunkra és homlokomat a vasredőzet hideg rudjaihoz 
nyomom. Alant a rendőrségi katona áll, félreismerhetlen 
szláv tipuszszal arczán. ,Készt ábi!" kiált ő. Gondola- 
taimba merülve, nem találom ki azonnal, hogy a szivélyes 
megintés nekem szól. Ő mindjárt egy guint-tel fokozza 
fel hangját. , Versteh mi nit? Augenblickli készt ábi!" 
Most eszembe jut. hogy az ajtómon függő Vorschrift 


szerint nem szabad az ablakhoz felmászni . . . Megyek, 
jó fiu, megyek! ,Gesetz und OÖrdnung muss sein!" 
Levelemet azonban csak holnap folytatom — folytatom 


pedig nem mintha azt hinném, hogy bárkit is érdekel- 
nének az én személyes élményeim, hanem mivel az, 
mit mondandó vagyok, — holmi csekély változatokkal — 
politikai iróink nagy részének — ,legujabb története!" 

II. 
1861 nov. 3. 


Az osztrák büntető törvény 15. §-a ekként szól: 
, Elsőfoku börtönre elitélt fegyenez vas nélkül, de szo- 
rosan elzárva őriztetik, élelmezésre nézve pedig ugy 
tartatik, miként ezt az ily fegyenezeknek szánt fogházak 
rendje, az eziránt fennálló vagy még külön kibocsátandó 
külön rendeletek szerint magával hozza; senkivel sem 
szabad találkoznia felügyelő jelenléte nélkül, valamint 
oly nyelven sem szabad beszélnie, mely a felügyelő 
előtt érthetetlen." Nagy gonddal tanulmányoztam bör- 
tönbe menetelem előtt e czikkelyt, mert hisz tudtam, 
hogy a legközelebbi három hónapra nézve e kevés 
sorban foglaltatik polgári és emberi jogaim összege. 
Kerestem az emlitett ,külön rendeleteket"; de sehol 
sem tudtam rájuk akadni, mert tudni kell, hogy Ausz- 
triában valami általános — törvény jellegével biró — 
börtönrendszer nem létezik; hanem minden korona- 
országban a politikai hatóság e tárgyban saját belátása 
szerint intézkedik. Örömmel hallám egyfelől, miszerint 
Bach báró tiz év előtt egy rendeletet adott ki arra 
nézve, hogy miképen kelljen bánni az ugynevezett 
politikai foglyokkal; hanem arról is értesültem, hogy 
1858 óta e rendelet hatályon kivül lépett és most poli- 
tikai és aljas bünösök közt semmi különbség nem téte- 
tik. De hát miképen bánnak aljas bűntevőkkel? Ezt is 
mind e napig csak praxisból tudom; valami hiteles 
okmány birtokába, mely erre nézve felvilágosításokat 
ad, mindeddig nem juthattam, és igy maig sem 
tudom szabatosan, mit lehet jogosan igényelnem és mit 
kell kegyelemnek tekintenem. Lengyel kollegánk, ki 
azonban sulyos börtönre van itélve, a fegyenczek ruhá- 
ját hordja, tőlünk a mienket nem szedték el s ugy 

hiszem, ez már kedvezmény", mert a börtönrab — akár 
egyszerü, akár sulyos börtön mellett — fegyenczruhát 
viselni köteles. Kalapomat és pénzemet elvették. de 
órámat nem bántották; alkalmasint ez is kedvezmény, 
ámbár én ehronometer nélkül is jól tudtam volna, 
hányat ütött az óra. Az ágy három deszkából áll, mely 
fent s alant két vasrudon nyugszik, rajta egy szalma- 
zsák, szalmavánkos. lepedő és pokrócz — punktum. 
Van még két lócza, egy viztartó edény fából és — egy 
meg nem nevezhető butor, voilá tout! A legelső csatát 
az ágynemüért kellett vivnom. A ki az utóbbi 15 év 
alatt folyvást journalista volt, az valóban nem szokott 
hozzá, hogy ágya rózsákon vettessék, hanem az ilyen 
szalmazsák oly bázis, melyet még azon kollegáink sem 
fogadnának el, a kik különben azt prédikálják: hogy 
minden adott alapot el kell fogadni. Az első küzdelem 
azzal végződött, hogy saját matraczom, paplanom és 
két vánkosom ünnepélyes bevonulását tarthatta uj domi- 
ciliumomba, de a dunyha, mint áldozat ott maradt a 
csatatéren; ezt semmi áron nem akarták keresztül 
bocsátani. ,De már miért nem, mikor én az egyszerü 
paplan alatt fázom?" kérdém. ,Nem lehet!" ,És mi 
okból nem lehet?" , Es macht zu viel Aufsehenő, ezzel 
becsapódott az ajtó és a vita olyformán végződött, 
mint a porosz kamaráké; becsapják az ajtót és ez 
aztán a legsulyosabb érv, mert lehetetlen ellene kifogást 
tenni. Végre megnyugodtam sorsomban, mert máris a 
második csatára kelle készülnöm. A börtön-fogoly saját 
pénzén sem eheti azt, a mit tetszik, hanem a házi 
kosztra van utalva. Déltájban ugyanis egy rozskenyeret, 
két mázolatlan agyagfazekat és egy fakanalat hozott a 
felügyelő. , Mire való ez?" ,Egyik a leves, a másik a 
főzelék számára." ,Hát hus?" , Csak vasárnaponkint 
adatik" , Hát reggel mit kapunk ?" ,Itt van a kenyér." 

, Hát este?" .,Ott van a kenyér." Tehát kenyér, leves 
és főzelék, ez 24 órára való eledel. Étel-ital dolgában 
soha nem voltam epikuráus, barátaim eleget boszan- 
kodtak, hogy e tekintetben oly igen-igen , józan" vagyok 
és lakmározásoknál rendesen igen szomoru szerepet 
játszottam; hanem a mi sok, az sok vagy helyesebben 
a mi kevés, az kevés! Fogtam a fekete kenyeret, a 
cserepekkel és fakanállal együtt és nagy udvariasan 
visszatettem a bámuló felügyelő kezébe. , Jelentsen be 
holnap reggelre a főorvosnál", tevém hozzá. Másnap 
reggel elvezettek a főorvoshoz, kit arra kértem, eszkö- 
zölje ki, hogy a betegek ételét, azaz minden nap egy- 
szer levest és hust kapjak, többre ugy sem vágyódom. 
, Jőjjön hozzám a kórodába, — mondá ő — ott én 
vagyok az ur, ott meg lesz elégedve az élelmezéssel." 
, Köszönöm, de mig végső szükség nem kényszerit rá, 
azaz mig komolyan neg nem betegszem, nem szándé- 
kom az ön szives ajánlatával élni; azonban, ha három 
napig a fegyenczek ételeivel kellene táplálkoznom 
negyednapra bizonyosan ott volnék az ön dominiumán." 
, Ezt én is mondtam az elnöknek." ,Hát ő mit szólt 
rá?" ,Hogy nem is üdülés végett jöttek ide az urak." 
Délfelé bejött a felügyelő. , Mi lesz az ebéddel ?" kérdé. 
,A mi tegnap volt." ŐÖ hallgatott. .,Ugy-e, — folyta- 
tám — önnek kötelessége jelentést tenni, ha valaki 
készületeket tesz, magát felakasztani ?" , Igenis!" , Vagy 
méreg által kivégezni magát ?" , Igenis!" , Tehát tegyen 
jelentést, hogy én 24 óra alatt nem ettem semmit és 
inkább éhen halok, mintsem ezen koszttal élnék." Harmad- 
napra sem történvén semmi intézkedés, levelet irtam az 
elnöknek, melyben udvariasan, de határozottan kijelentém, 
hogy én azt a főzeléket nem eszem, nem ehetem, — 
hogy nem hiszem, miszerint szándékában állhatna, a 
szabadsági büntetést egészségi büntetéssel tetőzni; és 

utószor kérem, hogy e bajon segitsen. Valami egy óra 
mulva ismét a főorvoshoz hivattam, ki először 15 men- 
tegetőzött, ne higyjem, hogy ő ellenezte volna kivánatom 
teljesítését, sőt hogy épen ő volt legerélyesebb szó- 
szólóm, — örömére szolgál közölhetni, hogy ezentul 
naponkint egy tál levest és egy darab marhahust fogok 
kapni, és hogy ezentul végképen az ő belátására biza- 
tott annak eldöntése, hogy minő étel adassék a politikai 
foglyoknak. Arról, hogy ezek saját költségükön tetszé- 
sük szerint élelmezhessék magukat, természetesen még 
most sincs szó, hanem némi önmegelégedéssel mond- 
hatom, miszerint utánam jövő kollegáim számára azt az 
egyet kivivtam, miszerint legalább mindennap egy darab 
hushoz lesz szerencséjük és a ki, mint én, a legfőbb 
törvényszék által elengedett három bőjtnapot mégis igy 
mal á propos egyhuzamban kiállani kénytelenült, az — 
és csakis az — meg fogja becsülni ama vivmány értékét. 
Hogy bajom nem lett, az ujra bizonyitja. milyen jó az 
a magyar — constitutio ! 

Engedd meg, hogy itt egy perczre megállapodjam és 
néhány megjegrzést csatoljak az imént elősorolt tények- 
hez. Ne félj, hogy általában a sajtóperekről és az ezek- 
ben hozott ítéletekről fogok szólani ; nem vagyok valami 
nagy bölcs, de nem is oly nagy sz . . . . szeleburdi, hogy a 
jégre mennék tánczolni. Tegyük fel, hogy ez a mai 
világ le meilleur des mondes és hogy bizonyos dolgok, 
melyek nekünk épen nincsenek inyünkre, csakugyan 
hasznosak és szükségesek; hogy elromolnánk, ha — 
miként bizonyos ételeket —  helylyel-közzel hüvösre 
nem tennének. Hanem — est modus in rebus, vagy 
szabadon forditva: ez a modor csakugyan rebusz! 

A büntetés mindig valami relativ; a mi egyikre 
nézve büntetés, azt a másik kaczagja és megfordítva. 
Azon , Wiener früchtel"-ek, kik rendesen a Stadtgraben- 

ben szoktak hálni, nemcsak fel nem veszik, hanem még 
jótéteménynek is tekintik, ha — főleg télen — meleg 
szobában, tiszta lepedőn és szalmazsákon hálhatnak. 
A napszámos, kinek ebédje egy darab kenyérből és 
vöröshagymából áll, lukullusi ebédnek nézi, ha minden 
nap meleg levest és főzeléket, vasárnaponkint pedig egy 
darab hust is kap, mely szabadlábon létekor hónap- 
jában talán egyszer látogatja meg éhes gyomrát. A ki 
alig bir annyi rongygyal, hogy didergő tagjait fedhesse 
vele, az nagyon kényelmesen érzi magát, ha itt inget, 
gatyát, posztónadrágot stb. kap. Ezen urakra nézve tehát 
mindez jótétemény és hogy annak el is ismerik, mutatja 
azon körülmény, hogy őszkor szinte tódulnak ide és a 
legjobb kedvvel dudolnak itt reggeltől estig. A felügyelők 
már ismerik ama , Stammgast"-okat és a mienk egész 
naivsággal mondta a minap: ,Az én téli vendégeim 
már mind Itt vannak, csak kettő hiányzik még", másnap 
pedig nevetve jelenté, hogy ez utóbbiak egyikét már is 
sétálni látta az inguisiítusok sorában. Beszédbe eresz- 
kedvén egy ily törzsvendéggel, mint ez időben nagyon 
tisztelt collegámmal, tőle egyebek közt a következő, 
igen eredeti fejtegetést hallottam: ,nyáron odakünn is 
megélek, hanem ősz felé lopnom kell; ha nem kapnak 
rajta, akkor a lopott jószágból elélek télen át, ha rajta 
kapnak, ide bejutok és aztán igy is jól van." 

Ellenben a magunkféle ember miként érzi magát ily 
helyzetben ? Már az ily helyen való tartózkodás, minden 
egyebet mellőzve, valódi kin! Csak egyetlen tényt aka- 
rok emliteni. Egy éjjel — bizonyos okokból az ablakot 
még éjjel is nyitva kellett hagyni — tehát egy éjjel, valami 
egy óra tájban, szokatlan lárma ver fel álmamból ; 
jövő pillanatban a felsőbb emeletek egyikében, ablakot 
hallok felrántani és egy hang lekiált az udvaron : , Hejh, 
katona, itt valaki felakasztotta magát; mi nem merünk 


188 


hozzányulni." Most lótás-futás, dörömbölés, ajtó felrán- 
tás-becsapás következett, a mi majdnem negyedóráig 
tartott, mig a szerencsétlent a kórodába szállították át. 
Ezt a jelenetet száraz szavakkal adom elő; a kiszine- 
zést mindenki képzelmére bizom és csak azt kérdem: 
vajjon gyöngédebb kedélyhurozatu emberre nézve az 
ily éj nem nagyobb gyötrelem-e, mint ama fásult szivü 
ficzkókra nézve akár egész hónapi fogság ? Közömbös-e 
én előttem, hogy kis lányomnak, ki egyik iskolatársával 
veszekszik, ez utóbbi azt mondja: , Oh, csak te beszélj 
még, a te apád a criminalban van." Közömbös-e én 
előttem az, hogv családomtól három hosszu hónapra 
el kell válnom, előttem, ki családja körén kivül örömet, 
boldogságot nem ismerek? Közömbös-e előttem nőm 
sápadt arcza, kisírt szeme? Közömbös-e az, hogy az 
élet minden kényelméről le kell mondanom, hogy — 
ha történetesen rosszul érzem magamat — a legegy- 
szerübb könnyitést is nélkülöznöm kell? Közömbös-e 
előttem, hogy én, ki nagyrészben tollam után élek és 
kinek, hogy az események szinvonalán tartsam magamat, 
naponkint 40—50 ujságot kell olvasnia, hónapokon át 
nem látok lapot? . . . Azt hiszem, mindez oly szomoru, 
hogy valóban nem szükséges ezen bajokat még holmi 
tőrszurások. apró fejtegetések, étel vagy ágynemü körüli 
csetepaték. aljas gonosztevőkkeli találkozás stb. által 
sulyosbitani. Számtalanszor eszembe jut, hogy talán én 
is ugy járok majd, miként Frankenburg barátom, ki 
1849-ben valami csempészővel együtt be volt zárva és 
a kit, midőn egyszer egv nővel a Burgthoron kisétált, 
hátulról egy rongyos egyén — ama dugárus — karon fogja 
és fenhangon azt mondja neki: ,Na sző Frankenburg, 
szán sző su wider herausz?" Igazságos akarván lenni, 
el kell ismernem, miszerint annyiban haladás történt, a 
mennyiben legalább egy szobába nem dugnak oly ringy- 

rongy néppel, a milyenhez egyebek közt dr. Wolfnak, 
a tudós régiségbuvárnak szerencséje volt, midőn valami 
12 év előtt egy röpiratért bezárták. A szegény tudós 
szobatársasága egy vén és egy fiatal tolvajból állott, 
kik Wolfot ugyanazon szerepre kényszeriték, milyent 
fodrászoknál a fejkötő-báb szokott játszani, t. i. a 
tudósnak oda kellett állani, az öreg tolvaj pedig gya- 
korlatilag instruálta a fiatalt, hogy miképen kelljen a 
zsebkendőt a hátulsó zsebből kihuzni, a nélkül, hogy a 
kabát szárnya megmozdulna. Mondom, e tekintetben 
kis javulás történt ; de nem lehetne-e egy lépéssel tovább 
menni és ha már igy nagyban folynak a sajtóperek és 
elitéltetések, nem lehetne-e ezeknek áldozatait egy külön 
épületben elhelyezni akként, hogy ama lator néppel ne 
kelljen találkozni? Nem lehetne-e ilynemü foglyokra 
nézve általában a közönséges ,házrend"-től eltérni? 
Azon börtönrendszer, melyet a mi országos választ- 
mányunk husz év előtt kidolgozott, még az aljas bün- 
tevő iránt ís annyi gyöngédséggel volt, hogy nem csak 
elkülönitette, hanem a felügyelőt eskü által arra köte- 
lezé, miszerint a bebörtönözöttek neveit el nem árulja 
Ezt mi nem kivánjuk, mert nem követtünk el olyasmit, 
a mi nevünket becstelenitené. Mondom, mi sokkal szeré- 


nyebb igényekre szoritkozunk, vagy — mit gondolsz 
édes barátom — tán elfogulttá tesz mostani helyzetem 
és talán még az a kevés, a mit kivánunk — nagyon 


sok, tulságos, teljesithetlen ? ! 

Ezeket elmondva, nem pro domo mea szólok; mert 
e sorok ugy is csak akkor láthatnak napvilágot, a midőn 
a domus mea megszünt azonos lenni a cs. kir. bécsi 
orsz. törvényszék fogházával. A jövőről sem akartam 
ezzel gondoskodni, mert semmi kedvem nincs ily meg- 
próbáltatáson még egyszer keresztül esni. Hanem szólok 
a journalistika félreismert méltóságának érdekében! 

Francziaországban a haute volée köreiben minden 
lépten-nyomon találkozni egy-egy journalistával; mi 
szegényebbek vagyunk és nem vágyódunk a Börne által 
annyi maró élezezel jellemzett ,les plus hauts cercles" 
patchouli illatos légkörébe, de azért még sem szüksé- 
ges. hogy az emberi nem seprejével egy kádba vet- 
tessünk. 


III. 
1861 nov. 6. 


Beethoven , Fidelio"-ja mindig kedvencz dalművem 
volt; e remek mű legremekebb része azonban a szabad 
levegőre bocsátott foglyok kar-dala. Ha a wáhringi teme- 
tőben pihenő ,bolond muzsikus," miként a bécsiek 
egykoron nevezték, csak azt az egyetlen kar-dalt irja is, 
az utóvilág minden ellenmondás nélkül a halhatatlanság 
babérját füzte volna a boldogtalan férfi homloka köré. 
Rafaelről azt mondák, hogy, ha kezek nélkül születik, 
mégis nagy festész lett volna belőle; Beethovenről 
ilvesmit nem csak fel lehet tenni, hanem bizonyosság- 
gal és tapasztalásból mondhatni, mert ő — a hangok 
mestere, kinek keblében a dalok kiapadhatlan forrása 
buzogott, — siket volt; zenéjét, mely millió szivekbe 
örömöt, vigaszt öntött, ő maga nem hallhatta, soha 
nem élvezhette azon kéjt, mely a művészt megragadja, 
midőn a conceptio és kivitel közti harmoniát látja, 
hallja. érezi. És e férfiu, ki a világtól elzárkózott, ki 
csillapithatlan búját magánosan hordá napokig, hetekig 
hegven-völgvön át. kinek keble senki előtt fel nem tárult 
és senki érzelmeit magába fel nem szivhatta, e férfiu, 
ki mindent csak magából meríthetett, a külső életből 
semmit sem, kit a nagyok dölyfe és a kicsinyek 
nyomorusága embergyülölő remetévé tett, és a ki a tél 
legzordabb napjain kiment a Heiligenstadt mögötti erdőbe, 

hogy ott halhatlan symphoniában sirja ki kebelrázó 
fájdalmát, e férfiu mégis utólérhetlen remekséggel tudta 
hangokban festeni az emberi kedély örömeit is, és a ki 
valamikor szabadságát nélkülözni kénytelen volt, az, 
midőn Fidelió-ban a börtönök ajtai megnyiltak, midőn 
a rabok kilépnek és ujongással üdvözlik a kék eget, a 
tündöklő napot, az Isten szabad levegőjét, az felkiál- 
tand: .Igen, igen, ez valóság, ez nem képzelem játéka, 
hanem mély emberi érzelem ihletteljes tolmácsolása!" 

E kar-dal jutott eszembe, valahányszor börtönünk 
ajtaja megnyilt, hogy magános hajlékunk tikkasztó leve- 
gőjét legalább fél órára szabadabbal cserélhessük fel. 
Nyáron reggel, este fél-fél óráig tart a ,közséta" ; október 
1-től fogva pedig déli egy órától kettőig. Ez több, mint a 
mennyit a mi hazai börtönrendszerünk engedélyezni 
akart, mely a szabad levegőben mozgást hetenkint csak 
háromszor engedte meg és az orvos véleményezésétől 
tette függővé ; itt — rossz időjárást kivéve — a fogoly 
mindennap legalább egyszer bocsáttatik az udvarra, 
hogy ott egy pár zöld fát, egy darab kék eget lásson. 
A mellettem levő börtön egyik szerencsétlen lakója, egy 
vén hajós Felső-Ausztriából, ki kilencz hónap óta mulat 
e kietlen helyen és csak három hónap mulva fogja 
viszontlátni bérczes szülőföldjét; ő, a ki ugyszólván 
születésétől kezdve, tehát majdnem 68 éven át szabad 
levegőben, a Duna hátán tölté életét és mindig rosszul 
érezte magát, valahányszor a téli fagy arra kényszerité, 
hogy ,szárazföldi patkány"-nyá legyen, ezen ember 
pokoli kínt szenved itt, dohos börtönében, melynek szük 
terében egy féltuczat semmirekellő gyerkőczeczel kell 
osztozkodnia. Ha ezt a vén embert láttad volna, midőn 
a gyönyörü októberi napokon az udvarra lépett, karjait 
ég felé emelve, boldog mosolylyal ajkai körül, öröm- 
könnyeivel bágyadt szemében és mintegy halk imát 

rebegve pillantván fölfelé, nem lehet. hogy szived meg 
ne indult volna, nem lehet, hogy ne mondtad volna 
magadnak: e vén ember most élénken érzi mindazt, a 
mit a vén , bolond muzsikus" oly utánozhatlanul tudott 
hangokba önteni. A szegény hajós története igen egy- 
szerü: hozzájött egy ismeretlen egyén, ki két ládának 
— mely állitólag vásznat tartalmazott — Bécsbe szálli- 
tására nézve szerződött vele. Midőn hajósunk Nuszdorfba. 
érkezett, a két láda tulajdonosa nem volt ott, de ott volt 
helyette a fináncz, ki a ládákat feltörte és miután azok 
dohánynyal voltak telve, hajóstól lefoglalták, a szállítót 
pedig a törvény szerinti háromszoros vámilleték meg- 
téritésére kötelezték. Ez valami harmadfélezer forintra 
rugott és a szegény hajósra, kinek annyi garasa sincs, 
a hány forintot kellett volna fizetnie, másfél évi egy- 
szerü fogságot róttak, a miből aztán kegyelem utján fél- 
esztendőt elengedtek. Rendesen az udvar keleti végére 
állt és onnan kezdett erős léptekkel és gondolatokba. 
merülten nyugat felé sétálni. , Errefelé van az én szülő- 
helyem, — szokta ilyenkor szomoru mosolvlyal mondani — 
most azt képzelem magamnak, hogy hazamegyek! . . ." 
Mi pedig nem háborgattuk a jó öreg ábrándozását. 
Hadd szóljak még valamicskét többi , collegáim"-ról 
is, kikkel együtt sétáltam. A bécsi országos törvényszék 
fogházának öt tágas szárnya van: vizsgálat alatt levő 
nők és férfiak, elitélt nők és férfiak és az ötödik a 
betegek számára. Az ugynevezett , Inguisitentrakt" föld- 
szintjén azonban tizennyolez börtön van, mely e házban 
körülbelül ugyanazt a szerepet viszi, mint a ti lap- 
jaitokban a , vegyesek" rovata; oda hozatik mindaz, a 
ki máshova be nem illeszthető. Az 1. számu börtön 
tulajdonképen nem börtön, hanem siralomház, a hol — 
mellékesen szólva — a halálra ítéltek töltik utolsó 
óráikat; ez volt az első látvány, melylyel beléptemkor 

találkoztam és nem mondhatnám, hogy az nagyon vidi- 
tólag hatott volna lelkemre ; a 2. számu börtön a kovács- 
műhely, a hol a lánczokat koholják; a többiek nagy 
részében nagyon fiatal gonosztevők laknak, kiket az 
öregektől elkülöniítenek, hogy végkép meg ne rontas- 
sanak; aztán van két börtön az egyszerü fogságra 
itéltek számára, milyen például az én hajósom; ott 
többnyire fiatal gyerekek vannak, kik még nem érettek 
a börtönre. Mondtam már, mily tragikai alak az én 
öregem, ha sétálásra kilépett; azonban a humorisztikus 
háttér se hiányzott, ezt pedig ama 6—7 rongyos gyerek 
képezte, kik vele együtt bukfenczezve és kurjongatva 
tódultak ki az ajtón. Minden börtönben van egy ,5Stu- 
benvater", azaz oly fogoly, ki szük területén a csendet 
és rendet fentartani köteles ; a numero 17 — mi 18 szám 
alatt voltunk beszállásolva — tehát a numero 17 Stuben- 
vaterje természetesen az öreg hajós volt, ki nem egyszer 
félig siránkozva, félig nevetve mondá nekem: , Rette- 
netes, mit nem visznek véghez egy hosszu nap alatt 
ezek az apró betyárok; reggeltől estig nem tehettem le 
kezemből a pipaszárat, mert ha az egyiket ugy eldön- 
gettem, hogy ő valami fél órára megcsücsül, már a 
másikat kell megdolgoznom ; egyébiránt — legalább kis 
commotiót teszek." Nem is hazudott; a falon keresztül 
minden negyedórában hallottuk az ily executiót kisérő 
lármát és az öregnek káromkodó basszus hangját. Aztán 
ott volt közelünkben az , Einsamkeit" és a , Corrections- 
Arrest" oly fegyenczek számára, kik egyebütt nem fértek 
meg bőrükben és vagy magánosan, vagy harmad-, negyed- 
magukkal a padozathoz lánczoltattak, vagy a börtönélet 
kéjelmeinek másnemü fokozásaiban részesültek. Ezen 
urak társaságában sétáltunk mi naponkint ; a fegyenczhad 
,zöme" a szomszéd udvarban tartá sétáját; hanem 
meg kell vallanom, hogy ezen nyers ficzkók irányunkban. 
Falk Miksa: Kor- és jellemrajzok. 18. 

bámulatos szerénységgel viseltettek, még a , Corrections- 
Straállingek" is, a gazemberek ecrémeje, kiktől az egész 
ház retteg, magokat a felügyelőket sem véve ki. Ugy 
látszik, ösztönszerü tudatuk van arról, hogy a Zeitungs- 
sehreiberek — miként bennünket neveztek — még sem 
egészen az ő kategoriájukba tartozók, ámbár az osztrák 
törvénv szerint mi csak olyan Verbrecherek vagyunk, 
mint ők. Bennünket megszólítani soha nem mertek; ha 
utunkban álltak, csendesen kitértek, szóval, nem mond- 
hatom, hogy akár csak legkisebb alkalmatlanságot okoztak 
volna, kivéve azt az egyet. mely már magából a velök 
való együttlétből származik, a miről ők azonban nem 
tehetnek. Álljon itt még egy tény annak kideritésére, 
milv kevés reménv van arra, hogy e fogság javitólag 
hasson akár csak a legfiatalabbakra is. Azon gyerkőczök 
egyike, kik az én öregem pipaszára alatt álltak, hosszu 
füszálakból lánczot csinált magának, mit lábain meg- 
erősitvén. egyik Correctionstráfling háta megé állt és 
igy követte ennek minden lépését a legfurcsább hin- 
tálózások közt. , Mit csinálsz?" kérdém. . Hát ugy van 
az. — mondá leirhatlan szemtelenséggel — hogy én 
potomságért többé nem záralom be magamat, hanem 
már most valami nagyot fogok kipróbálni, a miért majd 
lánczra vernek; ezért gyakorolom magamat a lánczon 
járásban." lítt t. i. a lánczot csak lábon hordják, még 
pedig ugy, hogy mind a két czövekszeg befelé van for- 
ditva és folvvást egymásba ütközik, ha a rab járás 
közben jobbra-balra kifelé nem veti lábát. Ezt a mes- 
terséget tehát a haszontalan pimasz. ki alig lehetett 
14 éves, idejekorán meg akarta tanulni . . . Nem vagyok 
képes leirni az undort, mit e semmirekellő szemtelen 
szavainál éreztem ! 

Séta közben sokszor inarticulált hangokat hallottam, 
melyek az udvarra szolgáló ablakokból látszottak szár- 

mazni és miket kevés percz mulva hasonló hangok, de 
nyilván más oldalról eredők, követtek. , Micsoda kurjon- 
gatás ez?" kérdém a felügyelőt. ,Hjah, mondá ő, ezt 
meggátolni nem vagyunk képesek; ez discursus, melyet 
a törzsvendégek folytatnak egymással egyik börtönből a 
másikba és mit csak ők képesek megérteni; Isten tudja, 
miképen értesül egyik a másiknak hollétéről, sőt ismé- 
telt kisérletek daczára még azt sem tudjuk kikutatni. 
melyik börtönből erednek ezek a hangok, mert egyik 
szobatárs soha nem árulja el a másikat." Nemsokára e 
tekintetben még érdekesebb felfedezést tettem. Egy estve 
a szobatársammal sakkozván, a falon halk kopogást hal- 
lánk, mely rövid félbeszakitásokkal majdnem negyed- 
órán át tartott és szakasztott mása volt azon kopogás- 
nak. melyet a táviró szokott okozni. Másnap megkér- 
deztük azon fegyenczet, ki börtönünket tisztogatta, vajjon 
mit jelent e különös kopogás. Eleinte nem igen akart 
szólni; miután azonban régen megigértük neki, hogy 
kiszabadulásunkkor egy pár forintot fogunk számára 
letenni és egyszersmind az iránt is megnyugtattuk, hogy 
el nem áruljuk, ő a következő közleményt tette: mihelyt 
a ,törzsvendégek" egyike megérkezik ide ujra, estve, 
midőn tudja, hogy minden fogoly a maga börtönében 
van, mind a jobb, mind a bal oldalfalon, mind pedig 
(a seprőnyél segedelmével) a felső padolaton kopogás 
által a maga nevét és börtönének számát tudatja az 
egész házzal, mert a szomszéd börtön lakói azonnal 
ugyanezen módon terjesztik tova a vett közleményt; e 
végre külön a-b-c-jök van, melynek betüi a kopogás 
különféle változatai által fejeztetnek ki. Ha valamelyik 
börtönben — nevezetesen a még vizsgálat alatt levők- 
nél — a megérkezettnek egy bűntársa van, ez azonnal 
viszonozza a közleményt nemcsak nevének és börtön- 
számának tudatásával, hanem egyszersmind arról is 

értesiti a másikat, vallott-e már valamit és mit, vagy 
pedig mit hazudott a biró előtt. Innen magyarázható 
az, hogy két bűnrészes, ámbár az Inguisitentrakt két 
ellenkező szárnyán voltak elhelyezve, meglepően össz- 
hangzó vallomást tett, melyről utóbb kisült, hogy füllen- 
tés volt. Ez ujnemü telegrafia kulcsát a mi fegyenczünk 
semmi áron nem akarta elárulni; e tekintetben bámu- 
latosan becsületérzők ezek a gazemberek! A közlekedés 
ily nemének, mely sokszor nagyon neheziti a birói vizs- 
gálatot, meggátlására a meglevő fogházaknál nincs mód, 
az ujaknál pedig csak azt lehetne tenni, hogy a falak 
közt üres tér hagyatik, mely a hangterjedést akadá- 
lyozza . . . 

Beléptemkor a fogház igazgatója, Verwalter, épen 
szabadságidejét élvezte. Az igazság érdekében meg 
kell vallanom, hogy visszatérte óta helyzetünk teteme- 
sen enyhült; alkalmam lesz még e humanus és finom 
miveltségü derék magyar ember előzékenységére vissza- 
térni. Itt a sétálásról lévén szó, csak azt emlitem, hogy 
az igazgató a felügyelőknek meghagyta, miszerint ben- 
nünket — (Graszt, meg engem — a köz-sétáláson kivül 
naponkint még 1—7 óráig az ő magán kertecskéjében 
sétáltassanak. Ez engedelemmel természetesen nagy 
köszönettel éltünk, és ez időtől fogva eleinte elég ked- 
vezőtlen egészségi állapotunk szemlátomást javult. Ezen 
testi enyhítést még egy lelkivel is tetézte a fogház-igaz- 
gató, melyről legközelebbi levelemben fogok szólni. Nem 
szándékom ez urnak itt bókolgatni; csak egy tényt emli- 
tek, mely mutatja, hogy ő csakugyan ,ember a gáton" 
és igazán hozzáért nehéz hivatalához. A fentemlitett 
telegrafiáról régen tudomása volt, hanem legujabban 
egyes esetekből kiderült, hogy az inguisitusok a fogházon 
kivül történő dolgokról, még olyasmit is tudnak, a miről 
lehetetlen volt itt levő vagy ideérkező társaik által érte- 

sülni. Az igazgató, senkinek nem szólva, feltette magá- 
ban, hogy e rejtély kulcsát meg kell találnia és — meg- 
találta. Ugyanis a bebörtönzötteknek, kiknek nem szabad 
dohányozni, künn levő rokonaik vagy ismerőseik, bur- 
nótot, és miután a süly vagy vérveszély (scorbut) itt 
majdnem járványos, ez ellen óvószerül szolgáló czitro- 
mot vagy narancsot küldhetnek. Átmotozták tehát a 
burnótot és egyik papirtölcsér belseje csakugyan az 
inguisítushoz irt levélnek mutatkozott. A burnót beho- 
zása megtiltatott, a fentemlitett rejtélyes tünemények 
ritkábbak lettek, de nem szüntek meg egészen. Most a 
czitromokat és narancsokat kezdték felhasogatni és 
egyiknek belsejében — a mi a héján alig volt észre- 
vehető — egy lud-tolltok darabját találták, ennek belse- 
jében pedig jó vékony tekercsbe összegöngyölgetett, és 
nagyon finom papirra irt levelet. Természetes, hogy 
ezentul a cezitrom- és narancsküldésnek is meg kelle 
szünni. Mennyi leleményesség és talentom rejlik e gaz- 
fiakban és mennyi hasznot hajthattak volna ezzel az 
emberiségnek, ha tehetségüket más irányban hasznosit- 
ják. Aztán vajjon e tévutra tértek közt hányan vannak, 
kiket nem természeti hajlam, hanem egyedül a nevelés 
és oktatás elhanyagolása tett azzá, a mivé lettek ?! 


IV 
1861 nov. 10. 


Idéztem az osztrák büntető törvény 15. §-át, de még 
nem szóltam második részéről, mely a rabnak ismerő- 
Swvivel való találkozására vonatkozik. Magába a bör- 
tönbe itt — a felügyelőn kivül — senki be nem juthat, 
sőt még azon folyosókba sem, hová a börtönök ajtai 
szolgálnak; e tilalom még a felügyelő családjára is 
vonatkozik. Az ember itt a szó teljes értelmében el van 
zárva a világtól és Bécs közepén ugy érzi magát, mintha 

la Trappe zárdában laknék, csakhogy a zárdai jellem 
itt igen furcsa módon a kaszárnyaival párosul. Kétszer 
hetenként — szerdán és csütörtökön — van az ugy- 
nevezett , Besprechung;" a látogató jelenti magát a 
főfelügvelőnél, megjelölve azon foglyot, kivel szólni akar. 
Délutáni három óra tájban ezen látogatók tutti guanti 
egy szobába bocsáttatnak, a másikba pedig a megjelölt 
foglyok vezettetnek; a két szoba közt van egy üres tér, 
a hol az illetők találkoznak és a főfelügvelő jelenlété- 
ben néhány perczig beszélgethetnek. Senki sem fogja 
tulzott érzékenységnek venni, ha azt mondom, hogy 
sem magam nem voltam hajlandó, ama rabok közé 
vegyülni. sem nőmet vagy barátaimat nem akartam a 
, látogatók" sorában látni, már csak az ,odeur" okáért 
sem; orrom e tekintetben teljesen arisztokrata. Meg is 
engedtetett, hogy ama ,horae legales"-eken kivül fogad- 
hassak látogatásokat a fogház-igazgatósági irodában. 
Beléptem utáni napon jött egy barátom, kit már állása 
teljesen biztosíthatott azon gyanu ellen, mintha ő con- 
spirálni akarna velem. Aztán eleitől végig fenhangon 
folyt a társalgás ; mindazáltal egy alárendelt hivatalnok 
a szó teljes értelmében nyakunkon volt és orrát közénk 
dugta. Nőmnek meghagytam, hogy az első izgalmas 
napokban ne látogasson meg. hanem irjon; barátom 
néhány percz mulva levelet vontki és e szavakkal kéz- 
besité: ,ez nejétől van," de a hivatalnok azonnal a 
papir után nyult és felbontá. Megnézte az aláirást. a 
mi ellen semmi kifogásom nem volt; azt gondoltam, 
most vissza fogja adni a levelet, de ő egész kénvelem- 
mel olvasni kezdte. , Uram", mondám, ,nem képzelheti-e 
körülbelől, hogv mit irhat egy nő 24 óra elött bebörtö- 
nözött férjének?" , Bocsánatot kérek," válaszolt ő hide- 
gen, , de kötelességemet kell teljesítenem" és ezzel utolsó 
betüig átolvasta a levelet. Megvallom. egész önmérsék- 

lésemre vala szükségem, hogy meg ne feledkezzem arról, 
miszerint e pillanatban egyszerü börtönrab vagyok — 
semmi egyéb! A fogház-igazgató hazaérkezésével ez 
megváltozott; ő kinyilatkoztatá, hogy kedden és szom- 
baton délután szabad ideje lévén, örömest áldoz 1—2 
órát, hogy az ő szobájában és egyedül az ő jelenlétében 
beszélhessek nőmmel, és ő valóban a leggyöngédebben 
gyakorolta ilyenkor a törvényszabta felügyelést, minek 
viszonzásául meghatalmaztam őt minden látogatót vissza- 
utasitani, a ki az emlitett órákon kivül jelentkeznék, 
miután az ő szivességét nem lehetett minden perczben 
igénybe vennem, más felügyelet alá pedig nem akartam 
állni. Szolgáljon ez mentségemül azon hazámfiai irányá- 
ban, kik meg akartak látogatni és az igazgató részéről 
azon választ nyerték, hogy én minden látogatás ellen 
tiltakoztam! részvételökért ugy is teljes szivemből köszö- 
netet mondok. 

Curiosum gyanánt megemlitem, hogy két hónap előtt 
számomra a ,Sürgöny" és ,Hirnök" egy-egy száma 
érkezett ide, mely mai napig a vizsgálóbíró kezében 
van; mi van benne, nem tudom, mert a két lapszámot, 
a mint mondom, még nem láttam, de nem hiszem, hogy 
oly szörnyü dolgokat irt volna akár Kecskeméthy, akár 
Török barátom, hogy azoknak elolvasása — még nyolcz 
héti kihülés után is — bennem a , jámbor gondolkozás- 
mód tejét" megronthatta volna. Hogy általában semmi 
ujságot nem szabad olvasnom, már mondtam; a te 
, Ország"-od előttem mind e perczig sűisi kép és bár- 
mily buzgón imádkoznám is: ,jőjjön el a te Országod" , 
az bizony el nem jő hozzám, mig én ő hozzá nem 
megyek — ki a szabadba! 

De már nem untatlak további részletekkel, nem irom 
le körülményesen, iniként mosom poharamat, késemet, 
villámat, kanalamat, miként melegitem fel esténkint a 

lámpa fölött azt a kis ételt, a mit szük ebédemből 
vacsorára félreteszek, nem mondom el, hogy borotva- 
fenőmet, pemecsemet, szappanomat kiadták, de a borotvá- 
kat lefoglalták, tollkésemet azonban ismét nem bántották, 
mintha czzel nem, hanem épen csak a borotvával metsz- 
hetném el nyakamat, . ugy hiszem, már a fenteb- 
biekből láthattad, hogy elég szomoruan és kényelmet- 
lenül élek itt. Igazságtalan volnék, ha tagadnám, hogy 
udvariasan bánnak velem és minden könnyitést meg- 
engednek, a mely a .házrend"-del megfér, de e házrend 
oly szigoru, hogy abból a legjobb akarattal sem présel- 
hetni ki türhetőbb életmódot. Egyet-mást bátor voltam 
auf .eigene Faust" és minden hosszas kérdezősködés 
nélkül elintézni; igy például az ajtóban mindjárt első 
nap egy kis lyukat vettem észre, melyen át a folyosón 
ezirkáló őr minden perezben bepillanthat a börtönbe ; 
ezen lyuk elé vastag papirt ragasztottam, hogy a . Szeppel" 
(igy nevezik itt a rendőri katonákat) kiváncsisága ellen 
ótalmazva legyek; nem tudom följelentette-e egyik vagy 
másik ezt a hallatlan merényt, elég az, hogy a papir 
még ma is ott van és eddigelé nékem senki sei szólt 
róla. Hanem elvégre is nagyon csekély ,vivmányok" 
ezek, és elég baj, hogy még ily dolgokat is, , enged- 
ményf-nek, ,nyereségf-nek kell tekinteni. 

Általában meg nem foghatom, mit czéloz a büntetés 
ily módja, mely a politikai és aljas vétkest ugyanazon 
kaptára veri. A bebörtönzés czélja: elriasztás vagy javitás. 
Az elriasztási elméletet régen elhagyta a tudomány, mint 
teljesen tarthatatlant; hol és mikor lopnak például többet, 
mint — nyilvános akasztás alkalmával ? Aztán itt napon- 
kint tapasztalni, hogy az ily fogház nem elriasztó intézet, 
hanem ,hohe Schule der Gaunerei". Tehát javitani akar- 
nak? Jól van! De még az aljas gonosztevő sem vét- 
kezik azért, mivel nem tudja, mi bűn, mi nem, és igy 

a fogház még ily emberekre sem szokott javitólag hatni, 
hát még azokra, kik olyasmiért bünhődnek, a minek 
vétkességéről ninesenek meggyőződve! Sőt nem kell-e 
attól tartani, hogy a tárgyilagos ellenzék még megmér- 
geztetik személyes ingerültség és boszuvágy hozzájáru- 
lása által, mert végre emberek vagyunk mindnyájan, 
és ki tudja, elég higgadt-e mindenki annak szemmel 
tartására, hogy a történetben ritka, mint a fehér holló, 
azon államférfi, a ki ellenmondást türni hajlandó, 
ha — az elnyomás hatalmában áll! Gyökeresebb , puri- 
fieatió" valóban nem képzelhető, mint a milyent Baeh- 
Sehwarzenberg kormánya vitt véghez, a régi ellenzéki 
elemek igy vagy ugy árthatlanokká tétettek; hogy ujak 
ne keletkezzenek, arra a közvélemény megfojtása által 
minden el lőn követve, a mi esak lehetséges volt, és 
mégis — honnan vette magát az az ellenzéki szellem, 
mely 2—3 év óta neimesak minálunk, hanem még az 
ugynevezett örökös tartományokban is nyilvánult? És 
legyünk őszinték! — vajjon az ellenzék mindig kizárólag 
esak elvies volt, és nem fokoztatott-e föl tetemesen azon 
személyes elkeseredés által, mely a hajdani politikai 
üldözöttek és esaládjaik, barátjaik keblében hátramaradt? 

Én részemről mindeddig jóformán mentnek érzem 
magamat az ily elkeseredéstől, de azt sem veszem 
észre, hogy meggyőződésem valamiképen változott volna 
— legalább eddig nem; majd meglátjuk, mi lesz utóbb ? 
Eszembe jut itt Streitberger wollzeilei vendéglős, kinél 
— emlékszel még? — hajdan annyi jó pezsgőt ittunk. 
A derék ember Íraneziául akart tanulni és oly tanitót 
fogadott, ki egy hirlapi hirdetés szerint 24 óra alatt képes 
ama nyelvet megtanitani. Pár hét mulva azt mondtuk 
neki: ,Nos Streitberger, hogy állunk a franeziával?" 
, Bizony — mondá ő utánozhatlan mosolylval — már 
most magam is kivánesi vagyok; ma vettem a 23. órát 

és még semmit sem tudok: jetzt bin ich doch neugierig 
auf die vierundzwanzigste Stund? . . ." Én is kiváncsi 
vagyok fogságom harmadik hónapjának hatására. 
Azonban ugy veszem észre, hogy a tilosban kezdek 
járni és a , vonal alatt" politikába elegvedem ; hiába — 
naturam furca expellas stb. Mindazáltal erőt veszek 
magamon és visszatérek tárgyamra. Nem hinnéd, pedig 
ugy van, hogy itt nincs unalmasabb nap, mint a vasár- 
vagy ünnepnap. Mise reggelenkint tartatik, egyik a nők, 
a másik a férfiak számára; vasár- és ünnepnapokon 
még prédikáczió is van, még pedig mondhatom, jó 
prédikáczió, mely minden tekintetben hozzásimul a 
furcsa hallgatóság  felfogási képességéhez. Valóban 
különös benyomást tesz az emberre, ha a templomban 
egybegyült 3—400 férfiun végigpillantván, eszébe jut, 
mennyi gonoszság pontosul össze ez egy helyen, ha 
ezen arczokat vizsgálja, miknek nagyobb része egy 
Hogarth ecsetére volna méltó. Prédikáczió alatt itt-ott 
köny csillog egy-egy hallgató szemében, de a többség 
formaszerü vásárt tart a temmlomban. A , Münzeinheit" 
itt egy rozskenyér. mely öt ujkrajczár értékét képviseli; 
ezzel foly a cserebere. A dohányozás tiltva van az egész 
házban; e helyett , matsker"-t rágnak, azaz bagót, mit 
a felügyelőktől vagy rendőri katonáktól koldulnak ki. 
A kik többet dolgoznak, mint a mennyire kötelezvék, 
azok minden szombaton valami külön ételt rendelhetnek 
magoknak; ez ételek mindegyikének ára öt krajczárban 
van megállapítva, ekként egvik egy darab kolbászt, a 
másik egy kis szalonnát, a harmadik sajtot kap, mások 
egy csomó ,matskert" gyüjtenek, mit aztán — ezek az 
eladók a templomba hoznak; a vevők pedig a hét alatt 
megtakaritott kenyeret rejtik kurtkájuk alá és most 
kezdődik a vásár. Templom után a foglyok ismét bör- 
töneikbe záratnak, a honnan egész nap ki nem jönnek, 

mig hétköznapon reggel és délután a különböző dolgozó 
termekbe vezettetnek, a honnan déli féltizenkettő, és 
estve fél hatkor térnek vissza. Ekkor mindig nagy 
zsibongást, dudolást, kurjongatást és lánezesörömpölést 
stb. hallunk ajtónk előtt, és ehhez annyira hozzászok- 
tunk, hogy vasár- és ünnepnapokon szinte érezzük ennek 
nélkülözését és nyomasztónak találjuk a künn uralkodó 
csendet. A példabeszéd azt mondja: rossz mulatság, 
minek a gyermek nem örül; több joggal mondhatni : 
rossz mulatság, minek a börtönrab nem örül. Aztán, 
miként tudod, a fogház tőöszomszédságában van a nagy 
Alser-kaszárnya, a honnan hétköznapokon folyvást vagy 
dobszó, vagy zene hangzik át hozzánk; vasárnapokon 
ezt is nélkülözzük és csak későn este halljuk azt az 
egyhangu méla trombitálást, mely most a , czapistráng" 
helyébe lép! Ad vocem , czapistráng", nesze egy kultur- 
históriai jegyzet, melyre a minap egy régi könyvben 
akadtam. E szerint a ,czapistráng", vagy helyesen 
, Zapfenstreich" a mult század elején keletkezett. A köz- 
katonák, t. i., kik akkor üstököt viseltek, nem ugy 
— miként a tisztek — selyemszalaggal tartották együvé, 
hanem kis tokban hordták, melyet , Zapfen"-nek nevez- 
tek; lefekvés előtt aztán a czopfot meg kellett kenni 
és kifésülni, a mire dobszó adott jelt; ezt a műtételt 
, Zapfenstreichen"-nek nevezték, és az illető dobjelt 
, Zapfenstreich"-nak. Ha nem hiszed, vond kérdőre Braun 
von Braunthal urat, a ki igy közli. 

Itt a fogházban legaliter (nekünk e tekintetben teljes 
szabadság adatott) az esti harangszóval végződik a nap 
és ez aztán csakugyan megható pillanat. A közel alser- 
külvárosi templom nagy harangja első szokott megkon- 
dulni; ennek szavába belevegyülnek aztán a köz-kóroda 
és a mi fogházunk harangjai. E perczben megnyilik itt 
minden ablak; minden börtönben nagy feszület függ, 

mely előtt a Stubenvater letérdel; körülötte térdelnek 
fogolytársai és most néhány száz torokból az ,ave 
Mária" hangzik kia sötét ég felé. Néhány percz mulva a 
harangok elnémulnak, az ablakok bezáródnak, a kis 
lámpák az egyes börtönökben (az inguisítusok nem 
kapnak lámpát) eloltatnak, a foglyok kemény szalma- 
zsákjukra fekszenek és ott alusznak, ha nem is a 
jámborok álmát, de mégis oly mély álmot, melyet sok 
becsületes ember irigyelhet tőlük. Tiz órakor kezdődik 
az első ,ronde," minden börtön felnyittatik és meg- 
vizsgáltatik, a mi éjjeli két órakor ismétlődik. Bennün- 
ket ettől is megkimélnek, de aludnunk mégis csak 
keveset lehet; mert künn az ivezett és immárványnyal 
kövezett folyosón egyre konganak a nehéz lépések; a 
felügyelők emlitett körmenetelén kivül a rendőrségi 
káplár, ugyszólván, minden pillanatban vizsgálja az 
egyes őröket (a ki elalszik. negyven botot kap); a folyosó 
óriási vasajtai egyre nyikorognak és becsapódnak, szó- 
val, egész éjjel oly zaj van, hogy gyöngébb idegzetü 
embernek azt lehet mondani, mihelyt ide belép : , lasciate 
ogni speranza" félig-meddig türhető álomra ! 

Látod, édesem, ez a mi életünk! Unalmas napok, 
nyugtalan éjek; csak az a szerencse, hogy minden 
emberi reactió daczára az idő mégis — halad. Ha aztán 
valamikor kiszabadulunk innen, talán egy pár ősz szál- 
lal több lesz hajunkban, hanem sok tapasztalásban is 
gyarapodtunk ; akkor talán még némi önmegelégedéssel 
pillantunk vissza a mostani napokra, megemlékezvén 
Göthe gyönyörü szavairól : 

, Geniesse was der Schmerz dir hinterlies, 
Ist Noth vorüber, sind die Nöthe süss." 


BÁRÓ EÖTVÖS JÓZSEF ÉLETÉBŐL. 
(1891). 


Eötvös József egyéniségét egynéhány szóval lehet 
jellemezni: hazáját hőn szerető magyar államférfiu, egy 
német bölcsész eszével és egy világköltő kedélyével. 
Ő benne szép harmoniára egyesültek oly tulajdonságok, 
a melyek különben egymást ki szokták zárni és az 
ellentétek ez összhangja őt nem csak rendkivül érde- 
kessé, hanem századunknak nem csak hazánkban, de 
általában egyik kimagasló alakjává tette. Ezért legvon- 
zóbb feladataim közé tartozott éveken át annak beható 
tanulmányozása, miként lehetett az, hogy ily ellentétes 
irányok ugyanazon egy jellemben feltalálhatók és egy- 
mással kibékithetők voltak. Azt hiszem, megtaláltam a 
kulcsot, mihelyt főleg boldogult barátom, Trefortnak, 
Eötvös sógorának szives közlései nyomán megismerked- 
tem azon viszonyokkal, a melyek közt Eötvös fölnevel- 
kedett. Engedjék meg tehát, hogy az ő fiatalkori környe- 
zetét néhány vonással jellemezzem. 

Valamint hazánk történetének első korszakában a 
hirhedt hét magyarka, ugy e század első negyedében a 
,hat ambuláns" sokáig tartó, bár épen nem kedvező 


" Az aradi Kölcsey-egyesületben tartott felolvasás. 

emléket hagyott hátra. E ,hat ainbuláns" alatt köz- 
tudomás szerint ama királyi biztosokat értették, a kik 
alkotmányellenes ujonczozással és adóbehajtással voltak 
megbizva. E hat királyi biztos egyike báró Eötvös Ignácz 
koronaör volt, Eötvös Miklós tábornok fia, azon tábor- 
noké, a ki még Mária Terézia alatt az osztrák örökösö- 
dési háboruban, mint a szatmármegyei nemesi fölkelés 
vezére kitünt és később császári kir. tábornokká nevez- 
tetvén ki, fiága számára a bárói méltóságot is meg- 
nyerte. Báró Eötvös Ignáczot királyi biztosi minőségben 
Nyitramegyébe küldték, ott pedig megérkezése alkalmá- 
val oly kiméletlen módon fogadtatott, hogy Uzsovics 
János alispánt és Lucskay Ignácz szolgabirót, mint az 
ellenzék fökolomposait, lánczra veretve börtönbe hurczol- 
tatta. Ez a rosszul alkalmazott erély azonban nem 
dicsekedhetett a kivánt sikerrel, sőt ennek ellenkezőjét 
érte el, mert midőn Eötvös a megyei gyülésen megje- 
lent, az ott jelenlevő nemesség ingerültsége elérte a 
tetőpontot és abban a pillanatban, midőn a királyi 
biztos a terembe lépett, valamely szálas legény hirtelen 
mellen ragadta és alkalmasint agyon is verik, ha a vele 
levő katonatisztek meg nem mentik. Nem követem még 
tovább hátrafelé az Eötvös-család genealogiáját s nem 
akarom hosszan vitatni : vajjon e család ősapja volt-e amaz 
Eötvös, a kinek neve Magyarország történetében először 
1439-ben fordul elő, midőn a budavárosi német és 
magyar polgárok közti czivakodásban Eötvös János nevü 
magyart az ellenfél megtámadta és megölé, holt tetemét 
pedig a Dunába veté. Valószinü, hogy az Eötvös-család, 
a mint neve is mutatja, eredetileg polgári származásu 
volt. a mi e család értékét ép oly kevéssé csökkenti, a 
mily kevéssé növelte azt a családnak nemesi rangra 
emeltetése. 

Midőn báró Eötvös Ignácz királyi biztosi pályáját, 

mely épp oly rövid, mint dicstelen volt, befejezte, Borsod- 
megyében levő sályi jószágára vonult vissza, érezvén, 
hogy az a készség, melylyel az alkotmányellenes kor- 
mány szolgája volt, politikai pályáját mindörökre elron- 
totta. Ezentul ő már csak tudományos foglalkozásnak 
élt s néhány jogi munkát is hagyott hátra, miint gyü- 
mölcsét azon magános óráknak, melyeket távol honfi- 
társaitól, kiknél legnagyobb mértékben népszerütlen volt, 
jószágán töltött vala. 

Ennek az Eötvös Ignácznak unokája volt József. 
Eötvös József 1813 szeptember 8-ikán Budán született, 
a hol atyja az udvari kamara tanácsosa volt. Életének 
első éveit a kis Eötvös részint Budán. részint Ercsiben 
töltötte, a hol nagyatyja: Lilien báró megtelepült vala. 
Eötvös igen korán kezdett tanulni, nem valami kényszer 
következtében, hanem mivel eleven szelleme foglalko- 
zásra vágyódott. Hét éves korában már Schiller mun- 
káit olvasta, szenvedélyesen látogatta a budai szinházat 
és gyermekes képzeletében mindenféle terveket készi- 
tett nagy költeményekre és drámákra, melyeket későb- 
ben irandó lett volna, mert eszménye, a legnagyobb 
dicsőség, inely szerinte elérhető volt, abban állott, hogy 
nagy iró lehessen. A szellem ily korai fejlődése gyer- 
mekeknél helylyel-közzel elő szokott fordulni; de akkor 
rendesen karöltve jár a test bizonyos gyöngeségével, a 
kedély bizonyos betegségével, mintha a természet az 
egyensulyt helyreállitandó, a testtől el akarná vonni 
azt, a mivel a szellemet szaporitotta. Eötvösnél nem 
volt igy. Ő nem csak igen csinos és ép, hanem egy- 
szersmind pajzán fiu is volt, a kinek csintalanságaival 
környezetének nem egyszer gyült meg baja. Ez a 
környezet igen sajátszerü volt és e környezetben talál- 
ható föl ugyszólvan kézzelfogható magyarázata ama 
kedély- és szellemiránynak, a melyet később rajta ész- 

lelhettünk. Eötvös maga, valahányszor fiatal éveire és 
ama nagyon érdekes emberekre emlékezett vissza. a 
kikkel akkor érintkezett, e gyönyörü anyagtól annyira 
meg volt hatva, hogy élete utolsó korszakában azzal a 
gondolattal foglalkozott, miszerint a Göthe-féle , Dich- 
tung und Wahrheit" modorában emlékiratait meg fogja 
irni; oly szándék. mely — fájdalom! — kivitelre nem 
került és igy irodalmunk nélkülözi e munkát, mely 
mindenesetre nem csak beltartalmánál fogva lett volna 
kiváló értékü, hanem azon szempontból is, hogy egy 
igen érdekes korszak jellemzésére, valamint hazánk 
egyik legnagyobb fiának életleirására igen becses anya- 
got szolgáltatott volna. 

Eötvösnek nagvatyja anvai részről Lilien báró volt, 
Westphaliából származott német nemes, ki egyideig az 
osztrák hadseregben mintlovaskapitány szolgált. Ez a Lilien 
báró erőteljes, eredeti jeles természet volt, határozott szel- 
lemü és fáradhatlan szorgalmu férfi, ki Ercsiben a mező- 
gazdászatot nagyszerü módon folytatta, de egyszersmind 
konzervativ a szó legszorosabb értelmében. Ő saját sze- 
mélyére nézve az államban, valamint az egyházban a 
régi formákhoz ragaszkodott és azokból soha semmit 
nem akart engedni; mások irányában azonban csupa 
nyájasság és szeretetreméltóság volt s bármennyire 
buzgólkodott is saját meggyőződése mellett, szintoly 
türelmes volt a más meggyőződése iránt. Főelve az 
volt, hogy a nemes embernek egyszersmind becsületes 
embernek kell lenni minden tekintetben ; oly elv, melyet 
ő mélyen vésett unokájának kedélyébe, s a mint a 
tapasztalás mutatja: nem eredmény nélkül, mert bár- 
mily kifogást tehetett is később akár az irigység, akár a 
rosszakarat ez unoka ellenében, de ez utóbbinak hosszu 
és mozgalmas nyilvános életében nem volt egyetlen egy 
percz, a midőn bárki is jellemének tisztaságát gyanusi- 

tani merészkedett volna. Ez a Lilien báró az Ercsi- 
kolónia központját képezte, mert ámbár neje születésre 
magyar volt (Szapáry grófné), a Lilien-féle ház légköre 
mégis műveltségre és gondolkozásmódra nézve minden 
izében német maradi. Még kötvös édes anyja is, amaz 
asszony, kit fia a szó teljes értelmében bálványozott 
(neki ajánlotta utolsó munkáinak egyikét is: a , (Gondo- 
latok"-at), bár a nemes nőiség által szeliditeltt alakban, 
de mégis apjának egész jellemét örökölte volt. Ezt a 
nőt alig lehet jobban jellemezni, mint ama kevés szó 
által, melyet ő egyszer fiához irt és a melyet ez jelszó 
gyanánt tüzött a , Gondolatok" homlokára: , Soha ne 
higyj oly gondolatban, melynek szived ellene mond." 
E művelt és széles olvasottságu, a mellett nyájas és 
emberszerető nő, a ki gyermekét határtalan szeretete 
által annyira magához tudta lánczolni, igen jelentékeny 
befolyással volt Eötvös jellemére. Ugyanez áll — bár 
csekélyebb mértékben — két női rokonról, kik sokat 
fordultak meg Ercsiben. Az egyik Eötvös báróné testvérje, 
egy Lilien báró neje volt, a másik unokatestvére, szü- 
letett Szapáry grófné, ki később egy Teleki grófhoz 
ment nőül. Mind a két asszony, mint a kortársaktól 
tudom, testi bájakban nem bővelkedeit és miután ezen 
kortársak igen udvarias öreg urak, képzelhetjük, mit 
akartak ők ezzel mondani. De mindnyájan megegyeznek 
abban, hogy ez a két nő ritka élességü és tisztaságu 
észszel volt fölruházva, mind a német, mind a franczia 
irodalomban szokatlan jártassággal birtak és egyszer- 
smind érdekkel viseltettek minden félig-meddig jelenté- 
keny esemény irányában, mely bárhol a világon történt. 
Ez — ha ugy szabad modanunk — a Lilien-féle párt 
volt, melynek székhelye Ercsi vala és a melyet bizonyos 
értelemben német pártnak is lehet nevezni, annyival 
inkább, miután a házban mindenkor igen sok külföldi 

is szokott megfordulni, kikkel az öreg ur mindenféle 
gazdászati és iparbeli kisérletekbe bocsátkozott. E kisér- 
letek — ugy látszik — nem szolgáltatták a várt anyagi 
eredményt, mert tudtunkra az öreg Lilien báróból sohasem 
lett gazdag ember; de mégis szolgáltatták ama váratlan 
eredménvt. hogy az ercsi-i családi életben sokkal tága- 
sabb látkör honosult meg. mint a milyen akkorában 
még a magasabb rendüeknél is szokásban volt és hogy 
a fiatal Eötvös már leggyöngédebb korában is sok oly 
emberrel érintkezhetett. kik a világot látták volt és a 
kiknek mindegyike egy-egy szakban kitünő ismere- 
tekkel birt. 

Áttérek most a föntebbiekkel majdnem ellentétes 
áramlatra, melyet ismernünk kell, hogy Eötvös József 
későbbi jellemét teljesen lehessen megmagvaráznunk. 
A Lilien-féle párt befolyása alatt Eötvös mindenesetre 
igen tisztességes, igen művelt, igen szorgalmas ember 
lett volna; de a haza java iránti buzgalom, a nemzet 
és annak nyelve iránti hő szeretet ezen az uton alig 
fogná magyarázatát találhatni. Eötvös jellemének hazafias 
oldala a szülői és nagyatyai ház azon másik áramlatára 
vezetendő vissza. mely főleg az atva és az atyai rész- 
ről való nagyszülők által volt képviselve. A nagyatyáról 
már szóltunk. Nálánál érdekesb volt azonban neje. Kötvös 
nagyanyja, születésre nézve Szepessy bárónő, igazi 
magyar jellegü, pompás asszonv-alak, a milyenek tipusza. 
ma már jóformán kihalt. 

Teljes ellentétben a Lilien-ág német csoportjával, ez 
a nő szive mélyéből gyülölt mindent. a mi nem volt 
magyar. Ő maga csak törte a német nyelvet és azt 
állította, hogy valamennyi német összevéve — a méltó- 
ságos bárónő azon merész hozzátétellel kisérte e kimon- 
dását. hogy még Ferencz császárt sem veszi ki — batkát 
sem ér és hogy egyes-egyedül az öreg Lilien báró az 


218 


egyetlen egy tisztességes német ember. Ez az asszonyság 
saját házában ép ugy uralkodott, mint a XV. századbeli 
feudális urnők. Ő mindig a mindkét nembeli cselédek 
egész serege által volt környezve, kik közt szigoru fegyel- 
met tartott. de a kiknek. ha kötelességöket megtették, 
igazán anyai szeretetet szentelt, mely anyai szeretete 
oly messzire ment, hogv a férfi- és nőcselédeket, a 
nélkül, hogy azokat megkérdezte volna, egymásközt 
össze-vissza házasitotta, ugy. a mint neki tetszett. 
A mellett e nő igen vallásos volt. Családja és nagy- 
számu cselédsége számára mindig külön házi káplánt 
tartott. rendesen az egri káptalan által odaküldött 
ferenczi- vagy minorita-rendü szerzetest, kinek naponkint 
misét kellett olvasnia. de a ki fölött az erélyes nő ép 
ugy zsarnokoskodott. mint a háznak bármely más lakó- 
jával szemben, a kit nevezetesen ő henyélni sohasem 
engedett, nehogy ez másoknak rossz példát adjon. 
A papot egyházi működésének befejezése után a ház- 
ban és a gazdászatban mindenféle szolgálatra alkal- 
mazták. Az illető tisztelendő ur ezért minden tekintet- 
ben kellemes ellátásban részesült. de a mint mondám : 
szigoru fegyelemnek is volt alávetve; sőt az is meg- 
történt, hogy a méltóságos bárónőnek egyszer meggyült 
a baja az egri érseki káptalannal azért, mert ő méltó- 
sága szabadságot vett magának — nem tudom, mi okból — 
az onnan házi kápláni minőségben hozzáküldött tiszte- 
lendő urat sajátkezüleg felpofozni. 

Eötvös József atyja: Ignácz, szintén nagyon eredeti 
alak volt. A külformákkal nem sokat törődött, de a 
mellett igen művelt férfi volt. A latin irodalomban, a 
magyar történetben és a magyar jogban teljes jártas- 
sággal birt és rendkivüli emlékezőtehetséggel dicseked- 
hetett. Ő sokat beszélt és igen élénken, néha-néha 
szellemdusan is és szerette is magát beszélni hallani. 

Sokszor megtörtént, hogy egy látogatóját az ajtóig 
kisérte, ott pedig bőbeszédüségével még egy óráig fel- 
tartóztatta. Mint hivatalnok Eötvös Ignácz báró igen 
kitünő volt és nevezetesen — a mint ez a régi korbeli 
magyar hivatalnokoknál sokszor szokott előfordulni — 
igen élénk dialektikával birt, a mely persze nem egyszer 
tett tilos kirándulásokat a szofisztika terére is. A kép- 
nek kiegészítésére mulhatlanul szükséges volna még 
Kötvös József nevelőjéről, Pruzsinszkyról is beszélnem, 
a kit Pulszky Ferencz egy régebben megjelent czikkben 
igen érdekesen ismertetett. 

Ezen Pruzsinszky a József császár korszakából való 
liberális magyar ember volt. Ő résztvett a Martinovich- 
féle összeesküvésben vagy legalább ily részvéttel vádol- 
ták. Halálra is volt itélve, de később megkegyelmeztek 
neki és néhány évig börtönbe zárták. Ily megkegyelme- 
zések előttem mindenkor, mint a legnagyobb ostobasá- 
gok tünnek fel, melyeket egy deszpota kormány elkö- 
vethet. Humanitási tekintetekről ily kormánynál termé- 
szetesen nem lehet szó. Egyszerüen hijával vannak a 
bátorságnak, rendszerüket a legvégső következményekig 
keresztül vinni, vagy helyesebben utoljára ők maguk is 
átlátják, hogy ha minden ellenségüket a másvilágba 
akarják átszállítani, alig maradna alattvalójuk. Igy aztán 
félrendszabályokhoz nyulnak és ezzel még rosszabbá 
teszik a dolgot, mert ellenségeiket nemcsak hogy ártlal- 
matlanokká nem teszik, hanem még inkább elkeseritik. 
Igy volt ez Pruzsinszkyval is. A börtön szenvedései az 
amugy is kissé excentrikus férfiut a legnagyobb elkese- 
redettséggel töltötték el, mit még azon körülmény is 
fokozott, hogy fogsága alatt a halál elragadta nejét. azt 
az egyetlen lényt, a kihez ő gyöngéd szeretettel ragasz- 
kodott vala. Egyébként ez a bPruzsinszky igen alapos 
műveltségü férfi volt a XVIII. század látkörével, a ki 

Voltaire-t és Rousseau-t csodálta, de Göthét ki nem 
állhatta, ennek verseit badarságoknak nevezte és ha 
fiatal növendéke lelkesedéssel mondta el a nagy német 
költőnek valamelyik versét, hahotára fakadt és arra kérte 
a fiut, hogy az Isten irgalmáért hagyjon neki békét 
ezekkel az otromba rimekkel. Mindamellett Pruzsinszky 
derék és értelmes, bár rideg és nagyon prózai ember 
volt. Csak lassan-lassan hatolt be az ő elkomorult kedé- 
lvébe a melegebb érzelemnek egy sugara s ez a fiatal 
növendéke iránti szeretete és ragaszkodása volt, viszont 
Eötvös is utolsó lehelletéig barátságos és hálás indu- 
lattal emlékezett meg mindig e nevelőjéről. 

Hanem furcsa nevelési rendszere volt ennek a 
Pruzsinszkvnak; s ha még bizonyvitásra szorulna az, 
hogy mily okos és felvilágosult nő volt Eötvös anyja, 
ez kiderülne már abból az egyetlen ténvből is, hogy 
ezt a nagy tudományu és tiszta jellemü, de külső 
modorára nézve meglehetősen élvezhetetlen embert 
éveken át türte meg fia mellett ; sőt nemcsak hogy meg- 
türte, hanem nagyon meg is becsülte és minden alka- 
lommal kitüntette. Pedig nem egy dologban Pruzsinszky 
nézetei homlokegyenest ellenkeztek a bárónő nézeteivel. 
Igy például az utóbbi nagyon szerette, ha az ifju József 
báró szintén megjelent az anyja által rendezett esté- 
lyeken, melyeken az arisztokráczia és a bürokráczia leg- 
kiválóbb tagjai találkoztak. Pruzsinszky többször meg- 
hivatván, mindannyiszor kosarat adott a bárónénak, ugy 
hogy az ifju báró egyedül szokott részt venni e mulat- 
ságokban. De ha a fiu azután késő éjjel álmosan szo- 
bájába jött, még erős exament kellett kiállania nevelője 
előtt. a ki tudakozódván az estélyen történtekről, minden 
alkalommal az abban részt vett társaságnak felületes- 
ségét és ürességét ostorozta, Egyszer a fiu azt beszélte 
el nevelőjének, hogy az estélyen általános beszéd tárgya 

egy igen magasállásu magyar államférfiunak imént bekö- 
vetkezett halála volt s hogy mindenki e haláleset fölötti 
mély sajnálkozásának adott kifejezést. , Pedig nagy 
gazember volt!" jegyzé meg szárazon a nevelő. Néhány 
héttel később ez ismét megkérdezé növendékét, vajjon 
beszélnek-e még mindig ama magasállásu férfiu halálá- 
ról. A fiatal Eötvös azt válaszolá, hogy már senki sem 
szól róla. , No lán," — mondá Pruzsinszky — ,pedig 
igen ravasz és befolyásos gazember volt. Te sohasem 
leszesz sem oly ravasz, sem oly befolyásos és a mint látod, 
még ez az ember is már néhány héttel halála után 
teljesen el van felejtve." A Martinovics-féle összeeskü- 
vésről, mely a szegény ember életének boldogságát 
megtörte volt, Pruzsinszky nagyon rilkán szólt, hanem 
szerette növendékét kivinni a budai vérmezőre, a hol 
annak idején az összeesküvők ki lettek végezve. Egyetlen 
egyszer mégis erőt vett az érzelem a szegény emberen. 
Megállott egy helyen, a hol két gyalogut egymást 
keresztben vágta s a legmélyebb fájdalom hangján 
mondá: ,]tt öt becsületes magyar hazafi lett kivégezve. 
Senki sem állitott nekik emléket, hanem a népnek lábai 
akaratlanul is keresztet tapostak a földbe. Majd eljő az 
az idő, a mikor ezek az emberek is emléket fognak 
kapni; de ez az emlék egy akasztófából fog állani és 
azon fel fogják majd akasztani az afíféle embereket, a 
milyen egykor majd te belőled is lesz." A fiu félénken 
nézett fel nevelőjére, a nélkül, hogy e szavak értelmét 
felfogta volna. De megkapta nemsokára a magyarázatot. 
Pepi bárót a budai gymnáziumba küldték, ott pedig, 
mint nagy urnak a fiát, a tanár azonnal az első padba 
ültette; de ugyanazon pillanatban, mindazok a gyer- 
mekek, kik ott ültek, odahagyták helyeiket és csak 
egyetlen egy zsidó fiu tartott ki Kötvös oldala mellett. 
Mikor azután Eötvös megkérdezte a fiukat, hogy vajjon 


215 


ő mit vétett nekik, azt a feleletet kapta, hogy ők egy 
hazaárulónak unokájával nem akarnak egy padon ülni. 
Eötvös magánkivül volt. Haza sietett és sirva mondta 
el nevelőjének a történteket, megkérdezvén őt, vajjon 
igaz-e, hogy kedves öreg nagypapája hazaáruló. , Bizony 
ez igaz, mondá Pruzsinszky, még az apád is az s te 
is az leszesz, hiszen nem is tudsz tisztességesen 
magyarul beszélni." A kis Kötvös elpirult. E percztől 
fogva minden erélyével rávetette magát a magyar nyelv 
megtanulására és kizárólag ezen a nyelven társalgott 
mindazokkal, kik azt értették. Néhány hóval később, 
mielőtt a tanár az osztályba lépett volna, Eötvös Pepi 
felmászott a padra és kérte társait, hogy az óra után 
néhány perczig maradjanak még, minthogy valami 
közölni valója van. A tanóra bevégeztével a szegény 
kis Pepi felmászott a katedrára — ő maga beszélte 
sokszor nevetve, hogy ő akkor oly kicsiny volt, hogy 
a feje alig nézett ki a párkányon felül — és szilárd 
hangon kijelentette iskolatársainak, hogy nagyapja és 
apja nem voltak ugyan hazaárulók, hanem igenis a 
császár szolgái voltak; de ő megesküszik az élő 
Istenre, hogy ő csak hazáját fogja szolgálni, és csa- 
ládi nevének népszerütlenségét majd hazafisága által 
ki fogja törülni. Ezek a szavak gyujtottak. A bajtársak 
lelkesült éljenekbe törtek ki, a kis szónokot vállaikra 
vették és igy vitték ki a folyosóra, a hol szerencsétlen- 
ségökre az iskolaszolgával találkoztak, a ki az egész 
komédiáról rögtön jelentést tett. Másnap az egész osz- 
tály, élén a kis Eötvössel, karczerbe vándorolt. 

Ez volt Eötvös József fiatalkori környezete, és ha 
szemügyre veszszük kedélyének egész irányát, szellemi 
tehetségeit, érzési és gondolkozási módját, azt fogjuk 
találni, hogy azokban hiven tükröződnek vissza az atyai 
és anyai benyomások, melyeket neveltetése hagyott benne 

hátra. A szorgalmat és munkaszeretetet, a humanitást és 
szeretetreméltóságot, a melyek jellemének egvik kiváló 
vonását képezték, a Lilien-családtól örökölte, az eleven- 
séget és szónoklati tehetséget, a szanguinikus véralkatot, 
a haza iránti szeretetet és ragaszkodást az BKötvös-család 
ültette keblébe; az igazán szabadelvü gondolkozási mód, 
a nép iránti szeretet, az elnyomás bármely módja — akár 
fölülről, akár alulról jőjjön az — elleni gyülölet azon 
tanulságokban és példákban gyökerezett, melyeket évek 
hosszu során át nevelőjétől nyert vala. 

A gvmnázium elvégezte után Eötvös az egyetemen 
folytatta tanulmányait. Itt két kortarsával nagyon sokat 
érintkezett. Az egyik rossz, a másik jó szelleme volt; 
az egyikkel mindenféle csinyt követett el. a másikkal 
komoly dolgok felett tanakodott. Báró Palocsay Tivadar, 
kiben lord Byron ferdeségeiből és Hcine csipős gunyjá- 
ból meglehetős sok volt, Eötvössel nem egy rossz tréfát 
követett el. Egyebek között csak azt az egyet emlitjük 
fel, melyet Bécsben ottlétük alkalmával rendeztek. 

A két fiatal ember sok magasrangu, éltesebb uraknak 
szerelmes leveleket küldött egy és ugvanazon napon, 
melyekben a schönbrunni kertben .légyott"-ra hivták 
meg őket. Az öreg urak pontosan megjelentek, a fiatalok 
azonban a megjelölt helyen bokrok mögött gyönyör- 
ködtek abban, hogy a rászedettek órákon át esőben fel 
s alá sétálgatván, várták a hölgyeket, kik természetesen 
sohasem jelentek meg. 

1830-ból még egy másik történet emléke maradt fönn. 
Ugyanis ez évben jött Ázsiából ama kellemetlen vendég, 
mely miatt valamennyi tanintézet és igy az egyetem is 
bezáratott. A kolera annyira megzavarta a hatóságok 
fejét, hogy a legtarkább rendeletek bocsájtattak ki, 
melyek egymással homlokegyenest ellenkeztek. Igv a 
pesti egyetem tanulóinak haza kellett utazniok, de 

egyuttal elzáratott a hid, hogy Budára át ne hatoljon 
a ragadós betegség. A Dunán tul lakó tanulók tehát a 
legnagyobb bajban voltak; az egyetem előtt össze- 
gyültek. Palocsay, Kkötvös kebelbarátja lóra szállt és 
megparancsolta a dékánnak, hogy adja ki az egyetem 
zászlóját, melylyel aztán a lelkesült ifjuságot a hid felé 
vezette; ott az őrséget jól elverték és lefegyverezték 
és a fiatal emberek Budára vonultak, honnan aztán 
mindenfelé elszéledtek. Másnap egy nagy néptömeg 
szintén megkisérlette erőszakkal utat nyitni magának a 
hidon, de a katonai őrség már meg volt szaporitva és 
igy nem sikerült a megrohanás. 

Ámbár Eötvös ez időben Ercsiben időzött, ama 
benső viszonynál fogva, melv őt Palocsayhoz füzte, 
Eötvöst tartották az egész zavar intézőjének és a kor- 
mány hitben még megerősödött. mivel kötvös arczán 
kék folt volt. Hiába erősítette, hogy egy szamár rugta 
meg őt, a kormánykörökben szilárdul hitték, hogy ő 
a vétkes és azért nem szüntek meg őt forradalmárnak 
tekinteni. 

Eötvös másik barátja. a szó legnemesebb értelmében 
barátja, Szalay László, ez idő tájt még sokat foglal- 
kozott a költészettel; a két fiatal ember sok irodalmi 
tervet csinált a jövőre nézve és igen különös, hogy 
Eötvös, ki minden ízében költői természet volt, ugyanezt 
tette föl Szalayról és igy oly tehetséggel ruházta föl, 
melyet a szellemdus és kiváló tehetségü történetíró 
teljesen nélkülözött. 

Igen jellemző Kötvös és Szalay baráti viszonyára a 
következő történet, melyet ők magok mondtak el nekem. 
Az 1830-iki év augusztus havának egyik napján — Eötvös 
és Szalay 1813-ban születvén, akkor 17 évesek voltak — 
Szalay tele tömött utitáskával Eötvöshöz rohant. Kérte 
barátját, hogy gyorsan öltözködjék és kisérje el a Margit- 

szigetre. Odaérve, Szalay egy félreeső rejtett helyet 
keresett fel. Ott letelepedvén. Szalay fölbontotta utitás- 
káját és egy csomó ujságot huzott ki abból. Ezek a 
párisi juliusi forradalom részletes leirását tartalmazták. 
A két ifju mohón olvasta el az ujságokat. Ekkor Szalay 
lelkesen fölkiált: , Barátom! Üritsünk egy poharat a 
nemzetek szabadságára!" Ezzel egy üveg pezsgőt és 
két poharat vont elő a táskából és aztán a két ifju 
órák hosszáig időzött amaz elhagyott helyen, a nagy 
politikai események fölött csevegve. 

E közben beesteledett. Az ifjak feje fölött a hold 
szelid fénye világított, lábaiknál a Duna habjai meg- 
törtek. Szalay ekkor tárczájából két levelet szakitott ki 
és az egyiket barátjának nyujtván, mondá: ,Íme, ird 
erre nevedet!" maga is ugyanezt tette. Ezután a két 
nevet palaczkba tevén, ezt jól bedugaszolta és a Dunába 
dobta. ,Igy". mondá utánuk pillantva, , ezek messze, 
messze usznak, egészen a Fekete-tengerig és tudja az 
Ég, még hová; elvégre mégis megtalálja valaki és igy 
legalább ezen a módon leszünk nevezetes emberekké." 
A két barát megölelte egymást és nemsokára Pestre 
vitte őket a csónak. Vajjon megtalálta-e valaki ama 
palaczkot, arról senkinek sincsen tudomása; de hogy a 
két fiatal ember nevezetessé lőn, azt tudja minden 
művelt ember a világ egyik végétől a másikig. 

Eötvös és Szalav, a mint emliítém, egykoruak voltak 
és benső barátságuk, az utóbbinak — Szalaynak — 
1864-ben bekövetkezett haláláig tartott. Mind a két hires 
ember szives volt engemet, ki náluknál 15 évvel fiatalabb 
voltam, barátságával megtisztelni és örökké felejthetet- 
lenek maradnak előttem azok az épp oly élvezetes, mint 
tanulságos esték, miket én e két férfiuval — rendesen 
csak hárman voltunk jelen — Eötvös lakásán töltöttem. 
Ez estéken sok érdekes dolgot mondtak el nekem. 

Ezekről a dolgokról azonban most nem akarok meg- 
emlékezni, hanem csak egy apróságot szurok közbe Szalay 
Lászlóról. Egy alkalommal, midőn ismét EBötvösnél össze- 
jöttünk, ott valami ujonnan bemázolt butor erős terpentin 
szagot terjesztett. Szalay erre vonatkozólag valami meg- 
jegyzést tévén, Eötvös azt mondá rá: ,No Laczi, most 
nem mehetsz ám a hét választó fejedelemhez." Én 
tudtam ugyan gyermekkoromból, hogy régebben ,a hét 
választó fejedelemhez" eczimzett vendéglő létezett Pesten, 
de azért Eötvös megjegyzését még sem birtam meg- 
érteni. Tudakozódtam tehát, hogy mit jelentsen az. 
Erre Eötvös a következő históriát beszélte el nekem. 
A harminczas évek vége felé Szalay László, mint gya- 
korló ügyvéd nyitott irodát, a mely sok klienst hozott 
ugyan neki, de pénzt egyáltalában nem, mert Szalay a 
legtöbb esetben vonakodott honoráriumot elfogadni, azt 
mondván: , Én csak oly pereket vállalok el, a melyeknél 
meg vagyok győződve, hogy klienseimnek igazuk van; 
már pedig az igazság megvédéseért nem engedem 
magamat megfizettetni." Egyszer megnyert egy pert oly 
ember ellenében, a kinek kimondhatatlan szegénységéről 
az aktákból meggyőződött. A nyertes fél, Szalaynak 
kliense, igen szép honoráriumot küldött, de Szalay 
ezt rögtön összepakkolta s elküldte annak a szegény 
ördögnek, a ki ellen az említett pert megnyerte volt. 
Máskor a pesti mázoló-ezéh bizta meg egy per vitelével 
és midőn Szalay a pert megnyerte, a czéhnek egy 
deputácziója megjelent előtte s köszönete nyilvánítása 
mellett át akarta neki adni a tiszteletdíjat, a mit 
Szalay állhatatosan  visszautasitott: ,Önök szegény 
mesteremberek — mondá — és inkább rászorulnak a 
pénzre, mint én." Erre a czéhnek előljárója legalább 
arra kérte a fiatal ügyvédet, hogy ha valami mázolni 
valója lesz, szíveskedjék majd hozzáfordulni s ő sze- 

rencsésnek fogja magát érezni, ha az ügyvéd urnak 
egy kis szolgálatot tehet. , No Isten nevében — mondá 
Szalay — ezt már nem utasítom vissza, tegye magát 
érintkezésbe Miska inasommal, az ő szobájában van 
egy ruhaszekrény, ezt mázolják be alkalmilag, de csak 
akkor, ha nem leszek itt, mert a terpentin szagát ki 
nem állhatom." Ez tavaszkor történt. Öszszel Szalay 
kirándulást tett Székes-Fehérvárra Ágost testvéréhez, 
ki később a pesti váltó-törvényszék elnöke lett. A kirán- 
dulásnak két hétre kellett volna terjednie, de Szalay nem 
igen jól érezvén magát, már két nap mulva hazatért. 
Alig lépett be a ház kapuján, már egy penetrans szag 
ütötte meg orrát s midőn lakása ajtaját kinyitotta, ugy 
érezte magát. mintha valami terpentingyárba lépne. 
A derék mázoló-cezéh az ő távolléte alatt , viribus 
unitis" az összes ajtókat. ablakokat, szekrényeket, szóval 
mindazt, a mihez pamacsuk hozzáférhetett, bemázolta. 
Miska ravasz mosolylyal jött ura elé, azt hivén, hogy 
ez egészen el lesz ragadtatva a meglepetéstől ; Szalay 
azonnal kitalálta, hogy mi történt. Szó nélkül ment 
oda a szekrénvéhez és kiüritvén az uti-táskát, melyet 
magával hozott volt. ebhe tiszta fehérnemüt rakott s 
laconice ezt mondta: ,Miska, én a legközelebbi két 
hét alatt ,a hét választó fejedelem"-nél lakom". Az ajtó 
mellett az utitáskával kezében még egyszer megállott, 
szomoru pillantást vetett butoraira és azután tragi- 
komikus hangon mondá inasához fordulva: , Látod 
Miska, igy van az, ha az ember haszonleső!" No, hogy 
egy ilyen haszonleső ember, mint ügyvéd meg nem 
gazdagodhatott, azt tán nem szükséges bizonyítanom. 

Ezen ,haszonlesés" is egyike volt azon kötelékeknek, 
melyek Eötvöst és Szalayt összefüzték. Mert Eötvös a 
haszonlesés mesterségéhez épen oly jól értett, mint 
Szalay. 1841-ben a nem rég meghalálozott Wodianer 

báró Eötvösnek, a ki akkor már hires felsőházi szónok 
volt, egy pénzügyi műveletet ajánlott, mely által a leg- 
tiszteségesebb módon sok pénzt lehetett nyerni; ha jól 
emlékezem, arról volt a szó, hogy Eötvös mint alapitó 
vegyen részt az akkor éppen alakulóban lévő lánczhid- 
részvénytársulatban. Az ajánlat egészen tisztességes, 
Eötvösre semmiképen kompromittáló nem volt; mind- 
azonáltal ez pillanatnyi habozás nélkül azt válaszolta : 
, Szégyenleném magamat, ily pénzt elfogadni." ,Ha ön 
szégyenli magát ily pénzt elfogadni, báró ur, akkor önből 
sohasem válik gazdag ember!" válaszolá a bankár és 
igazat mondott: Eötvös egész életében nem fogadott el 
egy garast, melyet tisztességes inunkájával nem keresett 
volna és valóban sohasem lőn gazdaggá. 

De térjünk vissza Eötvös fiatalságára. Az akkori idő 
szokása szerint természetesen neki is az állam szolgá- 
latába kellett lépnie, a mire egyébiránt semmi kedve 
nem volt. Nagyon is ágaskodott ellene, de apja azt 
mondá neki: jó, nem fogsz hivatalnok maradni, de 
legalább a konczipistaságig vidd fel, azután ott hagy- 
hatod az államszolgálatot. Erre a fiatal Kötvös apja, 
ki időközben alkanczellárrá lett kinevezve, bemutatta őt 
gróf Reviczky Ádám akkori magyar kanczellárnak. 
Ez utóbbi öcsémnek szólította a fiatal KEötvöst, és 
,pber tu", nagyon leereszkedő hangon beszélt vele. 
Erre a kis Eötvös válaszában a hatalmas kanczellárt is 
bátyám uramnak szólította és szintén tegezte, a mire 
apja, valamint az excellencziás ur is majdnem hanyatt 
vágta magát. Ezen első találkozás után Eötvös termé- 
szetesen nem igen nagy mértékben élvezte Reviczky 
kanczellárnak kegyét. De jött azután egy esemény, a 
mely Reviczkyt teljesen kibékitette. Az osztrák és inagyar 
államférfiak közti surlódások már akkor is napirenden 
voltak és főleg igen gyakran fordultak elő az akkori 

udvari kamarai elnök, Taaffe gróf, a volt osztrák minisz- 
terelnök atyja és Reviczky magyar kanczellár között. 
Taalfe nagyon dölyfös arisztokrata, Reviczky pedig 
ujdonsült gróf volt és igy kettősen érzékenyen vette, 
ha Taatfle ugy ,en bagatelle" bánt vele. Egyszer Taaffe 
egy igen impertinens hangon tartott jegyzéket küldött 
a magyar kanczelláriához. Reviczky meghagyta az illető 
tanácsosnak, hogy lehetőleg goromba választ irjon. 
De hát a tanácsos ur félvén a hatalmas Taaffe harag- 
jától. mézbe mártotta tollát és nagyon gyönge feleletet 
irt, melyet Reviczky dühösen viszalökött. Fordult ő 
azután egy második és egy harmadik tanácsoshoz, de 
mindezekkel ugyanazon módon járt. Ekkor eszébe jutott 
a kis Eötvös. , Küldjétek ide a viczekanczellár fiát!" 
kiálta dühösen Reviczky. Eötvös megjelent. , Pepi akarsz-e 
konczipista lenni?" kérdé Reviczky. , Hogyne akarnék, 
válaszolá Eötvös, midőn tudom, hogy akkor ott hagy- 
hatom az államszolgálatot?" ,No hát akkor irj erre a 
jegyzékre egy disznó-goromba feleletet és megteszlek 
konczipistának." kötvös megirta a feleletet, mely csakugyan 
a gorombaságnak netovábbját képezte. Taaffe dühös 
volt. Reviczky örömtől sugárzott és FEötvöst azonnal 
tiszteletbeli konczipistának nevezte ki, mire Pepi uram 
haladék nélkül összeszedte sátorfáját és örökre vett 
bucsut a kanczelláriától. Ő általában kissé rátartós volt, 
főleg az osztrák urakkal szemben. Nagyon jellemző az 
ő első találkozása Schmerlinggel. 1863-ban Eötvös az 
akkor felette hatalmas államminiszternél az alföldi inség 
ügyében látogatást tevén, ottlétének egész ideje alatt 
szorgosan kerülte a politika érintését. De távozása 
előtt a hatalmas miniszter tulsulyának érzetében gunyo- 
san azt kérdezte Eötvöstől, mikor fogják már az ő, 
t. i. Eötvös elvtársai a jelenlegi miniszteriumot fel- 
váltani. Eötvös mosolyogva válaszolá: ,Ha mi szabad- 

elvű magyarok váltanók fel a jelenlegi miniszteriumot, 
ez önökre nézve nem volna eléggé boszantó ; előbb az 
ó-konzervativeknak kell a jelenlegi miniszteriumot meg- 
dönteni. akkor fognak csak a szabadelvüek Magyar- 
országon a kormányra jutni." Sehmerling erre dölyfös 
modorában azt mondá : , Majd meglátjuk, kedves Eötvös !" 
A kis Eötvös e perczben egy fejjel magasabbnak érezvén 
magát. mondá : , Igenis meglátjuk, kedves Schmerling !" 
Schmerling elpirult, érezte, hogy esztelenséget követett 
el, és egyszerre Eötvöst excelleneziásnak czimezte... 
. Köszönöm" — mondá Eötvös — ,én épp oly kevéssé 
vagyok excellencziás, mint önnek kedves Eötvöse!" és 
ezzel már az ajtón kivül volt. 

Miután tőle a politikai röpiratoknak meglehetősen 
hosszu sora megjelent volt, 1865-ben lépett először 
ismét mint hirlapiró saját neve alatt a napi politika 
terére és miután ő az akkori Deák-párti közlönvnek, 
a , Pesti Napló "-nak magatartásával nem tudott mindenben 
egyetérteni és nem is akarta magát a merev párt- 
diszcziplinának alávetni, ő maga szándékozott egy 
politikai és közgazdasági hetilapot kiadni. Először sógorát, 
Trefort Ágostont tolta előtérbe, hogy az folyamodjék 
engedélyért, mert akkor engedély nélkül lapnak meg- 
jelenni nem lehetett. Szegény Trefortot kétszer is eluta- 
sitották azzal a valóban bámulatos indokolással, hogy 
politikai és nemzetgazdászati tartalmu lapot egyszerre 
nem lehet engedélyezni. Erre azután Eötvös maga 
folyamodott és ezt nem merték visszautasitani. Keleti 
Károly volt a lapnak névleges szerkesztője, báró Eötvös 
József a tulajdonosa, én nekem pedig minden számba 
egy czikket kellett irnom, a mely havonkinti négy 
czikkért — ez az akkori időben fényes tiszteletdij volt — 
havonkint 100 forintot kaptam. Ez az irodalmi össze- 
köttetés még szorosabbra füzte a köztünk fennállott 

barátság kötelékeit, és a mint már a királynéról irt kis 
ezikkemben is megemlitém, alig mult el nap, hogy 
Kötvöstől levelet ne kaptam volna; s miután sem ő, 
sem én semmiféle sporttal nem foglalkoztunk és sem 
egyiknek, sem másiknak nem volt annyi felesleges ideje, 
hogy azt üres levelek irására fordithattuk volna, talán 
nem kell mondanom, hogy Eötvös levelei igen komoly 
és fontos politikai dolgokra vonatkoztak. 

Már más helyen megemlitettem, hogy, a mit most 
utólag nagyon sajnálok, rendes naplót soha nem vezet- 
tem, de érdekes emberekkel folytatott beszélgetés után 
néha-néha feljegyeztem egy röpke lapra az ily beszél- 
getés tartalmát. Egy ilyen lap, melynek létezéséről 
sejtelmem sem volt, a minap véletlenül akadt kezembe 
és ott egy rakás érdekes adatot találtam, mely majdnem 
mind KEötvösre vonatkozik. Az ő politikájának egyik 
alapeszméje köztudomás szerint az volt, hogy Ausztriának 
minden áron magához kell ragadni a vezérszerepet 
Németországban, mert minél szorosabb az örökös tar- 
tományoknak viszonya a német államokkal, annál 
kevésbbé lehetne Magyarországot ebbe belefoglalni és 
annál könnyebben lesz megadható Magyarországnak az 
önállóságnak azon mértéke, melyet neki alkotmánya 
biztosit. 1860-ban Eötvös ezen eszimnét egy Lipcsében 
Brockhaus kiadónál megjelent röpiratban tüzetesen tár- 
gralta, de már ennek megjelenése előtt néhány hónap- 
pal, majdnem közvetlenül a villafrancai békekötés után, 
ő egy emlékiratot dolgozott ki, melyet Eszterházy herczeg 
közvetítésével Rechberg gróf akkori külügyminiszternek 
nyujtatott át. Abban ő sürgősen kérte a külügyminisztert, 
birná rá Ő felségét, hogy ez a német mozgalom élére 
álljon és nevezetesen a frankfurti , Bundestag" helyébe, 
melyben csak a kormányok voltak képviselve, léptessen 
egy parlamentet, melyben a kormányok képviselői mellett 

a különféle államok lakossága által választott képviselők 
is ülnének. Rechberg néhány napig nem nyilatkozván 
ezen emlékiratról, Eszterházy herczeg kérdést intézett 
hozzá, mire Rechberg azt válaszolta: , Kedves herczeg, 
a mit báró Eötvös ir, az mind igen szép, hanem erről 
majd harmincz esztendő mulva beszéljünk." 1860 deczem- 
ber havában Eötvös, már nem emlékezem, mily okból, 
audienczián volt Ő felségénél. Ezen audienczia köz- 
vetlen tárgyának elintézése után Eötvös lassan és óvatosan 
átvitte a beszédet a magyarországi viszonyokra, és 
miután látta, hogy Ő felsége nem idegenkedik az efféle 
beszélgetéstől, Eötvös neki bátorodott és a hazánkban 
akkor uralkodott viszonyokra nézve a felséges urnak 
amugy magyarán megmondta az igazat. A császár nyu- 
godtan hallgatta végig, aztán ezt mondá: , De már most 
szeretnék öntől egy pozitiv dolgot hallani, valami 
programmot, melynek alapján ön a magyar kérdés meg- 
oldását garantirozni képes volna." Eötvös válasza ez 
volt: , Felséges uram, vegye erélyesen kezébe a német 
kérdést és én kezességet vállalok a magyar kérdés 
kielégítő megoldásáért." A császár felszólítására Eötvös 
most részletesen fejtegette, hogy a német mozgalom 
egyelőre még csak lassan halad, de hogy azt többé 
feltartóztatni nem lehet. A németek erős központi hatal- 
mat, a szövetségben való képviseltetést követelnek. Ha ez 
nekik meg nem adatik, akkor egy válságos pillanatban majd 
magok fogják magoknak megalkotni és akkor Ausztria, 
miként 1848-ban ismét azon helyzetbe jönne, hogy 
egy forradalmi parlamentbe követeket kell küldenie. 
Jobb volna tehát ezt megelőzni. Minél tovább beszélt 
Kötvös, annál nagyobb lett a császár izgatottsága. 
Arcza kipirosult, aztán felugrott és nagy léptekkel fel 
és alá járva, azt kiáltá: , Micsoda, én képviselőket, nép- 
képviselőket küldjek Frankfurtba? Soha, soha, de soha!, 
Falk Miksa: Kor- és jellemrajzok. 15 

Ezzel az audiencziának vége volt. Egy pár nappal, miután 
Eötvös ezeket velem közölte volt, hozzám jött Hayvynald 
Lajos akkori erdélyi püspök és egyebek közt azt beszélte 
nekern, hogy ő aznap délelőtt Ő felségénél audienczián 
volt és ez alkalominal szóról-szóra ezt mondá neki a 
császár: . Kürzlich war Eötvös bei mir. Der Mann hat 
mir persönlich recht wohl gefallen. aber er ist Poet. 
Idealist. Denken Sie, will der, dass ich Deputirte nach 
Frankfurt sehicke." A németországi viszonyok aztán ugy 
fejlődtek, a mint ezt Eötvös előre mondta volt és Bécs- 
ben mindinkább gyanus szeminel kezdték nézni azon 
szerepet, melvet Poroszország játszik. de azért még 
sem fogadták el Eötvös tanácsát, mert azt, hogy a 
döntés többé nem a kormányok, hanem a népek kezé- 
ben van és hogv ezek nem szeretik ugyan a poroszt, 
de azért mégis nemcsak ezzel, hanem még az ördöggel 
is szövetkeznének, ha ez által kivánataik teljesítése bizto- 
sittatinék, ezt Bécsben még mindig nem akarták átlátni. 
Próbálták tehát a dolgot ismét egyedül a fejedelmek 
segitségével nyélbe ütni és Poroszországot oly kötelékbe 
szoritani. mely reá nézve bármily önző törekvések valósi- 
tását lehetetlenné tenné. Összehivták tehát 1863-ban 
Frankfurtba az ugynevezett , Fürstentag"-ot, melyre a 
porosz király egyszerüen el nem jött. mi által ama 
kongresszus fiaszkója már előre is meg volt pecsételve, 
ámbár az ausztriai császár Frankfurtban már is haj- 
landónak mutatkozott a német szövetség szerkezetét 
ugy átalakitani, a mint ezt Eötvös három évvel előbb 
proponálta volt; csakhogy itt ismét bebizonyult az, a mit 
Eötvös igen sokszor mondott magáról, t. i., hogy az ő 
fátuma az, miszerint eszméit, ha először fölveti, per- 
horreszkálják, de aztán rövidebb-hosszabb idő mulva. 
igenis elfogadják, csakhogy rendesen olyan időben, a 
mikor azok elkéstek és akkor többé nem használnak. 

Mikor a császár Frankfurtból Bécsbe visszatért, ott 
kivilágitották ugyan a várost és minden lépten-nyomon 
lehetett transzparenteket látni azzal az ismert öt betüvel : 
A. E. I. 0. U., de a legtalálóbb kritikát a bécsi nép 
humora gyakorolta, a mikor azt mondá: Ezen öt betü 
nem azt teszi , Austria erit in orbe ultima", hanem azt 
, Auch eine Illumination ohne Ursache". Azonban daczára 
a frankfurti kongresszus ezen csekély eredményének, 
Eötvös és Kemény mégis sokat reméltek attól Magyar- 
ország érdekében; ők azt mondták, hogy a német moz- 
galom most gyorsabban fog haladni, hogy Ausztria 
akarva nem akarva bele fog sodortatni és akkor a 
Magyarországra való visszahatás el nem maradhat. Ennél- 
fogva Eötvös ismét Bécsbe ment és ott az irányadó 
körökben azt proponálta, hogy az inség alkalmával 
hivassék össze ad hoc a magyar országgyűlés. A császár 
személyesen fogná azt megnyitni, a feliratban a nemzet 
bizonyos előzékenységet tanusithatna és a többi magától 
jönne. Hogy Schmerling akkori államminiszter ellenállása 
által ezen terv meg ne hiusittassék, Eötvös azt propo- 
nálta, hogy azon ürügy alatt, miszerint az inségügyben 
talán a Reichsrathtal bizonyos tárgyalások lesznek foly- 
tatandók, a Felséggel együtt Schmerling is jőjjön le 
Pestre. Ezzei Eötvös elejét akarta venni Schmerling 
azon gyanujának, mintha az egész terv ellene volna 
irányozva és hogy a Felséges urat nálunk Isten tudja 
miféle fondorlatokba akarnák belevonni. És most az az 
érdekes eset történt, hogy midőn egyik régi barátomat, 
a ki már akkor is bizalmi állást foglalt el Schmerling 
oldala mellett és még ma is magas hivatalt visel 
Ausztriában, aria kértem, hogy tervünket kéz alatt 
közölje Sehmerlinggel, ez másnap azzal a válaszszal 
jött vissza, hogy az államminiszter ,épen nem idegen- 
kednék Eötvös tervének keresztülviteléről, de hozzátette, 

hogy ő gróf Forgách Antal akkori magyarországi kanczel- 
lárral is beszélt a dologról, Forgách azonban kijelentette, 
hogy ő ezen tervet minden erejéből ellenezni fogja, 
nyilván azon okból, a melyet természetesen be nem 
vallott. mert alapos oka volt attól félni, hogy ha ama 
terv valósul és a magyar nemzet fejedelmével kibékül, 
az ő (Forgách) működésének vége van. És az egész 
dolog csakugvan meghiusult nem a német államminiszter, 
hanem a magyar kanczellár ellenállása folytán. 

És most áttérek Eötvös leveleire, a melyekből min- 
denekelőtt egvet akarok ismertetni, mert ez az egész 
embert jobban jellemzi, mintha egy egész kötetet irnék 
róla. 1865 október elején Eötvösről egy czikket irtam 
a bécsi , Wandererf-be, mire töle a következő levelet 
kaptam : 


Svábhegy, 1865 október 6. 


, Tisztelt barátom! Épen a , Wanderer" czikkét olvas- 
tam el, midőn az ön levele kezembe jött. Hogy a czikk 
jól esett és hogy azt olvasva nemcsak szerzőjét, de azt 
is megismertem, hogy az nem hideg dicséret, hanem 
baráti nyilatkozat, csaknem felesleges mondanom és azért 
nem is tudom, mi kifogásom lehetne ellene. Talán 
tulbecsül — és ez ugy is van — törekvésem rezultátu- 
mára nézve, de nem a mi szándékaimat ailleti. Elől 
akartam járni arra, hol az igazságot találni reméltem és 
öntudattal lemondtam a tapsról és elismerésről, ámbár 
az jól esett volna és igy elmondhatom, hogy nem értem 
el annyit, mint ön felteszi és nem használtam oly sokat, 
de legalább utána törekedtem és a ki mindig valami 
magas után nyul. az. ha apró legény is, legalább any- 
nyira emelkedik, a mennyire természete szerint lehet- 
séges. Mi jövőmet illeti, azt hiszem, ön a barátság 
optimizmusán át nézi azt. Bennem fekszik-e a hiba, 

vagy másokban, nem tudom, de annyi bizonyos : nincsen 
semmi talentumom a népiesség-szerzéshez. Tudva nem 
ártottam életemben senkinek és mégis akárhányan 
hivatásuknak tekintik, hogy nekem ártsanak. Most is, 
mit előre láttam, megtörtént. A ,Hon" leforditva az 
, Ostdeutsche Post" czikkét (ezen Falk tollából eredt czikk- 
nek történetéről részletesen szól Kónyi Deák Ferencznek 
általa kiadott beszédeiben) a legmalicziózusabb módon 
közli azt és épen azért ismétlem kérésemet, vigyázzon 
a czentrálista lapokra, hogy azt a kis popularitást, 
melvlyel még birok, ne rontsák meg. Magamért fel se 
venném, mert oda jutottam, hogy nem egy fülemile, 
de egy pacsirta éneke is inkább gyönyörködtet, mint 
500 ember éljenzése, hanem érzem magamban, hogy 
bizonyos dolgok keresztülviteiére másoknál képesebb 
vagyok és ehhez a popularitásnak egy bizonyos fokára 
szükségem van. 

Mi jelen helyzetemet — azaz politikai helyzetemet 
— illeti, az ugy jellemezhető, hogy D. (Deák) most is 
egy bizonyos féltékenységet árul el irányomban (tudja 
Isten miért), de egyébiránt minden pontban józanul 
szól, egyes és épen a legfontosabb kérdésekre nézve 
ugyanazokat mondja nekem, mint saját nézeteit, melye- 
ket mult őszszel én beszéltem neki és melyek akkor 
inyére nem voltak. Én erősen meg vagyok győződve, 
hogy ő az ügynek fontos szolgálatot fog tenni. Érzi a 
pillanat fontosságát, tudja, hogy viszonyaink kiegyenli- 
tését kivüle senki sem birja keresztülvinni és igy Ő 
fogja megtenni és ezzel bevégezni politikai pályáját. 
Két hosszu beszélgetés után meg vagyok győződve arról, 
hogy benne a nagy ambiczio feltámadt és mióta ezt 
tudom, nyugodt vagyok. A feladat tehát, támogatni őt, 
saját eszméimet lassankint belecseppegtetni és általa 
preparálva és feleresztve hozni a publikum elébe. Kel- 

lemetlen szerep — gondolja ön és eszembe jut. a 
mit ön a minap egvszer nekem irt, mennyire nehéz, 
hogy az egyik Radeczky legyen, a másik Benedek marad- 
jon. (Ezen levél 1866 előtt iratott és akkor Benedek 
csak mint Radeczky hadtestparancsnoka volt ismeretes.) 
Higyje el, én is máskép szeretném, mert Radeczky a 
rendjeleket és Benedek csak a sebeket kapja. de ki 
tehet róla, hogy a nagy szereposztó nekem épen a 
hálátlant szánta. De ha valamit tenni akarok, el kell 
fogadnom és az ember ezt is megszokja, főkép ha 
eszébe jut, hogy az bizonyosan már másoknak is jutott 
és a história nagy emberei mellett talán igen sokszor 
egy kis ember állott, kit senki nem nevez és ki hazája 
kifejlődésére talán ép oly befolyást gyakorolt, mint e 
pillanatban én. Ha országgyülés előtt talán az Akadémia 
megnyitására lejöhetne, véghetetlenül szeretném, hogy 
mindenről szólhassunk. 

Ég áldja meg önt, a napokban többet. 

Tisztelve nejét, hive 

Fötvös." 

Meleg rokonszenvvel viseltetett Eötvös iránt felséges 
királynénk is. Erre vonatkozólag felolvasok néhány sort 
Eötvös leveleiből, a melyek azt bizonyítják, hogy azon 
rajongást, melylyel a királyné Eötvös művei iránt visel- 
tetett. a miniszter-poéta teljes mértékben viszonozta. 

A tanórák, melyeket ő Felségének adtam, kevéssel 
a koronázás előtt megszüntek, mert a Felségek akkor 
Pestre leutaztak. 1867 május 14-éről Eötvös a követ- 
kezőket irja nekem : 

, Magas tanitványa virágokkal fogadtatott és napról- 
napra nő a lelkesedés, mely irányában nyilvánul. Vala- 
mint hiszem, hogy soha egy országnak nem volt király- 
néja, ki ezt inkább érdemlé: ugy tudom, hogy soha 
nem volt olvan, kit igy szerettek; és én a jövőhöz való 

bizalmat épen ezen érzésre alapitom. Az érzelmek, leg- 
alább a népnél, sokkal nehezebben változnak, mint 
meggyőződései; és én mindig ugy voltam meggyőződve, 
hogy ha egy korona, ugy mint 1548-ban a magyar, 
széttört, azt csak a nép szivében ébresztett nagy érzel- 
mek lángjai forraszthatják össze. Három századon át 
megkisértettük a hittel, azután megpróbáltuk a remény- 
nyel is több izben, de egy még hátra volt, az: hogy 
a nemzet a dinasztiának valamely tagját igazán, szive 
mélyéből szeresse; és minthogy ezt most elértük, nem 
aggódom a jövő iránt. Ön talán mosolyogva mondja, 
hogy poéta vagyok. Meglehet. Valóságos arisztokratát 
és excellencziás urat ő felsége minden hatalmával sem 
csinálhat belőlem. De ön meg fogja vallani azt is, hogy 
minden poétaságom mellett elég jól láttam előre a 
dolgokat; és hiszem, most sem fogok csalódni. Az Ég 
áldja meg önt . . . őszinte barátja 
Fötvös." 

Két héttel később, 1867 május 28-ikán ismét ezt írja : 

, Hivatalom (Eötvös akkor már vallás- és  köz- 
oktatásügyi — miniszter volt) legkedvesebb  kötelessé- 
gének tartom, hogy tisztelt tanitvánvát időről-időre 
egyes tanintézetbe kisérjem. Nem vagyok barátja a 
czeremóniáknak és soha nem hittem volna, hogy ily 
funkcziót kellemesnek tarthatok. De a császárné sem- 
miben nem hasonlit hasonlóihoz. Előtte a tisztelet, 
melyet egy nemes nőiség iránt érzünk, háttérbe szorit 
minden egyebet; és hódolatunkban nincs semmi, mi a 
császárnét illetné. Önnek nincs fogalma azon lelkese- 
désről, melylyel főkép a nép alsó osztályai hozzá ragasz- 
kodnak. Ha valamely intézetet megnézve kocsijához 
visszatér, mely körül az alatt nagy népcsoport alakult, 
a tömeg fanatikus akklamáczióval fogadja nagy asszo- 
nyát, és én, kire minden, mi a szivből jő, mélyen hat, 

elfelejtem, hogy egész életemen át az ellenzékhez tar- 
toztam és pár hónap mulva — wenn der Mohr seine 
Schuldigkeit gethan — valószinüleg ismét ahhoz fogok 
tartozni. Örülök a lojális érzések ezen kitörésén, mintha 
legalább udvarmester lennék. Mint látja, az udvari 
levegő még demokratikus lelkemre is megteszi hatását; 
szerencsére eddig a tisztelő rokonszenv, melylyel magas 
tanitványát kisérem, nem terjedt tovább. Az Ég áldja 
meg önt . . . hive 
[Fötvös." 

És midőn azután a koronázás bekövetkezett. a ked- 
ves ember öröme határt nem ismert. A koronázás nap- 
ján, 1967 junius 11-ikén, a következő levelet irta hozzám, 
mely hű tükörképe az ő egész jellemének : 

, Tisztelt barátom! Bármennyire el vagyok foglalva, 
az nem lehet, hogy szivem örömében legalább néhány 
szót ne irjak. Nem hittem volna soha, hogy koromban 
(ő akkor 54 éves volt) még ily boldognak érezhessem 
magamat, főkép politikai események által. De a mi most 
történt, az sok fáradságnak, hosszu küzdelemnek és 
számtalan keserüségnek dija s igy nem érzem magamat 
érdemetlennek ezen jutalomra. Az amnesztia, mely igy 
adatott ki, a királynak határozata a 100 ezer arany 
felett, mely neki koronázási ajándékul adatott, befejezi 
a művet és bátran merem állitani: hogy az 1848-iki 
forradalom be van végezve és belüle csak az egyenlő- 
ségnek kivivott elve és nemzeti becsületünk, melyet 
vele arattunk, maradt meg. Még sok munka vár ránk, 
veszélyek környeznek a külföld részéről; de Kossuth 
levele, melynek legtágabb körben elterjedését megenged- 
tük és az agitátor fiai, kik a koronázás alatt nyugodtan 
nézték az ünnepélyt, bizonyitják, hogy biztos alapon 
állunk és igy megküzdhetünk a veszélyek és nehézsé- 
gekkel. Isten áldja meg önt a sok fáradságért, melylyel 

győzelmünk kivivásához járult! Isten áldja meg buzgó 
tanitványát, ki mint egy áldás jött körünkbe és kinek 
kedves arczáról egy szebb jövőnek reménye mosolyog 
ránk! Vele szemközt az egész nemzet költői érzettel 
telik el, mert hiszen csak egy valódi költészet van e 
porvilágon és ez: a szeretet. Hive 

Íötvös." 

Midőn az imént idézett levelek egyikében azt mondá 
Eötvös, hogy ő belőle soha igazi arisztokrata és excel- 
lencziás ur nem lesz, az nem volt puszta frázis, a mint 
ezt a következő kis esemény is bizonyitja. 1870 ápri- 
lisban halotti ünnepély készült Batthvány Lajos gróf 
emlékére. Az akkori magyar kormány megmagyarázha- 
tatlan közönynyel nézte e készülődéseket, sőt egyik- 
másik jelenségből azt lehetett következtetni, hogy titok- 
ban még röstelli is a dolgot. Nagyon természetes, hogy 
minél inkább visszavonult a kormány, annál erélyeseb- 
ben vette kezébe ezt az ügyet a szélsőbal; ámbár a ki 
Batthyány Lajost ismerte, az csak mosolyoghatott, midőn 
a nevezett párt magának vindikálta hazánk szabadságá- 
nak e nagy martirját. Én akkor már Pesten voltam és 
nagyon mérges czikket irtam, melyben erősen megtá- 
madtam az összes kormányt, hogy nem ő vette kezébe 
a dolgot, hanem hagyta azt ellenzéki tüntetésül fel- 
használni. Képzelhetni, hogy kormánykörökben dühösek 
voltak rám; csak az én Eötvös barátom volt az, a ki 
nem csak hogy ebben a dühben nem osztozott, hanem 
még az nap, május 4-ikén, a következő sorokat irta 
nekem : 

, Tisztelt barátom! Még azon benyomás hatása alatt, 
melyet mesteri czikke rám tett, fogadja köszönetemet 
azon élvezetért, melylyel azt olvastam. Minden, a mi 
a maga nemében tökéletes, nem maradhat hatás nélkül 
és ilyen ezen csak kiterjedésére nézve kicsiny mester- 

műve, mely az egésznek nemes hangjától az egyes 
részletekig — ide számitva a kormánynak adott mellék- 
döfést is — a művészre mutat. Nem ismerek jobbat e 
nemben még öntől sem és igy meg fogja bocsátani a 
vén irónak, ki még a zsurnalizmusban is kontárkodott, 
ha ezt kimondja és még azon esetben sem veszi ltola- 
kodásnak, ha a vén iró véletlenül egyidőre miniszter 
ÜSSE ETÜYE 
TÖtvÖS." 

Ugy hiszem, hogy az Uristen napja még kevés 
emberre sütött, a ki aktiv miniszter létére ilyen alka- 
lomból ily levelet irni képes lett volna. 

Még csak egy levelet olvasok fel, mely annyiban 
aktuális érdekkel bir, a mennyiben, habár esak röviden, 
a megyei közigazgatás kérdésével foglalkozik, ámbár az, 
hogy miként vélekedik a világhírü , Falu jegyzője" szer- 
zője a régi megyéről, senki előtt kétséges nem lehetett. 
A levél 1867 április 29-éről van keltezve és igy szól: 

, Tisztelt barátom! A német közmondás : , Wem Gott 
ein Ámt gibt, dem gibt er auch Verstand", mint sok 
más, a mi Németországban helyes, nálunk nem alkal- 
mazható, legalább reám nem; én eddig csak az ész- 
nek tetemes megfogyatkozását tapasztaltam. Naponként 
kevesebb jut eszembe és ha igy haladok, nem sokára 
rám illik, mit a bécsiek N.-ről mondtak : 


Er ist Minister, 
Wenig liest er, 
Und was er liest, vergisst er. 


Annyira azonban még most sem jutottam, hogy a 
sok excellencziás czimet az ön levelében ne sokaltam 
volna meg. E sallang jó az adreszre, de a levélben 
nem szeretem, mert miután lsten segedélmével tovább 
fogunk levelezésben maradni, mint az én excellencziás- 

ságom tart, jobb, ha a régi stilusnál maradunk. Egy- 
általában, mint ezt tegnap választóimnak 15 megmond- 
tam, Eötvös József akarok maradni, ámbár az előbbi 
kanczellár jónak látta nevemet a hétszemélyes tábla. 
ülnökének ajándékozni (t. i. Eötvös József septemvir 
a báróságot elnyervén, most két báró Eötvös József 
létezett), minek következtében, mióta az bárónak nevez- 
tetett ki, naponként a legboszantóbb tévedések fordul- 
nak elő és leveleim hozzá, az övéi hozzám hordatnak. 
A 67-es bizottmány munkálata forditásának nyomdai 
számlája a miniszterelnökhöz küldendő, ki egyébiránt 
jövő szerdán vagy csütörtökön Bécsbe jön és a kivel 
együtt én is feljövök. Szóval többet mondhatok köz- 
dolgokról, annyi azonban bizonyos, hogy minden esetre 
sokkal rosszabbul is mehetnének. Üres pénztárral és 
igen középszerü erőkkel csodákat művelni nem lehet, 
de a ki a megyék eddigi eljárását figyelemmel követi, 
az meg fogja vallani, hogy a helyreállítás nagy experi- 
mentuma jobban sikerült, mint 1861-ben. Fognak-e a 
megyék igen czélszerü adminisztrativ szerkezetnek mutat- 
kozni, az más kérdés. Műveltségi állapotaink mellett 
nem tartom valószínünek, hogy 52 oly tisztikart állit- 
hassunk fel, mely a jelen kor szükségeinek megfelel és 
talán sokan, a kik most a megyéért rajongnak, ugy 
fognak járni rövid idő mulva, mint az járna, ki kedve- 
sét 18 évig nem látta és az alatt róla álmodva, őt még 
mindig imádja, mig vele nem találkozik és meggyőző- 
dik, hogy talán saját izlése és még inkább kedvese 
azóta megváltozott ; de ezen változás mindenesetre csak 
később várható, most még a  mézesheteket éljük 
és én igen örvendetes jelenségnek tartom, hogy eddig 
még nem ütötték be senkinek a fejét. Május 2-án 
remélem, találkozunk, vagy legalább 83-án keressen fel 
reggel a , Károly főherezeg" szállodában; ha csak nem 

kerülök ágyba. Tegnapelőtt is ott voltam, tegnap válasz- 
tottak és ma ismét csehül érzem magamat. 

Őszinte barátja Eötvös." 

A mit e levelek után talán felesleges mondanom. 
Kötvös a fényes külsőségeknek soha sem volt barátja. 
Midőn mint miniszter bevonult a régi budai ország- 
házba, az ő hivatalszobája meglehetős egyszerüen volt 
butorozva. Elnöki titkárja azt kérdezte tőle, nem volna-e 
ezélszerü uj butorokról gondoskodni. Eötvös tagadólag 
rázta a fejét. , Uj aktákat" — mondá — ,hozhatnak 
nekem akármennyit, de uj butorokat nem. Az uj butor 
uj embereknek való. én pedig már nagvon régi ember 
vagyok; azonkivül édes atvám azt mondta egyszer, 
midőn a helytartósági épület házfelügyelője uj iróasztalt 
akart hivatalába tétetni: kedves öregem, hagyja ezt; 
mert ha az ember szorgalmatos akar lenni, akár egy 
nyujtó-deszkán is lehet dolgozni." Hogy az ily emberrel 
a hivatalon kivül való érintkezés a lehető legkelleme- 
sebb, barátjaira nézve a vele való együttlét mindenkor 
igazi élvezet volt, az magától érthető. Az utóbbiakkal 
szemben sókszor a legragyogóbb szinekben tört ki az 
ő költői lelke. Mikor egyszer gyalog sétáltunk a Sváb- 
hegven, váratlanul egy hatalmas zivatar lepett meg 
bennünket. mely azonban rövid záporeső után ismét 
elmult. Az eső ellen egy fabódéban találtunk menedé- 
ket; azután nem sokára a nap ismét kijött, a felhők 
szétfolytak, a zöld leveleken csillogva és reszketve függ- 
tek az esőcseppek és balzsamos illat tölté be a léget. 
Midőn a fakunyhóból kiléptünk, Eötvös megállott, arczát, 
melyet mintegy dicsfény folyt körül, az ég felé emelé 
és az elragadtatás hangján kezdé szavalni Hölderlin 
gyönyörü szavait: ,A mi történik, gyönyörből történik 
és békével végződik. A világ disszonáncziái olyanok, 
mint a szerelmesek czivódásai. A viszály közepette ott 

van a kibékülés és a mi szét volt választva, ujra talál- 
kozik. A szivnek hulláma nem tudna oly szépen föl- 
tajtékzani, ha a sors, ez a néma régi szikla, néha-néha 
utját nem állaná." Azután elnémult s ugy látszott, hogy 
magában tovább szövi a gondolatok fonalát. Csak las- 
sanként tért vissza a valóságba; azután pedig moso- 
lyogva fordult hozzám e szavakkal: , Látja, még nem 
felejtettem el régi kedvencz klasszikusaimat." Élénk 
szelleme folyvást dolgozott s gondolatainak árja kime- 
rithetetlen volt: azoknak röptét a bürokrácziai munka 
egyhangusága legkevésbbé sem akadályozta. Minisz- 
teriumában egyszer ülést tartottak az ő elnöklete alatt. 
Joanovics György, akkori államtitkár, épen a görög egy- 
ház valamely unalmas ügyét referálta; ezalatt Eötvös 
folyvást irkált és tanácsosai nem tudták maguknak meg- 
magyarázni. hogy mi érdekelheti őt annyira ebben a 
görög egyházi ügyben. Hanem néhány percz mulva oda- 
nyujtotta a teleirt papirt Kárffy tanácsosnak, a ki külö- 
nös kedvencze volt és ez csodálkozva olvasta a követ- 
kező sorokat: ,A világon két hatalom van, mely még 
a hegyeket is helyökről tovamozditani képes: a hit és 
a hitel. A mi napjainkban sokan ugy vélekednek, hogy 
a hit már elvesztette hatalmát és egyedül csak a hitel 
uralkodik. De nem sokára eljő megint az az idő, a 
midőn az emberek csalódásukat fel fogják ismerni, mert 
akkor igen sok ember lesz a világon, a kinek többé 
nincs hitele, de a hit meg fog nekik maradni és ebben 
fogják vigaszukat találni." Más alkalommal egy hivatalos 
iratcsomót küldött át Kárffynak és az azt összekötő 
madzag alá egy kis czédulát dugott, melyen a követ- 
kező szavak voltak olvashatók: , Valamint a fa minél 
mélyebbre ereszti gyökereit a földbe, annál magasabbra 
emeli egyszersmind ágait az ég felé, olyannak kell lenni 
a mi tudományunknak is. Minél tovább behatolunk annak 

mélységeibe, annál inkább kell gondolatainkat az ég felé 
emelni." — Számtalanszor közölte velem a leggyönyö- 
rübb gondolatokat, melyek az általános audienczia alatt 
eszébe jutottak. Képzelhető, hogy ezek az audiencziák 
— sokszor egy nap alatt 100 személy is megjelent 
előtte — Eötvösnek élénk szellemét kifárasztották. Néha- 
néha azonban az ily audiencziák alkalmával tréfás jele- 
netek is fordultak elő. Egy alkalommal egy körülbelül 
90 éves, ép, erős férfi jelent meg Eötvösnél. Elmondta 
előtte saját életének végnélküli történetét. részletesen 
kimutatta, hogy ő tulajdonképen mindent tanult és min- 
dent tud és végre arra kérte a minisztert, adjon neki 
tanácsot, hogy most mihez fogjon. Eötvös türelmesen 
végighallgatta s azután a legnyájasabb hangon mondott 
ezen szavakkal bocsátotta el: ,Ha ön, ki az imént 
kimutatta nekem, hogy mindent tanult és mindent tud, 
50 éves korában utóvégre mégis kijelenti, hogy nem 
tudja mihez fogjon. akkor talán nem fog csodálkozni, 
hogy én, ki csak keveset tanultam és nem sokat tudok, 
erre azt válaszolom önnek: hogy én még kevésbbé tudom." 

Szive jóságáról ezer meg ezer apró történetkét mond- 
hatnék el önöknek, a melyekről még a kortársaknak 
sem volt tudomásuk, az utókor pedig még kevesebbet 
fog azokról tudni, ámbár az ilyen dolgok talán jobban 
megérdemelnék, hogy megőriztessenek, mint valamely 
hóditónak véres tettei, a ki holt testeken és füstölgő 
romokon építi fel hatalmát. Volt egy árva fiu, a ki 
ritka szellemi tehetség mellett nagyon könnvelmü fráter 
volt és végre mindenféle apróbb korhelységek miatt 
oda jutott, hogy a tanári kar azt inditványozta, misze- 
rint az illető Magyarország valamennyi gymnáziumából 
kizárassék. Midőn az erre vonatkozó előterjesztés Kötvös 
elé került. ő magához idézte a fiut és egy órán át tar- 
totta magánál. Ez óra multával a fiatal ember megtörve, 

könybe lábadt szemmel hagyta el a miniszter szobáját, a 
ki igenis elrendelte, hogy a fiu büntetését kivegye, de a 
gymnáziumokból kizáratni nem engedi. Ez az akkori 
fiatal ember ma a fővárosnak legügyesebb és legtisztel- 
tebb ügyvédei közé tartozik. Ha néptanítók jöttek hozzá 
audiencziára, sokszor félóráig tartotta őket magánál, 
legélénkebb részvéttel hallgatia meg életük regényét és 
a hol csak lehetett, tanácscsal és tettel segitette őket. 
Egyszer egy alapitványi jószágbeli irnok meghalálozván, az 
illető referens előterjesztette ama rendelet tervezetét, 
mely szerint az illető özvegynek a szabályzat értelmé- 
ben 13, mondd tizennyolez forint évi nyugdij volt enge- 
délyezendő. Eötvös egy ideig némán bámult a papirra. 
Egyszer, kétszer, háromszor elolvasta az előterjesztést. 
A titkár, a ki még most is él és a ki maga mondta el 
nekem ezt a történetet, csodálkozással látta, hogy a 
miniszter szemében köny ragyog. 

Végre Eötvös megragadta a tollat és a 18 mellé még 
egy nullát irt. , Lássa, — mondá a felindulástól resz- 
kető hangon — e szabályzat csak 18 forintot engedne 
meg, de az Uristen ez esetben tul fogja magát tenni a 
szabályzaton. Ilyen nyomor esetére én az égben egy 
szeparát kontót nyitottam magamnak és ugy remélem, 
annak hováforditását valamikor a Mindenható előtt iga- 
zolni képes leszek." És ezt az aranyszivet a világ nem 
tudta megbecsülni, a mint szellemét nem tudta meg- 
érteni. A kik nálánál kisebbek voltak, nem akarták meg- 
engedni, hogy ő nagy legyen és legnemesebb tervei elé 
ezer meg ezer akadályt görditettek, ugy, hogy ő egyik 
hozzám intézett levelében e fájdalmas panaszra fakadt : 
, Nőm és gyermekeim körén kivül alig van egy oly 
életviszony, melyet nekem meg ne keseritettek volna." 

1871. január 5-én, tehát körülbelül négy héttel halála 
előtt— ő már ágyban fekvő beteg volt — egyik leányom 

eljegyzéséről értesitettem őt. Ő rögtön, az ágyban, a 
következő választ irta, és ez egyszersmind az utolsó 
levél, melyet tőle kaptam : 


, TL. barátom! Tegnap vettem a jelentést az örvendetes 
eseményről, mely ecsaládjában készül. Miután hosszu idő 
óta beteg vagyok és valószinüleg még egyideig nem 
találkozunk (fájdalom, soha többé nem találkozhattunk !) 
csak irásban fejezem ki legőszintébb szerencsekivána- 
tomat. Adjon az Ég a szerencsés mátkának, kit még 
mint gyermeket láttam annyi boldogságot, hogy ön 
minden politikai boszuság közt is, ha reá gondol és 
boldogságát látja, a sorssal kibékülve érezze magát. 
Mondja kérem kedves nejének tiszteletemet . . . 

hive Kkötvös." 


Négy héttel később eltemettük. Ő elköltözött az örökké 
való atyához, hogy ott előbb emlitett szeparát kontóját 
rendezze és meg vagyok győződve, hogy a mérleg még 
tetemes felesleget mutatott az ő javára. Egy költői 
monda szerint minden ember, mielőtt e világra születik, 
a paradicsomban időzik ; midőn azután onnan kilép, a kapu 
mellett álló angyal ujját rányomja az ember felső ajkára, 
hogy a ki angyal volt és most a mi fájdalomtelt világunknak 
polgárává lesz, elfelejtse mindazt, a mit a paradicsom- 
ban látott s hogy az ottani örömökre való visszaemlé- 
kezés ne tegye elviselhetetlenné e siralomvölgy nyo- 
morait. Remélem, hogy a kegyes Gondviselés ama kapu 
mellé is, a melyen át mi innen visszajutunk ismét a para- 
dicsomba, ugyanily jótékony géniuszt állitott és hogy ez 
rózsás ujját ismét rányomta az atya hajlékába vissza- 
térő költőnek ajkára, hogy ez, megfelejtkezvén minden 
szenvedésről, minden bánatról és bántalomról, a mit 
idelent ki kellett állania, tisztán és zavartalanul élvez- 
hesse a halhatatlanok boldogságát. 


BÁRÓ EÖTVÖS JÓZSEF ÉS AZ 1867-IKI 
KIEGYEZÉS. 


(1892). 


A magyar király koronáztatása sohasem volt puszta 
szertartás, hanem ünnepélyes megerősítése azon két- 
oldalu szerződésnek, mely a magyar nemzet és a 
dinasztia közt köttetett; az Ur szine előtt meguji- 
tott igérete annak, hogy valamint a nemzet sértet- 
lenül fentartani szándékozik mindazon jogokat, melyek 
az alkotmány értelmében a királyt illetik, ugy viszont 
a király is eskü által megerősített fogadást tesz, hogy 
az országnak alkotmányos uton létrejött törvényeit 
tiszteletben fogja tartani és mások által is tiszte- 
letben tartatni. 

Az 1867-iki koronázás fokozott fontosságot nyert még 
azáltal is, hogy azt egy 18 éven át tartó, alkotmány 
nélküli állapot előzte meg és hogy azon kétoldalu 
szerződéses viszony, mely a nemzet és dinasztia közt, 
valamint a Habsburg-ház uralkodása alatt álló többi 
királyságok és országokkal szemben addig fennállott, 
valamennyi érdekelt fél közös egyetértésével az ugy- 
nevezett kiegyezés által nem egy lényeges pontban 
módosítva lett. Ezen kiegyezés éveken át tartó tár- 

gyalásoknak volt eredménye, melyeknek hiteles törté- 
netle még teljesen megirva nincsen és egyhamar nem 
is lesz megirható, mert egyfelől vannak tekintetek, 
melyek ez idő szerint még a legfüggetlenebb iró tollát 
is megbénitják, másfelől az anyag sincsen még teljesen 
együtt, habár annak igen jelentékeny számu és nagy- 
fontosságu részei immár jelenleg is a nyilvánosság előtt 
fekszenek. Ezen eddigelé ismert adatok megérdemelt 
dicskoszorut fonnak ugy Deák Ferenez, mint Andrássy 
Gyula gróf homloka köré és már magokban is teljesen 
elégségesek arra, hogy ezen két férfi nevét halhatatlanná 
tegyék Magyarország történetében. 

Voltak azonban a kiegyezés létrehozása körül elévül- 
hetlen érdemei még egy harmadiknak is, a kiről aránylag 
keveset tud és keveset szól a nagy fiai iránt különben 
oly hálás nemzet és ez túró KEötrös József. Ő egész éle- 
tében a szerénvségnek volt mintaképe és a mennyire 
csak lehetett, háttérbe vonult, eszméinek diadalán 
örvendve még akkor is, ha az abból származó dicső- 
séget mások aratták. Engem sem vezet azon szándék, 
hogy a jelen igénytelen közleménynyel boldogult barátom 
emlékét dicsőitsem, a mire az különben sem szorul, 
de ugyhiszem, hogy a hazai történetirásnak általában 
és főleg annak, a ki majdan valamikor a legujabb kor 
történetét fogja megirni, hasznos szolgálatot teszek az 
alább következő levelek közzététele által, melyeket cson- 
kitatlanul és még a magántermészetü részleteket sem 
hagyva ki, adok át a nyilvánosságnak, nemcsak mivel 
az irányzatosságnak még látszatát is kerülni akarom, 
hanem mivel a kép teljességéhez ezen magukban 
véve talán jelentéktelen részleteket is szükségeseknek 
tartom. 

Kiindulási pontul veszem az 1865-ik év tavaszát, vagy 
szabatosabban szólva, Deák Ferencz hires husvéti ezikke 

megjelenésének idejét, mert a kiegyezésre irányzott nyil- 
vános akczió — a titkos előzményekről talán más 
alkalommal szólok — tulajdonképen ezen czikk meg- 
jelenésével vette kezdetét. 

Maga Eötvös már öt évvel előbb, kevéssel a villa- 
francai békekötés után, nemcsak magával volt tisztában 
a követendő utra nézve, hanem azt a nyilvánosság előtt 
is megjelölte. Az ő programmja dióhéjba szoritva a 
következő volt : 

Az osztrák császár álljon a Németország egységére 
irányzott mozgalomnak élére és miután a németek rokon- 
szenve csakis alkotmányos és szabadelvü rendszer által 
nyerhető meg. iparkodjék létrehozni egy központi német 
parlamentet. melyben az osztrák örökös tartományok 
képviselői is részt vennének. Ennek szükségszerü követ- 
kezménye aztán az volna, hogy — ily német parlament- 
ben a magyar korona országainak képviselői nem 
foglalhatván helyet — a habsburgi monarchia belsejé- 
ben a ezentralizácziót meg kellene szüntetni, a magyar 
alkotmányt helyreállítani és hazánkat az őt törvé- 
nyesen megillető önállóságban részesíteni; a törvény- 
szerü állapot ezen helyreállítása után ugyancsak alkot- 
mányos uton a mindkét fél közti viszony volna szabá- 
lyozandó. 

Ezt tanácsolta Eötvös ismételten a hatvanas évek 
elején. Ezen tanácsot azonban Bécsben nem követték 
akkor, midőn az ő eszméinek megvalósítása még lehet- 
séges volt, hanem igenis megkisérlették 1868-ban a 
frankfurti Fürstentaggal, mely Ausztriára nézve óriási 
kudarezczal végződött, mert az eszélyes Poroszország 
akkor már annyira fölényben volt, hogy azt többé vissza- 
szoritani nem lehetett. Mindazonáltal ezen fiaskónak és 
az annak következtében egyre fokozódó porosz fen- 
héjázásnak, melynek veszedelmes voltát Bécsben lassan- 

kint felismerték, mégis azon jó következménye volt, 
hogy legalább az emlitett programm második részé- 
vel, t. 1. Magyarország kibékitésével kezdtek odafenn 
komolyan foglalkozni és már csak némi biztosítékot 
kivántak arra nézve, hogy ha a magyar nemzet felé 
kezet nyujtanak, onnan rideg visszautasítással nem fog- 
nak találkozni. 

Ezen aggodalom megszüntetése volt a husvéti czikk- 
nek czélja, melyben történelmi példák által ki volt 
mutatva, hogy valahányszor a dinasztia és Magyarország 
közt komolyabb viszály támadt, ezt mindig csak az 
uralkodót környező rossz fanácsadók okozták és mind- 
annyiszor a fejedelem személyes jóakarata és belátása 
volt az, mely ezen viszályt mindkét fél megelégedésére 
megszüntette, vagy hogy a husvéti czikk szavaival éljek : 
, valahányszor Magyarországban sulyosabb megelégedet- 
lenség mutatkozott s ezen megelégedetlenség bizalmat- 
lanságot és talán különválási vágyakat is ébresztett, azt 
majd mindig az osztrák államférfiaknak a magyar alkot- 
mány mellőzésére intézett tanácsai és törekvései okozták 
és mindig a fejedelemnek lelkiismeretes igazsága és 
mélyebb belátása orvosolta a bajt, állitotta helyre ismét 
a bizalmat és ragaszkodást." 

Midőn e czikk napvilágot látott, Kötvös falun időzött, 
hol a nemzetiségi kérdésről irandó munkáján dolgozott. 
Deák Ferencz czikke 1865 április 16-án jelent meg. 
Öt nappal később  Eötvöstől a következő levelet 
vettem : 


Pest, április 21. 1865. 
, Tisztelt barátom ! 
Tegnap jöttem vissza az alföldről, hol a husvéti 


ünnepeket töltöttem. Ezért nem válaszoltam előbb leve- 
lére. Miután hetenkint két iv a kiadót kielégiti s On 

a honoráriumot mindig általam fogja kapni, ugy hiszem, 
nem lesznek nehézségei s én azon leszek, hogy Laulfernél 
kivigyem, miszerint könyvét Bécsben nyomtassa. Ön 
nem hiszi, mennyire lekötelez, hogy e terhes munkát 
elvállalja." 

Igy legalább barátom főmunkája méltó alakban jő a 
német közönség elébe. Saját iratomnak ma 5-ik ivét 
korrigáltam magyarul, a forditásból még nem láttam 
semmit, nem is erre vagyok annyira kiváncsi, mert ez 
jó lesz, hanem inkább itéletére. Nem egy kissé nehézkes-e 
az egész? Reménylem, olvasóimat jobban mulattatja, 
mint engem a korrigálás; engem néha szörnyen untat 
az egész. De miután a tárgygyal husz évig foglalatos- 
kodtam, természetes, hogy nekem minden elcsépeltnek 
látszik et toüt genre est bon hors Vennuyeux. Minden- 
esetre irhattam volna mulatságosabban e tárgyról is, 
de e kérdésnél puskapor között járunk s egv szikra 
romboló lehet. 

Ezt kell talán elmondani reczenzenseimnek, ha majd 
elmondják, dass in dem Ganzen kein Funke Geist zu 
finden ist. Nálunk a nehézkesség s unalmasság oly 
népszerü, hogy végre az is, kinek természettől e tulaj- 
donokhoz hajlama nem volt, azokat megszerzi magának 
s ezen iratom, mint ön látja, nagy előmenetelt mutat 
e szép kvalitásokban. 

Még egy más bajom van. Eddig nincs czimem. 
A gyermek ma-holnap megszületik s nem tudom, hogy 
hivják, , A nemzetiség kérdései, vagy ,A nemzetiség 
kérdése Magyarországban", vagy nem tudom hogyan? 


" Itt Szalay Magyarország történetének forditásáról van szó, 
melyre Falk Miksa vállalkozott volt. Szintugy Eötvösnek akkor toll 
alattlevő munkájának (A nemzetiségi kérdésről) egyszerre magyar 
s német nyelven kellett megjelenni és a német forditás szintén 
Falkra volt bizva. 108 

Azért kérem, adjon tanácsot, csak szeretném, hogy a 
czim mentül egyszerübb legyen. 

Deákkal, mióta visszajöttem, még nem szóltam. Czikke 
egészben véve jó hatást tesz, mert mint a biblia manná- 
jánál, mindenki azon izünek találja, mely neki legkedvesebb. 
Egy rész a birodalom érdekeit, melyek mindenek fölé 
emeltetnek, más az ösi álláspont megtartását, a harmadik 
Schmerlingre irányzott s találó csapást lát benne. de az 
egésznek azon jó hatása mindenesetre volt, hogy 
marasmusunkban egy kissé elektrizált. Ha a Napló a 
megkezdett diskussziót folytatná, e lépésnek nagy követ- 
kezései lehetnének. de ehhez nincs kilátás. Irja meg, 
ha ideje van, személyes nézetét — hive 

Fötrvös." 

A husvéti czikk a bécsi lapokban mindenféle magya- 
rázatokra adván alkalmat, az akkor Bécsben megjelent 
Pebatte szerkesztője, Ludasy Mór lerándult Pestre és 
Deák Ferenczczel folytatott ismételt beszélgetés alapján 
lapjában három czikket tett közzé, melyekről a , Pesti 
Napló" május 23-án ugy nyilatkozott, hogy a Debatte 
czikkei , nem tekinthetők ugyan pártprogrammnak, hanem 
azoknak írója mégis a valósággal egvezőleg elmondta 
azt, mit a magvar liberális párt itteni táborában 
hallott". Erről aztán Eötvös nekem a  következő- 
ket irja : 


Svábhegy, május 24. 1865. 


, Lisztelt barátom ! 


Nevetségesen hangzik, de mégis igaz, legalább két 
hét óta készülök iráshoz s mindeddig nem jutottam 
hozzá. Hosszasan akartam irni könyvemről, melyet Ön 
forditani szives volt s politikai viszonyainkról. melyek 
zavartabbak. mint — reménylem — könyveim, de még 

ma sem érek reá; annyi s nagyrészint kellemetlen 
apróság veszi időmet, hogy még ma is csak rövid észre- 
vételeket közlök s gondolataim kiegészítését Önre 
bizom. 

Mi mindenekelőtt könyvemet illeti, szeretném. ha 
annak birálatában kettő emeltetnék ki : 

1-ször az, hogy azon barátságos mód, melylyel a nem- 
zetiségekről szólok, nálam nem az ujabb események s 
azon kivánatnak következése, hogy magamnak a nem- 
zetiségek között barátokat szerezzek, hanem hogy e 
tekintetben mindig ugy gondolkoztam s nyilatkoztam s 
már 1843-ban a , Falu jegyzőjé"-ben, melyben sebeinket 
leleplezém, reá mutattam erre is. Ennek bebizonyitására 
megküldöm Önnek a ,Falu jegyzőm" legujabb kiadását 
s megjelelem az 1-ső kötet megfelelő lapján a helyet, 
mely erre vonatkozik és szórul-szóra ugy maradt, mint 
az első kiadásban. 

2-szor. Szeretném, ha a birálatban főfigyelem fordit- 
tatnék a könyv befejezésére s pedig azért, mert a mit 
ott mondok ki, az politikai meggyőződésem kvintesszen- 
cziája. Azon gondolat, hogy a magyar nemzetiség csak 
ugy tarthatja fenn magát, ha az a nyugoti czivilizáczió 
zászlaját hordja Európa ezen részében s egyéniségét 
azon eszmék szolgálatában tünteti ki, melyekért a művelt 
világ többi népei küzdenek; e gondolat volt huszonöt 
év óta vezérfonala összes politikai tevékenységemnek s 
az fog maradni ezentul is. Valamint a nemzetiség kér- 
désében, ugy minden kérdésnél azon párton álltam s 
fogok állni mindig, mely a szabadságért küzd, s ugy 
vagyok meggyőződve, hogy midön ezt teszem, egyszersmind 
a specztálisan magyar érdeket mozdítom elő. Ha ezen 
nézet hibás, akkor elhibázott egész tevékenységem is. 

Vannak, kik mindent kizárólag a magyar szempontból 
tekintenek s kiket korunk haladása csak annyiban 

érdekel, a mennyiben nemzetünk állására befolyást 
gyakorolhat. Én saját jövőnket az egésznek jövőjétől 
külön gondolni nem tudom. Mások csak a magyar 
nemzet egyéniségeért aggódnak, én meg azért, hogy e 
nemzeti egyéniség mugához méltó helyet foglaljon el. 
Én lelkesülök nemzetemért, mert ugy vagyok meggyő- 
ződve, hogy az a nagy szabadsági küzdelemben, melyhez 
közeledünk, Európa népeinek huszárja lesz, ki mindig 
az elsők között küzd. Azon gondolatért azonban, hogy 
századokon át zsinórozott ruháinkat megtartva, mint 
Leibhuszárok szolgáljunk valakinek s czimeres tarso- 
lyunkat, a csörgő kardot és forgós kalpagot fitogtassuk, 
ezen jövőért én lelkesülni em tudok; s ha csak ezen 
jövő várna reánk, nem adok egy jó szót azért, mit 
Széchenyi nemzetiségünk zománczának nevezett. 

Jól tudom, hogy ezen felfogás oka, hogy soha eddig 
oly népszerüségre nem emelkedtem, minő másoknak 
jutott. De végre is minden embernél, ki a politikában 
meggyőződését követi, az elhatározó az ő individualitása 
s én az enyémet nem változtathatom meg s hogy 
eljárásom  megértessék, szükséges, hogy ezen állás- 
pontom ismertessék. Lehet-e ezt röpiratom birálatában 
elmondani, czélszerü-e? Azt Ön, irántam való barát- 
ságáról teljesen meg vagyok győződve, jobban itél- 
heti meg nálamnál, de nekem ugy látszik, nem ártana, 
ha ezek elmondatnának, már csak azért is, mert 
kulcsul szolgálhatnának minden lépésem megitélésére, 
melyet, ha csakugyan uj politikai élet kezdődik, tenni 
fogok. 

Politikai viszonyainkról —  strictissime ad amicas 
aures — csak annyit mondhatok, hogy Deák programmja 
s főkép az, hogy a Debatteban jelent meg, nemcsak a 
határozati pártnál, hanem a legtisztább vérü feliratiaknál 
is rossz hatást szült. D. teljes meggyőződésem szerint 


249 


ártott magának, az ügynek azonban bizonyosan nem. 
A programm ezen formában elfogadhatatlan. Ha viszonya- 
inkat tisztába akarjuk hozni, az első, hogy e viszonyok 
természete iránt tisztában legyünk s D. nyilatkozatában 
hiányzik azon preczizió, melyet minden  programm 
főkellékének tartok. 

Ama legfontosabb kérdés: mily esetekben bir azon 
közös testület, mely a közös ügyek tárgyalásával meg- 
bizatik, elhatározó szavazattal, nem bizható a véletlenre, 
vagy egyesek önkényére. De már az, hogy D. bizonyos 
kérdésekre nézve szólt s ez által a diskussziónak kapult 
megnyitotta, a legnagyobb fontosságu s az bizonyos, hogy - 
a Napló bármint védelmezze magát, hallgatási politikáját 
ezentul követni képes nem lesz. 

Mi engem illet, julius 1-én fogok heti lapomhoz," 
ebben számolok mult télen adott igéretére. Mielőtt 
hozzáfogunk, ha csak lehet, feljövök egy pár órára, 
Bécsbe, hogy egymással szóljunk. D. mindent a fejede- 
lemtöl vár, én több bizodalmat helyezek azoknak belá- 
tásába, kik Ausztriában a szabadságot akarják s ha 
már hizelegnünk kell, hogy ,politikusok" legyünk, 
inkább a Reichsrath hozzánk szító pártjának akarok 
hizelegni. 

A helyzet ujnak látszik, de nem egészen az. Mint a 
reformáczió korszakában a protestánsok, ugy korunkban 
az alkotmányosság hivei egy közös ügyért küzdenek. 
Miért ne fognánk tehát kezet, főkép miután ama régibb 
kor tapasztalásai (1620-ban) megmutatták, mit várhatunk, 
ha egymást elhagyjuk. 

De elég már; ugyis alig képzelhetem, hogyan fogja firká- 
lásomat elolvasni s ha elolvasta, összefüggetlen monda- 
taimat megérteni. De átkom, hogy mindig sietnem kell. Oly 


t Ez Politikai Hetilap czim alatt 1865 jul. 1-én csakugyan meg 
is indult. 

rövid az élet s az embernek annyi dolga lenne. Ég áldja 
meg Önt, irjon nemsokára s irja meg privát itéletét 
könyvemről; mentül szigorubb, annál jobban szeretem, 
mert annál igazságosabb lesz. Hive 

Fötvös." 

, U. 1. A , Falu jegyzőjéf-vel együtt elküldöm ,Re- 
form"-omat, mely 1846-ban jelent meg. Ha ideje volna, 
olvassa el, sok érdekest fog benne találni, főkép azon 
állásra nézve, melyet már akkor elfoglaltam. Meg fog 
győződni, hogy nem vagyok oly inkonzekvens, mint sokan 
hirdetni szeretik. Az egy magyar példányra szük- 
ségem lévén, Henzelmann kegyetlenül rosz forditását 
küldöm. — — — 

Amaz időben még Bécsben laktam és takarékpénz- 
tári hivatalom mellett a IWanderer főmunkatársa lévén, 
szerettem volna az irányadó magyar politikusokkal szó- 
ban is eszmét cserélni. Tájékoztatásom ezéljából azon- 
val magam nem rándulhatván Pestre, azt irtam Eötvös- 
nek, hogy a nevezett lapnak egy másik munkatársát, 
dr. Schlesinger orvost fogom leküldeni, a ki előtt teljes 
őszinteséggel nyilatkozhatik. 

Körülbelül ugyanazon időben jelentkezett nálam egy 
Herzog nevü zsurnalista (később a Montags-Revue szer- 
kesztője), a ki szintén le akarván rándulni Pestre, arra 
kért, hugy egy pár bemutató sort adjak neki Kötvöshöz, 
a mit meg is tettem. Ez aztán, miként a következő levél 
mutatja, egy kis Ouiproguora szolgáltatott alkalmat, de 
egyszersmind arra is, hogy Eötvös már két évvel a 
kiegyezés létrejötte előtt röviden bár, de a legnagyobb 
szabatossággal körvonalazza a maga kiegvezési programm- 
ját, mely aztán két évvel később mindenünnen el lett 
fogadva. 

Pest, junius 10. 1865. 


, lisztelt barátom ! 


Schlesinger, a kiről Ön irt, nem keresett fel, vagy 
legalább nem talált meg, ellenben levele következésében 
bajba jöttem. Pünkösd hétfőn egy zsurnalista-ember 
keresett fel, Öntől bemutató kártyát hozva. Nem is igen 
olvastam Ön ajánlatát s nem kérdeztem a nevét, de 
meggyőződve, hogy Schlesingerrel van dolgom, többet 
szóltam vele politikáról s csak később tudtam meg, hogy 
ő Herzog. Ez magában nem baj, mert nem mondtam 
neki semmit, mit bármely osztráknak nem mondottam 
volna, a szomoru csak az, hogy mint épen most látom, 
az , Ostdeutsche Post"-ból. a szegény embernek nincs 
intelligencziája. 

A kiegyenlitésre nézve szó szerint ezeket mondottam 
neki : " 

, Der richtige Standpunkt, auf velehem ein Ausgleich 
möglich ist, ist der : 

Dass von Seite Oesterreichs das Prinzip der Rechts- 
continuitüt und daher die Gesetze des Jahres 1848. die 
nur eine Weiterentwicklung unserer Verfassung sind. in 
ihrer ganzen Ausdelnung als zu Recht bestehend anerkannt 
werden, dass von unserer Seite dasselbe für die Verfassung 
vom 26-ten Februar geschehe, indem wir als Grundsatz 
aufstellen, dass, nachdem diese Verfassung durch den 
Kaiser Írei gegeben wurde, dieselbe weder ewrüűck- 
genommen, noch im Wege des Octrois veründert werden 
kann, indem alle Disposítionen dieser Verfassung 1180- 
fern sie Oesterreich betreffen und daher nicht mit den 
ungarischen (Cresetzen in Widerspruch stehen, nur in der 


" A levél itt következő része németül van irva, nyilván azért, 
hogy szóról-szóra fel lehessen olvasni a Kuranda, az , Ostd. Post" 
szerkesztője előtt. 


durch die Verfassung vorgesehriebenen Form veröándert 
werden können. 

Ueberall, wo eine Verfassung besteht, sind wir gegen 
jedes Octroi, in Oesterreich so gut als bei uns. 

Was die Behandlung der beiden Theilen der Monarchie 
gemeinsamen Angelegenheiten betrifft, so ist für diese 
weder in den Gesetzen vom Jahre 1848 gesorgt, noch 
stand dem Kaiser das Recht zu, darüber ohne Einver- 
stándniss mit Ungarn durch die Verfassung vom 26-ten 
Februar zu bestimmen. Die Art, wie diese gemeinsamen 
Angelegenheiten zu behandeln sind, ist vielmehr das 
Object der Vereinbarung beider Legislationen; d. h. des 
ungarischen Landtages und des engeren Reichsrathes, 
die darüber entweder direct (durch Commissionen) oder 
durch die beiden Ministerien zu verhandeln haben. 

Es versteht sich von selbst, dass insofern einzelne 
Bestimmungen der Gesetze des J. 1848 eine zweck- 
mássige Behandlung der gemeinsamen Angelegenheiten 
unmöglich  machen, oder mit den Interessen des 
Gesammtistaates und der constitutionellen Freiheit der 
transleithanischen Lünder nicht zu vereinigen wáren, 
wir bereit sind, alle jene Modificationen in diesen 
Gesetzen vorzunehmen, welche mit den Interessen und 
der constitutionellen Richtung Ungarns vertráglich sind, 
wie denn auch der letzte Landtag dieses klar ausge- 
sprochen hat." 

Hogy szó szerint ezeket mondtam, azért jót állok. 
Mióta ugyanezt a Pester Lloydban irtam, annyiszor 
mondtam el különböző embereknek, hogy könyv nélkül 
tudom. Herzog ur mit csinált belőle, azt az Östdeutsche 
Postban olvashatja. E rektifikácziót nem azért irom, 
hogy vele valami zajt csináljon. Annyi nagy dolgok 
forognak szőnyegen, hogy az Ostd. P. czikke el fog 
hangzani. Egyébiránt nem akarom Kurandát csalódásba 

hozni s azt sem kivánom, hogy trotlinak tartson; azért 
igen le fog kötelezni, ha ezeket pro illius privata notitia 
vele közli. Roppant el vagyok foglalva s azért csak 
most láttam a czikket is s mindjárt irni akartam Önnek, 
egyébiránt a napokban uj levelet küldök lapom iránt. 
Ég áldja meg Önt, mondja kedves nejének tiszteletemet. 
Hive : Eötvös. 
Ha pár sorral válaszolhat, igen le fog kötelezni." 


Nem kevésbbé érdekes nyilatkozatra adott alkalmat 
ugyanabban az időben a , Breslauer Zeitung" egyik czikke, 
melyre vonatkozó levelében Eötvös valódi látnoki tehet- 
séggel előre mondja a dolgok azon fejlődési menetét, 
mely szóról-szóra be is következett. 


Svábhegy, junius 17. 1865. 
, Kedves barátom ! 

Ha a zsurnalisztikához nem sok szimpátiát érzek — 
természetesen kivételekkel, mert hisz mi ketten is azok 
vagyunk — okom van rá s a , Breslauer Zeitung", melyet 
velem közöl, nem fogja megváltoztatni nézetemet. 
Hiheti-e Ön, hogy Wiener Vilmost, kiről a lap szól, 
sohasem láttam, hogy az magát nálam nem mutatta be 
s hogy e szerint az egész konverzáczióból, melyet vele 
állítólag tartottam, egy szó sem igaz. Miután a , Neues 
Fremdenblatt", melyből a Breslauer korrespondencziáját 
vette, engem nem nevez meg, legezélszerübb lenne 
talán, ha a , N. Fremdenblatt", szerkesztőjét erről érte- 
sitené, sőt felszólitaná, hogy e tévedést maga rektifikálja, 
mit, megvallom, szeretnék. Nem azért, hogy az ó-kon- 
zervativek haragját kikerüljem. Ezen urakkal rég tisztában 
vagyok s nem vágyódom szimpátiájok után, de azért, 
mert az, a mit szájamba tesznek, nemcsak nem mondatott 
általam, de valósággal ellentéte nézetemnek. Miután 
általán véve a szabadság győzelméhez bizalmam van, 

azért meg vagyok győződve arról, hogy a jövő azon 
eszméké, melvekért küzdöttem. E jövőt sem elleneink 
intrikái, sem pártunk egyes hibái nem ronthatják meg, 
de elveink győzelme nem hetek vagy hónapoktól függ, 
hanem a dolgok természetében fekszik s igy azon 
kérdés: hetek vagy hónapok után hivatik-e össze az 
országgyülés, pártunk állására sokkal kisebb befolyást 
fog gyakorolni, mint azt a Breslauiban felhozott , magyar 
államférfiu" felteszi. 

Mi a közelebbi jövőt illeti, most is azt hiszem, hogy az 
a2 ú-konzervativeké leend s a császárnak pesti tartóz- 
kodása e részben befolyással lehet. Mert a pártot a 
császárnál popularizálta s mert mindenesetre nevezetes 
manifesztáczió, mely arra mutat, mennyire vágyódik a 
nemzet a kiegyenlítés után. 

Ha —a mit hiszek — az ó-konzervativek, a többség 
előítéleteit kimélve, a formákban lehetőségig engedé- 
kenyek s a dolgokat ugy vezetik, hogy a dualizmus 
külsőleg fentartassék. u többség sokkal engedékenyebb lesz 
a korona tulnyomó befolyása iránt, mint azt hiszszük. 

Az emberek többsége, kik politikával foglalkoznak, két 
dolgot akar: 1-ször, hogy a hosszu vitatkozás ugy fejez- 
tessél: be. hogy látszólag a magyar győzzön; 2-szor, hogy 
becsülettel ismét hivatalt vállalhasson s a mint látom is, 
az ó-konzervativek gondoskodni fognak, hogy e két 
dolog meglegyen. Hogy e pártnak győzelme szükségkép 
a birodalom osztrák részében az alkotmányosság meg- 
szoritását vonja maga után s éppen azért nem definitiv, 
hanem csak pihenő pont, melyről később vagy előbb uj 
agítácziók terére megyünk át, — ezt nem vonom két- 
ségbe, sőt ha Plener még többször ily kölcsönökre 
szorul, valószinüleg nem soká fogunk pihenni konzer- 
vativeink vezetése alatt. De csak a legközelebbi idő- 
szakról szólva, itt a valószinüség az ő uralmuk mellett 

szól. Mi engem illet, mindez nem zavar lépéseimben. 
Oda jutottam, hol egész nézetemmel kell fellépnem s én 
tenni fogom, akár ismét néhány becsületes emberrel 
magam maradnék, ámbár, mint Ön helyesen jegyzi meg. 
ettől nem kell tartanom. 

A nemzetiségi kérdésben kijött iratom e részben 
mérlegül szolgál. Ámbár Deák és mások nem mulasz- 
tottak el semmit, mi föllépésemnek árthatott volna s a 
, Pesti Napló", sőt még a , Hon" is azért nem szólt eddig 
könyvemről, hogy az ócsárlóknak szabad tért engedjen, 
a könyv még a legmagyarabb közönségnél is jobbáűn 
hatott, mint gondoltam s legalább nem öltem meg maga- 
mat vele, mint naiv barátaim, nagyokat sóhajtva, jósolták 

Ha ez irat németül megjelenik kérem, főkép azon 
részét (a befejezést) emelje ki, hol nézeteimet a magyar 
nemzet feladatáról mondom el. Kissé poétikusnak látszik 
az egész, de meggyőződésem szerint praktikus is és 
tisztán jellemzi állásomat. Mint eddig, ugy ezentul 
azoknak egyike leszek, kik a szabadság nagy csatájában 
magyar sereg élén küzdenek, azon öntudattal, hogy a 
magyar nemzetnek dicsősége azon résztől függy, melyben a 
közös gyözelem neki köszönhető, 

5 most még néhány szót lapomról. Juliustól kezdve 
minden hétfőn jelenik meg és számolok igéretére, hogy 
hetenkint a bécsi dolgokról egy czikket küld. 

Igen le fog kötelezni, ha czikkelyeit ugy küldi, hogy 
azok a szombat reggeli postán megjöjjenek s igy az 
első iven a vezérczikk után nyomassanak ki. Küldje a 
czikkeket a , Politikai Hetilap" szerkesztőségéhez. Jelenleg 
(mert szegények vagyunk) hónaponként csak 50 frtot 
küldhetek; ha, a mint reménylem, a 3000 előfizetőn 
tulmegyünk, megduplázom. Főaggodalmam az, hogy Ön 
juliusban falura megy. Bizony szüksége van a nyugalomra 
s jól teszi, ha e hónap alatt Keménynek nem ir; de 

vajjon négy czikk egy egész hónapban nem fér-e össze 
pihenésével? Bizony csaknem indiszkrécziónak tartom 
még a kérést is, de Ön oly könnyen ir s mi czikkelyeit 
oly nehezen melkülöznöki Lapomra csaknem életkérdés, 
hogy főkép most kezdetben Ön velünk legyen és Ön 
barátja nemcsak elveimnek, de személyemnek is. Tehát 
ne tagadja meg kérésemet s kérje meg kedves nejét, 
hogy ne haragudjék nagyon reám, hogy békét nem hagyok. 

Mi az irandó czikkek iránvát illeti, az instrukczió 
felesleges, röviden csak azt mondom : 

Hogy éppen nem osztom 1. nézetét, ki mindent a magyar 
királytól vár, sőt hogy ellenkezőleg mindent csak az 
alkotmányos Ausztria népeitől remélek s csak ennek 
képviselőivel kezet fogva akarok elérni s hogy ennél- 
fogva azt kivánom, hogy a birodalom két részének érdek- 
közössége mentül világosabban kiemeltessék és szimpatikus 
szózatok, melyek mellettünk akár a Reichsrathban, akár 
a zsurnalisztika mezején felhangzanak, lapunkban mindig 
visszhangra találjanak. 

Barátaink irányában még gyengeségeiket is el kell 
viselnünk. 

De sokat irtam, többet, mint olyannak, a ki nyolcz 
pohár karilsbadi vizet iszik, irni kellene s mint Ön elol- 
vashat. Igen kérem, válaszoljon s nyugtasson meg mentül 
előbb, számolhatok-e czikkelyeire? — Hive 

Fötvös." 

Általában amaz időben az ujságok sok boszuságot 
okoztak Eötvösnek, a mi a hozzám intézett következő 
levélben is kitörésre jut: 

Pest, október 10. 18665. 
, Tisztelt barátom ! 

Most veszem észre, hogy e levél előszava nem igaz, 
mert nem Pestről, hanem a Svábhegyről irok ; azonban 
annál igazabb, hogy rég nem vettem levelét s mert a 

hiba bennem fekszik, azért irok, hogy levelezésünk 
mentől előbb ismét folyamatba jöjjön. Ön azóta az 
egész birodalommal kapott össze és nemcsak a koruna 
cseszkát, de a teutonok hadjáratát is uszitá magára. 
Az első természetes helyzetünk, de a másikat sajnálom 
s őszintén megvallva szeretném, ha Ön a sógorokat 
kissé megczirógatná. Kemény ezt természetesen nem 
teheti, mert nem lép érintkezésbe Önnel, de Ön maga 
néhány finom tournurevel ismét mindent a jó kerék- 
vágásba hozhat. Igen sok önuralomra van szükség, hogy 
a bécsi lapoknál türelmünket ne veszítsük. A ,N. Freie 
Presse" s főkép az , Östdeutsche Post" engem is kihoz 
sodromból és sokszor egy kis káromkodással könnyitek 
szivemen, midőn szemtelenségeiket elolvasom; de el 
kell türnünk mindent, mert a birodalom viszonyainak 
békés kiegyenlítése konstituczionális uton csak ugy lehet- 
séges, ha a magyar s német elem kezet fognak. Ha mi össze- 
veszünk, az abszolutizmusnak s a szlávoknak győzelme 
biztos s én meg vagyok győződve, hogy a német zsurnaliz- 
musnak egy része teljes öntudattal dolgozik e czél felé. 

Átalán véve, ha az időszaki sajtónak működését látom 
s meggondolom a hatást, csaknem kételkedni kezdek 
a sajtószabadság hasznán. Ez természetesen köztünk 
marad, de annyi bizonyos, hogy ha a sajtószabadságnak 
eredményeit csak Ausztria után kellene megitélnünk, a 
többség máskép itélne ezen instituczióról. Ennyi rossz- 
akaratot s kivánságot látva, sokszor elundorodom. De mint 
mondtam, el kell türnünk s el fogjuk türni s kérem Önt 
is: kerüljön minden keserü szót, legalább ne mondja 
senki, hogy a surlódásokra mi adtunk alkalmat. 

Eddig a  Correspondenz-Bureau embere nem volt 
nálam." Én is azonnal Gregussra gondoltam s azt 

" A bécsi távirdai iroda akkor pesti levelezőt keresett s Falk. 
Eötvöshöz utasitotta. 


Falk Miksa : Kor- és jellemrajzok. 17 


258 


hiszem, el fogná vállalni. Mindenesetre jó korrespon- 
denst fogok szerezni az intézetnek s gondoskodni fogok, 
hogy jól legyen értesítve, mi a jövő országgyüűlésnél 
még fontosabb, minthogy a főügyek nagyrészt komité- 
ülésekben fognak tárgyaltatni. Az eredményre nézve, 
már tudniillik az országgyűlés eredményére nézve, 
Kemény pesszimista, mint mindig, Csengery is, de én 
reménynyel nézek a jöröbe s ha nrm csalódom, Deák is, 
ámbár mást mond. Hogy nehéz küzdelmeken fogunk 
keresztülmenni. az kétségtelen, nekem ugy látszik, nem 
a határozatiak, hanem a kormány ellen. Én legalább 
azon alkotmányos kontesztácziókat s a ragaszkodást a 
48-iki törvénvekhez, nem tudom őszintéknek hinni. Mit 
mond Ön ahhoz, hogy csuknem minden megyéten három- 
négy mágnús ajánlkozik körrtnek:" Nem bámulatos-e, 
hogy lordjaink maguk vetik meg a lordok házát? Alig 
képzelhetnék erősebb izgatási eszközt a főrendi tábla 
ellen. Három hete, hogy csaknem mindig rosszul érzem 
magamat s csak most akarok hozzáfogni Szalay felett 
tartandó beszédemhez. Bár oly jól tudnám megirni, 
mint Ön essayét," melyet ma harmadszor végeztem el. 

Ég áldja meg! — Hive Eötvös." 

1866 február 8-án a válaszfelirati bizottság a kép- 
viselőház elé terjesztette az ismeretes felirati javaslatot, 
mely Deák Ferencz tollából folyt. Hogy az egyike a 
legkitünőbb államiratoknak, arra nézve véleményeltérés 
nem volt; hanem két pontra nézve igenis szétágaztak 
a nézetek. A Deák-pártnak meglehetősen nagy és igen 
tekintélyes része ugyanis először nem helyeselte Deák 
Ferencznek azon kivánságát. hogv a felirati javaslat 
díslussztó nélkül fogadtassék el, legalább a Deák-párt 


" Szalayról épen akkorában jelent meg Falk Miksától egy hosz- 
szabb dolgozat az Österr. Revueban. 

részéről. Másodszor ugyanezen kitünő tagjai a pártnak 
nem helyeselték azt, hogy a feliratban a monarchia 
nagyhatalmi úllásúról nem tétetik említés. Ezen elégület- 
lenek közé tartoztak: Eötvös József, Andrássy Gyula, 
Lónyay Menyhért, Csáky László, Szapáry Gyula, Gorove 
István, Horváth Lajos, Kerkápoly Károly, Somsich Pál, 
Zichy József stb. Ezek hol egyik, hol másik elvtársnál 
konventikulumokat tartottak, melyeknek alkalmával Deák 
ellenében meglehetősen ingerült hangulat nyilvánult. 
Még Andrássy Gyula is azon keserü szavakra fakadt: 
,A helyzet, melyet Deák készit, reám nézve oly 
nyomasztó, hogy ha sokáig igy tart, kénytelen leszek 
magamnak más utat keresni,  Kisérletet tettek az elé- 
gületlenek Deák Ferenczet kapaczitálni, de ez határo- 
zottan visszautasította őket, kijelentvén, hegy ő senkit 
sem gátolhat ugyan a szólásban, de megmarad azon 
kivánsága mellett, hogy diskusszió ne legyen; ha pedig 
valaki a nagyhatalmi állás kimaradása miatt támadólag 
nyilatkoznék ellene, ő az ellen a legnagyobb határozott- 
sággal fel fog szólalni. Eötvös mindazáltal nem engedte 
magát megfélemlittetni, hanem február 16-án tartotta 
hires felirati beszédét. Ennek hatásáról ő maga három 
nappal később hozzám intézett levelében következőleg 
nyilatkozik : 
Pest, február 19. 1866. 
. Kedves barátom ! 

Végzetem, hogy csaknem minden levelemet bocsánat- 
kéréssel kell kezdenem, de a legjobb szándék mellett 
mindig kifogyok időmből és csunya szokása az embe- 
reknek, hogy ilyenkor mindig a barátok ügye marad el, 
mert engedékenységükre számolunk. Soha inkább, mint 
most, nem voltam elfoglalva. Deák nem akarta, hogy 
diskusszió legyen s igy egész tevékenységemre és eré- 
lyemre volt szükségem, hogy azt előidézzem. Legjobb 

barátaim elhagytak, sőt nehezteltek, mert magamat a 
szólástól lebeszéltetni nem engedém. De végre keresztül- 
vittem szándékomat s nagy lépést tettem előre nemcsak 
azért, mert prakticze megmutattam, hogy végre én is 
keresztülvihetem akaratomat, de mert nagy előny, hogy 
a hatalmi állás, melynek megemlitése az adresszében 
kerültetett, sőt melyről szólni mot dordre által tilos 
volt, nemcsak általam emeltetett ki, de most a diskusz- 
sziónak egyik főrészét képezi. Ha egyszer a magyar 
törvényhozás a konstituczionális érdekek ugyanazonos- 
ságáról győződik meg s átlátja, hogy Ausztriának hatalmi 
állása saját jólétünk sine gua nonja, a kiegyenlítés — nem 
mondom: azonnal — de biztosan sikerülni fog s ezt 
legalább a képviselőház többségénél elértem. Egy beszéd 
által?! Bármi kérkedően hangzik, mégis ugy van s pedig 
azért, mert a ház többsége, már mielőtt szóltam, erről 
meg volt győződve és csak az kellett, hogy valaki a 
bátorsággal birjon és kimondja (mindezt természetesen 
csak ad amicas aures irom Ön orientácziójára). Beszé- 
demet nem extemporizáltam, mert kevés van benne, 
mit előbb nem irtam volna fel, de azon formában, 
melyben elmondám, csak szólás között csináltam össze. 
Nagyon veszélyes terrénumon jártam s igy nem tudtam 
előre, mit s mennyit mondhatok, mig a beszéd hatását 
láttam. Mondja ezt kérem Grasznak? is, ki tőlem a 
beszédet kérte s kinek csak azért nem küldhettem fel 
s nem is válaszolhatok, mert nincs időm. 

A bécsi zsurnalizmus ez izben ugy viselte magát, hogy 
megcsókolhatnám — azaz feleségeiket azon esetben, ha 
a 40 éven tul nincsenek. Ha hiubb lennék, oly itéletek, 
hogy ,nézeteimet a világ minden részeiből szedegettem 
össze", rosszul esnének s boszankodnám a tréfákon, 


t A Wanderer akkori szerkesztője. 

melyeket képviselőtársaim a felett csinálnak, hogy 
beszédem ,németeimnek", kiket annyira becsülök, még 
sem tetszik. Tegnap egész este a klubban ezzel mulattak 
s egymásután felolvasták a bécsi lapok itéletét, de 
beszédem hatását semini sem emelheté inkább, semmi 
nem bátorithatta volna a többieket ugy, hogy e térre 
kövessenek s azért Isten áldja meg az Alte és a Neue 
Presset és az Ostdeutsche Postot velük együtt (a Wan- 
derert nem olvasták rám, mert az alkalmasint megelég- 
szik). Igen szeretném, ha jövő heti lapomban egy levelet 
irna a bécsi hangulatról, melyben kiemelné, hogy a nép- 
stimmung más és szintén a konstituczionális érdekek 
egységéről van meggyőződve ; reflektálhat e mellett beszé- 
demre, csak természetesen ne dicsérjen nagyon, más- 
képen nem adhatom. Sietek az ülésbe s igy csak röviden 
ismét bocsánatot kérek, hogy az ide mellékelt 100 frtot 
ily későn küldöm, de elfelejtettem. Nem kissé vesze- 
delmes-e az oly feledékenység, mely már pénzküldésre 
is terjed? De nagyon vénülünk! — Hive Fötvös." 
Ugyanezen évi (1866) ápril elején Eötvös az Akadémia 
elnökévé lett megválasztva. Frankenburg akkori udvari 
kanczelláriai titkár által értesülvén, hogy e választás 
legfelsőbb helyen jóváhagyatott, ezt táviratilag tudattam 
Kötvössel, a ki erre a következő levéllel felelt : 


Pest, április 8. 1866. 
, Tisztelt barátom ! 


Mindig jól esik, ha valamely körbe lépünk s az első, 
kivel találkozunk, régi ismerős, ki barátságosan kezet 
szorit s igy az Ön telegrammja, bár nem váratlan hirt 
hozott, kellemesen lepett meg. Mondjon érte Franken- 
burgnak is köszönetet. Mi magát az állást illeti, most, 
midőn az elnökséget egészen saját belátásom szerint 
vihetem, meg fogom kisérteni a létező erőkkel mit 

vihetek ki. Annyi bizonyos, hogy az állásnak egész 
fontosságát belátom. Mindig az volt meggyőződésem, 
hogy nemzetünk jövője tisztán kultura-kérdés, azaz 
attól függ, vajjon ezivilizáczió tekintetében a népeket, 
melyek között lakunk, mennyiben haladjuk túl? 5 itt a 
dolgok természeténél fogva az Akadémiát illetné az 
első szerep. De mit és mennyit fogok kivihetni. az más 
kérdés és félek, itt is ugy járok, mint mindenben: hogy 
t. i. tisztábban látom másoknál, mit kellene tenni, de 
másoknál kevesebbet viszek ki. Kedélyem s elmém jó 
vagy rossz tulajdonai okozzák-e ezt, azt magam se 
tudom, de a tény tagadhatatlan és talán mert vénülök 
s ilyenkor érzékenyebbé válunk, néha nagy levertséget 
érzek, mely nem megy annyira, hogy törekvéseimet 
megszakítsa ílátni fogja, hogy például éppen most az 
iparegyesülettel bajlódom s leveleket s felszólitásokat 
küldök szét több száz intézethez és egyebekhez), de 
végre fáradtnak érzem magamat s miután életemnek 
más jutalma ugy sem lesz, vágyódom a nyugalom után. 

Politikai körben a dolgok ugy állnak, mint közönsé- 
gesen. Most sem kétkedem, hogy a dolgok jóra fognak 
fejlődni. mert azt a helyzet ugy hozza magával. De 
lassan és nem is olv jóra, mint ez kevéssel több ész- 
szel hatalmunkban állana. Ön levelei a Hetilapban a 
legjobban hatnak. A legfontosabb az, hogy köztünk s a 
lajtántuli szabadelvüek között valaha egyetértés jöjjön létre 
s erre az ön bécsi levelei sokat tesznek. 

A jövőben jó lesz, ha Ön azon befolyásra reflektál, 
melyet a német kérdés saját ügyeinkre szükségkép gya- 
korolni fog. Holnapi lapunkban e tárgyról szólok. Nagyon 
jónak tartanám, ha egy, vagy ha lehetne több bécsi 
német lapban kiemeltetnék az, hogy az események 
nézeteimet igazolják s hogy én voltam az első, ki már 
1861-ben, söt előbb, a német kérdés megoldásának 

szükségét előre láttam s azon nézetből indultam ki, 
hogy az osztrák birodalom belső alakitásánál mindig 
azon viszony tekintetbe vételével kell haladnunk, melyet 
Ausztria Németországban elfoglal s melyről lemondania 
nem lehet. Ennek felemlitése a bécsi lapokban erősitné 
helyzetemet itt; ugy is egész állásomat azon kis tekin- 
télynek köszönöm, melylyel a külföld előtt birok. Itt 
eltürnek, mert látják, hogy a határon túl egy bizonyos 
fokig becsülnek s nem igazolhatnák, ha éppen semmibe 
se vennének. Azonban valóságos állásomnak már lapom 
is mérlegeül szolgál, melynek előfizetői nem növekednek. 
Részint ezért s hogy a sok kellemetlenséget kerüljem, 
mely a lapnak vasárnapi szedésével jár, a lapot, ámbár 
az ujesztendeig hétfőn fog megjelenni ezentul is — már 
szombaton készitjük el — s azért kérem, küldje czikkét 
mindig ugy, hogy a pénteki postával nálunk legyen. Ha 
ideje van, azaz, ha nem volna is, de egy pár perczet 
talál, irjon néha, valóságos jótéteményt tesz velem; 
úmbár reggeltől estig embevek között vagyok, nem képzeli, 
mennyire izolálva érzem magamat. Ide mellékelve küldök 
100 frtot, pro Marti et Aprili. Ég áldja meg Önt. Mondja 
nejének tiszteletemet s ne felejtse őszinte barátját 
FBötvöst." 

Miként már e levél is mutatja, Eötvös csak kedvet- 
lenül folytatta a , Politikai Hetilap" kiadását; e levélben 
még arról szól, hogy lapja ujesztendeig fogna meg- 
jelenni, időközben azonban arra határozta el magát, 
hogy már 1866 julius 1-vel megszünteti. 

Ennek okait a következő levélben adja elő, mely egy- 
szersmind a német kérdésre nézve is igen érdekes meg- 
jegyzéseket tartalmaz : 

Junius 17. 1866. 
, Nedves barátom ! 


Ide mellékelve küldök 100 frtot s egyszersmind azon 
szomoru jelentést, hogy a Hetilap e hó végével meg- 
szünik. Csak méltányos, hogy ily esetben az apa azok- 
nak, kik meghalt gyermekének legnagyobb jótevői voltak, 
köszönetet mondjon s ezt teljesítem, midőn Önnek hálá- 
mat fejezem ki s pedig kétszeresen, mert tudom, hogy 
buzgó közreműködését főkép irántam érzett hajlamának 
köszönöm. 

Az okok, melyekért a lapot megszüntetem : 

Mert 1. nincs időm, hogy azt jól vezessem. 

2. Mert a jelen pillanatban heti lapnak nincs hatása. 

3. Mert már is 1700 frtot vesztettem s nem vagyok 
eléggé gazdag, hogy ezen időtöltést folytassam. 

Egyébiránt a lapnak volt némi hatása is és Bismarck 
legalább teljesíté Önnek azon jövendölését, hogy a nagy 
német kérdés küszöbén állunk s végre e kérdés mikénti 
eldöntésétől függ egész jövőnk. 

S most még egy kérést. Az, hogy Önhöz irásban inté- 
zem, leginkább bizonyitja bizodalmamat, de tudom, hogy 
ebben ép oly helyesen cselekszem, ép ugy nem csalód- 
hatom, mint politikám kombináczióiban. 

Ön ismeri politikai pálvámat. 

Egyik főkelleme abban áll, hogy miután egyes kérdé- 
seket én inicziáltam s mellettök éveken át küzdöttem 
erélyesen, végre elveim gyöztek, de músok dicsőségére. [gy 
jártam a városi kérdéssel, a parlamentáris kormánynyal, 
a nemzetiségek egyenjoguságának kérdésével, egyszóval : 
mindig. Tagadhatlan, hogy a német kérdés megoldásának 
közeledését s azon összeköttetést, melyben az a magvar 
kérdéssel áll, senki nem emlitette nálamnál elébb és 
többször és határozottabban. Tulajdonkép ez volt 1860-tól 
kezdve egész politikám sarkköve s azon pont, melyből 


265 


kiindulva a dualizmusnak szükségét hirdetém. Miután 
Ausztria harczának oka nem más, mint hogy állását 
Németországban ne veszitse el s iniután ennélfogva 
szükségkép a dualizmus eszméjéhez kell áttérnie, igen 
óhajtanám, ha az, mit e kérdésben tettem, feledékeny- 
ségbe ne menne. Nem hiuságból óhajtom ezt, de azért, 
mert ha a közönség figyelmeztetik, hogy e kérdésben 
senki nálamnál helvesebben nem látott, ez erősiti állá- 
somat s én, ha lehetne, most kivánnék erős állást, hogy 
azt saját eszméim előmozdítására használjam fel. Nem 
tudom, megvan-e iratom , Die ungarische Frage aus dem 
Hlandpunkte der Einheit Deutschlands". Ha nincs, elkül- 
döm e napokban keresztkötés alatt. Igen szeretném, ha 
ezen iratról most a bécsi lapokban szólnának. Korszerü, 
habár öt esztendő előtt irtam. Minden, mit Ausztria 
állásáról Németországhoz s a porosz és osztrák viszony- 
ról mondok, még maiglan illik. Ön befolyása által ezt 
talán eszközölhetné s nagy barátságot tesz nekem s ugy 
hiszem, nagy szolgálatot az ügynek is, melyet most 
semmi nem segithet inkább elő, mint azon meggyőződésnek 
terjesztése, hogy Az a birodulom dualisztikus alakitása 
ellen küzd, tulajdonképp Bismarck politikáját segiti elő. Ég 
áldja meg Önt, várva válaszát s bár hosszu legyen! Hive 
Eötvös." 
Nagyon tartok tőle, hogy az olvasó türelmét végkép 
kimeriteném, ha az 1866-iki levelekből még többet is 
közölnék, pedig van azok közt még sok érdekes. 
Átmegyek tehát a koronázási évre. Azon trónbeszéd, 
melylyel az osztrák birodalmi tanács május 22-én meg- 
nyittatott és mely Beust báró tollából folyt vala, főleg 
száraz hangja miatt a Wanderernek nem tetszett és a 
nevezett lap ebbeli nézelének nyilt kifejezést is adott; de 
ez viszont Pesten nem tetszett, a mit Eötvös, ki akkor már 
mintszter volt, a következő levélben adott tudtomra: 


Budán, május 241. 1867. 
, Kedves barátom ! 

A Wanderer tegnapi számában keményebben nyilat- 
kozik a trónbeszédről. mint bármely oppoziczionális lap. 
Elvonatkozva attól, hogy nézetem szerint nincs igaz- 
sága: mert az, ha a schwungvolle frázisok hiányzanak, 
főkép Ausztriában, hol azoknak bőségében voltunk, 
inkább érdem. de magában az, hogy éppen a Wanderer 
nyilatkozik igv, kit irányunkban barátságos lapnak ismer 
a világ s kiről sokan felteszik. hogy a magyar kormány 
intenczióit ismeri, nagv baj s igen természetesnek talá- 
lom, ha Benst ez iránt keserűen pauaszkodik. Miután a 
czikk megjelent, nem tudom. miként lehetne segiteni 
rajta, de csak arra akarnám kérni, miként befolyását a 
Wanderernél arra használja. hogy ily dolog ezentul ne 
történjék. Abstrahálva minden egyébtől, a Wanderer 
szava mindig fontossággal fogna birni, már csak azért 
is. mert az összes bécsi zsurnalisztikában nincsen lap, 
mely jellem tekintetében vele mérkőzhetnék. A Wan- 
derer becsület dolgában mint valóságos unikum áll a 
többi bécsiek között s azért meg vagyok győződve, 
hogy a magyar kormány rosszalása vagy megelégedése 
ott. hol bizonyos nézetek forognak kérdésben, Grasz 
szerkesztőre nem fogna birni semmi befolyással, de ugy 
vagyok meggyőződve, hogy azon politika, melyet a Wan- 
derer képvisel, nem kiránju. hogy Beust tekiutélye crson- 
kittassék, sőt azon elvek, melvekért e lap küzdött, csak 
gvengittetnek, ha B. állása megrendittetik, mi okvetlenül 
bekövetkezik, ha éppen a liberális és a magyar érde- 
keket elismerő lapok nyilatkoznak ellene. A czentrális- 
táknál s kik hozzájuk szitanak, ugy sem számolhat pár- 
tolásra. Ha e sorokat el birja olvasni, csakugyan nagy 
mester, de ha ez Önnek nehezebbre esik, mint a sorok 
között olvasni s igy sok időt tölt firkálásommal, annál 

tovább kénytelen reám gondolni. Mit mond a pátens meg- 
szüntetéséhez ? — Sokat dolgoztam e tárgyban, de sikerült 
s még jobb következéseket fog előidézni, mint magam gon- 
doltam, mert számtalan beszélgetés és levélirás által végre 
odavittem a dolgot, hogy a patentális községek nagy száma 
még a konvent előtt visszalép s hogy ez a patentalista 
papokat nyilt karokkal fogadva, még egy szemrehányás- 
sal sem fogja illetni. Ég áldja meg Önt — hive Eötvös." 
Saját tevékenységéről, mint vallás- és közoktatási 
miniszter, Kötvös a következőleg nyilatkozott : 


, [isztelt barátom ! 


Ma feltettem, hogy nem dolgozom semmit s nem is 
tettem mást, mint hogy a délelőtt legnagyobb részét a 
botanikus kertben töltöttem s a tanár nem lévén otthon, 
a kertészlegény pedig nem ismervén, többet tudtam 
meg, mint kultuszminiszternek szokása. Nemcsak dol- 
gozni nem akartam, de irni sem, hanem hazatérve, 
kezembe vettem a Magyarország-ot," láttam Ön nevét, 
elolvastam czikkét s ott találtam a szép pirostojást szá- 
momra s most leültem, hogy megköszönjem, mert ámbár 
nem vagyok hiubb másoknál — legalább iró- és poli- 
tikus-társaimat értem — de jól esik, ha itt-ott egy okos 
embernek eszébe jut, hogy bizonyos dolgokat, melyekről 
most a verebek is csiripelnek, én mondtam ki először 
az országban s hogy czélként mertem kitüzni magam- 
nak oly dolgokat, melyek akkor még reménynek is 
nagyoknak látszottak. Ebből láthatja, hogy bármit beszél- 
jenek egyesek, nem látom a jövőt oly borusnak s nem 
mondok le a jövőről, habár Strossmayer azt állitja is, hogy 
ahhoz nincsen jogunk. Meg vagyok elégedve helyzetünkkel s 
hiszem, vagy inkább érzem, — mert vannak instinktusaim, 


" Pompéry János által szerkesztett nagy politikai napilap, mely- 
nek Falk Miksa szintén főmunkatársa volt. 

— hogy szebb jövőnek megyünk elébe s igy kedélyi állapotom 
jó, de annál rosszabb a corpus delicti. Májam Karlsbad után 
sóvárog, fejem zug, lábaim romlanak ; egyáltalában mint 
rokkant katona fogok résztvenni a győzedelmes sereg 
diadalmenetében. Annyira el vagyok foglalva munkával, 
hogy alig győzöm. De carpe diem Jóska, carpe, guam mini- 
mum ceredula postero s előremegyek 24 lóerővel. Ha csak 
őszig tartom ki, annyit fogok tenni, hogy ha a szolgálatból 
elbocsátanak és a régi kocsisokat fogadják vissza, ezek 
Augiásistállójukat nem is ismerik meg és bizonyosan soha 
többé oly jól, so kannibalisch wohl, mint Göthe mon- 
daná —- nem fogják érezni magukat. Őszig, ha Isten 
megsegit, a pátens ügye rendben lesz, a szerb iskolák 
s egyházak szervezve s pedig az illetők megelégedésére 
— és a zsidó zsinat összehiva. Ezeken kivül, hogy mulatsá- 
gom is legyen, rendezem a fundáczionális javakat, felépi- 
tem a Lipót-templomot, épitek egy nagy kémiai laboratoriu- 
mot az univerzitás számára s visszaállitom a győri jogaka- 
démiát. Ennyit, ha élek, bizonyosan teszek, ha idő marad, 
van még más dolgom is. De ebédre hínak s enni is kell; 
igy elég mára. Költeménveimet elküldtem s leirva a lobo- 
gót" is. Nagyon szeretném, ha jól fordittatnék, talán mert 
szeretem e művemet, talán mert bizonyosan utolsó versem, 
talán mert két strófa fiamtól van, ki akkor tizenhárom 
esztendős volt s jótállok nem találja ki senki, melyik? 
Husvét vasárnapján 1867. 
— Ég áldja meg Önt, — szeresse hivét 
Fötvöst." 

" Itt Zászlótartó" czimü költeményét érti, melynek kinyoma- 
tása a rendőrség által meg nem engedtetvén, akkor még csak 
kéziratban létezett. Eötvös a költeményt azért küldötte kéziratban 
Falk Miksának, ki akkoriban a felséges asszony magyar nyelv- 
tanára volt és előtte naponként megjelenhetett, hogy a királynéval 
megismertesse és ilv módon a nyomtatási engedélyt kieszközöl- 
hesse. L. a , Királyné"-ról czimü czikket. 


GRÓF ANDRÁSSY GYULA. 


A kiegyezés létrejöttével és az azt követő koronázás- 
sal — kevéssel utána 1867 végén én is visszatértem 
hazámba — Magyarország történetének uj szakasza vette 
kezdetét és az ujonnan feltámadott alkotmánya által 
biztositott szabadságát és függetlenségét ismét élvező 
magyar államnak élére azon férfiu lépett, a kit addig 
is az elért eredmények oroszlánrésze megilletett: gróf 
Andrássy Gyula, egyike nemcsak a legjelentékenyebb, 
hanem egyszersmind a legérdekesebb személyiségeknek, 
a kiket monarchiánk ujabb története felmutatni képes. 
Ezen férfiu megérdemelné, hogy neki egymagának szen- 
telhetnék egy egész felolvasási estét, de nagy sajnála- 
tomra az idő már annyira előrehaladott, hogy gróf 
Andrássy képéhez én már csak néhány futólagos vonást 
vagyok képes szolgáltatni. Macaulay azt beszéli, hogy 
Lady Holland szalonjában egyszer Metternich herczeget 
Mazarin-nel hasonlitották össze. Erre Talleyrand azt 
jegyezte meg: Mazarin bibornok sokszor ámitotta az 
embereket, de sohasem hazudott, Metternich azonban 
mindenkor hazudott, de soha nem ámitott el senkit. 
Nos hát gróf Andrássy nem hazudott soha, de nem is 


" Töredék a bécsi Műbarátok Körében , Mindenféle vissza- 
emlékezések" ezim alatt tartott felolvasásból. 

volt soha szándékában valakit elámitani. Közte és 
Bismarck közt azon közös vonás volt, hogy ő is minden 
teketória nélkül valódi nevén szokta volt nevezni a dol- 
gokat és véleményét nem diplomatikusoknak látszani akaró 
körmönfont szólamokban, hanem nyiltan és egyenesen, 
sőt néha-néha nagyon is drasztikus alakban juttatta kifeje- 
zésre. Ugy hiszem, hogy ezen tulajdonságoknak köszön- 
hette azt a bizalmat és hajlamot, melyet Bismarck herczeg 
irányában tanusitolt és mely nemcsak a herczeg parla- 
menti beszédeiben nyilvánult, midőn ezen beszédekben 
Andrássyt a legmelegebb dicséretekkel a szó legteljesebb 
értelmében elárasztotta, hanem egyszersmind a magán- 
levelek egész sorában, melyek közül néhányat olvasni 
alkalmam volt és melyeken az érzelem oly melegsége 
árad végig, a milyenre én a vaskanczellárt soha képes- 
nek nem tartottam volna. Abban az időben, a mikor 
gróf Batthyány Lajos Andrássy Gyula leányát Ilona gróf- 
kisasszonyt eljegyezte, Bismarck épen egy nagyon sulyos 
betegségből kezdett felépülni. Az első levél, melyet a 
rekonvaleszens irt, Andrássyhoz volt intézve. A herczeg 
a legszivélyesebb szavakkal fejezte ki szerencsekivána- 
tait és aztán tréfásan hozzátette, reméli, hogy Ilona 
comtesse jövendőbeli férjének megválasztásában époly 
szerencsés lesz, a milyen annak idején szülői választá- 
sában volt. A német birodalmi kanczellárral való szivé- 
lyes viszony mindazáltal soha nem akadályozta Andrássyt 
abban, hogy még ama hatalmas férfival is nyiltan és 
határozottan szóljon. Midőn még az u. n. három-császár- 
szövetség fennállott és Oroszország a keletre irányzott 
terveivel mindig világosabban kilépett, oly tervekkel, 
melyek monarchiánk érdekeivel homlokegyenest ellen- 
keztek, de ennek daczára is az emlitett szövetségre 
való tekintettel Bismarck részéről is pártoltattak, ez 
utóbbinak Andrássy egyszer a következőket mondá: 

,ez a história nekem nem tetszik és kezd mindinkább 
terhemre lenni s ha ez még továbbra is igy megy, 
akkor egyszer feldöntöm azt az egész vityillót, a melyet 
három-császár-szövetségnek szoktak nevezni és akkor 
ismét szabad levegőnk lesz". Midőn aztán Bismarck 
mintegy mentegetődzve hozzátette, hogy az oroszok az 
ő mellének szegzik a pisztolyt, Andrássy nevetve mondá : 
hadd süssék el, nincsen rajta gyutacs. 

Hogy Andrássy, mikor még iskolába járt, ott nem 
valami kiváló helyet foglalt el, azt ő maga se titkolta 
soha. Két iskolatársa, a kikkel én szoros barátságban 
állottam, ismételve mondták el nekem, hogy Andrássy 
a maga osztályában mindig körülbelül az utolsó helyek 
valamelyikére került. Hanem persze, másfelől ő olyas- 
mivel birt, a mi hasonlithatatlanul többet ér, mint minden 
elméleti tudomány : némelyek intuitionak, mások instink- 
tusnak nevezték, én egyszerüen lángésznek nevezem. 
Elég ahhoz, ő a legnehezebb és legbonyolodottabb hely- 
zetekben is csodálatos egyszerüséggel tudta magát tájé- 
kozni és mindenkor a helyes utat megtalálni. 

A boldogult Hoffmann báró, a maga eredeti bécsies 
modorában egyszer azt mondá Andrássyról, ő ,a három- 
negyed tizenkettőre embere", a mivel Hoffmann azt akarta 
mondani, hogyha a zavar legmagasabb fokát elérte, 
a döntés órája pedig közvetlenül előttünk állott, a nélkül, 
hogy valaki a megoldásnak valami lehetőségét maga 
előtt látta volna, Andrássy ezen utolsó pillanatban min- 
dig talált egy kiutat, mely aztán utólag helyesnek is 
bizonyult. A mit Andrássy Deák Ferenczről mondott, 
azt bátran lehetett ő róla is elmondani, hogy t. i. min- 
den zsebe tele van Kolumbus-tojásokkal. Rendes bürok- 
racziai munkára, miként ez az imént mondottakból is 
kiderül, ő nem volt teremtve, a stilusnak sem volt nagy 
mestere, sőt még azzal az adománynyal sem birt, hogy 

eszméit világosan és szabatosan, gondosan kiczirkalma- 
zott periodusokban kifejezésre juttassa. Hanem ő ily 
pillanatokban mindig talált egy-egy szellemdus appercut, 
mely jobban világitotta meg a situátiót, mint bármely 
hosszu czifra beszéd. 

Igaz, hogy azoknak, kik vele együtt dolgozni kényte- 
lenek voltak, sok bajt okozott. Mikor még magyar minisz- 
terelnök volt, már nem emlékezem melyik ügyben, 
királyi proklamácziót kellett a horvátokhoz intézni. 
Andrássy az esti vonattal szándékozott Bécsbe menni, 
hogy ezen proklamáczió tervezetét Ő felsége elé ter- 
jeszsze. Az utolsó pillanatban alig egy órával elutazása 
előtt Horváth Boldizsár akkori igazságügyminisztert, a 
kabinet stilisztáját, magához hivatta és a proklamáczió 
fogalmazására kérte fel. Horváth a mellékszobába ment 
és aránylag rövid idő mulva ismét megjelent egy igen 
csinosan kidolgozott irattal, mely tele volt diplomatiai 
finomságokkal és ügyes fordulatokkal. Midőn ezen ter- 
vezetet Andrássy előtt felolvasta, az utóbbi — a mint 
ezt mindig tenni szokta, ha ideges, vagy türelmetlen 
volt — ujjaival haját kezdte feldulni és nem épen barát- 
ságos hangon mondá: , Ez igen szép, hanem én mégis 
másképen gondoltam a dolgot." 

. Hát te miképen gondoltad?" kérdé Horváth. 

, Hja, ha én ezt megtudnám mondani," felelt Andrássy 
ingerülten, , akkor azonnal papirra is vethetném és akkor 
nem volna szükségem tereád. Próbáld csak még egyszer, 
de másképen megcsinálni a dolgot." Ezzel Horváthot 
ismét betolta a mellékszobába és mögötte becsukta az 
ajtót. 

Félóra mulva Horváth egy második fogalmazványnyal 
jött ki, melyet Andrássy előtt felolvasott. Ez most még 
nagyobb nyugtalansággal futott fel és alá a szobában 
és ismételten kiáltott: ,Ez nem az! Ez nem az, a mit. 

én gondolok. Hát csakugyan nem tudod ezt másképen 
megcsinálni ?" 

Most már Horváth is dühös lett, odavágta Andrássy- 
nak nem épen szelid hangon azt a magyar közmondást, 
hogy néma gyermeknek az anyja sem érti meg a fáj- 
dalmát és kalapját vette, hogy távozzék. , Bravó", kiál- 
tott Andrássy örömtől sugárzó arczczal, ,most talállak 
a kellő hangulatban, most menj be és csináld meg." 

Az igazságügyminiszter meglehetős dühösen berohant 
a mellékszobába, becsapta maga mögött az ajtót, az író- 
asztal mellé ült és ott egy jól megpaprikázott proklamá- 
czióban adta ki mérgét. Midőn ezt azután Andrássy 
előtt felolvasta, ez Horváth nyakába borult és ujjongva 
kiáltott: , Látod, ez a helyes, igy gondoltam én a dolgot, 
ilyen hangon kell ezekkel az emberekkel beszélni" . 

Nekem magamnak is nem egy, az imént emlitetthez 
hasonló jelenetem volt Andrássyval. Midőn Beust gróf a 
maga hivatalos és félhivatalos közlönyei által hirdettette, 
hogy nekünk nem lesz kifogásunk, ha északi Németország 
porosz vezetés alatt egyesül, de hogy mi sohasem fogjuk 
türni, hogy Poroszország a majnai vonalon tul menjen, 
Andrássy magához kérte kabinetjének bouguetjét, a mint 
ő Eötvös József báró vallás- és közoktatásügyi minisztert 
nevezni szokta és engem is meghivott. Hárman meg- 
beszéltük aztán behatóan az egész európai helyzetet és 
utóvégre megállapodtunk abban a nézetben, miszerint 
Magyarországnak nem áll érdekében Németországnak 
előrehaladó egyesülését akár a Majnán tul is, bármily 
módon akadályozni. Megigértem, hogy másnapra ily 
értelemben tartott czikket fogok közzé tenni a Pester 
Lloydban. A czikk megjelent és abban egyebek közt az 
is volt mondva, hogy nem képzelhető, miszerint Beust 
gróf a majnai vonal mellett akarná magát engagirozni, 
mert ő sokkal ildomosabb férfi, mintsem olyasmit akar- 

hatna, a mit ki nem vihet, kivinni pedig csak azt képes, 
a mit Magyarország is akar és Magyarországnak esze- 
ágában sincs a majnai vonalért akár egy katonát, akár 
egy garast áldozni. Lapomnak ezen száma déltájban 
érkezett Bécsbe. Este Andrássy nagyon izgatottan jelent 
meg nálam, megmutatván Festetich Györgynek (a ki 
amaz időben a felség körüli magyar miniszter volt) 
egy telegrammját, a melyben ez azt közli, hogy kutya 
van a kertben, hogy Beust gróf egészen magánkivül 
van az emlitett czikk miatt, a melyért egyenesen 
Andrássyt teszi felelőssé és ez értelemben panaszt is 
tett Ő felségénél. Andrássy azt kérdezte tőlem, mi az, a 
mit nézetem szerint tenni most kellene. Válaszom az volt, 
hogy én lapom legközelebbi számában nyilatkozatot 
fogok közzé tenni oly értelemben. hogy, miként ezt 
már sokszor kijelentettem. a Pester Lloyd teljesen füg- 
getlen lap, mely mindenkor és mindenben kizárólag 
saját  szerkesztőségének nézeteit tolmácsolja,  minél- 
fogva a lapban megjelent czikkek tartalmáért csak 
engem és kizárólag csak engem lehet felelőssé tenni. 
,Jól van," mondá Andrássy, ,ezt ön megteheti, de 
vajjon mit tegyek én?" 

, Semmit se," volt az én válaszom, a mire ő azt 
viszonzá, hogy ez mégsem megy; hogy Beustet valami 
módon le kell csillapitani és hogy ő (Andrássy) valamelyik 
félhivatalos lap számára kommiünikét fog iratni. Ezzel 
visszament Budára és azonnal magához idézte egyik 
bizalmas hirlapiróját, Kecskeméthy Aurélt. Ennek kel- 
lett volna megirni azt a megnyugtató kommiünikét. 
Kecskeméthy talán tizszer próbált ezen feladatnak meg- 
felelni, de az ő fogalmazványait Andrássy egytől-egyig 
elvetette. Mikor aztán Kecskeméthy kijelentette, hogy: 
, il est au bout de son latin", Ludassy urat hivatta a gróf, 
hanem ez ugyanabban a sorsban részesült. Mindaz, a 

mit irt, a papirkosárba vándorolt. Későn este Andrássy 
ismét nálam termett és ingerült hangon közlé velem, 
hogy sem Kecskeméthy, sem Ludassy (köztudomás sze- 
rint mindkettő igen ügyes hirlapiró volt) nem tud irni, 
Én azt feleltem neki, hogy mindkettő nagyon jól tud 
irni, hanem persze a circuli guadraturát ők sem tudják 
megcsinálni. , Kegyelmes uram," folytatám, , olyasmit akar 
desavuáltatni, a mit tulajdonképen nem akar desavuál- 
tatni, mert azzal tökéletesen egyetért ; ilyesmi pedig lehetet- 
lenség, a mit senki sem képes teljesiteni." Végre Andrássy 
maga is belátta, hogy igazam van és kis gondolkozás 
után mondá: ,Igaza van. nem iratok semmit, hanem 
holnap reggel személyesen felmegyek Bécsbe, hogy a 
dolgot rendbe hozzam." Másnap reggel csakugyan eluta- 
zott. Hogy Bécsben mit tett, azt én nem tudom, hanem 
a dolog legalább külsőleg ki lett egyenlitve. Persze, csak 
külsőleg, a két államférfi: Beust és Andrássy nézetei 
közt oly nagy volt az ellentét, hogy a köztük létező 
örvényt állandóan áthidalni nem lehetett. Beustben még 
mindig élénk volt Poroszország elleni régi gyülölete és 
ő nagyon is hajlandó volt Francziaországgal szövetkezni, 
hogy a porosz hatalom folytonos gyarapodásának gátat 
vessen, Andrássy pedig monarchiánk részéről szigoru 
semlegességet kivánt, legfeljebb egy kis poroszbarát 
szinezettel. Mig ő magyar miniszterelnök volt, addig 
közvetlen befolyást nem gyakorolhatott ugyan a kül- 
politikára, de a kiegyezési törvény értelmében a külpoli- 
tikára is a monarchia két állama kormányainak, illetve 
a két miniszterelnöknek beleegyezése kivántatik és ezen 
törvényszabta határon belül Andrássy csakugyan a maga 
teljes sulyát vetette latba, hogy nézeteinek érvényt sze- 
rezzen. Ez annyival hangosabban szól az ő államférfiui 
tárgyilagossága mellett, mert ő emigráns korában sokat 
érintkezett III. Napoleon udvarával, a hol mindenkor a 

legnagyobb kitüntetéssel fogadták. Nem lehet mondani, 
hogy a grófnak inkább Németország felé hajló politikája 
akkor Magyarországon valami nagyon népszerü lett volna. 


Minálunk — egészen eltekintve a két nemzet jelle- 
mében és véralkatában észlelhető némely hasonlatos- 
ságtól — a Francziaország iránti rokonszenv a Rákóczi 


korszak óta ugyszólván hagyományos, másfelől pedig a 
magyarországi szabadelvü párt közelfekvő okokból nem 
kivánhatta, hogy Ausztria teljesen kiszorittasssék Német- 
országból, a minek pedig mulhatlanul meg kellett volna 
történni, ha Németország porosz főnökség alatt egvesül. 
Nekem maganinak is nem egy kemény küzdelmem volt 
Andrássyval, mert azon lap, melynek élén állottam, 
egyáltalában nem titkolta Francziaország iránti rokon- 
szenvét, sőt mi több, a grófnak hitvese a szellemdus 
Katinka grófnő szintén a franczia oldal felé vonzódott. 
A németeknek 1870 augusztus 10-ikén Weissenburg 
mellett kivivott győzelme után Wöcker-Gotter báró, ez 
idő szerint belgrádi német követ, akkorában főkonzul 
Budapesten, megjelent gróf Andrássynál azon közléssel, 
hogy Porosz- és Oroszország között a szövetségi szer- 
ződés minden egves pontjában meg van állapitva és 
csak a két fél aláírását várja, mely Poroszország részé- 
ről abban a pillanatban fogna  megadatni, melyben 
monarchiánk semlegességéből kilépne. Erre gróf Andrássy 
azt válaszolta: ha ön, báró ur, ezt velem mint magán- 
emberrel közli, nagyon hálás vagyok ezen érdekes 
ujdonmságért. Hivatalosan azonban nem vehetem azt 
tudomásul, mert én nem vagyok külügyminiszter s igy 
arra kérem önt, hogy e tekintetben Beust grófhoz 
sziveskedjék fordulni." Mellesleg mondva ugyanazon a 
napon a bécsi porosz követ hasonló közleménynyel 
jelent meg Beust gróf előtt. Ezen válasz vétele után 
Waacker-Gotter báró, a ki különben nagyon szeretetre- 

méltó és szellemdus férfi, de néha-néha apró malicziák- 
ban találja örömét, Andrássy Katinka grófnénál jelen- 
tette be magát, kinél — ismervén a kegyelmes asszony 
Francziaország iránti rokonszenvét — ezekkel a szavak- 
kal lépett be : 

, Kegyelmes asszonyom, igazán kétségbe vagyok esve, 
hogy excellencziádnak nagyon kellemetlen hirt kell hoz- 
nom. Weissenburg mellett megvertük a francziákat." 

, Oh, sohase genirozza magát, kedves báró," felelt a 
grófné, ,abban a győzelemben ön teljesen ártatlan." 

Ő felsége elnöklete alatt Bécsben tartott miniszteri 
tanácskozás alkalmával igen heves összezördülés történt 
Beust és Andrássy közt, melynek következtében mind- 
inkább elterjedt azon nézet, hogy Beust állása tart- 
hatatlanná lett, és hogy senki más, mint Andrássv, nem 
lehet az ő utódja. Midőn egyszer azt kérdeztem ez 
utóbbitól, vajjon mi igaz ezekből a kombinácziókból, 
ő azt felelte: ,Én sohasem fogok szántszándékkal oly 
helyre állni, a melyről tudom, hogy ott egy tégladarab 
fog a fejemre esni. De ha ilyen szerencsétlenség meg- 
történnék velem akaratom és szándékom nélkül, az én 
koponyám elég erős lesz, hogy azt kiállhassa." Midőn 
aztán 1871 nyarán Ferencz József császár és király 
Vilmos császárral Íschlben és Gasteinban találkozott, 
politikailag is közeledés történt köztünk és Németország 
között, melynek következtében Beust gróf 1871 november 
6-ikán elbocsáttatott, egy héttel utána pedig az a 
bizonyos téglakő csakugyan ráesett az Andrássy fejére. 

Azon tevékenység, melyet Andrássy gróf, mint külügy- 
miniszter kifejtett, a történelemé, mely bizonyosan mél- 
tányolni fogja konczepczióinak nagyszerüségét, és azoknak 
genialis keresztülvitelét. Ő maga rendkivül komolyan 
vette feladatát és bár ő mindig tagadta, a sok izgalom, 
melylyel uj hivatala járt, egészségének egyáltalában nem 

vált előnyére. Egvszer azt beszélte nekem, hogy 1878-ban, 
mikor Bosznia és Herczegovina okkupáczióját kellett 
megvalósitani, sok éjen át az izgatottság következtében 
nem hunyta be szemét, végre pedig hálószobájába egy 
hideg vizzel töltött kádat helyeztetett, melyben sokszor 
éjfélkor megfürdött, hogy azután legalább néhány órát 
aludni tudjon. Alantasai irányában jó és kegyes főnök 
volt, habár néha-néha a lehetetlent kivánta tőlük, miként 
ezt rendesen az oly főnökök teszik, a kik maguk 
nincsenek hozzászokva, hogy dolgozzanak. Ezalatt ter- 
mészetesen csak az anyagi munkát értem, mert a szel- 
lemi munkát Andrássy egymaga végezte, a mi aztán 
némelyeknél azon véleményt keltette, mintha ő egy- 
általában nem dolgoznék. Ugylátszik ő maga is hallott 
ezekről a hirekről, mert egy alkalommal, midőn épen 
Teschenberg és Dóczy udvari tanácsosok voltak nála, 
a következőket mondá: , Én olvan vagyok, mint a Mayer 
Jodokus (Andrássy szenvedélyesen szerette a régiségeket 
és igen sokat járt egy hires bécsi antiguariushoz, 
Mayer Jodokus urhoz, a kinek boltja a Wollzeileben 
volt és a ki Karlsbadban is tartott fióküzletet), a kinek 
boltjában én a tulajdonoson kivül még soha élő lényt 
nem találtam, a ki azonban ennek daczára is az egész 
világgal érintkezésben áll és egyike a leghiresebb 
antiguariusoknak." Ezen pereztől kezdve Teschenberg 
és Dóczy maguk közt beszélgetvén, Andrássyt mindig 
csak Mayer Jodokusnak nevezték, a mi egyszer egy igen 
mulatságos jelenetre adott alkalmat. Az imént nevezett 
két udvari tanácsos rendesen együtt reggelizett a , Három 
futár"-hoz czimzett csemegeboltban. Egyik napon Dóczy- 
nak nagyon soká kellett várnia társára és midőn Teschen- 
berg végre megérkezett, Dóczy hangosan kiáltott feléje, 
hogy hol maradt ilyen sokáig ? . Mayer Jodokus nem eresz- 
tett el," volt Teschenberg válasza. Abban a pillanatban a 

mellékasztaltól felkel egy ur és a két udvari tanácsos- 
hoz közeledik. . Bocsánatot kérek, uraim", mondá, , hanem 
önök az imént emlitettek egy nevet, a mely nem tartozik 
a mindennapiak közé, sőt én azt hiszem, hogy kivülem 
egyáltalában senki sem viseli ezt a nevet. Én vagyok 
t. 1. Mayer Jodokus és nagyon érdekelne megtudni, ki 
az a másik Majer Jodokus." Teschenberg és Dóczy ter- 
mészetesen hangos hahotára fakadtak, a mihez aztán a 
nyert felvilágosítás után Mayer Jodokus ur is csatlakozott. 

Nem zárhatom be e sorokat a nélkül, hogy gróf 
Andrássy nemes, majdnem azt mondhatnám lágy sziívé- 
ről meg ne emlékezném. Mesés összegeket költött jóté- 
kony czélokra; midőn magyar miniszterelnök volt, egyik 
koldus a másik után jelent meg előtte, mert ő nem 
engedte meg, hogy ezek elutasíttassanak. Ezek között 
nevezetesen nagy számmal voltak olyanok, a kik 1848-ban 
az akkori honvédseregben szolgáltak, vagy — nem szol- 
gáltak, mert ebben a tekintetben igen nagy volt a szédel- 
gés. Andrássy többet-kevesebbet, de mindenkinek adott 
valamit, aztán néha-néha kétségbeesetten berohant elnöki 
titkárjához, Vértessy Sándorhoz, hogy tőle 5 frtot kérjen 
kölcsön, mert van valaki nála, a kinek erre az 5 frtra 
sürgős szüksége van, az ő (Andrássy) tárczája pedig 
üres. Ez a bőkezüség annyira ment, hogy utóvégre 
családi tanácsot tartottak és Andrássy beleegyezésével 
azt határozták, hogy ily jótékony czélokra minden reggel 
bizonyos összeget fognak tárczájába tenni, de ennél 
többet aztán nem is szabad elköltenie. 

Ő gavallér volt a szó legszebb és legnemesebb értel- 
mében. Teljesen képtelen volt valami aljasságot elkö- 
vetni, vagy akár csak felfogni, hogy másvalaki ilyesmit 
elkövetni képes. E tekintetben az ő jelleme teljes össz- 
hangzásban volt a mi felséges királyunkéval és nem 
csekély részben ez összhangnak köszönhető, hogy közte 

és a felséges ur között oly benső személyes barátság 
fejlődött, a milyen talán még sohasem létezett egy 
uralkodó és annak minisztere közt. Azon megrenditő 
katasztrófa után, mely a koronahereczeg életének vetett 
véget, Andrássy Bécsbe utazott és audiencziát kért 
ő felségétől, hogy részvétét kifejezhesse. Magától érte- 
tődik, hogy ezen audienczia azonnal engedélyezve lőn. 
Midőn Andrássy belépett, — ő felsége kegyes volt ezt 
nekem 1889 márczius elején egy udvari ebéd után 
személyesen elbeszélni — a Felséges ur elébe ment és 
kezet nyujtott neki. Andrássy egy pillanatig mereven 
nézett maga elé és nem volt képes egy szót szólni. 
Azután a könnyek árja tört ki szemeiből és zokogva 
hajtotta le fejét a császár és király kezére. , Ugy sirt, 
mint a gyerinek," e szavakkal végzé be ő felsége 
elbeszélését és azután a megindulástól rezgő hangon 
tevé hozzá: ,még sohasem vált oly nehézzé nyugal- 
mamat megőrizni, mint abban a pillanatban." 


GRÓF ANDRÁSSY GYULA KELETI POLITIKÁJA. 


(1892). 
Ez a czim — nehogy a tisztelt olvasó utólag szemre- 
hányást tehessen nekem, én magam mondom meg 
előre — ez a czim sokkal többet igér, mint a mennyit 


az itt következő sorok teljesiteni képesek lesznek. Gróf 
Andrássy Gyula keleti politikája a maga egészében oly 
nagyszabásu, minden részletében pedig oly szellemes 
és érdekes volt, hogy annak jellemzését egy hirlapi 
czikk szük keretébe szoritani merőben lehetetlen. Erről 
könyvet, vagy könyveket kellene irni — ha lehetne, 
De nem lehet mindaddig, mig teljesen szabad haszná- 
latra meg nem nyittattak a cs. és kir. házi, udvari és 
állami levéltár titokzatos helyiségei, ezt pedig nemcsak 
az a nemzedék nem fogja megélni, a melyhez én tar- 
tozom, hanem alkalmasint még az utánunk következő 
sem. A történetirás tehát még jó sokáig azokra a töre- 
dékes közlésekre lesz utalva, melyek nem hivatalos 
részről olyanok által jutnak nyilvánosságra, a kik a 
boldogult külügyminiszter keleti politikájának egyik vagy 
másik részletéről tudomással birnak. Ez inditott engem 
e sorok megirására, melyek szenzácziós leleplezéseket 
nem tartalmaznak, de talán egyik-másik nem érdektelen 
adalékkal egészithetik ki azt a képet, melylvel felejthe- 
tetlen hazánkfia keleti politikájáról eddigelé birunk. 

Az utolsó ugynevezett vörös könyv, ha jól emlékezem, 
1878-ban lett a delegáczió elé terjesztve, de habár az 
abban foglalt diplomácziai okmányok történetiróra nézve 
kétségtelenül nagy értékkel birnak, mégis hiányoznak 
belőle épen olyanok, a melyeket én gróf Andrássy Gyula 
keleti politikájára nézve nagyon jellemzőknek tartok. 
Az 1877—8-ik orosz-török háboru kitörését megelőzött 
korszaknál nem akarok sokáig időzni, de legalább 
futólag meg kell emlékeznem egy jegyzékről, melyet 
gróf Andrássy még 1876 szeptember 17-én monarkiánk 
londoni képviselőjéhez, Wolkenstein grófhoz intézett. 
Köztudomás szerint akkor Montenegró. Bulgária, Szerbia, 
Herczegovrina stb. teljes lázadásban lévén, sőt a porta 
ellen nyilt háborut viselvén: az európai hatalmak ugy 
egymás közt, mint a portával a feltételek felett alku- 
doztak, melyek a béke helyreállitására alkalmasak vol- 
nának. Sir Andrew Buchanan, Angliának akkori bécsi 
nagykövete, gróf Andrássyval az angol kormánynak egy 
tervét közölte, melynek lényege az volt, hogy a lázadó 
keresztény tartományoknak adassék meg bizonvos Aöz. 
igazgatási autonómia. 

Ezt a tervet Andrássy a fentemlitett jegyzékben 
részletes birálat alá vette és határozottan ellene nyilat- 
kozott. Ez alkalommal a következő érdekes vallomást teszi. 

, Korántsem szándékozunk Törökország lételét érint- 
hetetlen dogmaként (dogme immuable) hirdetni: tel- 
jesen érthetőnek és igazolhatónak találunk oly politi- 
kát, mely — ugy vélekedvén, hogy a török uralom 
feltartózhatatlan bukás elé megy (est vouée á une 
ruine irréparable), — már most is azokkal a politikai 
kombinácziókkal foglalkozik, melyek ezt a bukást 
követni fogják. E feltevés mellett azonban elszántan 
le kell mondani a török birodalom integritása fentar- 
tásának eszméjéről és tisztában kell lenni magával 

az iránt, hogy ezt az utat követve, nem éretnék el 

a jelenlegi nehézségek kiegyenlítése, hanem az egész 

keleti kérdés formaszerüen napirendre tétetnék és a 

mozgalom minden ponton megindittatnék. A meddig 

az ember erre nincsen elhatározva, addig bizonyos 
határokon tul menni nem lehet." 

Andrássy nyilván xzem volt ,elhatározva" ily radikális 
eljárásra és azért a következő ellenjavaslatot tette: a 
porta köteleztetnék általános fegyverszünetet engedé- 
lyezni és rögtön békét kötni Szerbiával és Montenegróval 
az alatt a feltétel alatt: hogy Szerbia teljes területi és 
politikai integritását megtartja, bizonyos kártalanitási 
összeget fizetvén a szerb hadsereg által török területen 
elhamvasztott falvakért, — hogy az Alexináctól Belgrádig 
menő vasut kiépítését és üzemben tartását Szerbia 
vállalná magára, — hogy .Montenegróral a béke a status 
guo ante bellum alapján megköttessék, hogy a /lázudó 
tartományok a porta által már a lázadás kitörése előtt 
eifogadott reformokban részesittessenek és hogy hasonló 
engedmények követeltessenek Bulgária részére is. Tudva 
van, hogy Andrássynak ez a javaslata sem vezetett 
eczélhoz. Két hónappal ama jegyzék kelte után, 1876 
november 18-án hat orosz hadtestet mozgósitottak. 
Az 187"/7-ki téli hónapok alatt Konstantinápolyban tar- 
tott konferenczia is eredménytelen maradt, mivel a 
porta a keresztény alattvalói javára kivánt biztosítékokat 
megtagadta és az 1877 márczius 31-én a hatalmak 
részéről elfogadott jegyzőkönyvet is visszautasította. 
Erre aztán 1877 április 24-én Oroszország hadat üzent 
Törökországnak. 

Körülbelül egy hónappal utána 1877 május 29-én 
gróf Andrássy jegyzéket menesztett Beust grófhoz, a kit 
időközben monarkiánk londoni nagykövetévé neveztek ki. 
Ebben a jegyzékben igen érdekesen fejtegeti, hogy miért 

nem tett kisérletet arra, hogy Oroszországot a háboru 
megindításában megakadályozza. Nem tette azért, mert 
nem lehet a statusguo fentartása mellett kardoskodni, 
melynek fentarthatásáról senki sincsen meggyőződve; 
nem tette, mert a háboru kitörésének ténye magában 
véve nem képez oly veszélyt, melynek elháritásáért 
még egy európai háborutól sem kellene visszariadnia ; 
végre nem tette, mert valódi veszély csak a háboru 
köretkezményei által keletkezhetnék, melyeknek korlátozása 
pedig az európai hatalmaktól függ. Igy állván a dolog, 
Andrássy csakis a harmadik ponttal, t. i. a háboru 
netaláni következményeivel foglalkozik és részletesen 
előadja, melyek volnának azok a következmények, melyeket 
Ausztria-Magyarország semmi körülmények közt eltürni 
nem volna hajlandó. Nem türhetné : 

1. hogy valamely keresztény hatalom kizárólagos 
protektorátust gyakorolhasson a Balkán-félsziget keresz- 
tény népei felett ; 

2. hogy a háboru eredményeinek végleges meg- 
alakitása az európai hatalmak befolyása nélkül tör- 
ténjék és a  Balkánfélsziget keresztény népeinek 
konstítuálása valamely egyes hatalom által oktrojál- 
tassék ; 

3. hogy Oroszország a Duna jobb partján bármelv 
területet szerezhessen ; 

4. hogy Románia Oroszországba bekebeleztessék, 
vagy az orosz uralomtól függővé tétessék ; 

5. hogy a nevezett országokban valamely secundo- 
genitura, legyen az akár orosz, akár osztrák-magyar, 
megalapittassék ; 

6. hogy Oroszország Konstantinápolyt a maga bir- 
tokába ejtse; 

7. hogy a Balkán-félsziget nem-szláv elemeinek rová- 
sára nagy szláv állam alapíttassék, a megengedhetőnek 

maximuma abban állván, hogy a török uralom alatt 

levő tartományok benszülött főnökök (Oberhüupter) 

alatt önállósíttassanak. 

Fejtegetése folyamán Andrássy továbbá a leghatáro- 
zottabban kijelenti, hogy ,állandó orosz uralmat sem 
Bulgária felett, sem bárhol a Duna jobb partján meg 
nem türhetünk" és szintugy meg nem engedhetőnek 
jelentette ki, hogy , orosz csapatok, habár csak ideiglenes 
katonai rendszabály alakjában, Szerbiába bevonuljanak." 
Hozzá teszi Andrássy, hogy mindezekről Oroszországot 
értesítette és midőn Oroszország ennek daczára is meg- 
inditotta a háborut, ez kezességet nyujt arra nézve, 
hogy a czár az imént emlitett feltételekkel egyetért, 
mert különben nem hozta volna Oroszországot oly katonai 
helyzetbe, melyet bizonyára elkerült volna, ha nincsen 
szándékában az osztrák-magyar érdekeket meg nem 
sérteni. De hát ha ez a feltevés az események által 
nem igazoltatnék, ha az orosz kormány talán valamely 
belső áramlat következtében nem volna képes Ausztria- 
Magyarországnak imént emlitett érdekeit tekintetbe 
venni, vajjon akkor el van-e határozva a mi monarkiánk 
és kész-e azokért az érdekekért egész erejével és Aha 
szükséges még fegyveres kézzel is sikra szállani ? Andrássy 
e kérdés elől sem tér ki, hanem röviden és határozottan 
azt mondja : , Uusere Antwort darauf ist entschieden: Ja." 

Valamivel tovább időztem ennél az okmánynál, mert 
ez Andrássy keleti politikájának alapvonalait tünteti fel 
és már egymaga is fényes czáfolatát képezi az annak 
idején többfelől hangoztatott szemrehányásnak, mintha 
Andrássy keleti politikája nem volna eléggé világos és 
határozott. A fentemlitett jegyzék természetesen közölve 
lőn az angol külügyminiszterrel, a ki teljesen egyetértett 
annak tartalmával, csak két kifogást tett. Az egyik az, 
hogy semmi bizalommal nem viseltetik az orosz igéretek 

iránt, melveket , frázisoknak" nevezett; másodszor ugy 
vélekedett, hogy ha máris egyes bevégzett tényekkel 
állandunk szemben, nagyon nehéz lesz mással, mint 
puszta szavakkal közbelépni és hogy azért Oroszországot 
már a Balkán átlépésétöl vissza kellene tartani. E kifo- 
gások elsejének jogosultságát 1877 junius 22-ről kelt 
válaszában Andrássy sem tagadta. A czár szavában 
— mondá — feltétlenül bizik ugyan, de ez sem hagy- 
hatja számitáson kivül bizonyos belső áramlatok és a 
netaláni orosz győzelmek által lángra lobbantható nem- 
zeti mozgalomnak befolyását; mindazáltal hozzá teszi : 
, Égy pontra nézve azonban feltétlen bizalmunk van, t. 1. 
Ausztria-Magvarország és Anglia együtt bármely időpont- 
ban is elegendő unyagi erővel fog birni, hogy el ne fogadja 
a háborunak oly következményeit, melyek érdekeinkkel 
ellentétben állanak;" megemlíti továbbá, hogy Oroszor- 
szágnak tudtára adta, miszerint nemcsak Konstantinápoly- 
nak Oroszország által való végleges birtoklását teljesen 
kizártnak tartja. hanem a városnak ideiglenes megszál- 
lását sem fogná megengedhetni, a mire Novikov bécsi 
orosz nagykövet ép oly határozottan kijelentette, hogy 
Sándor császárnak eszeágában sincs Konstantinápolyt akár 
csak ideiglenesen is megszállani. Érdekes, hogy Andrássy 
tudtommal ebben a jegyzékben szól először arról a 
lehetőségről, hogy bizonyos körülmények között Ausztria- 
Magyarország is oly helyzetbe juthatna, mely reá nézve 
érdekeinek biztosítása czéljából anyagi garancziák igénybe- 
vételét is tehetné szükségessé. .Miben állhatnának ezek 
az anyagi garancziák, arra nézve Andrássv ebben a 
jegyzékben csak negativ választ ad, részletesen kifejtvén 
azokat az okokat, hogy sem Szerbiának, sem Romániának 
általunk való megszállása ama czélnak meg nem felelne. 
Boszniáról és Herczegovináról ez alkalommal még nincsen szó; 
csakazokmányvége felé fordulelő mégakövetkező passzus : 

, Arra az esetre, hogy ha a béke a Balkánon innen 
nem jönne létre, Oroszország saját eljárására nézve 
szabad kezet tartott fenn magának és ebből, ugy hisz- 
szük, ugy magunkra, mint Angliára nézve hasonló 
szabadság következik, hogy érdekeinket szemmellát- 
ható ténykedés által (durch einen ostentiblen Akt) 
megóvjuk." 


Ebből a rendkivül érdekes jegyzékből, mely homlokán 
a ,geheim" jelzéssel van ellátva, még két dolgot, mint 
Andrássyra nézve igen jellemzőt szeretnék felhozni, 
Hogy ő azt az inszinuációt, mintha nekünk Romániát 
kellene megszállanunk. határozottan  visszautasitotta, 
már emlitettem. Nagyon jellemző azonban e visszauta- 
sitás indokolása. Andrássy kifejtii hogy Romániának 
általunk való megszállása korántsem volna oly lépés, 
melyet egy vonalra lehetne tenni azzal, hogy ha p. o. 
az angolok Gallipolit megszállnák. 


, Gallipoli nincsen orosz hajók által megszállva és 
azok által meg sem szállható; Romániában pedig 
orosz csapatok vannak és hogy ezt az országot meg- 
szállhassuk, az orosz hadsereget meg kellene támad- 
nunk és azt onnan kiszoritanunk; ez azonban nem- 
csak érdekeink megóvására irányzott lépés volna, 
hanem maga a háboru, még pedig nem közönséges 
értelemben vett háboru, hanem — minthogy mi ép 
ugy mint Anglia az orosz hadseregnek ebbe a fejede- 
lemségbe való bevonulását megengedtük — orv-háboru, 
háboru egy guet-apens alakjában; ilyen háborut mi 
kerülni akarunk," 


Ez a néhány sor is azt mutatja, hogy Andrássy 
nemesak mint magánember, hanem mint politikus is 
— merő ellentétben a ezéhszerü diplomatákkal — tetőtől- 
talpig gentleman volt. 

Még érdekesebb az a párhuzam, melyet Andrássy 
ugyancsak az emlitett okmányban egy angol-orosz és 
osztrák-magyar-orosz háboru közt van: 

, Anglia, mint tengeri hatalmasság abban a helyzet- 
ben van. hogy eljárásában nem kell tekintettel lennie 
arra, vajjon Oroszország abban ellenséges irányt lát-e 
vagy sem. E két állam közt való háboru könnyen 
szoritható egy előre meghatározandó vonalra és e 
tekintetben igazat kell adnom annak a mondásnak, 
mely a Nagybritánnia és Oroszország közt való ellen- 
ségeskedést a farkas és a czápa küzdelméhez hason- 
litja. Ezek egymással szemben kimutatják a foguk 
fehérét, amugy mellesleg egyszer-másszor bánthatják 
is egymást, hanem utóvégre is mindegyikök vissza- 
vonul a maga természetes elemébe és ezzel a harcznak 
vége. Az Anglia és Oroszország közt való háboru 
mindig természetes korlátját fogja találni a két állam 
földirati feltételeiben. Egészen máskép áll a viszony 
köztünk és Oroszország között. Mi ketten közvetlen 
szomszédok vagyunk, nekünk egymással vagy békében, 
vagy hadilábon kell élnünk. E két állam közt a 
háboru nem volna egyetlen egy hadjárat által eldönt- 
hető, hanem nemzedékek örökölnék ezt, egyik a 
másiktól; vége pedig nehezen lehetne más, mint 
a két állam egyikének vagy másikának teljes szét- 
romboltatása (Zertrümmerung). Mielőtt ilynemü küz- 
delem megindittatik, kell, hogy nemcsak mulékony 
természetü, hanem elkerülhetetlenül kényszeritő okok 
létezzenek, melyek csakugyan elhárithatatlannak tün- 
tetik fel az összeütközést; csakis ebben az esetben 
lehet egy lelkiismeretes kormánynak  monarchiánk 
erejére apellálni és mindenért mindent koczkára tenni." 
Szó szerint idéztem ezt a nyilatkozatot, mely nem a 

nyilvánosságra szánt, hanem ismétlem, titkos okiratban 

foglaltatik, hogy Oroszországban lássák, mennyire igaz- 
talanok voltak Andrássy irányában, midőn éveken át 
azt hirdették róla, hogy ő magyar ember létére minden 
áron bele akarta sodorni a monarchiát az Oroszország 
ellen viselendő háboruba, és hogy az ő egész külpoliti- 
kája arra az egy jelszóra vezethető vissza: , reranche 
pour Világos". 

Az 1877-iki orosz-török háboru eseményei a nagy 
közönség előtt ismeretesek. 1878 január 31-én Driná- 
polyban fegyverszünet köttetett; midőn pedig az angol 
hajóraj ennek daczára is a Márványtengerbe bevonult, 
az oroszok is Konstantinápoly elé nyomultak, melynek 
közelében 1878 márczius 83-án a hirhedt san-stefanói 
békét kötötték. Ezzel Andrássy, ugy látszik, megér- 
kezettnek vélte azt az időt, a midőn azon általa ismé- 
telten hangsulyozott álláspontját, mely szerint a békekö- 
tésnek nem szabad az európai hatalmak hozzájárulása 
nélkül megtörténni és hogy a háboru eredményei európai 
szentesítés alá bocsátandók, gyakorlati érvényt kell sze- 
rezni. A delegácziókat 1878 márczius 9-re hivták ismét 
össze és mindjárt az első ülésben gróf Andrássy rövid 
előterjesztést tett, melyben azt mondja, hogy a fenforgó 
viszonyok közt nincsen kizárva az az eshetőség, hogy 
a közös kormány kénytelen lehetne a monarchia érdekei- 
nek megóvása végett rendkivüli rendszabályokhoz folya- 
modni. Ez esetben a közös kormánynak abban a hely- 
zetben kell lennie, hogy a rögtön támadható költséget 
fedezhesse és azért felhatalmazást kér arra, hogy az 
ebbeli kiadásokat 60 millió forint erejéig fedezhesse. 
Ezzel az összeggel nem holmi beszerzések eszközöltet- 
nének a hadsereg felszerelésének kiegészitésére, hanem 
a közös kormánynak megadatnának az eszközök, hogy 
saját felelősségére idejekorán oly intézkedéseket tehessen, 
melyek a hadsereg szervezése által nyujtott előnyök 

gyors értékesítése által egyedül alkalmasak arra, hogy 
a monarchia minden veszély és meglepetés ellen bizto- 
sittassék. Andrássy tehát a következő határozatot indit- 
ványozta : 

, A közös miniszterium felhatalmaztatik, hogy — a 
monarchia két állama kormányaival egyetértőleg — az 
elutasíthatlan és sürgös szükség esetén felmerülő 
rendkivüli hadi költségeket 60 millió forint erejéig 
folyósíthassa. Ez összeg fedezésére nézve alkotmányos 
uton fog gondoskodás történni." 

A magvar delegáczió ezt az előterjesztést az egvesült 
négyes albizottsághoz utasitotta, mely engem választott 
meg előadójának. egyszersmind azt határozván, hogy a 
tárgyalást még az nap szombaton délután 4 órakor 
meginditja. Andrássy előterjesztése nyomtatásban csak 
délután lett kiosztva és én. mihelvt azt átolvastam, 
tisztában voltam magammal az iránt, hogy ily alakban 
ez a határozati javaslat el nem fogadható; söt ha a 
többség részéről is elfogadtatnék, az ellenzék, melynek 
élén akkor gróf Apponyi Albert és Szilágvi Dezső állottak, 
nem fogná azt magáévá tehetni. Délután 4 órakor a 
négyes albizottság bizalmas ülése csakugyan megkez- 
dődött gróf Andrássynak egy expozéjával, imelyet ő 
szokása ellenére irásban hozott magával és papirból 
olvasott fel. Midőn előadását befejezte, az elnök nyilat- 
kozásra hivta fel a tagokat. Mély hallgatás. Végre Szilágyi 
Dezső legmalicziózusabb mosolvával azt jegyzé meg, 
hogy nézete szerint az r/űurdót illetné meg az első szó. 
Az én tisztelt barátom alkalmasint már előre ís örült annak 
az élvezetnek, melyet ő a hallgatóságnak nyujtani fog, 
midőn én a — miként mondám — szerintem is tarthat- 
lannak látszó határozati javaslatot mint Jó mameluk mégis 
védelmezem, ő pedig aztán — a mi reá nézve még erősebb 
ellenféllel szemben sem volna nehéz feladat — engem 

szétmarczangol. Én azonban, a mint a német mondja : 
megszagoltam a pecsenyét és kijelentettem, hogy csak 
kevéssel az ülés előtt vevén a határozati javaslat szövegét, 
a felett még nem gondolkozhattam és igy a tárgyalás 
elhalasztását kell kérnem. A bizottság erre rá is állt és 
Tisza Kálmán inditványára azt határozta, hogy a külügy- 
miniszter előterjesztését másnap (vasárnap) 1 órakor 
fogja tárgyalni. Mi kormánypárti delegátusok ülés után 
azonkivül megállapodtunk abban, hogy egy órával előbb, 
t. 1. vasárnap 12 órakor báró Orczynál fogunk értekez- 
letre összejönni, hogy magunktartása iránt megegyezzünk. 
Engem pedig Andrássy arra kért, hogy még ez Orczy- 
féle bizalmas konferenczia előtt délelőtt 11-kor jöjjek 
el hozzá. hogy a dolgot megbeszéljük. Másnap az emli- 
tett órában megjelentem Andrássynál és röviden kijelen- 
tettem, hogy az én meggyőződésem szerint, bármennyire 
tiszteljük és szeretjük őt személyesen. bármily nagy 
bizalommal viseltetünk is az ő politikája iránt, de mint 
alkotmányos érzelmü képviselők ily teljesen elmosódott 
és a parlamentárizmus elveivel kirivó ellentétben levő, 
a képviselőtestületek ingerencziáját teljesen mellőző 
határozati javaslatot elfogadnunk nem lehet. Ha pedig 
megtennők, az ellenzék mindenesetre kisebbségi véle- 
ményt fogna beadni, a mi főleg a külföld előtt nagy 
részben  megsemmisitené a  megszavazásnak erkölcsi 
értékét. Andrássy mintegy megmerevülten nézett reám. 

— Tehát mit akar? — kérdé ingerült hangon. 

Azt válaszoltam, hogy, ha megengedi, fogok neki 
más formulázást előterjeszteni, mely lényegben az övével 
azonos, de jobban felel meg az alkotmányosság követel- 
ményeinek és nézetem szerint az ellenzék részéről is 
elfogadható volna. 

— Hát olvassa fel — mondá ő mogorván. 

Felolvastam a következő határozati javaslatot: 

, Azon esetre, ha a keleti események tovább fejlődése 
a monarchia érdekeinek erélyesebb megvédése czéljából 
az osztrák-magyar haderő mozgósítását elutasithatatlan 
és sürgős szükséggé tenné, a közös miniszterium fel- 
hatalmaztatik, hogy — haladék nélkül igénybe vevén az 
alkotmánvos képviseleti közegek törvényszabta közre- 
működését, — időközben is a monarchia mindkét állam 
területe kormányaival egyetértőleg az ama mozgósitásra 
megkivántató kiadásokat 60 millió forint erejéig saját 
felelősségére megtehesse." 

Erre ÁAndrássv felugrott ezzel a felkiáltással : 

— Ha önök ilyen határozatot akarnak hozni, akkor 
keressenek muguknalk más külügyminisztert! 

Én összepakoltam irataimat és nyugodtan válaszoltam : 

— Miután sokkal könnyebb más előadót találni, mint 
más külügyminisztert, én a bizottságot arra fogom kérni, 
hogy más előadót választani sziveskedjék. 

Erre Andrássy ideges fel- és alájárását félbeszakitván, 
elémbe állott és még mindig ingerült, de mégis kissé 
szelidebb hangon mondá: 

— Hát ez micsoda beszéd? A politikában sem érzé- 
kenykedni, sem idegesnek lenni nem szabad. 

Ez utóbbi szavak oly férfi szájából, kinek én éppen 
idegessége miatt nem egyezer tréfás szemrehányásokat 
tettem, oly viditólag hatott rám, hogy hangos kaczagásra 
fakadtam. Erre ő is elnevette magát, ismét iróasztala 
mellé ült és nyugodtan mondta : 

— No halljuk még egyszer és beszéljünk okosan. 

Kezdődött aztán köztünk egy hosszu disputa; minden 
egyes szóért küzdenem kellett, a vége pedig az volt, 
hogy Andrássy azt mondta : 

— Most üljön ide az iróasztalomhoz és fordítsa le 
németre azt a maga dicső határozati javaslatát, hogy 
azonnal elvihessem ő Felségéhez. 

Megtettem és aztán siettem — már félegyre volt — 
a báró Orezynál tartandó konferencziára. Ott nem igen 
nyájas arczokkal fogadtak a várakoztatás miatt, melynek 
okát Tisza Kálmánon kivül senki sem ismerte. Midőn 
aztán kijelentettem, hogy a külügyminiszter által beter- 
jesztett határozati javaslatot nem tartom elfogadhatónak 
és annak helyébe az enyémet proponáltam, kitört a 
vihar. Első szónok Baross Gábor volt, a ki ingerült han- 
gon fejtegette. hogy a képviselőtestületeknek belevonása 
ily kérdésbe merő képtelenség és oda konkludált, hogy 
ő az eredeti előterjesztést elfogadja. Még többen akartak 
felszólalni, hanem Tisza Kálmán, a ki éles elméjével 
azonnal felismerte a helyzetet és a két formulázás közt 
levő különbséget, azonkivül pedig tudta, honnan jövök 
és hogy tehát az, a mit magammal hozok, kétségtelenül 
a külügyminiszter jóváhagvását birja, az én formulázá- 
som mellett szólalt fel, kimutatván. hogv a parlamentá- 
rizmus követelményeire való tekintet még korántsem 
gátolja a külügyminiszter cselekvési szabadságát és ezt 
oly fényesen bizonyitgatta, hogy a konferenczia az általam 
előterjesztett szöveget egyhangulag elfogadta. Ugyanez 
történt később a delegáczió részéről is, melvnek erre 
vonatkozó tanácskozása a legérdekesebbek közé tartozik 
és daczára annak, hogy az ellenzék nem titkolta el 
némely aggodalmait és kifogásait, Andrássynak meghozta 
azt, a mire én erkölcsi szempontból oly nagy sulyt 
fektettem. hogy a 60 millió egyhangulag megszavaztatott. 
Midőn az ülésnek, melyben ez történt, vége volt, én körül- 
belől az utolsó voltam, ki a tanácskozási termet elhagyta. 
A történtek felett gondolkozásba merülten mentem le a 
kanczelláriai épület lépcsőjén, midőn hátam mögött gyors 
lépteket hallok. A következő pillanatban egy kezet éreztem 
vállamon. Hátra fordultam. Ott állott Andrássy. Charmeur- 
szemeivel rám tekintve, kezet nyujtott e szavakkal: 

— Je vous fais amende honorable." 

Több szót nem váltottunk. Némán megszoritottam a 
nemesszivü férfi kezét, aztán mindegyikünk ment a 
maga utján. 

Igenis mindegyik a maga utján, mert ezek az utak 
elváltak egymástól, midőn a 60 millió imegszavaztatása 
után mindinkább határozott alakot öltött a boszniai és 
hereczegovinai ügy és e két tartománynak általunk való 
megszállása napról-napra nyert valószinüségben. Itt kez- 
dődik gr. Andrássy Gyula keleti politikájának második, 
az elsőnél talán még fontosabb szakasza; erre nézve is 
jegyzeteim közt nem egy érdekes adat foglaltatik. 

Itt azonban befejezésül még csak Andrássynak egy 
levelét közlöm, melyben nemcsak a köztünk fenforgó 
véleményeltérés tükröződik vissza, hanem mely azt is 
mutatja, mily éles szemmel ismerte fel Andrássy — daczára 
a közte és Anglia között elejétől fogva mindvégig fenn- 
állott intimitásnak — ez utóbbi hatalomnak valódi szán- 
déklatait és kizárólag önző érdekek által vezérelt poli- 
tikáját, mely éppenséggel nem riadott volna vissza attól, 
hogy monarchiánkat egy Oroszország ellen viselendő 
háboruba beleugrassa, ha ez által amaz angol érdekeket 
előmozdithatja. A levél igy hangzik: 


, Lisetelt barátom ! 


Ön azt írja, hogy én — azaz Jupiter tonans — sohasem 
vagyok megelégedve önnel. Erre azt válaszolom , weder 
Früulein, noch sehöníj, sem Jupiter, sem tonans, bár 
mindkettőre nagy szükség volna a háznál és hogy ha 
valaki nincsen megelégedve a másikkal, most az egyszer 
ön az; meg leszek-e én elégedve, azt még csak később 
fogom negtudhatni. Ön azt kérdi: Boszniát akarjuk-e 
elfoglalni ? Ez-e az egész, a mit teszünk? Ez a mi 
tromfunk ? Ezzel mutatjuk a mi egyenjoguságunkat 


295 


Angliával? Ha egy óráig beszélhetnék önnel, azt hiszem, 
meggyőzhetném, hogy Angliával, sajnos, igenis könnyü az 
egyenranguságot megtartani mindenben, csak pénzben 
nem, hogy a mi politikánknak ,van füle és farka", hogy 
ma-holnap, ha el nem rontjuk (vagy inkább, el nem 
rontják itthon), még mindnyájan büszkék is lehetünk 
reája ; de mindezeket irásban nem tehetem. Ha egy szabad 
napja volna, egy óra alatt, remélem, egyet fognánk érteni. 
Most csak két jegyzéket küldök azon megjegyzéssel, hogy a 
boszniai kérdés nem most, hanem a kongresszuson fog 
eldőlni, hogy azt teljesen helyesnek ismerte el Anglia, 
hogy most azt kérdi, mikor fogjuk már elfoglalni és mi 
még sem fogjuk most tenni, hogy a másiknak minden 
pontját elfogadta, de hogy háborut sehogy sem akar, habár 
Pesten az ellenkezőt hiteti is el a könnyenhivőkkel, hogy 
a mi segitségünkkel akarja Oroszországot Ázsiában enge- 
dékenységre birni, de casus bellit egy kérdésből sem akar 
csinálni. Ennyit előleges tájékozásul. Addig is arra kérem, 
hogy ha reá ér, előbb olvasson, aztán irjon, ne pedig 
megforditva. Én holnap indulok vadászatra és szerdán 
este itt leszek. Ha volna ideje feljönni, igen óhajtanám, 
mert sem ezen két okmány, sem ezen pár sor egyáltalán 
nem tájékoztathatja. Ez esetben az okmányokat szemé- 
lyesen adhatja visza, ellenkező esetben postával kérem 
megküldeni. Felesleges mondanom, hogy csak az ön 
használatára valók. 
Viszontlátásig üdvözli őszinte tisztelője 


Bécs, 1878 máj. 5. 


Andrássy." 


BÁRÓ SENNYEY PÁL. 
(1888). 


,. Pongyolában nincsen nagy férfiu !" 

Nincsen! Talán mégis van. Azok, a kikre a nagyság 
ugyszólván csak kivülről van rájuk tapasztva, a kiknek 
ugy, miként a szinészeknek, csillogó — habár magában 
véve értéktelen — kelméből készült öltözetre, lámpa- 
világitásra és kirivó szinekkel festett diszitményekre van 
szükségük, hogy feltünjenek, azok természetesen meg- 
szünnek nagy férfiak lenni, mihelyt ezen keretből kiesnek 
és — a mint mondani szokás — hálóköntösben jelen- 
nek meg előttünk. Ezek azonban nem is a valódi nagy 
férfiak, ezek csak nagy szerepet játszanak, a nagyság 
csakis e szerepökben fekszik és nem önmagukban. De 
azok, a kiknek nagysága nemcsak elméjökben, hanem 
szivökben is gyökerezik és onnan hajtja illatos virágait, 
azok teljesen függetlenek a környezettől és a külső körül- 
ményektől, sőt minél egyszerübbek ez utóbbiak, annál 
impozánsabb alakban mutatkozik valódi nagyságuk, vala- 
mint az igazán szép nő, — az, a ki szépségét a természettől 
birja és nem a szabótól, a divatárusnőtől, vagy az illat- 
szerboltból kölcsönözte — legszebb otthon, egyszerü 
házi köntösében. 

Talán helytelenül cselekszem, de mióta mindenféle 

valódi, vagy ugynevezett nagy férfit közelről ismerni 
szerencsém van, azt a szabályt követem, hogy hódolok 
ugyan nagy eszöknek, bárhol és bármiként nyilvánuljon 
az, de valódi szeretettel és ragaszkodással, vagy épen 
bámulattal csak azok iránt viseltetem, a kiket távol a 
szinpadtól, tisztán emberi minőségökben megismerni és 
megbecsülni alkalmam volt. Ezért voltam én báró Sennyey 
Pál személyének mindenkor igaz és őszinte híve. 

Általánosságban Sennyey Pál bárót alig lehet jobban 
jellemezni, mint a hogy ezt Kecskeméthy Aurél tette, 
midőn ezt mondotta róla : 

Ő nem igen közelithető meg, mint minden komolyabb 
ember, ki értékét ismeri és belkincseit nem pazarolja 
fünek-fának, és mint általában oly emberek, kiknek 
jelleme szilárdabb, semhogy üres frázisokkal és még 
üresebb szavakkal tartva, olcsón vásárolják meg mulékony 
tetszésedet. Ily jellemek könnyen félreismertetnek és 
nehezen felismerhetők, de azt hiszem, mindenesetre 
jellemző, hogy Sennyev legnagyobb tisztelői azok, kik 
legközelebbről ismerik és legjobb barátai, legrégibb barát- 
jai. Ha tehát valaki csalódik benne, kellemesen fog 
csalódni . . . 

Azok közé, a kik ily kellemes csalódásban részesül- 
tek, magam is tartoztam. Egy bizonyos pletyka, melyet 
még Bécsben létemkor közöltek velem és melyre imég 
vissza fogok térni, nem igen kedvező előítéletet keltett 
bennem báró Sennyey Pál irányában. Midőn 1867 végén 
ismét hazajöttem, egészen azon időig, a midőn Sennyey 
képviselőnek választatott, alig találkoztam vele egyszer- 
kétszer társadalmi téren és akkor is csak néhány kon- 
venczionális szót váltottam vele. Midőn azután mint 
megválasztott képviselő először jelent meg a Dcák-párti 
körben, nem éreztem inagamat indíttatva, hogv feléje 
közeledjem; azonban ő, mihelyt megpillantott, felém 

jött és beszédbe bocsátkozott velem. Már nem emlé- 
kezem, hogy miről beszéltünk. de annyit tudok, hogy 
én folyvást , excelleneziád"-dal és .kegyelmes ur"-ral 
szólítottam őt. Erre ő monokliját szeme elé szoritva, 
átható szemeinek egy szuró tekintetét vetve reám, arcz- 
kifejezésében és hangjában egyaránt tükröződő gunynyal 
mondá : 

— A képviselők tegezni szokták egymást. miért taga- 
dod meg tőlem ezt a bizalmas megszólítást ? Vagy talán 
nem tartasz arra érdemesnek ? 

Kiéreztem a gunvt és nem szándékoztam azt zsebre 
tenni. 

— Ez utóbbi kérdésre — válaszolám -- e perezben 
még nem tudok felelni, nem lévén szerenesém excellen- 
cziádat közelebbről ismerni, mert nem mindegyik főur 
érdemes ám arra, hogy a magamféle szerényebb állásu, 
de önérzetes ember, ki senki leereszkedésére nem szo- 
rult, vele bizalmaskodjék. De miután  excellencziád 
kivánja, szives engedelmével . . . 

Itt ő engem félbeszakítva, száraz, majdnem paran- 
csoló hangon közbeszólt: 

, Nincs mit megengednem, hanem jogom van követelni 
azt, a mi a képviselők közt bevett szokás." 

Ez volt az én első összekoczezanásom Sennyeyvel s 
ha visszapillantok 15 évi ismeretségünkre, bátran hozzá- 
tehetem, hogy ez volt egyszersmind az utolsó is. Ő sze- 
rette az önérzetes embereket és ha sokakkal nem ugy 
bánt, a mint az illetők kivánták volna, ennek oka nem 
az, hogy ő benne tulságosan so4, hanem hogy amazox- 
nál tulságosan ÁAerés volt az önérzet. A képviselősége 
előtti időből, nevezetesen abból, melyben ő még mint 
tárnok vezette az ország belkormányzatát, az emlitett 
okoknál fogva keveset tudok róla, de egy kis történet- 
két nem hallgathatok el. melyet Dárday Sándor barátom 

és képviselőtársam a mult nyáron közölt velem, midőn 
a gasteini , Kaiserpromenade"-on együtt sétáltunk és 
mely bármi hosszu  okoskodásnál jobban jellemzi 
Sennyeynek arany szivét, finom tapintatát és eredeti 
modorát. 

Dárday már akkor, ámbár még nagyon fiatal volt, 
kiadott egy jogtudományi lapot, de a száraz tárgyak, 
melyekkel abban foglalkoznia kellett, nem elégítették 
ki sem magasröptü ambiczióját. sem pedig lángoló 
hazafiságu szivét. Akkorában az inség következtében 
az ország némely vidékein a közrend és bátorság komo- 
lyan veszélyeztetve lévén, a gyilkosság, rablás stb. 
büntényére statárium hirdettetett ki. Valahol — a helyre 
már nem emlékezem — egy suhancz betört egy péknek 
boltjába és a tulajdonost, ki sajátját védeni akarta, 
megsebezvén, néhány kenyeret rabolt el onnan, a minek 
következtében a statárium elé kerülvén, ott elitéltetett 
és fel is akasztatott. Ekkor Dárday egy fulmináns czik- 
ket irt a halálbüntetés ellen és ezikkét e szavakkal 
végezte: ,Ime a kormány az éhhalál ellen akasztófát 


állit." Másnap Dárdayt — a mire az különben teljesen 
el volt készülve — a rendőrség elé idézték, a hol 
előmutatván neki az emlitett ezikket, e szavakkal 
fogadták : 


— No uram, ön rossz fát tett a tüzre, ebből nagy 
baj lesz; a tárnokmester ő excellencziája maga vette 
kezébe a dolgot és arra kéreti, hogy legyen szives 
holnap 10 órakor nála megjelenni. 

A fiatal ember egyáltalában nem ijedt meg, sőt kép- 
zeletében már is látni vélte, mikép disziti arany fürtök- 
től környezett homlokát a mártir töviskoszoruja, de előbb 
— gondolá magában — igy meg amugy meg fogja 
mondani annak a hatalmas és dölvfös urnak a maga 
véleményét, 

Másnap Dárday pontosan megjelent Sennvevnél. Midőn 
belépett, Sennyev háttal az ajtónak, az ablak előtt állott 
és egyideig az üvegtáblákon át kinézett az utczára, a nél- 
kül, hogy a belépőről tudomást vett volna. Aztán meg- 
fordult, monokliját szeme elé vette és egynéhányszor 
tetőtől-talpig méregette a leendő mártirt, a ki feszülten 
várta, hogy vajjon mi lesz ebből? Végre miután jól 
megnézte emberét, megszólalt Sennvey és azt kérdi tőle : 

—- Hány éves ön, öcsém uram ? 

— 24 éves. — volt Dárday válasza. 

— És ki adott önnek lapkiadási engedélyt? 

— KExcellencziád maga. 

— No, ha személyesen ismerem, ezt bizony nem 
tettem volna, mert az még sem járja, hogy ilven fiatal 
urak, kik még alig kerültek ki az iskolából, nekünk 
leczkéket adjanak a hazafiságból. 

Azután fölvette az iróasztalán fekvő ujságlapot és 
fennhangon olvasta fel eleitől végig Dárdaynak czikkét. 
A fentidézett végszavak után indignálódva dobta le a 
lapot, monokliját ujból beillesztette és ismét Dárdavhoz 
fordult : 

— Hát ön azt mondja, hogy mi az éhhalál ellen 
csak akasztófát tudunk állitani ? De tettünk mi mást is. 
Talán tudja kedves uraságod, hogy a kormány pénz- 
gyüjtést inditott az inségesek javára; szabad kérdeznem, 
hogy uraságod mennyit szubskribált ezen czélra? 

E kérdés hideg zuhany gyanánt hatott Dárdayra. Volt 
is annyi esze, hogy a válasz elől kitért : 

— Bátor vagyok excelleneziádat figyelmeztetni, — 


mondá — hogy az én lapom szaklap, mely mégis esak 
szük körben olvastatik. 
— Igen ám, — viszonzá Sennyev, — de a mit a 


szaklap büntetlenül kiad a maga szük körének, azt a 
többi lapok átveszik és szintugy büntetlenül átadják 

a tágasabb köröknek és ha önt meg nem büntetjük, 
még kevésbbé lehet emezeket megbüntetni. 

Erre Dárday nem tudott kádencziát mondani, Sennyey 
pedig egy kis szünet után folvtatá : 

— Egyébiránt zavarából látom, hogy a mit ön tett, 
nem rosszakaratból, hanem tapasztalatlanságból tette. 
Kérem, máskor jobban tessék vigyázni; most pedig 
menjen nyugodtan haza; nem lesz semmi baja. 

Dárday követte ezt az okos tanácsot és igy a már- 
tíirságból nem lett semmi. Azután 20 évig nem látta 
Sennyeyt; csak husz év mulva, 1885-ben, mikor Tisza 
Kálmán miniszterelnök a közigazgatás reformja tár- 
gyában ankétet hivott össze, találkozott ismét a két 
férfiu, kik mindketten az ankét tagjai voltak. Dárday 
szerényen báttérben tartotta magát, de Sennyey, mihelyt 
megpillantotta, azonnal feléje ment és kezet nyujtott 
neki : 

— Dárday képviselő ur? — mondá. 

mel lgenis 

— Ugy emlékezem, hogy nekünk volt már egyszer 
egymással egy kis dolgunk. 

— Igen ám, kegyelmes uram, —- felelt Dárday —— 
még pedig reám nézve meglehetősen kellemetlen, mert 
én legalább is a nyilvánosság előtt lefolyó szenzáczionális 
pert vártam, Excellencziád pedig négyszemközt méltóz- 
tatott kegyesen lefőzni. 

Ezen kitérés után visszamegyek arra az időre, midőn 
Sennyey báróval közelebbről volt szerencsém érintkezni. 

Nevezetesen két izben volt alkalmam heteket tölteni 
vele: először Bécsben, hol mindketten mint a magyar 
kvótadeputáczió tagjai működtünk és a hol előadói minő- 
ségemben alig találtam valaki részéről melegebb és hat- 
hatósabb támogatást, mint az ő részéről; aztán pedig 
vagy két évvel későbben Karlsbadban. Mondhatom, hogy 

azon órák, miket vele töltöttem, éltem legélvezetesebbjei 
közé tartoztak. És korántsem kizárólag politika volt az, 
a miről beszéltünk, sőt épen erről beszéltünk legritkábban, 
főleg mióta ő az enyémtől eltérő pártállást foglalt el. De 
az ő ragyogó esze, nagyterjedelmü műveltsége és finom 
izlése arra képesitette, hogy szintoly kellemes, mint tanul- 
ságos módon hozzászólhatott minden kérdéshez. mely 
akár a társadalom, akár a tudomány vagy művészet 
terén fölmerült. 

Néha-néha a társalgásban résztvett az ő neje is, ezen 
minden tekintetben rendkivüli asszony, a kiről Sennyey 
mindenkor a legmélyebb megindulás hangján szólt és a 
kit számtalanszor , élte őrangyalának" nevezett előttem. 
Amaz ember házában, a kit annyian dölvfös arisztokra- 
tának hittek, oly meleg, kedélyes hang uralkodott; a 
házastársak közt, valamint köztük és a gyermekek 
között oly gyöngéd szívélyes viszony létezett, hogy 
körükben minden ember, a kinek szive helyén van, 
mindenkor rendkivül jól és otthonosan érezte magát. 
Nem ők ereszkedtek le ahhoz, a kit körükbe fogadtak, 
hanem észrevétlenül és gyöngéd kezekkel emelték fel 
magukhoz és a teljes egyenlőség értelmében érint- 
keztek vele. 

A mint már emlitém, abban az időben nyári szün- 
időm egy részét. miként rendesen, Karisbadban töltöt- 
tem és miként éveken át az ottani főpiaczon levő 
, Oesterreichisches  Wappen" czimü házban laktam. 
Egyik reggel jön a levélhordó és felmutatván nekem 
egy levelet, azt kérdi tőlem, nem mondhatnám-e ineg 
neki, hogy hol lakik a czimzett ur? Megnéztem a 
czimet, mely Sennyey Pál bárónak szólt, az irásból 
pedig azonnal ráismertem Grünwald Béla barátom 
finom kezére. Azt válaszoltam a levélhordónak, hogy 
Sennyey báró aligha van Karlsbadban, mert különben 

engemet ittlétéről már értesített volna, de hagyja 
nálam a levelet, én majd gondoskodni fogok arról, 
hogy az igy vagy amugy a czimzett kezéhez jusson. Egy 
órával később belép a házi ur azzal, hogy örömhirt 
hoz: Sennyey báró táviratozott neki, hogy azt a lakást 
szeretné kivenni, a melyet néhány évvel előbb birt, 
azaz ugyanazt, a melyben most én lakom. A házi ur 
abbeli válaszára azonban, hogy az a lakás jelenleg 
nekem van kiadva, de ugyanily lakás a második eme- 
leten kapható volna. Sennyev azt táviratozta vissza, hogy 
ő a második emeleti lakással is megelégszik és 24 óra 
mulva meg fog érkezni. 

Meg is érkezett s azonnal meglátogatott. Találkozásunk 
fölött örömét fejezte ki és azt az óhajt, hogy minél több 
időt töltsünk együtt. Meg is tettük ezt s körülbelül négy 
héten át ugyszólván reggeltől estig együtt voltunk. Eleinte 
ez nekem némi áldozatomba került, mert nekem az orvos 
minél több testi mozgást rendelt, Sennyevy pedig, ki már 
akkor is nagyon beteg volt, az első napokban igen 
keveset tudott járni. De azután lassankint mégis bele- 
törődött es ezentul ketten, vagy ha nőm is hozzánk 
csatlakozott, hárman minden este meglehetősen hosszu 
sétákat tettünk. 

Még ma is mosolyognom kell, midőn arra emlékezeni, 
a mit nekem akkoriban egyik barátom innen Pestről irt ; 
ugyanis azt irta, hogy itt többen kérdezték tőle, vajjon 
mit ,konspirálok én Karlsbadban Sennyeyvel?" No 
most már elárulhatom a nagy titkot: sétáltunk, disku- 
ráltunk és — vegényebet olvastunk! A Franiek-féle 
kölcsönkönyvtárt mohón felfaltuk ; nekem jutott az , elő- 
kostoló" szerepe és a mit én ajánlottam, azt utánam ő 
olvasta el. Ez alkalommal megismertem Sennyeynek 
egy oly oldalát, melyet magam sem gyanitottam benne, 
tudniillik, hogy ő nemcsak finom esztétikai érzékkel és 

irodalmi dolgokban is rendkivül éles itélettel, hanem 
mély költi kedélylyel is birt. Akkor jelent meg Auerbach 
hires falusi elbeszéléseinek folytatása ,Neue  Dorfge- 
sehichten" czim alatt s miután magam átolvastam volt, 
ajánlottam azokat Sennyevynek is. Ő el volt ragadtatva 
egyes beszélvek költői szépségétől, de az egészre nézve 
a maga lapidáris modorában azt mondá nekem: 

— Nem szeretem ezt a genre-t, nagyon is sok benne 
a mesterkélt és természetellenes. Nincsenek inyemre azok 
a szalonhősök. a kik parasztok módjára beszélnek és 
viselkednek, a mi, fájdalom, minálunk nagyon is gyakran 
található; de ép oly kevéssé szeretem azokat a parasz- 
tokat, a kik szalonhősök módjára lépnek fel. 

Néhány nappal később Auerbach megérkezett Karls- 
badba és én megismertettem őt Sennyeyvel, a ki a hires 
német iróra rendkivül kedvező benyomást tett; Auerbach 
még utólag is, valahányszor vele találkoztam, csodálko- 
zását fejezte ki a felett, hogy ez legyen az a ,fekete 
báró", kiről némely bécsi lapok oly rémséges dolgokat 
tudtak mesélni. 

Amaz időben meglehetős feltünést okozott Spielhagen- 
nek egy uj regénye: , Ouisisana". Olvasóim talán emlé- 
keznek, hogy e regény hőse egy ötven esztendős ember, 
Bertram bácsi, a kibe egy gyönyörü szép, 18 éves leány 
beleszeretett. A bácsi viszonozza e szerelmet, de még 
mielőtt az egész éleire szóló Írigy megköttetnék, eszére 
tér, hogy a kor aránytalanságánál fogva ebből boldog 
házasság nem lehet és szivéből kitépi ezt a szerelmet, 
mig a leányé, habár némi küzdelem után, egy fiatal 
huszártiszt felé fordul, a ki őt el is veszi. Hanem a 
szegénv Bertram bácsi ama szerelmével együtt szivének 
egy darabját is kitépte és e szivbeli seb nemsokára 
testét is megtöri. Évek előtt szerteszét kóborolván a 
világban, végre Capriba vetődött, ott narancsoskert 

közepén, gyönyörü kilátással a tengerre, egy ház áll, 
melynek fehér homlokzatán, viruló rózsáktól körülfonva, 
e szavak olvashatók: , Oui si sana." (Itt meggyógyulsz !) 
Ezen házban, mely egykoron a bácsinak kedvencz helye 
volt, letelepedik nászutja alkalmával az uj házaspár; 
a fiatal asszony onnan egy szivinditó levelet ir Bertram 
bácsinak, ki otthon politikai szereplésben kereste szíve 
sebére az irt, de hasztalanul; az azzal járó izgalmak 
még gyorsabban emésztik fel erejét — és a Ouisisana-ból 
érkezett levél vétele utáni éjjel meghal. A regénynek 
főleg véglapjai oly gyönyörüen vannak irva, hogy ennél 
szebbet még ritkán olvastam. Egészen el voltam ragad- 
tatva és Sennyevnek is e regény olvasását ajánlottam. 
El is hozatta mindjárt ebéd után a kölcsön-könyvtárból ; 
esős idő lévén, azonnal hozzáfogott az olvasáshoz és 
aznap többé nem láttam. Másnap reggel lejött hozzám 
és már mikor belépett, föltünt nekem, hogy arcza még 
a szokottnál is halványabb. 

— Te szép dolgot műveltél velem, — mondá szemre- 
hányó hangon. Majdnem reggelig olvastam azt a regényt. 
Nem voltam képes azt kezemből letenni, mig végére 
nem értem és éppen a vége aztán annyira felizgatott, 
hogy nem tudtam többé behunyni a szememet. 

Igazán örültem, hogy izlésünk, vagy talán helyesebben 
mondva, érzésünk annyira találkozik. Éppen, mialatt 
igy beszélgetünk, kapok egy levelet, a melyben a regény 
szerzője Spielhagen Frigyes, arról értesit, hogy Elza 
leányával megérkezett és kérdi: hol találkozhatunk? 
Azonnal feleltem neki, hogy két órakor jöjjön ő is Pupp- 
hoz, a hol minden nap Sennyeyvel ebédelni szoktam. 
opielhagen meg is jelent és Sennyey oly melegséggel, 
majdnem azt lehet mondani, oly elragadtatással fogadta 
őtet, hogy a rendkivül szerény német iró alig tudta, 
mit válaszoljon. Magától értetik, hogy nemsokára Spiel- 

hagen legujabb regényére került a beszéd. Sennyey 
elmondá, hogy az neki éji nyugalmát rabolta el, de 
nem csinált belőle titkot, hogy a regénv vége, bármily 
mesteri kézzel van irva, őt nem elégiti ki; ő — ugy- 
mond — nem bírja átlátni, miért kellett a szegény 
Bertram bácsinak ily tragikailag végződnie és miért nem 
vehette el azt a leányt. a kit ő szeretett és a ki őt 
viszont szerette. 

Spielhagen hosszu és szellemdus előadásban magyaráz- 
gatta ennek psychologiai szükségét, de Sennyevt sehogy 
sem birta kapaczitálni. Végre látva, hogy a jeles német 
költő, a ki oly érzékeny, mint a mimosa, máris kissé 
zavarba Jő, én közbeszóltam, azt mondván Spielhagennek : 

— Ön hiába erőlködik, sem ő excellencziáját, sem 
engem nem fog kapaczitálni, mert nekünk specziális 
okunk van önnek elméletét el nem fogadni, mi mind- 
ketten az ötven éven tul vagyunk, mindegyikünknek 
csinos felesége van és igy semmi áron nem konczedál- 
hatjuk azt. hogy ötven éven tul férfi nem volna képes 
egy nő szerelmét állandóan. birni. 

— Kérem, ez egészen más, — mondá Spielhagen és 
kezdte magyarázni a különbséget a közt. ha valaki 52 
esztendős korában elvesz egy 18 éves leányt és a közt, 
ha valaki már fiatal korában szerelmi frigvre lépett egy 
szép nővel. Egvébiránt — fejezé be Spielhagen — ha 
az én Bertram bácsimnak is szép felesége és egy pár 
gyermeke lett volna, miként önöknek van, szegény még 
ma. is élne . . . 

Igy ,konspiráltunk" mi Auerbachchal, Spielhagennel 
és másféle államveszélyes egyénekkel; a kis Elza pedig 
— akkor 15 éves lehetett, azóta alkalmasint már igen 
derék háziasszony lett belőle — a kis Elza okos nagy 
szemeit nem tudta levenni arról a halványarczu férfiról, 
mintha kérdezni akarná: hogy hát micsoda magyar 

mágnás az, a ki oly okosan és oly válogatott német- 
séggel beszél, se szittya-kardot, se sarkantyus csizmát, 
se rókaprémes mentét nem visel és annyira különbözik 
azoktól a magvar mágnásoktól, a kiket ő különféle 
, Ilustrirtek"-ben lepingálva látott ? ! 

Nem mondom — sőt ha mondanám, a t. olvasó el 
sem hinné — hogy karlsbadi együttlétünk alatt, mely 
hetekig tartott, politikáról köztünk egyáltalában nem volt 
szó. Sőt ellenkezőleg, beszéltünk mi erről is és Sennyey 
egyik-másik alkalommal oly érdekes nyilatkozatokat tett, 
hogy azokat — szokásom ellenére — hazajöttömkor föl 
is jegyeztem. De ezekre most nem akarok kiterjeszkedni, 
mert különben nem hirlapi czikket — eredeti szándékom 
ellenére ez ugyis már nagyon hosszura kezd nyulni — 
hanem könyvet kellene irnom. Annyit azonban mond- 
hatok, hogy pártpolitikáral vajmi keveset foglalkoztunk, 
hanem igenis ama nagy problémákkal, a melyek hazánk- 
ban még megoldásra várnak és a melyekre nézve, 
örömmel mondhatom, alig volt köztünk nézeteltérés. 
Egyet-mást e beszélgetésekből mégis röviden érintek. 

Egyik alkalommal a báró szóba hozván első talál- 
kozásunkat. melyről már fentebb megemlékeztem, azt 
kérdé tőlem, vajjon mi volt akkori idegenkedésemnek 
oka? Öszintén megmondtam neki, hogy midőn én még 
Bécsben voltam, ő pedig Budán uralkodott, egy barátom 
azt irta nekem, miszerint Sennyey ugy nyilatkozott: 
, arra, hogy Magyarországon a kedélyek nyugalma helyre- 
álljon, nem kellene egyéb, mint hogy egy fél tuczat 
ember felakasztassék és ezeknek élén — az én csekély- 
ségemf. 

Első pillanatban a báró felháborodott; arcza kipirult 
és villogó szemekkel mondá : 

— Gazember volt, a ki ezt állitotta. Én soha sem ezt, 
sem ehhez hasonlót nem mondtam ; ámbár nem tagadom, 

sokszor boszantott azon Garibaldi-kultusz, melyet te a 
Pesti Naplóban prédikáltál. 

Rövid szünet után pedig mosolyogva fordult hozzám, 
azt kérdezvén : 

— És te ilyesminek csakugvan hitelt adtál? 

— Megvallom — felelilem én — hogy bennem is 
kételyek támadtak; de nem a szeretetreméltó szándék 
iránt, mert utóvégre a politikában is áll az: Cest la 
guerre. De föltettem rólad, hogy ismered a nürnbergiek 
elvét, a kik senkit sem akasztanak fel, mig kézre nem 
keritik és igy nem hittem, hogy te az ilyen barátságos 
szándékodat előre ki fognád kürtölni oly időben, a mikor 
én Bécsben vagyok és igy nem férhetsz hozzám. 

Arcza ismét komor kifejezést öltött. 

— Nem, — mondá — mégigy is csalatkoztál. En az 
akasztófát nem tartom politikai eszköznek. A büntető tör- 
vényben nem akarnám azt nélkülözni és nem tartozom azok 
közé, kik a halálbüntetés eltörlése mellett rajongnak, sőt 
hozzátehetem, hogy a bűntényt bünténynek tartom, és mint 
ilyent megbüntetem még akkor is, ha ugynevezett politikai 
okokból követtetik el; de valakit egyedül politikai műkö- 
déseért életétől megfosztani, ez nemcsak kegyetlenség, 
embertelenség, jogtalanság, hanem egyszersmind ostoba- 
ság is. Ezután e kimondását még bővebben is illusztrálta 
oly példákkal, melyeket itt ismételni nem akarok és 
melyeknek hallatára önkéntelenül is azt kérdém magam- 
tól: ha ez a ,konzervativek" nézete, vajjon miben külön- 
bözik az a szabadelvüekétől ? 

Más alkalommal szóba jött azon epizód, midőn Sennyeév 
Tisza Kálmánnak a bankkérdés miatt beadott lemondása 
alkalmával kabinet alakitására szólittatott fel, a mire ő, 
köztudomás szerint, nem vállalkozott. E tárgyra nézve 
ő annak idején a képviselőházban tüzetesen nyilatkozott 
s többek közt azt mondá, hogy — a mint a felség előtt 

is kijelentette — az adott körülmények közt csakis Tisza 
Kálmán az, a kinek a kormány élén állania, illetőleg 
maradnia lehet és kell. 

Sokat magyarázgatták e nyilatkozatot és abban a 
gunynak, vagy éppen megvetésnek kifejezését akarták 
találni, sőt még Sennyey halála után megjelent nekro- 
lógok egyikében vagy másikában is lehetett ezen állitással 
találkozni. Pedig a dolog nem igy volt; Sennyey saját 
szavaiból tudom, hogy nem igy volt és hogy — nincs 
okom hinni, hogy ő akkorában velem szemben valódi 
szándékát leplezte volna — a mit ama beszédében 
mondott, azt komolyan és minden maliczia nélkül mondta. 
Az ő nézete szerint, mely az enyémmel találkozott, ezen 
tárgyalásokat más sorrendben kellett volna megindítani. 
Mindenki, a ki a mérvadó helyen uralkodó nézeteket 
ismerte, tudhatta, hogy a bankügy kettészakitása, neve- 
zetesen a bankjegy egységének felbontása erős konfliktus 
nélkül nem lenne keresztülvihető; tudhatta, hogy a 
monarchia másik felének legszélesebb köreit, nevezetesen 
azon nagy tömeget, a mely nem szokott hivalásszerűen 
politikával foglalkozni, semmi sem nyugtalanitja annyira, 
mint a bankkérdés megoldása körüli bizonytalanság, 
hogy tehát mindenekelőtt ezt a kérdést kellene tisztába 
hozni, a minek megtörténte után a többi kérdésekre 
nézve sokkal könnyebben és talán Magyarországra nézve 
előnyösebben lehetne majd egyezkedni. 

A magyar miniszterelnöknek e tekintetben más nézete 
volt és birok annyi elfogulatlansággal, hogy beismerjem, 
miszerint az ő nézetének is megvolt a maga jogosult- 
sága. Ő azt mondá, hogy a bankkérdés nem tartozik 
a tulajdonképeni kiegyezési kérdések közé, melyeket a 
monarchia két állama közti egyezkedés utján rendbe- 
hozni mulhatlanul szükséges volna, hogy a törvény 
Magyarországnak e tekintetben feltétlenül szabad kezet 

hagyott. Ha egyszer a két állam közti viszony továbbra 
is biztos alapra leend fektetve, akkor a bankkérdést is 
könnyebben lehet megoldani, minthogy akkor Magyar- 
ország nem áll ama gondolat pressziója alatt, hogy az 
e kérdés körüli egyezkedés meghiusultával a monarchia 
két állama közti viszony is a levegőben függhetne. Meg- 
lehet, sőt valószinü, hogy a miniszterelnököt ezenkivül 
azon hazafias szempontból csak dicséretre méltó meg- 
fontolás is vezette, hogy ha egyszer a tulajdonképeni 
kiegyezési kérdések köztünk és Ausztria közt rendezve 
vannak, azután pedig a bankkérdésnek oly megoldása, 
a milvent ő kiván, el nem érhető, akkor ő a közjogi 
alapnak minden megrázkódtatása nélkül más valakinek 
adhatná át az ország kormányzatát. 

Meddő volna ma még a felett vitatkozni, vajjon a két 
nézet közül melvik volt elméletileg helyesebb, mert a 
politikában is. sőt főleg a politikában ,rien ne réussit 
gue le succés." 

Hogv miként fejlődtek tényleg a dolgok, mindnyájunk 
előtt ismeretes. A magyar miniszterelnök nem volt 
képes a bank kérdésére nézve az általa kivánt enged- 
ményeket kieszközölni és ennek folytán beadta lemon- 
dását. Sennyey előtt akkor tisztán állott a helyzet. 
Ő tudta, hogy a mit Tisza Kálmán a törvénvhozás 
másik ténvezője és a monarchia másik állama részéről 
el nem érhetett, azt ő (Sennyey) sem fogja kivivhatni, 
hanem a bankkérdésre nézve neki is el kellene fogadnia 
azt, a mit Tisza visszautasított. Akkor pedig az 
egész ország azt mondta volna: ime, az a pecsovics 
Sennyev elfogadja azokat a föltételeket, melyeket a 
szabadelvü Tisza az országra nézve oly hátrányosaknak 
tart, hogy inkább állását áldozta fel, mintsem e felté- 
telekre ráállott volna. Az egész ország felzudult volna 
az amugy sem igen népszerü Sennyey ellen és ez 

aligha lett volna képes az ily alapon létrejött bank- 
egyezményre megnyerni a parlament többségének helyes- 
lését. A pünkösdi királyság igen rövid lett volna; 
Sennyey népszerüsége ujabb csorbát szenved és néhány 
izgalmas hét után a dolgok épen ott állottak volna, 
a hol annakelőtte állottak. Sennyey tehát teljesen bona 
fide mondta, miszerint arról, hogy a bankkérdésre nézve 
kényszerhelyzetben vagyunk és ha hazánkat komoly 
válságnak kitenni nem akarjuk, e téren engednünk kell, 
hogy erről csakis Tisza Kálmán képes az ország köz- 
véleményét meggyőzni, és ha valaki, ugy egyedül ő az, 
a kinek ezt elfogják hinni és egyedül ő leend képes a 
parlament többségét ezen kénytelenséggel megbarátkoz- 
tatni, miután annak elháritására a legerősebb eszközt, 
a lemondás beadását alkalmazta volt. 

Sennyey eljárása itt is, miként mindenben, teljesen 
észszerü és lojális volt, és ha neki itt-ott mindenféle 
titkos utógondolatokat tulajdonítottak, abban ő esakugyan 
ártatlan volt. 

Politikai beszélgetéseinkből még esak azt az egyet 
akarom megemliteni, hogy ő Bismarek herezeg szándék- 
latai iránt igen kevés bizalommal viseltetett. 

— Ez az ur bennünket beszappanoz, — mondá nekem 
többször, — a velünk való szövetséget presszió eszközeül 
fogja felhasználni, valahányszor akár Oroszország, akár 
Francziaországgal szemben valamit keresztül akar vinni ; 
de mihelyt ezen ezélját elérte, velünk és érdekeinkkel 


vajmi keveset fog törődni. 
Ez volt talán az egyetlen pont, melyre nézve neni 


tudtam egyetérteni Sennyeyvel, a kinek itéletét itt — 
hisz végre ő is esak ember volt — alighanem bizonyos 
egyéni érzelmek befolyásolták, melyeket tovább fesze- 
getni nem akarok. Én hiszem és remélem, hogy ü, 
bármily élesszemü államférfiu volt különben, e tekin- 

tetben mégis csalódott és bár egváltalán nem kivánatos, 
hogy alkalom nyiljék Sennyev e pesszimisztikus nézeté- 
nek tények által való megczáfoltatására, mégis szeretem 
hinni, hogy Aha ily alkalom mindazonáltal kinálkoznék, 
a czáfolatban sem lesz hiány. 

Midőn Karlsbadban elbucsuztam tőle, szomoruan nyuj- 
tott kezet és bus hangon mondá : 

— Kivánom, hogy az itteni tartózkodás neked többet 


használt légyen, mint nekcm ; — aztán kis szünet mulva 
hozzátette : — no, de ugy hiszem, mi már most teljesen 
ismerjük egymást. 

— Igen, kegyelmes uram, — válaszolám — és én 


azon meggyőződéssel megyek el innen, hogy vagy mind 
a ketten vagyunk reakczionáriusok, ultramontánok és 
nem tudom még mi, vagy egvikünk sem az! 

Hazajöttünk után — ugvanez évi szeptember vége felé 
Jennyey még egy, talán nem is nagyon komoly kisér- 
letet tett a kormánypárt néhány — nagyon kevés számu 
tagjával érintkezésbe lépni, de, ugy látszik, minden 
eredmény nélkül. Nagyobbszabásn politikai szereplése 
tulajdonképen már akkor véget ért. A mi e kitünő férfit 
ezentul csaknem teljes tétlenségre kényszeritette, az a 
politikai körülményeken kivül már akkorában is igen 
rossz egészségi állapota volt. Sokat köhögött, és ugy 
látszik, az a tüdőbaj.. a mely utóvégre e megbecsül- 
hetetlen értékü életet eloltotta, már akkor is fenyegető 
mértékben megvolt. Hozzájárult nagymérvü izgatottsága 
mely annyira ment. hogy őt például a legkisebb noticz. 
a mely habár a legártatlanabb alakban ellene irányult, 
napokon át ingerült állapotban tartotta és egészen mind- 
egy volt, akár a ,Times"-ben, akár a , Tárogató"-ban 
jelent meg a támadás. Hogy pedig az ily idegzetű ember 
— főleg minálunk — nem miniszternek és még kevésbbé 
miniszterelnöknek való, az talán bizonyításra sem szorul. 

Erős meggyőződésem, hogy ő felsége abban a perezben, 
a midőn Sennyeynek miniszterelnökké való kinevez- 
tetését aláírja, aláirta volna e kitünő férfiunak halálos 
itéletét is. 

Főleg ez okokból mindinkább vissza is vonult a poli- 
tikai élettől esaládja körébe, mely őt a bálvánvozással 
határos szeretettel környezte és politikai barátai közül 
majdnem egyedül Apponyi gróffal tartott fenn élénkebb 
összeköttetést, a kit nagyon szeretett. 

— Átszolgáltatom — mondá nekem egyszer miég 
, pártvezér" korában — pártom összes tagjait; esinálj 
velök, a mit tetszik, esak Apponyit ne bántsd. mert 
ezt ugy szeretem, mintha fiam volna. 

1880 tavaszán igen tekintélyes külföldi erők itt egy nagy 
bank létesítését tervezték és az elnökséggel Sennyevt 
kinálták meg. Ő sokáig habozott, vajjon elfogadja-e az 
ajánlatot vagy sem? Legjobb barátjainak nézetei e tekin- 
tetben nagyon eltértek egymástól. Egy része határozottan 
ellenezte ezt azon okból, mert a bank programmjában 
oly üzletek is foglaltattak, a melyek részint egyenesen az 
állammal lettek volna kötendők, részint pedig csakis a 
kormány hathatós támogatása mellett volnának keresztül- 
vihetők. Ez okból, mondom, sokan, a kik még mindig azt 
hitték, hogy Sennyey számára nagy politikai jövő van 
fentartva, ugy vélekedtek, miszerint helyesebben ese- 
lekszik, ha ilyen vállalattól távol marad és független- 
ségét minden irányban fentartja. 

Mások — és megvallom, hogy ezek közé én is tar- 
toztam — azt mondták neki, hogy amaz elnökség elvál- 
lalása sem tekintélyének, sem függetlenségének kárára 
nem válhatik; hogy minél nagyobb lesz annak a bank- 
nak a jelentősége, annál kivánatosabb, hogy ily kitünő 
eszü, feddhetlen jellemü és tiszta hazafiságu férfi 
álljon annak élén, mert ezzel meg volna adva a leg- 


914 


erősebb biztosíték arra nézve, hogy a vállalat érdekei 
az országéival mindenkor összhangba fognak hozatni. 

A szóban álló intézet akkor nem jött létre (később 
a Széll-féle jelzálogbank lett belőle) és némely tulbuzgó 
urak — pártezélok által vezéreltetve vagy pedig azért, 
hogy a hozzájuk esatlakozni nem akaró Széll Kálmánt 
boszantsák — utólag nagyra voltak vele, hogy Sennyey 
politikai okokból nem fogadta el a neki felajánlott, anya- 
gilag is fényes állást. Ez nem igaz. Hogy Sennyey tényleg 
már is elfogadta volt amaz ajánlatot, mutatja a követ- 
kező levél. Ugyanis egy ismerősöm, a ki az uj banknál 
alkalmaztatni kivánt, arra kért, hogy ajánljam őt Sennyey- 
nek. Én ezt megtettem és erre nekem Sennyey a 
következőket irta : 

Budapest, 1880 április 18-án. 
, Igen tisztelt Barútom! 

Holnap elutazván és ma még igen sokat kellvén végez- 
nem, igen sajnálom, hogy személyesen fel nem kereshetlek 
és szóval nem hozhatom válaszomat szives soraidra. Fen- 
tartom ezt más alkalomra. Igen szivesen vállalkozom, 
hogy azon szivélyes indulatnál fogva. melylyel irántad 
viseltetem, védenezednek ügyét — ki nekem igen meg- 
tetszett — figyelemben tartandom. Tudod azonban, hogy 
— nem akarok másokkal takarózni — sem a megúlla- 
pitandó rendszer, sem pedig a kinevezések nem függnek 
kizárólay tölem. Öszinte tisztelettel és üdvözlettel hived 

Sennyey." 

Ugy hiszem, hogy e levél végsorai, melyeknek különben 
semmi értelme nem volna, nem engednek kétséget az 
iránt, hogy Sennyey és a vállalkozók közt az ügy tel- 
jesen rendbe volt hozva, és én azt hiszem, hogy e tekin- 
tetben egyáltalában nincs mit titkolni, vagy szépitgetni, 
mert nincs benne semmi, a mi Sennyeynek akár csak 
távolról is derogált volna. A bank akkorában azért nem 

jött létre, mert lehetetlen volt vezérigazgatónak meg- 
nyerni azt, a kit Sennyey ez állásra meghivatni kivánt 
és ő maga utóbb már nem igen ragaszkodott amaz 
elnöki álláshoz, mert a politikai élet csábjai még sem 
vesztették el egészen a felette való hatalmat és mert 
épen akkor kinálkozott számára az odavaló visszatérés 
lehetősége. A fentidézett levél április 18-án iratott és 
másnap Sennyey csakugyan el is utazott, május 1-én 
este azonban váratlanul visszatért a fővárosba és másnap 
— még nagyon jól emlékezem, hogy vasárnap volt — 
korán reggel fölkeresett. A pozsonyiak megkinálták a 
képviselői mandátuminal és ő erre nézve véleményemet 
akarta megtudni. Első kérdésem egészségi állapotára 
vonatkozott és ő kijelentette, hogy ez tetemesen javult 
és hogy szerény korlátok közt mozgó politikai tevékeny- 
ségre ismét képesitettnek hiszi magát; de egyszersmind 
kijelentette azt is, hogy még akkor is, ha a mandátumot 
elvállalná, kimélni akarja magát és igy sem pártvezér- 
ségi, sem kormánybuktatási tervekkel nem viseltetik. 
Az én válaszom természetesen nem lehetett más, mint 
az, hogy ily körülmények közt a mandátumot elfogadni 
nemcsak lehet, hanem kell is és hogy nemcsak a parla- 
mentre, hanem az egész országra nézve megbecsül- 
hetlen nyereség leend, ha ismét visszatér a képviselők 
sorába. 

Ő szemlátomást örült e feleletnek és azzal távozott 
el, hogy a dolgot még egy-két barátjával meg fogja 
beszélni, de hogy három negyedrészben már is el van 
határozva a mandátum elfogadására, ha a pozsonyiak 
azt neki oly értelemben átadni hajlandók, a mely érte- 
lemben ő azt egyedül tartja elfogadhatónak. 

Dél felé ismét eljött hozzám s elhozta nekem azon 
telegyramm konczeptusát, a melyet Pozsonyba küldeni 
szándékozott. E konczeptus — eleitől végig Sennyevnek 

sajátkezű irása — még most is megvan nálam és annak 
tartalma oly jellemző Sennyev akkori fölfogására nézve 
és lojalitását oly ragyogó szinben tünteti fel, hogy 
— ámbár, a mennyire emlékezem, e távirat annak 
idején egy-két lapban közölve volt — talán még sem 
lesz felesleges azt itten ismételni. A telegramm igy szól : 
, Egészségem és viszonyaim nem engedik, hogy a par- 
lament küzdelmeiben folytonos részt vegyek, elveim 
pedig és a politikai helyzet tartóztatnak, hogy a létező 
pártok bármelyikéhez esatlakozzam. Csak oly feltétel 
alatt vállalhatnék tehát mandátumot, ha választóimtól 
szabadságot nyernék, hogy esak fontosabb ügyekben 
öndílóan, távolmaradva pártalakitási törelevésektöl és kor- 
mányhatalom uiáni aspirárzióktól, képviseljem szerény 
nézeteimet. Tartok tőle, hogy ily fentartás mellett sem 
a várakozásnak meg nem felelnék. sem pedig e dieső 
választó-kerületet az őtet méltán megillető hatással és 
befolyással nem képviselhetném és igy kötelességem 
Önöket kérni. hogy megbizásukkal más alkalmasabb 
személyt felruházni méltóztassanak. Ha azonban e fen- 
tartásom daezára engemet annyira kitüntető bizalmukkal 
továbbá is megajándékozni és egyhangu választásban 
részesíteni kivánkoznának, ez elhatározásuknak készsé- 
gesen hódolni kötelességemnek ismerném. Mindenesetre 
pedig kérem, fogadják kegyesen eléggé ki nem fejezhető 
hálámat, hogy kegyes ajánlatuk által a legfényesebb 
polgári kitüntetésben részesíteni méltóztattak. 
Sennyey." 
Ugyanaz nap délután vettem Sennyeynek egy levelét, 
a melyhez a szintén saját keze által lemásolt pozsonyi 
válasz volt mellékelve. E válasz igy hangzott : 
Sürgönyét nagy örömmel vettük. A választók küldött- 
sége kedden fogja Exeelleneziádnál tiszteletét tenni 
Neusiedler. 

Sennyey tehát ismét a képviselőházé volt, mert a 
pozsonyiak május 10-én csakugyan egyhangulag meg- 
választották. Fájdalom, még azon általa amugy is a 
legszerényebb mértékre leszállított remények sem telje- 
sültek, a melyekkel ő ama mandátumot elvállalta. Nem 
szándékozom azon idő eseményeire visszatérni, csak 
röviden emlitem, hogy Sennyeyt ugy a politikai viszo- 
nyok, mint saját egészségének ujbóli hanyatlása mind- 
inkább elkedvetlenitették és hogy ő ennek következ- 
tében a politikai élettől ismét mindinkább visszavonult. 
Keveset volt Budapesten és igy én is személyesen csak 
ritkán érintkeztem vele. Levelei is mind gyérebbek lettek 
és utóbb egészen elmaradtak. Annál kellemesebben 
voltam meglepetve, midőn hosszu szünet után, 1884 
januárius 6-án Fintáról keltezett levelét vettem, mely 
azonban nem a politikára vonatkozott, hanem csak azt 
a kérést tartalmazta, hogy a levélhez mellékelt (valami 
Tiszaszabályozási ügyre vonatkozó) eczikket adjam ki az 
általam szerkesztett lapban. 

A levélen nemcsak igen szivélyes, hanem bizonyos 
humorisztikus hang is vonult végig, a miből azt követ- 
keztetém. hogy annak irója meglehetősen jól érzi magát. 
Ezt megerősítette előttem a Sennyey-családhoz közel 
álló egyik barátom, a ki ugyancsak 1884 junius végén 
— épen egy nappal két havi szünidőm kezdete előtt — 
fölkeresett. Ez az ur körülményesen elmondta, hogy 
Sennyeynek egészségi állapotában ismét némi javulás 
állott be, hogy valamivel nagyobbmérvü politikai tevé- 
kenységéről nem lehet ugyan szó, de másfelől mostani 
teljes tétlensége is rosszul hat az ő kedélyére. A falusi 
magányban sokat töprenkedik saját állapota felett, külön- 
ben sem csekély bajait nagyitó üvegen át nézi és igy 
nagyon is kivánatos volna, hogy a jeles férfi ezen álla- 
potból kiragadtassék. Azután az, ki ezeket velem közölte, 


318 


egyszerre azzal a kérdéssel lepett meg, vajjon nem gon- 
dolnám-e, hogy a főrendiházi elnökség volna az az állás, 
a mely Sennyeyt ismét érintkezésbe hozná a politikai 
élettel, a nélkül, hogy testi erejét oly mértékben venné 
igénybe, melyet az meg nem bir és mit szólna hozzá 
a magyar miniszterelnök, ha e terv valósitása iránt nála 
lépés tétetnék ? ú 

Én erre azt válaszolám, hogy ezen kérdés reám nézve 
egészen uj, hogy tehát a miniszterelnöknek ebbeli nézeteit 
nem ismerhetem, melyeknek tolmácsolására különben sem 
volnék illetékes; de igenis tudom azt, hogy a miniszter- 
elnök mindenkor a legnagvobb tisztelettel viseltetett báró 
Sennyey személye iránt, hogy annak államférfiui tehet- 
ségét és kitünő jellemét teljes értéke szerint méltányolja, 
és tudom végre azt is, hogy ugy a kormány, mint annak 
pártja csak örülhetne, ha az imént emlitett kombináczió 
valósítható volna; mindezeknél fogva azt hiszem, hogy 
legjobb volna egyenesen a miniszterelnökhöz fordulni 
és egyéni felfogásom szerint nem kétkedem, hogy ha 
Sennyey amaz állás elfogadását erkölcsileg lehetetlen 
föltételekhez nem köti, a terv valósitása talán nem fogna 
komoly akadályokra találni. 

Másnap elutaztam és heteken át nem hallottam semmit 
ez ügyről. Augusztus elején kaptam egy levelet, melynek 
irója — fentemlitett barátom — röviden tudatja velem, 
hogy ama bizonyos ügy jó folyamatban van és kedvező 
eredménynyel kecsegtet. Ugyanazon hónap második felé- 
ben ugyanazt az értesítést vettem, hogy Tisza és Sennyey 
személyesen találkoztak Bécsben báró Sennyey Lajos laká- 
sán, hogy ott részletesen meg lett beszélve az ügynek 
minden oldala és hogy a két kitünő államférfi teljes egyet- 
értésre jutott, ugy, hogy ennek következtében a magyar 
miniszterelnök, ki különben is Ischlbe szándékozott menni, 
hogy Osztendébe való utazása előtt ő felségénél tiszteleg- 

jen, a Sennyey kinevezésére vonatkozó előterjesztést 
megtehette, mely a felség által jóvá is hagyatott; végre 
hogy ő felsége október első napjaiban Budára érkezvén, 
akkor Sennyey bárót személyesen elfogadni szándékozik. 

Midőn szeptember elején hazajöttem, az imént emli- 
tett közlemény minden részletének valódisága hiteles 
oldalról ís meg lett erősítve, sőt, ha jól emlékezem, 
szeptember közepe felé már egyik-másik lap is kezdett 
a dologról irni, hanem egyelőre csak mint ,jól értesült 
körökben szállingó hirről". Én az általam szerkesztett 
lapban arra szoritkoztam, hogy ezen hireket átvettem 
azzal a megjegyzéssel, hogy én sem tartom lehetetlen- 
nek, miszerint ez a kombináczió valósulhatna. Pozitiv 
nyilatkozatot azonban nem akartam tenni mindaddig, 
mig Sennyeytől magától erre fölhatalmazást nem nyerek. 

1884 október 18-án a következő sorokat vettem : 

Angol királyné-szálloda, 1884 október 18-án. 
. bisetelt Barátom ! 

Grippés állapotom miatt a szobát őrizni kénytelenit- 
tetvén, hozzád, mint kivántam, nem mehetek, de nagy 
örömet szereznél nekem, ha engemet meglátogatnál. 
Szives üdvözlettel és baráti tisztelettel igaz hived 

Sennyey." 

Magától érthető, hogy a meghivásnak rögtön meg- 
feleltem. Sennyey most összefüggésben és minden rész- 
leteivel közölte velem a Tiszával folytatott alkudozásokat 
és a köztük megállapitott pontozatokat. Mindketten azon 
nézeten voltunk, hogy miután a király általi fogadtatás 
már megtörtént s a dolog fait-accomplinek tekinthető, 
idején volna a közönséget az egész ügy iránt hitelesen 
tájékoztatni. Ennek folytán meg lett beszélve és minden 
részleteiben megállapítva azon czikk, mely két nappal 
későbben, október 20-án a Pester Lloydban megjelent 

és teljesen átlátszó és hiteles alakban tüntette fel azon 
viszonyt, mely a magyar miniszterelnök és a főrendiház 
uj elnöke közt létrejött. Különösen kiemelendőnek tar- 
tom, hogy e czikk egyenesen Sennyey kivánatára, a vele 
történt megállapodások alapján lett megirva és minden 
részleteiben vele előre megbeszélve, mert akkoriban egy 
ellenzéki lap a eczikknek nemcsak tartalmát megtámadta, 
hanem rredetét is, azt mondván, hogy e ezikk Tisza 
Kálmán inspirácziójára iratott és egyoldaluan reá 
— Tiszára — nézve kedvező szinben iparkodik az ügyet 
feltüntetni. A támadás tárgyilagos részére pár nappal 
utóbb, október 30-án feleltem, a  ezikk eredetéről 
azonban indiszkréczió nélkül akkor nem szólhattam ; 
de szólhatok róla ma és az imént elmondottakhoz 
még hozzátehetem, hogy a magyar miniszterelnöknek 
e czikkről annak megjelenése előtt tudomása sem volt 
és hogy az a tényállásnak egyszerü és minden tenden- 
cziától ment előadását tartalmazta, miután a valóságot 
a nyilvánosság előtt takargatni vagy elferdíteni sem 
Tiszának, sem Sennyeynek semmi oka nem volt. 

Tudnék is, szeretnék is még sok mindenfélét elmondani, 
mert Sennyey nagyszerü és rokonszenves alakja azok 
közé tartozik, melyek az írót, ha egyszer velök foglal- 
kozni kezdett, egvkönnyen el nem eresztik. Tönkre 
kivánnám tenni — és tehetném 15 — nevezetesen azon 
nevetséges mesét, hogy Sennyevy ,ultramontán"ő lett 
volna. De erre most nem térek ki. 

Mióta Sennyey országbiíróvá és a főrendiház elnökévé 
kineveztetett, ugy is csak ritkábban találkoztam vele ; ő 
már alig járt ki, hacsak a kötelesség nem kényszeritette 
rá, nekem pedig nagyon kevés időm van látogatásokat 
tenni. Azonban akkor a tél vége felé, mikor néhány 
napig magam is kénytelen voltam a szobát őrizni, ő szives 
volt engem meglátogatni. Nagy nehezen mászott fel 

szegény a második emeletre; bottal kezében lépett a 
szobába és e botra támaszkodva, lassu és ingadozó 
léptekkel közeledett a szék felé. Azelőtt oly egyenes, 
magas alakja teljesen meg volt törve. Midőn leült, még 
mindig villogó szemei fürkészőleg fordultak felém ; nyil- 
ván azt leste, vajjon az ő megváltozott külseje mily 
benyomást tesz reám? Kitaláltam gondolatát és minden 
lelki erőmet megfeszitettem, hogy látszólag vidám cse- 
vegés alá rejtseni szivem sajgó fájdalmát. 

Valamivel későbben felkerestem őt muzeum-utczai 
lakásán. A két ablak közti pamlagon ült; előtte minden- 
féle orvosság. Majdnem két órán át tartott magánál. 
Rövid időre neje is bejött hozzánk. Szemeim csak egy 
perczre találkoztak az övéivel, de ezen egyetlen pillan- 
tásból oly mély fájdalom, oly kétségbeesett rezignáczió 
szólt, hogy nem voltam kétségben az iránt, miszerint a 
nő, férje sorsát illetőleg, lemondott minden illuzióról. 
Akkor utoljára láttam Sennyeyt és minden remény nél- 
kül távoztam. Mégis örültem azon hir hallatára, hogy 
a báró következő nyáron Tátraházán volt s aránylag 
jól érezte magát. Deczember 16-án azonban báró Vay 
Miklós koronaőr azon fájdalmas közléssel lepett meg, 
hogy Sennyey neki — mint a főrendiház alelnökének — 
átküldte az összes elnöki irományokat, mint a melyeket 
ő (Sennyev) már el nem intézhet. Lázas feszültséggel 
kisértem azóta napról-napra azon kétségbeesett küzdel- 
met, melyet egy erős lélek egy megtört testtel vivott. 
Január 83-án esti 7 óra tájban vettem azon hirt, hogy 
az orvos kijelentette, miszerint művészetének vége és 
hogy ő már csak mint a háznak régi barátja állhat 
vigasztalólag a boldogtalan család oldala mellett. Ugyanez 
este 10 órakor röviden tudatták velem, hogy Sennyey 
kiszenvedett . .. Ekkor elővettem azt a regényt, mely 
egykoron mindkettőnknek oly nagy élvezetet nyujtott és 

könybelábbadt szemekkel olvastam el ujra annak vég- 
sorait, a mint következik : 

, Az orvos fölkelt és keresztbefont karokkal járt fel s 
alá a szobában. A mellékszobából, melynek ajtaja csak 
félig volt betéve, halk zokogás hallatszott. E hű emberek 
kétségbeesése alig engedte visszafojtani keblébe saját 
bánatát. Kezével nedves szemeiből törölve a könnyeket, 
odalépett a halottnak nyughelyéhez és visszatolta a 
takarót. A tiszta vonásokból eltünt volt minden leg- 
kisebb nyoma azon szenvedéseknek, melyek e nemes 
szivet megtörték. És e sziv most csendes volt minden- 
korra. Kezét rátéve e csendes szivre, halk hangon mondá: 

Oui si sana — ime, meggyógyult!" 


TREFORT ÁGOSTON. 
(1888). 


Ha gyermekkoromban egész héten át szorgalmasan 
tanultam, vasárnap délután édesatyám elvitt , sétálni". 
Ezen sétáknak czélpontja rendesen az akkori Pest város 
szélső végén fekvő ugynevezett ,váczi töltés" volt. 
Korosabb olvasók bizonyosan még emlékezni fognak e 
buja növényzettel fedett töltésre, mely balról meglehetős 
meredeken ereszkedett le a Váczra vezető országut felé, 
mig jobb oldala szelid lejtőt képezett a régi temető felé, 
melynek helye körülbelül ott volt, a hol ma az osztrák- 
magyar államvasut pompás épületei emelkednek. 

Ezen pázsitlepte lejtőn — köröskörül mély csend és 
magány uralkodott — édesatyám leülvén, könyvet vont 
ki zsebéből és olvasott. Én eleinte ugyanezt tettem, 
valami rettenetes tudvágyat affektálva, de nyugtalan fiatal 
vérem nemsokára győzedelmeskedett; könyvemet szép 
csendesen zsebembe toltam vissza és mig édesatyám 
mindinkább belemélyedett olvasmányába, én halk lép- 
tekkel lesompolyogtam a temetőbe, hol azután a sirok 
közt vigan ugrándoztam, mintha pajkos gyermekek játszó 
helyén járnék és nem azon a komoly földön, a hol a 

költő szavai szerint ,az Isten által letett vetés a feltá- 
madás napja felé érik". 

Mit is törődtem én akkor a halállal s a halottakkal? 
Én egészen az életé voltam és az élet enyém volt. 
Időtöltésből el-elolvastam a siriratokat, de csak azért, 
hogy jóizüen kaczagjak. ha egyik vagy másik furcsa 
hangzásu névre akadtam. Azokat az embereket. a kik 
e kövek alatt feküdtek, én sohasem ismertem és hogy 
valamikor nekem magamnak is oda le kelljen kerülnöm 
ezen ismeretlenek társaságába, arra egy pillanatig sem 
gondoltam. 

Ma persze egész másként van a dolog. Ha még egy 
pár esztendeig élek, azon barátaim és ismerőseim száma, 
kik a föld alatt fekszenek, majdnem nagyobb lesz azoké- 
nál, akik még rajta járnak. Lassankint nyomasztó elhagyott- 
ság keletkezik körülöttünk, a kik a régibb nemzedékhez 
tartozunk és a mint azt a természet törvényei magukkal 
hozzák, sorainknak gyérülése évről-évre geometriai pro- 
gresszióban halad. Ha csak az utolsó éveket veszem, 
hányat kisértem én már a sir lelé, a kikkel az életben 
a gondolkozás és érzés összhangja egyesitett; hányat, 
a kiknek alkotmányunk visszaállítására, hazánknak poli- 
tikai és kulturális ujjáteremtésére irányzott törekvései 
mellett, habár csak szerény napszámosi szolgálatot 
teljesíteni szerencsém volt; és valahányszor ezeknek egyike 
elment innen, mindannyiszor olyasmit éreztem, mintha 
magával vinné egyszersmind saját éltemnek azt a darab- 
ját is, melybe az ő neve bele volt szőve. 

Az ötvenes évek második felében Eötvös által 
ismerkedtem meg Treforttal, a kiváló államférfiuval. a 
kinek szereplését a politikai viszonyokat figyelemmel 
kisérők bizonyára igen jól ismerik. A napot nem tud- 
nám szabatosan megjelölni, hanem első beszélgetésünk 
részleteiből. melvnek vázlatát jegyzeteim közt megtalál- 


tam, az tünik ki, bogy amaz első találkozásnak kevés 
idővel azon peticzió után kellett történnie, melyet 
1857-ben a magyar előkelőségeknek hosszu sora rang- 
és felekezeti különbség nélkül aláirt, hogy az Scitovszky 
primás által ő felségének átnyujtassék és melynek tragi- 
komikai sorsát Széchenyiről irt könyvemben  elbe- 
széltem. 

Eötvös nagyon le volt verve ez oly ügyesen meg- 
inditott politikai hadjárat furcsa kimenetele fölött : 

— Mi legyen most? — kérdé. — Ha az ezen 
peticzióban foglalt nagyon szerény kivánatokat békés 
uton nem akarják teljesiteni, akkor a nemzet más uton 
egészen mús követelmények valósitását fogja megkisérelni 
és egy második forradalmat ilv rövid idő alatt Magyar- 
ország meg nem bir; vagy pedig embereink lassankint 
hozzá fognak szokni az abszolutizmushoz, főleg ha 
annak ideje marad arra, hogy még egy pár esztendeig 
az anyagi érdekek gondos ápolása mellett a politikai 
kiéheztetést folytathassa. És én valóban nem tudom, 
vajjon a két fordulat közül melyik a rosszabb? Azt 
mondják ugyan: Le ventre est le plus grand revolution- 
naire, hanem ügyes elbánás mellett bizonyos körülmé- 
nyek közt a gyomor nagy reakcziónárius is lehet. 

Én rámutattam az európai helyzetre, melynél fogva 
valami külbonyodalmat nem lehetett épen kizártnak 
tekinteni. 

—- Az ilyen kivülről jövő lökésekkel — válaszolt 
Kötvös — ugy vagyunk, mint a sziklarepedésekkel, a 
melyeknél matematikai szabatossággal soha előre meg 
nem határozható az a vonal, a meddig a pusztitás ter- 
jedni fog; és igy nálunk is senki sem volna képes előre 
megmondani, vajjon ilyen külbonyodalom csak az abszo- 
lutisztikus rendszert fogná-e légbe röpiteni és nem-e egy- 
szersinind magát a monarchiát, Magyarországot is beleértve. 

Eötvös mindezeket a maga szokott nyugodt, majd- 
nem elégikus hangján mondta. 

Trefort ezen párbeszéd alatt a szobában fel és 
alá szaladt. Szót sem szólott, hanem a mi beszédeinket 
heves gesztikulácziókkal és élénk arczmozdulatokkal 
kisérte. Végre megállott: 

— Sohase bántsátok — mondá a maga rövid, 
éles modorával; — azért mégis mi mind a hárman 
valamikor még miniszterek leszünk. 

Ez a furcsa közbeszólás még Eötvöst is mosolyra 
késztette. 

— Trefort sógorom — mondá — javithatatlan 
szangvinikus; mivel még nem vagyunk becsukva, a mi 
különben még megtörténhetik, ő már is a miniszteri szé- 
keken lát bennünket. 

Évek mulva azután sokat nevettünk, valahányszor 
Trefortot ezen első találkozásunkra emlékeztettem ; mert 
a két sógorra nézve Trefort jóslata teljesedett. reám 
nézve pedig az Eötvösé. Ama kettő miniszter lett. engem 
pedig — becsuktak. 

Reám nézve természetesen igen érdekes volt ezen 
már akkorában is nagyon jelentékeny két férfiu egyéni- 
ségét tanulmányozni és egymással összehasonlitani. 
Nagy megelégedésemre szolgál, hogy azt az itéletet, 
melyet magamnak mindegyik fölött már első találko- 
zásunk alkalmával képeztem, évek mulva is még min- 
dig helyesnek találtam. Mind a kettő rendkivül éles 
eszü férfiu volt, nagyterjedelmü tanultsággal, melyet 
hosszu külföldi utazások által kiegésziítettek és mind a 
kettő az irodalom minden szakában valóban bámulatos 
olvasottsággal birt. Azonkivül mind a kettő derék, jószívü 
ember volt és a társas érintkezésben oly szeretetreméltó- 
ságot fejtettek ki, melyet már alig lehetett volna fokozni. 
Hanem Eötvös egész lényén finom költői zamat ömlött 

végig. A mit mondott vagy irt, nemcsak szellemdus és 
igaz volt, hanem mindenkor egyszersmind szép is és 
költői. A forma fölött utólérhetlen remekséggel uralko- 
dott és még magánlevelei is, melyekből én szerencsére 
jó nagy csomót birok, apró irályi mesterművek, a milye- 
neket egyikünk sem volna képes teremteni. Az ő alap- 
hangulata — meglehet, hogy talán gyengélkedő egész- 
sége miatt — inkább buskomor volt; ajkai körül még 
akkor is, ha mosolygott, bizonyos mélázó vonás játsza- 
dozott és én még sohasem ismertem irót, a kinek sze- 
mélyisége és iratai közt a harmónia oly teljes lett volna, 
mint Eötvösnél. 

Trefort ellenben derült és realisztikus természet volt. 
Ő sohasem tünt ki a gondolatok és érzelmek különös 
mélysége által. Az ő élénk szelleme inkább a dolgok 
felülete felett suhant el és néha-néha igazán megdöb- 
bentő ruganyossággal volt képes az egyikről a másikra 
átugrani. A forma szépsége iránt semmi érzéke nem 
volt. Ő mindenkor fődolognak tekintette valamely tárgy 
fölött mindenekelőtt önmagával tisztába jönni és azután 
saját világos, habár nem uj gondolatait egyszerü. néha- 
néha nagyon is prózai, de mindenkire nézve érthető 
alakban az emberek közt terjeszteni. 

A költőileg rajongó Eötvös és a prózailag józan 
Trefort közti különbséget egyébiránt semmi sem jelle- 
mezheti oly találóan, mint egy kis történet abból az 
időből, a midőn Eötvös vallás- és közoktatási miniszter 
volt. Egyszer, mikor meglátogattam, nagyon izgatott 
állapotban találtam. 

— Ejnye, de kár, — mondá mindjárt beléptemkor 
— hogy nem jött egy negyed órával korábban; 
akkor nevezetes dolgot láthatott volna. Itt járt nálam 
a mármarosi ortodox zsidóknak egy küldöttsége. Soha- 
sem tartottam volna lehetségesnek, hogy még a mai 

napon is az ilyen középkori alakok, a milyeneket eddig 
csak a Spindler-féle regényekből ismertem, valósággal 
a földön járnak! 

Azután, csodálatos ékesszólásával és költői lendülettel 
kezdte nekem leirni ezen mármarosmegyei regényes 
alakokat. k közben belépett Trefort és a pamlagra 
vetette magát : 

— Ugyan mi az, a mi a Pepit megint extázisba 
hozza? — kérdé, mikor sógorának kipirult arczát és 
villogó szemeit látta. 

kötvös folytatta lelkesült leírását és én azt hittem, 
hogy az Trefortot épen ugy meg fogja hatni, mint enge- 
met. Trefort azonban már néhány percz mulva gyorsan 
felugrott és komikus ijedtséggel mondá : 

— Csak nem ültetted le ezeket a te regényes zsidaidat 
erre a kanapéra ? ! 

Ismeretségünk első éveiben csak igen ritkán lehetett 
személyesen találkoznunk. Én akkor Bécsben éltem, 
Trefort pedig a maga csabacsüdi birtokán és csak hébe- 
korba akadt alkalma az osztrák székváros meglátogatá- 
sára. Csakis az 1863-iki inséges évben fordult meg ottan 
gyakrabban és akkor az estéket rendesen az én házam- 
ban szokta tölteni. 

Törekvéseinek czélja akkorában az volt, hogy az irány- 
adó bécsi köröket meggvőzze arról, miszerint a Magyar- 
országon uralkodó inségen pillanatnyi eszközök által 
állandóan segiteni nem lehet, hanem hogy csak nagyobb- 
mérvü akczió által lehetne az országot az elszegénye- 
déstől megóvni. Ilyennek tekintette ő az alföldi vasutnak 
épitését, mely mellett a nála szokott fürgeséggel élénk 
propagandát csinált minden körben. Ott Bécsben azzal 
dicsekedtek ugyan, hogy Magyarország anyagi jólétét 
hatalmasan előmozdítják, de mindazáltal hazánk iránti 
konczessziókkal egváltalán nem voltak bőkezüek. Trefort 

csakis lépésről-lépésre tudott tért hóditani. 1863-iki 
deczemberben a következő levelet vettem tőle :" 


Pesten, 1863 deczember 25-én. 
, Tekintetes ur! 


Vasuti ügyünk — az alföldit értem — ugy látszik, 
ismét nagyobb dimenziókat nyer, azaz valamint a békés- 
megyei vasutból alföldi lett, ugy most az alföldiből alföld- 
fiumei lesz. Azonban bármennyire rajongjunk is fettek 
mellett, kell, hogy a tetteket a szava megelőzzék és ez 
rávezet azon szerénytelen kérésre: legyen szíves a 
Wandererbe az alföld-fiumei vasut érdekében egy rövid 
czikket irni, melyet azután a Napló a ,bécsi dolgok" 
rovatába álvehetne. A mai Pester Lloydban is van egy 
békési levél, mely vezérfonálul szolgálhatna. Az alföldi 
vasutnál, a Reichsrath és Skene uramnak daczára is, 
a földmunkálatok erélyesen folynak. 

Fogadja legőszintébb tiszteletem kifejezését. 

Trefort." 


t [Itt Falk Miksa a következőket jegyzi meg: ,Azon barátsá- 
gos látogatás óta, melylyel engem a bécsi rendőrség 1860. évi 
márczius hó 38-án korán reggel megtisztelt és melynek emlé- 
keül egész zsákkal vitte el a nálam talált leveleket a nélkül, 
hogy azokat valamikor nekem visszaadta volna, a leveleknek nagy 
tömege halmozódott fel nálam és ezek közt vannak meglehetősen 
érdekesek oly személyiségektől, kik akkorában és azóta a közélet- 
ben jeientékeny szerepet játszottak. Eddigelé, fájdalom, nem értem 
rá ezen iratokat akár csak félig-meddig is rendbehozni ; igy tehát 
Trefort leveleiből is csak azokat kellett kikapnom, a melyek éppen 
kéznél voltak és melyek a mai viszonyok közt már is nyilvános- 
ságra hozhatók. Ezen levelek részint magyar, részint német nyelven 
vannak irva. A magyar nyelvüeket természetesen eredeti szövegök 
szerint közlöm, a német nyelvüeket pedig szószerinti fordításban ; 
még csak azt jegyzem meg, hogy a mi a leveleken kurziv betükkel 
van nyomtatva, azt az eredetiben Trefort maga is aláhuzta." 

Látnivaló, hogy a Reichsrathnak és Skené-nek ellen- 
szegülése nem sok fejfájást okozott Trefortnak. Kevésbbé 
közömbös volt ő azonban némely kellemetlenségek iránt, 
miket itthon kellett tapasztalnia. Pesten — nem szivesen 
érintem ezt a pontot, de ugy hiszem, teljes nyiltsággal 
tartozom az olvasónak — Pesten Trefortnak az alföldi 
vasut mellett folytatott agitácziója egyenesen fegyverül 
használtatott fel ellene. Az ,öreg ur" környezetében 
akkor némely meglehetősen szük látkörü és középszerü 
tehetséggel biró emberek voltak, kiknek szemében rég 
szálkát képeztek ugy Eötvös, mint Trefort szellemi 
fölényüknél fogva. Igaz, hogy senki sem mert ezek ellen 
nyiltan föllépni már azon okból sem, mert a szabad- 
elvü pártban beállható szakadás által nem akarták a 
magyar ügynek győzelmét veszélyeztetni, hanem kéz alatt 
igenis mindent elkövettek, hogy Deák Ferenczet az említett 
két férfi ellen hangolják. 

KEötvösről azt mondták, hogy ő poéta, filozófus, de 
nem gyakorlati államférfi, mugyar államférfi pedig éppen- 
séggel nem. 

Trefortot meg azzal gyanusitották. hogy önző okokból 
sürgeti az alföldi vasut létrejöttét, mivel az állam költ- 
ségén saját birtokának értékét akarná emelni. A dolog 
annyira ment. hogy Kemény Zsigmond egyszer kétségbe- 
esetten jött hozzám. adjak neki tanácsot, hogy mitevő 
legyen, miután az alföld legtekintélyesebb birtokosai 
ostromolják őtet, hogy a Pesti Naplóban lehetőleg eré- 
lyesen szólaljon fel az alföldi vasut mellett és neveze- 
tesen, hogy minél több czikket hozzon Treforttól, ki ez 
ügyben birtokostársai részéről a publiczisztikai agitáczió- 
val meg lett bizva; az ,öreg ur" pedig, valahányszor egy 
ilven Trefort-féle czikk napvilágot látott a Naplóban, 
mindig azon boszus kérdéssel förmedt rá: 

— Már megint Csaba-Csüd ? 

Szerencsére sem Eötvös, sem Trefort — ámbár ezen 
áskálódások nagy indignácziót keltettek bennök — még- 
sem vették nagyon tragice a dolgot. Kötvös egyszer azt 
mondá nekem : 

— Mégis furcsa az én sorsom. Valahányszor én egy 
politikai gondolattal fellépek, azt rendesen impraktikus- 
nak hiresztelik és azt tanácsolják nekem : csináljak ver- 
seket, írjak regényeket vagy bölcsészeti munkákat, de 
a politikába ne avatkozzam. Évek mulva aztán rendesen 
abban a szomoru elégtételben részesülök, hogy előbb 
kigunyolt gondolataim általánosan elfogadtatnak, de ren- 
desen oly időben, a mikor az események által már tul 
lévén szárnyalva, csakugyan már nem praktikusok, én 
magam pedig máris egy pár állomással előbbre vagyok. 

Trefortot az emlitett keserüségek egyáltalában nem 
csüggesztették el az alföldi vasut létrehozása körüli 
törekvéseiben és, habár csak évek mulva, ezélját végre 
mégis elérte. 

A Deák környezetében létező viszonyok, miként azokat 
az imént vázoltam, Eötvös és Trefort közt és köztem 
ismételten szóba jöttek. Eötvös a leghatározottabban 
kijelentette. hogy esze ágában sincs magát az öreg ur 
versenytársának tekinteni, vagy saját szakálára pártot 
alakitani; ő éppen ellenkezőleg minden lényeges kérdés- 
ben alárendeli magát Deák Ferencz vezetésének, de arra 
nem tudja magát elhatározni, hogy még minden részletre 
nézve is lemondjon önálló véleményéről. Ennélfogva 
sürgős szükségét érezte annak, hogy a sajtóban saját 
közlönye legyen, a melyben Deák politikájának őszinte 
és erélyes támogatása mellett mégis egyik vagy másik 
kérdésre nézve a maga egyéni nézetének is adhatna 
kifejezést. A Pesti Naplót, mint Deák különleges közegét, 
erre nem tartotta alkalmasnak (e tekintetben Trefortnak 
a lapokban az időtájt sürün megjelent nyilt levelei is 

nem egy keserü szót tartalmaznak), mindamellett nem 
tartaná helyesnek más napi-lapot alapitani. mely a leg- 
lojálisabb kontesztácziók daczára mégis többé-kevésbbé 
a , Pesti Napló" versenytársa, vagy éppen ellenfele gyanánt 
fogna tekintetni. Megállapodtunk tehát abban, hogy egy 
magyar heti-lapot fogunk kiadni, melybe Eötvös minden 
héten egy-egy vezérczikket irna magyar belügyekről, én 
pedig szintén minden héten egy politikai eczikket küldenék 
Bécsből, mely az osztrák viszonyokkal és azoknak 
Magyarországra való visszahatásával foglalkoznék. 

Miután az akkori sajtóviszonyok mellett egy időszaki 
lapnak szerkesztése és kiadása mindenféle vexácziókkal 
járt, melyeket Kötvös magára venni nem akart, azt 
határoztuk, hogy a lapot felelős szerkesztőül Keleti 
Károly fogná aláirni, a lapengedélyért pedig mint kiadó 
Trefort fogna a kormányhoz folyamodni. Ez meg is tör- 
tént és a legrövidebb idő mulva Trefort — egyszerüen 
elutasittatott. Ő maga egy Csaba-Csüd, 1864 május 26. 
keletü levélben ezt ekként tudatja velem : 

, Április 25-én Bécsben voltam; 26-án fölkerestem 
Priviczert és Pápayt és néhány nappal később elmentem 
Eszterházy Móriczhoz. Mindegyikkel szóltam az általunk 
tervezett lap, vagy tulajdonképen hetilap iránt. Az urak 
ugy vélekedtek, hogy várni kellene, mig a magyar udvari 
kanczellária kebelében a belső állapotok némileg tisztul- 
nak. Azonban május 18-án Pestre visszaérkezve, vettem 
a következő végzést: ,A nagyméltóságu magyar kir. 
helytartótanács elnöksége folvó évi május 6-án 3564. eln. 
szám alatt kelt intézménve szerint a magyar kir. főkan- 
ezellár ur folyó hó 3-án 262. szám alatt kelt elnöki 
levelével az ön által Pesten Keleti Károly szerkesztése 
mellett kiadni szándékolt politikai és nemzetgazdasági 
hetilap czimü folyóirat kiadhatására kért engedélyt meg 
nem adhatónak tartá." Már most szeretném tudni, vajjon 

melyik főkanczellár működött május 83-án? Annyi bizo- 
nyos, hogy Pálffy akkor Bécsben járt. 

Inséges területeinken a mult évi adót kérlelhetet- 
lenül behajtják, daczára annak, hogy a föld jövedelmet 
nem hozott. Mielőbbi viszontlátásra, kiváló tisztelettel 
barátja 

Trefort." 

Most ugy Eötvös, mint Trefort részéről ujból minden- 
féle lépések történtek kedvezőbb határozat elérése czéljá- 
ból. Döntő helyről tétettek is mindenféle igéretek. Trefort 
ujból folyamodott és — ujból elutasittatott. Erre vonat- 
kozó levele igy szól: 


Csaba-Csüd, 1864 augusztus 16-án. 


Tisztelt barátom ! 


Tegnap hazaérkezvén, a következő közleményt vettem, 
lemásolván azt szóról-szóra : 


,2545/Pr. Trefort Agoston urnak. Ön által egy köz- 
gazdászati és politikai közlöny kiadhatására folyamodá- 
silag ujabban kért engedélyt a magyar királyi udvari 
kanczellár ur ő nagyméltósága folyó hó 85-én 958. szám 
alatt kelt elnöki levelével ismét megtagadandónak találta. 
Miről ön a nagyméltóságu magyar királyi helytartótanács 
elnöksége folyó évi augusztus hó 6-án 5460/eln. szám 
alatti intézménye következtében, folyamodásaihoz csatolt 
három darab mellékleteinek visszarekesztése mellett 
ezennel értesittetik. Pesten, augusztus 8. 1864. Cs. kir. 
kormánytanácsos Iorafka ..." 

Ez pedig akkor történik, mikor a , Pesti Napló", mint 
Deák személyes politikájának organuma, semmihez sem 
szól, mikor Bécsben folyvást azt mondják, hát ha Deák 
maga hallgat, miért hallgatnak a párt más emberei? 

Micsoda értelme van annak: Man kann sieh nur mit der 
Deák schen Partei verstüándigen ? ! 

Az egészhez nem kell kommentár. Azért Isten önnel! 

Tisztelője 
Trefort." 

Mikor aztán Trefort Pestre jött ez utóbbi végzéssel 
kezében, dühösen rohant fel Eötvöshöz. Ez nyugodtan 
olvasta át a rövid okmányt és azután mosolyogva mondá 
Trefortnak : 

No Guszti, a te miniszterségedre, ugy látszik, nem 
igen fényesek a kilátások! 

Miután azonban a hetilapot minden áron meg akar- 
tuk inditani, most Keleti Károly folyamodott a kiadha- 
tási engedélyért és ennek, a kit nyilván ártatlanabb 
embernek tartottak, mint a jakobinus Trefortot. végre 
megadták a kért konczessziót. Igy jelent meg a Hetilap, 
a melvre ma bizonyára már nagyon kevesen emlékez- 
nek, mely azonban mégis egyenesen nélkülözhetetlen 
forrást fog képezni mindenkire nézve, a ki valamikor 
ama kornak történetét megirni szándékozik; s szintén 
meglehetősen érdekes dolgok, melyek ama korra vonat- 
koznak és a Hetilapban nem találhatók, meg lesznek 
találhatók valamikor Eötvös hozzám intézett leveleiben, 
melyeknek teljes számban való közzétételét ma még 
sokféle tekintetek tiltják. 

Köztem és Trefort közt ezen Hetilap uj érintkezési 
pontot képezett és ő most többször jött fel Bécsbe, 
főleg miután az ugynevezett magyar kérdés valahára 
csakugyan komolvan folyamatba jött. E kérdést — mint 
akkor mindnyájan tudtuk — a bécsi Reichsrathban a 
stájerországi ugynevezett ,autonomisták", kiknek élén 
Kaiserfeld és Rechbauer állott, hozzák szőnyegre, még 
pedig Magyarországra nézve kedvező értelemben. Kaiser- 
feld ugy velem, mint Eötvössel és Treforttal élénk leve- 

lezésben állott. Kezemnél van Trefortnak egy erre vonat- 
kozó levele, a mely ugy hiszem, még ma is aktuális 
érdekkel bir és pedig annyival inkább, minthogy mond- 
hatom, hogy Trefort az abban kifejtett nézetekhez élte 
végeig tántorithatatlanul ragaszkodott. A levél igy szól : 
Csaba-Csüd, 1864 szeptember 14-én. 
, Lisztelt barátom ! 

Tegnap Kaiserfeldtől egy igen nevezetes levelet vet- 
tem, melyben többek közt azt irja, hogy ha a Lajtán 
tul a föderálizmus győzni találna, a  német-osztrákok 
lennének Ausztria szeparátistátvá, mert a föderálizmus, 
Felső- és Alsó-Ausztriát kivéve, mindenütt elnyomná a 
németeket. Én e tekintetben vele teljesen egy értelem- 
ben vagyok és azt hiszem, hogy a föderálizmus Magyar- 
országot szintén kiszolgáltatná a kedves oláhoknak, 
szerbeknek és tótoknak. Ezen levélnek és azon pozitiv 
hirnek benyoinása alatt, hogy Belcredi Horvátországban 
Magyarország ellen agitál, irtam a Wanderernek bekül- 
dött czikkemet. Azt hiszem, a dolog azon kérdésre redu- 
kálódik, vajjon egy alkotmányos monarchia föderalisz- 
tice szervezhető-e? Nagyon, de nagyon szeretnének 
bennünket lóvá tenni, de remélem, okosak és bölcsek 
leszünk. Adieu! Igaz hive Trefort." 

Hogy tulságosan ne fáraszszam az olvasó türelmét, 
a koronázás előtti időből még csak két, a mint hiszem. 
nem érdektelen levelet akarok közölni: 

Pest, 1867 márczius 14-én. 
, Kedves barátom ! 

Talán azt fogja hinni, hogy valami nagy eseményről 
akarom tudósítani. Nem, egyáltalában nem. Annyit azon- 
ban mondhatok, hogy a császárt igen jól fogadták, még 
pedig méltán. Arról sem értesithetem. hogy én valami 
nagy hivatalt kaptam volna. Én — a mint önnek szóval 
15 megmondtam — megmaradok vasutamnál; azután 

én nem tartozom a Deák kamarillájához; végre pedig 
miután már 1848-ban államtitkár, helyesebben al-állam- 
titkár voltam, most csak miniszter lehetek, ragy semmi 
sem. Ezuttal tehát jobban szeretek semmi sem lenni. De 
van ám egy kérésem. A tegnapi , Pesti Napló"-ban tőlem 
egy levél jelent meg, melyet választóimhoz intéztem. 
Nincs abban valami különös; de a mi politikai gyáva- 
ságunk és bornirt felfogásunk mellett a levél mégis 
, acte de courage". Nagyon szeretném, ha a Wanderer 
vagy egész terjedelmében, vagy kivonatosan közölné. 
lgazán nem magam miatt, mais pour la cause. Ha 
szükséges, megfizetem a papirt, a nyomdai festéket meg 
a fáradságot. 

Tehát a , Lajta" (ez volt czime egy akkorában Bécs- 
ben megindult. a magyar érdekeket képviselendő lap- 
nak, melynek munkatársai közé én is tartozom) hamar 
kiszáradt. Én ebben sohasem kételkedtem. Az a hazug 
fráter (itt a lapnak a kiadója értetik) azt állitja, hogy 
100,000 forint van rendelkezésére, pedig még korcsmai 
számláját sem tudta kifizetni. Vannak megfoghatatlan 
rejtélyes emberek. Adieu ! Egész szivvelhive Trefort." 


Pest, 1867 április §-án. 
, Kedves burátom ! ú 


Ma és holnap a horvát kérdést tárgyalják nálunk, 
miként ezt a lapokból ugyis tudja. Aprés tout, politikai 
kérdést csinálunk belőle és igy talán mégis czélt fogunk 
érni. De most egy kérésem volna. Én tudniillik most a 
hátulsó lábaimra állok főleg közgazdasági kérdésekben, 
mert ezekben minálunk határtalan tudatlanság uralkodik 
és a mellett — köztünk maradjon a szó — gyermekes 
illuziók még ott is, a hol azok legkevésbbé vannak 
helyén. Azt hiszik, a mi egyenesen nevetséges, hogy 
nekünk több és olcsóbb hitelünk lesz, mint Bécsnek ; 
valóságban pedig — ismét köztünk maradjon a szó — 

birodalmi garanczia nélkül senki sem akar nekünk pénzt 
adni. Én már most pártkülönbség nélkül vasuti ügyek- 
ben értekezletet tartottam és ezen értekezlet megbizásából 
egy emlékiratot nyujtottam át a közlekedési miniszter- 
nek, mely uri ember -—- harmadszor is köztünk marad- 
jon a szó — szakmájáról egy kukkot sem ért. Ezen 
emlékiratot azonnal heküldtem volna, hanem éppen 
most nyomják és azután át fogják adni a pesti lapok- 
nak. Nincs valami nagy értéke, de egy érdeme van, 
tudniillik, hogy pozitiv, minden utópiák és illuziók 
nélkül." 

(Itt aztán még néhány megjegyzés következik, mely 
az akkori , Pesti Napló"-ra és azon működésre vonatkozik, 
melyet én e lapnál folytattam. Nem tartom illőnek, 
hogy ezen megjegyzések egy általam irt czikkben lássa- 
nak napvilágot.) 

1867 végével Pestre költöztem át és Treforthoz való 
viszonyom ezen időtől kezdve nyerte azt a bensőséget, 
melyet legnagyobb örömömre szegény barátom élte végeig 
meg is tartott. Nem állhat szándékomban ezuttal Trefort 
életrajzát, vagy pedig sokoldaluftevékenységének részletes 
képét nyujtani, hanem csak néhány apró arabeszket 
kivánok szolgáltatni, melyekkel a majdani biografus tán 
kissé ki fogja diszithetni előreláthatólag komoly és kimeritő 
munkáját. Ennélfogva a kronologiai rendhez sem kellvén 
ragaszkodnom: mindenekelőtt közzéteszem Trefortnak 
egy levelét, mely e férfiunak valódi szabadelvü gondol- 
kozás-módját találóbban jellemzi, mint bármely hosszu 
fejtegetés. Abban az 1867. évi márczius 14-éről kelte- 
zett levélben, melyet föntebb közöltem, azt mondja 
Trefort, hogy ő ezentul már csak miniszter lehet vagy 
semmisem. 1872-ben köztudomás szerint csakugyan 
miniszter lett, azután pedig az évek folytán az első osztályu 
vaskoronarend lovagja és egyszersmind valóságos belső 

Falk Miksa: Kor- és jellemrajzok. 22 

titkos tanácsos. Néhány nappal, mielőtt ezen kitünte- 
tést a hivatalos lap közzétette, a következő sorokat kap- 
tam tőle : 


Pest, 1881 április 19-ikén. 
, Kedves barátom ! 


Tegnap nagyon korán kerestelek, mert ugy gondol- 
tam, hogy akkor legbiztosabban foglak otthon találni ; 
te azonban még komotizáltál és ezt nagyon jól tetted. 


Mint régi barátod — meri hiszen mi már sok dolgon 
estünk út egymással a nélkül, hogy egymást bűrmikor is 
félreértettük volna — tudtodra akartam adni, a nélkül, 


nogy általad félreértessem, imiszerint ő felsége engem 
husvét előtti szombaton titkos tanácsossá kinevezett. 
IIy dolgok körüli nézetem az, hogy azokat monarchikus 
államban köszönettel el kell fogadni. Azokat keresni 
nem szabad és ha önként meg nem adatnak, nem sza- 
bad e miatt zugolódni és haragudni. Adieu! Régi barátod 


Trefort." 


Én azonnal egy szivélyes szerenesekivánattal feleltem 
neki. hozzátevén, hogy eljárását nemcsak hogy félre 
nem értem, hanem nálánál még egy lépéssel tovább 
megyek, mert ugy vélem, hogy bizonyos hivatalos állá- 
sokban a korona elismerésének minden külső jelét 
nemcsak hálásan el kell fogadni, hanem ily állásu 
embernek joga van az ily kitüntetéseket még keresni is, 
természetesen tisztességes és méltóságteljes, saját öntuda- 
tát meg nem alázó módon. Mert parlamentáris államban 
a miniszter állása két oszlopon nyugszik: a koronának 
és a nemzetnek bizalmán; és az ilyen miniszteri állás 
kifelé csak akkor mondható valóban szilárdnak, ha a 
parlament bizalomnyilvánitásai a koronáéival kiegészit- 
tetnek. 

1872-ben tehát Trefort vallás- és közoktatási minisz- 
ter lett; de kollégái sok más kérdésben, nevezetesen 
pénzügyiekben is, nem egyszer kértek tőle tanácsot és 
midőn Ghyczy Kálmán pénzügyminiszter lett, egyetlen 
fontosabb lépést sem tett a nélkül, hogy azt Treforttal 
meg ne beszélte volna. E tekintetben az utóbbi nekem 
egy igen mulatságos történetet beszélt el, mely Ghyczy 
Kálmánnak különben köztudomásu kétkedő természetét 
és önbizalomhiányát igen élénken jellemzi. Midőn az 
ismeretes nagy pénzügyi műtét körül a bécsi hitelintézeti 
csoporttal folytatott alkudozások oly stádiumba jutottak, 
hogy az ügyletnek végleges megkötését lehelett foganatba 
venni, Ghyezv a magyar hitelbank akkori igazgatójával, 
Weninger Vinczével Bécsbe ment és Trefortot meg- 
kérte, hogy őt oda elkisérje. 

Trefort és Ghyczv a magyar kir. udvari kunczellária 
épületében lakott és a végtanácskozmányok Trefort szo- 
bájában lettek megtartva. Körülbelül éji 11 óra lehetett, 
midőn a lanácskozást befejezték és az abban résztvett 
urak, ezek közt Ghyezv is, hazaindulni készültek; csak 
Weninger mondta, hogy ő még marad és Treforttal 
még negyed óráig esevegni szeretne. Ghyczy távozott, 
de nem a nélkül, hogy elmenetele előtt egy gyanakodó 
pillantást ne vetett volna ama két urra. 

Masnap reggel, Trefori még ágyban feküdt, hozzájött 


Ghyezy. 

— Kedves Guszti, — kezdte erőltetett közömbösség- 
gel — Weninger tegnap este még sokáig nálad maradt ; 
ugyan mit is beszéltetek egymással ? 

— Mindenféle közömbös dolgokat, — mondta Trefort, 
— semmi olyat, a mi téged érdekelhetne. 

— Guszti! — mondta most Ghyezy ünnepélyes han- 
gon. — Mi régi barátok vagyunk, te bizonyára nem 


fogod akarni, hogy magamat blamirozzam. Én ama 

pénzemberek furfangjával nem tudok megmérkőzni. Nem 
hiszed-e, hogy ők engemet rá akarnak szedni? Nem 
vettél ki ilyesmit Weninger beszédéből? 

Trefort elnevette magát. 

— De, kedves barátom, — mondá — igaz, hogy 
ezek az urak üzletemberek, a kik nem a mi szép sze- 
meinkért fognak nekünk pénzt adni; de ők tisetességes 
üzletemberek, a kik mérsékelt polgári nyereséggel beérik 
és azt hiszem, hogy azon föltételek, a melyekben tegnap 
este megállapodtunk, olynemüek, hogy az adott viszo- 
nyok közt az ország meg lehet velök elégedve és mi 
is bátran vállalhatjuk magunkra ezekért a felelősséget. 

Azután még egyideig ide-oda beszéltek és Trefort 
végre azt hitte, hogy Ghyczy aggodalmait lecsillapitotta. 

Miután Trefortnak, mint vallás- és közoktatásügyi 
miniszternek a kölcsönszerződés formális aláirásánál nem 
kellett Bécsben jelen lennie, ő azt határozta, hogy másnap 
a délutáni gyorsvonattal haza megy. A bérkocsi már is 
az udvari kanczellária kapuja alatt állott és két órakor 
Trefort gyorsan lejött a lépcsőn, hogy a kocsiba száll- 
jon. Akkor, mintha a földből kinőtt volna, a kocsi mel- 
lett egyszerre fölmerült ismét Ghyczy Kálmán alakja. 
Trefortot karonfogva hátravezette az udvarra. 

— Guszti, — mondta siralmas hangon, — az égre 
kérlek, mondd meg, mit beszéltél Weningerrel tegnap 
este ? 

De most Trefortnak, a ki köztudomás szerint külön- 
ben sem volt valami halvérü uri ember, elszakadt a 
türelme és miután boszuságának nagyon drasztikus 
kifejezést adott volna, a kocsihoz szaladt; beszállott és 
Ghyezyt ott hagyta a kapufélfánál. Igaz, hogy néhány 
perczczel később ő maga is megbánta ezen hevességét 
és midőn Ghyezy Pestre hazajött, Trefort azonnal meg- 
látogatta őtet, hogy tőle bocsánatot kérjen. 

— Hiszen én nem is haragszom, — mondotta Ghyezy 
— hanem ugy-e kedves barátom, arról a mi kölesön- 
üzletünkről többet már nem beszélt veled Weninger ? 

Ez alkalommal Trefortnak jó humora győzött; egy 
szót sem szólott, hanem kalapját fogta és elpárolgott. 

Ez alkalommal (pardon. az öregség fecsegővé teszi 
az embert) szeretnék még egy kis történetet elmondani, 
melyet föltétlenül hiteles forrásból kaptam és mely 
Treforttal nem áll ugyan semmiféle összeköttetésben, 
hanem annál inkább jellemző Ghyezy tulzott skrupuli- 
zálására nézve. 

Midőn Deák Ferencz 1567-ben a koronázási oklevél 
tervezetét befejezte, azt, daczára annak, hogy Chyezy 
a határozati párthoz tartozott, mégis ez utóbbival közölte, 
mert a baloldal akkori vezére magyar közjogi kérdé- 
sekben barát és ellenség által elsőrangu tekintélynek 
ismertetett el. Egyszersmind meg lett kérve Ghyezy, 
hogy netaláni megjegyzéseit Deákkal irásban közölni 
sziveskedjék. Ghyczy ezt meg is tette. Deák azonnal 
hozzáfogott a munkához és a (Ghyezy részéről kivánt 
módosításokat egytől-egyig keresztülvitte, ugy találván, 
hogy ezen kifogások mind alárendelt természetüek ugyan, 
de magukban véve alaposak. Ezen munka be lévén fejezve, 
az határoztatott, hogy Andrássy Gyula gróf másnap 
délután a tervezettel Bécsbe fogna menni, hogy ő fel- 
sége elé terjeszsze. Szintén másnap délben Ghyczyt 
értesítették, hogy az ő kifogásai kivétel nélkül lettek 
tekintetbe véve. Alig egy órával későbh Ghyezy meg- 
lehetősen leverten jelen meg Deáknál. 

— Kedves Feri, — mondá — nem hiszed-e, hogy 
én tegnap valami ostobaságot követtem el? 

— Hogy-hogy? — kérdezte Deák csodálkozva. 

— Azokkal a módositásokkal, melyeket én a koro- 
názási hitlevélre nézve javasoltam. 

— Söt ellenkezőleg, —- mondá Deák — én azokat 
egytől-egyig helyeseknek találtam és az okmányt azok 
szerint módositottam. 

— Hiszen épen ez az! — mondá Ghyezy — mi ket- 
ten, fájdalom, politikai ellenfelek vagyunk és igy attól tartok, 
hogy az, a mit te a magad szempontjából elfogadható- 
nak találsz, az az én szempontomból csak ostobaság lehet. 

Az öreg ur összevonta sürü szemöldökeit : 

— Hallod-e, — mondá — ilyen gorombaságot még 
senki sem mondott nekem; hogy valami azért legyen 
ostobaság, mert én elfogadom, az már mégis sok. 

Nagv fáradságába került az öreg urnak Ghvczy kéte- 
lyeit leküzdeni és ezen kitünő férfiu csak akkor nyugo- 
dott meg sorsában, inidőn Deák arra figyelmeztette, 
hogy minden kifogás ugy is el van késve, mert Andrássy 
gróf a tervezettel már is utban van Bécs felé. 

De térjünk vissza Treforthoz. 

Nyári szünidejét rendesen külföldi utazásokra hasz- 
nálta fel és ily alkalommal oly nagymérvü testi fárad- 
ságot vett magára, a melyet nálánál fiatalabb ember 
sem birna kiállani. Ő sohasem szoritkozott a főváro- 
sokra, hanem meglátogatta a kisebb helveket is, ha ott 
valami olyat lehetett látni, a mi a művészet vagy tudo- 
mány szempontjából érdekes. A külállamok közül leg- 
jobban szerette Francziaországot. Midőn utolszor volt 
ott, 1881 szeptember 6-án Párisból ezt irta neken!: : 


, Nedves barátom! 


Látom a Lloydból, hogy ismét Pesten vagy. Remélem 
és kivánom, hogy az utazás neked épen ugy egészsé- 
gedre vált légyen, mint nekem. Én másodika óta Páris- 
ban vagyok. E városról sokat lehetne irni, de majd 
szóval elmondom benyomásaimat. Most csak annyit: 
hogy itt csend és rend van ; sokkal több mint Pesten. Csak 


343 


az ujságok lármáznak. Ez a Páris még szép és kelle- 
mes város, habár nem szive és lelke az emberiségnek, 
miként Heine és Börne állították. 8-án elutazom innen, 
még pedig egyhuzamban Stuttgartig, azután hazafelé, 
hol körülbelül 15-én fogok megérkezni. Ez a Páris foly- 
tonos kiállitás; egy nagy  műipar-muzeum. Adieu! 
Hived 
Trefort." 

A párisi Figaro Trefort halálakor kiemelte, mily nagy 
előszeretettel viseltetett a boldogult miniszter Franczia- 
ország irányában; de a Figaro által kifejezett indokra 
nézve bátorkodom néhány szerény kételynek kifejezést 
adni. A Figaro ugyanis ugy vélekedik, hogy Trefortnak 
ezen előszeretete nagyon természetes, mert hiszen az 
ő ereiben franczia vér folyt. És valóban, még a hazai 
lapokban megjelent nekrologok is kivétel nélkül azt 
állították, hogy Trefort egy , Franeziaországból beván- 
dorolt felsőmagyarországi orvosnak" fia volt. Ugyanezen 
adattal találkoztam valamennyi Conversations-Lexikonban. 
De ez előttem nem nyom semmit, mert hiszen tudjuk, 
mily módon készülnek az ilyen életirások. Indiszkréczió 
volna, ha e helyen ismételni akarnám azt, a mit Trefort 
származására nézve egyik fiatalkori barátja velem közölt, 
de igenis néhány tényleges körülményt szeretnék az 
olvasónak figyelmébe ajánlani, reá bizva azután, hogy 
e tényekből a következtetéseket levonja. 

Egy , felsőmagyarországi orvos", legalább rendszerint, 
nem szokott oly fényes anyagi viszonyok közt élni, hogy 
fiát, midőn ez még alig haladta tul életének huszadik 
évét, éveken át utaztathatná egész Európában, még 
pedig a harminczas években, tehát oly időben, midőn 
az utazás még hasonlithatatlanul költségesebb volt, mint 
ma. Azután valószinü-e, hogy oly előkelő urhölgy, a 
milyen Csáky Petronella grófné volt. magára vállalta 

volna egy egyszerü felsőmagyarországi orvos fia fölötti 
gyámságot s hogy oly büszke és előkelő uri ember, a 
milyen az öreg Rosty volt, egy kevéssé ismert felső- 
magyarországi orvos fiának minden habozás nélkül egyik 
leányát nőül adja ? Vajjon nem csodálatos-e, hogy meg- 
lehetősen széles ismeretségeim daczára, én legalább 
még nem találkoztam oly emberrel, a ki azt a felső- 
magyarországi orvost, Trefort állítólagos atyját szemé- 
lyesen ismerte volna? És nem-e még ennél is csodála- 
tosabb az, hogy Trefort, daczára annak, hogy több mint 
harmincz éven át nemcsak vele, de családjával is a leg- 
bensőbb viszonyban állottam, soha atyjáról, vagy anyjáról 
nem beszélt, soha egyetlen szóval nem árulta el, vajjon 
voltak-e valamikor testvérei és hogy még Eötvös és 
annak családja is, kiknek barátságával ugyanily hosszu 
idő óta dicsekedhetem, mindezen dolgokra nézve soha, 
de soha egy árva szót nem ejtettek? Ha mindez csupa 
véletlen, akkor a véletlen itt igazán csodával határos. 

Megemlékeztem már azon benső baráti viszonyról, 
mely köztem és a boldogult miniszter közt fennállott. 
Nem lett az soha akár csak egy perczig komolyan meg- 
zavarva. Egyetlen egy esetben, midőn egy kis veszély 
fenyegette, még pedig, a mint nyiltan be kell vallanom, 
az én hibám által fenyegette, a dolog Trefortnak határ- 
talan szivjósága által gyorsan és alaposan lett rendezve. 
Egy vidéki ügyvéd, a ki oly kerületben lakik, melyet én 
évekkel ezelőtt a parlamentben képviseltem, oly időben, 
midőn már rég nem voltam az illető kerületnek kép- 
viselője, mégis megkért, hogy fiának valamely ügyében 
járjak közbe Trefort miniszternél. Én ezt megtettem és 
Trefort határozottan megigérte a kérelem teljesítését, a 
mit én természetesen azonnal tudtára adtam az illető 
ügyvédnek. Ez utóbbitól azonban néhány hét mulva 
egy impertinens levelet kapok, melyben azt irja, hogy 

Trefort miniszter ur ,kegyeső volt őt is, engemet is 
, fölültetni", hogy fia érdekében nem történt semmi; 
azután pedig egész özöne következett a válogatott 
gorombaságoknak, melyek kevésbbé én ellenem, mint 
Trefort ellen voltak irányozva. Nagyon ingerült hangu- 
latban összehajtottam ezt a levelet, saját névjegyemet 
mellékeltem hozzá és ez utóbbira csak azt az egyetlen 
szót irván: , Köszönöm", az egészet Trefortnak átküld- 
tem. Aznap délután Bécsbe mentem, a hová két nappal 
később utánam küldték Trefortnak következő levelét : 


Budán, 1882 január 28-án. 
, Tisztelt harátom! 

Tegnapelőtt, éppen midőn levesemet ettem, vettem 
jegyedet azzal a ,köszönöm" szóval és hozzá V. imper- 
tinens levelét is. Itt küldöm neked október 26-iki ren- 
deletemet (e rendelet az ügyvéd kérelmének teljesítését 
tartalmazza, nem ugyan az általa kivánt, hanem fiára 
nézve még sokkal előnyösebb alakban), vajjon lehet-e 
embernek ennél többet tenni? Nagyon kérlek, bocsáss 
meg, de ismételnem kell, hogy V. egy impertinens 
goromba ember; hanem V. ide, V. oda, azért mi jó 
barátok maradunk . . . 

Én testben-lélekben beteg vagyok. Természetes uton 
meghalni, ez az egyetlen biztos szerencse e földön. 
Meguntam azon türhetetlen visszásságokat, a melyek 
kicsiben és nagyban kinoznak. Adieu ! 

Régi barátod ITRATONÚ 

Ezen desperát végsorokra még vissza fogok térni. 
Első, mit e levél vétele után tettem, az volt, hogy lel- 
kem mélyéig elszégyeltem magamat, a másik pedig az, 
hogy rögtön irtam Trefortnak, őszintén bevallva, hogy 
ez alkalommal ismét ideges ,sz . . . r" voltam. Posta- 
fordultával vettem a következő választ: 

Budán, 1882 január 30-ikán. 
, Kedves szeretett barátom .! 

Ámbár nemsokára hazajösz, kedves leveledet még 
sem akarom válasz nélkül hagyni; mert azt konczedá- 
lom ugyan, hogy ideges vagy, de ünnepélyesen filtako- 
zom az ellen, hogy ,sz . . . r" volnál. Egyébiránt min- 
denkiről és igy kissé önmagáról is elinondhatja mind- 
egyikünk: et magnus interdum dormitat Homerus ! 

Én nagyon kényelmetlenül érzem magamat testben 
és kedélyben. Bubánat. gond, örökös visszásságok és 
faggatások teljesen lehangoltak. Érzéktelen vagyok min- 
den öröm, minden gyönyör irányában. Kifáradtam a 
harczban és meguntam azt. 

Isten veled! Viszontlátásig régi szokott barátsággal 

Trefort." 

Ezzel a dolognak vége volt és ezen egyetlen egy 
esetet kivéve, köztünk soha még egy ingerült szó sem 
fordult elő. De bármennyire megörvendeztetett is az a 
nagylelkü modor, melylyel Trefort ezen magában véve 
nem igen jelentékeny viszály fölé a feledés fátyolát 
boritá, mind a két levélnek végsorai mégis komolyan 
nyugtalanitottak és meg vagyok győződve, hogy azok 
nagy mértékben meglephetik olvasóimat is, a kik e 
kitünő férfiut mindenkor csakis a derült oldaláról ismer- 
ték és alkalmasint nem is sejtették, mily szomoru álla- 
potok léteztek e férfiu kedélyében. Igaz, hogy a sors 
kegvetlenül is bánt bele. 

Kevéssel Pestre való költözködésem után elvesztette 
kitünő nejét, a ki miként valamennyi Rosty-leány, ugy 
a szellemnek, mint a szivnek rendkivüli műveltségével 
birt és Trefortnak oly hű élettársa volt, hogy ezen 
veszteséghez még évek mulva sem tudott hozzászokni. 
Igy egyedül maradt hat gyermekével, kik többnyire még 
a leggyöngédebb korban állottak és a kik közt öt leány 

volt. Ezeknek ő nemcsak apja volt, hanem az anyát 
is kellett pótolnia s ő ezt oly önimegtagadással tette, 
mely miden dicséreten felül áll. Alig volt oly est, a 
melyet gyermekeinek körén kivül töltött. Ő olvasoti, 
mig emezek játszottak vagy dolgoztak; azután néha- 
néha vagy ő olvasott föl nekik, vagy ők neki. Megható 
képe volt ez a szép benső családi életnek. 

Nejének halála egyébiránt még anyagilag is keménven 
sujtotta Trefortot. Néhány rossz esztendő következtében 
békésmegyei birtokának jövedelmezése majdnem telje- 
sen megszünt és a nagyszámu család azon évjáradék- 
ból élt, melyet az öreg Rosty, miként valamennyi 
gyermeke, ugy TIrefortné javára is az angol bankban 
biztositott. 

Az asszony halálával Trefortnak ezen segédforrása is 
megszünt . . . 1876 november 25-én nagy öröm érte 
Trefortot; Edith nevü bájos leányát egy kitünő fiatal 
emberrel, Batthyány Ferencz grólfal látta az oltár elé 
lépni. A következő év október havában már is egy 
gyönyörü szép kis unokát ringathatott ölében és néhány 
hétiel később, 1877 november 5-ikén ez a fiatal 
Batthyány gróf — a ravatalon feküdt. Alig 32 esztendős 
volt, a mikor meghalt. És ismét egy évvel később 
Trefortnak nagyreménvü egyetlen fiát, Ervint ragadta 
el a halál. Igaz, hogy a fiatal ember egészsége külön- 
ben sem volt nagyon szilárd. Még jól emlékezem, hogy 
azon a télen, mely Boszniába menetelét megelőzte, 
Ervin egy kis tánczmulatságban vett részt, melyet nálam 
tartottak. Amaz éjjel ő egyszerre eltünt és csak hosz- 
szabb idő mulva tért vissza halálsápadtan. Tudakozódá- 
somra arról értesültem, hogy vérhánvási rohama volt, 
már pedig ily gyönge egészségre nézve a Boszniában 
való katonáskodás fáradalmai nem tartoznak éppen az 
erősítő eszközök közé. 

Örökké felejthetetlen marad előttem az a reggel, 
midőn Trefort Ervin haláláról értesültem. Alig jöttem 
be hivatalomba s máris kopogást hallottam a hátsó 
ajtón, mely közönségesen zárva szokott lenni. Trefort 
rendszerint ezen az ajtón jött be hozzám, igen erélyes 
kopogtatás által ismertetvén meg imagát. Ezuttal a 
kopogás igen halk volt és ennek következtében nem is 
nyitottam ki az ajtót. Ekkor kivülről nevemethallám kiáltani 
s most ráismertem Trefort hangjára. Kinyitottam az ajtót 
és ugy éreztem magamat, mintha a villám sujtott volna 
le; mert künn az ajtó oszlopához támaszkodva, könyek- 
től elárasztott halálsápadt arczezal állott a szegény ember. 

— Az Istenért, mi történt? — kérdém. 

— Ervin meghalt, — válaszolt alig hallható hangon, 
azután tántorgó léptekkel követett a szobába s hangos zoko- 
gás közt mondta el mindazt, a miről forrón szeretett fiának 
utolsó napjaira s halálára vonatkozólag tudomása volt. 

E haláleset mély sebet ejtett nemes atyai szivén s azt 
hiszem, hogy azt soha nem is heverte ki teljesen. Ismét 
néhány évvel később egyik leánya, Ilona, sógoránál, a 
Bécsben lakó Amadei grófnál tartózkodott. Egyszerre 
az a hir jött onnan, hogy már huzamosabb idő óta az 
elmeháborodás jelei voltak észlelhetők a szegény leányon 
s ezen jelenségek az utóbbi időben oly aggasztó módon 
ismétlődtek, hogy a szerencsétlent egy tébolydába kellett 
szállítani. Ott töltött, ha jól emlékezem, még egy vagy 
két esztendőt ezen csinos, szeretetreméltó és művelt 
leány, mig végre a halál kiszabaditotta szomoru állapo- 
tából. Nos, mindezek oly dolgok, melyek még a legerő- 
sebb férfi kedélvét is legmélyebb rejtekeiben megrázkód- 
tatni képesek és már ezen élmények után is minden 
érző ember megfoghatónak fogja találni azon szivet- 
renditő jajgatást, mely Trefort imént idézett leveleinek 
végsoraiból kihallatszik. 

Ezen családi balesetekhez csatlakozott még egész sora 
a másnemü, részint anyagi, részint erkölcsi természetü 
kellemetlenségeknek. Már előbb megemlékeztem azon 
körülményekről, melyek következtében Trefort anyagi 
viszonyai egyáltalán nem voltak kedvezők; hogy pedig 
valahányszor egy előkelő állásu ember hasonló helyzet- 
ben van, mindig akadnak oly emberbarátok, kik ezen 
helyzetet a legszivtelenebb módon kizsákmányolják, azt 
talán felesleges mondanom. Igy Trefort is minisztersége 
idejébe oly terheket vitt át, melyeket alig volt képes 
elviselni. Ő maga előbb is, utóbb is a legszerényebb 
életmódot folytatta, szerényebbet, mint bármely egyszerü 
polgárember. Vendéget sohasem látott házánál, felnőtt 
leányai oly egyszerüséggel öltözködtek, hogy azt már 
tovább fokozni alig lehetett volna. A mi csekély házi 
szükségei fedezése és azon jótékonysági zsarolások után, 
melyeknek minálunk mindenki és a miniszter természe- 
tesen még fokozott mértékben ki van téve, miniszteri 
fizetéséből még fenmaradt, azt arra forditotta, hogy régi 
adósságait lassankint törleszsze. Ő férfiasan küzdött e 
nehézségek ellen, a nélkül, hogy ezen bajai miatt vala- 
mikor a panasznak egy hangja átlépte volna ajkainak 
küszöbét; sőt még többet is mondhatok. Egy igen-igen 
hatalmas kéz egy alkalommal segitségét ajánlotta fel, 
hogy az ország körül annyira érdemesült hazafi legalább 
éltének utolsó éveit anyagi gondok nélkül tölthesse. 
Trefort megköszönte a jóakaratot, de a segélyt nem 
fogadta el. Annál utálatosabb szinben tünik fel azoknak 
aljassága, a kik ily férfiu ellenében, nevezetesen miniszter- 
ségének első éveiben azzal a rágalommal mertek föl- 
lépni, hogy állását a maga meggazdagitására használja 
fel. 

Számtalanszor, ha ezen alávalóságok egyike ismét 
megtalálta utját a nyilvánosság elé, a legnagyobb izgatott- 

ságban jött hozzám és azután oly keserüségbe élte bele 
magát, melyet alig voltam képes lecsillapítani. Szám- 
talanszor kérdezte, vajjon érdemes-e, hogy valaki egész 
életét önzetlen munkásságban a közjónak szentelje, midőn 
ezzel még azt az egyet sem éri el, mire az utolsó pol- 
gárnak igénye van, tudniillik, hogy személyes becsülete 
tiszteletben tartassék?! Én ilyenkor mindig bátoritottam 
őt és ő végre is belenvugodott sorsába, mert igazi lel- 
kesedéssel esüggött azon magasztos misszión, melynek 
teljesítését élte feladatának tekintette. Azonkivül annyi- 
ban mégis szerencsés véralkata volt, a mennyiben 
könnyen lobbant fel a legmagasabb izgatottságra, de ezen 
pillanatnyi benyomásokat aránylag rövid idő alatt ismét 
le tudta győzni. Hiszen különben annyi szerencsétlenség 
és küzdelem közepette. hogy is lehetett volna 72 éves 
és hogyan teljesíthette volna élte végeig hivatalának erő- 
feszitő és erőemésztő kötelességeit? 

Azonkivül volt neki a vigasznak és megnyugvásnak 
még egy eszköze. mely ő nála sohasem tévesztette el 
hatását. Ha a sors valamely alkalommal ismét nagyon 
erősen megránczigálta szegénv szivét, ha kedélyét egy 
ujabb sulyos esapás érte, akkor vigaszt és üdülést kere- 
sett a jelen. valamint a mult kor nagy szellemeinél, 
akkor belemélyedett a világirodalom remekműveibe és 
szeileme, valamint szive megerősödve és ujból meged- 
ződve került ki ezen kasztáliai forrásból. 

Legalább egyszer hetenként meglátogatta nőmet , egy 
kis irodalmi traesras — mint mondani szokta. Állásom 
ugy hozza magával, hogy családom mindig Írissen kapja 
az irodalmi ujdonságokat; de nőm akármilyen iro- 
dalmi ujdonságot hozhatott szóba, Trefort azt már 
olvasta. 

— Hogy lehet az, hogy ön annyit olvas? — kérdezte 
egyszer nőm a minisztertől. 

— Ennek igen egyszerü magyarázata van, — felelt ő 
mosolyogva — nem tudok aludni és igy az éjnek leg- 
nagyobb részét olvasással töltöm. 

Ezen álmatlanságtól eltekintve egyébiránt igen erős 
egészsége volt; csak egy alkalommal kellett komolyabb 
gyomorbaj ellen küzdenie. A következő nyáron azután 
együtt mentünk Karlsbadba. de neki eszeágában sem volt 
magát az ottani gyógymód szigoru szabályainak alá- 
vetni. Mig én reggeli hat órakor, mihelyt a Labiczky- 
féle zenekar a Sprudel-Halléban első chorálisát hallatta, 
már az ágyon kivül voltam, azután a szabályszerü 
pohárszámmal öntöttem magamba a gvógyvizet, utána 
pedig kilenecz óráig , mozogtamf, hogy mindezen tortu- 
rák után végre valahára a rég óhajtott reggelihez jus- 
sak: addig Trefort nyolcz óra előtt sohasem hagyta el 
ágvát, azután teljes lelki nyugalommal felöltözködött, 
kilencz órakor a Mühlbrunnenhez sétált, ott (ezt ő 
maga rendelte magának, mert orvostól nem kért tanácsot) 
egyetlen egy poharat ivott a meleg vizből és egy negyed órá- 
val utána már is a reggeli mellett ült, valamint az ebédnél 
is a körülötte ülők nagy rémületére pecsenyéjét mindig 
salátával ette, pajkos mosolylyal körülnézve, mintha azt 
akarná mondani a szegény betegeknek: Tessék ezt utá- 
nozni! Ezen kissé furcsa gyógymód azonban neki annyira 
jót tett, hogy azóta nem is ment többé Karlsbadba. 

Hogy ő valamikor öreg lehetne. vagy talán már is 
az, erről hallani sem akart. Annak idején a kereske- 
delmi akadémia uj épületének felavatásánál mindketten 
jelen voltunk s Trefort mellettem ült. Midőn a kereske- 
delmi akadémia elnöke, az öreg Weisz Bernát magyar 
diszruhában a szószékre lépett és beszédét elmondani 
készült, azt suttogtam Trefort fülébe : 

— Vajjon hol leszünk mi oly időben, midőn nekünk 
is 83 éveseknek kellene lennünk? 

Ő gyors mozdulattal felém fordult : 

— No hát 4v/ leszünk? — kiáltott heves gesztiku- 
láczióval. — Hát ho! leszünk? Hát itt leszünk a hol 
most vagyunk! 

Ezek után képzelhető, mennyire megrémültem, midőn 
1888 február elején (éppen akkor lettem megválasztva 
a kassa-oderbergi vasuttársaság elnökévé, mely vállalat- 
tal Trefort mint igazgatósági tag minisztersége előtt 
szintén szorosabb viszonyban állott) a következő soro- 
kat vettem: 

1888 február 2-án. 
, Kedves bardtom! 

Megválasztatásodhoz szerencsét kivánok neked és a 
társaságnak. Élvezd jó egészségben ezen ujhivatalodat. 
Én nagyon rosszul vagyok. Álmatlan éjek, zugás a fej- 
ben és lélegzési nehézségek! Vajjon nem fog-e ezen 
egész história valami tűdö-szélhüdéssel végződni ? 

Isten veled! Régi barátod Trefort." 

Szegény igazat szólt! Ő csakugyan igen rosszul volt 
és kevés nappal azután rájött azon sulyos betegség, 
melynek folyama alatt heteken át élet és halál között 


lebegett. 

— Én akkor már mind a két lábammal a sirban 
állottam — mondta nekem Gmundenben utolsó talál- 
kozásom alkalmával. — Egyikkel még most is benne 


vagyok — tette hozzá kis szünet után szomoru hangon . . . 

Midőn ama sulyos betegsége idején márcziusban 
Korányi és Markusovszky orvos urakat bizalmasan meg- 
kérdeztem, milyen véleménynyel vannak ők Trefort 
állapotáról, mind a kettő oda nyilatkozott, hogy van 
ugyan némi remény, hogy a miniszter az akut roha- 
mon át fog esni, de még akkor is, ha ezen remény 
teljesülne, a régi Trefortot nem fogjuk visszakapni, hanem 
ezen régi Trefortunk helyett lesz egy öreg Trefortunk. 

És az orvosoknak reménye csakugyan teljesedett. de 
— fájdalom — aggodalmuk ís! Hónapokon át küzdött 
Trefortnak erős természete a fojtó angyal ellen, a ki 
kegyetlen kezét már is kinyujtotta feléje. Az egész 
ország lázas feszültséggel kisérte ezt a küzdelmet, mert 
a gyanusitások és támadások régen megszüntek; a 
pártok különbség nélkül méltányolták e derék férfiu nagy 
hazafias érdemeit és bátran mondhatni, hogy működé- 
sének utolsó évei alatt ő volt valamennyi párt előtt a 
legnépszerübb miniszter. Ez megható módon nyilvánult, 
midőn hosszu betegsége után ismét megjelent a képvi- 
selőházban. Én akkor keserü szemrehányásokat tettem 
neki, hogy eljött, mert hiszen tetszik ismerni képviselő- 
házunk kedves légkörét, mely még az egészséges embert 
is beteggé teszi, a betegre nézve pedig kell, hogy 
egyenesen halálthozó legyen. És ő csakugyan kétszer 
vagy háromszornál gyakrabban nem is jelent meg a 
házban. 

Junius 29-én Ágnes leányával kijött hozzánk a Város- 
ligetbe. Péter és Pál napja volt és ő azt remélte, hogy 
engem ez ünnepnapon otthon talál; én azonban a 
városban voltam és midőn hazajöttem, családom 
elmondta, hogy a miniszter külseje még nagyon rámu- 
tat ugyan a kiállott szenvedésekre, de hogy ő meglehe- 
tősen derült hangulatban volt, sőt még régi mozgékony- 
ságát is, habár nem teljesen, de legalább egy részben 
visszanyerte. Szándéka, melyet akkor nőmmel közölt, 
az volt, hogy először Felső-Magyarországba megy, ott 
egy pár barátot, ezek közt Császka püspököt is meg- 
látogatja, azután pedig augusztus elején néhány hétre 
Isch]lbe rándul. 

Midőn nőm által arról értesült, hogy mi Gmundenbe 
megyünk és az ottani Belle-vue vendéglőben már lakást 
is rendeltünk, megigérte, hogy Ischl felé utaztában 

Falk Miksa : Kor- és jellemrajzok. 23 

bennünket Gmundenben meg fog látogatni, hogy leg- 
alább egy-két napot velünk tölthessen. Másnap én 
elutaztam és valamivel későbben nagy örömmel olvas- 
tam a lapokban, hogy Trefort csakugyan Felső-Magyar- 
országba utazott, hogy ott különféle templomokat és 
közintézeteket látogatott; mindez pedig arra a reményre 
jogosított, hogy állapota határozottan javult. Ígen nagy 
volt tehát örömöm, midőn a gmundeni vendéglős augusztus 
elsején arról értesitett, hogy Trefort miniszter, valamint 
annak leánya és titkára számára lakás lett rendelve, 
még pedig földszint, mert a lépcső nagyon fárasztja a 
minisztert és hogy másnap a kis társaság már is meg 
fogna érkezni. 

Másnap délben a portás csakugyan felhozta nekem 
(én az első emeleten laktam) Trefort névjegyét azon 
szóbeli izenettel, hogy a miniszter bocsánatot kér, ha 
nem jön fel személvesen, de gyönge állapota nem 
engedi meg, hogy a lépcsőn felmenjen. Én azonnal 
lesiettem hozzá és leirhatlanul megrémültem azon az 
állapoton, melyben régi barátomat találtam. Összezsu- 
gorodva ült egy karszékben, arcza halvány volt és 
beesett, szeme fénvtelen és midőn ajkait kinyitotta, 
nem szólás, hanem dadogás volt az, a mit hallottam. 

— Ugvan mit szól. hogyan néz ki szegény ? suttogta 
fülembe Ágnes kisasszony. 

Azonnal meg is kértem Trefortot, hogy feküdjék 
ágvba, mert mégis lehetségesnek tartottam, hogy talán 
csak az utazás tette őt ily mértékben tönkre és ezt 
annyival is inkább hittem, miután Ágnes kisasszony 
elmondotta nekem, hogy Trefort Bécsben, daczára annak, 
hogy a vasuti vonat csak nyolcz órakor indult, már 
reggeli hat órakor kiment a pályaudvarra. Kis vona- 
kodás után vegre engedett kéréseinknek és én eltá- 
voztaim, hogv nyugalmát ne zavarjam. 

Kellemetlen borus nap volt; az eső csak ugy sza- 
kadt:; sürü köd fedte a Traun-tavat és nem kevésbbé 
sürü volt a boru saját kedélyemben. Nincs szavam, 
melylyel kellően megmondhatnám, mennyire fájt nekem 
ily állapotban látni azt az embert, a kihez engem 30 
éven át a legbensőbb barátság kötelékei füztek. A sza- 
kadó eső daczára is egy kis sétát tettem s midőn visz- 
szatértem, megpillantottam Ágnes kisasszonyt, a ki szo- 
bájának nyitott ablaka mellett ült és kisirt szemeit a 
sötét tájképre meresztetl[e. 

-- Hogy van ő? — kérdeztem az utcza felől. 

-— Alszik, — volt a válasz. 

— Szabad-e egy perczre önhöz felmennem ? 

Fölmentem hozzá és egy pár perczig halk hangon 
társalogtam vele, mert a szomszéd szobának, hol Trefort 
feküdt, ajtaja nyitva volt. Egyszerre csak alig hallhatóan 
hangzott a mellékszobából : 


— Ki van itt ? 
Ágnes kisasszony odasietett atyja ágyához és azonnal 
visszatért: édes atyja kéret — ugy mondá — menjek 


be hozzá. Bementem és a mit ott láttam, az az első 
pillanatban igazán vérfagyasztó volt. A nagy szobában 
majdnem teljes sötétség uralkodott, csak egy éjjeli szek- 
rényen égett egyetlen egy gvertva és mellette az ágy- 
ban feküdt Trefort — vaióságos halott! Szemeit lassan 
forditotta felém és kezének egy gyönge mozdulatával 
intett, hogy ágya mellé üljek. Azután kezdett beszélni halk, 
de mégis érthető hangon, sokkal érthetőbben, mint köz- 
vetlenül megérkezése után; sőt ugy látszott, mintha 
szemeinek pillantása elevenebbé és hangja szilárdabbá 
válnék, minél tovább beszélt. 

— Ugy-e — mondá — csodálkozol, hogy ily rosszul 
vagyok ? Én már jobban éreztem magamat, hanem külön- 

féle okok idézték elő ezen rosszabbulást. Felsőmagyar- 
országi utam alkalmával meghültem ; ott borzasztó hideg 
volt és a szobák. melvekben laktam, fűtésre nem igen 
voltak berendezve. Hozzájárult azután még valami, — 
itt akadozott és csak hosszabb szünet után folytatá. 
— — tulajdonképen szégyenlem ezt kimondani. mert 
az én koromban az embernek már régen tul kellene 
lennie azon, hogy bizonyos dolgokat nagyon is érzé- 
kenyen vegyen; hanem az a folytonos cezivódás a 
primással megtámadja éltemet. 

És most egyre fokozódó izgatottsággal szólt az ismere- 
tes eseményekről s én egváltalában nem voltam képes 
őt e tárgyról leterelni. Végre nőm és Ágnes kisasszony 
beléptek és ezzel azután csakugyan végöket érték ama 
kinos fejtegetések. Beszéltünk még közömbös dolgokról. 
Trefort elmondta nekünk. hogy leánya másnap Ischlbe 
fog menni, ott alkalmas szállást keresendő és ha 
nincs ellenünkre, ő ugyanaz nap délben velünk fogna 
ebédelni. Másnap az idő. ha lehet. még borzasztóbb 
volt; de ez nem gátolhatta Ágnes kisasszonvt. az önfel- 
áldozó leánynak ezen valóban utólérhetetlen mintaképét, 
hogy a szakadó esőben is egymaga utnak ne induljon 
Isch]lbe, hogy halálosan beteg atyja számára lehetőleg 
kényelmes otthont találjon. 

Délelőtt ismét lementem Treforthoz. Ő ez alkalom- 
mal is egy plaiddel befedve, összezsugorodva ült karos- 
székében, hanem meglehetősen derült hangulatban volt 
és mindenféle politikai ügyekről beszélt, oly világosan 
és értelmesen, mint legjobb napjaiban. Midőn elhagy- 
tam, mosolyogva mondta nékem: most ki fogja magát 
csinositani, hogy azután velünk ebédelni mehessen. 

Két óra felé eljöttünk érte. Egyik karjával reám, a. 
másikkal Molnár Viktor titkárra támaszkodott és igy 
vezettük le elég nagy nehézséggel azon a kevés lépcsőn, 

mely a földszintet az ebédlőtől elválasztotta. Ott azután 
köztem és feleségem közt ült és igen jókedvünek lát- 
szott. Azt mondá, rég nem izlett neki annyira az ebéd, 
mint ez alkaloimmmal, valósággal pedig alig evett egy pár 
falatot. 

Estefelé Ágnes kisasszony visszajött Ischlből, a -hol 
csakugyan alkalmas lakást talált. Oda másnap délben 
akartak átköltözni. 

— Én jobban szeretnék ugvan itt maradni nálatok, 
— mondá másnap reggel. -— de az orvosok Ischlbe 
küldenek, igy hát Ischlbe megyek. 

Délben leányával és titkárával szobájában ebédelt. 
Egy órára volt rendelve a kocsi. hogy őket a vasuthoz 
vigye, mig a podgyász a vendéglői omnibusz által lett 
odaszállitva. Mikor a kocsi előállott. lekisértük szegény 
barátunkat, a ki csak nagy ügygyel-bajjal tudott fel- 
mászni a kocsira. Mikor azután ott helyet foglalt, még 
egy pár perczig kedélyesen beszélgettünk, meg kellett 
igérnem, hogy minél előbb meg fogom látogatni Ischl- 
ben. A kocsis már is kezébe vette az ostort, a lovak 
nekiindultak ; ekkor Trefort még egyszer forditotta felém 
halvány arczát : 

— Ha valami érdekes dolog talál történni, — mondá 
— majd irok neked Isehlből. Adieu! 

Lesoványodott kezével még egyszer intett és — utolsó 
találkozásunknak vége volt. 

Azon látszólagos javulás, mely az utolsó órákban 
észlelhető volt, engem el nem ámithatott. Trefort 
eltávozása után azonnal irtam budapesti barátaimnak, 
hogy a miniszter állapota egyenesen kétségbeejtő és 
ámbár ő Ischlben több hétig tartózkodni szándékozik, 
sőt a következő télen végrehajtandó mindenféle tervek- 
ről is szólt, mégis minden pillánatban a legrosszabbra 
kelljen elkészülve lenni; a lapokba, miket Trefort nagy 

figyelemmel olvasott, csak kedvező hireket kellene jut- 
tatni, de minden jel a mellett szól, hogy e drága élet 
már csak napokra fog terjedni. 

És csakugyan, három vagy négy nappal utóbb Ischl- 
ből Molnár Viktornak egy levelét vettem, melyben azt 
kivánata az. hogv másnap, augusztus 16-ikán haza- 
utazzanak. Az isehli tartózkodás ezen néhány napjáról 
egyébiránt Molnár ur maga érdekes tudósitást tett közzé 
és igy nekem ebben a tekintetben csak egyetlenegy 
mondani valóm marad, de ez sem vonatkozik Trefortra, 
hanem Molnárra. 

Hogy mi volt Ágnes kisasszony édes atyjának ennek 
egész életén át, főleg pedig utolsó belegségének nehéz 
napjaiban, azt kellöen leirni tollam nagvon is gyönge. 
Csak annyit mondhatok, hogy Trefort Ágnes azon női 
lények közé tartozik, a kikről Hugo Viktor egyszer azt 
mondta: megérdemlik, hogy már életökben a szentek 
közé fölvétessenek. De hát a leány végre leány és az 
atya atva. Hanem a mit Molnár Viktor, egy fiatal 
ember, a kit semminemü vérrokonság nem kötött a 
boldogult miniszterhez, ennek érdekében tett, azt csak 
tisztelettel és bámulattal lehetett nézni. A szegény beteg 
öreg emberrel saját fia sem bánhatott volna gyöngé- 
debben, mint e fiatal ember. Molnár egész éjeken át 
Trefort ágya inellett ült, lélekzését lesve és minden 
pillanatban kész a beteget megnyugtatni, ha ez lázas 
képzelmeiből felriadt. Ez nem volt a hivatalnoknak maga- 
viselete főnökével szemben, hanem egv fiatal embernek 
önfeláldozó odaadása egy aggastyán irányában, a. kit 
szíve mélyéből szeretett és tisztelt. Ezen odaadás pedig 
még indokaira nézve sem lehetett más, mint teljesen 
önzetlen, mert Molnár igen jól, sőt mindnyájunknál 
jobban tudta. hogy Trefort soha többé nem lesz abban a 

helyzetben, miszerint fiatal titkárának bármi módon viszo- 
nozhassa megbecsülhetetlen szolgálatait. Nincs szeren- 
csém Molnár urat közelebbről ismerni; először láttam 
őt, midőn Trefort kiséretében Gmundenbe jött, de szi- 
vem szükségét érzi annak. hogy e helyen is benső 
köszönetet mondjak neki mindazon jóság- és sSzives- 
ségért, melyet boldogult barátommal tett. 

Boldogult barátommal! De hát csakugyan igaz-e, hogy 
meghalt! Megvallom, én még most is alig tudom elhinni 
és valahányszor hivatalszobámnak ama bizonyos hátsó 
ajtaja körül valami neszt hallok, azonnal oda figyelek, 
vajjon nem következik-e most mindjárt azon előttem 
ismeretes és kedves dörömbölés, mely annyit tett, hogy : 
tessék kinyitni; itt van Trefort Ágost! Figyelek, figye- 
lek — de ő nem jő! Akkor előveszem fotografiáját, a 
legjobbat, melyet tőle ismerek. Még abból az időből 
való, a midőn a gyilkos betegség még nem süté rá 
bélyegét ezen oly kifejezésteljes arczra. Mily komolvan 
néz reám okos nagy szemeivel! Ajkaim önkéntelenül 
is megnyilnak e kérdésre: Mikor jösz el megint? . . . 
És akkor mintha az arczkép mögül halk hangon hallat- 
szanék a válasz: ,hiába vársz! eddig én jártam hozzád, 
ha látni akartalak, most már neked kel! hozzám jönnöd 
hogy ismét együtt lehessünk." 

Ez ís meglesz. 

Addig is mély fájdalmamban megvigasztal azon gon- 
dolat, hogy e fájdalom csakis a tulélőké, azé pedig, a 
: kit siratunk, azé az örökké tartó zavartalan nyugalom, 
mely után sóvárgott. Kimulása csendes, majdnem fáj- 
dalomnélküli volt és mire sötét óráiban annyira vágyó- 


dott, elérte : 
— — — sirt és koporsót, 
Mélyen fekvőt föld alatt, 
Hol nem élnek érzemények, 
Hol nincs többé gondolat. 


KÉT KATONSB 
I. GRÓF GYULAY FERENCZ. 
(1871). 


Elleneink gyakran emlékeztetnek minket arra, hogy 
az osztrák hadseregnek az a két tábornoka, a kik alatt 
a legfájóbb vereséget szenvedte, magyar származásu volt. 

Megvallom, nem birom átlátni, mit bizonyit ez — 
még akkor is, ha való — a magyar nemzet ellen ? ! 
Hiszen mi soha sem állítottuk, hogy egytől-egyig stra- 
tégiai geniek és a hadi szerencse kiválasztott kedven- 
ezei volnánk. E tekintetben tehát nincs mit mondani. 
Hanem ezen ujból és ujból felhangzó szemrehányás 
igenis arra emlékeztetett engem, hogy egy hires halott 
irányában még nagy tartozásunk van, oly tartozás, mely- 
nek lerovására én talán másoknál jobban vagyok képe- 
sitve. Miért? czikkem utolsó részéből majd megtudja 
az olvasó. 

A történet itélőszéke előtt nem érvényes a ,de mor- 
tium nil nisi bene". A kegyelet, mely szeretetteljes 
kézzel takargatja az elhunytnak hibáit, szép az egyes 
ember, szép a család vagy a baráti kör részéről; a 
történetíirónak azonban nem kegyeletesnek kell lennie, 

hanem igazságosnak; őt fölváltva illeti majd a vádló- 
nak, majd a védőnek tisztsége; a vádlóé: ha a kor- 
társak nagyon is elnézők voltak az elhunyt irányában ; 
a védőé: ha a halott, kortársainak igazságtalan kárhoz- 
tatásától sujtva szállott a sirba és midőn elleneink a 
magyar nemzetet akarják felelőssé tenni arról, a mit 
egyik magyar ember — az ő nézetük szerint — vétett : 
hadd legyen a magyar nemzet az, mely első szolgáltat 
igazságot egyik ok nélkül rágalmazott derék fiának. 

Gróf Gyulay Ferenezről szólok, ki a szerencsétlen 
1859-iki hadjárat után a legélesebb megtámadások, a 
legkeserübb szemrehányások, a legmaróbb élczeknek 
czéltáblája volt, a kit mint embert és mint hadvezért 
sárba rántottak és a ki — bár évek óta aluszsza az 
örök álmot — a közvélemény előtt még ma sincs tisz- 
tára mosva. Szóljunk már most sine ira et studio mind 
a két vádról, mind az ember, mind a katona ellen 
emeltről! Én tényeket fogok fölhozni, az itéletet pedig 
a — ma talán már eléggé elfogulatlan — olvasóra 
bizom. 

Gyulay Ferenezről, mint emberről, azt mondták, hogy 
ő az embereket megvető, dölyfös, keményszivü arisz- 
tokrata. Igen is, ő arisztokrata volt, de a szó legjobb 
értelmében is az volt, majd meglátjuk, ki volt az, ki 
őt azzá tette és főleg milyen volt az ő sokat emlege- 
tett keményszívüsége. Midőn Gyulay — Radeczky visz- 
szalépése után — az olaszországi osztrák had parancs- 
nokává neveztetett ki, első rendelete az volt, hogy — 
Olaszországban akkor a nem-olaszra nézve nagyon 
drága lévén az élet és az alsóbbrangu tisztek fizeté- 
sükből csak nagynehezen élhetvén meg — ő nála min- 
dennap huszonnégy személy számára legyen teritve és 
hogy szivesen fogadtassék bármely katonatiszt, a ki a 
tábornagy asztalánál akar ebédelni. 

Ez egy volt. Egyik meghitt barátjának pedig, ki akkor 
az ő oldala mellett szolgált, bizalmasan meghagyta, 
hogy — valahányszor az ő (Gyulay) nevét viselő ezred- 
ben oly kadét neveztetnék ki tisztté. a ki szegénysége 
miatt az első fölszerelés, ruházat stb. költségeit nem 
birná fedezni, erről értesítse rögtön a táborszernagyot. a 
kinek erszénye mindig nyitva volt ily szegény fiatal 
emberek támogatására. E támogatás pedig soha nem 
történt a táborszernagy nevében; az illető rendesen 
csak később. vagy talán soha nem tudta meg jótevőjé- 
nek nevét. Azon meghitt barát, a kinek kezén ily czélra 
sok ezer meg ezer forint ment keresztül, később magas 
rangot ért el a közös hadseregben; általa értesültem 
e jellemző tényről. 

Hogy Gyulay gróf néha nagyon is en bagatelle, vagy 
— mondjuk — en canaille bánt az emberekkel, az áll; 
de csakis azokkal, a kik maguk degradálták magukat a 
canaille szinvonalára, azon farkcsóválókkal, kik kutyai 
alázatossággal nyalják a hatalmasnak talpát, ámbár ők 
azok. kik aztán leghangosabban lármáznak amannak 
gőgje. fönhéjázása ellen. Lássunk ismét két apró tényt ! 

Gyulavynak egyideig az a rossz szokása volt. hogy az 
előteremben levő adjutánsnak, ha azt akarta, hogy meg- 
jelenjen, fütyölni szokott, mint a kutyának. 

Ez — mondom — csunya szokás volt. De hát meg- 
mondta-e neki valaki. hogy ez illetlenség, csunyaság ? 
Vagy megpróbálta-e valamelyik: meg nem jelenni a 
füttyre? . . . Oh! persze, majd kiteszi magát valaki 
a mindenható parancsnok haragjának! . . . . Pedig 
akadt ám ilven is! Egyszer egy igen szegény, de igen 
művelt fiatal tiszt lett adjutánsnak kinevezve. és más- 
nap először kellett szolgálatot tennie a tábornok elő- 
termében. Az előttevaló este, opera után, a fiatal tiszt 
együtt ült néhány társával valamelyik osteriában; az 

operáról beszélgettek: dicsérték az énekeseket. , No, ez 
mind semmi, — mondá egyik társ, a fiatal tiszt felé 
fordulva — holnap ennél különb zenét fogsz hallani!" 

Morgen wird Dir der Alte vorpfeifen ! 

A fiatal tiszt nem válaszolt semmit, hanem másnap 
reggel pontosan megjelent az előteremben. Pár percz 
mulva a benső termekből csakugyan éles fütty hallat- 
szott. Az adjutáns erre nem megy be a parancsnokhoz, 
hanem kirohan a tulsó ajtón és egy pár percz mulva 
visszajő Gyulay kedvencz kutyájával, melyet egyenesen 
bevezet a tábornokhoz. Gyulav, a kutyát megpillantva, 
összehuzza bozontos szemöldökeit. ,Mi ez?" — kérdi 
dörgő hangon — , micsoda komédia ez? Mit akar önitt 
ezzel a kutyával ?" , Bocsánatot kérek, " — felelt az adju- 
táns szinlelt megdöbbenéssel, — , bocsánatot kérek, kegyel- 
mes uram, hanem ugy rémlett előttem, mintha fütyölni 
méltóztatott volna." ,Igenis fütyöltem," — lármázott 
Gyulay, — ,de nem a kutyának!" , Nem a kutyának ?" — 
kérdé a fiatal tiszt, még nagyobb meglepetést szinlelve, — 
,nem a kutyának ? De hát kinek ?" Gyulay most az adju- 
táns felé rohant, mintha megakarná fojtani és előtte 
megállva, közvetlenül szeme közé nézett. Az adjutáns 
megrendithetlen nyugalommal viselte el a tábornok 
szuró tekintetét. Néhány másodperczig tartott e néma 
jelenet; végre Gyulay hátat fordítva az adjutánsnak, 
lassu léptekkel ment iróasztala felé és szó nélkül, gon- 
dolkozásba merülten állott ott egy-két perezig. Aztán a 
nélkül, hogy hátranézne, halk, majdnem lágy hangon 
mondá: , Adjutáns ur, vezesse ki ezt a kutyát, aztán 
jőjjön be hozzám!" Ez órától kezdve ez az adjutáns Gyulay 
kedveneze volt; meglepően gyors carriere-jét jobbadán 
a ,vén medve" támogatásának köszönheti és ama nap- 
tól kezdve a parancsnok soha tökbé nem fütyölt adju- 
tánsainak. 

Legjelesb tábornokaink egyike alezredes korában, 
mint a második hadsereg főtábornokának főnöke, ren- 
deltetett Gyulay — ama hadsereg főparancsnokának — 
oldala mellé. Az ujonnan kinevezett , plebejus" szár- 
mazásu, rendkivül higgadt, ritka műveltségü és belérté- 
kének tudatában büszke katona volt. 

Barátjai, midőn elbucsuzott tőlük, Milanóba indulandó, 
azt mondák nevetve: ,Ne iíi5 bucsuzzunk el. mert nem- 
sokára ismét itt leszesz; a magadféle ember egy hétig 
sem férhet meg ama goromba vasgyuróval."  Alezrede- 
sünk Milanóba érkezik és — hivatalos órái kilenez óra- 
kor kezdődvén — félórával elébb: félkilenezkor teszi 
eiső látogatását a hatalmas tábornoknál. Az adjutáns 
bejelenti és azon válaszszal jő vissza: , Ö excellentiája 
öltözködik, várjon!" Ez vala az üzenet. Alezredesünk 
várt háromnegyedig, várt kilenczig... Semmi nesz! 
Erre órájával kezében, az adjutánshoz fordul: , Tessék 
ő excellentiáújának megmondani, hogy kilenezig vártam; 
kilenczkor kezdődik hivataloskodásom ideje . . . Ajánlom 
magamat!" Ezzel otthagyta a kapufa mellett a mereven 
ránéző segédet. Másnap pontban félkilenezkor ismét ott 
terem az alezredes; majdnem betüről-betüre ismétlődik 
a tegnapi jelenet; kilenczkor az alezredes ismét elmegy. 
Harmadik napon ugyanezen komédia, csakhogy az adju- 
táns a főparancsnok terméből hozott üzenetet még e 
szavakkal toldá meg: ,Ő exeellentiája azt kérdezteti, 
vajjon alezredes urnak azt tetszik-e hinni, hogy a 
főparancsnok urnak alezredes urhoz kelljen alkalmaz- 
kodnia ?" , Én hozzám ?" — válaszolá az alezredes nyu- 
godt mosolylyal — ,Isten mentsen! Hanem igenis a 
szolgálati szabályzathoz, mely egvaránt kötelező mind- 
nyájunkra nézve, a főparancsnokon kezdve le az utolsó 
közlegényig! Ezt tessék megmondani ő exeellentiájának, 
természetesen legmélyebb hódolatom kifejezése mellett !" 

mondá s eltünt. Bureaujába érkezte után kevés percz- 
ezel hozzák Gyulaynak egy levelét, melynek tartalma 
körülbelül ez vala: .Miután az mégsem járja. hogy az 
uj főtáborkari főnök napok óta hivataloskodik, a nélkül. 
hogy a főparancsnok akár csak látta volna. ő excellen- 
tiája teára kéri alezredes urat, s örvendeni fog, vele 
személyesen megismerkedhetni." Este valóban elbájoló 
szeretetreméltósággal fogadá Gyulay az alezredest; a 
reggeli jelenetekről semmi emlités nem tétetett: néhánv 
hét mulva pedig ez az alezredes parancsnokának leg- 
meghittebb barátja volt ; az ő kezén mentek át azon pénz- 
beli támogatások, mikről elébb szóltam. Bécsben. midőn 
Gyulay már nyugalomba volt helyezve, az udvari szin- 
ház páholyában minden este az öreg ur egyik oldala 
mellett fogadott fiát: Edelsheim bárót, a másikon amaz 
egykori alezredest, lehetett látni és midőn a .vén 
medve" meghalt, végrendeletileg ötvenezer forintot 
hagyományozott e testi-lelki barátjának, a ki — az 
igaz — egyaránt hive is volt az öreg urnak annak jó 
és rossz napjaiban." 

Még csak egyet! A dandárparancsnokok közt volt egy, 
a ki több hadjáratban fényesen kitüntette magát, de 
nagyon önfejü volt és helylyel-közzel ujjat szeretett 
huzni a főparancsnokkal. Ez hasztalan figyelmezteté 
egy párszor a nyakaskodót. Egyszer — nem tudom mi 
tárgyban — a dandárparancsnok ismét valamely ren- 
delet ellen cselekedvén, Gyulay maga elé hivatja a vén 
pajtást és az adjutáns jelenlétében kiméletlenül lehordván 
őt, philippikáját e szavakkal végzé: , Tábornok ur, ön 
huszonnégy órára a profoszhoz megy! Kardját kérem!" 
Az ősz tábornok leoldván kardját, némán nyujtá át az 
adjutánsnak és könyező szemmel, lehajtott fővel, meg- 


" Ez az alezredes Ringelsheim József volt, ki nehány év előtt 
mint cs. és kir. táborszernagy meghalt. 

törten, megsemmisülten állott a főparancsnok előtt. 
, Adjutáns ur, vigye ki ezt a kardot!" kiáltá Gyulay 
keménv hangon, és a mint az ajtó becsukódott az 
adjutáns mögött, odább lépett a könyező tábornokhoz. 
.Du alter Esel. hast Du das nöthig gehabt?" mondá 
amannak megilletődés hangján. aztán kebléhez szoritva 
a régi pajtást, , Nutzt nichts!" — mondá, — ,ma a pro- 
foszhoz kell menned, hanem holnap nálam ebédelsz, és 
ugy-e. nem fogsz többé bolondoskodni?!" Én csak elbe- 
szélője vagyok mindezeknek, a következtetést az olvasóra 
bizom; hadd itélje meg ő ez egyes vonásokból Gyulayt 
az embert. a ki csak azoknak megvetője volt. a kik meg- 
vetést érdemeltek, de a kinek gőgje azonnal megtört és 
öszinte hódolássá vált. valahányszor oly valakivel állott 
szemben, a kiről 1. Napoleon ismeretes szavaival azt 
mondhatá: ,.voilá un homme! . . ." De a katona, 
a hadrezér! 

Az 1859-iki olasz háboru első szakasza a magentai 
csatával Ausztriára nézve határozottan kedvezőtlen véget 
ért; az osztrák had. alig engedhetvén magának rövid 
pihenést. a Minecio felé hátrált és azon merész álmok, 
melyek szerint Ausztria Turinban fogna , békét diktálni" 
(a peu prés ugy. miként III. Napoleon Königsbergben), 
végképen szétfolytak. A meghökkenés általános volt. 
A hadsereg nagyrszámu, bátor és jól szervezett — igy 
okoskodott akkor a közvélemény — évek óta. minden 
egvéb érdek elhanyagolásával. a nép véres verejtékéből, 
milliók meg milliók költettek fölszerelésére és hadi esz- 
közök beszerzésére: a rossz kimenetel okát tehát lehe- 
tetlen másban keresni. mint a fővezér (Gyulay Ferencz) 
személyiségében. és miként lopás alkalmával a futó 
tolvaj szokta leghangosabban kiáltani a .fogd meg"-et: 
ugy azok. kik a tulajdonképi vétkesek voltak, legkemé- 
nvebben kárhoztatták a magyar grófot. A szegény Gyulay 

fölött tehát irgalmatlanul töretett el a páleza, a vezénylet 
kivétetett kezéből és ánbár Magentát a nem kevésbbé 
szerencsétlen Solferino követte, — Gyulay nélkül, — a 
fölületesen itélő közönség mégis ez utóbbit vádolta azzal, 
hogy ő volt minden bajnak okozója, hogy Lombardia 
elveszése tulajdonkép az ő lelkiismeretét terheli. Az 
ingerültséget növelte még azon körülmény, hogy Gyulayt 
egy akkorában nagy befolvásu, de meglehetősen gyülö- 
letes főur — Grünne gróf —- kegyenezének tarták és 
midőn a lelkében megtört, testében megrongált ősz 
vezér. a tábornoki pálezát letéve, a badeni fürdőbe 
akart menni egészségének helyreállítása végett: szük- 
ségesnek találtatott őt meginteni, hogy utjában ne 
érintse Béeset ! 

A büszke magvar dynasta némán viselte e vádakat, 
az igazolásnak egyetlen szavát sem hallatta a közön- 
séggel; kötelességének tartá: a titok fátyolát boritani 
oly körülményekre, miknek közzététele árthatott volna 
azon államnak, melyet az ősz tábornok hiven szolgált 
vala negyven esztendőn át. Csak a  hadügyminisz- 
teriumhoz nyujtott be terjedelmes emlékiratot, melyben 
részletesen ki volt mutatva, hogy mi okozta légyen az 
olasz hadjárat első szakaszának szerencsétlen kimene- 
telét. Azonban 1861-ben Ramming tábornok ,kézirat 
gyanánt" ily ezimü munkát nyomatott ki: , Beitrag zur 
Darstellung der Schlacht von Solferino", és e munka 
első részében a Gyulay gróf alatti hadjáratról is tett 
említést. Ismételtettek itt mindazon vádak, melyeket a 
közönség a magyar tábornokra szórt vala, sőt az is 
állíttatott, miszerint a magentai esata az osztrákokra 
nézve el sem vala veszve, hogy Napoleon esászár a 
maga hadseregét vélvén megvertnek, junius 4—5-iki 
éjjel általános hátrálást rendelt el, hogy tehát mindent 
nyerni lehetett volna, ha Gyulay junius 5-én megujitja 

a csatát . . . Győzni és a győzelmet nemcsak föl nem 
ismerni, hanem megvertnek hinni magát és aztán nyakra- 
főre hátrálni: ez csakugyan oly hiba volna, mely, ha 
való, teljesen igazolná mindazt, a mi Gyulay ügyetlen- 
ségéről, képesség-hiányáról mondatott. 

Erre az öreg ur már nem hallgathatott. A nagy közön- 
séghez ő még most se fölebbezte ügyét, hanem legalább 
az avatott körökkel akarta tudatni a valót. E czélra ő 
szintén ,kézirat gyanánt" igen érdekes munkát nyoma- 
tott ki e cezim alatt: , Randbemerkungen zu Baron 
Rammings Beitrag zur Darstellung der Sehlacht von 
Solferino", a melyből ez idő szerint csak két példány 
létezik. Hogyan történt ez, később elmondom. Előbb 
legyen szabad egy pár dolgot közölnöm ez érdekes 
iratból, habár az egytől-egyig fontos és egytől-egyig 
hiteles okmányokkal bizonyitott részletekbe nem lehet 
ereszkednem, 

Midőn kevéssel az olasz hadjárat megindulása után 
az osztrák bulletinek folyvást az ellenség , tulszámáról" 
beszéltek, ki-ki azt hitte, hogy ez csak ürügy, mentség, 
facon de parler. , Hiszen Ausztria kezdte azt a háborut," 
— igy okoskodott mindenki, — ,tehát csak kellett tudnia, 
hogy az ő hadserege legalább számra nézve bátran 
mérkőzhetik az ellenével". Gyulav részletesen és hite- 
lesen kimutatja, hogy a dolog nem vala igy. III. Napoleon- 
nak hires ujévi köszöntése után Bécsben tudták, hogy 
háborura kerülend a dolog. Gyulay, mint az olaszországi 
osztrák had főparancsnoka, véleménye iránt megkérdez- 
tetvén, 1859 február elején jelentést tett Bécsbe, hogy 
a franezia-olasz egyesült sereg elleni háborura kilencz 
hadtest szükségeltetnék, ha Ausztria támadólag akarja 
kezdeni a háborut, hogy azonban öt hadtesttel csak 
védelmi háborut lehetne viselni, még pedig ezt is 
egvedül a Mincio és Etseh melletti várcsoport — a 

hires várnégyszög — oltalma alatt. Azonban daczára 
annak, hogy még ez az öt hadtest sem vala Gyulay 
rendelkezésére, Bécsből az ismeretes ultimátum Turinba 
menesztetett és midőn ott visszautasiták, Gyulay parancsot 
vett a támadásra. Ama pillanatban az osztrák had 85.000 
emberből állott (ezek közt 13.000 ujoncz!) a francziák 
ellenben 108,000, a piemontiak 58000 embert állitottak 
síkra tehát 166000 ember állott védelmi harczban 85,000 
támadó osztrákkal szemben. Azonkivül a készületek terén, 
ugyszólván, semmi sem volt megtéve, és a csatavonalba 
rendelt tartalék egy részének — utolsó perczben — az 
amugy is osztrákellenes lakosságtól kellett reguirálni a 
szükségelt lovakat. 

Itt egy érdekes részlet kiemelendő. 1859-ben Bécsben 
uton-utfélen ,árulásról" beszéltek, de senki sem tudta 
tisztán megmondani: miben van a dolog. Gyulay ira- 
tából először értesülünk határozottan arról, hogy az 
osztrák ultimátum tartalmát Párisban három nappal a 
Turinban történt átnyujtás előtt már ismerték, ugy, 
hogy a franczia csapatokat már előre is teljes számmal 
lehetett a határszélén fölállítani, várva ottan az ultimátum 
átadásának pillanatát, hogy aztán rögtön nyomulhas- 
sanak be Olaszországba! Ki volt az áruló, ezt persze 
Gyulav sem tudatja velünk. Gyulay április 25-én kijelenté, 
hogy katonáinak száma elégtelen, hogy neki legalább is 
300,000 ember kellene a Bécsből ráparancsolt támadó 
műtét sikeres kivitelére, hogy azonkivül a megtámadásra 
a kedvező pillanat már elmult és hogy mindezeknél 
fogya nem marad egyéb választás, mint Lombardia 
védelmezésére szoritkozni mindaddig, mig az osztrák 
sereg mulhatlanul szükséges szaporítása meg nem tör- 
tént. Mindezt okmányszerüen bizonyitja Gyulay, hanem 
a régi Hofkriegsrath — Ausztria szerencsétlenségére — 
még mindig létezett, csakhogy már most a császári 

Falk Miksa : Kor- és jellemrajzok, 24 

. Centralkanzlei" neve alatt. Április 27-én este félhét 
órakor, Gyulay minden intései daczára, Bécsből paran- 
csot vett a támadásra! Április 28-án és 29-én a had- 
sereg a Ticinó felé vonult és 30-án e folyón átkelt. 
Bécsben egyre kicsinvlették az ellen jelentőségét. , Én 
pedig" — mondja Gyulay — , ugy hiszem, hogy az 1359-iki 
olasz háboru politikai bevezetése, a hadi készületek 
titokban tartása és az ellenség erejének gvors kifejtése, 
valamint az egész hadjárat le a  békekötésig azt 
tanusitja, miszerint nekem volt igazam, midőn az ellen- 
ségnek sem eszét, sem bátorságát nem kicsinylettem. 

Egyszerre — azaz more consueto akkor, midőn a 
dolog már el volt rontva — Bécsben is változtak a 
nézetek. Alig állott az osztrák had a Ticinó tulsó 
partján, Bécsből máris a következő távirat érkezett 
Gyulayhoz: ,A fönforgó körülmények közt a háboru 
szinhelyének tulnyomólag Veronában kell maradnia." 
Gyulay tehát már most döntő helyen is elismerve látta 
azon kezdettől fogva nyilvánitott nézetét, miszerint a 
Ticinó mellett álló osztrák had csak előtolt része lehet 
a háta mögött "a várnégyszög körül) szervezendő főhad- 


nak, hogy tehát minden döntő összeütközést — ha 
szükséges. még Lombardia egy részének föláldozása 
mellett is — kerülnie kell. hogy föőladata nem lehet 


más. mint időt nyerni a sereg zömének megalkotására. 
Hisz tiz évvel elébb Radeczkv egyideig szintén hátrált 
és Lombardiát eserben hagyta, hogy aztán — a kellő 
erő birtokába jutván — annál gyorsabban visszafoglal- 
hassa. Midőn tehát az ellenség roppant tömegekben 
közeledett, Gyulay föltette magában, hogy a Ticinó 
innenső partjára visszamegy, de a folyón való átme- 
netre szolgáló eszközök ismét nagyon hiányosak voltak ; 
a franko-szárdok az osztrák sereg állapotáról szabatos 
tudomással birva, nyakra-főre rohantak előre, Gyulayt 

épen az imént vázolt kedvezőtlen körülmények közt 
kényszeritendők egy nagy csata elfogadására. Ő, az 
igaz, most azonnal egészen a Mincióig hátrálhatott, de 
e hátrálásnak oly gyorsan kellett volna történnie, hogy 
az formaszerü futásnak látszhatott; és vajjon milyen 
lett volna a benyomás mind a seregre, mind a közön- 
ségre, ha azon had, mely Turinban akart békét diktálni, 
minden nagyobb összeütközés nélkül Lombardiát cserben 
hagyva, a Mincióig szalad ? ! Akarata ellen kénytelenülvén 
idő előtt Szardinia földjére lépni, Gyulaynak nem maradt 
egyéb választása, mint Magenta előtt a csatát elfogadni. 
Neki akkor 82.000 embere volt. az ellenségnek 159,000, 
tehát majdnem kétszerannyi! A csata elveszett! 

Báró Ramming emlitett iratában mindazáltal azt álla- 
pitotta, hogy a kimenetel határozatlan volt, hogy Napoleon 
maga nem hitte magát győztesnek és hogy e szerint a 
küzdelmet junius 5-én ismételni kellett volna. Erre most 
okmányoknak, melyekből kiderül, hogy először: az osz- 
trák sereg tökéletesen meg volt verve, és hogy a had- 
testek parancsnokai egytől-egyig kijelentették, miszerint 
embereik végképen ki vannak merülve, másodszor: hogy 
Napoleon nagyon is tudta. hányadán van, mert még 
junius 4-én ezt táviratozta Párisba : , Leempereur a Vimpé- 
ratrice, pont de Magenta 4. junius 11 heures 30 minutes 
soir. Grande victoire, — 5000 prisonniers 15,000 ennemis 
tués ou blessés, stb." ; aztán hogy a franczia had nem 
hátrált, hanem az elfoglalt téren tölté az éjt; harmad- 
szor: hogy junius 59-én Gyulay maga akart volna ujra 
megütközni, de éjjel Schwarzenberg herczeg (3ik had- 
test) azt jelenté, hogy katonái ki vannak merülve ; Clam 
gróf (1., 2., 7. hadtest), hogy ő hajnalhasadtával minden- 
esetre hátrál Briasco felé; Zobel tábornok, hogy ő sere- 
gének egy részét máris hátrafelé inditotta és a többivel 

követni fogja. E szerint 35000 emberre többé nem 
leketvén számolni. Gyulav fájó szivvel ugyan, de nem 
tehetvén mást, általános hátrálást parancsolt, meg lévén 
győződve, hogy a harcz folytatása junius 5-én a hadsereg 
megsemmisítését eredményező katasztrófára vezetett 
volna. 

Közleményünk már is hosszura terjedt, pedig alig 
futólagos vázlatát nyujthattuk a fölötte érdekes munkának, 
de nem lehet, hogy szó szerint ne közöljük a nemes 
grófnak következő nyilatkozatát: , Tudtam ugyan, hogy 
ezen elhatározásomat kárhoztatni fogják azok, kik a 
forradalmi háboruknak eredményei és a tiz évi béke 
után legyőzhetlenségi álmokban ringaták magukat; 
tudtam, hogy el fog itélni a hadsereg és a közönség 
nagy része, nem lévén tudomása seregem számbeli 
erejéről és egyéb viszonyokról. Tudtam tehát, hogy 
amaz elhatározásommal föláldozom hiremet, jövőmet, 
egész személyiségemet, de midőn csak a közt választ- 
hattam: vajjon önmagamat áldozzam-e föl, vagy pedig 
a esászárom által rám bizott derék és engedelmes 
hadserget? nem habozhattam többé. Sok derék, de a 
viszonyok által elsodort osztrák tábornok példája önmeg- 
tagadásra tanitott engem is. Teljes megnyugvással 
bocsátom eljárásomat azon hadseregbeli bajtársa. itélete 
alá, melyet 45 éven át testtel-lélekkel, odaadással és 
önfeláldozással szolgáltam, és melynek jövője, dicsősége 
beesülete mellett még most is hőn dobog katona szivem. 
Vajha igazságot szolgáltatnának egy szerencsétlen had- 
járat vezérének, kinek oly föladat jutott, mely már a 
kivitel előtt is a nem sikerülés kényszerüségét hordá 
magában." , És vajjon hová lett ez érdekes munka ?" — 
kérdi már most az olvasó. — , Hogy van az, hogy senki 
sem tud róla semmit?" Ennek is igen érdekes története 
van, mely meglepő világosságot vet Gyulay jellemére, 

melyben az arisztokratának gyöngesége és a katonának 
szilárdsága egyaránt tükröződik. A munka ugyanis fényes 
kiállításban ki volt nyomatva ; háromszáz példány készen 
feküdt, hogy a tábornokhoz közel álló személyek közt 
szétosztassék. Hanem Gyulay, mint lojális alattvaló, 
Degenfeld hadügyminiszternek adott át egy példányt, 
hogy Ő felségének kézbesitse. Másnap Grünne gróf 
megjelent Gyulaynál, azon üzenettel, hogy ha a munkának 
akár csak egy példánya adatik ki, az ősz tábornok 
kitiltatik az udvartól, és azonkivül hadi törvényszék elé 
állítják; mert oly okmányokat, melyek nem magán, 
hanein hivatalos jellegüek, a császár engedelme nélkül 
közrebocsátani nem szabad. 

Gyulay akkor már vén ember volt, pályája le volt 
futva, Ausztriában többé semmit sem várhatott, családja 
nem volt, majdnem százezer frtnyi évi jövedelmével, 
melyet vagyonából huzott, mindenütt grandseigneur 
módjára megélhetett; becsületének megmentése forgott 
szóban, és — ő mégis engedett. Azt a gondolatot, hogy 
ő az udvartól számüzessék, hogy császárja haragja 
terheli, el nem viselhette; a háromszáz példány lángok 
martaléka lőn, kettőnek kivételével, melyeknek egyike 
az én kezemben van. És mivel én e könyv utján sok 
olyanról értesültem, a mit mások nem tudnak, ez az 
első ok, mely engem e sorok irására inditott, a melyekkel 
szolgálatot vélek tenni a történetirásnak és a történelmi 
igazságnak is. 

Második, inkább személyes ok az, hogy 1862-ben, 
midőn Bécsben a , Wanderer"-be irt hazafias czik- 
keim miatt elitéltettem és be is börtönöztettem, egy- 
szerre csak nagy meglepetésemre hallám, hogy oly 
körök, melyekben igen kevés ismerősöm volt, meg- 
kegyelmeztetésem körül, — sikertelenül ugyan, mert 
Schmerling akkor mindenható volt, de mégis nagyon 

buzgóan — fáradoznak, t. i. a hightory-körök, melyek 
még Pálffy Mórt is érdekelni tudták sorsom körül. 

Csak később tudtam meg, hogy e köröket gróf Gyulay 
Ferencz hozta mozgásba, a kivel semminemü személyes 
érintkezésem nem volt, a ki különben a napi politikába 
nem is szeretett beleavatkozni, de igenis teljes rokon- 
szenvvel viseltetett a magyar nemzet jogait védő poli- 
tikai működésem iránt. Ismétlem, hogy az öreg urral 
soha személyesen nem érintkeztem, hogy az ő közben- 
járásáról csak nagyon későn értesültem, és igy szivességét 
mig életben volt, meg sem hálálhattam ; de most, midőn 
ő nincs többé és szavaim mögött kegyvadászatot, vagy 
bármi másnemü önzést senki sem kereshet, most meg- 
illetődött szivvel teszem le a hála e csekély adóját egy 
életében sokat hánvatott, sokat félreismert, sokat rágal- 
mazott, de tetőtől-talpig derék magyar ember elhagyatott 
sirjára. 


1. SAMETZ TÁBORNOK. 
(1887). 


Kissé elkésett nekrolog az. melyet ezennel szegény 
barátomnak szentelek, de ez nem baj. Azok, a kik őt 
ugysem ismerték — és ugy hiszem, az olvasók tul- 
nyomó többsége ezek közé tartozik — valószínüleg 
mihelyt az e sorok élén álló nevet megpillantják, a 
nélkül, hogy elolvasnák, ép oly közömbösen fognak 
e sorokon átsiklani, a mily közömbösen megyünk 
el egy sirkő mellett, ha azon oly név olvasható, a 
mely előttünk vagy egészen ismeretlen, vagy leg- 
feljebb valamikor amugy futólagosan ütötte meg fülün- 
ket. Hanem az a kevés ember, a kinek szerencséje volt 
ezen kitünő szivnek mélyébe pillanthatni, bizonyosan 
még mais egy meleg könyet fog hullatni azon szerény 

koszorura, melyet én ime a szerencsétlen férfi sirjára 
leteszek . . . 

A hatvanas évek elején ismerkedtem meg vele Bécs- 
ben, Ringelsheim báró házában, a ki ma, mint tábor- 
szernagy mindazon kitüntetések birtokosa, melyek a 
katonai pályán elérhetők és Gráczban élvezi jól meg- 
érdemelt nyugalmát. Amaz időben Ringelsheim vezér- 
kari ezredes volt. Az ő házában — nem merek szalon- 
járól beszélni, mert a szerény férfi bizonyosan tiltakoz- 
nék az ilyen pretentiozus elnevezés ellen — az ő 
házában akkor hetenkint egyszer vagy kétszer kicsiny, 
de válogatott társaság gyült össze, mely kevés kivétellel 
fiatalabb törzstisztekből állt. Azóta valamennyien elér- 
ték a tábornoki rangot, néhányan közülük, mint Litzel- 
hofen, Rothmund és Littrow régen vannak már odafenn, 
a hol sok millió csillag van ugyan, de ,Distinktions- 
zeichen" nincsen. Mások, mint pl. Hoffinger, melles- 
leg mondva egyike a legszellemesebb causeuröknek, 
mint tábornokok nyugalomba mentek és ismét mások, 
még ma is teljes tevékenységben vannak, igy pl. Schönfeld 
táborszernagy, azelőtt vezérkari főnök, ma katonai 
főparancsnok Erdélyben. 

Abban az időben, melyről az imént szóltam, Sehönfeld 
vezérkari alezredes volt. Ugyanehhez a társasághoz tar- 
tozott Ghyczy Béla altábornagy, akkor vezérkari őrnagy, 
és egyike a legcsinosabb katonatiszteknek. Ezek egytől 
egyig magasfoku általános műveltséggel biró férfiak 
voltak és különösen a hadseregben ugy jellemük, mint 
katonai tehetségüknél fogva általános nagyrabecsülésnek 
örvendhettek. Az intimusok közé tartozott még Skrze- 
szewszki lovag, azelőtt vezérkari kapitány, most nyugal- 
mazott őrnagy, a ki abban az időben a katonai 
szolgálatból, mint a topografiai hivatal főnöke az 
osztrák államvasuthoz lépett át. Tőle származnak azon 

óriási vasuti térképszőnyegek, melyek a legtöbb pálya- 
udvaron és nálunk egynémelyik vendéglő lépcsőházában 
láthatók. Ott volt továbbá Baptist bácsi, hivatalos nevén 
Kaisersheimb János kapitány, ma nyugalmazott őrnagy, 
a ki mint Ringelsheim unokaöcsecse tulajdonképen a 
családhoz tartozott. Jó szülők gyermekének kellett lenni, 
és kifogástalan szellemi nemességi levéllel birnia kellett 
annak, a ki ezen kiváló körbe bebocsáttatni óhajtott 
és e czél elérésére távolról sem volt elegendő az, hogy 
valaki fegyverkabátja felső szélén aranygallért viselt. 
Annál inkább meg voltam lepetve, midőn egyik este 
ezen társaságban alig 30 éves fiatal vezérkari kapitány- 
nyal találkoztam, a ki elöttemi katonai rövidséggel mint 
Sametz Adalbert kapitány mutatta be magát. A mint 
mondám, nagyon fiatal ember volt, barna arczszinnel, 
koromfekete hajjal, és nem kevésbbé fekete szemekkel, 
a melyekből sajátszerü tűz szikrázott. Ez a kapitány 
nagvon keveset beszélt, hanem azt a keveset, a mit 
mondott, nemcsak teljesen korrekt, hanem egyenesen 
elegáns módon — németül ugyan, de egy halk cseh 
accentussal — fejezte ki. Ha a bécsi társadalmi élet 
eseményei jöttek szóba, ez nem igen látszott őt érde- 
kelni; észrevehető volt, hogy ő keveset járt az u. n. 
világba és ennek következtében azzal nem sokat törődött. 
A zene iránt sem igen látszott valami élénken érdek- 
lődni. A házi asszony (az annak idején magyar tudós 
körökben igen nagyrabecsült Kiss János régésznek 
leánya, a ki apjának kedvencze volt és oly kitünő 
nevelésben részesült, hogy még a latin és görög nyelv- 
ben is nyert oktatást) a házi asszony, mondom, kitünő 
zongoraművésznő volt és még ma is az, nevezetesen 
Beethoven műveinek előadásában ritkitja párját. Ha 
néha-néha a zongora mellé ült, és egy-két darabot 
játszott, mi mindnyájan superlativusokban magasztaltuk 

az ő művészetét és teljesen el voltunk ragadtatva, csak 
Sametz hallgatott; és a ki figyelemmel nézte őt, az 
alig nyomhatta el azt a gyanut, hogy ez az egész his- 
tória a fiatal katonatisztet rettenetesen untatja. Ha 
ebben a körben — a mi különben igen ritkán történt, — 
politikáról volt szó, a nyilatkozatok mindegyikét a leg- 
tisztább szabadelvüség lengte át. Nevezetesen a Schmer- 
ling-féle ezentralizáló bürokratismusnak ebben a körben 
egyáltalában nem voltak barátai és midőn Sehmerling 
lovag ur nekem sajtópert akasztott a nyakamba, a melv 
pörnek végtárgyalása négy napig tartott, minden isten- 
adta napon a tárgyalás kezdetétől annak végéig a 
hallgatóság első soraiban ott ültek Ringelsheim és 
Rothmund es. k. vezérkari ezredesek, nem törődvén 
azon szemrehányásokkal, a melyekkel őket ezért bizo- 
nyos oldalról illették. Hogy Sametz miképen gondol- 
kozik ezekről a dolgokról, annak nem tudtam nyomára 
jutni. Ő mindig nagy tartózkodással nyilatkozott és 
ámbár a Schmerling-rendszer ellen nyilvánuló rosszalás- 
ban ő is osztozkodott, Magyarország irányában pedig 
élénk rokonszenvvel viseltetett, előttem mégis ugy látszott, 
hogy nem mondja meg mindazt, a mit gondol és a mit 
csak később tudhattam meg, midőn engem határtalan bizal- 
mával megajándékozni szives volt. Egyedül akkor, mikor 
katonai kérdések kerültek szőnyegre, Sametz kiállott a 
gátra. Ezekről a kérdésekről ő mindenkor nagy szerény- 
séggel ugyan, de nem kevésbbé nagy határozottsággal 
mondta el véleményét és azon tisztelet és figyelem, 
melylyel a többiek, a kik korra nézve idősebbek, rangra 
nézve magasabbak voltak, ezen nyilatkozatokat meg- 
hallgatták, engem, a laikust is azon meggyőződéssel 
töltötték el, hogy az, a mit ezen fiatal ember mond, 
nem lehet közönséges, vagy jelentéktelen dolog, a mit 
különben már azon körülmény is bizonyitott, hogy ő 

egyáltalában ezen társaságba fel lett véve. Föleg 
Ringelsheim, a kit az egész vezérkar tekintély gyanánt tisz- 
telt, valahányszor Sametzről beszélt, nem győzte őt eléggé 
dicsérni és igen fényes jövőt helyezett neki kilátásba. 

Ringelsheim előrelátása itt is fényesen igazolva lett, 
mert Sametz tehetségei, szorgalma és vitézsége nem- 
sokára általános méltánylásra találtak és ő hallatlan 
gyorsasággal ment előre. A hol valami különös vizsga 
mellett rendkivüli előléptetés volt kilátásban, ott Sametz 
mindig jelentkezett az illető vizsgára és azt fényes 
eredménynyel tette le. 1567-ben, mely évnek végén én 
Bécset elhagytam, ő már az Alser-kaszárnyában elhelye- 
zett egyik gyalogsági ezred ezredese volt és kevés 
évvel utána 45 esztendős korában tábornok lett. Ezen 
minőségben később dandárjával a boszniai hadjáratban 
vett részt és itt kezdődött életének tulajdonképeni 
tragikája. Ő azon móddal, a mint ezen hadjárat kivi- 
tetett, egyáltalában nem tudott egyetérteni. Az ő nézete 
szerint, minthogy Bosznia és Herczegovina elfoglalása 
már hónapok óta elhatározott dolog volt és Berlinben 
csakis egy diplomatiai formalitást kellett teljesiteni, már 
a kongresszus elején monarchiánknak déli határain kellő 
számu hadsereget kellett volna készen tartani, hogy az 
az első távirati parancsra a határon átléphessen, mely 
czélra az eredetileg kilátásba vett hadsereg elegendő 
is lett volna. E helyett nem kevesebb, mint 17 nap 
mult el, a nélkül, hogy egyetlen katonánk megmozdult 
volna, hanem igenis, az agitatoroknak volt idejük Bosz- 
niában az ellenállást szervezni és csakis ezen megfog- 
hatatlan késedelem után mozdult meg az osztrák-magyar 
sereg, mely természetesen az agitatiók által lényegesen 
megváltozott viszonyok között többé nem volt elegendő. 
Az első véres összeütközés pillanatában aztán a vezénylet 
élén álló urak teljesen elvesztették fejüket és most 

ismét rögtön néhány százezer embert akartak moz- 
gósitani. Továbbá el lett hanyagolva azon legprimitivebb 
elővigyázati intézkedés, mely abban áll, hogy az ellen- 
ség országában csak lassan szabad előnyomulni és csak 
akkor szabad egy lépéssel tovább menni, ha a mögöt- 
tünk fekvő rész teljesen tisztáztatott és az ellentálló 
lakosság le van fegyverezve. Ezen elővigyázati rend- 
szabályok figyelmen kivül hagyásával a mi uraink egy 
, Paradecoup"-ot akartak kivinni és minden áron Ő fel- 
sége születése napján a bosnyák fővárosba bevonulni. 
Ezáltal egyes csapatok, ezek között Sametz dandárja 
is nagyon válságos helyzetbe jutottak. Hogy Sametz 
mily bámulatos vitézséggel tudta Banjaluka mellett magát 
keresztülvivni, az annak idején a lapokban részletesen 
le volt irva. Én a magam részéről nem akarok és nem 
is tudok alapos itéletet mondani a felett, vajjon az 
akkori hadviselési mód ellen felhozott vádak alaposak-e, 


vagy sem. Hanem meg kell engednem, — és ezen 
nézetemet én annak idején Sametz-eczel szemben sem 
titkoltam el, — hogy az ily sulyos vádak, ha azok 


már megtörtént és többé nem változtatható dolgokra 
vonatkoznak, egy tábornok részéről csakis a legintimebb 
körben kimondhatók, hacsak nem akarjuk megrenditeni 
a csapatoknak vezéreik iránti bizalmát. Sametz inger- 
lékeny természete ugylátszik, megfeledtette vele ezen 
tekintetet, a mi közte és a württembergi herczeg, továbbá 
a Weber-ezred parancsnoka és mások között egész 
sorát idézte elő a kellemetlen összekoczezanásoknak. 
És itt kezdődött azon Sametzre nézve oly vészteljes 
circulus vitiosus, a mely utóvégre katasztrófához veze- 
tett. Minél kevesebb kiméletet tanusított Sametz felebb- 
valói és kartársai eljárásának birálatában, annál inkább 
gyülölték őt mindazok, kik ezáltal sértve érezték magu- 
kat és annál nagyobb kárörömmel iparkodtak neki min- 

den alkalommal a részéről tapasztalt bántalmakat vissza- 
fizetni. Ő pedig ennek következtében napról-napra elke- 
seredettebb és megközelithetetlenebb lett. Ily hangulat- 
ban jött ő, mikor az oecupatio be volt fejezve 1879-ben, 
mint dandárparanesnok Budapestre, a hol akkor Edels- 
heim Gyulay báró mint főparancsnok működött. Itt 
aztán két kemény fő ütközött össze és a két magas 
állásu férfi közti perpatvarnak se hossza, se vége nem 
volt. Sametz mindinkább kerülte az embereket, sötét 
szemeit a földre meresztve, nyakig begombolt köpenyeg- 
gel órákon át magánosan járt fel és alá az Andrássy- 
úton. Szolgálaton kivül alig érintkezett valakivel, csak 
az én házamban sokszor és szivesen látott vendég volt 
és ő minden alkalommal a legmelegebb szavakban mon- 
dott nekem köszönetet azért, hogy teljes elszigeteltsé- 
gében énnálam az üdülésnek és szórakozásnak forrását 
találta. Akkorában minden vasárnap este egy kis wisthező 
társaság gvült össze nálam, a melynek nevezetesen két 
tagja volt, a kik soha et si fÍractus illabatur orbis nem 
hiánvoztak: Sametz és Zsedényi. Ez a kettő rendesen 
ugyanannak a partienak volt részese és itt néha-néha 
rendkivül mulatságos jelenetek fordultak elő, minthogy 
Zsedényi — ezen dusgazdag ember, a ki évenként sok 
ezer meg ezer forintot adományozott közhasznu ezélokra 
— egészen magánkivül volt, ha néhány krajczárt (mert 
a pointet soha egy krajczárnál drágábban nem fizettük) 
vesztett, ellenben a vacsora alkalmával a legrózsásabb 
hangulatban volt, ha a játék végén felállította mér- 
legét és ugy látta, hogy egy hatost nyert. Egy alkalom- 
mal a dolog majdnem kellemetlen fordulatot vett. 
A Sametz-Zsedényi partnerség ismét állandóan vesztett. 
Zsedényi kibuvott a bőréből. 

. Tábornok", mondá boszus hangon, ,ugy látszik, hogy 
mi itt is minden csatát elvesztünkf . 

Sametz arcza vérpiros lett, fekete szemei villámokat 
szórtak és azon az éles kommandó hangon, melytől katonái 
annyira reszkettek, visszakiáltott : , Udvari tanácsos ur 1" 
(Zsedényi t. 1. azelőtt a magyar udvari kanczellária 
tanácsosa volt és ezen czimet meg is tartotta). , Mi osztrák 
tábornokok csakis a bünbakok vagyunk, a kiknek a 
hátukat oda kell tartaniok, hogy a verést eltürjék, hanem 
a valódi csatavesztők mindenkor és mindenütt az udvari 
tanácsosok voltak, a kik hivatalaikban ülnek és onnan 
mindent oly alaposan elrontanak, hogy nincsen az a 
kard a világon, a mely az ebbeli kárt ismét jóvá tenni 
képes volna". 

Zsedényi egy pillanatig meg volt hökkenve, hanem 
már a legközelebbi perczben széles mosoly terült el 
okos arczán. , Tábornok ur", mondá, ,én kapitulálok, 
ezt a csatát Ön nyerte meg, mert a mit Ön az udvari 
tanácsosokról mond, az fájdalom nagyon is igaz. Csak 
arra kérem, hogy velem szemben azon enyhitő körül- 
ményt vegye tekintetbe, hogy már 25 esztendő óta 
tényleges szolgálaton kivül vagyok". Most Sametz is 
nevetett, a két jeles férfi kezet nyujtott egymásnak és 
a partie csendesen tovább folyt. Midőn aztán a vacsorá- 
hoz mentünk, Zsedényi azt sugta a fülembe: ,Te, ez 
egy snajdig gyerek, kivánnám, hogy sok volna nálunk 
ebből a fajtából". 

Hát fájdalom, nincsen sok és még arra a kevésre is, 
a ki rendelkezésünkre áll, Sametz példája nem igen 
bátoritólag hathatott. 

Whisth-estélyeinken sokszor Wahrmann Mór képviselő 
is részt vett. A ki egyfelől Wahrmannt, másfelől Sametzet 
ismerte, az bizonyosan osztani fogja abbeli véleménye- 
met, hogy nagyobb ellentét nem képzelhető, mint a 
milyen ezen két férfi temperamentuma között létezett, 
de ennek daczára, vagy talán épen ezért, nagyon von- 

zódtak egymáshoz. Wahrmann a maga házához hivta 
meg a tábornokot, ez utóbbi pedig készségesen fogadta 
el a meghivást, a mi részéről oly előzékenység volt, a 
melynek csak kevés ember örvendhetett. Egyik este 
ezen két férfi között egy párbeszéd folyt le, mely mélyen 
véste be magát emlékezetembe, mert kitünően jellemzi 
Sametz nézeteit. Valaki, már nem igen emlékezem, hogy 
ki volt az, azt állitotta, hogy az általános védkötele- 
zettség és az egyévi önkéntesek intézményének létesi- 
tése óta a mi hadseregünknek szelleme mégis más lett. 
Sametz egy ideig némán hallgatta ezt a diskurzust, de 
én szemeinek forgatásából máris észrevettem, hogy itt 
vihar lesz. Végre csakugyan kipattant a boszusága. 
,Nem tudom, mondá, bogy mit fecsegnek az emberek 
folyvást a hadsereg szelleméről. A hadsereg szellemé- 
nek nem szabad másnak lennie, mint katonainak. Ilyen 
volt a mi hadseregünknek szelleme mindenkor és hála 
Istennek, még ma is az. Nem az ujonnan belevegyült 
elemek változtatták meg a hadsereg szellemét, hanem 
ezen szellem mmost lassankint behatol a lakosságnak 
oly rétegeibe is, a melyek előtt eddig idegen volt." 
Erre ismét másvalaki azt a megjegyzést tette, miszerint 
mégsem képzelhető, hogy a hadsereg még ma is oly 
szerepre vállalkoznék, a melyet neki pl. a kremsieri 
országgyűlés berekesztése alkalmából szántak. Ezen 
véleményhez Wahrmann is esatlakozott és tréfásan 
megjegyzi: ,Ha például Önre, tábornok ur, ma hasonló 
missiot ruháznának és ha akkor én vagy más képviselő, 
a kivel Ön személyesen jó viszonyban van, ott az ország- 
ház előtt Önnel szembe állna, akkor talán mégse tudná 
magát elhatározni arra, hogy engem vagy valami más 
barátját fogságba vitesse." 

,. Nagyon méltóztatik csalódni", viszonzá Sametz dörgő 
hangon, ,a ki nekem csakugyan barátom, annak min- 


383 


denekelőtt nem szabad engem kötelességem teljesité- 
sében akadályozni akarni. Ha mégis teszi, akkor őbenne 
csakis az akadályt látom, a melynek az utból való eltá- 
volitását első feladatomnak tekinteném." 

,És hogyan lehet ezt összeegyeztetni az Ön alkot- 
mányos meggyőződésével?" kérdezé Wahrmann. 

, Az én meggyőződésem a magamé és ahhoz senkinek 
nincs köze", felelt Sametz ,és hogy ezen meggyőződé- 
semet miként tudom összeegyeztetni kötelességeim tel- 
jesitésével, ez ismét az én dolgom. Ha nem tudom a 
kettőt összeegyeztetni. akkor bucsut veszek állásom- 
tól, hanem, a mig én ezt a kabátot viselem, kötelessé- 
gemet meg fogom tenni. Lehet valami parancsot helye- 
selnem, vagy nem helyeselnem, de végrehajtani minden 
körülmények között fogom, erre megesküdtem és ezt az 
esküt meg is fogom tartani." 

Hogy ezen férfi, a ki ily magasra kifejlődött köteles- 
ségérzettel bir, másoktól is a kötelesség legszigorubb 
teljesítését követelte, magától érthető. Ennélfogva Sametz, 
különben igazán áldott jó lélek és egyenesen puha 
kedély, a szolgálatban kérlelhetlen szigorral járt el, 
mely néha-néha a durvasággal volt határos. Féltek is 
tőle a katonák, mint az ördögtől. Midőn egyik fiam a 
kadétiskolába járt, Sametz minden héten meglátogatta 
őt, a tanároktól értesítést kért a gyermek magaviselete 
iránt és aztán maga is a legszigorubb vizsgának vetette alá. 

,Jaj Önnek, ha valamikor ugy találom, hogy valami 
nincsen rendben" ezt mondá első látogatása után és 
azontul mindenkor minden rendben volt. A ,gyengéd" 
figyelmeztetés megtette hatását. , Hacsak a szemébe 
nézek", szokta mondani fiam, már .reszketek". A mit 
Sametz leginkább gyülölt, az a protekczió volt. Ő maga 
szegény katonának gyermeke volt és alulról kezdve a 
kadétiskolából lépésről-lépésre kellett felfelé másznia. 

A mivé lett. azzá saját erejéből lett. Eleinte néhány 
krajczárral. később néhány forinttal rendkivül szerényen 
kellett megélnie, de adóssága sohasem volt. A napnak 
minden óráját, a mely nem volt a szolgálat által elfog- 
lalva, komoly katonai tanulmányoknak szentelte. Ezeknek 
áldozta fel éji nyugalmának egy részét. És midőn az 
ellenség golyóival szemben állott, mindenre gondolt, csak 
saját életére nem. Ily körülmények közt képzelhető, 
mennyire boszantotta őt az, hogy mások, kik mind- 
ezeknek ellenkezőjét tették, mégis gyorsan előre men- 
tek, mert a sors kegye, vagy az emberek előitélete 
által már a bölcsőben ölükbe hullott az, a mit mások 
csakis kimondhatlan fáradozások és nélkülözések árán 
elérni képesek voltak. Az emiatti ingerültség néha-néha 
igen drasztikus módon tört ki belőle. Midőn Sametz 
egy alkalommal az egyévi önkéntesek vizsgájára kikül- 
dött bizottságban elnökölt, egy igen magas állásu ur, 
a ki előtt a tábornokhoz való intim viszonyom isme- 
retes volt és a kinek méltóságos fia ura teljesen készü- 
letlenül jött a vizsgára, arra kért, hogy járjak közbe 
Ssametznél a végből, hogy az ifju ur mint tiszt kerüljön 
ki a vizsga alól. Teljesítettem az illetőnek kérését, 
ámbár nem titkoltam előtte, hogy közbenjárásomat tel- 
jesen kilátásnélkülinek tartom. És csakugyan nem csa- 
lódtam. 

,. Mondja meg Ő Excellentiájának" dörgött felém 
Sametz, ,hogy én nem tudom ugyan megakadályozni, 
miszerint helylyel-közzel az ilyen méltóságos hülye is. 
az arany portepéehez jusson, hanem hogy én magam 
ilyesmire segédkezet nyujtsak, olyan nincs." És az. 
illető ifju ur különös kegyelemből — káplár lett. 

Emlitettem azelőtt, hogy Sametz lágy kedélyü, áldott 
jó ember volt. Ennek bizonyitására száz eset közül csak. 
egyet akarok kiemelni, mert ebben Sametz a maga. 

egészében tükröződik vissza. Boszniában — már nem 
emlékezem, mily alkalommal — a Sametz-féle dandár- 
nak egy kis csapata lesben álló ellenség által orvul meg- 
támadtatott és iszonyuan lekaszaboltatott. Sametz dühös 
volt, midőn ezen eseményről értesitették; azonnal 
nagyobb csapatot rendelt ki, hogy keresse fel és bün- 
tesse meg kellően azt a csőcseléket, a mely az ő kato- 
náival oly galádul bánt. Ő maga a kivonuló csapat 
élére állott. Minél jobban közeledett ez a gaztett szin- 
helyéhez, annál nagyobb lett a tábornok türelmetlen- 
sége. Végre előre száguldott, messze maga mögött 
hagyván katonáit. Egyszerre az országuttól kissé félreeső 
mezőn megpillantotta katonáink holt testeit. Hanem 
ugyanabból az irányból egyszersmind szivszaggató jajga- 
tást is hallott, a mely egyik katonánktól eredett, a kit 
a barbárok irtózatosan összevagdaltak ugyan, de vég- 
legesen meg nem öltek. Ez a szegény ember számtalan 
sebből vérezvén, bénitott tagjaival az országut széléig 
vánszorgott és ott fájdalmában ugy orditott, hogy a 
tábornok ereiben megdermedett a vér. Nem ok nélkül 
tartott Sametz azon rettenetes benyomástól, melyet ezen 
nyomoréknak alakja és jajkiáltásai a közeledő katonákra 
gyakoroltak volna. Elhatározása azonnal készen volt, 
gyorsan oda vágtatott a szerencsétlen ember felé és a 
legdurvább hangján kiáltott feléje: , Mit ordit maga itt ? 
Illik ez egy férfiuhoz ? Illik ez egy katonához ? Azonnal 
fogja be a száját! Bajtársai mindjárt itt lesznek, hogy 
megbüntessék azt a csőcseléket, a mely önnel ily kegyet- 
lenül bánt. Vajjon ön ezzel az ordítással el akarja 
venni az én embereimnek a bátorságát? Ha csendben 
marad, azonnal ide küldök érte és a kórházba vitetem, 
holnap meglátogatom, de most csendet parancsolok." 

A szegény ördög némán meresztette szemeit a tábor- 
nokra, összeharapta ajkait, rettenetesen összevagdalt 

Falk Miksa : Kor- és jellemrajzok. 25 

arczát köpenye alá rejtette és többé egy hangot nem 
hallatott. Sametz mozdulatlanul állott előtte és lovával, 
melynek fejét a közeledő csapat felé forditotta, majdnem 
egészen elfedte a földön fetrengő nyomorékot. kinek 
közelségét csakugyan senki sem sejtette. Midőn a csapat 
mellette elhaladt volt, Sametz megsarkantyuzta a lovát 
és katonái után vágtatott, de egyszersmind megadta a 
szükséges utasitásokat, hogy az a szerencsétlen nyomo- 
rék, a ki ily emberfeletti önmegtagadásra képes volt, a 
kórházba szállittassék. Midőn Sametz őt másnap reggel 
ott meglátogatta, már csak egy haldoklót talált, a ki 
megpillantván az ágya előtt álló tábornokot, nagy eről- 
ködéssal próbált felemelkedni. Sametz ezt nem engedte 
meg, hanem oda nyujtotta kezét, melyet a haldokló 
egy utolsó erőmegfeszitéssel ajkaihoz vezetett és forró 
csókjaival elárasztott. Ezt a kezet többé aztán el sem 
eresztette, mig végre rövid hörgés után Sametz meg- 
hidegülni érezte azt a kezet, a mely az övét tartotta. 
A névtelen hős földi pályája be volt fejezve. Midőn 
aztán a sír felé vitték, a tábornok személyesen adta 
meg neki az utolsó tiszteletet. Másnap pedig az elhunyt 
derék katona szegénv anyjának 100 forintot küldött, 
mely semmiféle császári és királyi zárszámadásban meg 
nem jelent, mert a tábornok azt valóban nem igen 
dusan ellátott saját erszényéből fedezte. Még évekkel 
utána, midőn Sametz nekem ezen élményt elbeszélte, 
hangja reszketett és midőn a haldokló ágya melletti 
jelenetet leirta, alig volt képes mély megindulásán erőt 
venni. Nem hiszem, hogy ma még valaki visszaemlé- 
keznék ezen magában véve amugy is csekély jelentőségü 
eseményre, hanem a kinek trónja odafenn a felhők 
felett áll, bizonyosan feljegyezte ezen csekélységet is 
a maga nagy könyvébe, és érte meg fogja jutalmazni 
azt, a ki most ismét hazatért az örökké való atya házába. 

És most eljutottam az én szerencsétlen barátom 
életének utolsó és legszomorubb szakaszához. Már emli- 
tettem, hogy az ő szolgálati viszonyai Budapesten, a 
hadtesiparancsnokhoz, valamint kartársainak többségé- 
hez való viszonya, nem tartoztak épen a kellemesek 
közé. Alig magyarázható és mindenesetre nagyon sajná- 
latraméltó, hogy oly kitünő két katona, a milyen 
Edelsheim és Sametz volt, a kiknek mindegyike testtel- 
lélekkel a maga hivatásának élt és minden pillanatban 
érette meghalni kész volt, nem tudott egymással egyet- 
értésre jutni. Talán csak egy kedvező pillanat kellett 
volna, a mely nekik alkalmat szolgáltat, hogy szivélyes 
módon fejezzék ki egymás irányában nézeteiket, hanem 
a mint ez az életben oly sokszor történik, ez a pillanat 
nem akart beállani. Sametz kedve napról-napra rosz- 
szabb, kedélye sötétebb és magábazárkózottabb lett. 
A mellett feltünően sokat kezdett politizálni és ezen 
az uton én magam is megtudtam, a mit különben már 
régen sejtettem volt, hogy ő a fanatikus csehek közé 
tartozik. Az 1867-iki dualismust elfogadta, inint az 
egész osztrák-magyar monarchia közjogi alapját, de ő 
azt hitte, hogy ezen a kereten belül mindegyik állam 
saját külön szükségleteinek megfelelő módon szervez- 
hető. Hogy a Lajtán innen a magyar elemnek jusson 
a hegemonia, azt ő teljesen igazoltnak találta, miután 
az itt élő népfajok egyike sem, se számra, se értelmi- 
ségre nézve a magyar fajjal nem mérkőzhetik. Hanem 
a mi Ausztriát illeti, ő ott a hatalmat egyformán fel 
akarta osztani németek, csehek és lengyelek között. 
A magyar korona területén czentralizáczió, Ausztriában 
föderalismus: ez volt az ő programmja. Talán feles- 
leges mondanom, hogy ezen pontra nézve sohasem tud- 
tam vele egyetértésre jutni. Hanem a mi szivélyes 
személyes viszonyunkra ezen véleményeltérésnek semmi- 

féle legkisebb következménye nem volt, annál kevésbbé, 
minthogy Sametz ismételten az e tárgyra vonatkozó vitat- 
kozásnak azzal a megjegyzéssel vetett véget: , Ez az én 
véleményem, egvébiránt, a mig katona vagyok. a politi- 
kával nem törődöm." 

Hogy mi történt azután, vajjon valami külön tárgy 
feletti összezörrenés-e, vagy pedig csak a hosszu idő 
óta lappangó válság jutott-e kitörésre. nem tudom. Egyik 
reggel — én akkor a delegáczióval Bécsben voltam — 
Sametztől levelet vettem, melyben nagyon ingerült és 
elkeseredett hangon tudatja, hogy őt Pozsonyba helyez- 
ték át. Ezen hir mély aggodalommal töltött el, annyival 
inkább. mert Bécsben egy magas állásu katonai személyi- 
ség már elébb is egy alkalommal, amugy en passant, 
azon kérdést intézte hozzám, vajjon milyennek találom 
Hametzet, mert azt mondják róla, hogy folyvást magas- 
foku izgatottságot tanusit és ugv látszik, nyugalomra 
sürgős szüksége volna. De hát még mindig reméltem, 
— igaz, hogy ez a reménynek csak igen halvány sugara 
volt — reméltem, hogy Catty táborszernagy, a pozsonyi 
főparancsnok, a ki nemcsak Kuhn mellett hadseregünk- 
nek legkitünőbb tábornoka, hanem egyszersmind magas 
műveltségü, tapintatos és humanus férfi, meg fogja 
találni az utakat és módokat, hogy a sodrából kifor- 
gatott szegény barátomat megnyugtassa. De nemsokára 
tapasztaltam, hogy ezen reményemben is csalódtam. 
Azon levelek, melyeket Sametz Pozsonvból hozzám 
intézett, ugyanazzal a sötét szinezettel birtak, mint az 
ő szóbeli nyilatkozatai abban az időben, mikor még 
együtt voltunk. Keservesen panaszkodott, hogy Pozsony- 
ban nélkülöznie kell a szellemi üdülésnek még azon 
kevés óráit is, melyeket neki az én házam nyujtott vala. 
Ennélfogva kinosan érintett ugyan, de egyáltalában nem 
lepett meg azon hir, miszerint Sametz tábornok ille- 

tékes oldalról fel lett szólítva, hogy megtámadott idegei- 
nek erősbitése czéljából hosszabb szabadságidőt kérjen. 
Igaz, S2inetz erre röviden azt válaszolta, hogy tökéle- 
tesen jól érzi magát és eszeágában sincs szabadságot 
kérni. Mindazáltal kevés nappal utána a katonai ren- 
deletek tárában azt olvastam, hogy Sametz tábornok, 
várakozási illeték mellett, egy évi szabadságidőt kapott, 
a mi köztudomás szerint a nyugdíijazásnak előfutója 
szokott lenni. 

Másnap reggel vastag levelet vettem Sametztől, mely- 
nek tartalmát egy nagy terjedelmü irat képezte. Ehhez 
egy kisérőlevél volt csatolva, melyben a tábornok engem 
arra kér, hogy a mellékelt iratot azonnal tegyem közzé 
a Pester Lloydban. a mire ő annál biztosabban vél 
számíthatni, minthogy a czikk alá a maga teljes nevét 
irta és igy a felelősséget ő vállalja magára. Határozottan 
elvárja barátságomtól, hogy én ezen utolsó szolgálatot 
nem fogom tőle megtagadni. Ha ő még ebben a tekin- 
tetben is csalódnék, akkor az emberekbe vetett hitéről 
teljesen le kellene mondania. Sorról-sorra fokozódó 
rémülettel olvastam a czikket. Ez elejétől végig irályilag 
brilliáns, de tartalmára nézve hallatlanul merész ismét- 
lése volt mindazoknak a szemrehányásoknak, melyekkel 
ő bizonyos magas állásu személyiségeket, nevezetesen 
a boszniai hadjáratra való vonatkozással sujtani szokott. 
Minden állítása mellett a tényeknek egész sorát hozta 
fel. Az egész czikk nem tintával, hanem választóvizzel 
volt irva és annak végén saját keze erős vonásaival 
oda volt téve: Adalbert Sametz k. k. Generalmajor. 

Milyen állapotban voltam ezen sorok átolvasása után, 
azt leirni nem vagyok képes. Egy hosszu álmatlan éjen 
át gyötörtem agyamat, hogy valami elhatározáshoz jus- 
sak. Egyfelől nem tudtam magam elszánni arra, hogy 
e szegény ember bizalmának a haláldöfést megadjam, 

de másfelől mégis tisztán állott előttem, hogy ezen irat 
megjelenésével annak irója végleg tönkre van téve. 
Másnap reggel — vasárnap volt — végre arra nézve 
tisztában voltam magammal, hogy ezt a czikket ki nem 
adom mindaddig, mig Sametzczel magával nem beszél- 
tem. De hol találom őt? Fent emlitett levelében azt 
közölte velem, hogy egy óra mulva ott hagyja Pozsonvt, 
hanem hogy hová megy, egy szóval sem árulta el. Mint- 
hogy én időközben Bécsből hazatértem volt, délfelé egy 
bécsi barátomnak táviratoztam. menjen el a rendőrségre 
és próbálja ott megtudni, vajjon Sametz Bécsbe érkezett-e 
és a válaszról legyen szives engem értesíteni. Hosszu hat 
óra mulva, este 7 óra után — mi épen szokásos vasár- 
napi whistünket játszottuk — rövid telegrammot vettem, 
mely arról értesitett, hogy Sametz másnap reggel nálam 
meg fog jelenni. Az eljárás, melvnek folytán sikerült a. 
tábornokot megtalálni, sokkal jellemzőbb, mintsem itt 
el ne mondanám. A rendőrség semmiféle értesítéssel 
nem szolgálhatott az én barátomnak, hanem a hely- 
parancsnoksághoz utasitotta, egyszersmind figyelmeztet- 
vén őt, hogy a tábornok, hacsak Bécsen keresztülutazott, 
aligha jelentette magát a parancsnokságnál. Szerencsére 
az én barátom ezáltal el nem riasztatta magát, hanem 
elment a helyparancsnoksághoz, a hol arról értesült, 
hogy Sametz aznap reggel ott jelentkezett, hozzátevén, 
hogy ő a Weihburg-utczai Elisabeth-szállodában lakik 
és másnap reggelig Bécsben marad. Az én barátom 
tehát az emlitett szállodába sietett és Sametzet csak- 
ugyan ott is találta. A tábornok nagy izgatottsággal jött 
eléje és midőn a belépőt, a kit különben ismert, meg- 
látta, a csalódás kifejezésével fordult el tőle. 

, Tábornok ur meg van lepetve, ugy-e, hogy engem 
itt lát", mondá az én barátom. , Igenis", válaszolt Sametz 
röviden, ,én más látogatást vártam." Ő t. i., a mint 

később értesültem, arra számitott, hogy az ő czikke 
vasárnap reggel a Lloydban megjelent, hogy az ezen 
czikket tartalmazó lapszám délután két órakor Bécsbe 
érkezik és ő egy pillanatig sem kételkedett, hogy azon- 
nal az ő letartóztatása fogna elrendeltetni. , Nohát", 
tevé hozzá egy kis szünet után, , nehogy azt gondolják 
az urak, hogy én félek, vagy el akarok bujni, hanem 
épen ellenkezőleg, hogy ne kelljen engem soká keresni, 
hanem minden pillanatban kéznél legyek, elhatároztam, 
hogy 24 óráig Bécsben maradok és jelentkeztem is a 
parancsnokságnál, ámbár arra köteles nem lettem volna." 

Midőn barátom a tőlem vett táviratot felmutatta, 
Sametz rövidesen mondá: , Válaszoljon, hogy jönni 
fogok." 

Hétfőn reggel nyolcz órakor Sametz csakugyan szo- 
bámban állott. 

, Ugy látom nem akarja kiadni az én czikkemet" 
kiáltott ingerült hangon, midőn a szobába lépett. 

, Épen ellenkezőleg," válaszoltam én nyugodt hangon, 
, csakhogy én előbb meg akarom önnel beszélni a dolgot. 
Ha ön, miután engem meghallgatott, szándéka mellett 
megmarad, akkor a czikk meg fog jelenni." Ez ugy lát- 
szik, megnyugtatta őt. Én aztán azzal a kijelentéssel 
nyitottam meg a tárgyalást, hogy a ,hírlapiró szempont- 
jából, a ki lapja mellett reklámot akar csinálni, nem 
lehetne kedvesebb teendőm, mint hogy a tábornok iratát 
közzé tegyem, mivel ez esetben két héten át alig 
beszélnének másról, mint az én lapomról és ezen reklám 
magamra nézve teljesen veszélytelen volna, mert a fele- 
lősség a sajtótörvény értelmében kizárólag Önt, mint 
szerzőt terhelné. Hanem én első sorban az Ön őszinte 
barátja vagyok és azonkivül kissé politikus is." Azután 
fejtegettem előtte, hogy még akkor is, ha minden ugy 
volna, a mint ő előadja, az ilyen nyilvános vádakat, 

eltekintve attól, hogv azok bennünket az egész világ 
előtt komprommittálnának, semmiféle hadseregben meg- 
türni nem lehetne. Minden fegyelemnek meg kellene 
szünnie, ha egy hadsereg belsejében történő legintimebb 
események ily gyülöletes szinben állittatnak a nagy- 
közönség elé és ha ilyent büntetlenül követhetne el egy 
tábornok, mit lehetne egy tüzesfejü hadnagytól várni? 
Azzal fejeztem be előadásomat. hogy még akkor is, ha 
odafenn jóindulattal volnának irányában, holott ő ennek 
épen ellenkezőjét állítja, az ily ineggvaláztatást türni 
nem lehetne, hanem a legkomolvabb büntetéssel kellene 
azt illetni; miféle volna ez a büntetés, azt ő maga igen 
jól tudja. És ő még a martiírság tudatával sem vigasz- 
talhatná magát, mert még legjobb barátai is kénytelenek 
volnának azt mondani, hogy igy kellett neki, ezt a bün- 
tetést megérdemelte. 

, Tehát Ön is?" kérdé halk hangon. 

, Én is," volt az én válaszom. 

Szótlanul nézett maga elé. és kis szünet után azt 
mondotta: ,Én nem keresem és nem is szejetem a 
botrányt, én csak azt akarom, hogy mindezek a dolgok 
a császár tudomására jussanak, ezt pedig nem érhetem 
el egyenes uton, mert ezen ut épen azokon a helyeken 
visz keresztül, melyek ellen az én vádjaim irányulnak. 
Mit gondolna Ön, vajjon nem volna-e czélszerü, ha 
Orczy bárót (ez akkor a felségkörüli miniszter volt) meg 
kérném, hogy ezen iratot Ö felsége kezébe juttassa?" 

Azt válaszoltam, meg vagyok győződve, hogy Orezy 
báró ily misszióra nem vállalkoznék, mert ő bárkinél 
is jobban tudja, hogy Ő felsége nem szereti. ha az 
államnak bármely tisztviselője olvasvalamibe avatkozik, 
a mi nem tartozik az ő resszortjába. Azonkivül pedig 
ilyféle lépés sikertelensége már előre is meg volna 
pecsételve. Ő felsége ezt az iratot a magvar miniszter 

kezéből alkalmasint el sem fogadná, hanem többé- 
kevésbbé udvarias módon tudatná vele, hogy ne avat- 
kozzék olyan dolgokba, melyekhez neki semmi köze 
nincsen. Ha pedig Ő felsége talán mégis kegyes volna 
az iratot átvenni, akkor ő, a ki mindig és mindenben 
példás korrektséggel szokott eljárni, a neki kézbesitett 
okmányt épen arra a helyre juttatná, a melyet Sametz 
meg akarna kerülni. 

, Íy körülmények között" mondá Sametz rövid gon- 
dolkozás után, ,nem marad egyéb hátra, minthogy a 
magyar delegáczió valamely tagjához forduljak, hogy az 
az én ügyemet interpelláczió alakjában hozza szőnyegre. 
Hogy ön erre nem vállalkozhatik, azt én magam is 
átlátom, miután a köztünk fennálló személyes viszony 
köztudomásu dolog, de hát talán akad más valaki . . ." 

, Az meglehető válaszoltam, ,hanem mit fog ön ezzel 
elérni ? A dolog lefolyása a legnagyobb szabatossággal 
előre mondható. Az interpelláczió valaki által meg fog 
tétetni, a legközelebbi ülések valamelyikén megjelenik 
a hadügyminiszter egy iratcsomóval, hogy kimutassa, 
miszerint ő helyesen járt el. Mitévő lehet akkor a dele- 
gáczió? Legjobb esetben a hadügyminiszter válaszát 
nem veszi tudomásul, hanem az ügvet a legközelebbi 
ülések valamelyikére tárgyalásra tüzi ki. De mi körül 
foroghatna ezen tárgyalás? Komolyan hiszi-e ön, hogy 
a delegáczió többsége egy ilyen tárgyalás mellett nyilat- 
koznék. mely tisztán személyes kérdések és a hadsereg 
belügyei körül foroghatna, vagy hogy önnek kedvéért az 
általános tiszteletben álló hadügyminiszterrel szemben 
ellenséges állást foglalna el? Én azt nem hiszem. 
A delegáczió tehát a hadügyminiszter válaszát egysze- 
rüenu tudomásul fogja venni. Azzal a dolog el van 
intézve. Ön pedig ott áll, a hol ma van, még pedig egy pár 
izgalomteljes nappal és egy kudarczczal meggazdagodva". 

A szegény ember teljesen meg volt törve. Egv ideig 
hallgatott, aztán halk hangon kérdezé: ,Nos hát ön mit 
tanácsolna nekem, mitévő legyek ?" 

,tt van a czikke", feleltem én, ,tegye egyszerüen 
zsebre. Ma szép idő van, tegyen néhány órai sétát. Dél- 
ben aztán ebédeljen velem és családommal, ebéd után 
szundikáljon egy kissé, este egy kis wisthet játszunk, 
holnap reggel pedig, arról jótállok, legalább aránylag 
nyugodt hangulatban fog elutazhatniő. 

A tábornok követte az én tanácsomat és én még ma 
is élénk megelégedés érzetével gondolok vissza arra, 
hogy akkor következményeiben teljesen kiszámithatlan 
botránynak elejét vettem. Másnap reggel. elutazása előtt, 
még néhány sort vettem tőle, melyek a legmelegebb 
hála kifejezését tartalmazták és azon kérést, ha vala- 
mikor Prágába jövök, értesitsem őt előre, hogy ott leg- 
alább egy napot együtt tölthessünk. Ezen kivánságot 
már a legközelebbi nyáron, midőn Karlsbadba utaztam, 
csakugyan teljesítettem. Ő, a ki már akkor polgári ruhát 
viselt, az indóház előtt rám várt és 24 óráig csakugyan 
együtt maradtunk. Fájó szivvel vettem észre, hogy a 
multnak sebei még távolról sincsenek behegedve. Igy pl. 
azt mondá nekem, hogy mindig szurást érez a szivében, 
valahányszor az utczán egy közkatona előtt ki kell térnie, 
miután ő egész életén át hozzá volt szokva, hogy ezek 
előtte tisztelegjenek. Valódi megdöbbenéssel hallottam, 
hogy ő nővérét házába vette, ez gondozta az ő gazda- 
ságát, és Ő volt egyszersmind az egyetlen élő lény, a 
kivel ő társalgott. Pedig ezen nővére addig egy elme- 
beteg-gyógyintézetben volt elhelyezve, mert az ő ideg- 
rendszere is meglehetősen szét volt dulva, a mi ugy- 
látszik, a családnak örökös betegsége volt. 

, Az isten szerelméért", kérdeztem tőle, ,hogy lehet 
ilyesmit tenni? Hiszen önnek kedélyállapota ugyis oly 

komor, ön ugyis kerüli az embereket és most naponta 
minden órában azzal a szegény lénynyel érintkezik, a 
mi lehetetlen, hogy jó hatással legyen önre". 

, Ebben igaza lehet", válaszolt szomoruan, ,de nem 
tehetek másként. Hiszen ön tudja, hogy szegényért a 
gyógyintézetben én fizettem a tartási költséget, a mi 
igenis módomban állott, mig tényleges szolgálatban 
voltam, ma az én jövedelmem annyira megcsökkent, 
hogy amaz összeget többé nem nélkülözhetem, sőt, 
mikor együtt gazdálkodunk, nagyon is takarékoskodnunk 
kell, hogy tisztességesen megélhessünkő. Ilyen érvvel 
szemben természetesen minden ellenvetésnek el kellett 
némulnia. 

Körülbelül két héttel utána Sametz meglátogatott 
engem Karlsbadban. Feltünően halvány volt, hanem sze- 
meiben élénkebben, mint valaha szikrázott a régi tűz. 
Sokat beszélt és mindig fenhangon, de gondolatai már 
nem voltak együtt. Igy pl. azt a vendéglőt, a hol együtt 
ebédeltünk, és mely a hannoverai király eczimet viselte, 
ismételt figyelmeztetésem daczára következetesen hollandi 
királynak nevezte, és azon a napon, midőn Prágába 
vissza kellett mennie, minden áron egy teljesen lehetet- 
len vonattal akart elutazni. Hiába mutattam ki a kalauz- 
ból, hogy az általa megjelölt órában semmiféle vonat 
nem indul Karlsbadból. Ő nem volt kapaczitálható, és 
igy nem elleneztük többé, midőn szívélyes elbucsuzás 
után a pályaudvar felé hajtatott. Másnap reggel, midőn 
éppen a Sehlossbrunn mellett poharamat üritettem, ő 
lihegve jött fel a hegyre, és némi zavarral vallotta be, 
hogy ő csakugyan tévedett, hogy az a vonat, melylyel 
ő vissza akart menni, nem indult, és igy csak a leg- 
közelebbi vonattal fog Prágába visszatérni. Ekkor láttam 
őt utólszor, és azóta nem is irt nekem. Hallgatásának 
okát nemsokára megtudtam. A lapokban azt a közle- 

ményt olvastam, hogy valamely esehországi választó 
kerületben Sametz Adalbert nyugalmazott tábornok, mint 
az ifju esehpárt jelöltje lett a birodalmi tanácsba meg- 
választva. Engem, a kinek tanácsát éveken át minden 
fontosabb alkalommal kikérte volt, ez egyszer nem érte- 
sitett, mert előre tudta és ebben igaza is volt, hogy én 
ezen legujabb fellépését határozottan ellenezném, a mi 
pedig az ő saját hajlamaival ellentétben állott volna. 
Leirhatatlan aggodalommal vártam azt a napot, a melyen 
a szerencsétlen ember valamely politikai actio alkalmá- 
val először fogna előtérbe lépni. Hanem ezen nap — 
és én ugy hiszem, hogy a szerenesétlenségben ezt még 
szerencsének lehet nevezni — ezen nap soha sem követ- 
kezett be. Kevéssel Bécsbe érkezte után bécsi lapok 
azt a hirt hozták, hogy Sametz tábornok ifju-eseh kép- 
viselő, egy ismeretlennek szobájába berohant, ott a pam- 
lagra ledőlt és midőn a lakás tulajdonosa ezen váratlan 
látogatásért felvilágosítást kivánt, Sametz az illetőt saját 
lakásából ki akarta dobni. Hozzátették aztán a lapok, 
hogy a tábornok, a kin már huzamosabb idő óta az 
elmeháborodás jelei voltak észlelhetők, az imént emlitett 
jelenet következtében egy prágai tébolydába szállittatott. 
Ott töltött ő még három szomoru esztendőt, a melyek 
fölé én fátyolt boritok, valamint a jóságos isten is fátyolt 
boritott ezen hajdanában oly fényes szellem fölé, hogy 
fel ne ismerje azon mélységet, a melybe sorsa ment- 
hetlenül lesülyesztette. 

Hogy ezalatt mi lett az ő szegény nővéréből, azt nem 
tudom. A mult hónapban egy kis uti kirándulás alkal- 
mával a lapokban azt a száraz ujdonságot olvastam, 
hogy Sametz Adalbert nyugalmazott vezérőrnagy a prágai 
országos tébolydában meghalt. Sohasem voltam képes 
annyi erőt összeszedni, hogy őt ott meglátogattam volna. 
Hogy miért nem, ennek okát az, a ki maga nem tudja 

kiérezni, Hamletben megtalálja, és most e miatt mégis 
szemrehányást teszek magamnak és mélyen fáj, hogy 
legalább egyszer nem látogathattam meg, hogy még egy 
utolsó kézszoritást nem válthattam vele, mert ő jó, 
nemes szivü ember volt, nekem pedig majdnem három 
évtizeden át szeretett, hű barátom. A jövő évben alkal- 
masint Prágába jövök. Hogy ottani sirját sokan látogat- 
nák, nem hiszem, ő odakinn alkalmasint ép oly elhagya- 
tottan és magánosan fekszik, a milyen egész életében 
volt. Én pedig valamint akkor, midőn még köztünk járt, 
mindig hiven oldala mellett állottam, ezt a magános 
sirt is fel fogom keresni és azokból a fehér rózsákból, 
melyeket ő annyira szeretett, néhányat le fogok tenni 
arra a dombra, mely alatt az én szegény barátom örök 
álmát aluszsza. 


A KIRÁLYNÉRÓŐÓL. 
(1887). 


Az utolsó négy évtized alatt ámbár többé-kevésbbé 
ismertem azokat, a kik monarchiánk politikájában kiváló 
szerepet játszottak, s az ezen idő alatt előfordult törté- 
nelmi események keletkezésére s fejlődésére nézve 
némely fontos és érdekes részleteket tudok, a melyek 
szélesebb körökben aligha ismeretesek, mégis minden- 
kor nagvon óvatos voltam a jegyezgetésben. Nem bizom 
a papirban, mely olyan, mint a hütelen nő: midőn azt 
gondoljuk, hogy legjobban őrizzük, egyszerre csak azon 
veszszük észre magunkat, hogy eltünt és — elárult. 
Hiszen minden elővigyázatom daczára megtörtént, hogy 
1860 márczius 83-án a bécsi rendőrség két lisztes zsák- 
kal vitte el tőlem azon összes leveleket, a melyeket 
1849 óta megőriztem volt és mellesleg mondva, mai 
napig sem kaptam azokat vissza. Szerencsére oly nagy 
halmaza volt ez a magyar nyelven irt leveleknek, hogy 
még akkor is, ha az összes bécsi rendőrségi személyzet 
e nyelvet birja hónapok alatt sem lettek volna 
képesek e leveleket elolvasni s talán csak ezen körül- 
ménvnek tulajdonitható az, hogy akkorában a levelek 
iróinak egyikén sem esett semmi baj. Az egész papir- 
halmaz alkalmasint olvasatlanul vándorolt valamely 

papirmalomba, kivéve az ép akkor tollam alatt levő két 
tudományos munkának kéziratát, melyet csakis ugy 
kaphattam vissza, hogy határozottan tudattam a rend- 
őrséggel, miszerint az illető kiadóval szemben tetemes 
bánatpénz fizetésére köteleztem magamat, ha a kéziratot 
a megszabott idő leteltével át nem szolgáltatom és igy, 
ha a rendőrség vissza nem adja, neki lesz szerencséje 
ezt az összeget megfizetni. 

Azóta természetesen még jobban irtóztam a jegyezge- 
téstől és kivételt csak egyetlen egy esetben tettem, 
tudniillik arra az időre nézve, midőn szerencsém volt 
naponkint királyné ő felsége előtt megjelenhetni. Mert 
minél jobban ismertem meg ezen ugy szellemére, mint 
szivére nézve egyaránt kitünő fejedelmi asszonyt, annyi- 
val élénkebb lett bennem a kivánság, hogy valamikor 
az ő teljes jellemrajzát megirjam. Nem tettem azonban 
ezt eddig s alkalmasint ezentul sem fogom tenni. A min- 
dennapi folyó munka oly nagy mértékben veszi igénybe 
időmet és erőmet, hogy ily feladatot megoldanom, ugy 
a hogy én azt képzelem, többé nem lesz lehetséges. 
Jegyzeteimből időközben egyet-kettőt közzétettem már 
évekkel ezelőtt azon lapban, melyet szellemdus barát- 
ném, Pulszky Polyxena urhölgy valamely jótékony czélra 
kiadott ;" azóta hozzájok nem nyultam és csak most 
vettem azokat ismét elő, midőn e folyóirat tisztelt szer- 
kesztői tudatták velem, hogy nagyon szeretnének a 
magyar királynéról czikket hozni, de oly irótól, a kinek 
szerencséje van ő felségét személyesen ismerni és engem 
szólítottak fel ily czikk megirására. Teljesítem ebbeli 
kivánatukat, tiszta tudatában annak, hogy a mit nyujtok, 
irodalmi értékkel nem igen bír és ha egyáltalában érde- 
kes, az érdekességet csakis azon kitünőségnek köszön- 


" L. , Apróságok a királynéról" czimü czikket. 

heti, a kiről szó van, és a ki valóban megérdemelné, 
hogy hazánkban jobban ismernék, mert e haza határ- 
talan, soha teljesen le nem róható hálával tartozik 
neki. 

Mikép jutottam én a királyné közelébe? Ez oly kér- 
dés, melyen annak idején igen sokan törték fejöket, a 
nélkül, hogy arra a feleletet megtalálni képesek lettek 
volna. Én magam is csak később tudtam meg, mikép 
történt a dolog, de nem mondhatom meg ma sem ; 
mert én szabadon rendelkezhetem saját titkaim felett, 
de a másoké fölött nem. Tény az, hogy boldogult 
Majláth György, akkori udvari kanczellár, a ki köztudo- 
más szerint igen zseniális, de határozottan konzervativ 
államférfiu volt, egyik reggel egész felháborodással jött 
be egyik udvari tanácsosának szobájába: 

— Tudja-e ön — kérdé ismeretes éles hangján — 
hogy az a Falk, a ki a , Pesti Napló"-ba ir, most min- 
den nap királyné ő felségéhez fog járni? 

— Hallottam, — válaszolt az udvari tanácsos. 

— És nem tudja ön — kérdé tovább Majláth — 
kinek a műve ez? 

— Ha Excellencziád nem tudja, én nem tudom — 
válaszolt az udvari tanácsos a legártatlanabb arczkifeje- 
zéssel. 

Pedig — ezt ma már elárulhatom — ő volt egyike 
azon keveseknek, a kik csakugyan tudták. Másnap Maj- 
láth György ismét megszólitja ugyanazt az udvari tanácsost: 

— Most már tudom — mondá — hogyan történt ez 
a dolog! Ezt Eötvös Pepi csinálta, hogy bennünket 
boszantson. 

Pedig , Eötvös Pepi" ebben a dologban ép oly ártatlan 
volt, mint Majláth Gyuri, a mint ez kétségtelenül be fog 
bizonyulni, ha egyszer a boldogult bárónak hozzám irt 
levelei nyilvánosságra jutnak. 

Külsőleg a dolog lefolyása ez volt: 1866 szeptem- 
berben — én akkor a bécsi első takarékpénztár titkára 
voltam s épen visszatértem volt rendes szabadság- 
utamból — 1866. szeptemberben, kevéssel az osztrák- 
porosz háboru lefolyása után, egyik napon beálli- 
hozzám egy csinos fiatal ember s átadja Königsegg 
grófné, Erzsébet császárné akkori főudvarmesternőjének 
látogató-jegyét azon üzenettel, hogy a grófné arra kér: 
látogatnám meg őt másnap déltájban. Fogalmam sem 
volt, vajjon mit kivánhat tőlem a grófné, a kit nem 
ismertem, sohasem láttam, kivel soha semmi néven 
nevezendő összeköttetésben nem állottam. De nem sokat 
törtem rajta a fejemet, gondoltam magamban: , Oui 
vivra verra!" Másnap tiszteletemet tettem a grófnőnél, 
a ki engem nagyon udvariasan, de meglehetősen hidegen 
fogadott. Szép asszony volt s igazán impozáns női alak. 
Rövid szavakban tudatta velem, hogy császárné Ő fel- 
sége — királynéról akkor még nem volt szó — tőlem 
kivánna oktatást nyerni a magyar nyelvben és irodalom- 
ban. Kérdé: vajjon hajlandó vagyok-e ezt a missziót 
elfogadni? Erre kijelentém, hogy hála Istennek régen 
tul vagyok ugyan azon az időn, a mikor még órákat 
kellett adnom, de ő felsége kivánatát magamra nézve 
nemcsak parancsnak, hanem kitüntetésnek tekintem s 
a mennyire gyönge erőm megengedi, iparkodni fogok a 
felség bizalmának megfelelni. Erre a grófné utasitott, 
hogy a következő napon déli egy órakor jelentsem 
magamat: ,in der Kammer Ihrer Majestát" és ezzel az 
audiencziának vége volt. 

Másnap elmentem a burgba és egy kis kérdezősködés 
után csakugyan megtaláltam az épületnek azt a részét, 
a melyben ő felségének ,kamarája", azaz lakosztálya 
volt. De midőn az első terembe léptem, melyben néhány 
előkelő hölgy társalgott, azonnal elémbe jött egy fekete 

Falk Miksa: Kor- és jellemrajzok. 26 

frakkos egyén, a ki, midőn nevemet megmondtam, ismét 
levezetett ugyanazon a lépcsőn, melyen feljöttem volt, 
átment velem azon kis udvarra, mely a , Schaufler"- 
utcza felé szolgál és fölvezetett egy másik lépcsőn a 
császári vár ama részébe, mely közvetlenül a nagy óra 
alatt fekszik. 

— Ő felsége nem akarja, hogy ön bármi czeremónia 
által zsenirozva legyen, — mondá utközben az én fekete 
frakkosom, — azért azt parancsolta, hogy ön mindig ezen 
az oldalon menjen fel hozzá, a hol kivülem senkivel 
sem fog találkozni. 

Megvallom, hogy a felséges asszonynak ezen gyöngéd 
gondoskodása igen kellemes hatást tett reám, még mielőtt 
szerencsém lett volna vele szinről-szinre találkozhatni. 
A második emeletre fölérve. és csakugvan a nélkül, hogy 
egy emberi lelket láttunk volna, az a komornyik- vagy 
ajtónálló-féle ember, — hivatalos czimét mai napig sem 
tudom, de gondolom, hogy , Leibkammerdienerő volt, 
különben igen művelt modoru férfiu — a folyosóról 
mindjárt benyitott egy tág szalonba, mely első perczben 
csakugyan meglepő benyomást tett reám, mert annak 
közepén egy gyermekasztal állott apró székekkel és a 
szoba különben is tele volt játékszerekkel, melyeket rész- 
letesen megnézni is volt alkalmam, miután a komornyik 
óráját kihuzva. fontos hivatalos arczczal mondá : 

— Még öt perczig várnunk kell, még nincsen egy 
óra. — Aztán hozzátette: — ez a családi szoba, a hol 
a felségek a gyermekekkel játszani szoktak. 

A sok csecse-becse közt figyelmemet lekötötte egy 
miniatür katonacsoport, mely porczellánból készült s 
az osztrák hadsereg minden fegyvernemét tüntette fel 
a mult századtól kezdve a legujabb korig. Ezek a tarka 
egyenruhák történelmileg is érdekes látványt nyujtottak. 
A komornyik állítása szerint e gyüjteményt Ferencz 

József császár és király még mint kis gyermek saját 
apjától kapta és most (illetőleg vagy 30 évvel ezelőtt) a 
legujabb korig kiegészítve az akkor nyolcz éves Rudolf 
fiának ajándékozta. 

Ez alatt a fölöttünk levő nagy toronyóra egyet ütött, 
a komornyik kinyitotta a jobbra eső ajtót (a balra eső 
félig nyitva volt és a szomszéd teremben király ő fel- 
ségét láttam iróasztala mellett dolgozni) és nevemet 
kiáltva, engemet  bebocsátott. Az előbbinél sokkal 
nagyobb, egyenszög alaku terembe léptem. A burg- 
udvarra nyiló elég hosszu baloldali fal közepe táján 
két ablak közt egv kis asztalka állott s szemben egy- 
mással két szék. Az egyik előtt Ő felsége állott, a terem 
tulsó végén pedig az utolsó ablak mélyedéséből Ferenczy 
[da okos kis feje kandikált ki, pajkos mosoly közben szép 
fogait villogtatva. A felséges asszony, midőn magamat 
meghajtva az ajtó mellett maradtam, közelebb intett 
és nyájas mosolvlval, halk hangon, de tiszta magyar 
kiejtéssel megköszönte készségemet, melylyel kivánatá- 
nak teljesítésére vállalkoztam. 

Ezután leültünk az egymással szemben álló két székre és 
ugy láttam, hogy Ő felsége most tőlem várja az első szót. 
Ismételtem Ő felségének, mennyire boldognak érzem maga- 
mat, hogy bizalma felém fordult s hogy csak attól félek, mi- 
szerint nem leszek képes az ő várakozásának megfelelni, 

— Én ellenkező nézeten vagyok, — mondá a királyné 
nevelve. 

A szívélyes fogadtatás által bátoritva, arra kértem ő 
felségét: legyen kegyes megmondani, hogy eddig mit 
tanult és mennyire haladt, hogy aztán ahhoz mérjem 
azt, a mire őt még oktatnom kellend. Ő felsége most 
elég folyékony magyarsággal előadta, hogy a magyar 
grammatikát megtanulta, nem szerfelett nehéz irályu 
magyar könyveket is megérteni képes, de a magyar 

irályban szeretné magát tökéletesíteni s egyszersmind 
a magasabb szinvonalu magyar irodalommal kivánna 
megismerkedni. A felség előadásából megértettem, hogy 
a mit ő eddig tanult. az mind jó és hasznos volt, de 
egyszersmind kissé unalmas is. Föltettem magamban, 
hogy ezt a hibát. a mennyire csak lehet, kerülni fogom 
s e végre háromfélét proponáltam ő felségének ; először, 
hogy én neki élő szóval és nagy vonásokban elő fogom 
adni Magyarország történetét, a távolabb eső korszakokat 
lehetőleg röviden, az ujabbakat részletesebben; másod- 
szor el fogom neki hozni, a mennyiben azok az 
ő kis könyvtárában meg nem volnának, a legujabb kori 
magyar iróknak kitünő műveit, ezeket együtt el fogjuk 
olvasni s én. a mennyire szükséges, magyarázatokkal 
fogok szolgálni; végre pedig megigértem, hogy valami 
érdekes munkát keresek ki, a melyet ő vdotthon" lefor- 
dithat, ugy, hogy én mindig a legközelebbi órában 
fordítását revideálhassam és arra nézve netaláni észre- 
vételeimet megtehessem. Ő felsége nagy örömmel fogadta 
e javaslatomat és azonnal hozzá is láttunk a munkához. 
A mi a fordításokat illeti, épen akkor jelent meg, ÁArneth 
által kiadva, II. József császár és Katalin orosz eczárné 
levelezése. A levelek franczia nyelven vannak irva, s Ő 
felsége kettős készséggel vállalkozott e levelek fordi- 
tására, minthogy ez uton egyszersmind a franczia 
nyelvben is gyakorolhatta magát, a levelek pedig tar- 
talmuknál fogva is különösen érdekelték őt. Mond- 
hatom, hogy nálánál szorgalmasabb tanitványt képzelni 
sem lehet. Fordításait kékszinüen vonalozott papirból 
álló füzetekbe irta, oly korrekte és a mellett oly csinosan 
és tisztán, hogy ezért bármely iskolában első eminenssé 
megtették volna. Még mai napig is sajnálom, hogy nem 
kértem el ő felségétől e füzetek egyikét, a mely örök 
emlékét képezte volna ezen fejedelmi asszony bámulatos 

szorgalmának, pontosságának és rendszeretetének. Csak 
egyszer történt kivétel. Egyik napon, az óra kezdetén, 
mikor ő felsége rendesen a forditási füzetet szokta 
elémbe tenni, a királyné egy nem épen tisztasága 
által kitünő itatóspapir-féle lapot adott át, melynek 
mindkét oldala irónnal volt tele írva. Én bámulva 
néztem, hogy mi ez, mire a felség, csodálkozásomat 
látva, megmagyarázta a dolgot. 

— Tegnap, — ugymond, — egész nap mindenféle 
fogadtatásokkal voltam elfoglalva; este udvari hang- 
verseny volt, a hangverseny után pedig oly fáradtnak 
éreztem magamat, hogy azonnal lefeküdtem; de akkor 
eszembe julott, hogy még nem készitettem el felada- 
tomat. Elővettem tehát az éji asztalomon fekvő kalen- 
dáriumot és a fiókból egy plajbászt, kitéptem egy üres 
papírlapot a kalendáriumból és az abban foglalt mesés 
históriáknak egyikét leforditottam, hogy ön, ha már 
kötelességemet pontosan nem teljesithettem is, legalább 
jóakaratomat lássa . . . 

E tényben s ezekben a szavakban oly egyszerü, de 
szíivhez szóló szeretetreméltóság rejlik, hogy annak 
hatását a gyöngéd érzelmü olvasóra csak csökkenteném, 
ha azt egyáltalán bármiféle magyarázattal kisérném. 

E tanórák alig folytak egy-két hétig, és a szoros 
értelemben vett oktatási jelleg mindinkább háttérbe 
lépett, annak helyét pedig egy rendkivül kellemes és — 
a mennyire ily körülmények között e szót használni 
lehet — fesztelen társalgás pótolta. Hű maradtam ama 
föltevésemhez, hogy koronás tanitványomat ne untassam. 
Soha egy perczig sem feledkeztem meg ugyan arról, 
hogy ki az, a kivel szemben ülök, de az ez által 
kiszabott korlátokon belől, valahányszor valami ártatlan 
élcz vagy tréfa tolult nyelvemre, én bizony azt vissza 
nem fojtottam és nagy megelégedésemre láttam, hogy 

ő felsége az ily ötleteken igen jóizüen nevetni képes. 
Kezdtünk beszélni a napi eseményekről, azután ugy 
lassacskán átmentünk a politikára általában s ismét egy 
pár lépéssel óvatosan előbbre haladva, ott voltunk a 
magyarországi ügyeknél. Itt csak annyit mondhatok, 
hogy még nem találkoztam nővel, a ki hazánk iránt 
oly benső szeretettel viseltetett volna, mint ő felsége 
s ki annak érdekében annyit tett volna, hanem persze, 
hogy tehetett is, mert hiszen császárné és királyné volt 
az, a ki ily érzelmekkel viseltetett irányunkban. 

Nem tagadom, hogy e tekintetben egynémely hazánkfia 
tulbuzgósága sokszor nem épen kellemes helyzetbe 
hozott. A sok eset közül esak egyet emlitek. 1867. év 
tavaszán, mikor a koronázás ideje közelgett, egynémely 
különben igen tekintélyes művész és műkedvelő (a levél 
még megvan és az illetők neveivel is szolgálhatnék) 
levelet intézett hozzám, a melyben nem épen diploma- 
tikus hangon szóltak bizonyos, nem tudom valósággal 
létezett, vagy talán csak képzelt intriguákról, melyek 
arra lettek volna irányozva, hogy a koronázás alkalmá- 
val Liszt koronázási miséje elő ne adassék; azután 
magyarázták ők nekem, hogy ilven-amolyan befolyásom 
volna a királynénál és felszólítottak, hogy e befolyást a 
Liszt-féle mise előadásának érdekében érvényesitsem. 
Elvittem magammal e levelet ő felségéhez és nem tudom 
már, hogy miféle tekervényes utakon, de elvégre ís ugy 
forditottam a beszédet, hogy a levél tárgyát szóba lehe- 
tett hoznom. Elmondtam, hogv a magyar ember soha- 
sem tud kibontakozni az illuziókból. hogy abból a 
tényből, mert ő felsége tőlem oktatást venni kegyes- 
kedik, mindenféle dolgok keresztülvitelére képesnek 
hisznek, egyebek közt arra is, hogy én ő felségét rábir- 
hainám, miszerint Liszt miséjének előadása mellett 
érdeklődjék és a mellett szót emeljen. Ő felsége moso- 

lyogva hallgatta végig előadásomat — meg vagyok 
győződve, hogy keresztül látott a szitán, — mert végre azt 
kérdé : 

—- Hogyan szól az a levél? 

-— Felséged engedelmével felolvasom. 

A királyné végig hallgatta a levelet és nem szólt 
semmit. Ezzel a dolog látszólag véget ért és én többé 
nem is törődtem vele, vajjon előadják-e majd azt a 
misét vagy sem? Körülbelül egy hét mulva kezembe 
veszem az akkor Pesten megjelent, boldogult Franken- 
burg Adolf barátom által szerkesztett ,1848" czimü 
napilapot és abban egy hosszu dicséretet találok, hogy 
én milyen derék hazafi vagyok, mennyit teszek a hazai 
művészet érdekében, mert ime az én befolyásomnak 
sikerült kivinni azt, hogy minden udvari ármány daczára 
Liszt koronázási miséje elő fog adatni. A kinek fogalma 
van ama kényes állásról, melyet ő felségénél elfoglal- 
tam, arról a sok nyilt és titkos ellenségről, a ki az én 
akkori szereplésemet nagyon rossz szemmel nézte és 
csak leste az alkalmat, hogy magyarán szólva, nyaka- 
mat szegje, az el fogja hinni, ha azt mondom, hogy 
ama hirlapi ujdonság elolvasásakor ugy éreztem maga- 
mat, mintha a guta megütött volna. Azonnal leültem s 
irtam egy rövid nyilatkozatot, melyet a nevezett hirlap 
szerkesztőségének beküldtem s melyben egyszerüen 
kijelentettem, hogy ő felsége kegyes tőlem oktatást 
venni a magyar nyelvben és irodalomban, de hogy ezen 
kivül nekem semmiféle más szerepem nincs, hogy én 
az ezen körön túl fekvő dolgokba nem avatkozom, igy 
tehát a szóban álló ügyről sem tudok semmit, annak 
érdekében nem tettem semmit, nem is tehetek és ha a 
koronázási mise csakugyan előadatik, a miről nincs 
tudomásom és a mivel nem is törődöm, ebben nekem 
semmi legkisebb részem sincs. Délben azután e nyilat- 

kozat másolatát az illető hirlappal együtt elvittem ő 
felségének s felolvastam neki, hozzátevén, — a mi 
egyébiránt a valóságnak megfelelt — hogy ezen tapin- 
tatlanságban én teljesen ártatlan vagyok. 

— Helyesen cselekedett — mondá ő felsége s ezzel 
a dolognak vége volt. 

Az oktatásra visszatérve, meg kell emlitenem, hogy 
az ujabbkori irók közt nevezetesen báró Eötvös József 
volt az, kinek művei iránt ő felsége a legnagyobb 
rokonszenvvel viseltetett. Talán mondanom sem kell, 
hogy nem a filozófiai és politikai munkák, hanem a 
költemények voltak azok, a melyek leginkább fölkel- 
tették ő felsége érdeklődését. E költeményeket egytől-egyig 
elolvastuk és nevezetesen a , Végrendelet" czimü kis 
vers volt az, a mely ő felségét elragadtatásra birta. 

— Kár, — mondá ő felsége, — hogy testvérem, a 
nápolyi királyné, nem tud magyarul, mert ő igen élénk 
érzékkel bir az ilyenek iránt ! 

— Ha felséged parancsolja — mondám — le lehetne 
azt forditani németre. 


— Versben? — kérdé ő felsége — mert különben 
a költemény szépsége eltünnék. 
— Talán versben is, — volt az én feleletem — én 


magam is fiatal koromban sok magyar verset lefordi- 
tottam németre; e fordítások akkor Pesten, a , Spiegel" 
czimü német lapban megjelentek. 

— Hát csinálja meg! — mondá ő felsége. 

— Most mindjárt ? 

— Igenis mindjárt, én nem fogom zavarni. 

A feladat nem volt épen könnyü, de vonakodásról 
természetesen nem lehetett szó. Hozzáfogtam tehát. 
Ö felsége a legnagyobb csendben, de feszült figyelemmel 
kisérte az én tollam mozgását. Midőn egyszer felpillan- 
tottam, ő felsége mosolyogva jegyzé meg : 

— Ez engem nagyon érdekel ; mindig kiváncsi voltam 
látni, hogy mikép készülnek az ily dolgok. 

Körülbelül egy negyedóra mulva elkészültem a mun- 
kával és felolvastam a forditást, melylyel ő felsége 
nagyon meg volt elégedve; azonnal el is vette tőlem a. 
papirt és zsebre tette. Másnap azt mondá : 

— A nápolyi királyné nevében meg kell köszönnöm 
önnek fáradságát. A vers rendkivül tetszett nővéremnek, 
meg is tartotta magánál a kéziratot. 

Vajjon megérdemelte-e a forditás ezt a dicséretet 
vagy sem, azt nem tudom, mert én azt soha többé 
nem láttam. A királyné azon megjegyzésére, miszerint 
kár, hogy Eötvös oly kevés költeményt irt, azt vála- 
szoltam : 

— Bizony kár, hanem azért van ám még egy, mely 
nincs meg ebben a kötetben. 

— Hát hol? 

— Sehol, felséges asszonyom, nem szabad azt kinyo- 
matni; el van tiltva. 

— Micsoda? Eltiltva! Hát már KEötvöst is eltiltják ? 
Ugyan mondja meg. mi van abban a költeményben? 

Rég vártam erre a pillanatra és azért a , Zászlótartó" 
kézirata napok óta a zsebemben volt. Fel is olvastam 
rögtön ő felségének rendkivüli tetszése mellett; magá- 
hoz vette a kéziratot és meg is tartotta. 

Midőn a felséges asszony előtt egyszer ugy nyilat- 
koztam, hogy élénk levelezésben állok báró Eötvös 
Józseffel, ő arra kért, hogy néha-néha hozzam el 
Eötvösnek egy-egy levelét; és én azóta, valahányszor 
a bárótól levelet kaptam, melyet indiskréczió nélkül 
megmutatni lehetett, azt mindannyiszor ő felségével 
közöltem. Miután pedig erről — a mint illik — kötvöst 
értesítettem volt, ő is ehhez alkalmazkodott és ezen 
levelek alakjában a felség előtt el lett mondva sok oly 

dolog, a mit más módon alig lehetett volna tudomására 
juttatni. E levelek egyike egyszer egy igen mulatságos 
epizódra adott alkalmat, melyet azért mondok el, mert 


ez is — bármily csekély a dolog — mutatja, mily rend- 
kivüli gyengédséggel viseltetett ő felsége — ellentétben 
más sokkal csekélyebb állásu urnőkkel, — még azokkal 


szemben is. kik alatta állottak és tőle függtek. Emlitém, 
hogy az órák alatt a terem utolsó ablaka mellett 
Ferenczy Ida ült. Egy napon kapok Eötvöstől egy levelet, 
a melvben nagyon humorisztikus hangon leirja a feletti 
kétségbeesését, hogy Pesten most még egy Eötvös József 
báró van, a ki szeptemvir s legujabban bárói rangra is 
emeltetett és a kinek levelei most folyvást összetévesz- 
tetnek az övéivel. Már mikor e levél első sorait olvas- 
tam, észrevettem, hogy ő felsége nagyon nyugtalan kezd 
lenni; azután hamarjában az irón után kapott, egy 
hevenyében leszakitott papirdarabra pár szót irt s azt 
nekem oda adta. E papirkára a következő szavak. voltak 
irva: , Vigyázzon, ez az Kötvös az Ida rokona." Nyilván 
attól tartott Ő felsége, hogy a levélben olyasmi lehetne, 
a mi az ő kedves Ferenczy [dáját kellemetlenül érint- 
hetné, és ennek akarta elejét venni. Megtudván Ő fel- 
sége nyugtalanságának okát, bátran folytattam a levél 
felolvasását, mert tudtam, hogy abban egyetlen szó 
sincs, a mely akár az öreg septemvirt, akár annak bár- 
mely barátját a legtávolabbról is kellemetlenül érint- 
hetné. De följegyeztem magamnak e tényt, mert ez oly 
nemes szivre, oly fenkölt kedélyre mutat, a milyennel 
a trónokon vajmi ritkán találkozunk. 

Mikor azután tavasz felé járt az idő, Königsegg grófné 
ismét magához kéretett. 

— A felséges udvar — mondá a grófné — holnap 
Schönbrunnba költözik s én meg lettem bizva önt meg- 
kérdezni, vajjon akar-e mindennap oda kijönni ? De hát 

ugy-e igazam volt, midőn azt mondtam ő felségének, 
hogy önnek ideje ezt aligha fogja megengedni ? 

Kiéreztem a jóindulatot, mely ezen utolsó megjegy- 
zésben nyilatkozott; de miután néha-néha nekem is 
kedvem telik benne az embereket boszantani, azt felel- 
temáitás 

— Arra, a mit ő felsége parancsol, nekem mindig 
van időm. 

A grófínétól azonnal fölmentem — miután épen egy 
óra volt — a második emeletre Ő felségéhez. Ennek 
első szava, mikor beléptem, ez volt: 

— Beszélt-e önnel Königsegg grófné? 

— Igenis felség, beszélt. 

— Nos, ön csakugyan nem akar kijönni Sehön- 
brunnba ? 

— De igenis, felséges asszonyom, szerencsémnek 
fogom tartani ott 15 megjelenhetni. 

— Köszönöm, — volt Ő felsége egyetlen válasza. 

A következő naptól kezdve naponként félegykor a 
takarékpénztár előtt megjelent egy udvari kocsi, a mely 
engem kivitt a felséges család nyári lakhelyére. Apró 
malicziákban alárendeltek részéről most sem volt hiány. 
Ha meleg volt, olyan zárt kocsit küldiek, a melyben az 
ember majdnem megfulladt; ha az eső szakadt, nyitott 
kocsival tiszteltek meg, a melyben olykor-olykor bőrig 
átáztam. De hát én ezt föl sem vettem. Schönbrunnban, 
ha az ember a főépületen belép, jobbra van egy hosszu 
folyosó. E folyosó baloldalának utolsó ajtaja volt az, a 
melyen én mindig beléptem egy gyönyörü földszinti 
terembe, a melynek másik ajtaja a kert felé nyilt és a 
mely — mint hallottam — valaha Mária Teréziának 
kedvencz szobája volt. Itt ült Ő felsége, mellette pedig 
a padlón két óriási kutya nyujtózott, melyek akkoriban 
Ő felségének sétáiban hű kisérői voltak. Folytatva lettek 

itt a városban megkezdett órák, csakhogy az egy órából 
néha-néha kettő, sőt három is lett. Az oktatás tudni- 
illik addig tartott, mig az ezen földszinti teremből föl- 
felé vezető csigalépcsőnek felső végéről az , Elise" szó 
nem hallatszott. 

— A császár hazajött, — mondá ilvenkor Ő felsége 
s akkor az órának vagy az óráknak vége volt. 

Nem is mertem volna előbb fölkelni, mert még a 
városban, az első óra alkalmával megtörtént velem, 
hogy mikor a fölöttünk levő nagy óra kettőt ütött, én 
fölkeltem és eltávoztam ; hanem másnap meg is leczkézett 
ezért Ferenczy [da, ki az udvar szokásait jobban ismervén, 
arra oktatott, hogy addig nem szabad fölkelnem, mig 
Ő felsége el nem bocsát. Megjegyeztem ezt magamnak 
és nem is vétettein többé az etiguette szabálya ellen. 

Ha a jó tanitvány egyik ismertető jele a tudvágy, 
akkor Ő felsége az ilyen jó tanitvány eszménye volt. 
Az ő agyveleje folyvást erősen dolgozott s ő mélyen 
gondolkozott, nem holmi fírivolitások, hanem a. tudomány 
és az élet legkomolyabb problemái felett. Fogas kérdé- 
seivel nem egyszer zavarba ejtett, melyből aztán ugy, 
a hogy, de sokszor csakis nagy ügygyel és bajjal tudtam 
kibontakozni. Így például egyszer — nem tudom már 
miféle könyvben — ezt a Írázist olvastuk: 

— A pokol minden hatalmassága összeesküdött 
ellenem. 

Ő felsége megáll, mereven a szemembe nézé s azt kérdi : 

— Hisz-e ön a pokolban? 

Ha a nyájas olvasó egy kissé gondolkozik, át fogja 
látni, hogy azon a helyen ezen kérdésre felelni nem 
volt könnyü dolog, de ugy hiszem, elég szerencsésen 
találtam fel magamat, a mennyiben ezt válaszolám : 

— Felséges asszonyom, én e felett még sohasem 
gondolkoztam. Én egész életemet ugy rendeztem be, 

hogy tudva és akarva soha rosszat nem cselekszem és 
most ugy kombinálok, hogy: ha nincs pokol. akkor ugy 
sem jut oda senki; ha pedig van, legalább én nem 
fogok oda jutni. 

Ő felsége nevetett és folytatta az olvasást. 

Más alkalommal az imádkozás kerülvén szóba, azt 
jegyzé meg Ő felsége, hogy ő ugyan sokat jár a templomba, 
de gyakran mégis azt kérdi magától, hogy nem kellene-e 
még többször oda mennie; szeretné tudni, mi az én 
véleményem ? 

— Az imádkozás — válaszolám — nem olyan, mint 
az orvosság, a melyre nézve az orvos preskribálja, hogy 
milyen időközökben hány kanállal kelljen bevenni. 
Ha imádkozunk, ez nem azért történik, mert ezzel az 
Ur Istennek teszünk szivességet, a ki amugy is tudja 
hányadán van velünk. Imádkozzunk annyiszor, a hány- 
szor szivünk szükségét érzi annak, hogy magát a Minden- 
ható előtt feltárja, egyébként pedig viselkedjünk ugy, 
hogy az Isten ne csak akkor legyen velünk megelégedve, 
ha a templomban térdelünk, hanem mindenkor. 

Máskor valami politikai dologról beszélgettünk; egy- 
szerre csak e kijelentéssel lep meg ő felsége : 

— Én ugy hallottam, hogy a legezélszerübb kormány- 
forma mégis csak a respublika. 

Körülnéztem, vajjon nem dőlnek-e rám a régi habsburgi 
császárlak falai, mert ilyet császárné és királyné szájá- 
ból bizonyosan még nem hallottak. Kérdésemre, hogy 
kitől hallá ezt Ő felsége, azt felelé, hogy gyermekkori 
tanítójától, gróf Majláth Jánostól. Ez csak fokozta 
csodálkozásomat, mert Majláth Jánost, az ismeretes 
történetirót, mindnyájan  fő-főpecsovicsnak tartottuk. 
Ezt nyiltan meg is mondám Ő felségének, ki azután a 
szegény grófot valóban megható bensőséggel védte s 
midőn ennek szerencsétlen kimultáról megemlékezett 

— köztudomás szerint gróf Majláth János leányával 
együtt a stahrenbergi tóba fullasztotta magát — könyek 
tündököltek a királyné szemében. De ez a fejedelmi 
asszony, ha valamit meg akart tudni. nem egykönnyen 
eresztette el az embert. A Majláthra vonatkozó exkurzió 
után visszatért a respublikára és tudni akarta, hogy mi 
az én nézetem. Én tehát azt mondám : 

— Elméletben kétségen kivül a köztársasági a leg- 
észszerübb kormányforma, de elvont elméletek szerint 
a népeket kormányozni nem lehet, hanem alkalmazkodni 
kel! az emberekhez és az adott viszonyokhoz; minden 
kormányrendszer tehát csak viszonvlag jó vagy rossz; 
vannak államok, a hol a köztársasági kormánv a leg- 
alkalmasabb, de ebben a mi államunkban, a hol annyi 
különféle népfaj lakik együtt, melvek műveltségük fokára 
nézve olv lényegesen térnek el egymástól, mégis csak a 
dinasztia képezheti azt a kapcsot. a mely e különben 
szétágazó elemeket összetartja, és igy nálunk még jó sokáig 
a monarchia lesz egyedül alkalmas formája az államnak. 

Még egy kis epizódot akarok elbeszélni és azután 
befejezem ezen csevegésemet. Széchenyi munkáiról 
lévén szó, azoknak legfőbbjeit elősoroltam. Mikor elő- 
adásomat befejeztem. azt mondá Ő felsége : 

— De hiszen hallottam én még más munkáról is, 
valami Blirk-ről. Miféle könyv ez? 

Olvasóink némelyike talán emlékezik még arra a 
,Blick auf den anonymen Rückbliek" czimü sárga 
könyvre, mely az ötvenes évek vége felé oly nagy 
szenzácziót keltett és melyet a nyomtatás helyéről, 
Londonból, egyes ivekre szétbontva, sok ezer példány- 
ban csempésztünk be az országba. Erről a könyvről 
mindent a világon el lehet mondani, csak azt az egyet 
nem, hogy az egy osztrák császárné kezébe való. Át akartam 
tehát sikamlani e kérdésen egy pár általános fÍrázissal. 

Meg van-e önnek ezen könyv? — kérdé a felsé- 
ges asszony. 

— Az egész monarchia területén az szigoruan el 
van tiltva, — volt az én válaszom. 

— Nem ezt kérdeztem — mondá ő — hanem, hogy 
meg van-e önnek? 

Nem mertem felelni. 

— Látom már, hogy meg van. Hozza el nekem. 

— De felséges asszonyom . . . 

— Hát ön bizonyosan azt gondolja, hogy nekem nem 
szabad ilyen könyveket olvasni. 

Ezzel kivett zsebéből egy kis kulcsot, kinyitotta a mi 
kis asztalunktól balra álló iróasztalnak egyik fiókját és 
abból egy kis könyvet vett ki, melyet nekem oda nyujtott. 

— Ismeri-e ezt a könyvet ? — kérdé. 

Megnéztem a czimlapot: ,Der Zerfall Oesterreichs." 
Ez egy akkorában nagy feltünést keltett, rendkivül vad 
röpirat volt, mely közvetlenül az osztrák-porosz háboru 
után megjelenvén, példátlanul durva hangon azt fejte- 
gette, hogy már a habsburgi monarchiának további 
fennállása merőben lehetetlen s annak a legrövidebb 
idő alatt szét kell hullnia. Hogyan jutott e könyv, melyet 
én természetesen rég elolvastam volt, Ő felsége kezébe, 
mai napig sem tudom. Rábámultam a czimlapra és nem 
tudtam, mit mondjak. Zavarom még fokozódott, mikor 
ő felsége folytatta a vallatást: 

— Ismeri ön e könyvnek szerzőjét? 

Hát én csakugyan tudtam, hogy ki irta ezt a rette- 
netes könyvet. Az valami Lang nevü fiatal ember volt, 
a kinek atyja évtizedek óta a császárnak szolgálatában 
állott — ha jól emlékezem, a laxenburgi várnak Schloss- 
hauptmannja volt — és ez a körülmény, mely nyilvá- 
nos titkot képezett, talán még fokozta a könyvnek 
hatását a nagyközönségnél. Nem tudtam, mit feleljek és 

tettem azt, a mi ilyen körülménvek közt a legokosabb, 
hallgattam. 

— No látom már — mondá Ő felsége — hogy nem 
ismeri a szerzőt, de ha ismeri talán annak atyját, hát 
megnyugtathatom önt, hogy az atyjának e miatt semmi 
kellemetlensége nem lesz. 

Ehhez hasonló vereséget az én diplomácziám még 
soha életemben nem szenvedett; nem is tudtam mást 
válaszolni, mint azt: 

— Felséges asszonyom, holnap elhozom a Blick-et. 

És most befejezem ezen apróságokat, a melyek az 
olvasónak alkalmasint sokkal kevesebb élvezetet nyuj- 
tottak, mint nekem, ki ez alkalommal ismét elmereng- 
hettem a mult emlékein. Csak annyit akarok még mon- 
dani, hogy én, ki hónapokon át minden nap egy vagy 
több órát tölthettem Ő felségének közvetlen közelében, 
őt soha szeszélyesnek vagy kedvetlennek nem találtam, 
hanem mindig nyájasnak, kegyesnek és ugy szellemre, 
mint szívre nézve egyaránt ritka jelességü nőnek. Igenis, 
szomorunak, igen szomorunak találtam őt egynéhány 
napig. Ez akkor volt, a mikor a korona-herczeg komolyan 
megbetegedett. Latour grófnak akkor minden negyed- 
órában le kellett jőni, hogy Ő felségét a kis főherczeg- 
nek hogylétéről értesitse. E napok alatt Ő felsége csak- 
ugyan levert hangulatban volt; de következett aztán 
egy nap, a midőn ismét boldog mosolylyal fogadott s 
mielőtt még kérdezősködhettem volna a kis főherezeg 
hogyléte iránt, ő maga mondá nekem  örömittas 
hangon : 

— Hála Istennek, a fiam tul van minden veszélyen 
és az orvosok állítása szerint néhány nap mulva már 
fel is fog kelhetni az ágyból. — És midőn e szavakat 
mondá, az anyai szeretet dicsfénye sugárzotta körül 
szép arczát, mely ettől a fénykörtől gyönyörübben ragyo- 

gott, mint bármely értékes gyémántkoszorutól, mely 
valaha a királyné fejét ékesítette. 

Közvetlenül a koronázás előtt végződtek ezek a tan- 
órák. A felségek, a nemzet örömriadásától fogadva, 
jöttek Pestre, én pedig először szokott szabadságidő- 
met élveztem, aztán deczemberben magam is véglege- 
sen visszatértem hazámba és annak fővárosába, mint 
szülővárosomba. Karácsony napján vettem Ferenczy 
Idától a következő levelet : 

Bécs, XII. 24. 1867. 
, Tisztelt Falk ur! 

Ő Felsége a Királyné meghagyásából van szerencsém 
Önnek. Ő Felsége által nagy érdekkel olvasott könyvét 
köszönettel — visszaküldeni. Gyakran visszaemlékezik 
Ő Felsége a kellemes és tanulságos órákra, melyeket 
Önnek becses előadásai közben töltött és sokat emle- 
gettük Önnek tartalom- és szellemdus ötleteit. 

Ő Felsége felette sajnálja, hogy jelenlegi állapota 
nem engedi Önt ezen órák folytatására felkérni. Ezen 
órák nem folytathatását én is igen sajnálom, mert 
boldogító volt nekem azon tudat, hogy imádott urnőm 
a magyar nyelvben Öntől nyert oktatást, más részt 
megvallom azt is: miszerint mindig örültem azon idő- 
nek, midőn Önnek becses előadásait élvezhetém, habár 
csak közvetve is. Isten Önnel és boldog ünnepeket kiván 


őszinte tisztelője 


Ferentezy Ida, 


Ő Felsége Erzsébet királyné 
felolvasó hölgye." 


Ha a tisztelt olvasó ugy gyanakszik, hogy én e levelet 
hiuságból teszem közzé, hát távolról sem akarom azt 
vitatni, hogy téved. Igenis, jól estek szivemnek ezen 
elismerő sorok, melyeket az okos és tapintatos fel- 
olvasónő csakis koronás urnője jóváhagyásával irhatott. 

Falk Miksa: Kor- és jellemrajzok. 27 

Csakhogy ez nem az egyedüli indok, mely engem veze- 
tett, hanem az is, hogy szélesebb körben is gyönyörköd- 
hessenek a magyar királyné felolvasónőjének egyszerten 
szép magyar stilusában. 

És most bocsánatot kérek, hogy az olvasó türelmét 
oly sokáig fárasztottam. Hanem az emberi lélek olyan, 
hogy a jelen neki rendesen nagyon is szük. Ha az 
ember fiatal és még nincs multja, akkor lelke elröpül 
a távol jöröbe és saját képzeletének szüleményeivel 
népesiti azt, ha vénül és már alig van jövője, akkor 
szeret visszaszállni a multba, hogy még egyszer átélje 
annak élvezetteljes óráit. Én — fájdalom — már ez 
utóbbiakhoz tartozom, és ez talán némi jogot ád azon 
reményre, hogy az olvasó elnézéssel fogja megbirálni 
ez igénytelen visszaemlékezéseimet. 


APRÓSÁGOK A KIRALYNÉRÓŐL. 
(1880). 


Már jó nagy ideje annak, hogy Erzsébet császárné 
és királyné a magyar nyelven való kiképeztetés czéljá- 
ból magyar társalkodónőt és magyar nyelvtanitót szán- 
dékozott maga mellé venni. Az ily dolgok minden 
udvarnál rendkivül nagy mozgalmat szoktak előidézni 
nemcsak azok között, a kik a felséges ur vagy asszony 
közelébe jutni kivánnak, hanem azok közt is, kik már 
ott vannak és a kik ily alkalommal aggódva tekintenek 
az ismeretlen jövevény felé, mint a ki által saját befolyá- 
suk netalán csorbát szenvedhetne. Képzelhető tehát, 
mennyi vajudás előzte meg ama névjegyzék születését, 
mely a felség elé terjesztetett, hogy az abban megem- 
litettek közül a társalgónő választassék. Utóvégre, ha jól 
emlékezem, hat névben történt a megállapodás és ezek- 
nek jegyzéke kalligraficze megirva lett illető helyen 
előterjesztve; de midőn Ő felsége kezébe jutott ezen 
lista (nekem igen megbizható személyek igy beszélték), 
ott idegen kéztől még egy hetedik név jelent meg az 
utolsó helyen. Nem tudom, vajjon azért-e, mert az eltérő 
irás feltünt, vagy más okból, elég az hozzá, hogy Ő felsége 
ennek a hetedik helyen megnevezett hölgynek arczképét 
kivánta és midőn ez megérkezett, a rajta látható érdekes 
arczvonások, a nyilt, okos szemek, szóval az egész 
szellemes kifejezés annyira megtetszett a felséges asszony- 

nak, hogy ezen arczkép eredetijét rendelte fel magához 
és vette maga mellé társalgónői minőségben. 

Az első években keserü napjai lehettek ennek a sze- 
rény, egyszerü kecskeméti leánynak, de rajta is bebizo- 
nyult az, a mit nem egyszer gunyképen hallunk fölem- 
liteni, hogy a magyar embernek mindenre van esze és 
tehetsége. Ezen szerény kisvárosi nő előtte egész szokatlan 
és ismeretlen uj állásában oly ügyességet fejtett ki, 
mely minden diplomatának becsületére vált volna. 
Minden lépten egy-egy tőr leste gyakorlatlan lábát. De 
ő egyikbe sem hágott bele, hanem egyfelől a legnagyobb 
pontossággal és lelkiismeretességgel teljesitvén azt, a mi 
állásával járó kötelessége volt, de másfelől semmi áron 
és semmi körülmények közt egy hajszálnyival sem lépvén 
tul ezen állásnak határait, aránylag rövid idő alatt oda 
vilte, hogy nemcsak a felséges asszonynak kedvencze 
volt, hanem még a császár és király bizalmát is kivivta, 
ellenségeit pedig a teljesen reménytelen küzdelem meg- 
szüntetésére inditotta. Mily áldásos volt e nő működése 
hazánkra nézve, azt talán csak egy későbbi kor fogja 
felderitem és talán az is csak kis részben, mert a 
főszereplőnek szerénysége már előre is oly módon tömte 
be a forrásokat, hogy azokbói még egy jövendőbeli 
történetíró sem fog merithetni. 

Ki volt az, ki ama hetedik nevet ráirta a jegyzékre, 
mielőtt az Ő felsége kezébe került, azt nem tudom, de 
ezen hetedik nevet tudom; tudja, ismeri, tiszteli az 
egész ország. E név: Ferenczy [da ! 


$ £ 4 


A magyar nyelvtanító, a kit Ő felsége akkorában 
maga mellé vett, egy igen derék tiszteletreméltó katho- 
likus lelkész volt, a ki nagy buzgalommal és mint a 
következés mutatta, nem csekély sikerrel oktatta Ő fel- 

ségét a magyar grammatika és szintaxis szabálvaira. 
A királyné mindig a legnagyobb nagyrabecsülés hangján 
szólott ezen ősz tanitójáról és kegyének nem egy jelében 
részesiíté azt. Az öreg ur — nem tudom életben van-e 
még, ha igenis, akkor azt kivánom, hogy a jó Isten 
továbbra is éltesse őt még jó sokáig ép erőben és egész- 
ségben! — az öreg ur megfogja nekem bocsájtani, ha 
e helyen egy kis tréfát juttatok a közönség elé, melyről 
elég megbizható forrásból értesültem. 

Rekkenő hőség volt, midőn egyik nyári nap délutánján 
a főtisztelendő ur óráját tartotta a felségnél. A királyné 
szokott halk hangján olvasott egy magvar könyvből és 
néha-néha egy-egy kérdést intézett a vele szemben ülő 
tanitóhoz. Ez felelt — addig, a meddig ; mert egyszerre 
csak azt veszi észre ő felsége, hogy a főtisztelendő ur 
nem felel, hanem édesen szundikál és nagyon szépeket 
álmodhatott, mert a mosoly kifejezése ült a melle felé 
lehajló arczán. A felséges asszony erre csendesen 
felkel, int Ferenczy Idának, ki a terem másik végén ült 
és mindketten elhagyják a termet, ott künn pedig ő felsége 
parancsot ád, hogy senki a terembe be ne menjen, 
mig a főtisztelendő ur onnan ki nem jő. Meddig tar- 
tott ez utóbbinak sziesztája, nem tudom. Senki sem 
volt jelen, mikor fölébredt, de azt hiszem, mindenki 
elképzelheti körülbelül, milyen szemekkel nézett körül, 
mikor észrevette, hogy egyedül van és hogy az a hely, 
a hol van, a császárné és királyné szalonja. A derék 
öreg ur tudom nem sokat aludt a rákövetkező éjjel és 
másnap leirhatatlan zavarban lépett a felség elé. De a 
királyné nem engedte szóhoz jutni, hanem oly kegyesen 
szólította meg és oly derülten és jóakarólag kezdett 
vele egyről-másról — természetesen mindenről, csak 
ama fatális délutáni szundikálásról nem — beszélni, 
hogy az öreg ur könyekre fakadt és ha már azelőtt is 

csak rajongással szólt felséges tanitványáról, e pillanattól 
kezdve: Isten és a szentek után nála mindjárt a felséges 
asszony következett. 


Még esak egyet! Egy alkalommal, mikor még minden- 
nap a felséges asszonyhoz jártam, Batthyányi Lajos 
kivégeztetéséről volt szó. Ő felsége a legnagyobb figye- 
lemmel hallgatta az erre vonatkozó részleteket és azután 
azt kérdé tőlem : 

— Hát ön akkor Pesten volt? 

— Nem, — vala a válasz. 

— Hát honnan tudja ezeket a részleteket? 

— Benne vannak azok egy történelmi munkában, 
mely azonban el van tiltva. 

— Megvan önnek ez a könyv? 

Én kissé haboztam. 

—  Habozásából látom, hogy megvan. Kérem, legyen 
szives ezt a könyvet nekem elhozni. 

— De felséges asszonyom . . . 

— Nos mit? Hát a mit minden ember tud és olvas, 
azt esak nekem nem volna szabad tudnom és olvasnom ? 

Másnap a Horváth Mihály-féle , Függetlenségi harez" 
ő felsége kezében volt és a magas asszonv azonnal a 
legmélyebb megindulással olvasta végig azon részt, mely 
Batthyány haláláról szól. Azután megnézte a könyvnek 
czimlapját. 

— Ki az a Horváth Mihály? — kérdé és midőn erre 
a kivánt választ megnyerte volt azon hozzáadással, hogy 
Horváth Mihály számkivetésben él és bár bizonyosan 
szivesen térne haza, de multjával és állásával meg nem 
fér megkegyelmeztetésért esedezni, a felséges asszony 
nem szólt semmit, hanem a könyvet asztala fiókjába 
zárta. 

Erre hetek multak el és a dolog feledésbe ment. 
Egyszerre csak azt irták a lapok, hogy Horváth Mihály- 
nak a császár és király ő felsége megkegyelmezett. 
És midőn az ősz történetíró hazajöttekor Bécsben meg- 
állott, a lapok ismét azt irták, hogy Horváth Mihály 
Erzsébet királynéhoz lett hiva és egy óránál tovább 
maradt a felséges asszonynál. Volt-e valami összeköttetés 
amaz olvasmány és Horváth Mihály amnesztiáltatása 
közt, nem tudom. 


A KIRÁLYNÉ SZÜLETÉSENA BIJ AN! 
(1889). 


, Tárgya", azt irta nekem egy lapnak szerkesztője, 
ki a karácsonyi melléklet számára valami dolgozatot 
kivánt tőlem, ,tárgya van elég; kinek legyen, ha 
önnek nem? Hiszen csak be kell hunynia a szemét s 
az emlékezetek egész raja zsibongja körül..." 

Követtem a tanácsot. Behunyván testi szemeimet, 
elmerengtem a multak emlékein s a könnyü ködből, mely 
azokat boritja, kibontakozott egy magasztos női alak, 
melynek szine előtt naponkint megjelenhetni valamikor 
szerencsém voltés melyhez emlékeim legszebbjei füződnek. 

Írtam én már egyet-mást ama tanórákról, melyeket ő 
felségének adni szerencsés voltam, és melyek 1867 
tavaszán, kevéssel a koronázás előtt, végöket érték. Az 
1868. év farsangján gróf Andrássy Gyula, az akkori 
magyar miniszterelnök egyik tánczestélyén, melyet a 
királyi pár jelenlétével megtisztelt, a felséges asszony 
kegyes volt engem maga elé hivatni és hosszabb beszél- 
getéssel kitüntetni. Az azt követett két évtized alatt nem 
volt szerencsém ő felségét láthatni. 

De aztán egyik nyáron, közvetlenül a delegáczionális 
ülések befejeztetése után, Gasteinba mentem, hogy a 
havasok balzsamos levegőjében üdülést keressek, azon 

valóban nem közönséges kellemetlenségek után, melyeket 
Bécsben a rekkenő hőség következtében ki kellett állanunk. 
Néhány nappal később a királyné is Gasteinba érkezett; 
ő felsége azonban nem lakott lenn a helységben, hanem 
fenn a hegynek egyik legmagasabb pontján levő ház- 
ban, a hires ,Schwarze Liesl" vendéglő közelében, mig 
a király, a ki nemsokára szintén Gasteinba jött a hely- 
ség kellő közepén, a Straubinger-téren fekvő Badeschloss- 
ban (mely ma már ő felsége tulajdona) vett szállást. 
Egyik délután családommal a Kaiserpromenade egyik 
padján ültem. Ezen gyönyörü sétány délután meglehető- 
sen üres szokott lenni; a beau monde akkor rendesen 
a Johann-promenádon található. Egyszerre a távolban 
két alak tünik fel; egy férfi és egy nő. 

— Ez a király, — mondá nőm és csakugyan Ő volt, 
ki Mária Valéria királyi herczegnő kiséretében felénk 
jött, ezredesi blouseban, kard nélkül, rengeteg esernyővel 
kezében. 

Köszöntésünket nyájasan viszonozva, egy fiatal had- 
nagyocska ruganyos lépteivel haladt el mellettünk a 
, Zöldfa"-vendéglő felé, a honnan az ut jobbra meglehetős 
meredek hegyen fölfelé vezetett azon házhoz, melyben a 
királyné lakott. Rövid pihenés után mi ugyanezt az 
utat követtük. Majdnem egészen fenn voltunk már a 
hegyen, midőn ismét elénkbe jő a király a főherczeg- 
nővel, de most a királyné is velök volt. Utat engedtünk 
a magas társaságnak, melv nyájas köszöntéssel haladt 
lefelé. Néhány nappal később ugyanazon a helyen 
ugyanazon találkozás. Én ismét meghajtám magamat 
és tovább akartam menni, de a legközelebbi perczben 
a királyné már előttem állott, nyomban követve a 
király ő felsége által. A felséges asszony egészen 
gyászba volt öltözve, kalap nélkül, feje fölött szürke 
napernyőt tartván. 

— Képzelje, — mondá a legtisztább magyarsággal, — 
mikor a minap találkoztunk, meg nem ismertem. 

— Igen, — vágott közbe a király, — nekem kellett 
őt figyelmeztetnem. 

— Csodálkozom, — mondám — és rendkivüli kitün- 
tetésnek tekintem, hogy felséged egyáltalában még 
emlékezik reám ily hosszu idő után. 

— Hogyne! — válaszolt a felséges asszony, — még 
mindig örömmel emlékezem vissza ama kellemes órákra. 

És én azt hittem, hogy most is azon órák egyikét 
élem, mert ő felsége alig változott; ugyanazon karcsu 
alak, ugyanaz a fenséges magatartás, ugyanazon halk, 
de szivhez szóló hang, ugyanazon jóságos mosoly, mely 
ajkai és szemei körül játszadozik. 

Kifejezést is adtam ez érzésnek és ő felsége megerő- 
sitette azon rendkívül jótékony hatást, melyet a gasteini 
fürdő és levegő együtt egészségi állapotára tett. Tuda- 
kozódott aztán az én hogylétem iránt, beszéltünk a 
bécsi napokról és a király a legmelegebb elismerés 
hangján nyilatkozott azon önmegtagadó kötelességérzet- 
ről. melylyel a delegáczió tagjai abban a kemenczében 
kitartottak ; igy folyt a beszélgetés tovább, természetesen 
mindig magyarul és olyan fesztelenül, hogy a ki annak 
szemtanuja lehetett, sohasem hitte volna, hogy itt a 
királyi pár társalog államainak egyik legszerényebb pol- 
gárával. A királyné még azt sem akarta türni, hogy 
fedetlen fővel álljak a királyi pár előtt s háromszor 
ismételte : 

— Tegye fel a kalapot, mert a hideg szél megárthat, 
— mig végre parancsának engedelmeskedtem. 

, A hideg szél megárthat." Tán eszébe jutott Ő felsé- 
gének, — nekem természetesen azonnal eszembe jutott 
és önkéntelenülis mosolyognom kellett, — azon nap, 
midőn először volt szerencsém előtte megjelenni. 

Komor, hüvös őszi nap volt, midőn először léptem a 
bécsi Burg ama nagy termébe, melynek ablakai a vár- 
térre szolgálnak. Két ablak közt állott ama kis asztalka, 
mely mellett velem szemben a fenséges asszony ült. 
Hány ablaka volt e teremnek, már nem tudom, de nagyon 
sok volt és az ablakok, nem csekély rémületemre, mind 
nyitva voltak. A királyné akkor ugyanis hidegviz-kurát 
használt, a hidropatiának pedig egyik főszabálya köz- 
tudomás szerint az, hogy az ember nappal-éjjel friss 
levegőt szivjon és ha már a szobában kell tartózkodnia, 
legalább az ablakot nyitva tartsa. Winternitz tanár, Kal- 
tenleutgeben zsarnoka, találta fel ezt a drákói rendsza- 
bályt és midőn egyik pácziense (kinek nevét a világért 
sem fogom elárulni) semmiképen nem volt rábirható, 
hogy hálószobájában az ablakot nyitva tartsa, a kegyet- 
len tanár egyszerü módon segitett magán. Ugyanis 
midőn az a bizonyos, általam meg nem nevezhető pácziens 
hazajött, az ablak felső szárnyai el voltak távolitva és 
senki sem tudta vagy akarta megmondani, hova lettek ; 
az asztalon pedig egy kis czédula feküdt, melyen e 
szavak voltak olvashatók: ,tessék most már zárt ablak 
mellett hálni." 

Tehát a királyi teremnek valamennyi ablaka nyitva 
volt és igy az a kettő is, melyek közt én ültem. 
A csipős őszi szél az egyiken szépen besétált, egyidejig 
vigan a fejem körül táneczolt, aztán a másik ablakon 
kisuhant és e kedélyes játék ismétlődött minduntalan. 
Frakban voltam és rettenetesen fáztam, de persze szólni 
nem lehetett, csak időről-időre vetettem egy-egy despe- 
rátus pillantást hol az egyik, hol a másik ablak felé. 
Hanem mint mindennek a világon, ugy az én órámnak 
is vége volt, és én azonnal — a tornászok nyelvén 
szólva — tartamfutást vittem véghez, hogy megdermedt 
tagjaimban helyreálliítsam a normális vérkeringést. Kép- 

zelhetni, mily aggodalommal néztem a második óra elé. 
Másnap, mikor a komornyik bejelentése után a terembe lép- 
tem, Ferenczy [da kisasszonyt találtam ott, ki ama jelen- 
téssel jött elémbe, hogy Ő felsége csak néhány perez 
mulva fog megjelenni. De midőn körülnéztem, milyen 
változás! Az ablakok mind be voltak téve, a kandalló- 
ban pedig vigan pattogott a tűz, az egész teremben 
kimondhatatlan kellemes temperatura uralkodott. Egy 
kérdő pillantást vetettem Ferenczv kisasszonyra, a ki 
— gunros mosolylval piros ajkai körül — gyönyörködni 
látszott az én meglepetésemben. 

— Ő felsége parancsolta, — mondá kis szünet mulva, — 
észrevette tegnap, hogy a léghuzás önnek kellemetlen . . ." 

Talán gvermekes érzelgés, hisz az öreg ember érzései- 
ben mindinkább közeledik a gyermekéihez, mig a vég a 
kezdettel érintkezve. teljesen be nem záródik az emberi 
kedélyéletnek köre, talán gyermekes érzelgés, mondom, 
hanem én még ma is csak meghatottsággal szólhatok a 
királynénak e csekély jelentőségünek látszó, de rend- 
kivüli szivjóságáról tanuskodó gyöngédségéről. 

Hanem menjünk vissza Gasteinba! Mikor másnap báró 
Nopcsa főudvarmesterrel találkozván, elmondtam neki a 
nap eseményét és nevezetesen a felett való csodálkozá- 
somnak adtam kifejezést, hogy Ő felsége, ámbár most ritkán 
tartózkodik közöttünk, még mindig oly szépen és folyé- 
konyan beszél magvarul, Ő exczellenciája azt válaszolta : 

— Ezen nincs mit csodálni! A királyné Mária Valéria 
főherczegnővel folyvást magyarul beszél, ha pedig a fel- 
ségek maguk közt vannak, köztük is mindig magyar 
nyelven foly a társalgás. 

Gasteinban, miként mindenütt, a hol tartózkodik, a 
felséges asszony kerülte a sokaságot, de szivesen érint- 
kezett egyes emberekkel, főleg a nép embereivel. Hosszu 
és fárasztó gyaloglásokat tett a környéken; kiséretét 

— ha egyáltalában volt — hol egy udvari hölgy képezte, 
hol az ő kis görögje, egy élemedett koru, alacsonytermetü 
emberke, a ki rövid lábaival alig birta követni urnője 
gyors lépteit. Hóna alatt a görög mindig egy könyvet 
czipelt, aztán egy magános helyen leültek és az uj-görög 
irodalom valamely remekművét olvasták. Ugy látszik, a 
felséges asszonyon is bebizonyult annak igazsága, a mit 
La Bruyére , Jellemrajzai"-ban mond: ,un esprit sain 
puise á la cour le goüt de la solitude et de la retraite." 
(Ép szellem az udvarnál tanul gyönyört találni a magány- 
ban és visszavonultságban.) 

A királyné e magános sétái körül egész mondakör 
szövődött ; ezekre vonatkozólag számtalan adoma kering 
a nép közt. Nem tudom, valóban megtörtént-e mindaz, 
a mit beszélnek, de még az is, a mi költött volna benne, 
annyiban jellemző, a mennyiben mindezen apró törté- 
netkék irányzata: a felséges asszony leereszkedő nyájas- 
ságát, kifogyhatatlan szivjóságát dicsőiteni. Vox populi, 
vox dei! Hadd álljon itt egy-két ilyen történetke. 

Egyszer ő felsége egyedül sétált s mikor már jól 
kifáradt, betért egy magánosan álló parasztkunyhóba, 
hogy kissé megpihenjen. A tüzhely mellett egy éltes 
parasztasszony állott, előtte valami bögre, kezében 
fakanál, melylyel a bögrében levő tésztát kavarta. 
A királyné engedelmet kért, hogy leülhessen egy székre 
és aztán beszédbe ereszkedett a parasztasszonynyal. 
Ez fürge nyelvvel és sok józan észszel felelt a királyné 
kérdéseire és ez utóbbi néhány percz alatt minden 
részletében ismerte a derék asszony életének természe- 
tesen nagyon egyszerü történetét. Beszéd közben a 
parasztasszony erélyesen folytatta a tészta megdolgo- 
zását, de a bögre sehogy sem akart parirozni, hanem 
a fakanállal együtt maga is forgott, mig végre az öreg 
asszony türelmet vesztett. 

— No, ebből a morzsókából sem lesz semmi, — 
mondá izgatottan, — lássa asszonykám, magának ugy 
sincs egyéb dolga, jőjjön ide, tartsa kissé ezt a bögrét, 
akkor mindjárt menni fog a dolog. 

A királyné mosolyogva odaállt a tüzhely mellé a 
bögrét tartva, mig a parasztasszony a tésztát kavarta és 
rövid idő mulva csakugyan megvolt a morzsóka, melyet 
ő felsége is megizlelt és természetesen kitünőnek talált. 
Aztán bucsut vett. megköszönve a derék asszony ven- 
dégszeretetét. 

Mikor délben az öreg paraszt hazajött és véletlenül 
odanézett az ablak párkánvára, majdnem hanyatt vágta 
magát ijedtében. 

— Anyóka, — kérdé, — hogy került ez ide? 

A párkányon egy tizes bankó feküdt. A szegény asszony 
halálsápadtan dadogva mondá el a történteket és ugy 
a hogy tudta, leirta az urnő külsejét is. 

— Asszony. asszony! — kiáltott fel kezeit össze- 
csapva az öreg paraszt. — hát csakugyan igaz, hogy 
nálatok hosszu a haj, rövid az ész, hisz az a csá- 
szárné volt! 

— Jézus Mária! — lamentált most az asszony, — 
és én a császárnéval a bögrémet tartattam ; azért talán 
még árestomba is kerülök. 

A paraszt, mint hajdani katona és világot látott ember, 
megnyugtatta drága hitvesét, aztán pedig azt határozták, 
hogy bármily rossz dolguk legyen is valamikor az élet- 
ben, inkább fognak koldulni menni, de soha ki nem adják 
kezökből azt a bankót, melyet a császárné keze érintett. 

Máskor ugyancsak ily magános séta alkalmával egy 
erdőcsősz kis házikója előtt ment el a királyasszony. 
A csősz künn ült egy lóczán, rettenetesen belemélyedve 
egy kopott külsejü skartéta olvasásába. A királyné 
megállott előtte. 

— Barátom, mi az, a mit oly mohón olvas ? 

A csősz fölpillantott, aztán egy perczre rámeresztve 
szemeit a szép asszonyra, válaszolá: 

— Ah, asszonyom, ez egy szerencsétlen király tör- 
ténete, a ki vizbe fullasztotta magát. Szomoru, nagyon 
szomoru történet, már harmadszor olvasom, mert oly 
szép és annyit lehet rajta sirni; csak azt szeretném 
tudni, vajjon igaz-e? 

Ezzel oda nyujtá a nyomtatványt; de midőn a 
királyné lapozgatni kezdett benne, arcza elkomorult és 
könyek tolultak szemeibe; egyike volt ez ama ponyva- 
irodalmi termékeknek, melyek tömegesen jelentek meg 
II. Lajos bajor király gyászos kimulása után; pedig ő 
felsége valamennyi bajor rokonai közt e zseniális férfit 
szerette legjobban. 


— Hát ön is sir, asszonyom ? — kérdé a csősz meg- 
indulva, — akkor mégis igaznak kell lenni a történetnek ! 
— Igaz, — mondá a királyné bus hangon és azonnal 


tovább ment. 

Másnap, mielőtt sétájára indult, kikereste könyv- 
tárából a szerencsétlen bajor királynak egy népszerü élet- 
rajzát és fotografiáját. Ezzel aztán megint a csősz 
kunvhója felé vette utját. A ház előtti pad üres, a ház 
bezárva, a csősz nem volt otthon, de nyitva volt az 
ablak és a királyné ezen át dobta be a csősz szobá- 
jába a könyvet és fotografiát. Vajjon megtalálta-e az, 
a kinek ez ajándék szánva volt és megtudta-e vala- 
mikor, hogy az a császárnétól ered, arról hallgat a 
krónika . 

, Még egy pohárral, aztán elég," énekli Jago, Verdi 
, Ötello"-jában, de ez az utolsó már valódi történet, 
melyet egy szavahihető embertől hallottam. 

Gastein környékén van egy meglehetősen magas fekvésü 
mulatóhely, melynek neve , Pyrkerhöhe" (Pyrker hajdani 

egri érsekről elnevezve. Ő felsége oda csak korán reggel 
sétált, a mikor még alig járt ott valaki. A mint egyszer onnan 
lejő, megállítja őt egy öreg ur, a ki lihegve mászott fölfelé és 
épen megállott volt, hogy homlokáról a verejtéket letörölje. 

— Bocsánat kisasszony, — igy szólita meg a király- 
nöt, — ön biztosan a Pyrkerhöhéről jő, vajjon még 
nagyon messze van-e innen és gondolja-e, hogy egy 
hetven éves ember odáig eljuthat ? 


— Bizony kissé messze van még, — felelt a királyné 
nevetve, — de egy óra alatt talán még hetven éves 
ember is feljuthat... Hát ön nem ismeri ezt a vidéket ? 


— Nem én, még sohse jártam itt. Én nagyon mesz- 
sziről jövök. 


— Például? 

— Aus Hermannstadt! 

— Ah! — kiáltott fel a királyné örvendetes hangon 
és magyarul folytatá: — Nagy-Szebenből? Hát magyar 
ember ? 


Ő felsége aztán tovább beszélt magyarul, a miből 
azonban a szász atyafi egy kukkot sem értett és kissé 
szégyenkezve bevallotta, hogy biz ő nem tud magyarul. 

— Schade, — jegyzé meg a királynő röviden és egy 
fejbólintással elbucsuzva, folvtatta utját lefelé. 

Alulról épen egy kis társaság iparkodott fölfelé, mely 
ő felségét megpillantva, mély meghajlással félreállott az 
utból. Az öreg ur onnan felülről nézte ezt a dolgot és 
kezdte magát kissé kényelmetlenül érezni. Alig várhatta, 
hogy a társaság fölérjen, aztán pedig ingadozó hangon 
kérdé, vajjon ismerik-e az urak azt a kisasszonyt? 

— Miféle kisasszonyt ? 

— Hát azt, a ki az imént lefelé ment s a kinek 
önök köszöntöttek. 

Amazok hangos kaczajra fakadtak. 

— Hisz az a császárné! 

Az öreg ur egy darabig ugy állott ott, mintha a 
menydörgős menykő belecsapott volna ; aztán elbeszélte, 
hogy mi történt vele s azzal fejezte be siralmas elő- 
adását : 

— Egyszer életemben lett volna alkalmam a. királyné- 
val beszélni és akkor se tudtam vele beszélni. Bizony 
igaza van ő felségének : Kár, hogy nem tudok magyarul !l.., 

Ime beteljesedett tehát, a mit az elébb emlitett lap- 
szerkesztő megjósolt: ,az emlékek egész raja zsibong 
körül," és én majdnem ugy járok, mint Göthe Zauber- 
lehrlingje : ,die ich rief, die Geister, werd" ich nun nicht 
los!" Hanem erőt veszek magamon, kinyitom az egyidőre 
behunyt szemet és ime rémülve látom, mily nagy tért foglal 
el már is az én igénytelen csevegésem. Mert a mit az 
imént elmondtam, ennél egyéb nem igen akar lenni, 
legkevésbbé pedig az ünnepelt fejedelemasszonyhoz méltó 
jellemrajz. Hiszena ki a nőkről méltó módon akar irni, 
annak Diderot szerint: ,tollát a szivárványba kell már- 
tania és egy lepkeszárny himporát hinteni soraira." 
Hát még ilyen nőről! De a mire én nem vagyok képes, 
megtette más, a legköltőibb kedély, melyet valaha ismer- 
tem, felejthetetlen barátom és mesterem, báró Eötvös 
József. 

Egyik levelében, melyet sok évvel ezelőtt, 1867 május 
14-én, tehát még a koronázás előtt, intézett hozzám, és 
melyet egész terjedelmében már más alkalommal? tettem 
közzé, e rajongó szavakat irja: , Magas tanitványa nálunk 
virágokkal fogadtatott és napról-napra nő a lelkesedés, 
mely irányában nyilvánul. Valamint hiszem, hogy soha 
egy országnak nem volt királynéja, ki ezt inkább ér- 
demlé, ugy tudom, hogy sohasem volt ilyen, a kit igy 
szerettek. És én a jövőhöz való bizalmat ép ezen 


" L. a ,Báró Eötvös József életéből" czimü czikket. 


Falk Miksa : Kor- és jellemrajzok. 38 

érzésre alapítom. Az érzelmek, legalább a népnél, sok- 
kal nehezebben változnak, mint meggyőződései és én 
mindig ugy voltam meggyőződve, hogy ha egy korona, 
ugy mint 1848-ban a magyar, széttört, azt csak a nép 
szivében ébresztett nagy érzelmek lángjai forraszthatják 
össze. Három századon át megkisértettük a hittel, azután 
megpróbáltuk a reménynyel is több izben, de egy még 
hátra volt, az: hogy a nemzet a dinasztiának valamely 
tagját igazán, szive mélyéből szeresse és minthogy ezt 
most elértük, nem aggódom a jövő iránt..." 

A költő-látnok báró Eötvös is jól látott a jövőbe ; 
hite igazolva lett, reménye teljesült, a szeretet pedig 
nem csak összeforrasztotta a magyar koronát, hanem 
olyan fénynyel árasztotta el, a milyenben talán soha 
azelőtt nem tündökölt. 


MEZÉT PÁRRÓL. 
(1893). 


, Az aranjuezi szép napok elmultak" ezt ma nem valami 
udvaroncz mondja, hanem a magyar király fő- és szék- 
városának összes lakossága, mely az imént lefolyt hét 
kezdetén (ezen czikk 1893 novemberében iratott) mélyen 
megindult szivvel látta köréből távozni a királyt és két 
nappal utána fájdalmas Isten hozzádot kiáltott a királyné 
után is. Igen, ezek csakugyan szép napok voltak és 
csak azt kivántuk volna, hogy valamivel többen legyenek, 
oly kivánság, mely bizonyosan fővárosunk területén 
tul is milliók szivében a legélénkebb visszhangot találja. 
Meglehet, hogy Magyarországon kivül ezen nyilatkozatot 
bizonyos byzantinizmus kifolyásának, vagy talán épen 
képmutatásnak fogják tartani, melynek czélja a magyar 
nép valódi véleményét eltakarni. Őszintén szólva ilyen 
felfogáson nem csodálkoznánk és még kevésbbé boszan- 
kodnánk, mert azon viszony, mely a magyar nemzet és 
a dinasztia, nevezetesen pedig a jelenlegi király között 
fennáll, oly sajátszerü, hogy könnyen megfoghatónak 
találjuk, midőn azt az ország határán kívül nem tudják 
megérteni, talán még Angliában sem, a hol pedig 
a királyi méltóság még legtöbb hasonlatosságot mutat 

fel a mienkkel. Az Isten kegyelméből való királyi méltó- 
ság csakugyan oly fogalom, a mely nem fér a mi nem- 
zetünk fejébe és azon spanyol etikett, a mely a királyt, 
mint megközelithetlen magasabb rangu lényt távol tartja 
a gyorsan lüktető népélettel való minden érintkezéstől, 
Magyarországon soha nem volt képes és nem is fog 
soha gyökeret verni. A magyar nemzetnek királyához 
való viszonya kettős természetü, az mindenekelőtt jogi 
viszony, alapját pedig azon kétoldalu szerződés képezi, 
melynek lényeges tartalma 1723-ban a pragmatika 
szankcziónak nevezett három törvényczikkben tétetett 
le és mely azután az 1867-iki kiegvezési törvényben 
részletes kifejtését találta. Ezen szerződés mindkét 
részre nézve jogokkal, de kötelességekkel is jár, és a 
magyar nemzet, teljesen eltekintve a király személyisé- 
gétől, az elvállalt kötelezettségeket mindenkor lelkiisme- 
retesen fogja teljesíteni és ép oly lelkiismeretesen 
tiszteletben tartani a király jogait, a meddig a másik 
részről a jognak ugyanily tiszteletével és a kötelesség- 
nek ugyanily teljesítésével találkozik. Ezen jogviszony 
mellett fennáll azonban még egy, ha ugy szabad mondani, 
érzelmi viszony és ez utóbbi aztán csakugyan többféle 
fokozatot mutathat fel annak egyénisége szerint, a ki 
Szent István koronáját fején viseli. Azon viszony, mely 
Magyarország és a Habsburg-dinasztia közt fennáll, 
többször, nevezetesen pedig gróf Széchenyi István által 
észbeli házasságnak lett jellemezve, és ez elnevezésnek 
van bizonyos jogosultsága. De habár valamely házasság 
megkötésénél elsősorban az észbeli megfontolások voltak 
irányadók, ez még távolról sem zárja ki azt, hogy ezen 
megfontolásokhoz lassankint a sziv is hozzájáruljon és 
hogy az ilyen Írigynek reális tartalma őszinte benső 
szeretet csatlakozása által bizonyos ideális dicsőülést 
találjon. És mi bátran állithatjuk, hogy 370 esztendő 

óta Magyarország és a magyar király közt az imént meg- 
jelölt két irány mindegyikének szempontjából oly szilárd 
és oly szivélyes lett volna, mint azon nap óta, a melyen 
Szent István koronája először diszitette I. Ferencz 
József császár és király homlokát, és ő a magyar alkot- 
mányra letett eskü által Magyarország törvényes királyává 
lett. Az ő elődei között egyetlen egy sem volt, a ki 
ezen esküt oly lelkiismeretesen megtartotta volna, egy 
sem volt, a ki, midőn egyéni érzelmei akár az irott tör- 
vénynyel, akár az alkotmánynak meg nem irott követel- 
ményeivel ellentétbe jutottak, ezen érzelmeket saját 
bensőjében oly hősiesen leküzdötte, uralkodói köteles- 
ségeit oly kifogástalan pontossággal teljesítette és a 
kötelességnek ily hű teljesítésével szemben az őt meg- 
illető jogokkal oly szerényen élt volna, mint azon feje- 
delem, a kinek jogara alatt Magyarország egy negyed 
századon át oly virágzásnak indult, a milyet a legvér- 
mesebb reményü hazafiak legmerészebb álmaikban sem 
sejtettek volna. Ezen állitás bizonyitékául az utolsó 26 év 
történetéből számtalan adatot lehetne felhozni és a 
legmeggyőzőbbeket talán épen a legutolsó napokból. 
Legyen azonban szabad valamivel régibb időből egy 
jelenetet felemlíteni, mely annyira jellemző, hogy feles- 
legessé tesz minden további bizonvitást. 1873-ban tör- 
tént, tehát oly időben. midőn az alkotmányosság az 
irányadó körökben még nem vert oly mély gyökeret, 
mint ma. Abban az időben a magyar honvédelmi minisz- 
tériumhoz. melynek élén akkor Szende Béla állott, a 
bécsi közös hadügyminisztériumtól azon értesítés érke- 
zett, hogy Ő felsége azt parancsolta, miszerint ezen 
meg ezen a napon ennek meg ennek a honvédosztály- 
nak a brucki táborban tartandó hadgyakorlatokra meg 
kell jelennie. Ezen jegyzék leirhatlan zavarba ejtette 
Szendét, a ki azonnal Szlávy József akkori miniszter- 

elnökhöz sietett és mindkettő teljesen egyetértett arra 
nézve, hogy ezen legfelsőbb parancs ellenkezik az 
1868 : XLI. t.-cz. 3. szakaszával. Minthogy azonban az 
uralkodónak ily egyenes és határozott parancsát még 
sem lehetett egyszerüen visszautasitani, Szlávy azonnal 
összehívta a minisztertanácsot, de ez hosszu tanácsko- 
zás után se tudott alkalmas utat találni, mely ezen 
kinos helyzetből kivezetne. A miniszterelnök tehát azt 
inditványozta, hogy a tanácskozás a következő napon 
folytattassék, a hadügyminiszter jegyzékét pedig nyugod- 
tan zsebre tette és a miniszteri tanácskozás után 
azonnal távirati uton másnap reggelre audiencziát kért 
Ő felségétől, a mely természetesen engedélyezve lett. 
Másnap a meghatározott órában, a magyar miniszter- 
elnök Ő felsége kabinetjébe lépett. , Felséges uram", 
mondá, a hadügyminiszter jegyzékét átnyujtva a király- 
nak, ,a magyar kormány tegnap a hadügyminisztérium 
utján Felségednek egy legmagasabb parancsát vette és 
én bátor vagyok ma megjelenni, hogy szóval intézzem 
Felségedhez azon alázatos kérdést, vajjon nem történt-e 
tévedés, midőn ezen legfelsőbb parancs kibocsáttatott, 
mert az az 1868: XLI. t.-czikkel egyenes ellentétben 
áll." Ezzel Szlávy kivonta zsebéből az illető törvényt 
és odanyujtá Ő felségének. A király az emlitett tör- 
vénynek 3. szakaszát néhányszor nagy figyelemmel 
átolvasta. Rövid s ondolkozás után a törvénykönyvet 
visszaadta Szlávrynak és mosolyogva nyujtott neki kezet 
ezekkel a szavakkal: , Köszönöm, a dolog el van 
intézve." 

Majdnem ugyanez a jelenet játszódott le Tisza Kál- 
mán miniszterelnöksége alatt, midőn Zágrábban a czimer- 
ügy az általánosan ismeretes kinos jelenetekhez veze- 
tett. E jelenetekről a magyarellenes táborból azonnal 
mindenféle értesités ment fel Bécsbe, melyeknek czélja 

természetesen nem volt más, mint a koronánál a magyar 
felfogásra nézve kevéssé kedvező hangulatot kelteni. 
Midőn tehát Tisza Kálmán ezen ügy megbeszélése végett 
audiencziára megjelent Ő felségénél, nem igen kedvező 
fogadtatásra talált. Hanem Tisza Kálmán is magával 
hozta volt a törvénykönyvet és miután a felséges urnak 
az illető szakaszokat megmutatta és megczáfolhatlan 
módon kiderítette a magyar álláspontnak törvényszerü- 
ségét, Ő felsége minden habozás nélkül magyar kormá- 
nyának nézetéhez csatlakozott. Ezen példáknak számát 
a végtelenbe lehetne szaporitani, ha azoknak folytatása 
nem látszanék feleslegesnek, már azon okból is, mert 
Magyarországon a legkeményebb nyaku ellenzéki ember 
is a jelenleg uralkodó király alkotmányos érzülete előtt 
kalapot emel és szivesen csatlakozik annak elismerésé- 
hez, miszerint a nemzet és koronás királya közt fennálló 
jogi viszony felülről még soha nem lett oly tisztaságban 
megőrizve, miként ezt huszonhat esztendő óta tapasz- 
taljuk. 

Ezzel teljes összhangban áll azonban az érzelmi 
viszony is. Teljes joggal ruházták Ferencz József csá- 
szár és királyra a lovagias melléknevet és igen termé- 
szetes dolog, hogy azon tulajdonságok, melyeknek 
Ő felsége ezen epithetont köszönheti, élénk rokonszenvre 
találnak azon magyar nemzet szivében, mely szintén a 
lovagias elnevezésre méltán tarthat igényt. Ferencz 
József királynál az ember az uralkodóval egyenlő magas- 
ságon áll. Ő felségének egész fellépése, a melyben 
saját "méltóságának jogosult öntudata a  szeretet- 
reméltó szerénységnek ritka mértékével párosul, azon- 
nal megnyeri a sziveket és midőn azt mondjuk, hogy 
a jelenlegi magyar királynak  Kárpátoktól  ÁAdriáig 
lakó népe közt egyetlenegy ellensége sincs, de igenis 
van millió meg millió lelkesedett tisztelője, ez oly dicsé- 

ret, a mely csak ritkán jut egy fejedelemnek, melynek 
jogosultságát mindazonáltal ez esetben senki sem fogja 
kétségbevonni. Ha csak egyetlenegyszer fáradnának ide 
azok, a kik külföldön a magyar nemzet és a korona 
közt fennálló viszonyról itéletet mondanak, bárcsak 
egyetlenegyszer tennének egy kis körutat az országban 
és bizonyosan ők maguk is egész más nézetekkel fog- 
nának hazatérni és semmi jelentőséget nem tulajdoni- 
tanának egyes jelentéktelen eseményeknek, a melyek, 
ellentétben az optika törvényeivel, távolabbról nézve 
nagyobbaknak látszanak, mint a milyenek valósággal. 

Élénk temperamentummal és dús fantáziával biró nép 
vagyunk, melynek érzelmei könnyen felpezsdülnek és 
aztán nem mindig engednek helyet az értelem hideg 
megfontolásainak. Megengedjük, hogy ennek néha nem 
kellene igy lennie. Mielőtt bizonyos dolgokat teszünk, 
talán jó volna nem elégedni meg annak tudatával, hogy 
semmiféle illojális szándék nem vezet, hanem némi 
tekintettel kellene lennünk azoknak érzelmeire is, kik 
mindnyájunk előtt a szeretet és tisztelet tárgyát képezik. 
Hanem hiába, saját bőrünkből nem tudunk kibúni és 
azért reméljük, hogy az oly dolgok, melyek nem rossz 
szándékból erednek, a másik oldalról sem fognak tragikus 
értelemben vétetni. Azon, szerencsére már nagyon is 
megesappant udvari körökben, melyek még mindig, 
habár némileg enyhébb formában, a spanyol etiketthez 
ragaszkodnak, az imént érintett események felett valódi, 
vagy szinlelt rémület szokott uralkodni, de ez egy okkal 
több azon kivánságnak igazolására, mely nálunk még 
a legmérsékeltebb politikusok körében is nyilvánult, 
tudnillik, hogy valahára igazi magyar udvartartásunk 
legyen. Ezalatt senki sem ért indiskrét beavatkozást 
azon intézkedésekbe, melyek szerint Ő felsége saját 
háztartását rendezi, hanem nagy sulyt helyeznénk arra, 

hogy a magyar király, valahányszor idejő hozzánk, 
magyar légkörben mozogjon, miáltal nem egy aggodalom 
azonnal lecsillapitható, nem egy téves felfogás rögtön 
helyreigazitható volna, a mi ma nem történik, talán 
nem azért, mert az illetőkben hiányoznék a jóakarat, 
hanem azért, mert nem ismerik a mi viszonyainkat, 
nem ismerik, ha ugy szabad mondani, a magyar nép 
lelkét. Több mint husz évvel ezelőtt az udvarnál igen 
magas állással biró uri ember azt mondá e sorok iró- 
jának: , Mióta a magyar képviselők az udvari ebédekre 
meghivatnak, ezen ebédek oly lármásak lettek, hogy 
az ember szinte restelli." Nohát, meglehet, hogy amaz 
idő óta az udvari ebédeken talán valamivel hangosabb 
a társalgás, mert Ő felségének magyar vendégei azon, mint 
hiszszük, egészen helyes nézetből indulnak ki, miszerint 
a meghívás nem azért történt, hogy az illetők néma 
alázattal leborulva a felséges uralkodó előtt, a konyha- 
főnök által készitett étrend szerint a tálaknak bizonyos 
számát absolválják, hanem, hogy az ország első nemes 
emberének vendégszerető házában néhány élvezetes 
órát töltsenek. 

De azért soha ezen vendégek egyike sem tévesztette 
szem elől, akár csak egy pillanatra is azon háznak 
előkelőségét, a hová meg lett hiva, és azon házi urnak 
állását, a kinek asztala mellett ül. És ha az ember azon 
fesztelen szeretetreméltóságot észleli, melylyel Ő felsége 
ily alkalomkor vendégei között mozog, akkor bátran fel 
lehet tenni, hogy az általunk az imént kifejezett néze- 
teket a felséges ur is teljesen osztja. Vannak aztán 
az udvari szertartásnak némely más pontjai is, melyek 
nálunk csakugyan nem volnának fenntarthatók, igy 
például mi, a mi barbár eszünkkel sohasem fogjuk meg- 
érthetni azt, hogy audiencziák alkalmával a képviselő, 
a ki a lakosság bizonyos részének törvényes képviselője, 


442 


hátrább áll valamely talán teljesen jelentéktelen emberrel 
szemben, a ki nem képvisel semmit, önmagát kivéve, 
és a kinek érdeme kizárólag abban áll, hogy atyai és 
anyai részről annyi nemesi ranggal felruházott ősöt tud 
kimutatni, a hány a kamarási méltóság elnyerésére szük- 
séges. De ezek végre mégis csak apróságok és ezeken 
a kis bajokon könnyü is lesz segiteni, valamint 1867 óta. 
majdnem minden esztendőben lehullott egy-egy darab- 
kája annak a véghetetlenül hosszu régi czopínak, mely 
még 26 évvel ezelőtt oly vigan lógott a levegőben. 

Képzelhető, hogy ezen udvari atmoszféra az ötvenes 
évek elején, mikor a levegő még nem volt némileg 
tisztulva az 1859-iki és az 1866-iki események által, 
még sokkal tikkasztóbb és nyomasztóbb volt, mint a 
kiegyezés után, a mely mégis rendet csinált ama magasabb 
régiókban is. Ama tikkasztó légkörbe negyven évvel 
ezelőtt közvetlenül a bajor béreczekből át lett ültetve 
egy virágzó havasi rózsa : Erzsébet császárné és királyné. 
Már megérkezése pillanatában magával hozott egy nagy 
hibát, melyet bizonyos körökben sohasem tudtak neki 
megbocsátani: szépségét. Egy asszonynak szépsége min- 
dig nagy bün gyanánt tünik fel más asszonyok szemében, 
a kik vagy kevésbbé, vagy egyáltalában nem szépek és 
miután a másiknak szépségét tagadni nem lehet, sem 
pedig irigységöket bevallani nem akarják, irigységük 
tárgyán mindenféle láthatlan foltot akarnak felfedezni, 
melyeknek létezését nem képesek ugyan bebizonyitani, 
hanem bizonyos merészséggel és szivóssággal állitják, 
hogy ezek a foltok megvannak és az ilyen állítások 
utóvégre szélesebb körben is hitelre találnak, főleg 
ha azon személy, a ki szóban forog, oly magasan áll, 
hogy a suttogó hangon terjesztett gonoszságok vagy 
épenséggel nem, vagy csak igen későn hatolnak fel 
hozzá. 

A kajánságnak annál könnyebb a játéka, ha szemben 
áll egy a szabad életben felnőtt nagyon fiatal gyermek- 
kel, a kinek ármánykodó udvaronczok finom malicziái 
iránt semmi érzéke nincsen. Ebben a tekintetben a 
felséges asszony házasságának első éveiből mindenféle 
furcsa, ma talán hihetetleneknek látszó történetkéket 
lehetne elmondani. Egyszer a császárné és királyné, 
a nélkül, hogy valakit ebbeli szándékáról értesitett volna, 
maga mellé vett egy udvari hölgyet és gyalog sétált 
Bécs utczáin át, végre pedig a Grabenen egy boltba 
lépett, melynek kirakatában egy neki tetsző tárgyat 
megpillantott, melyet aztán meg is vásárolt. Midőn 
Ő felsége távozni akart, a minden feltünést gyü- 
lölő urnőnek rémületére néhány száz ember állott 
a bolt előtt, ugy, hogy a királyné kisérőjével együtt 
csak nagynehezen és csakis a rendőrség segitségével 
tudott magának a sokaságon át utat törni. 

Midőn ezt az eseményt bizonyos körökben megtudták, 
azon gunyos megjegyzés tétetett: , Ő felsége nyilván azt 
hiszi, hogy még mindig a bajor hegyek közt él és tel- 
jesen megfeledkezik arról, hogy ő osztrák császárné, 
valamint arról is, hogy mivel tartozik férje magas 
állásának." 

Ezen első kisérlet szerencsétlen kimenetele által 
bátortalanitva a fiatal császárné ezután gondosan kerülte 
Bécsnek utczáit és sétáiban az udvari kert elzárt részére 
szoritkozott. Most pedig ugyanazok a gonosz nyelvek 
azt suttogták : , Ő felsége ugy látszik azt hiszi, hogy még 
mindig a bajor hegyek közt él és teljesen megfeledkezik 
arról, hogy ő osztrák császárné, mint ilyen pedig köte- 
lessége minél gyakrabban megjelenni a lakosság előtt." 

Az ilyen tűszurások mindennemü változatban éveken 
át lettek folytatva és ha a felséges asszony jellemének 
szilárdsága még további bizonyításra szorulna, ez meg 

volna adva azáltal, hogy ezek a gonosz nyelvü ócsár- 
lások az ő kedélyére semminemü benyomást nem gyako- 
roltak, hogy ő szive egyszerüségében megelégedett azzal, 
hogy férjének szerető hitvesc, gyermekeinek gyengéd 
anyja legyen. Egyébiránt, a kinek alkalma volt, a 
felséges asszony közelébe juthatni, az bizonyosan nem 
minden meglepetés nélkül vehette észre, hogy ez egy 
egészen sajátszerü asszony és magában teljesen befe- 
jezett jellem, melyre semmiféle más mértéket nem lehet 
alkalmazni, mint a saját egyéniségeét. Ezen igénytelen 
egyszerüség, czen majdnem a félénkséggel határos 
szerénység mögött szilárd, erélyes akarat, világos fő és 
angyali jóságu sziv rejlett. A császárné és királyné 
lassan és halk hangon beszélt de annak a mit mond, 
van, kissé mindennapias kifejezéssel élve, keze és lába. 
Csodálatraméltó tapintattal mindig fején találja a szeget 
és egyes rövid megjegyzései csakhamar sejtetik a 
figyelmes észlelővel, hogy ezen megjegyzéseket hosszu 
gondolkozási munka előzte meg. Hanem persze a fel- 
séges asszony neveltetése is egészen sajátszerű volt. 
Az ő nevelője, az öt kötetü , Geschichte der Magyaren" 
szerzője volt, a ki első vállalkozott magyar, főleg 
Kisfaludy-féle verseknek németre való forditására, azon 
szerenesétlen Majláth János gróf, a ki később leányával 
együtt a starhembergi tó mélységében önként kereste 
és találta a halált. E sorok irója nem ismerte a grófot, 
hanem az nem lehetett közönséges ember, különben 
nem merte volna a bajor királyi ház egyik herczeg- 
nőjének nevelését oly irányban vezetni, a mint ez ily 
házakban nem csak nem szokásos, hanem egyenesen 
tilos. 

A felséges asszonynak szabadelvü, semmiféle előitélet 
vagy elfogultság által meg nem zavart nézetei mellett 
mindenki természetesnek fogja találni, hogy ő, minél 

jobban ismerkedett meg monarchiánk viszonyaival — ért- 
jük azon viszonyokat, melyek az 50-es években és a 
60-as évek elején fennállottak — hogy ő mondom 
rokonszenvét napról-napra fokozódó mértékben Magyar- 
ország felé forditá. Az ő éles szeme felismerte, hogy 
a magyar nemzetben a  Habsburg-dinasztia erkölcsi 
erejének egy kimerithetlen kincsét találja, a mely azon- 
ban sem nyers erőszak, sem ravaszság, hanem egyedül 
öszinte szivélyes jóakarat által hóditható meg. Minálunk 
ma csak sejthetik, de talán nemsokára eljövend az 
idő, a midőn teljes tisztasággal fogják látni, mennyit 
köszönhet szeretett hazánk Erzsébet császárné-király- 
nénak, hogy nehéz időkben mennyit tett ő Magyar- 
ország javára. 

Amaz időben pedig különös bátorság kellett hozzá, 
hogy valaki Magyarország mellett fellépjen. Nos, a. fel- 
séges asszony birt ezzel a bátorsággal. Őt nem riasz- 
totta vissza azon biztos kilátás, hogy ellenségeinek 
amugy sem csekély számát, Magyarország nagyon is 
számos ellenségeinek csatlakozása, tetemesen fogja sza- 
poritani. Hanem ezen kitünő asszony bátran szállott 
szembe mindezekkel a nehézségekkel, lelkesítve azon 
czél magasztossága által, hogy ujból megszilárdithatja 
trónját azon jeles fejedelemnek, a kit férjének nevezett, 
és hogy helyreálliíthatja a félreértések és rosszakarat 
által megzavart egyetértést egy nemes nemzet és nem 
kevésbbé nemes uralkodója között. Hogy ezen czélt 
minél gyorsabban és minél biztosabban elérhesse, meg- 
tanulta a magyar nyelvet, megismerkedett Magyarország- 
nak irodalmával és történelmével és az a nap, a midőn 
a veszprémi püspök a magyar koronát tette ez urnő 
fejére, egyszersmind koronázását jelezte a szeretet azon 
munkájának, melynek a királyné éveken át annyi önfel- 
áldozó odaadással szentelte egész életét. 

Nagyon is hosszura terjedne és alkalmasint nagyonis 
unalmas volna, ha követni akarnók lépésről lépésre azon 
rosszakaratot, mely e magas állásu nőt egynémely oldalról 
kisérte és mely a változott körülmények szerint változó for- 
mában nyilatkozott, ha követni akarnók mindazon stadiu- 
mon át. melyen az az utolsó 25 esztendő alatt keresztül- 
ment, hanem már a mondottak után is mindenki megfogha- 
tónak fogja találni. hogy a királyné, a kinek egész lénye 
amugy is inkább csendes, magábazárkózott életmód felé 
hajlott, a nyilvánosságtól teljesen visszavonult, hogy 
életének feladatát férjének boldogitásában és gyermekei- 
nek gondozásában találta, üdülést és szórakozást pedig 
nem a nagyvilág mulatságaiban, hanem abban kereste, 
hogy ismereteinek körét szellemi foglalkozás és előtte 
ismeretlen országokban tett utazások által kibővitse. Hogy 
nehéz órákban mi volt ő királvi férjének, miképen tudta 
őt gyengéd, de egyszersmind erős kézzel is támogatni, 
midőn, a mi — fájdalom — nagyon is sokszor történt, 
a sors csapásai őt letöréssel fenyegették, miképen tudta 
ő egy rettenetes családi katasztrófa pillanatában, midőn 
kimondhatlan fájdalom dulta szét az ő saját anyai szivét, 
a római nő heroismusával leküzdeni saját fájdalmát, 
hogy az atya szivébe csepegtesse a vigasznak azon bal- 
zsamát, a melyre az ő saját sebei annyira rászorultak 
volna: ezt csak némileg lehet sejteni azon emlékezetes 
szavakból, melyeket a király nyilvánosan és oly han- 
gosan, hogy nemcsak saját birodalmának népei, hanem 
a föld kerekségének minden érző embere meghallja, 
azon küldöttséghez intézett, mely azért jött hozzá, hogy 
azon leirhatlan szerencsétlenség közben, mely családját 
érte, Ő felségét népeinek benső részvétéről biztositsa. 
Ezekben a szavakban valóban megható jellemzése fog- 
laltatik a királyné minden dicséreten felülálló maga- 
tartásának. Nem kevésbé benső szeretettel csüggött 

ezen rendkivüli asszony a maga gyermekein. Midőn a 
boldogult Rezső trónörökös körülbelül 8 esztendős volt, 
sulyos betegségen kellett átesnie. Akkor a kis fiunak 
nevelője Latour gróf köteles volt minden félórában 
a gyermek hogylétéről jelentést tenni az anyának, a 
kinek pedig még ez sem volt elegendő, mert naponként 
számtalanszor szaladt fel azon a csigalépcsőn, a mely 
a királyné lakosztályából a koronaherczeg betegágya 
felé vezetett, hogy ott a láztól hányatottnak hogyléte iránt 
tudakozódjék. És midőn ezen fiu 23 évvel azután oly 
tragikai módon lett anyjától elválasztva, mig a legidő- 
sebb leány, Gizella főherczegnő már előbb követte volt 
férjét annak bajor hazájába, az anyai szeretet teljes 
mértéke Mária Valéria főherczegnő felé irányult. Midőn 
pedig még ez is férjhez ment, a felséges asszony napokig 
sirt. Ő nem tudta felfogni, hogy ez az ő gyermeke, a 
kit ő rajongásig szeretett, a maga részéről bárkit a 
világon annyira szerethessen, hogy miatta ilyen anyától 
elszakadjon. És midőn ezen kedvencz leánya életében 
az ugynevezett nehéz óra közeledett, a császárné és 
királyné lemondott az általa már kilátásba vett tengeri 
utazásról, hogy azonnal kéznél legyen abban a pilla- 
natban, a melyben minden asszony vigaszt és erőt merit 
anyjának jelenlétéből. Ugyanezen okból a svájczi Territet 
lett tartózkodási helyül választva, midőn a gólya másod- 
szor köszöntött be a lichteneggi kastélyba. Tollunk 
fellázad azon gonosz hireknek ismétlése ellen, melyekkel 
gonosz nyelvek ezen territeti tartózkodást és a császár- 
nak és királynak ottan tett látogatását kisérték. Azokról, 
a kik ezeket a hireket terjesztették — és nagy sajná- 
latunkra egynémely hirlap is résztvett ezen kevéssé 
tisztességes munkában — felteszünk annyi becsület- 
tudást, hogy legalább utólag szégyenlik azt, a mit 
akkorában tettek. Csak futólag akarjuk említeni, hogy 

amaz időben szinlelt sajnálkozás hangján suttogták, 
hogy a felséges asszony kedélybeteg, hogy azon görög 
nyelvtanitó, a ki őt kisérte, tulajdonkép orvos, Ő felsége 


a királynak utazása pedig — — de nem, elég legyen 
ebből. Azt az okot, a mely miatt Ő felsége Svájczba 
ment nyaralni, — igaz, hogy nem valami zajos mulató- 


helyre, hanem az ő csendes, magábazárkózott termé- 
szetének megfelelőleg a természet minden bájával feléke- 
sitett csendes völgybe, melyet Lichtenstein herczeg egy 
korábbi kirándulás alkalmából ismert és a felségeknek 
ajánlott volt, ezt az okot már ismertettük. Midőn a fel- 
séges asszony Bécsből való elutazása alkalmával bucsut 
vett a királytól, arra kérte ez utóbbit, látogatná meg őt 
néhány napra Territetben, hadd próbálja meg ő is, miként 
izlik az, ha egy ily magas állásu ur egyszer inkognitó 
utazik és teljes fesztelenséggel mozoghat. A király ezt 
örömmel megigérte és később Territetben oly jól érezte 
magát, hogy ottani tartózkodásának idejét néhány nap- 
pal még meg is hosszabbitotta. Ha ezen egyszerü tény- 
állást általánosan ismerik, akkor egy perczig sem adtak 
volna hitelt az előbb emlitett rablóhistóriáknak, ámbár 
ezek még igy is igen sok értelmes embernél komoly 
kétkedésre akadtak, főleg miután oly személyek, akik 
teljesen be vannak avatva az udvarnál előforduló ese- 
ményekbe, a legnagyobb határozottsággal állították, hogy 
mindezekből a pletykákból egy szó sem igaz, a miről 
mindenki meg fog győződhetni, mihelyt a felséges asz- 
szony Magyarországba jő. És ő jött — jött, látták és 
győzött. Már megérkezésének pillanatában eltünt mind- 
azon aggodalom, a mely a felséges asszony szen- 
vedő állapotára vonatkozó hirek következtében kelet- 
kezett volt. A magas urnő kitünő szinben volt és alig 
lehetett észrevenni rajta valami változást, ámbár már 
két esztendeje volt, hogy Magyarországot nem szeren- 

ecséltette látogatásával. Ugyanaz az előkelő alak, ugyanaz 
a szép dus haj, ugyanazok a kifejezésteljes szemek, a száj 
körül ugyanazon kedves mosoly, ugyanaz a halk, de sziv- 
hez szóló hang, szóval mindenben ugyanazon megnyerő 
jelenség, melylyel már 36 évvel ezelőtt, midőn először volt 
szerencsénk őt látni, minden szivet meghóditott vala. 

A felséges asszony életmódja is ugyanaz maradt. 
Ép oly egyszerü és keresetlen, mint azelőtt. Ágyát 
reggeli félhat órakor hagyta el, gyorsan öltözködött és 
aztán többnyire minden kiséret nélkül hosszabb, rende- 
sen másfél órai sétára indult. Mily fesztelenséggel és 
nyájassággal szokott ő ily alkalommal a gödöllői kastély 
környékén lakó falusi népséggel érintkezni, arról már 
volt alkalmunk egyik-másik kedélyes történetkét elmon- 
dani olvasóinknak. Nyolcz óra tájban a felséges asszony 
hazatért. Akkor következett az elég tartalmas reggeli: 
kávé, hus, tojás, azután pedig rövid ideig tartő pihenés, 
A délelőtt teljesen szellemi foglalkozásnak volt szen- 
telve. A felséges asszony sokat olvas, és az irodalom 
jelenségeit éber figyelemmel kiséri. Kedélye költői irá- 
nyának megfelel azon rajongó tisztelet, melylyel Heine 
iránt viseltetik és valóban nem az ő hibája volt, hogy 
ezen tiszteletnek nem adhatott még más módon is 
kifejezést, mint azon látogatás által, melyet az eihunyt 
költő nővérénél tett. Különös előszeretettel viseltetik a 
királyné az uj-görög nyelv és irodalom iránt. Utazásai 
közben megszerette Görögországot, annak lakosságát és 
nyelvét és ez utóbbit már annyira megtanulta, hogy 
képes volt uj-görög költeményeket magyarra, magyar 
és német költeményeket pedig görögre igen sikerülten 
leforditani. Hogy mikor van Ő felségének ebédórája, 
azt nagyon nehéz volna meghatározni, mert tulajdon- 
képeni ebéd reá nézve nem létez. Ő, mihelyt arra 
kedvet érez, valami könnyü ételt — többnyire egy pohár 

tejet egy kis kenyérrel hozat magának, de a lakmározás 
örömeit ő nem ismeri és nem is vágyódik utána. Ebéd 
után következik aztán a nagy séta, mert az orvosok, 
a mióta a lovaglást már nem vélték tanácsolhatni, erős 
testi mozgalmat ajánlottak. Az estét aztán férje tár- 
saságában tölti a királyné és utolsó ittléte alkalmával 
is, valahányszor szép őszi este volt, a királyi pár együtt 
ült a budai vár gyönyörü kertjében és elragadtatással 
nézte a lábai előtt elterülő, fényárban sugárzó várost 
és a hatalmas folyót. Ha a király másfelé volt elfoglalva, 
a királyné este hölgyeivel társalgott, a kiknek száma 
nagyon csekély, de a kik aztán a felséges asszony 
részéről annál szivélyesebb bánásmódban részesülnek. 
Általában igen nevezetes az a viszony, a melyben a 
császárné és királyné alantasaihoz áll. Nagyon keveset 
mondanánk, hacsak annyit mondunk, hogy mindezek 
a személyiségek, férfiak, ugymint nők feltétlen hódo- 
lattal viseltetnek urnőjük iránt. Ezek rangjukra, jellemükre, 
temparamentumukra nézve nagyon különbözők ugyan, 
de egyben teljes összhangzás van valamennyiük között 
és ez a koronás asszony iránti lelkesedés, azon a rajon- 
gással határos szeretet, melylyel iránta viseltetnek. 
Egyik legmagasabb rangu ur, a ki Ő felségének kör- 
nyezetéhez tartozik és már nagyon régen tul van a fiatal- 
kor évein, azon kérdésre, vajjon nem találja-e már 
nagyon is terhesnek azt a sok fáradságot, a melyet 
neki a felséges asszony utazásai okoznak, azt vála- 
szolta: ,Nem tagadom, az én feladatom néha-néha 
nem könnyü, hanem a meddig ez az urnő veszi igénybe 
az én szolgálataimat, addig maradok és minden erő- 
met össze fogom szedni, hogy a felséges asszony 
parancsainak minél jobban megfelelhessek." 

Midőn ilyen indulatok uralkodtak a Felséges asszony 
környezetében, körülbelül elképzelhetni, milyen fellázitó 

hatást tettek erre a környezetre a fentemlitett kósza 
hirek és hogy annak indignácziója nem ismert határt. Midőn 
észrevették, hogy ezen alávalóságok még Magyarország 
felé is megtalálták utjokat, sőt a felséges asszonynak 
egyik-másik elejtett szavából azt vélték gyanithatni, 
hogy ő neki is van tudomása arról, a mit róla beszél- 
nek, ez ellen kellett valamit tenni. A nagyközönséget, 
mely főleg minálunk oly benső rokonszenvvel csügg 
szeretett királynéján, fel kellett világosítani arra nézve, 
hogy a hozzá is eljutott pletykák a leggyalázatosabb 
hazugságokat tartalmazzák és hogy Ő felségének ugy 
testi, mint lelki állapota teljesen normalisnak mondható. 
Az ilven felvilágosítás szükséges voltára nézve teljes 
egyetértés uralkodott, csak az volt a kérdés, vajjon 
milyen eszközök által lehetne legjobban elérni a min- 
den részről helyeselt czélt. Mindenki átlátta, hogy 
ugynevezett dementik, hivatalosak vagy félhivatalosak 
ilyen kényes ügyekben, melyekről mégis csak burkolt 
kifejezésekben lehetett beszélni, inkább ártanának, mint- 
sem használnának, sőt talán kétségeket ébreszthetnének 
még ott is, a hol azok eddig nem léteztek. A királyné 
tapintata és ,bon sens"-ja hiveinek fáradozásait önkény- 
telenül is tetemesen  megkönnyitette azáltal, hogy 
főudvarmesterével közölte, miszerint szándéka a magyar 
fő- és székvárosban tartózkodásának ideje alatt néhány 
nyilvános intézetet is meglátogatni és minél gyakrab- 
ban közvetlen érintkezésre lépni a lakossággal. Felkérte 
egyszersmind báró Nopcsa főudvarmesterét, hogy imént 
jelzett szándékának valósitására nézve a magyar királyi 
miniszterelnökkel tárgyalásokat indítson. És ezen látoga- 
tások csakugyan meg is történtek, sőt mintegy ráadásul 
Ő felsége még néhány üzleti boltban is megjelent, 
hogy azokat megtekintse és egynémely vásárlásokat 
tegyen. Magától értetik, hogy ilyen alkalommal Kugler 
29" 

ezukrászdáját, mint budapesti speczialitást, nem lehetett 
mellőzni. Az a leány, a ki Ő felségét kiszolgálta, még 
órákkal utána is valóban mulatságos extasisban volt. 
Minden törzsvendégnek, a ki belépett, elmondta, misze- 
rint annvira fel van izgatva, hogy egész nap egyetlen 
egy falatot nem tudott enni. De a többiek is, mindazok, 
a kikkel a királyné érintkezett, mindazok, a kikhez csak 
néhány szót intézett, mindezek egytől-egyig valódi elra- 
gadtatással beszélnek a felséges asszony szeretetre- 
méltóságáról, mely legalább néhány perczre elfeledtette 
az illetőkkel azon társadalmi válaszfalat, mely a meg- 
szólítót a megszólitottól elkülöniti. Ebben a tekintetben 
szájról-szájra jár száz ineg száz apró történetke, melyek 
azt bizonvítják, hogy Ő felsége ma Magyarország fővá- 
rosában ép oly népszerü, mint az ischli vagy gasteini 
hegyek között, a hol a királyné — ott császárné — a 
paraszt népnél a szivinditó legendák egész sorának köz- 
pontját képezi. A budapesti látogatásoknál mulatságos 
jelenetekben sem volt hiány. A mennyire emlékezünk 
Márton Alajos váczi-utezai diszműáru-üzlete volt az első, 
melyet Ő felsége meglátogatott. Az udvari hintó vélet- 
lenül nem közvetlenül a bejárás, hanem egy szomszé- 
dos üzlet ajtaja előtt állott meg, ugy hogy a királyné, 
kinek kisérete csak egy udvari hölgyből állott, meglehe- 
tősen észrevétlenül lépett be Márton üzletébe. Szeren- 
csére maga a főnök jelen volt, a ki azonnal megismerte 
a felséges asszonyt. Tapintatos ember létére azonban 
a felség megjelenésének módjából azonnal következ- 
tette, hogy a Felséges asszony inkognító akar maradni 
és így Márton ur is gondosan óvakodott, hogy ezt az 
inkognitót valahogyan meg ne sértse. Hanem ez aztán 
igen kemény próbára tette az ő diplomácziai tehetségét, 
mert , felségnek" ily körülmények között nem czimezhette 
a magas látogatónőt, hogy pedig Magyarország király- 

néjával per , nagysád" beszéljen, ezt az ő lojális szive 
nem engedte meg. A királyné a mi derék polgártársunk 
arczáról leolvasta, hogy mi fordul meg az ő agyában és 
nem kevéssé mulatott rajta. Szerencsére azonban már 
néhány percz mulva egy , felséges asszony" csuszott ki 
az udvari hölgy szájából és most Márton ur szivéről is 
leesett a kő. Korlátlanul adhatott kifejezést a feletti 
örömének, hogy ily rendkivüli kitüntetésben részesült, a 
mit Ő felsége az üzletben látott műtárgyak szépsége 
iránti elismeréssel viszonzott. 

Még csak egy vonásról akarunk itt megemlékezni, a 
mely meghatóan jellemzi Ő felségének kedves, szeretet- 
reméltó modorát. A gödöllői tartózkodás alatt valamelyik 
napon a felséges asszony felolvasónőjének, Ferenczy 
Ida udvari hölgynek szabad napja volt, mert Ő fel- 
sége Fóthra szándékozott menni Károlyi grófné meg- 
látogatására. Erre a napra Ferenczy Ida ebédre meghivta 
magához egy barátnőjét, a belügyminister nejét, Hieronymi 
Károlynét. Ugyanazon a napon véletlenül megjelent 
Andrássy Katinka grófné is, a ki aztán szintén résztvett 
a Ferenczy Ida ebédjén, ebéd után pedig a három 
urnő néhány órát töltött bizalmas beszélgetés közben. 
Hat óra tájban Hieronyminé távozott, mig Andrássy 
grófné bevárta a királyné visszajövetelét. Néhány nappal 
utána Ő felsége az itteni jótékonysági intézetek vala- 
melyikét meglátogatta és midőn a választmány nőtagjai 
között Hieronyminét is bemutatták neki, a királyné 
azonnal mosolyogva kezet nyujtott neki ezekkel a szavak- 
kal: , Nagyon örvendek, hogy Önt itt találom, mert 
mindenkor szivesen látom. Ugy hallottam, hogy Ön a 
minap az Idánál volt és nagyon sajnáltam, hogy már 
nem találtam ott, midőn Fóthról hazajöttem." 

Végezetül emlékezzünk még egy rövid megható szóról, 
mely a maga egyszerüségében mégis megható hüséggel 

tükrözteti vissza azon gyengédséget, melylyel a császárné- 
királyné felséges férje iránt viseltetik. Midőn a nagyváradi 
püspök a bibornoki kalappal lett feldiszíitve és ez uj 
minőségében Bécsben hivatalos látogatásait tette, ugy, 
miként ez bibornokok kinevezése alkalmával szokásos, 
a királyné előtt is kivánt tisztelegni. Azonban azt 
mondták neki, hogy a felséges asszony nemsokára 
Magyarországba jő és nagyon fog örülni, ha a magyar 
bibornokot magyar hazájában üdvözölheti. Megjegyezte 
egyszersmind Ő felsége, hogy még a bibornok-herczeg- 
primást sem ismeri és igy a mult vasárnapon mindkét 
bibornok megjelent Ő felsége előtt, aki őket egyenként 
fogadta. A herczegprimással Olaszország szépségeiről 
beszélt a királyné és Vaszary bibornok igen élénk 
szavakban emlékezett meg azon verőfényes boldog 
napokról, melyeket az olasz ég alatt töltött. 

— No hát, akkor Ön itt nem igen jól fogja magát 
érezni, mondá Ő felsége. 

— Bizony nem, válaszolt a bibornok és, a trónörökös 
gyászos kimulására czélozva, fájdalmas hangon foly- 
tatá: főleg az utolsó időben nem egy nehéz, gondteljes 
órán kellett átesnem. 

—. Hát még a szegény király, tevé hozzá a felséges 
asszony a maga halk, rezgő hangján, melyben kifeje- 
zésre jutott azon mély részvét, melylyel ő királyi fér- 
jének nehéz gondjaiban osztozik. 

Elment és mi valóban nehéz szivvel láttuk őt 
távozni. Reméljük, hogy a legközelebbi tavasz őt ismét 
üde erőben és egészségben fogja hozzánk visszahozni, 
hogy ő még sokáig, nagyon sokáig maradhasson az, 
a mi eddig volt: férjének életöröme, gyermekeinek bál- 
ványozott anyja és a szegények és szenvedőknek ezer 
meg ezerszerte áldott védangyala. Ha pedig néha-néha 
bizonyos keserüség akarna rajta erőt venni, midőn 

visszaemlékezik arra, hogy nem egyszer az ő legnemesebb 
érzelmei félre lettek ismerve, hogy az ő legszebb tettei 
nem részesültek azon hálában, melyet oly nagy mér- 
tékben megérdemeltek volna, akkor leljen vigaszt abban 
a gondolatban, hogy millió meg millió sziv őszinte 
szeretettel és tisztelettel ragaszkodik hozzá és emlé- 
kezzék meg a török költőnek azon szép mondásáról 

Ha könnyeket száritni kell, 

A hálátlanságot feledd, 


Hiszen a rózsa kedvéért 
Még a tövist is öntözed. 


s jallemrajzok 


PLEASE DO NOT REMOVE 
CARDS OR SLIPS FROM THIS POCKET 


.. UNIVERSITY OF TORONTO LIBRARY 


0 £00 OL 4 60 6£ 
9 ök Avg TNYT a 


MNNKNNTANKAN 


KN Lv 1 n 


